
În amintirea lui Stephen L. (Steve) Vinson, 
cândva sergent-detectiv (secția Omucideri) din 
poliția din Miami, sfătuitor și bun prieten, 
mort la vârsta de cincizeci și doi de ani, cu 
putin timp înainte de terminarea acestei cărți. 


„Viaţa seamănă cu banchetul 
lui Damocles; sabia este mereu atârnată“. 
VOLTAIRE 


PARTEA ÎNTÂI 


În seara de 27 ianuarie, la ora 10:35, Malcolm Ain- 
slie aproape că ieşise pe ușa secţiei Omucideri, când, 
în urma sa, se auzi un telefon sunând. Se opri instinctiv, 
privind înapoi. Ulterior, ar fi vrut să nu fi făcut asta. 

Detectivul Jorge Rodriguez se repezi spre un pu- 
pitru gol, unde ridică receptorul, ascultă puţin, apoi 
îl chemă pe Ainslie. 

- E pentru tine, sergent. 

Ainslie puse jos cartea pe care o luase cu el și se 
intoarse la propriul său birou pentru a prelua apelul. 
Mișcările sale erau ordonate și agile. La vârsta de patru- 
zeci și unu de ani, sergentul-detectiv avea o constituție 
solidă, ii lipsea doar un deget până la un metru opt- 
zeci înălțime și nu avea un aspect mult diferit de cel 
de pe vremea când era fundaș în echipa liceului. Doar 
un început de burtă il dădea de gol că mânca adesea 
tot felul de porcării, hrana multor detectivi obligați 
să ia masa pe fugă. 

În această seară, la etajul al cincilea al clădirii prin- 
cipale a poliției din Miami, birourile secției Omu- 
cideri erau scufundate în tăcere. În total, acolo lucrau 
șapte echipe de investigaţii, fiecare fiind alcătuită 

dintr-un sergent coordonator și trei detecuvi. Însă 
membrii echipei de serviciu din seara aceasta erau cu 
toţii pe teren, făcând cercetări în trei cazuri de crime 
distincte raportate în ultimele câteva ore. La Miami, 
Florida, ritmul nenorocirilor omenești rareori ince- 
tinea. Oficial, un schimb la secția Omucideri dura zece 
ore, însă era adesea mult prelungit din cauza investi- 
gațiilor care continuau. Malcolm Ainslie și Jorge Ro- 
driguez, al căror schimb se terminase cu câteva ore 
în urmă, lucraseră până acum câteva momente. 

Era aproape sigur că telefonul era de la soția sa, 
Karen, gândi Ainslie, și că dorea să știe când avea 
el de gând să vină acasă, nerăbdătoare să plece în 
mult-așteptatul lor concediu. Ei bine, măcar o dată 
era în stare să-i spună că era pe drum, după ce-și ter- 
minase toată hârțogăraia, rezolvase toate treburile și 
avea acum undă verde pentru ca el, Karen și Jason 
să urce la bordul unei curse matinale Air Canada, de 
la Miami spre Toronto. 

Ainslie era gata pentru o pauză. Deși era perfect 
funcţional fizic, acum nu mai avea energia nelimitată 
de care dispunea in urmă cu zece ani, când intrase în 
poliție. Ieri, în timp ce se bărbierea, observase că părul 
său castaniu, tot mai rar, încărunțuise tare serios. De 
asemenea, apăruseră niște riduri în plus; mai mult ca 
sigur, stresul de la Omucideri îi adusese toate acestea. 
Iar ochii săi, mereu vigilenţi și iscoditori, trădau scep- 
ticism și dezamăgire, după ce ani buni văzuseră natura 
umană coborându-se la cel mai jos nivel al ei. 

Tocmai atunci Karen apăruse în spatele lui și ghi- 
cindu-i gândurile, așa cum reușea ea atât de des s-o 
facă, își strecurase degetele prin părul lui, declarând: 

- Încă îmi place ceea ce văd. 

O trăsese spre el și o luase strâns în braţe. Capul 
lui Karen îi ajungea numai până la umeri, iar el savură 
moliciunea părului ei castaniu, mătăsos, atingându-i 
obrazul, apropierea trupurilor lor înfiorându-i pe 
amândoi, ca întotdeauna. Punând un deget sub bărbia 
ei, îi ridică faţa spre el și se sărutară. 

- Oi fi eu micuță, spuse Karen la scurt timp după 
ce se logodiseră, însă am multă dragoste în mine și abso- 
lut tot ce-ţi trebuie ţie. 

Și așa a fost. 


Aşteptându-se să audă glasul lui Karen, Ainslie 
zâmbi şi luă receptorul de la Jorge. 

- Sunt părintele Ray Uxbridge, capelanul peniten- 
ciarului de stat din Florida, anunţă o voce baritonală 
Și răsunătoare. 

- Da, ştiu. 

Ainslie Îl întâlnise pe Uxbridge de vreo două ori 
și nu-l plăcuse deloc. Dar răspunse politicos: 

- Cu ce-aș putea să vă ajut, părinte? 

- Este un deţinut aici care urmează să fie execu- 
tat la ora șapte, mâine-dimineaţă. Numele său este 
Elroy Doil. Spune că vă cunoaște. 

- Bineînţeles că mă cunoaște. Am dat o mână de 
ajutor la trimiterea Animalului la Raiford, zise Ain- 
slie încordat. 

Glasul din receptor deveni aspru. 

- Persoana despre care vorbim este o ființă umană, 
sergent. Eu aș prefera să nu folosesc formula dumitale. 

Răspunsul îi aminti lui Ainslie de ce nu-l plăcea 
pe Ray Uxbridge. Omul era un ticălos emfatic. 

— Toată lumea-i spune Animalul, reveni el. Chiar 
și el folosește porecla. In afară de asta, modul în care 
a ucis îl face să fie mai rău decât un animal. 

De fapt, medicul legist adjunct din Dade County, 
doctorul Sandra Sanchez, fusese cea care îi atribuise 
această poreclă lui Elroy Doil, după ce văzuse tru- 
purile mutilate ale primelor două victime dintre cele 
douăsprezece ucise, exclamând: 

- Oh, sfinte Dumnezeule! Am mai văzut eu lucruri 
oribile, dar asta-i opera unui animal cu aspect omenesc! 

Remarca sa a fost deseori repetată. 

Glasul lui Uxbridge continuă la telefon: 

- Domnul Doil m-a rugat să vă spun că doreşte 
să vă vadă înainte de execuţie. 

Făcu o pauză, iar Ainslie și-l imagină pe preot 
verificându-și ceasul. 

- Asta înseamnă cu puțin peste opt ore de acum 
inainte. 

- Doil v-a spus de ce vrea să mă vadă? 

- Este perfect conștient că dumneavoastră, mai 
mult decât oricine, sunteți cauza arestării și condam- 
nării sale. 

Ainslie întrebă nerăbdător.: 

- Ce tot spuneţi acolo? Vrea să mă scuipe între 
ochi înainte de moarte? 

Interven: un moment de ezitare. 

- Am avut o conversație cu deţinutul. Dar vă rea- 
mintesc că tot ceea ce discută un condamnat și un 
preot rămâne strict confidenţial și... 

- Știu asta, părinte, dar și eu vă reamintesc că mă 
aflu la Miami, la șase sute patruzeci și trei de kilome- 
tri distanță și n-am de gând să conduc toată noaptea 
pentru că un țicnit se hotărăște brusc că ar fi nostim 
să mă vadă la faţă. 

Ainslie aşteptă. Apoi preotul păru că se decide: 

- Spune că dorește să mărturisească. 

Răspunsul îl făcu pe Ainslie să tresară; era ultimul 
lucru la care s-ar fi așteptat. Își simţi pulsul accele- 
rându-se. 

— Ce să mărturisească? V reți să spuneți, toate crimele? 

Întrebarea era una firească. 

Pe parcursul procesului, pentru o crimă dublă înfi- 
orătoare de care fusese găsit vinovat și condamnat la 
moarte, Elroy Doil îşi susținuse nevinovăția, în pofida 
dovezilor zdrobitoare aduse impotriva sa. Rămase la 
fel de emfatic și în privința altor zece crime, de care 
nu fusese pus sub acuzare, dar anchetatorii erau con- 
vinși că tot el le săvârşise. 

Cruzimea nestăvilită a tuturor celor douăsprezece 
omoruri făcuse senzaţie la scară națională, îngrozind 
pe toată lumea. După proces, un editorialist, publicat 
simultan într-o serie de ziare și reviste, scrisese că „El- 
roy Doil este argumentul cel mai convingător pentru 
aplicarea pedepsei capitale. Păcat că, prin electrocutare, 
va muri prea ușor, fără să sufere ca victimele sale.“ 

- N-am nicio idee despre ce vrea el să mărturi- 
sească. Asta va trebui să aflați singur. 

- Oh, rahat! 

- Poftim? 

- Am spus „rahat“, părinte. În mod sigur și dum- 
neavoastră ați folosit, nu o dată, acest cuvânt. 

- Nu este necesar să fiți grosolan. 

Pe Ainslie, dilema cu care se confrunta îl făcu să 
geamă tare. 

Dacă în acest moment tardiv Animalul era gata 
să admită că acuzaţiile de la procesul său au fost ade- 
vărate și că era vinovat și de alte crime în serie, totul 
trebuia să fie consemnat. Un motiv: câteva persoane 
protestatare, incluzând un grup care se declarase impo- 
triva aplicării pedepsei capitale, îi susțineau chiar și 
acum pretenţiile de nevinovăție ale lui Elroy Doil, argu- 
mentând că acesta fusese purtat dintr-o instanţă în alta 
pentru că publicul ațâţat ceruse arestarea cuiva, a ori- 
cui, și incă repede. O mărturisire din partea lui Doil 
ar fi zdrobit aceste convingeri. 

Ceea ce rămânea nelămurit era ce înţelegea Elroy 
Doil prin noțiunea de „mărturisire“. Va fi una simplă, 
judiciară sau ceva încâlcit și de natură religioasă? În 
timpul procesului, Doil fusese descris de un martor 
drept un fanatic religios, bombastic, „pălăvrăgind tot 
felul de aiureli“. 


A e . e . . 
Insă, indiferent ce avea Doil de zis, existau unele 
întrebări pe care Ainslie, cunoscând evenimentele în 

amănunțime, era cel mai indreptățit să i le pună. Prin 
urmare, trebuia să se ducă la Raiford. 

Se lăsă istovit pe speteaza scaunului de la birou. 
Asta nici că ar fi putut veni într-un moment mai nepo- 
trivit. Ştia deja cât de tare se va înfuria Karen. Chiar 
săptămâna trecută îl întâmpinase în pragul casei lor, 
la ora unu noaptea, cu un anunţ ferm. Ainslie tocmai 
se întorcea de la ancheta unei omucideri sinistre, le- 
gată de activitatea unor bande, caz pentru care ratase 
cina lor aniversară. Karen, îmbrăcată într-o cămașă 
de noapte roz, îl opri la intrare şi-i spuse apăsat: 

- Malcolm, pur şi simplu viaţa noastră nu mai 
poate continua așa. Aproape că nici nu te mai vedem. 
Nu ne putem bizui pe tine. lar când ești aici, ești atât 
de obosit după ziua ta de muncă de șaisprezece ore 
incât tot ce faci e să dormi. Eu îți spun așa: lucrurile 
trebuie să se schimbe. Trebuie să te decizi de ce-ţi pasă 
mai mult. 

Karen privi într-o parte, apoi spuse incet: 

- Vorbesc serios, Malcolm. Nu-i de glumă. 

Înţelesese exact ce voia Karen să spună. Și era de 
partea ei, însă nimic nu era atât de simplu precum părea. 

— Sergent, mai ești acolo? iscodi glasul lui Uxbridge. 

- Din nefericire, da. 

- E1, vu sau nu? 

Ainslie ezită. 

- Părinte, această confesiune a lui Doil va fi una 
in sens general? 

- Nu-s sigur că știu ce vrei să spui. 

- Caut un compromis care să-mi permită să nu 
vin până la Raiford. Aţi fi de acord să primiţi spove- 
dania lui Doil în prezenţa unui gardian? În acest fel, 
ar fi ceva oficial, legitim. 

Era un pariu riscant, Ainslie știa asta, iar răbuf- 
nirea răspunsului nu-l surprinse deloc. 

- Pentru numele lui Dumnezeu, nu! Sugestia este 
scandaloasă! Spovedania la noi este sacră și particu- 
lară. Dumneata ar trebui să știi asta în mod special. 

- Cred că da. Îmi cer scuze. 

Lui Uxbridge îi datora măcar asta. Fusese o ultimă 
incercare de a evita deplasarea. Se părea că nu mai 
exista nicio alternativă acum. 

Calea cea mai rapidă spre Penitenciarul de stat era 
să ia avionul spre Jacksonville sau Gainesville, închi- 
soarea fiind la mică distanță de mers cu mașina față 
de ambele localităţi. Însă toate zborurile comerciale 
avuseseră loc în timpul zilei. Acum singurul mod de 
a ajunge la Raiford, înainte de executarea lui Doil, era 
să ia mașina. Ainslie se uită la ceas. Opt ore. Ţinând 
cont de timpul pe care îl va petrece acolo, era cam 
la limită. 

Îi făcu un semn lui Rodriguez, care ascultase cu 
atenţie. Acoperind receptorul cu palma, Ainslie îi 
spuse şoptit: 

- Trebuie să mă duci până în Raiford acum. Scoate 
o mașină cu însemnele poliției. Vezi să aibă rezervorul 
plin, apoi așteaptă-mă la garaj. Ia și un telefon mobil. 

- Bine, sergent. 

Jorge ieși grăbit pe uşă. 

Preotul continuă, cu o furie şi mai tăioasă: 

— Să-ţi fie clar, Ainslie. Găsesc comunicarea cu tine 
dizgraţioasă. O fac impotriva conștiinței mele, doar 
pentru că am fost rugat de acest individ jalnic, pe cale 
să moară. Adevărul este că Doil ştie că ai fost cândva 
preot. Nu mi se va spovedi mie, mi-a spus-o. Cu min- 
tea lui întortocheată și debusolată, el vrea să ţi se con- 
feseze ție. Ideea mi se pare dezgustătoare, dar trebuie 
să respect dorinţa acestui om. 

Ei, asta a fost, spus pe faţă. 

Din clipa în care auzise glasul lu: Ray Uxbridge 
la telefon, Ainslie se așteptase la așa ceva. Experienţa 
il învățase două lucruri. Unul, că propriul său trecut 
avea obiceiul să iasă la suprafață pe neașteptate şi era 
clar că Uxbridge ştia și el de asta. De asemenea, nimeni 
nu era mai ostil sau mai plin de prejudecăți față de 
un fost preot catolic decât unul în exerciţiu. Ceilalți, 
in marea lor majoritate, erau mai toleranţi, chiar și 
laicii catolici şi clerul de alte confesiuni. Dar niciodată 
preoţii. În momentele sale de dezgust, Ainslie atribuia 
toate acestea celui de-al patrulea păcat de moarte, invidia. 

Trecuseră ani buni de când Ainslie părăsise pre- 
oția. lar acum rosti în receptor: 

— Uite ce-i, părinte, în calitate de ofițer de poliție, 
singurul gen de confesiune care mă interesează este 
legat de crima sau crimele comise de Animal. Dacă vrea 
să-mi spună adevărul despre asta inainte să moară, am 
să-l ascult şi bineînţeles că voi avea unele întrebări. 

- Un interogatoriu? întrebă Uxbridge. La ce-ar 
mai fi necesar în acest moment? 

Ainslie nu se mai putu abține. 

— Nu te uiţi niciodată la televizor? N-ai văzut acele 
incăperi mici, fără geamuri, unde stăm împreună cu 
suspecţii și-i întrebăm o mulțime de lucruri? 

- DI Doil nu mai este suspect. 

- A fost suspect în alte câteva cazuri de crimă; ori- 
cum, este în interesul public să aflăm tot ce se poate. 

Uxbridge întrebă sceptic: 

— Interesul public sau pentru a-ţi satisface propria 
dumitale ambiţie personală, sergent? 

- În ceea ce-l privește pe Animalul Doil, ambiția 
mea a fost satisfăcută când a fost declarat vinovat şi 
condamnat. Însă am o datorie oficială, aceea de a afla 
tot ce pot. 

— Iar eu sunt mai preocupat de sufletul acestui om. 

Ainslie zâmbi ușor. 

- Destul de corect. Faptele sunt treaba mea, iar 
sufletele sunt ale tale. De ce nu te ocupi de sufletul 
lui Doil cât timp sunt pe drum, și eu îl voi prelua 
când voi ajunge acolo? 

Tonul vocii lui Uxbridge se intensifică: 

- Insist să-ți iei chiar acum un angajament, Ainslie, 
conform căruia în orice discuție ai avea cu Dol, nu 
va exista vreo pretenţie din partea ta, cum că al avea 
vreun fel de autoritate pastorală. Mai mult... 

- Părinte, nu ai nicio autoritate asupra mea. 

— Am autoritatea lui Dumnezeu! bombăni Uxbridge. 

Ainslie nu luă în seamă numărul de actorie. 

- Uite ce-i, ne pierdem vremea de pomană. Spu- 
ne-i Animalului că am să apar la închisoare înainte 

s-o şteargă de-acolo. Și te asigur că nu voi avea niciun 
fel de pretenţii vizavi de rolul meu acolo. 

- Îşi dai cuvântul pentru asta? 

- Oh, pentru numele lui Dumnezeu! Bineînțeles 
că ai cuvântul meu. Dacă aș fi vrut să mă dau drept 
preot, n-aș fi părăsit preoția, nu-i așa? 

Ainslie închise. 

Ridică receptorul din nou, repede și formă numă- 
rul locotenentului Leo Newbold, comandantul secției 
Omucideri, aflat acasă, în orele sale libere. Îi răspunse 
o voce plăcută, feminină, cu o ușoară urmă de ac- 
cent jamaican. 

- Casa Newbold. 

- Bună, Devina, sunt Malcolm. Aș putea vorbi 
cu șeful? 

- Doarme, Malcolm. Vrei să-l trezesc? 

- Mă tem că da, Devina. Îmi pare rău. 

Ainslie aşteptă cu nerăbdare verificându-şi ceasul, 
calculând distanța, traseul și durata. Dacă nu li se pu- 
nea nimic în cale, puteau ajunge la timp. Însă nu aveau 
vreme de pierdut. 

Auzi un clic când la capătul firului fu ridicat un 
alt telefon de interior, apoi răzbătu un glas adormit: 

— Salut, Malcolm. Ce naiba-i asta? Nu trebuia să 
pleci în concediu? 

Leo Newbold avea aceeași urmă de accent jamai- 
can ca Şi soţia lui. 

— Aşa credeam și eu, domnule. Dar a intervenit ceva. 

- Nu se întâmplă întotdeauna așa? Spune-mi. 

Ainslie repetă, pe scurt, ce discutase cu părintele 
Uxbridge și necesitatea de a pleca de îndată. 

- V-am sunat ca să obțin aprobarea dumneavoastră. 

- O ai. Cine conduce? 

- Îl iau pe Rodriguez. 

- Asta-i bine, dar fii cu ochii pe el, Malcolm. Băia- 
tul conduce ca un cubanez ţicnit. 

Ainslie zâmbi. 

- Este exact ce-mi trebuie în acest moment. 

- Chestia asta va da peste cap vacanța familiei tale? 

- Probabil că da. Încă n-am sunat-o pe Karen. O 
voi face pe drum. 

- Oh, rahat! Chiar îmi pare rău. 

Ainslie îi povestise lui Newbold de planurile lor 
speciale pentru mâine, care implicau atât cea de-a opta 
zi de naştere a fiului lor, Jason, cât și pe cea de-a șapte- 
zeci şi cincea a bunicului lui matern, George Grundy, 
fost general de brigadă în armata canadiană. Familia 
Grundy locuia într-o suburbie a orașului Toronto. 
Pentru dubla sărbătorire pianificaseră o reuniune spe- 
cială de familie. 

- La ce oră decolează de aici cursa aceea spre To- 
ronto? se interesă Newbold. 

- La nouă şi cinci. 

- Și la ce oră îl prăjesc pe Animal? 

- La șapte. 

- Ceea ce înseamnă că vei fi departe la opt. Prea 
târziu ca să revii la Miami. Ai verificat ce zboruri sunt 
spre Toronto de la Jacksonville sau Gainesville? 

- Nu încă. 

— Lasă-mă să mă ocup eu de asta, Malcolm. Sună-mă 
din mașină cam peste o oră. 

- Mulţam. Aşa am să fac. 

În drum spre ieșirea din secția Omucideri, Ainslie 
inșfăcă un magnetofon și echipament pentru a-l as- 
cunde sub haine. Indiferent care era ultima declarație 
a lui Doil, cuvintele sale îi vor supravieţui. 

Jorge Rodriguez îl aștepta la parterul clădirii Poli- 
uei, la Biroul de Patrulări. 

- Am înregistrat preluarea mașinii. Secțiunea trei- 
zeci şi şase. Și-am luat şi telefonul mobil. 

Jorge era cel mai tânăr dintre detectivii de la Omu- 
cideri, fiind, din multe puncte de vedere, un protejat 
de-al lui Ainslie, iar nerăbdarea sa era acum un atu. 

- Hai s-o luăm din loc. 


leșiră din clădire în pas alergător, simțind imediat 
umiditatea agresivă care învăluia Miami de câteva zile. 
Ainslie aruncă o privire spre cer, care era senin, cu 
excepţia câtorva nori cumulus, instelat și cu o semi- 
lună pe el. 

Peste câteva minute, cu Jorge la volan, părăsiră 
parcarea Poliției, făcând un viraj rapid spre North- 
west Third Avenue. Două cvartale mai încolo, ajun- 
seră la intrarea spre nord a autostrăzii 95, de unde vor 
continua să meargă pentru încă șaisprezece kilometri, 
apoi vor coti spre autostrada cu taxă a Floridei, cu 


patru sute optzeci de kilometri de parcurs. 
Era ora 11:10 P.M. 

Maşina de serviciu cerută de Ainslie era un Che- 
vrolet Impala, alb-albastru, cu aer condiționat, echi- 
pat complet, aparținând Poliţiei din Miami, în mod 
clar oficială. 

- Vrei să pornesc luminile și sirena? îl întrebă Jorge. 

- Nu încă. Să vedem cum merge, dar pune-ți pi- 
ciorul pe accelerație şi nu-l lua de acolo. 

Traficul pe autostradă era lejer şi ei deja goneau 
cu o sută douăzeci de kilometri pe oră, ştiind că o 
mașină cu însemnele poliției, chiar dacă nu se mai 
afla în jurisdicția din Miami, nu va fi oprită pentru 
depășire de viteză. 

Malcolm se cuibări în scaunul lui și privi pe fereas- 
tră. Apoi își căută telefonul mobil și formă numărul 
de acasă. 


- Nu-mi vine să cred aşa ceva, Malcolm! Nu cred 
nici în ruptul capului! 

- Mă tem că este adevărat, îi spuse mohorât lui 
Karen. 

- Te temi! De ce te temi? 

Cu o clipă mai înainte, răspunzând la telefonul 
lui Ainslie, prima întrebare a lui Karen fusese: 

- Scumpule, când vii acasă? 

Când îi spusese că nu va ajunge acasă în această 
noapte, temperamentul ei, pe care și-l dezvăluia rare- 
ori, făcu explozie. El încercă din greu să-i explice și 
să justifice ceea ce făcea, însă fără niciun succes. lar 
ea continuă: 

- Aşadar, ţi-e teamă ca nu cumva să ofensezi guno- 
iul ăla uman care este pe cale să fie electrocutat, așa 
cum și trebuie! Ţi-e teamă să nu pierzi vreun indiciu 
din cazurile tale idioate? Dar nu ţi-e teamă, cum de 
ți-ar putea fi, că-l vei dezamăgi pe propriul tău fiu, 
chiar de ziua lui. Fiul tău, Malcolm, în caz că ai uitat, 
pe fiul tău, care de-abia așteaptă ziua de mâine, după 
ce numărase zilele și contase pe tine... 

Ainslie se gândi cu jale că tot ceea ce spunea Karen 
era cât se poate de adevărat. Și, totuși... Cum ar pu- 
tea-o face pe Karen să înţeleagă? Să înţeleagă că un 
poliţai, mai ales un detectiv de la secția Omucideri, 
era întotdeauna la datorie. Că nu exista nicio cale de 
a evita să se conformeze apelului primit, indiferent 
de ce se întâmpla cu viața lui personală. 

- Mă simt îngrozitor pentru Jason. Trebuie să știi 
asta, zise el cu glas monoton. 

- Chiar trebuie? Ei, să fiu a naibii dacă știu asta, 
pentru că dacă ţi-ar fi păsat cât de cât ai fi aici, cu 
noi, în loc să fii pe drum spre criminalul pentru care 
ai dat totul la o parte, mai ales propria ta familie. 

Ainslie iși inăspri vocea: 

- Karen, trebuie să mă duc. Pur și simplu nu am 
de ales. Nicio şansă! 

Cum ea nu-i răspunse, el continuă: 

- Uite, am să încerc să prind un zbor de la Jackson- 
ville sau Gainesville, ca să fim impreună la Toronto. 
Tu doar ia-mi valiza. 

- Trebuia să călătorim toţi trei împreună! Tu, 
Jason, eu, familia ta! Sau ai uitat cu totul? 

- Karen, ajunge! 

- Şi, bineînțeles, ziua tatălui meu contează prea 
puțin, singura lui aniversare de șaptezeci și cinci de 
ani din viaţa lui și cine știe câte vor mai fi. Dar în mod 
clar, niciunul dintre noi nu contează atât, în com- 
parație cu acea creatură, Animalul. Așa-i spui tu, nu-i 
aşa? Un animal care vine pe primul plan, înaintea noas- 
tră, a tuturor. 

- Nu-i adevărat! protestă el. 

- Atunci dovedește-o! Unde ești acum? 

Ainslie căută cu privirea tabelele indicatoare de 
pe 1-95. i 

- Karen, nu mă pot întoarce acum. Îmi pare rău 
că nu înţelegi asta, dar decizia a fost luată. 

Soția sa tăcu o clipă, apoi își reluă discursul cu o 
voce sugrumată și el știu că era gata să izbucnească 
in plâns. 

- Îţi dai seama ce ne faci, Malcolm? 

Cum el nu răspunse, auzi un clic când ea îi inchise. 

Abătut, opri telefonul mobil. Încărcat de vino- 
văţie, își aminti de câte ori o dezamăgise pe Karen 
punând îndatoririle sale oficiale înaintea vieții de fa- 
milie. Cuvintele lui Karen, rostite acum o săptămână, 
li reveniră în minte: „Malcolm, pur și simplu, viața 
noastră nu mai poate continua așa“. Spera din tot 
sufletul ca ea să nu fi vorbit serios. 


A a 7 ` S 
În mașină se lăsă o tăcere pe care Jorge avu bunul 
. A . . . . 
simț de a nu o tulbura. În cele din urmă, Ainslie rosti 
pe un ton sumbru: 

- Neveste: mele ii place la nebunie să fie măritată 
cu un polițai. 

Jorge răspunse cu prudenţă: 

- O nebunie, nu? 

- Nici nu-mi dau seama de ce, adăugă Ainslie cu 
amărăciune. Tot ce-am făcut eu a fost să-mi bat joc 
de tot concediul, numai de dragul de a trăncăni puțin 
cu un criminal care va muri mâine-dimineaţă. N-ar 
face la fel oricare alt soţ cumsecade? 

Jorge dădu din umeri. 

- Eşti poliţai la Omucideri. Unele lucruri tre” luate 
ca atare. Nu-i poți face pe ceilalți să le înțeleagă. Eu 
n-am să mă căsătoresc niciodată, adăugă el. 

Deodată, Jorge apăsă acceleraţia până la podea, țâș- 
nind în viteză pentru a depăși o mașină și a lăsa în 
spate o alta care venea din urmă. Şoferul acesteia cla- 
xonă in semn de protest. 

- Pentru numele lui Dumnezeu! Calmează-te! 
mugi Ainslie. 

Apoi, întorcându-se în scaun, făcu semn cu mâna 
spre mașina din spate, sperând ca șoferul să ia asta drept 
un semn Că-şi cerea scuze. Spumega. 

- Doil e cel care trebuie să moară, nu noi. 

- Scuze, sergent, rânji Jorge. M-a luat valul cu 
graba asta. 

Ainslie își dădu seama că Leo Newbold avea drep- 
tate. Din când în când, Jorge conducea ca un ţicnit, 
dar şarmul lui cubanez rămânea neatins. Era limpede 
că farmecul său făcea minuni cu femeile, iar cele fru- 
moase și sofisticate care-l însoțeau pe Jorge peste tot 

păreau să-l adore, pentru ca mai apoi, din motive nici- 
odată explicate, acestea erau periodic înlocuite. 

- Având genul de aranjamente de-ale tale, de ce 
te-ai căsători? spuse Ainslie. 

- La vârsta mea, sunt nevoit să-mi menţin toate 
opțiunile. 

- Ei bine, e clar că asta şi faci. Eşti mereu un Ro- 
meo de primă mână. Îţi aminteşti că ieri nici chiar 
Ernestine n-a putut rezista farmecelor tale. 

- Sergent, Ernesune-i o curviștină. Orice tıp cu un 
portofel în buzunarul din spate poate s-o fascineze. 

- Eu aveam patruzeci de dolari în buzunar și n-a 
venit la mine. 

- Nu. Păi, asta-i... nu știu... oamenii te respectă. 
Fetele astea s-ar simţi ca și cum s-ar da la unchiul lor. 

Ainslie zâmbi şi zise încet: 

- Te-ai descurcat bine ieri, Jorge. Am fost mândru 
de tine. 

Și se lăsă pe speteaza scaunului său... 

Un turist în vârstă, Werner Niehaus, conducea un 
Cadillac inchiriat când s-a rătăcit în labirintul străzi- 
lor numerotate din Miami, multe dintre ele având și 
nume, uneori chiar două. De rătăcit, se rătăceau mulți, 
chiar și dintre localnici. Din nefericire, neamţul bui- 
măcit s-a aventurat în cartierul rău famat Overtown, 
unde a fost atacat, jefuit și împușcat mortal, iar cada- 
vrul său a fost aruncat din mașina închiriată, furată 
de atacatorii săi. A fost o crimă fără nicio noimă. Jaful, 
prezumtivul obiectiv principal, ar fi putut fi realizat 
uşor și fără asta. 

S-a emis imediat o alertă „fiți pe fază“ în tot statul, 
pentru găsirea mașinii dispărute. 

Cum uciderea turiștilor străini atrăsese deja aten- 
ţia pe plan internațional, primarul exercita presiuni 
tot mai mari, la fel și consilierii municipali și șeful 
poliției, pentru o rezolvare rapidă. Cu toate că nimic 
nu putea anula publicitatea negativă pentru Miami, 
o arestare la țanc ar mai putea linişti spiritele. 

În dimineața următoare, Jorge însoțit de Malcolm 
Ainslie, patrulau prin Overtown cu o mașină fără in- 
semne, căutând probe sau martori oculari. Ainslie îl 
lăsă pe Jorge să preia conducerea și în apropierea inter- 
secției Northwest Third Avenue cu 14? Street, văzu 
doi traficanţi de droguri, cunoscuţi lui după numele 
de pe stradă, Big Nick și Shorty Spudman!. Pe nu- 
mele lu: Shorty se emisese un mandat de arestare sub 
acuzaţia de atac în circumstanţe agravante, ceea ce 
constituia un delict. 

Jorge sări repede din mașină urmat de Ainslie. În 
timp ce detectivi se apropiau din două direcții, tăind 
orice șansă de scăpare, Nick își indesă ceva în panta- 
loni. Privi spre e: nepăsător. 

Jorge stabili tonul discuţiei. 

- Hei, Nick, cum mai merge? 

Răspunsul fu unul prudent. 

- E?n regulă așa, tipule. 

Traficantul și detectivul se scrutau reciproc. Știau 
cu toții că dacă polițiștii cu limba ascuţită se apucau 


1 Cuţitarul Scund (n. tr.). 

să-și exercite dreptul lor de a-i opri ca să-i percheziţio- 
neze, ar găsi droguri, poate și arme, iar în acest caz, 
dealerii, ambii cu caziere lungi de-un cot, s-ar fi putut 
pricopsi cu sancțiuni penale indelungate. 

Jorge îl luă la întrebări pe Shorty Spudman, care 
măsura cam un metru cincizeci în înălțime. 

— Ai auzit de turistul neamţ omorât ieri? 

- La televizor. Ticăloșii le fac porcării turiștilor, 
ăștia-s chiar niște tipi nasoli. 

- S-aud ceva vorbe pe stradă? 

- Ceva. 

Ainslie interveni și el în discuție. 

- Voi doi, băieţi, vă puteţi face un serviciu dacă 
ne dați nume. 

Invitaţia era cât se putea de limpede: „Haideţi să 
facem un târg.“ 

După cum vedeau detectivii lucrurile, rezolvarea 
unei crime avea prioritate față de aproape orice alt- 
ceva. În schimbul informaţiilor, delictele mai mici și 
chiar un mandat de arestare puteau fi ignorate. 

Însă Big Nick insistă: 

- Habar n-avem de niciun afurisit de nume. 

Jorge făcu un semn spre mașină. 

- Atunci mai bine mergem cu toţii până la secție. 

La sediul central al Poliţiei, după cum știau Nick 
şi Shorty, controlul corporal total era obligatoriu, iar 
mandatul de arestare nu putea fi trecut cu vederea. 

- Stai așa! se băgă Shorty. Am auzit două coarde 
spunând că az’ noapte a fost împușcat un fraier, iar 
doi șmecheri i-au săltat mașina. 

Jorge: 

- Fetele au văzut cum s-a întâmplat? 

Shorty dădu din umeri. 

- Poate. 

- Ia sari cu numele lor. 

- Ernestine Smart și una căreia i se spune Flamel!. 

- Și unde dăm noi de ele? 

- Ernestine doarme la Râul și Trei. De Flame aia 
habar n-am. 

- Vorbești de tabăra de boschetari de pe Third și 
North River? zise Jorge. 

- Da. 

- Dacă ne-aţi vândut gogoși, le zise Jorge celor doi, 
ne întoarcem și vă găsim. Dacă se dovedește a fi OK, 
vă rămânem datori. 

Jorge şi Ainslie se intoarseră la mașină. Localizarea 
uneia dintre prostituate le mai luă o oră. 

Tabăra de boschetari de pe Third Street era sub 
I-95, de-a lungul râului Miami. Iniţial, fusese o zonă 
de parcare de centru și zeci de aparate de taxare nefo- 
losite zăceau, cu un aer ridicol, printre nenumăratele 
cutii de carton de ambalaj și alte adăposturi șubrede, 
alcătuite din tot felul de resturi aruncate la gunoi, 
intreaga îngrămădire mizerabilă și murdară semănând 
cu o fundătură de iad dintr-o țară prăpădită de lumea 
a cincea. lar ființele umane duceau o viață disperată 
şi degradantă printre toate acestea. Gunoaiele erau peste 
tot în tabără și împrejurimi. Jorge și Ainslie ieșiră cu 


l Flacără (n. tr.). 


32 ARTHUR HAILEY 


grijă din mașină, știind că în orice clipă puteau păși 
pe un morman de excremente. 


Ernestine Smart şi Flame, aflară ei, împărțeau o 
cutie din placaj care, dacă te luai după marcaje, con- 
ținuse cândva cauciucuri de camion. Acum se afla pe 
partea dinspre râu a fostei parcări. În cutie fusese tă- 
iată o deschizătură drept ușă. Era încuiată pe dina- 
fară cu un lacăt. 

Jorge și Ainslie se puseră în mișcare. Intrând 
în „tărâmul curvelor“, bulevardul Biscayne colț cu 
North-West Eight Street, Biscayne și 11! Street, Fla- 
gler East colț cu Third Avenue, chestionară câteva 
dintre prostituatele de zi, întrebându-le de Ernestine 
și de Flame. Niciuna dintre ele nu fusese văzută în 
ziua aceea şi, în cele din urmă, detectivii se întoarseră 
la adăposturile boschetarilor. 

De data asta găsiră ușa cutiei de placaj a Ernestinei 
și a lui Flame descuiată și deschisă. Jorge își băgă capul 
in interiorul întunecos. 

- Hai, Ernestine, sunt polițaiul tău prietenos de 
proximitate. Cum merge? 

Se auzi o voce răgușită: 

- Dacă aş avea mai mult, n-aş locui în cotețul ăsta 
de porci. Vrei să mi-o pui, polițaiule? Pentru tine, azi 
e zi de chilipiruri. 

Ernestine se holba afară din semiobscuritatea cutiei. 
Jorge aprecie că avea cam douăzeci de ani, în ciuda 
atitudinii blazate a unei femei de două ori vârsta ei. 
Era neagră și fusese frumoasă cândva, dar acum avea 

o față buhăită și străbătută de cute. Cu toate astea, 
avea o figură plăcută. Salopeta albă dezvăluia un trup 
zvelt și sâni tari. Ernestine îi surprinse privirea lui 
Jorge și păru că se amuză. 

— Cu toții vedem tot felul de lucruri, îi spuse ea. 
Atât doar că nu ne amintim întotdeauna. 

- Dar tu ai să-ți amintești dacă te ajut? 

Ernestine zâmbi enigmatică. El știu că răspunsul 
era afirmativ. 


Așa se proceda cu prostituatele, și de-asta detecti- 
vii cultivau relaţii cu ele, ca amici și aliaţi. Prostitua- 
tele erau pline de informaţii și le dezvăluiau dacă le 
plăcea polițistul sau târgul. Nu dădeau niciodată nimic 
de bunăvoie; trebuia să le pui întrebările potrivite. 
Jorge începu s-o chestioneze prudent. 

- Nu cumva, din întâmplare, lucra: chiar pe 
North-West Third Street colț cu 12! Street noap- 
tea trecută? 

- Nu știu, poate. 

- Păi, chiar mă întrebam dacă n-ai văzut doi tipi 
nervoși sărind într-o mașină condusă de un alb mai 
în vârstă, apoi împușcându-l și aruncându-l afară? 

- Nu, dar am văzut un frate şi-o fătucă d'asta, de 
doi bani, făcându-l pe un babalac să oprească mașina 
ş-apoi făcând cum ai zis tu. 

Jorge îi aruncă o privire lui Ainslie, care aprobă 
din cap, simțind că urma să li se ceară bani. 

- Hai să ne lămurim, zise Jorge. Erau un bărbat 
negru şi o femeie albă? 

- Da. 

Ernestine îl fixă cu privirea. 

- Înainte să mai zic ceva, ce-ar fi să m-atingi cu 
vreun gologan, omule? 

- Dacă ceea ce ne spui nu-s rahaturi, merită o sută. 

- E super așa. 

Părea mulțumită. 

- Ştii numele? 

- Tipul negru e Kermit Broscoiul. Arată ca un 
broscoi, are nişte ochi caragh:oși, bulbucați. E rău de 
tot, întotdeauna-şi scoate fieru’. 

- Și femeia? 

- Am auzit c-ar chema-o Maggie, e mereu împre- 
ună cu Kermit. Își fac veacul într-un local de pe Strada 
a Opta şi i-am văzut săltaţi pe amândoi pentru că 
s-au încăierat. 

- Dacă ţi-aș aduce niște poze, i-ai putea identifica? 

- Cum să nu, iubitule, fac orice pentru tine. 

Întinzându-se, Ernestine îi atinse obrazul lui Jorge. 

- Eşti un drăgălaș. 

El îi zambi, apoi continuă: 

- Şi ce-i cu Flame? Ne-ajută și ea? 

- Va trebui să-l întrebaţi. 

- Să-l? 

- Flame e un travestit, zise Ernestine. Îl cheamă 
Jimmy McRae. 

Ainslie gemu sonor. 

- Nu ca martor! În niciun caz! 

Jorge dădu din cap. Un el/ea, un bărbat care voia 
să-și facă operaţie de schimbare de sex și, între timp, 


DETECTIVUL 35 


se îmbrăca şi trăia ca o femeie, era ceva obișnuit în 
promiscuitatea lumii interlope. Și mai mult decât atât, 
după cât se părea, Flame trecea drept prostituată. Nu 
exista nicio posibilitate ca un astfel de specimen să 
poată fi adus în instanţă; ar fi iritat juriul, așa că uitaţi 
de Flame. Ernestine ar fi fost un martor bun şi s-ar 
putea să mai găsească şi alții. 

Jorge îi spuse lui Ernestine: 

- Dacă tot ceea ce ne-ai spus se potrivește, te cău- 
tăm cu banii în următoarele două zile. 

Acest gen de plăţi făcute pentru informatori erau 
disponibile dintr-un fond de cheltuieli la care aveau 
acces detectivii. În acel moment, radioul portabil al 
lui Ainslie anunţă numărul unității sale, 1910. 

El răspunse „QSK“, însemnând „continuaţi trans- 
misiunea“. 

- Sună-l pe locotenentul tău. 

Folosindu-se de aceeași stație portabilă, care putea 
funcționa şi ca telefon, Ainslie formă numărul lui 
Leo Newbold. 

- Am reușit să facem un salt în cazul Niehaus, 
zise Newbold. Poliţia statală a găsit mașina dispărută, 
cu doi suspecți. Sunt aduși acum aici. 

- Domnule, să nu-mi spuneți, făcu Ainslie verifi- 
cându-și notițele. Este un negru, pe nume Kermit și 
o fată albă, Maggie? 

- Da! Ei sunt. De unde știi? 

- Jorge Rodriguez are un martor. O prostituată. 
Ea spune că va face identificarea. 


36 ARTHUR HAILEY 


- Spune-i lui Jorge că s-a descurcat minunat. Mai 
bine-ați veni aici. Haideţi să terminăm asta repede. 

Faptele ieșiră, încet, la iveală. Un polițist al sta- 
tului Florida, care reţinuse alerta lansată cu o zi în 
urmă de poliția din Miami, văzuse și oprise maşina 
dată în urmărire și-i arestase pe ocupanții ei, un băr- 
bat de culoare, Kermit Kaprum, în vârstă de nouă- 
sprezece ani, şi Maggie Thorne, douăzeci și trei de ani. 
Amândoi aveau revolvere de calibrul .38, trimise pen- 
tru analiză balistică. 

Ei le povestiră polițiștilor că în urmă cu aproxima- 
tiv o oră găsiseră mașina abandonată, cu cheile în 
contact și că o luaseră să se plimbe. Era o minciună 
sfruntată, dar uniformele n-o contestară pentru că știau 
că detectuvii de la Omucideri aveau să le pună între- 
bările potrivite. 

Când Jorge și Ainslie ajunseră la Omucideri, Ka- 
prum și Thorne fuseseră deja aduși acolo și erau ţinuţi 
in camere separate de interogare. O verificare în baza 
de date dezvălui că amândoi aveau cazier, cu înce- 
pere de la vârsta de optsprezece ani. Tânăra femeie, 
Thorne, fusese inchisă pentru furturi și avea condam- 
nări mărunte pentru prostituție. Kaprum avea două 
condamnări pentru furtișag și tulburarea liniștii pu- 
blice. Era mai mult ca sigur că amândoi erau inregis- 
trați și pentru delicte comise ca minori. 


Secția de Omucideri a poliției din Miami era total 
altfel decat acele unități de detectivi, gălăgioase şi fre- 
netice, așa cum le arătau filmele de la televizor în care 

publicul putea intra după voie, iar comportamentul 
era foarte relaxat. Situată la cel de-al cincilea etaj al 
clădirii, sediul central al Poliției din Miami, ca o for- 
tăreață, la secția Omucideri se putea ajunge numai 
cu liftul din holul principal. Oricum, ușa de la etajul 
cinci nu se deschidea decât cu o cartelă specială de 
acces. Nimeni altcineva nu mai deţinea astfel de car- 
duri în afara detectivilor de la Omucideri, personalu- 
lui civil al secţiei și a câtorva ofițeri superiori. Întregul 
personal al poliției şi vizitatorii ocazionali necesitau 
aprobări primite în prealabil, dar chiar și atunci nu 
puteau urca decât însoțiți de un posesor al cartelei 
de acces. 

Arestații și suspecţii aduși la Omucideri ajungeau 
printr-o intrare bine păzită de la subsol și cu un lift 
de securitate care urca direct în biroul secţiei. Rezul- 
tatul era un mediu liniștit, controlat. 

Jorge Rodriguez și Malcolm Ainslie priviră prin 
geamul-oglindă la suspecții închiși în încăperi dife- 
rite, pentru interogatorii. 

- Avem nevoie de cel puţin o mărturisire, spuse 
Ainslie. 

- Lasă-mă pe mine, se oferi Jorge. 

- Vrei să-i interoghezi pe amândoi? 

- Da. Pe fată prima. Te superi dacă intru singur? 


În mod normal, un suspect de crimă era interogat 
de doi detectiyi, însă succesele anterioare ale lui Jorge 
cu interogatoriile lui solo constituiau un argument 
convingător, mai ales acum. 

Ainslie dădu din cap. 

- Dă-i drumul. 

În timp ce interogatoriul suspectei Maggie Thorne 
începuse, Ainslie urmărea și asculta prin geamul de 
observaţie. Suspecta era palidă și părea mai tânără decât 
anii ei, îmbrăcată în blugi pătați, rupți și o bluză mur- 
dară. Dacă-și pune o rochie pe ea și se spală pe faţă, 
ar fi chiar drăguță, aprecie Ainslie. Așa cum era acum, 
părea dură și scorțoasă, legănându-se nervoasă în sca- 
unul metalic de care era incătușată. Când Jorge își făcu 
apariția, ea trase de cătușe, lovindu-le de scaun și strigă: 

— De ce mă-sa trebuie să port astea? 

Jorge zambi ușor și se duse să i le scoată. 

- Ei, cum îți merge? Eu sunt detectiv Rodriguez. 
Vrei o cafea sau o ţigară? 

Thorne îşi frecă încheieturile mâinilor și bombăni 
ceva despre lapte şi zahăr. Părea cu o dee ceva mai 
degajată acum, cu toate că neincrederea persista. Greu 
de dovedit, se gândi Ainslie. 

Ca de obicei, Jorge adusese un termos, două pahare 
de plastic şi țigări. urnă cafea pentru amândoi con- 
tinuând să vorbească în același timp. Deci, nu fumezi, 
ei? Mda. Nici eu. Tutunul e o chestie periculoasă... 
(Dar nu atat cât .38-ul fetei, chibzui Ainslie). Îmi pare 
rău, va trebui s-o bei fără zahăr... Hei, te superi dacă-ți 
spun Maggie? Eu sunt Jorge... Vezi tu, dacă pot, am 
să te ajut. De fapt, cred că ne-am putea ajuta unul pe 
celălalt... Nu, nu-s doar niște căcaturi. Adevărul, Mag- 
gie, este că ai dat de o grămadă de necazuri, iar eu 
incerc, pe cât posibil, să-ți ușurez soarta... 

Ainslie stătea În spatele geamului-oglindă bătând 
tactul cu piciorul. Aplică-i codul Miranda, Jorge, se 
gândi el nerăbdător, știind că Jorge nu mai putea face 
un pas până când nu-i citea lui Thorne drepturile de 
care beneficia, inclusiv cel la un avocat. Desigur, ulti- 
mul lucru pe care şi l-ar fi dorit un anchetator în acest 
stadiu critic ar fi fost prezenţa restrictivă a unui avo- 
cat, motiv pentru care detectivi de la Omucideri 
incercau să prezinte litania Miranda în așa fel încât 
răspunsul să fie „nu“. 

Îndemânarea lui Jorge de a obține acest răspuns 
devenise legendară. Începea cu un pre-interogatoriu, 
cu totul legal, pe parcursul căruia aduna informaţiile 
de bază: numele suspectului, adresa, data nașterii, ocu- 
pația, numărul de asigurări sociale... 

Însă Jorge proceda cu o incetineală deliberată, făcân- 
du-și răgaz pentru comentarii. Așadar, te-ai născut 
in august, Maggie? Hei, și eu la fel. Asta ne face Lei, 
dar eu nu prea cred în rahaturile alea de zodiace. Tu? 

În pofida abordării inofensive, fata era încă neîn- 
crezătoare, așa că Jorge lăsă faza de pre-interogatoriu 
să curgă mai departe, deși incă nu pomenise de crima 
investigată. 

Maggie, doar încă vreo câteva detalii personale. Ești 
măritată? Nu? Nici eu. Poate mă căsătoresc cândva. 
Ei, n-ai și tu vreun prieten? Kermit? Păi, mi-e teamă 
că şi Kermit a dat de necazuri, iar ție nu prea ţi-e de 
ajutor acum. Poate că-i chiar el cel care te-a impins 
aici. Ce-mi poți spune de maică-ta? Uau! N-ai văzut-o 

niciodată? Păi, atunci ce-i cu taică-tău? Bine, bine, 
nu-ți mai pun întrebări despre ei. 

Jorge se așeză lângă Thorne, atingându-i braţul 
sau umărul din când în când. În cazul unor sus- 
pecți, îi apuca de mână, era chiar în stare să-i facă să 
plângă. Insă Thorne era dură, așa că Jorge se abținu. 
Totuși, existau limite în ceea ce privea durata unui 
pre-interogatoriu. 

E cineva pe care ai vrea să-l contactez pentru tine, 
Maggie? Păi, dacă te răzgândești, fă bine și spune-mi. 

De afară, Ainslie aștepta încordat să audă decla- 
rația Miranda. Între timp, examina fata. Ceva din 
figura ei îi era familiar, însă, în pofida abilității de „re- 
cunoaștere instantanee“ pentru care polițiștii erau 
antrenați, nu o putea plasa undeva. Capacitatea ei 
de a scăpa îl uluia. 

Okay, Maggie, avem multe de discutat, dar acum 
trebuie să te întreb ceva: ești dispusă să vorbeşti cu 
mine ca până acum, fără prezenţa unui avocat? 

Jorge mergea pe muchie de cuțit printre preve- 
derile legii. 

Aproape imperceptibil, Thorne dădu din cap a 
aprobare. Grozav, pen” că şi mie-mi place să discut. 
Dar e ceva de care trebuie să scăpăm, știi tu, astea-s 
regulile. Așa că trebuie să-ți spun următoarele, Maggie. 
Ai dreptul de a nu spune nimic... 

Litania oficială continuă, mai mult sau mai puțin 
precisă: nu ești obligată să discuţi cu mine sau să-mi 
răspunzi la vreo întrebare... Iar dacă discuţi cu mine, 
tot ce spui poate fi folosit ca probă împotriva ta... 

Ai dreptul la un avocat oricând. Dacă nu-ți poți per- 
mite unul, îți va fi dat unul din oficiu... 

Ainslie ascultă cu atenţie. 

Cu toate că încăperile pentru interogatorii erau 
izolate fonic, vocile puteau penetra geamul-oglindă 
dinaintea lui, pentru ca ulterior să poată depune măr- 
turie, dacă era necesar, că avertismentul Miranda fu- 
sese rostit. Nu mai conta că vocea lui Jorge devenise 
prevenitoare și degajată; ceea ce avea importanță erau 
cuvintele potrivite, cu toate că Thorne de-abia dacă 
le acorda atenţie. 

Sosise vremea pentru cea de-a doua mișcare cal- 
culată a lui Jorge. 

Acum, Maggie, ori continuăm să vorbim, ori eu 
mă întorc la lucru şi n-ai să mă mai vezi... 

Pe figura fetei apăru o expresie de îndoială: Ce se 
întâmplă mai departe dacă acest tip dispare? Jorge re- 
cunoscu semnele. Era aproape de succes. 

Maggie, ai înţeles ce ţi-am spus adineauri? Eşti si- 
gură? Okay, atunci am rezolvat-o și pe asta. Oh, incă 
ceva! Trebuie să-mi semnezi o hârtie. Confirmă ceea 
ce spuneam. 

Thorne semnă formularul oficial cu un scris scri- 
jelit, dar certificând astfel că, după ce fusese informată 
asupra drepturilor ei, acceptase să discute cu detecti- 
vul Rodriguez fără a cere prezenţa unui avocat. 


Ainslie puse deoparte notițele pe care le scrisese. 
Jorge avea acum mână liberă, iar el era deja convins 
de vinovăția celor doi și aprecie că vor avea măcar o 

mărturisire completă în cel mult o oră. Până la urmă 
se făcură două ore. În timp ce Jorge îşi continua inte- 
rogatoriul, întâi cu Thorne, apoi într-o altă încăpere 
cu Kaprum, deveni tot mai clar că nu avuseseră un 
plan coerent de unde să înceapă, fapt care dusese la 
comiterea unei crime în locul unui simplu jaf. Ulte- 
rior crezuseră cu toată convingerea că ar putea scăpa 
nepedepsiţi ţesând un păienjeniș de minciuni, toate 
părându-li-se ingenioase, dar ridicole pentru oricine 
avea experienţă in rezolvarea cazurilor de crimă. 

Jorge, adresându-i-se lui Thorne: Acum despre 
mașina în care vă aflaţi tu și Kermit, Maggie. I-ai spus 
polițistului că tocmai o găsiserăți cu câteva minute 
in urmă, cu cheile în contact, și aţi luat-o pentru o 
plimbare... Ei, ce-ar fi dacă ţi-aș spune că avem un 
martor care v-a văzut pe amândoi în acea mașină, 
noaptea trecută? De asemenea, în vehicul era mai mult 
de o duzină de cutii golite de băutură și ambalaje pen- 
tru mâncare. Totul a fost trimis pentru verificarea 
amprentelor. Ce-ar fi dacă amprentele tale și ale lui 
Kermit sunt găsite pe chestiile alea? De fapt, ar dovedi 
ceva, Maggie, pentru că vor arăta că amândoi aţi fost 
in mașina aceea mai mult timp decat cele „câteva mi- 
nute“ pomenite de voi. 

Jorge sorbi din cafea și aşteptă. Thorne bău și ea 
dintr-a ei. 

Încă ceva, Maggie. Când ai fost arestată și perche- 
ziționată aveai la tine o grămadă de bani, mai mult 
de șapte sute de dolari. Nu te deranjează să-mi spui 
şi mie de unde-i ai? Ce lucrezi și pentru cine? Chiar 

așa! Trebuie să fi avut o mulțime de slujbe ciudate să 
poți aduna atâta bănet. Care sunt numele angajato- 
rilor tăi? E1, atunci dă-mi numai un nume sau două 
ȘI O să-i contactăm pe oameni... Nu poți spune niciun 
nume? Maggie, nu-ţi faci niciun serviciu acum. 

Bine, să mergem mai departe. Deci, printre dolarii 
găsiți asupra ta erau amestecate și niște mărci ger- 
mane. Pe astea de unde le aveai? 

Deutschemarks, Maggie, bani nemţești. Ai fost în 
Germania în ultima vreme? Oh, haide, Maggie! Cum 
să uiţi așa ceva? Ai mărcile de la domnul Niehaus? El 
a fost domnul ucis. Tu l-ai împușcat cu pistolul acela 
al tău, Maggie? Arma este acum verificată. Ne vor 
spune dacă ai făcut-o. Maggie, iţi vorbesc ca prieten. 
Ai necazuri, necazuri mari și cred că ştii asta. Mi-ar 
plăcea să te pot ajuta, dar inainte de asta va trebui să 
incepi să-mi spui adevărul... Uite, mai ia niște cafea. 
Gândește-te la asta, Maggie. Adevărul va ușura lucru- 
rile, mai ales pentru tine. Pentru că atunci când voi 
cunoaște adevărul, voi putea să te sfătuiesc ce să faci... 


lar mai târziu, cu celălalt suspect mai tânăr, Ka- 
prum, ai cărui ochi erau bulbucaţi ca la broască, Ain- 
slie iși dădu seama că interogatoriul era mai dur: Okay, 
Kermit, în ultima jumătate de oră te-am tot ascultat 
răspunzându-mi la întrebări și știm amândoi că totul 
nu-i decât o porcărie. Acum, hai să recapitulăm și să 
lămurim niște lucruri. Tu și cu prietena ta, Maggie, 
ați oprit mașina, l-aţi jefuit pe bătrân, apoi l-aţi omo- 
råt. Acum pot să-ţi spun că Maggie a recunoscut tot. 

Am mărturisirea ei scrisă, în care afirmă că ideea a 
fost a ta, că tu ai tras glonţul care l-a omorât pe dom- 
nul Niehaus... 

Kaprum, în vârstă de nouăsprezece ani, sări în pi- 
cioare și începu să urle ca un bezmetic: 

- Curva asta mincinoasă! Ea a făcut-o, a fost ideea 
ei, nu a mea! Eu doar am vrut... 

Hei, potolește-te! Oprește-te acum, Kaprum! M-ai 
auzit? Calmează-te! 

Era ca și cum ai câștiga la loterie, se gândi Jorge. 
Kaprum, reacționând la ceea ce considera el drept 
trădarea lui Maggie Thorne, era acum nerăbdător să 
relateze propria lui versiune a evenimentelor. Poate 
că Ainslie zâmbea, dar își aminti de bietul neamţ mort. 

O declarație Miranda îi fusese prezentată mai îna- 
inte lui Kaprum, nu era nevoie să fie repetată. Așadar, 
Kermit, ești gata să-mi povesteşti ce s-a intâmplat în 
realitate, și acum vreau adevărul, da? Dacă da, atunci 
inseamnă că-ți faci singur un serviciu... Okay, să în- 
cepem cu momentul când tu și cu Thorne ați oprit 
mașina Și ați luat-o... Bine, o să punem numele lui 
Thorne prima dată, dacă așa vrei tu... Așadar, unde 
erați amândoi când... 


Jorge scria pe un carnet de notițe în timp ce Ka- 
prum vorbea repede, scăpând amănunte fără să-i pese 
de consecinţe, nereușind să-și dea seama că nu avea 
aproape nicio importanță cine și ce anume făcuse și că 
nu conta decât faptul că ei doi uciseseră în complicitate. 
Când Jorge îl întrebă de ce au tras, Kaprum răspunse: 

- Ticălosul ăla bătrân a sărit cu gura pe noi. Lătra 
o grămadă de căcaturi pe care nu le-am înţeles. Nu-i 
mai tăcea gura aia afurisită, omule. 

Când termină, folosind pixul pe care i-l dăduse 
Jorge, Kaprum își trecu inițialele pe fiecare pagină 
certificând că o citise, apoi semnă ceea ce devenise o 
mărturisire completă. Câteva ore mai târziu, raportul 
balistic dezvălui că în cadavrul neamţului se găsiseră 
trei gloanţe. Unul fusese tras cu pistolul lui Kaprum, 
iar două, cu al lui Maggie Thorne. Concluzia medi- 
cului legist arătă că glonţul lui Kaprum doar ar fi rănit 
victima. Oricare din cele trase de Thorne îi putuse pro- 
voca moartea instantanee. 

Ainslie fu solicitat în altă parte, apoi reveni chiar 
la timp să asculte cea de-a doua ședință de discuţii 
dintre Jorge și Thorne. La sfârșit, tânăra fată îi puse 
o întrebare cu o expresie cât se putea de serioasă: 

- Şi-acum ce are să se întâmple? Ne eliberează 
condiționat? 

Jorge nu făcu nicio tentativă de a-i răspunde, iar 
Ainslie ştia de ce. 

Ce-ai putea să-i spui cuiva atât de ignorant în pri- 
vința gravității celor dezvăluite și a consecințelor ine- 
vitabile care vor surveni curând? Cum să-i spună Jorge 
unei tinere fete: „Nu, nu există nici cea mai mică şansă 
de eliberare condiționată, de eliberare temporară pe 
cauțiune sau să mai ieși vreodată din închisoare. Ceea 
ce-i aproape sigur, este că, după ce veţi fi amândoi ju- 
decați înaintea unui juriu și a unui judecător, veți fi 
găsiţi vinovaţi de crimă și veţi muri pe scaunul electric“? 

În instanță, avocaţii apărării vor lansa tot felul de 
moţiuni, vor polemiza și vor bate câmpii, plângân- 
du-se că mărturisirile lui Thorne și Kaprum au fost 
obţinute sub presiune. S-ar putea să fie folosită și noți- 
unea de „șmecherie“ și nu fără temei, admise Ainslie. 
Dar un judecător înarmat cu declaraţiile conform 
cărora fusese rostit codul Miranda, iar acuzaţii renun- 
țaseră de bunăvoie la drepturile lor, va respinge obi- 
ecţiile și mărturisirile vor rămâne valabile. 

Cât despre „șmecherie“, Ainslie ajunsese să creadă 
că era justificată. Când era vorba de vreo crimă gravă, 
dovezile sigure şi de netăgăduit erau greu de obținut și, 
din cauza unor avocaţi vicleni, uneori vinovaţii plecau 
liberi. Inevitabil îți venea în minte cazul O.J. Simpson, 
insă declaraţiile lui Thorne și Kaprum, indiferent de 
modul în care fuseseră obținute, reprezentau un adevăr 
şi vor duce la dreptate, iar din punctul de vedere al 
societăţii și al lui Ainslie asta conta cel mai mult. 

Amintindu-și de mărturisiri, Ainslie reveni cu gân- 
dul la Elroy Doil și la motivul acestei acţiuni inter- 
minabile. Se întrebă așa cum o făcuse și când primise 
telefonul din Raiford, ceva mai devreme: Ce fel de 
mărturisire va auzi? 

Se uită afară, spre insemnele de pe șosea. Părăsiseră 
I-95 și se aflau acum pe autostrada cu taxă a Floridei, 
având Orlando ca primă destinaţie, la trei sute două- 
zeci și unu de kilometri distanţă. 


Malcolm Ainslie ațipise imediat după ce trecuseră 
de Fort Lauderdale și fu trezit de o zguduitură, poate 


DETECTIVUL 47 


un hop pe autostradă ori, mai probabil, un raton; 
cadavrele lor zăceau peste tot pe carosabil. Se intinse 
Și se îndreptă din spate, apoi verifică ora: zece minute 
trecute de miezul nopţii. Putea vedea în față o bifur- 
caţie de ieșire spre West Palm Beach, ceea ce însemna 
că se aflau la o treime din distanța spre Orlando. Jorge 
observă că mașina rula pe ultima bandă din stânga, 
prin traficul destul de intens de pe autostrada cu plată. 

Ainslie se întinse după telefon și tastă numărul loco- 
tenentului Newbold. Când acesta răspunse, îl anunţă: 

- Bună seara, domnule. Miami se vede bine de-aici. 

- Hei, Malcolm, e totul în regulă? 

Ainslie privi la stânga sa. 

- Cubanezul țicnit încă nu m-a făcut praf. 

Newbold chicoti și spuse: 

- Ascultă, am verificat niște zboruri pentru tine 
și-am făcut rezervare. Cred că te putem trimite la To- 
ronto mâine după-amiază. 

- Asta-i o veste bună, locotenente. Mulțam! 
| Îşi notă detaliile: la ora 10.05, un zbor Delta de 
la Jacksonville spre Atlanta, cu legătură pentru un zbor 
Air Canada spre Toronto. Ar ajunge acolo cu puțin 
mai mult de două ore întârziere față de momentul 
programat inițial și se simți ușurat. Aranjamentul nu 
era cel ideal, pentru că știa că părinţii lui Karen, care 
locuiau la mai bine de o oră de mers cu mașina de 
la aeroportul Pearson din Toronto, plănuiseră un soi 
de petrecere la vremea prânzului, iar el va lipsi. Dar 
va fi prezent la cina de familie din acea seară. 

Newbold continuă: 

- Pune-l pe Rodriguez să te ducă până în Jack- 
sonville. E la doar nouăzeci și şase de kilometri dis- 
tanţă Și vei ajunge acolo fără probleme. Iar când te 
intorci, vedem ce cheltuieli în plus ai avut și găsim 
noi o rezolvare. 

— Asta s-ar putea s-o mai liniștească pe Karen. 

- S-a supărat? întrebă Newbold. 

- Ați putea spune și așa. 

Newbold oftă. Devina e la fel atunci când mă am- 
balez prea tare cu serviciul și n-o pot învinovăți. Oh, 
am sunat la Penitenciarul Statal. Au promis că vor sim- 
plifica formalitățile de acces, așa că ai să ajungi repede 
la Animal. 

- Minunat. 

- Au doar o singură pretenţie. Cam cu douăzeci 
de minute înainte de a ajunge la Raiford, sună-l pe loco- 
tenentul Neil Hambrick. Uite numărul lui direct. 

Ainslie și-l notă. 

- Frumoasă rezolvare, domnule locotenent. Mul- 
țam încă o dată. 

- Hei, drum bun și distracție plăcută la Toronto. 

Închizându-și telefonul, Ainslie se gândi la relaţi- 
ile excelente dintre Newbold şi subordonații săi albi. 
La fel ca mulţi alții de la Omucideri, lui Ainslie îi plă- 
cea de Newbold și-l respecta; era un veteran, cu două- 
zeci și patru de ani de activitate în rândurile poliției, 
venit în Statele Unite impreună cu părinții săi emi- 
grați din Jamaica în urmă cu treizeci de ani, pe când 
el avea cincisprezece ani. Tânărul Leo s-a înscris la 
Universitatea din Miami, unde s-a specializat în 

criminologie, iar după absolvire a intrat în Poliție la 
vârsta de douăzeci şi doi de ani. Pentru că era negru, 
discriminarea pozitivă iniţiată în anii '80 i-a accelerat 
promovarea la gradul de locotenent, dar spre deose- 
bire de alte astfel de promovări, datorită abilității evi- 
dente a lui Newbold, n-a provocat resentimente printre 
colegii săi albi. Acum era în al optulea an de șefie la 
secţia Omucideri. 

Foarte multe lucruri s-au scris despre lipsa de ar- 
monie în secțiile de poliție din marile orașe, în special 
în cadrul Poliţiei din Los Angeles, unde discrimină- 
rile urâte față de polițiștii negri, atât în cadrul ser- 
viciului, cât şi în afara lui, avuseseră acordul tacit al 
superiorilor timp de mai mulți ani. De-abia acum se 
încerca echilibrarea situației și a corectitudinii în L.A., 
după atâta amărăciune de ambele părți. Prin contrast, 
Poliţia din Miami trecuse prin aceleași schimbări trau- 
matizante cu mai bine de un deceniu în urmă, așa că 
integrarea era deja un fapt incheiat și nu dăduse decât 
ușoare dureri de cap datorate trecutului. Funcționa, 
și publicul era servit mai bine. 

Spre surpriza lui Malcolm, Karen dormea când 
o sună să-i comunice noile date ale zborului pe care 
1 le prezentă și apoi o indemnă să-și reia somnul. 

- Ne vedem mâine, pe la patru, sfârși el. 

Ea mormăi somnoroasă ceva, dar cu o undă de 
afecțiune. 

- Nu cred până nu văd. 

Când Ainslie închise telefonul și se lăsă pe spe- 
tează, vocea lui Jorge îi întrerupse gândurile. 

- Sergent, mai ești catolic? 

Întrebarea era cu totul neașteptată. 

- Poftim? 

Jorge strecură mașina de patrulare printre traile- 
rele care circulau pe autostradă. După ce ajunseră din 
nou pe banda liberă, continuă: 

- Păi, erai preot cândva, iar acum nu mai ești. Așa 
că eram curios dacă ai rămas catolic? 

- Nu. 

- Păi, mă întrebam cum te simţi cu adevărat în 
expediția asta, catolic sau nu, când te duci să-l vezi 
pe Animalul Doil înainte să fie legat de scaun și știind 
că ţie ți se datorează, în cea mai mare parte, faptul 
că a ajuns acolo? 

- E o întrebare cam dificilă pentru ora asta din 
noapte. 

Jorge dădu din umeri. 

- E în ordine dacă nu vrei să vorbeşti despre asta, 
te înțeleg. 


Ainslie ezita. Când părăsise preoția la treizeci de 
ani, după absolvirea unui seminar și un doctorat în 
filosofie urmate de cinci ani de activitate ca preot in- 
tr-o parohie, pur și simplu a lăsat totul baltă, abando- 
nând în întregime religia. Cât despre motive, în afară 
de confesiunea făcută câtorva prieteni apropiaţi, păs- 
trase tăcerea nedorind să-i influențeze și pe alții. Totuși, 
pe măsură ce timpul trecea, deveni mai dispus să răs- 
pundă la întrebări. 

- Într-un fel, îi spuse el lui Jorge, nu-i o diferență 
prea mare între polițai și preoți. Un preot încearcă 
să-i ajute pe oameni, se luptă pentru corectitudine și 
dreptate, sau cel puţin așa ar trebui. Un poliţai de la 
Omucideri vrea să-i vadă prinși pe criminali, iar dacă 
sunt găsiți vinovaţi, să plătească. 

- Uneori, zise Jorge, mi-aș dori să pot discuta de- 
spre chestiile astea, spunându-le pe șleau, așa cum o 
faci tu. 

- Despre pedeapsa capitală vrei să spui? 

- Da, exact. Pe de altă parte, sunt polițai. Câţi poli- 
țai din ţara asta crezi tu că sunt, cu adevărat, impo- 
triva pedepsei capitale? Doi? Poate trei? Dar și eu sunt 
catolic, iar biserica se opune pedepsei capitale. 

- Nu fi atât de convins, Jorge. Dedesubt, majo- 
ritatea religiilor sunt pline de ipocrizie, pentru că 
acceptă uciderea atunci când este acceptabil. Oh, da, 
cunosc teoria aceea frumoasă. Mi s-a predat și mie: 
„Viața este un dar al Domnului și nicio ființă umană 
nu are dreptul de a pune capăt unei vieți“. Dar asta 
se aplică numai atunci când este convenabil. 

- Și când este convenabil? 

- În timpul unor războaie când oamenii, nu Dum- 
nezeu, iau vieți. ŞI fiecare țară care participă la război, 
de la israeliți din Vechiul Testament și până la Ame- 
rica de azi, toţi sunt convinși că Dumnezeu este de 
partea lor. 

Jorge rase. 

- Ei, eu sper din tot sufletul ca El să fie de par- 
tea mea. 

- Din cauza unor mișculaţii de-ale tale, nu prea 
sunt şanse mari. 

- Ale mele? făcu Jorge. Tu eşti cel care și-a predat 
anteriul, nu eu. Nu cred că figurezi în lista Papei cu 
primii zece oameni preferaţi. 

Ainslie zâmbi. 

- Păi, în ultima vreme, nici pe lista mea n-au fost 
prea mulți papi. 

- Cum aşa? 

— Unii dintre ei aveau reguli diferite pentru ei față 
de cele stabilite pentru ceilalți. Cum a fost Papa Pius 
al XII-lea, ai auzit de el. El este cel care a ignorat măce- 
lărirea evreilor de către Hitler și nu a protestat, deși 
asta ar fi putut salva vieți. Așa tolerează religiile crima, 
fără a protesta. 

- Părinulor mei le-a fost rușine când a ieșit totul 
la iveală, spuse Jorge. Nu s-a discutat, acum câtva timp, 
despre recunoașterea vinovăţiei de către biserică? 

- Ba da, în 1994, şi totul n-a durat decât o zi. O 
ciornă a unui document de la Vatican a ieşit la iveală 
in Israel; descria „rușinea și pocăinţa“ catolică pen- 
tru Holocaust. Însă în ziua următoare Vaticanul a 
comunicat: „În niciun caz, nu noi. Poate că într-o 
zi, da, însă nu acum“. Au făcut un Galileo. 

- Adică? Nu înţeleg. 

- În 1633, explică Ainslie, Galileo a fost condam- 
nat pentru erezie şi ţinut în arest la domiciliu ultimii 
săi opt ani de viață pentru că a demonstrat că Pămân- 
tul se învârte în jurul soarelui. Desigur, asta era în 
contradicție cu doctrina catolică, aceasta pretinzând 

că Pământul era centrul universului şi nu se mişca. 
Abia în 1992, după ceea ce Vaticanul a numit „treispre- 
zece ani de studiu“, Papa loan Paul al II-lea a admis 
că biserica a greșit în privinţa acestui fapt pe care 
știința îl confirmase cu secole inainte. 

- Biserica n-a făcut nimic, din 1633 şi până mai ieri? 

- Trei secole și jumătate. Roma nu se grăbeşte cu 
propriile sale mărturisiri. 

Jorge râse. 

- Dar dacă folosesc un prezervativ vineri, cel mai 
bine e să mă spovedesc sâmbătă, altfel o încasez! 

Ainslie zâmbi. 

- Ştiu, este o lume dementă. Revenind la între- 
barea ta, în timpul preoţiei mele nu acceptam niciun 
fel de ucidere și încă nu sunt de acord cu asta. Dar 
cred în lege și atât timp cât pedeapsa capitală face 
parte din lege, mă conformez. 


Chiar în timp ce vorbea, Ainslie își aminti de câțiva 
disidenţi, etichetați de avocaţii acuzării drept țicniți 
excentrici, care argumentaseră că Elroy Doil, dato- 
rită negărilor sale indârjite, nu fusese dovedit vino- 
vat. Ainslie nu era de acord cu asta. Era convins că 
vinovăția lui fusese confirmată, dar se întrebă din 
nou ce era cu propunerea de mărturisire a lu: Doil. 

- Ai să stai să-l vezi pe Animal executat? întrebă 
Jorge. 

- Sper că nu. O să vedem ce se întâmplă când ajun- 
gem acolo. 

Jorge rămase o clipă tăcut, apoi spuse: 

- Zvonurile de prin secţie susțin că ai fi scris o 
carte, o chestie religioasă, grea. Mi s-a spus că a fost 
vândută în milioane de exemplare. Sper că ai făcut 
ȘI tu ceva milioane. 

Ainslie râse. 

- Nu te imbogăţești fiind coautor al unei cărți 
despre un studiu comparativ al religiilor. N-am nicio 
idee câte exemplare s-au vândut, cu toate că s-a tra- 
dus într-o mulțime de limbi și încă o mai poți găsi 
prin biblioteci. 

Ceasul de bord indica ora 2.15 A.M. 

- Unde suntem? întrebă Ainslie, dându-și seama 
că ațipise din nou. 

- Tocmai am trecut de Orlando, sergent. 

Ainslie dădu din cap, amintindu-și de alte călătorii, 
mult mai plăcute, pe această rută. De ambele părți 
ale drumului se derula unul dintre cele mai frumoase 
peisaje din Florida. De la Orlando la Wildwood, opt- 
zeci de kilometri în faţa lor, autostrada devenea un 
drum secundar în toată regula, într-un cadru pitoresc. 
Afară, ascunse în beznă, erau dealuri molcome, împo- 
dobite cu flori de câmp, șiruri de brazi înalți, lacuri 
liniștite şi copaci înfloriți într-o puzderie de culori, 
vaci care păşteau pe terenurile întinse ale fermelor, 
livezi de portocali plini de fructe în acest moment 
al anului... 


Florida, medită Ainslie, devenise unul dintre lo- 
curile binecuvântate și râvnite de pe glob. Se părea 
că orice era înnoitor, sofisticat, artistic şi incitant se 

găsea aici, mai ales în zona Miami, un creuzet inter- 
național, întins și clocotitor care cuprindea tot ce era 
mai bun în viața modernă. De asemenea, își aminti 
el, mai era și un amalgam a tot ce putea fi mai rău. 

Cândva, citise cum un explorator, Ponce de Ledn, 
numise Florida în 1513 „pascua florida“, adică „ano- 
timpul florilor“, luându-se după o expresie spaniolă. 
Totuși, chiar și acum rămânea valabil motivul pentru 
care îi fusese dat un asemenea nume Statului Însorit. 

Ainslie întrebă: 

- Ai obosit? Vrei să conduc eu? 

- Nu, sunt bine. 

Erau pe drum de ceva mai mult de trei ore, estimă 
Ainslie, și străbătuseră mai bine de jumătate din dis- 
tanță. După ce ajungeau pe șoselele secundare, după 
ce părăseau Interstate 75 pe care vor ajunge curând, 
ar fi putut ajunge la Raiford la ora 5:30 dimineaţa. Cum 
execuţia era pregătită pentru ora 7:00, nu mai era timp 
de pierdut. Dacă nu intervenea o grațiere în ultima 
clipă, improbabilă în cazul lu: Doil, nu exista nicio 
șansă ca execuția să fie amânată. 

Ainslie se lăsă pe spetează, făcând efortul de a-și 
pune gândurile în ordine. Amintirile lui despre Elroy 
Doil și toate cele întâmplate erau ca un dosar plin de 
notițe și pagini într-o harababură deplină. Își aminti 
că văzuse pentru prima dată numele lu: Doil cu un 
an Și jumătate în urmă, când apăruse într-o listă de 
suspecți generată de computer. Apoi, mai târziu, când 
Doil a devenit suspectul principal, secția Omucideri 


56 ARTHUR HAILEY 


a cercetat amănunțit biografia lui Doil, plecând de 
la primii ani ai copilăriei. 

Elroy Doil avea treizeci și doi de ani când înce- 
pură crimele. Se născuse și crescuse în cartierul „albi- 
lor săraci“ din Miami cunoscut drept Wynwood. Cu 
toate că numele nu apare pe niciuna din hărțile aflate 
in circulație, Wynwood se intinde pe șaizeci de cvar- 
tale, într-o zonă de aproape o mie cinci sute de metri 
pătrați, în mijlocul oraşului Miami, cu o populaţie 
majoritară de albi săraci, având și un număr-record 
de crime violente, conflicte de stradă, jafuri și reacţii 
brutale ale poliției. 

Imediat, la sud-vest de Wynwood, se întinde Over- 
town, de asemenea nepomenit pe nicio hartă, cu o 
populație de negri săraci plus o istorie similară de 
criminalitate ridicată, răzmeriţe, jafuri și brutalități 
ale poliției. 

Mama lui Elroy Doil, Beulah, era o prostituată, 
dependentă de droguri şi alcoolică. Le spunea prie- 
tenilor că tatăl fiului ei „ar putea fi oricare dintre cei 
o sută de futălă:“, cu toate că, mai târziu, îi dezvălui 
lui Elroy că tatăl său putea fi un tip care făcea pușcărie 
pe viaţă la închisoarea Belle Glade din Florida. Chiar 
şi așa, Elroy avu de-a face cu un șir lung de bărbați 
care trăiau cu mama lui pe diverse perioade de timp, 
amintindu-și de mulți dintre ei din cauza bătăilor la 
beţie şi a violenţelor sexuale la care-l supuneau. 

Era neclar cum Beulah Doil făcuse un copil după 
ce trecuse prin mai multe avorturi. Explicaţia ei era 
că „nu m-am putut hotări niciodată să scap de puști“. 

În cele din urmă, Beulah, o persoană de un pragma- 
tism viclean, își introduse fiul în lumea furtișagurilor 
mărunte şi-l învăţă cum să evite să-i fie „arestat curul“. 
Elroy învăță repede. La zece ani fura mâncare pentru 
el și Beulah, șparlind însă orice altceva-i ieșea în cale. 
Îi jefuia pe ceilalți băieţi de la școală. ÎI ajuta faptul 
că era înalt pentru vârsta lui și era un bătăuș feroce. 

Sub tutela lui Beulah, Elroy ajunse să speculeze 
legile blande aplicabile în cazul delincvenței juvenile. 
Cu toate că a fost prins de mai multe ori pentru ultraj, 
furturi şi mici coțcării, a fost întotdeauna eliberat şi 
pus sub custodia mamei sale, alegându-se doar cu câte-o 
bătaie pe spate. 

La șaptesprezece ani, după cum află Malcolm Ain- 
slie cu mult timp după aceea, Elroy Doil a fost pentru 
prima dată suspectat de crimă. A fost surprins fugind 
de la locul unde se petrecuse un omor, fiind reținut 
pentru a fi chestionat. Dat fiind statutul său juvenil, 
mama lui a fost adusă la secția de poliție unde-l țineau, 
iar Doil a fost interogat de detectivi în prezența ma- 
mei lui. 

Dacă ar fi existat vreo dovadă clară impotriva lui, 
Elroy ar fi fost pus sub acuzaţie pentru crimă la fel 
ca un adult. Dar se nimeri că Beulah știa destule încât 
să refuze să coopereze și nu permise amprentarea vo- 
luntară a fiului ei, fapt care l-ar fi putut implica prin- 
tr-un cuțit găsit la locul crimei. În cele din urmă, din 
lipsă de probe suficiente pentru a putea fi reținut, poli- 
ţia îl eliberă pe Doil, iar crima rămase nerezolvată. 

Câţiva ani mai târziu, când deveni suspect într-o 
serie de omoruri, dosarul său juvenil rămase închis, 
iar amprentele sale nu fură incluse în el. După cum 
se întâmplă, imediat ce Doil deveni oficial major, la 
optsprezece ani, își folosi experienţa dobândită pe 
stradă ca minor pentru a-și continua îndeletnicirile 
sale delictuale. N-a fost prins niciodată și, prin urmare, 
n-a existat niciun fel de cazier de-al său, ca adult. Doar 
mult mai târziu, când Departamentul Poliţiei scotoci 
prin trecutul lui Doil, au fost găsite informații 
cruciale uitate sau ascunse până atunci. 

Vocea lui Jorge răsună brusc: 

- Avem nevoie de benzină, sergent. Hai să oprim 
la Wildwood, ceva mai în față. 

Era aproape ora 3 dimineaţa. 

- Bine, dar fă în așa fel încât să pară o pauză de 
alimentare la curse. Eu am să alerg să fac rost de 
ceva cafea. 

- Și chipsuri. Nu, mai bine fursecuri. Avem nevoie 
de fursecuri. 

Ainslie îl privi cu afecţiune și-și dădu seama de 
ce uneori îl considera pe Jorge ca pe un fiu. În timp 
ce se îndreptau spre ieșirea de pe autostradă, amân- 
doi distingeau luminile ma: multor stații de benzină. 
Wildwood era un tronson tradițional de repaus pe 
timpul zilei, un amalgam de magazine pentru turiști, 
pline de mărfuri de proastă calitate, iar pe timpul nop- 
ţii un loc de oprire pentru alimentare, preferat de șofe- 
rii camioanelor de cursă lungă. 

Jorge alese staţia de benzină cea mai apropiată, 
aparținând companiei Shell. Lângă ea era un restau- 
rant Waffle House, cu program nonstop și o parcare 
in apropiere. Vreo șase siluete neclare erau adunate 
în jurul a două mașini. Când își făcu apariția alb-albas- 
tra, spre farurile care se apropiau se ridicară niște ca- 
pete și se intoarseră câteva fețe. Apoi, cu o rapiditate 
incredibilă, totul se schimbă. Personajele se despăr- 
țiră, unele aruncându-se într-o parte, altele luând-o 
la fugă, fosta scenă de grup devenind, dintr-odată, un 
amestec de picioare și braţe învârtindu-se nebunește. 
Ușile unor mașini parcate fură aproape smulse, perso- 
najele se aruncară în interior și în timp ce portierele 
se închideau încă, mașinile demarară și se îndepărtară. 
Luând-o pe şosele secundare, evitând autostrada prin- 
cipală, dispărură pe dată. 

Jorge și Ainslie izbucniră în râs. 

- Dacă n-am făcut altceva în noaptea asta, rosti 
Ainslie, măcar am spulberat o afacere cu droguri. 

Amândoi știau că I-75 devenea o rută periculoasă 
în puterea nopții. În afară de traficanţi de droguri, aici 
se mai aflau hoți, prostituate și tâlhari, cu toții cău- 
tând ceva acţiune. Dar vederea unei mașini de poliție 
le stricaseră socotelile. 

Anslie îi dădu lui Jorge bani pentru benzină, apoi, 
la Waffle House, cumpără cafea și fursecuri păstrând 
bonurile pentru decontarea cheltuielilor. În afară de 
asta, amândoi vor primi banii pentru orele suplimen- 
tare făcute cu deplasarea de noapte. 

A e Lă . 

Își sorbeau cafeaua prin gaura din capacul de plas- 
tic al ceștilor din carton, în vreme ce Jorge reveni cu 
mașina pe I-75. 


Acum Ainslie și Jorge se aflau la 434 de kilometri 
nord de Miami, rămânând încă vreo sută șaizeci de 
kilometri de parcurs. T'raversau cu viteză traficul auto, 
in mare parte alcătuit din vehicule de transport. Era 
ora 3.30 dimineaţa. 

- O să reuşim, sergent. Nicio problemă, se avân- 
tă Jorge. 

Pentru prima oară de când plecaseră din Miami, 
Ainslie se simţi relaxat. Scrută bezna prin parbriz și 
murmură: 

- Nu vreau decât să-l aud cum o spune. 

Se referea la Doil şi, intr-un fel, admise că, prin 
ceea ce spusese, Karen avusese dreptate. Interesul lui 
pentru Doil depășise sfera profesională. După ce exa- 
minase carnagiul lăsat în urmă pe locul fiecărei crime, 
după ce-l vânase pe ucigaș luni la rând, după ce obser- 
vase lipsa totală de remușcări a lui Doil, Ainslie con- 
sideră că omenirea trebuia să scape de acest individ. 
Voia să-l audă pe Doil mărturisind crimele și voia 
să-l vadă murind în pofida a ceea ce-i spusese lui Jorge 
mai devreme. Acum chiar părea că aşa va îi. 

În acel moment răsună glasul lui Jorge: 

- Oh, nu! Se pare că sunt probleme serioase în față. 

Traficul spre nord pe I-75 se aglomerase și înceti- 
nea. Înaintea lor, camioanele se pregăteau să oprească, 
la fel șirurile de automobile dintre ele. Dincolo de 

linia de demarcație, pe benzile spre sud, pe contra- 
sens, nu era nici măcar un singur vehicul. 

- La naiba! La naiba! 

Ainslie lovi bordul cu pumnul. Alb-albastra ince- 
tini și acum înainta ca melcul spre șirurile de stopuri 
aprinse mai în față. La distanţă se vedeau girofarurile 
vehiculelor de la urgență. 

- Bagă-te în faţă, ordonă el. Folosește luminile. 

Jorge aprinse girofarurile lor albastre, roșii şi albe 
şi se strecurară prin trafic mergând pe partea dreaptă 
a drumului. Se deplasau cu viteză constantă, dar cu 
prudență, depășind celelalte vehicule, acum oprite. 
Portierele camioanelor şi mașinilor se deschideau, 
oamenii se aplecau în afară încercând să descifreze 
cauza ambuteiajului. 

- Mai repede! ordonă Ainslie. Să nu mai pierzi 
niciun minut. 

În câteva secunde, câteva mașini de patrulare ale 
Poliției statale din Florida deveniră vizibile în față, 
cu girofarurile lor sclipind, blocând toate benzile de 
circulație, inclusiv cea de urgenţă, pe care se apropia 
mașina poliției din Miami. Un locotenent de la cir- 
culație ridică mâna, făcându-le semn să oprească şi 
se indreptă spre mașina lor. Ainslie ieși afară. 

- Băieți, sunteţi cu totul în afara terenului vostru 
de vânătoare. V-aţi rătăcit? zise locotenentul. 

- Nu, domnule. 

Ainslie își ridică insigna de identificare, pe care 
celălalt o inspectă. 

- Suntem în drum spre Raiford şi nu avem prea 
mult timp. 

- Atunci am veşti proaste, sergent. Acest drum 
e închis. A fost un accident nasol în față. O cisternă 
a derapat Şi s-a răsturnat. 

- Domnule locotenent, trebuie să trecem! 

Glasul ofițerului se înăspri: 

- Ascultă aici! În față e un dezastru. Şoferul e mort 
Și credem că mai sunt doi oameni blocaţi în mașina 
in care a intrat cisterna. Rezervorul s-a fisurat și opt- 
zeci de mii de litri de benzină cu cifră octanică supe- 
rioară se revarsă pe autostradă. Încercăm să blocăm 
tot traficul înainte ca vreun idiot să aprindă vreun 
chibrit. Mașinile de pompieri, cu spumă ignifugă, sunt 
deja pe drum, dar nu sunt încă aici. Așa că, nu! Nu 
aveţi nicio șansă să treceţi. Vă rog să mă scuzaţi. 

Răspunzând apelului unui alt ofițer, locotenentul 
se îndepărtă. 

Ainslie spumega. 

- Avem nevoie de un alt traseu. 

Jorge desfăşurase deja harta Floridei pe capota 
motorului şi dădu din cap neincrezător. 

- Nu mai avem timp, sergent. Va trebui să ne în- 
toarcem pe 1-75, apoi s-o luăm pe drumurile secun- 
dare. Ne-am putea rătăci cu ușurință. Nu putem trece 
peste spumă? 

- Nicio şansă. Spuma Triple-F constă mai mult 
din săpun lichid şi-i alunecoasă ca naiba. În afară de 
asta, dedesubt este benzină; o mașină atât de încinsă 
ca a noastră ar putea stârni un adevărat infern. Așa 

că nu avem de ales, trebuie să ne întoarcem. Nu mai 
avem timp de pierdut. Să-i dăm drumul! 

În timp ce urcau în alb-albastra lor, locotenentul 
de la patrula de circulaţie alergă spre ei. 

- O să ne dăm silința să vă ajutăm, spuse el repede. 
Tocmai am vorbit cu Dispeceratul. Se ştie de voi și 
de ce vă duceți la Raiford, așa că uitaţi care-i planul: 
de aici vă întoarceţi la Micanopy, asta-i ieşirea 73. Vă 
inscrieţi pe ea, o luaţi spre vest pe autostrada 441. 

Jorge scria notițe, iar locotenentul continuă: 

- Ajungeţi aproape imediat pe 441. Acolo viraţi 
spre stânga și o luaţi spre nord, spre Gainesville; nu-i 
un drum rău, ar trebui să mergeţi destul de repede. 
Chiar înainte de Gainesville vă veți intersecta cu auto- 
strada 331. Este un semafor acolo. Pe 331, vă așteaptă 
una dintre mașinile noastre de patrulare. La comandă 
se află polițistul Sequira. Luaţi-vă după el. Vă va însoți 
tot drumul până la Raiford. 

Ainslie dădu din cap. 

- Mulțam, locotenente. E Okay dacă ne folosim 
luminile și sirena? 

- Folosiţi tot ce aveţi. $1, la naiba, toți de aici ştim 
de Doil. Faceţi în așa fel încât ticălosul să se prăjească. 

Jorge deja pusese mașina pe direcția de mers. Trecu 
peste limita dintre benzi, alcătuită din iarbă și pietriș, 
viră abrupt spre stânga și o luă spre sud cu luminile 
de intervenţie aprinse, sirena vuind și acceleraţia li- 
pită de podea. 

Acum se aflau în limită acută de timp. Ainslie știa 
asta. La fel şi Jorge. Întârzierea şi redirecționarea îi 

vor costa aproape o oră, poate mai mult. Ceasul de 
pe bord arăta 5.34 dimineaţa. Animalul urma să fie 
executat în mai puţin de o oră și jumătate. Ceea ce 
rămăsese de parcurs, presupunând că totul mergea la 
fix, putea lua cam patruzeci de minute, și asta însemna 
că ar ajunge la Raiford la ora 6.14. Ţinând cont de 
cât îi trebuia lui Ainslie să intre în penitenciar și să 
ajungă la Doil plus timpul necesar la sfârșit, când deţi- 
nutul era dus spre scaunul electric și legat, răgazul cel 
mai lung la care putea spera Ainslie era de aproape 
jumătate de oră. 

Nu era suficient! Nici măcar pe-aproape. 

Dar trebuia să se mulțumească și cu atât. 

- Oh, rahat! mormăi Ainslie, tentat să-i spună lui 
Jorge să gonească și mai tare. 

Însă nu exista nicio posibilitate să poată face asta. 
Jorge șofa superb, cu ochii ațintiți pe şoseaua dina- 
intea lor, cu buzele strânse și mainile lipite de volan. 
Îi dăduse notițele lu: Ainslie, care folosea o lanternă 
să le citească cu glas tare atunci când era necesar. Auto- 
strada 441, pe care se aflau acum, era mai dură decât 
I-75, cu multe intersecții cu șosele secundare și un 
trafic greoi, de camioane. Cu toate astea, Jorge mane- 
vra la greu, făcând ca fiecare secundă să conteze. Lu- 
minile de intervenţie și sirena erau de folos. Unii dintre 
șoferii de camion, observându-i în oglinda retrovi- 
zoare, se dădeau la o parte spre a le face loc. Însă în- 
cepuse o ploaie ușoară și pe alocuri erau pânze de 
ceaţă, ambele contribuind la încetinirea lor. 

- Fir-ar să fie! se burzului Ainslie. N-o să ajungem 
la timp. 

- Avem o singură șansă. 

Jorge se aplecase înainte, cu privirile lipite de 
șosea; mai mări puțin viteza. 

- Ai încredere în mine! 

Asta-i tot ce pot face, se gândi Ainslie. E momen- 
tul lui Jorge; poate vine și al meu. Oricum, își zise 
el, încearcă să te destinzi, gândește-te la altceva. La 
Doil. Va veni cu vreo surpriză? Va spune, în sfârșit, 
adevărul, așa cum n-a făcut în timpul procesului său? 


Procesul senzaţional pentru crimă intentat lui 
Elroy Doil a adus titluri pe prima pagină în aproape 
toate ziarele din ţară și a figurat zilnic în emisiunile 
televizate. Unii au demonstrat în afara sălii de jude- 
cată, pancartele lor cerând pedeapsa cu moartea. Jur- 
naliştii s-au întrecut, unii fără succes, pentru spațiul 
restrâns oferit presei în sala de judecată. 

Furia publicului a fost amplificată de decizia pro- 
curorului de a-l judeca pe Doil doar pentru cea mai 
recentă faptă, crima de gradul unu comisă asupra lui 
Kingsley și Nellie Tempone, un cuplu de negri vârst- 
nici, bogați și respectați, care au fost torturați cu cru- 
zime și apoi uciși în casa lor din cartierul exclusivist 
din Miami, Bay Heights. Cât despre celelalte zece 
crime comise de Doil, după cum se credea, ar rămâne 
pe veci nerezolvate dacă era găsit vinovat și executat 
pentru uciderea soților Tempone. 

Decizia controversată a procurorului statal, Adele 
Montesino, luată în urma sugestiilor făcute de procu- 
rorii aflați mai sus pe scara ierarhică, a stârnit revolta 
familulor celorlalte victime, acestea dorind să se facă 
dreptate în numele celor dragi pe care-i pierduseră. 
Media a relatat pe larg despre indignarea lor, oferind 
ocazia de a lega public numele lu: Doil de celelalte 
crime anterioare. Ziarele şi televiziunile nu-și făceau 
decât rareori probleme privind responsabilitățile lor 
in astfel de cazuri. Așa cum o spusese un redactor, 
„unde aţi mai auzit ca un criminal în serie să te dea 
in judecată pentru calomnie?“. 

Astfel, atenția publicului și criticile se amplificară. 

Șeful poliției din Miami se făcuse cunoscut prin 
faptul că-i ceruse procurorului de stat să includă mă- 
car una dintre dublele omucideri printre acuzațiile 
aduse lui Doil. Însă Adele Montesino, o femeie scundă 
și solidă, în vârstă de cincizeci și patru de ani, căreia 
1 se spunea „pitbullul“, rămase neclintită. Era la cel 
de-al treilea mandat de patru ani și-și anunţase deja 
intenția de a nu mai candida pentru încă unul, așa că 
işi putea permite să-și exercite independenţa. 

Sergentul Malcolm Ainslie se numărase printre 
cei care participaseră la o întrunire înainte de proces, 
pentru stabilirea strategiei, în timpul căreia dna Mon- 
tesino a declarat: 

- Având cazul Tempone, vom pune la punct o 
acuzare beton. 

Îşi folosi degetele pentru a sublinia punctele cruciale. 

- Doil a fost arestat la locul crimei mânjit cu sân- 
gele ambelor victime. Avem cuțitul găsit în posesia 
lui, identificat de medicul legist drept arma crimei, 
de asemenea năclăit de sângele victimelor. În plus, 
avem și un martor ocular serios pentru aceste crime, 
care va fi simpatizat de juriu. Niciun juriu din lume 
nu l-ar lăsa pe Doil să scape din asta. Martorul ocular 
la care se referea era nepotul în vârstă de doisprezece 
ani al celor doi Tempone, Ivan. Băiatul se afla în vizită 
la bunicii săi și era singura persoană prezentă în casă, 
în afară de cei doi bătrâni, atunci când îi atacase Doil. 

Tânărul Ivan era în încăperea alăturată, unde ră- 
măsese incremenit, privind tăcut și îngrozit prin ușa 
intredeschisă cum bunicii lui erau înjunghiați și tăiați 
incontinuu. Deși era înspăimântat, ştiind că ar fi fost 
ucis dacă era găsit, băiatul a avut tăria și curajul de 
a se strecura în tăcere spre un telefon și a sunat la 
911. Cu toate că poliția a sosit prea târziu pentru a-i 
salva pe Kingsley și pe Nellie Tempone, ofițerii au 
ajuns la țanc pentru a-l prinde pe Elroy Doil aflat pe 
proprietatea victimelor sale, cu mâinile inmănușate 
și hainele pline de sange. După ce fu tratat pentru șocul 
suferit, Ivan descrise atacul limpede şi calm, încât 
Adele Montesino știu imediat că va fi convingător 
in calitate de martor. 

- Însă dacă îl punem sub acuzare şi pentru celelalte 
cazuri, continuă procurorul statal, nu vom avea ace- 
leași dovezi pozitive şi incontestabile în niciunul din- 
tre ele. Da, există doar probe circumstanţiale. Putem 
dovedi fapta şi că Doil era acolo când s-au petrecut 

crimele și că nu are niciun alibi. La prima crimă în serie 
există o amprentă palmară parțială care este aproape 
sigur a lui Doil, deși tehnicienii noștri de la ampren- 
tare atrag atenţia că au doar șapte puncte confirmate, 
in loc de nouă sau zece necesare pentru o identificare 
pozitivă. De asemenea, dr. Sanchez a declarat că cuţi- 
tul Bowiel, folosit pentru uciderea soților Tempone, 
nu este același ca în celelalte cazuri. Oh, știu, s-ar 
putea să fi avut mai multe cuțite, și probabil că așa 
a fost, dar poliția n-a mai găsit niciunul. Prin urmare, 
puteţi fi siguri că orice avocat al apărării se va folosi 
de toate aceste puncte slabe. Iar dacă apărarea reușește 
să insufle suficiente dubii asupra cestor crime, un 
juriu s-ar putea să înceapă să se întrebe dacă nu cumva 
și cazul nostru beton este la fel de şubred. Uitaţi cum 
stă treaba, vom obține un verdict vinovat pentru Tem- 
pone, care-l va trimite pe Doil pe scaunul electric. Nu-l 
putem ucide pe individ decât o singură dată, corect? 

In pofida protestelor, procurorul statal refuză să-și 
modifice tactica. În cele din urmă, ceea ce Montesino 
nu prevăzuse a fost că eşecul ei de a-l acuza pe Doil 
de măcar una dintre crimele duble din seria celor 
douăsprezece prezumtive va lăsa o puternică impresie 
post-proces printre susținătorii abolirii pedepsei capi- 
tale, conform căreia existau dubii asupra întregii afaceri, 


! Inventat de James Bowie (1796-1836), colonist din prima 
generaţie de cuceritori ai Vestului american, erou al revoltei din 
Texas împotriva Mexicului (1835-1836), a murit la bătălia de la 
Alamo (n. tr.). 

extinzând această părere chiar și asupra cazului în care 
Doil a fost găsit vinovat și condamnat la moarte. Pro- 
cesul final pentru asasinarea cuplului Tempone abun- 
dase în confruntări, polemici furtunoase și chiar 
violenţe, după cum își amintea Malcolm Ainslie. 

Din moment ce acuzatul nu dispunea de resurse 
financiare, judecătorul în exercițiu, Rudy Olivadotti, 
numise un avocat experimentat în cazuri de crimă, 
Willard Steltzer, care să-l apere pe Doil. Steltzer era 
bine-cunoscut în comunitatea judiciară din Miami, par- 
țial pentru performanţele sale strălucitoare în instanță, 
cât şi pentru aspectul și manierele lui excentrice. La 
patruzeci de ani, încă refuza să se conformeze ținutei 
tradiționale adoptată de avocaţi, optând pentru cos- 
tume și cravate străvechi, în general din anii cincizeci, 
cumpărate de la magazinele specializate. De aseme- 
nea, își purta părul lung și negru ca tăciunele strâns 
intr-o coadă. 

Nedezmințindu-se, prima acțiune a lui Steltzer in 
calitate de avocat al lui Doil enervă acuzarea și pe 
judecătorul Olivadotti. Susţinând că ar fi imposibil 
de găsit un juriu imparțial în Dade County, din cauza 
mediatizării excesive, Steltzer depuse o moţiune pen- 
tru schimbarea locului procesului. Judecătorul, în po- 
fida iritării sale, decise în favoarea moțiunii și procesul 
fu mutat la Jacksonville, Florida, la aproape șase sute 
patruzeci și trei de kilometri nord de Miami. Într-o 
altă stratagemă a apărării, Steltzer încercă să-l declare 
bolnav mintal pe clientul său. El aduse în discuţie acce- 
sele de furie ale lui Doil, faptul că fusese brutalizat 

în timpul copilăriei, că era de o violenţă feroce, lucru 
demonstrat la închisoare, şi că era un mincinos paten- 
tat, aspect subliniat de insistența cu care Doil susținea 
că nu fusese niciodată în apropierea familiei Tem- 
pone, contrar dovezilor declarate concludente până 
şi de consilierul apărării. 

Toate erau motive valide pentru declararea nebu- 
niei, credea Steltzer, iar judecătorul Olivadotti acceptă 
din nou fără nicio tragere de inimă. Ordonă ca Doil 
să fie examinat de trei psihiatri certificați de stat a 
căror activitate a durat patru luni. La sfârșit, psihia- 
trii ajunseră la concluzia că toate evaluările naturii și 
deprinderilor lui Elroy Doil prezentate de avocatul 
său erau adevărate. Cu toate astea, aspectele semnalate 
nu-l făceau pe Doil nebun. Punctul crucial era că el știa 
diferenţa dintre bine și rău. Astfel, judecătorul îl de- 
clară pe Doil apt din punct de vedere mintal și decise 
să fie judecat pentru crimă de gradul unu. 

Prezenţa lui Doil la proces nu prea putea fi uitată 
de cei care au asistat la el. Era un bărbat imens, de un 
metru nouăzeci și cinci, cântărind o sută treizeci și unu 
de kilograme. Avea trăsături alungite, un piept lat, iar 
mâinile sale musculoase erau imense. Tot ce ținea de 
Elroy Doil era supradimensional, inclusiv ego-ul său. 
În fiecare zi intra rânjind în sala de judecată, cu un 
mers țanţoș, amenințător. Combinația îl făcea să pară 
indiferent la evenimentele din jurul său, afișând o ati- 
tudine care persista pe toată durata procesului său 
și chiar mai departe. Un reporter emise o concluzie: 

„Elroy Doil ar fi putut foarte bine să-și ceară pro- 
pria condamnare.“ 

Ceea ce l-ar fi putut ajuta, așa cum se întâmplase 
și în alte ocazii, ar fi fost prezența mamei sale, foarte 
abilă în chestiunile delictuale și legale, însă Beulah 
Doil murise de SIDA cu câțiva ani înainte. Așa că Doil 
rămase agresiv și ostil. Chiar în timp ce era selecționat 
juriul, Doil scăpa remarci către avocatul său: „Scoate 
de-aici afurisita aia de maimuţă unsuroasă!“, referin- 
du-se la mecanicul auto pe care Willard Steltzer fusese 
pe cale să-l accepte ca jurat. Pentru că dorințele unui 
acuzat contau, Steltzer fu nevoit să renunţe la meca- 
nic folosindu-se de o recuzare evidentă. 

lar când o femeie de culoare, plină de demnitate, 
arătă o oarecare empatie față de Doil, el strigă: 

- Cioara asta proastă n-ar pricepe adevărul nici 
dacă ar lovi-o! 

Femeia fu lăsată să plece. 

În acel moment, judecătorul, care până atunci se 
abținuse de la orice comentariu, îl avertiză pe acuzat: 

- Dle Doil, mai bine v-aţi potoli și-aţi tăcea din gură. 

Se lăsă un moment de liniște în timpul căruia Wil- 
lard Steltzer, vizibil tulburat și strângându-și clientul 
de braț, îi vorbi la ureche cu un aer sever. După aceea, 
intreruperile incetară în timpul selectării juriului, 
dar se reluară când principalele sesiuni ale procesu- 
lui începură. 

Un medic legist din Dade County, dr. Sandra 
Sanchez, se afla în boxa martorilor. Ea relată că un 
cuţit Bowie, năclăit de sângele victimelor și găsit în 

posesiunea lui Elroy Doil, era arma cu care fuseseră 
uciși Kingsley şi Nellie Tempone. În acel moment 
Doil, cu faţa schimonosită de furie, se ridică de la masa 
unde stătea și strigă: 

- Căţea afurisită, de ce le spui minciuni? Toate-s 
minciuni! Nu-i cuțitul meu. Eu nici măcar nu eram 
acolo! 

Judecătorul Olivadotti, un zbir cu avocaţii, însă 
cunoscut pentru întreaga îngăduință acordată acuza- 
ulor, îl atenționă sever: 

- Dle Doil, dacă nu faci liniște, am de gând să re- 
curg la măsuri extreme pentru a te reduce la tăcere. 
Acesta este un avertisment serios. 

La care Doil răspunse: 

- Du-te-n mă-ta, judecătorule. M-am săturat să stau 
aici, să ascult toate căcaturile astea. Ăsta nu-i tribu- 
nal. Aţi hotărât deja ce și cum, așa că executați-mă, 
fir-ar al naibii! Să terminăm odată! 

Îmbujorat de furie, judecătorul i se adresă lui Wil- 
lard Steltzer.: 

- Avocat, îţi ordon să-l readuci pe clientul dumi- 
tale la realitate. Acesta este ultimul meu avertisment. 
Curtea ia o pauză de cincisprezece minute. 

După întrerupere, Doil apăru nervos, însă tăcut, 
in vreme ce doi specialiști în cercetări la locul cri- 
mei depuseră mărturie. Apoi, când veni și rândul lui 
Ainslie și descrise arestarea la reședința Tempone, 
Doil explodă. Sărind de pe locul său, traversă în 
goană sala de judecată și se aruncă asupra lui Ainslie, 
urlând obscenităţi: 

- Poliţai uneltitor și nemernic ce eşti... nici măcar 
nu eram acolo... Popă blestemat și borât. Dumnezeu 
te urăște! Ticălos, mincinos... 

În vreme ce Doil lovea cu pumnii, Ainslie de-abia 
dacă se apără, ridicându-și un braț ca pavăză, fără să 
riposteze. În câteva clipe, doi aprozi şi un gardian de 
la penitenciar se aruncară asupra lui Doil. Trăgându-l 
de acolo, îi puseră braţele la spate, îi prinseră cătușele, 
apoi îl aruncară la podea cu faţa în Jos. 

Judecătorul Olivadotti întrerupse procesul din 
nou. Când fu reluat, Elroy Doil era cu un căluș strâns 
la gură și încătușat de un scaun greu. Judecătorul i se 
adresă cu severitate: 

- Niciodată, dle Doil, la nicio altă înfăţişare în 
instanță nu am mai ordonat ca un acuzat să fie imo- 
bilizat așa cum ești tu acum, și regret mult această acți- 
une. Însă comportamentul dumitale agresiv și limbajul 
abuziv nu-mi dau de ales. Dacă însă avocatul tău mă 
va aborda mâine, înainte de reluarea procesului, având 
promisiunea dumitale solemnă că te vei comporta 
adecvat, indiferent cât va dura acest proces, voi lua 
în considerare renunțarea la măsurile de imobilizare. 
Dar atenţie, dacă promisiunea dumitale va fi încăl- 
cată, nu va mai exista O a doua șansă; restricţiile vor 
rămâne în vigoare pe întreaga durată a procesului. 

Ziua următoare, Stelizer făcu promisiunea în nu- 
mele clientului său, iar călușul lui Doil fu îndepărtat, 
insă cătușele rămaseră la locul lor. Dar nu trecu o 
oră de la începerea înfățișării, când Doil sări în sus 
de pe scaun și urlă la judecător: 

- Du-te şi trageţi-o cu mă-ta, dobitocule! 

După asta călușul rămase la locul lui pe întreaga 
durată a procesului. În ambele circumstanţe când res- 
tricțiile fură impuse, judecătorul avertiză juriul: 

- Restricţiile cerute de mine pentru a fi aplicate 
acuzatului nu vor avea niciun efect asupra verdictului 
dumneavoastră. Veţi fi preocupaţi numai de dovezile 
prezentate aici. 

Ainslie își aminti că se gândise cât de greu era 
pentru jurați să ignore imaginea spectacolelor lui Doil 
din sala de judecată. Dar dacă asta influenţase sau nu 
decizia lor, la încheierea procesului de șase zile, după 
șase ore de deliberări, juriul reveni în instanță cu un 
verdict unanim: „Vinovat de crimă de gradul unu.“ 

Inevitabil, urmă condamnarea la moarte. După 
aceea, cu toate că încă insista că este nevinovat, Doil 
refuză să coopereze pentru un apel asupra sentinței 
și respinse cu încăpățânare toate celelalte posibilități 
de apel în numele său. Chiar și așa, era nevoie de o 
hârțogăraie substanțială înainte ca mecanismul legal 
să stabilească o dată a execuţiei. Procedurile legitime 
și obositoare dintre pronunţarea sentinței și execuție 
durară un an și șapte luni. Dar acum nu mai exista 
cale de întoarcere, venise ziua și odată cu ea întreba- 
rea ispititoare: Ce voia Doil să-i spună lui Ainslie în 
ultimele momente ale vieţii sale? Asta dacă reușeau 
să ajungă la timp... 

Jorge gonea tot spre nord, pe autostrada 441, prin 
cețuri și ploaie. Ainslie se uită la ceas: 5.48. Își căută 

carnetul de notițe și telefonul mobil, apoi formă nu- 
mărul. ] se răspunse brusc după primul apel. 

- Penitenciarul Statal. 

- Cu locotenentul Hambrick, vă rog. 

- Hambrick la telefon. Sunteţi sergentul Ainslie? 

- Da, domnule. Ne aflăm la douăzeci de minute 
distanță. 

- Ei, v-aţi descurcat bine, iar noi ne vom da toată 
silința să vă ajutăm când ajungeţi aici. Înţelegeți că nu 
poate fi amânat nimic? 

— Înţeleg asta. 

- Sunteţi deja cu escorta? 

- Nu... Un moment! Văd nişte lumini de semafor 
în față. 

Jorge aprobă energic din cap când i se înfățișară 
două lumini verzi. 

— Îndreptaţi- -vă direct într-acolo, îi instrui Ham- 
brick. Însoţitorul dumneavoastră se află în apropiere. 
Îl anunțăm chiar acum pe polițistul Sequira. Se pune 
in mișcare când ajungeţi acolo. 

- Mulţumesc, locotenent. 

- Okay, acum ascultați cu atenție. Urmaţu-l pe Se- 
quiera indeaproape. Deja aveţi liber la poarta exteri- 
oară Și la două puncte de control după ea. Turnul vă 
va lumina cu proiectoarele, insă continuaţi-vă depla- 
sarea. Opriţi-vă la intrarea Administrației. Vă voi 
aștepta. Ați priceput? 

- Priceput. 

- Presupun că ești înarmat, sergent. 

- Da, sunt. 

- Vom intra imediat în camera de control, unde 
veţi preda toate armele, muniţia şi insignele de poliție. 
Cine conduce mașina? 

- Detectivul Jorge Rodriguez. În civil. 

- Îi vom furniza instrucțiuni separate când ajun- 
geți aici. Ascultă, sergent. Trebuie să vă mişcaţi re- 
pede, OK? 

- Voi fi pregătit, locotenente. Mulţumesc. 

Ainslie se întoarse spre Jorge și-l întrebă: 

— Ai auzit ce-a spus? 

- Absolut tot, sergent. 

Lumina semaforului din față se schimbă în roșu, 
dar Jorge nici n-o luă în seamă. Aproape fără să înce- 
tinească se înscrise pe intersecția de patru benzi și viră 
spre dreapta. Direct în faţa lor, mașina de patrulare 
în culorile negru și galben, un Mercury Marquis, plină 
de antene radio pe caroserie și girofaruri strălucitoare, 
se și pusese în mișcare. Alb-albastra din Miami se pozi- 
ționă drept în spatele ei și, în câteva clipe, cele două 
vehicule deveniră o unică străfulgerare aiuritoare, go- 
nind năvalnic prin noapte. 

Ulterior, când Ainslie încercă să-și amintească por- 
țiunea finală a călătoriei de șase sute patruzeci și trei 
de kilometri, descoperi că tot ce-i mai rămăsese în 
minte era un montaj vag și rapid. Din câte putu cal- 
cula mai târziu, acoperiseră ultimii treizeci şi cinci de 
kilometri de şosele șerpuitoare în mai puţin de paispre- 
zece minute. O dată, observă el, ajunseseră la viteza 
de o sută patruzeci şi opt de kilometri pe oră. 

Unele puncte de control îi erau cunoscute lui 
Ainslie din vizitele sale anterioare. Primul, orășelul 
Waldo, apoi aeroportul Gainesville la dreapta; tre- 
cuseră de ambele atât de repede, încât niciunul din- 
tre ei nu-și dăduse seama. Apoi Starke, mohoraâtul 
oraș-dormitor de lângă Raiford; știa că acolo erau case 
modeste, magazine anoste, moteluri ieftine, staţii de 
benzină vraişte, insă nu văzu nimic din toate aces- 
tea. După Starke, era un interval de beznă... o sen- 
Zaţie că trecuseră de niște copaci... totul pierzându-se 
intr-o miasmă de grabă. 

- Am ajuns, spuse Jorge. Iată Raifordul, direct 
în faţă. 


Penitenciarul Statal Florida arăta ca o fortăreață 
imensă și chiar asta era. Tot așa și celelalte două închi- 
sori din spate. În mod paradoxal, Penitenciarul Statal 
se afla oficial în Starke, nu în Raiford. Celelalte două, 
situate în Raiford, erau Penitenciarul Raiford și Cen- 
trul Corecţional Union. Însă numai Penitenciarul 
Statal Florida dispunea de facilităţi pentru condam- 
nații la moarte și tot acolo aveau loc și execuțiile. 

Sub privirile lui Ainslie și Jorge se derula o succe- 
siune de structuri mohorâte, austere, din beton, un 
complex de o mie cinci sute de metri lungime punctat 
de şiruri după șiruri de ferestre de celulă, înguste și 
bine zăbrelite. O clădire funcțională cu un singur nivel 
ieşea în evidenţă, găzduind Administraţia Peniten- 
ciară Statală. O altă masă imensă din beton, aflată pe 

o latură cu trei etaje fără ferestre, conținea atelie- 
rele închisorii. 

Trei rânduri de garduri din sârmă groasă încon- 
jurau întregul perimetru, fiecare gard având nouă metri 
înălțime, suluri peste suluri de sârmă ghimpată în vârf 
ŞI o serie de fire electrice care le ahmentau cu curent. 
Din loc în loc, de-a lungul gardurilor se înălțau tur- 
nuri din beton, nouă cu totul, populate cu gardieni 
inarmaţi cu puști, mitraliere, gaze lacrimogene și pro- 
iectoare. De acolo, ei puteau ține sub supraveghere 
intreaga închisoare. Cele trei garduri creau două spații 
similare, paralele. În interiorul îngrădirilor bântuiau 
câini de atac special antrenați, printre ei ciobăneșşti 
germani și pitbulli. 

Apropiindu-se de Penitenciarul Statal, ambele 
mașini, cea de la circulaţie și cea a poliției din Miami, 
incetiniră, iar Jorge, care vedea pentru prima oară 
acest complex, fluieră încetișor. 

- Este greu de crezut, zise Ainslie, dar câțiva tipi 
au reușit să scape de aici. Totuși, mulți dintre ei n-au 
ajuns prea departe. 

Privi spre ceasul de bord, 6.02 dimineaţa, și-și 
aminti că Elroy Doil va evada, în mai puțin de o oră, 
in cel mai sinistru mod posibil. 

Jorge clătină din cap. 

- Dacă asta ar fi casa mea, sunt absolut sigur că 
aș incerca să scap de aici. 

Poarta exterioară a închisorii statale și parcarea 
întinsă dincolo de ea erau scăldate în lumină. Zona 
parcării era într-un freamăt neobișnuit pentru acest 

moment al zilei, iar interesul public în execuția lui 
Doil atrăsese mulţi reporteri la locul faptei și cel puțin 
alți o sută dădeau târcoale prin imprejurimi, sperând 
să afle amănunte despre ultimele acțiuni. Mai multe care 
de reportaj ale televiziunilor erau parcate în apropiere. 

Ca de obicei, protestatarii se adunaseră în grupuri 
mici, scandând lozinci. Unii aveau pancarte prin care 
denunţau execuţia de azi și pedeapsa capitală în gene- 
ral; alții ţineau lumânări aprinse. 

Un soi nou de protestatari ţineau pancarte pe 
care se putea citi: DIN IMPOZITELE VOASTRE SE 
ACHITĂ ACEASTĂ EXECUȚIE şi OPRIȚI SINUCI- 
DEREA SPONSORIZATĂ DE STAT. Aceştia, în cea 
mai mare parte, erau tineri avocaţi sau susținătorii 
lor care obiectau faţă de faptul că unor criminali con- 
damnaţi, precum Elroy Doil, li se permitea să decidă 
impotriva lansării procedurilor indelungate de apel. 
După fiecare condamnare la moarte, un apel era auto- 
mat trimis la Curtea Supremă din Florida, dar dacă 
era respins așa cum aproape toate erau, alte apeluri 
lansate puteau cere și zece ani, sau chiar mai mult, 
de eforturi legale. Acum, în loc de asta, unii deținuți 
acceptau pedeapsa capitală pentru crimele lor și o 
lăsau să fie executată. Guvernatorul statului decisese 
cu înțelepciune că, în cazul în care un deținut con- 
damnat lua această hotărâre, era vorba de libertatea 
lui sau a ei de a alege și nu de „sinucidere“. Cât despre 
avocaţii protestatari, guvernatorul comentă sarcastic: 
„Sunt mai puțin preocupaţi dacă deţinuţii condamnaţi 

mai au vreo înfățișare în instanță decât de propria lor 
zi în plus în instanță.“ 

Ainslie se întrebă dacă acești protestatari se gân- 
deau vreun moment la victimele reduse la tăcere ale 
criminalului. Trecând de parcare, Ainslie și Jorge se 
apropiară de poarta principală, o cale de acces pe două 
benzi, unde niște siluete în uniformă stăteau de gardă. 
În mod normal, în acest punct, toți noii sosiți trebu- 
iau să prezinte documentele de identificare și să fie 
chestionaţi asupra treburilor lor la inchisoare. In loc 
de asta, gardienii în uniformă, în pantalonii lor de un 
verde-galben și cămășile albe, lăsară să treacă ambele 
mașini de poliţie. In același moment, un proiector 
dintr-un turn de pază acoperi vehiculele și le însoți 
in drumul lor spre clădirile penitenciarului. Ainslie 
şi Jorge își ridicară mâinile pentru a-și feri ochii. 

Au fost trataţi a fel și în celelalte puncte de con- 
trol şi, în cateva momente, se apropiară de clădirea 
Administrației. Anslie mai vizitase închisoarea de 
câteva ori, de obicei pentru a-i chestiona pe suspecţii 
de crimă și o dată pentru a-l aresta pe un deținut sub 
acuzaţii noi, dar niciodată nu ajunsese atât de repede 
in interior. 

Maşina de patrulare se opri la intrarea în com- 
plexul administrativ și Jorge manevră alb-albastra din 
Miami lângă ea. Când Ainslie ieși afară, văzu un băr- 
bat zvelt, de culoare, îmbrăcat în uniforma gardieni- 
lor din penitenciar, cu trese de locotenent, înaintând 
spre ei. În vârstă de patruzeci și ceva de ani, avea 
o mustăcioară subţire și purta ochelari cu lentile 

semicirculare peste ochii pătrunzători. Pe unul dintre 
obraji avea o cicatrice lungă. Vorbea repezit şi, plin 
de incredere, întinse mâna. 

- Sergent Ainslie, sunt Hambrick. 

- Bună dimineaţa, domnule locotenent. Mulţu- 
mesc pentru toate aranjamentele. 

- Nicio problemă, să ne mișcăm. 

Locotenentul deschidea drumul deplasându-se ra- 
pid de-a lungul coridorului puternic luminat, o cone- 
xiune bine păzită între sistemul de securitate exterior 
și clădirea cu celule din faţa lor. Zăboviră amândoi 
puţin pentru verificările din faţa a două porți sepa- 
rate, din oţel, acționate electric, apoi înaintea unei 
porţi groase, tot din oțel, care avea legătură cu princi- 
palul coridor din blocul cu celule, la fel de lat ca o 
autostradă cu patru benzi şi intins pe intreaga lun- 
gime a celor șapte blocuri de celule ale închisorii. 

Hambrick și Ainslie se opriră la intrarea intr-o 
încăpere de control, protejată cu oțel și sticlă blindată. 
În interior erau doi gardieni şi o femeie locotenent. 
Hambrick se apropie de cei doi bărbaţi aflați în fața 
intrării și trase de un sertar metalic; Ainslie își lăsă 
acolo pistolul său Glock de 9 mm, un încărcător cu 
cincisprezece gloanţe și legitimaţia sa de poliție. Obi- 
ectele fură trase în interiorul camerei de control, unde 
vor fi plasate într-un seif până la recuperarea lor. 
Nimeni nu-l întrebase nimic despre dispozitivul de 
inregistrare de sub haina lui, pe care și-l atașase în 
mașină. Se decise să nu spună nimic. 

- Să mergem, zise Hambrick, dar în același mo- 
ment un grup de circa douăzeci de oameni ieși din 
coridorul din spate și le blocă înaintarea. Nou-veniţii 
erau vizitatori bine îmbrăcaţi; toți păreau hotărâți 
ȘI gravi, în timp ce gardienii penitenciarului îi zoreau 
pe coridor. Privind spre Ainslie, Hambrick rosti: 

- Martori. 

Ainslie își dădu seama că grupul era condus spre 
camera de execuţii, cei „doisprezece cetăţeni respec- 
tabili“, așa cum cerea legea, plus alții a căror prezenţă 
fusese aprobată de guvernatorul închisorii, deși întot- 
deauna erau mai mulți solicitanți pentru asistarea la 
o execuţie decât locurile disponibile. Limita era de 
douăzeci și patru. Martorii au fost adunaţi nu departe 
de aici și aduși la închisoare cu un autobuz. Era un 
semn că evenimentele se derulau conform programu- 
lui stabilit și că ora 7 dimineaţa se apropia. 

Privind feţele celor din grup, Ainslie recunoscu 
o femeie, senator al statului, și doi bărbaţi care erau 
membri ai Camerei Reprezentanților din stat. Poli- 
ticienii se intreceau în a asista la execuţii, nădăjduind 
că prezenţa lor la astfel de scene de lege-şi-ordine le 
va aduce mai multe voturi. Apoi, fu uluit să vadă un 
anumit chip: consilierul municipal din Miami, Cynthia 
Ernst, care fusese, cândva, importantă în viaţa lui, dar 
acum își dădu seama de ce ținea să privească execu- 
ţia lui Doil Animalul. Privirile li se încrucișară o clipă, 
iar Ainslie simţi brusc că inspira adânc, efectul pe care 
ea Îl avea, invariabil, asupra lui. Mai simţi că și ea era 
conştientă de prezenţa lui, cu toate că nu dezvălui 

asta prin nimic, iar când trecu pe lângă el, expresia 
ei rămase rece. 

Câteva momente mai târziu martorii plecară, iar 
locotenentul Hambrick și Ainslie se puseră în mișcare. 

- Directorul te lasă să foloseşti Camera Morţii ca 
să discuți cu Doil, zise Hambrick. Ti-l aducem acolo. 
A fost deja pregătit. 

Locotenentul își privi ceasul. 

- Ai cam jumătate de oră la dispoziție. Apropo, 
al mai văzut vreo execuţie? 

- Da, o dată. 

Asta se întâmplase cu trei ani în urmă. La cererea 
unei familii îndoliate, Ainslie însoţise un cuplu tânăr, 
soț şi soție, ce aleseseră să asiste la moartea unui cri- 
minal înrăit care o violase și apoi o ucisese pe fiica lor 
de opt ani. Ainslie rezolvase cazul și participase din 
spirit de datorie, însă găsise experienţa tulburătoare. 

— Vei mai vedea una, spuse Hambrick. Doil a cerut 
să fii martor și s-a aprobat. 

- Dar pe mine nu m-a intrebat nimeni, își reveni 
Ainslie. Dar presupun că asta nu-i ceva relevant. 

Hambrick dădu din umeri și apoi spuse: 

— Am discutat cu Doil. Pare să aibă un simțământ 
special pentru tine. Nu sunt sigur dacă termenul 
corect ar fi „admiraţie“. Poate respect. Aţi devenit 
apropiaţi, în vreun fel sau altul? 

- Nici vorbă! 

Ainslie era cât se poate de clar. 

- L-am arestat pe ticălos pentru crimă, Și cu asta 
basta. În afară de asta, mă urăște. La proces, m-a atacat 
Şi m-a numit „sperjur“, „polițai corupt“ şi alte asemenea. 

- Smintiţii precum Doil își modifică dispoziţia tot 
aşa cum schimbi tu viteza. Acum nu mai simte aşa. 

- N-are nicio importanță. Eu sunt aici doar ca să 
obțin niște răspunsuri înainte să moară. În afară de 
asta, sentimentele mele faţă de tip sunt egale cu zero. 

Continuară să meargă în vreme ce Hambrick di- 
geră ceea ce i se spusese. Apoi întrebă: 

- Este adevărat că ai fost preot, cândva? 

- Da. Ţi-a spus Doil? 

Hambrick aprobă. 

- Din punctul său de vedere, încă ești. Am fost 
de faţă, azi noapte, când a cerut să vii aici. Perora ceva 
din Biblie, despre răzbunare și răsplată. 

Ainslie dădu din cap. 

- Mda, e din Epistola către Romani: „Lăsaţi loc 
mâniei lui Dumnezeu, căci este scris: Răzbunarea este 
a mea. Eu vă voi răsplăti, zise Domnul.“ 

- Asta-i. Apoi, Doil te-a numit „ingerul răzbună- 
tor al Domnului“, iar mesajul pe care l-am recepțio- 
nat eu a fost că pentru el însemni mai mult decât un 
preot. Ţi-a spus părintele asta atunci când te-a sunat? 

Ainslie dădu din cap în semn de aprobare; deja 
reprimat de mediul înconjurător, își dorea să fie acasă 
luând micul dejun împreună cu Karen și Jason. Ei 
bine, cel puţin ceea ce aflase explica antagonismul lui 
Ray Uxbridge în timpul conversaţiei telefonice și ti- 
rada preotului despre o „șaradă blasfemitoare“. 

Ajunseseră la Tărâmul Morţii sau „Casa Morţii“ 
cum i se spunea de obicei. Ocupa toate cele trei etaje 
ale unei clădiri cu celule și conținea Anticamera Mor- 
ți, unde trăiau deținuții condamnaţi, în vreme ce-și 
exercitau dreptul lor la apel și, mai târziu, își așteptau 
rândul la execuție. Ainslie știa de o altă zonă, unde se 
afla o celulă „pregătitoare“, ultraspartană, unde, sub o 
supraveghere continuă, condamnatul își petrecea ulti- 
mele sale șaizeci și cinci de ore din viaţă; o încăpere 
preparatoare, având în centru un fotoliu străvechi de 
frizerie, unde capul condamnatului și piciorul drept 
erau bărbierite înaintea execuţiei pentru a oferi con- 
tacte bune cu firele electrice; în sfârșit, mai era și camera 
de execuție în care era un scaun electric „01 Vioiul“, 
aşa cum îi spuneau deţinuţii, unde se găseau locurile 
pentru martori şi cabina călăului, ferită privirii. 

Ainslie știa că în camera de execuţie se făcuseră 
pregătiri în ultimele ore. Electricianul-șef era primul 
prezent la faţa locului, pentru a conecta scaunul elec- 
tric cu sursa de alimentare la curent și să verifice vol- 
tajul, maneta de siguranţă și ultimul comutator cu 
ajutorul căruia călăul îmbrăcat în negru, cu cagulă, tri- 
mitea două mii de volţi în craniul condamnatului în 
secvențe automate de câte opt ciclii. Masiva încărcă- 
tură electrică provoca moartea în circa două minute, 
pierderea cunoștinței presupunând că o făcea instan- 
tanee și lipsită de dureri. Existau anumite dubii pri- 
vind lipsa durerii, dar rămâneau nelămurite pentru 
că nimeni nu supraviețuise vreodată ca să povestească 
prin ce trecuse. 

Tot în camera de execuţii, în apropierea scaunului 
electric, se afla un telefon roşu. Chiar înainte de 
execuţie directorul închisorii discuta cu guvernatorul 
statului, cerând permisiunea finală pentru a îndeplini 
sentința. La fel, guvernatorul îl putea suna pe director 
exact cu numai câteva secunde înainte de acționarea 
comutatorului morții, pentru a ordona suspendarea 
execuţiei pe baza unor dovezi prezentate în ultimul 
minut, vreo decizie a Curţii Supreme a SUA sau vreun 
alt motiv judiciar. Se mai întâmplase și se putea pe- 
trece la fel chiar şi acum. 

O regulă neoficială și nescrisă cerea ca fiecare exe- 
cuție să fie întârziată cu un minut, o măsură de pre- 
cauție în caz că telefonul roşu suna cu câteva secunde 
mai târziu. Astfel, execuția lui Doil, deși era progra- 
mată la ora 7.00 A.M., va avea loc la 7.01. 

- Aici e, anunță Hambrick. 

Ajunseseră în fața unei uși solide din lemn, care 
se deschidea cu o cheie. Apoi, înăuntru, Hambrick 
răsuci un comutator, iluminând o încăpere fără feres- 
tre, ca o cutie cu o suprafață de circa doi metri două- 
zeci pătrați. Era mobilată cu un birou din lemn și 
un scaun cu speteaza reglabilă, un scaun greu, metalic, 
fixat la podea în fața pupitrului și o măsuţă pe una 
din laturi. Nimic altceva. 

- Directorul nu prea o folosește, zise Hambrick. 
Numai atunci când avem execuţii. 

Arătă spre scaunul din spatele biroului. 

- Tu stai acolo, sergent. Mă întorc imediat. 

În timpul cât locotenentul fu plecat, Ainslie porni 
magnetofonul ascuns sub haine. Humbrick se întoarse 
în mai puțin de cinci minute, însoțit de doi gardieni 
ai închisorii, care conduceau, și susțineau parțial, un 
personaj, iar Ainslie îl recunoscu. Doil avea lanţuri 
la picioare și cătușe, acestea din urmă legate din scurt 
de centura de la șold. In spatele celor trei venea pă- 
rintele Uxbridge. 

Trecuse mai bine de un an de când Ainslie nu îl 
mai văzuse pe Elroy Doil; ultima ocazie fusese la ros- 
tirea sentinței, în urma procesului. Schimbarea pe- 
trecută între timp fusese dramatică. La proces și la 
momentul condamnării, Doil era robust, înalt și puter- 
NIC, Cu O agresivitate pe măsură; acum părea jalnic, 
taman pe dos. Era gârbovit, cu umerii lăsați, cu un trup 
slab, cu fața palidă și scofâlcită. În locul agresivității 
ochii săi vădeau o incertitudine nervoasă. Craniul îi 
fusese ras pentru execuţie și o chelie de un roz nefi- 
resc se adăuga acum aspectului său dezolant. În ultimul 
minut, i se va aplica pe cap un gel conductiv pregătit 
pentru calota metalică mortală a scaunului electric. 

Părintele Uxbridge păși inainte; era imbrăcat în 
veșmintele bisericeşti, cu un breviar! în mână. Fund 
un bărbat cu umeri largi și trăsături aristocratice, își 
impunea o prezență pe care Ainslie o ținea minte din 
întâlnirile anterioare. Ignorându-l pe Ainslie, i se adresă 


lui Doil: 


! Breviár î.e.n. 1) rel. Carte de rugăciuni citite de preoții și 
călugării catolici la diferite ore ale zilei (n. tr.). 

- Dle Doil, sunt gata să stau cu dumneata pentru 
a-ți oferi mângâierea Domnului atât timp cât per- 
mit actualele circumstanţe şi-ţi reamintesc că nu ești 
obligat să faci niciun fel de declaraţii sau să răspunzi 
la întrebări. 

- Un moment, zise Ainslie ridicându-se brusc de 
pe scaunul de la birou și apropiindu-se de ceilalți. 

- Doil, am condus opt ore de la Miami pentru că 
ai cerut să mă vezi. Părintele Uxbridge mi-a spus 
CĂ ai să-mi spui ceva. 

Privind în jos, Ainslie văzu că Doil își impreunase 
palmele strâns și că avea încheieturile julite acolo 
unde-l roseseră cătușele. Se uită spre Humbrick, fă- 
când un gest. 

- Poți să ı le scoţi cât stăm de vorbă? 

Locotenentul clătină din cap. 

- Îmi pare rău, sergent, nu se poate. De când a 
fost adus aici, Doil i-a bătut pe trei dintre oamenii 
noștri. Unul a trebuit spitalizat. 

Ainslie dădu din cap. 

- Renunţăm la idee. 

Când Ainslie vorbi, Doil își ridică faţa. Poate că 
fusese acea intenție omenoasă privind cătușele sau 
poate fusese doar glasul lui Ainslie, dar, indiferent 
de motiv, Doil căzu în genunchi și s-ar fi prăbușit cu 
fața înainte dacă nu l-ar fi ținut gardienii. Așa că-și apro- 
pie faţa de una din mâinile lui Ainslie și încercă fără 
succes să 1-0 sărute. Cu o voce neclară, murmură: 

- lartă-mă, părinte, căci am păcătuit... 

Părintele Uxbridge făcu un pas înainte, cu faţa 
imbujorată de furie. 

- Nu, nu, nu! îi strigă el lui Ainslie. Asta-i blas- 
femie! 

Întorcându-se spre Doil, insistă din nou: 

- Acest om nu este... 

- Taci din gură! se răsti Ainslie. 

Apoi i se adresă lui Doil, pe un ton mult mai scăzut: 

- Eu nu mai sunt preot. Ştii asta, Dar dacă vrei să-mi 
mărturisești ceva, te voi asculta ca o ființă umană. 

Uxbridge strigă din nou: 

- Nu poţi asculta o spovedanie. Nu ai dreptul! 

Doil incepu să-i vorbească lui Ainslie. 

- Părinte, a trecut... 

- Ți-am spus că nu este preot! strigă Uxbridge. 

Doil bolborosi ceva și Ainslie înțelese cuvintele: 

- El este ingerul răzbunător al Domnului... 

- Aceasta este o blasfemie! mugi Uxbridge. Nu 
voi permite! 

Deodată, Doil îşi intoarse capul. 

- Marş în mă-ta de aici! șuieră el. 

Apoi, întorcându-se spre ceilalți, ţipă: 

- Scoateți-l pe dobitoc afară de aici! 

- Mă tem că va trebui să plecaţi, părinte, îl sfătui 
Hambrick pe Uxbridge. Dacă nu vă dorește aici, 
acesta-i privilegiul său. 

- N-am să plec! 

Vocea lui Humbrick se inăspri. 

- Vă rog, părinte. N-aș vrea să fiu nevoit să vă scot 
afară de aici cu forţa. 

La un semn al locotenentului, unul dintre gardi- 
eni îl lăsă pe Doil și-l apucă pe Uxbridge de braţ. Pre- 
otul și-l smuci, trăgându-l din încleștare. 

— Să nu îndrăzneșu! Sunt preot, un om al Domnului! 

În timp ce gardianul ezita, Uxbridge se întoarse 
spre Hambrick. 

- Vei mai auzi de mine. Am să mă plâng personal 
de comportamentul dumitale înaintea guvernatorului. 

Apoi se răsti la Ainslie: 

- Biserica s-a descotorosit de tine. 

Și aruncând o privire cuprinzătoare în jur, Ux- 
bridge plecă. 

Elroy Doil, rămas îngenuncheat înaintea lui Ain- 
slie, reluă: 

- artă-mă, părinte, căci am păcătuit. M-am spo- 
vedit ultima oară... În mă-sa, că nu-mi amintesc. 

În alte circumstanțe, Ainslie poate că ar fi zâmbit, 
dar acum era răvășit. Conștiuinţa sa nu-i dădea pace. 
Voia să audă ce avea de spus Doil, dar nu în calitate 
de impostor. Hambrick, după ce se uită la ceas, rosti 
cuvintele de bun-smţ: 

- Dacă vrei să-l asculți, mai bine lasă-l s-o facă așa 
cum vrea. 

Ainslie încă mai ezita, dorindu-și ca acest moment 
să fi decurs în alt mod, însă voia să știe şi să cunoască 
răspunsurile ca să poată înțelege toate evenimentele 
declanșate cu mult timp în urmă. 

S-a întâmplat cu doi ani mai înainte, la Coconut 
Grove din Miami, într-o dimineață proaspătă de ianu- 
arie, la scurt timp după ora 7. 

Orlando Cobo, un agent de securitate de vârstă 
mijlocie de la Coconut Grove's Royal Colonial Hotel, 
era obosit. Se pregătea să plece acasă, când ajunse la 
etajul opt într-o patrulare de rutină făcută cu doar 
câteva minute înainte de ora 7:00 A.M. Fusese o 
noapte lipsită de evenimente, cu trei incidente minore 
petrecute în timpul schimbului său de opt ore. Pro- 
blemele de securitate legate de tineri, sex sau droguri 
apăreau rareori la „Royal Colostomy“!, așa cum i se 
spunea hotelului uneori. Clientela era compusă cu 
precădere din persoane de vârsta a doua, oameni se- 
rIOȘI, avuţi, cărora le plăceau holul liniștit, de modă 
veche, al hotelului, invazia de plante tropicale din 
interior Și stilul arhitectonic descris cândva drept „ton 
de nuntă-cărămidă“. 

Într-un fel, hotelul se potrivea cu spiritul local 
Coconut Grove, un amestec supărător, uneori, de tre- 
cut și prezent. În zona Grove, clădirile uzate se înghe- 
suiau în casele elegante cândva; magazine cu tot felul 
de fleacuri stăteau lângă galerii comerciale de vârf și 


! „Colostomia Regală“ (n. tr.). 

buticuri; restaurante fast-food cu mâncare la pachet 
sprijineau pereții unor localuri pentru gurmanzi. 
Peste tot, sărăcia şi bogăția mergeau umăr la umăr. 
Cea mai veche așezare din Florida, un sat istoric înfi- 
inţat cu douăzeci de ani înainte de Miami Coconut 
Grove, părea să aibă nu o anumită caracteristică, ci 
mai multe, toate concurându-se una pe alta. 

Nimic din toate acestea nu-l preocupa pe Cobo 
atunci când ieși din lift și o luă pe coridorul de la eta- 
jul opt. Nu era nici filosof, nici locuitor din Coconut 
Grove, ci venea zilnic la lucru din North Miami. În 
acel moment, nu părea să fie ceva la nelalocul său și 
incepu să se gândească la relaxantul drum către casă. 

Apoi, apropiindu-se de casa scărilor pe unde se 
făcea evacuarea în caz de incendiu, la capătul cori- 
dorului, observă că ușa camerei 805 era ușor între- 
deschisă. Putea auzi din interior zgomotul unui radio 
sau televizor dat tare. Bătu, dar cum nu primi niciun 
răspuns crăpă puțin ușa, se uită înăuntru Și icni îngre- 
țoşat de duhoarea copleșitoare. Ţinându-și o mână 
la gură, Cobo păși în încăpere și, la vederea a ceea 
ce-l aștepta, i se înmuiară genunchii. Direct în faţa 
lui zăceau două cadavre într-o baltă de sânge, un băr- 
bat și o femeie, cu părți dezmembrate din trupul lor 
imprăștiate prin apropiere. 

Cobo închise ușa repede, își reveni cu un oare- 
care efort și întinse mâna spre telefonul prins de cen- 
tură. Formă 911. Îi răspunse o voce de femeie. 

- Nouă, unu, unu, urgențele. Cu ce vă pot ajuta? 

Un bip indică faptul că apelul era înregistrat. 

La centrul de comunicaţii al poliției din Miami, 
O angajată care prelua apelurile asculta în timp ce Or- 
lando Cobo raportă o crimă dublă la Royal Colo- 
nial Hotel. 

- Spuneți că sunteți agent de pază? 

- Da, doamnă. 

- Unde vă aflați? 

- Chiar la intrarea în cameră. Este 805. 

În vreme ce angajata vorbea, introducea informa- 
ţia în computer pentru a fi citită, peste câteva mo- 
mente, de un dispecer aflat în altă secție. 

- Rămâneţi pe loc, îi spuse angajata de la apeluri. 
Asigurați camera. Nu lăsați pe nimeni înăuntru până 
la sosirea ofițerilor noștri. 

La doi kilometri și jumătate distanţă, un tânăr poli- 
țist în uniformă, Tomas Ceballos, aflat în mașina de 
patrulare 164, străbătea South Dixie Highway când 
recepționă un apel urgent de la Dispecerat. Își răsuci 
mediat mașina spre dreapta, bruscând-o, iar cauciu- 
curile scrâșniră și, în urletul sirenelor și cu girofarurile 
pornite, se îndreptă spre Royal Colonial. 

Câteva minute mai târziu, polițistul Ceballos i se 
alătură agentului de pază la intrarea în camera 805. 

- Tocmai am vorbit cu recepţia, îi spuse Cobo, 
consultând o notiță. Camera este înregistrată pe nu- 
mele domului și doamnei Homer Frost din Indiana; 
prenumele doamnei este Blanche. 

li inmână notița și cartela de acces în cameră. 

La introducerea cartelei, Ceballos tastă prudent 
805. Dădu instantaneu înapoi și se sforță să pătrundă 

la locul faptei, știind că va trebui să descrie scena mai 
târziu. Ceea ce văzu erau două cadavre, al unui bărbat 
vârstnic și al unei femei, fiecare cu căluș la gură și 
legate, așezate față în față, ca şi cum ar fi asistat reci- 
proc la moarte. Feţele victimelor fuseseră lovite; ochii 
și fața bărbatului erau arse. Ambele cadavre erau un 
labirint de tăieturi de cuţit. În fundal, radioul difuza 
muzică hard rock. 

Tomas Ceballos văzuse destul. Întorcându-se pe 
coridor, își folosi aparatul de radio pentru a chema 
Dispeceratul; numărul unității sale va apărea automat 
pe monitorul dispecerului. Vocea îi tremura. 

- Am nevoie de o unitate de la Omucideri la 
Tac One. 

Tactical One era canalul radio rezervat pentru 
Omucideri. Sergentul detectiv Malcolm Ainslie, cu 
numărul de unitate 1310, se afla în drum spre serviciu 
la bordul unei mașini de poliție fără insemne și intrase 
deja în legătură cu Dispeceratul. Astăzi, Ainslie și 
echipa sa erau unitatea de intervenţie la datorie. Dispe- 
cerul il alertă pe Ainslie care comută pe Tac One. 

- Treisprezece-zece către unu-șaizeci-patru. QSK? 

- Două cadavre la Royal Colonial Hotel, răspunse 
Ceballos. Camera 805. Posibil treizeci-unu. 

Înghiţi un nod, controlându-și vocea. 

- E mai mult ca sigur un treizeci și unu. E unul 
rău, cu adevărat rău. 

Un 31 însemna crimă, iar Ainslie răspunse: 

- Okay, sunt pe drum. Asigură locul faptei. Nu 
permite nimănui să intre în cameră, lucru valabil și 
pentru tine. 

Ainslie intoarse mașina pe o stradă cu două sensuri, 
apăsând din greu pe accelerator. În același moment 
il contactă prin radio pe detectivul Bernard Quinn, 
unul dintre membrii echipei lui Ainslie, dându-i instruc- 
țiuni să 1 se alăture la Royal Colonial. Ceilalţi detec- 
tivi rămași din echipa sa erau ocupați cu alte cazuri 
de crimă și pe moment nu erau disponibili. Ultimele 
câteva luni abundau de omucideri; anchetele se adu- 
nau. Se părea că și astăzi sinistrul măcel continua. 

Ainslie și Quinn ajunseră la hotel la câteva mo- 
mente unul de celălalt și o luară împreună spre șirul 
de lifturi. Quinn, cu părul său încărunțit și fața lui 
ridată și obosită, era îmbrăcat impecabil într-o jachetă 
sport, bleumarin, pantaloni gri, imaculaţi, și o cravată 
in dungi. Britanic prin naștere, american prin adop- 
ție, era un veteran al secției Omucideri, iar pensiona- 
rea sa, la vârsta de șaizeci de ani, nu era prea departe. 

Quinn era respectat și admirat de majoritatea cole- 
gilor săi, parțial şi pentru că nu reprezenta nicio ame- 
nințare pentru ambițiile nimănui. După ce devenise 
detectiv și-și făcuse bine treaba, nu căutase să fie pro- 
movat. Pur și simplu, nu voia să fie responsabil și 
pentru alții și nu dăduse niciodată examen pentru gra- 
dul de sergent, pe care l-ar fi putut trece cu ușurință. 
Dar Quinn era un om pregătit, pe care ţi l-ai fi dorit 
să conducă echipa de investigaţii la orice loc al crimei. 

- Acesta va fi cazul tău, Bernie, zise Ainslie. 
Totuși am să rămân să te ajut să începi. 

Trecând prin holul spaţios și împânzit de vegeta- 
ție al hotelului, Ainslie văzu lângă recepţie două re- 
portere. Uneori, oamenii din presă cutreierau străzile 
ascultând frecvențele radio ale poliţiei și ajungeau 
repede la locul faptei. Una dintre cele două femei, 
recunoscându-i pe detectivi, alergă spre liftul în care 
intraseră ei, dar ușa se închise înainte ca ea să ajungă 
acolo. În timp ce liftul urca, Quinn oftă. 

- Trebuie să fie şi moduri mult mai bune de a 
începe o zi. 

- Vei afla cât de curând, spuse Ainslie. Cine ştie? 
Poate că la pensie o să-ţi fie dor de toate astea. 

La etajul opt, când ieșiră din lift, agentul de pază 
Cobo le veni în întâmpinare. 

- Domnilor, aveţi treburi pe aici? 

Se opri când văzu insignele poliției din Miami, pe 
care Ainslie și Quinn le prinseră de haine. 

- Din nefericire, avem. 

- Îmi pare rău, băieți! A, da, sigur, mă bucur că 
sunteţi aici. l-am oprit pe toți cei care n-au treabă. 

- "Ţine-o tot așa, îi zise Ainslie. Fii pe fază. Vor 
veni mulți dintre oamenii noștri, dar nu lăsa pe nimeni 
inăuntru fără să-i verifici identitatea. Și vrem ca holul 
ăsta să rămână închis. 

- Da, domnule. 

Cu agitația asta, Cobo nu mai avea nicio intenție 
de a se duce acasă. 

Ofiţerul Ceballos se apropie din pragul ușii came- 
rei 805, tratându-i cu tot respectul pe cei doi detectivi 
de la Omucideri. Aidoma multor tineri polițiști, ambi- 
ţia lui era ca, într-o bună zi, să lase deoparte uniforma 
pentru ținuta civilă de detectiv și nu-l deranja dacă 
lăsa o impresie bună. Ceballos le dădu notiţa agen- 
tului de pază cu identitatea ocupanților camerei 805 
și raportă că în afară de cele două scurte inspecții, a 
lui Cobo şi a lui însuși, locul crimei era neatins. 

- Bine, luă act Ainslie. Rămâi pe loc și-am să cer 
doi oameni să te asiste. Presa este deja în hotel și des- 
tul de curând vor mișuna pe aici. Nu vreau nici măcar 
unul singur dintre acești oameni la etajul ăsta și nu 
le furniza nicio informaţie; spune-le doar că un ofițer 
de presă va veni aici mai târziu. Între timp, nimeni 
să nu se apropie măcar de camera 805 fără aprobarea 
mea sau a detectivului Quinn. Ai înţeles? 

- Da, sergent. 

- Okay, hai să vedem ce-avem aici. 

Când Ceballos deschise ușa camerei 805, Bernard 
Quinn strâmbă dezgustat din nas. 

- Și tu crezi că o să-mi fie dor de aşa ceva? 

Ainslie clătină mohorât din cap. Duhoarea mor- 
ţii era un miros dezgustător de putreziciune impreg- 
nat în fiecare scenă a unei omucideri, mai ales acolo 
unde existau răni deschise și se scurgeau fluide corpo- 
rale. Ambii detectivi scriseră în agendele lor momen- 
tul intrării în cameră. Vor continua să facă însemnări 
despre toate acțiunile întreprinse, până la închiderea 

cazului. Procedura era greoaie, dar necesară dacă, mai 
târziu, relatările lor erau contrazise în instanță. 

Iniţial, rămaseră neclintiți privind scena ingrozi- 
toare de dinaintea lor, cele două bălți ingemănate cu 
sânge parțial coagulat și cadavrele mutilate, incepand 
deja să se descompună. Detectivii de la Omucideri află, 
la inceputul carierei lor, că odată ce un corp omenesc 
a încetat să mai funcţioneze, procesul descompunerii 
este extraordinar de rapid; când bătăile inimii ince- 
tează şi sângele nu mai curge, oștiri întregi de microbi 
incep să transforme carnea și fluidele corporale într-un 
terci putred. Ainslie își aminti de un medic legist ve- 
teran care ajunsese să proclame: „Gunoi! Asta-i tot 
ce poate fi corpul omenesc și odată ce-am învățat ce 
trebuie despre el, cu cât scăpăm de el mai repede, cu 
atât mai bine. Ardeţi hoiturile! Aceasta-i cea mai bună 
metodă. Iar dacă cineva vrea să împrăștie cenușa peste 
vreun lac, foarte bine. Nu se întâmplă nimic rău. Însă 
cimitirele, sicriele nu sunt decât o risipă barbară de 
pământ bun.“ 

In afară de cadavre, camera 805 era intr-o stare de 
dezordine cumplită, cu scaunele răsturnate, așternu- 
turile răvășite, iar hainele victimelor împrăștiate peste 
tot. Radioul de pe pervazul ferestrei continua să func- 
ționeze. 

Quinn se întoarse spre Ceballos. 

- Era pornit când ai intrat? 

- Da, la fel și când tipul de la pază a ajuns aici. 
Postul pare să fie HOT 105. 

- Mulţam. 

Quinn își notă. 

- Fiul meu ascultă muzică. Eu nu suport zgomotul. 

Ainslie iniţie o serie de apeluri de la telefonul său 
mobil, dat de poliție. Aparatul telefonic al camere: 
805 nu putea fi folosit decât după verificarea ampren- 
telor. Primul său apel chemă la faţa locului o echipă 
de tehnicieni criminaliști, pentru detalii de identifi- 
care. Aceştia făceau parte din secţia civilă a poliției 
din Miami. Echipa de identificare va fotografia locul 
crimei și toate probele posibile, inclusiv acele lucruri 
minuscule pe care un ochi neantrenat le putea rata. 
Vor căuta amprente, vor conserva probe de sânge și 
vor face orice vor avea detectivii nevoie. Între timp, 
până la sosirea echipei tehnice, locul faptei va rămâne 
„înghețat în timp“, adică exact așa cum era când a 
fost găsită. 

Un singur individ nepriceput, doar mergând sau 
atingând ceva, putea distruge o urmă vitală și să în- 
semne diferența dintre un caz de crimă rezolvat și 
unul în care criminalul rămânea să zburde liber. Une- 
ori, chiar şi ofițeri superiori din poliție vizitând din 
curiozitate locul crimei au compromis probele; acesta 
era unul dintre motivele pentru care anchetatorul-șef 
de la Omucideri avea autoritate totală asupra lor, la 
locul faptei, indiferent de gradul implicat. 

Ainslie mai dădu câteva telefoane: un raport către 
comandantul secției de Omucideri, locotenentul New- 
bold, aflat deja în drum spre ei, o solicitare de asistență 
din partea procuraturii, o rugăminte la comandamentul 

poliției pentru un ofițer de presă care să se ocupe 
de jurnaliști. 

Imediat ce echipa de identificare termina treaba 
cu trupurile victimelor, Ainslie va chema un medic 
legist, a cărui primă inspecție ar trebui să aibă loc cât 
mai repede posibil după descoperirea lor. Însă legiştii 
erau iritați dacă-i chemai prea repede și trebuiau să 
aștepte până-și terminau treaba tehnicienii de la iden- 
tificare. Mai târziu, după inspecția medicală și trans- 
portarea cadavrelor la morga din Dade County, va 
urma o autopsie la care va participa şi Bernard Quinn. 

În vreme ce Ainslie telefona, Quinn folosi o mă- 
nușă de cauciuc pentru a scoate din priză radioul zgo- 
motos. Apoi începu să studieze amănunţit trupurile 
victimelor, rănile lor, hainele rămase pe ele, articolele 
din apropiere, luându-și în continuare notițe. Observă 
câteva piese de bijuterii în aparență scumpe, lăsate pe 
noptieră. Apoi, întorcându-și capul, exclamă: 

- Hei, ia uită-te la asta! 

Ainslie se apropie. Total nelalocul lor și bizare, 
plasate la depărtare de cadavre şi inițial neobservate, 
erau patru pisici moarte. Detectivii examinară crea- 
turile inerte. În cele din urmă, Ainslie spuse: 

- Cu asta se vrea să ni se transmită ceva. A1 cumva 
vreo idee? 

Quinn clătină din cap. 

- Nu așa repede. Mă mai gândesc. 

În săptămânile și lunile următoare, toate min- 
țile din secția Omucideri vor căuta explicații pentru 
prezenţa pisicilor moarte. Cu toate teoriile exotice 

avansate, până la urmă s-a constatat că niciuna nu avea 
sens. Doar mult mai târziu își vor da seama că la locul 
crimei din cazul Frost fusese prezent un indiciu impor- 
tant, plasat la câțiva centimetri distanţă de pisici. 

Acum, Quinn se aplecă, privind mai îndeaproape 
bucăţile de cadavru, ciopârțite grosolan. Icni după o 
clipă. Ainslie privi spre el. 

- Eşu bine? 

Quinn izbuti să zică: 

- Mă întorc într-un minut, și O luă spre ușa de 
la intrare. 

Afară, Cobo arătă spre o ușă deschisă pe hol. 

- Pe acolo, şefule! 

Câteva clipe mai târziu, Quinn vomită în vasul 
de toaletă întregul mic dejun consumat de el cu o oră 
inainte. După ce-și clăti gura, mâinile și faţa, reveni 
la locul crimei. 

— A trecut multă vreme de când mi s-a întâmplat 
ceva asemănător, zise el cu un aer jalnic. 

Ainslie dădu din cap. Această experienţă era una 
impărtășită, din când în când, de toți ofițerii de la 
Omucideri și nimeni nu comenta nimic. Ceea ce era 
de neiertat, era să vomiți la locul crimei și să conta- 
minezi probele. 

Vocile de pe coridor semnalară sosirea echipei de 
la identificare. Un tehnician șef, Julio Verona, păși în 
cameră urmat de un tehnician ID de gradul unu, Syl- 
via Walden. Verona, scund și solid, cu început de chelie, 
rămase nemișcat, iar ochii săi întunecaţi și pătrun- 
zători examinau metodic scena din faţa sa. Walden, 

mai tânără, blondă, cu picioare lungi, a cărei specia- 
litate erau amprentele, ducea o cutie neagră care semăna 
cu o valiză de weekend. 

Nu vorbi nimeni în timp ce ei doi cercetară ca- 
mera. În cele din urmă, Verona dădu din cap și oftă. 

- Am doi nepoți. În această dimineaţă luam micul 
dejun și ne uitam la ştiri, la povestea cu cei doi ado- 
lescenţi care l-au omorât pe prietenul mamei lor. Așa 
că le-am spus copiilor: „Lumea pe care v-o lăsăm a 
devenit un loc destul de scârbos“. Apoi, peste o clipă, 
am primit telefonul. 

Arătă spre cadavrele mutilate. 

- E tot mai rău, pe zi ce trece. 

Ainslie comentă gânditor: 

- Lumea a fost întotdeauna un loc sălbatic, Julio. 
Diferenţa acum este că există mult mai mulți oameni 
de omorât şi mai mulți cei care ucid. Și, în fiecare 
ZI, veştile călătoresc tot mai repede și uneori privim 
ororile în timp ce se întâmplă. 

Verona dădu din umeri. 

- Ca întotdeauna, Malcolm vine cu punctul de 
vedere al învățatului. Oricum ar fi, e deprimant. 

Începu să fotografieze cuplul ucis, făcând câte trei 
fotografii pe mai multe categorii: un plan general, unul 
mediu și prim-planuri. După cadavre, va fotografia 
şi alte zone din camera 805, coridorul de afară, casa 
scărilor, lifturile şi exteriorul clădirii, inclusiv intră- 
rile și ieșirile pe care le-ar fi putut folosi un criminal. 
Astfel de fotografii dezvăluiau adesea indicii inițial 
ignorate. De asemenea, Verona va face şi o schiță 

detaliată a locului crimei, care va fi transferată ulte- 
rior într-un computer specializat, dedicat unor astfel 
de operaţiuni. 

Sylvia Walden era ocupată acum, căutând amprente 
ascunse, concentrându-se mai întâi în zona ușii, în 
interior Și exterior, unde era cel mai probabil să fie 
găsite amprentele unui criminal. Când pătrundeau 
inăuntru, intrușii erau adesea agitați sau neglijenți; 
dacă-și luau precauţiuni privind amprentele, asta se 
întâmpla de obicei mai târziu. 

Walden acoperi suprafețele din lemn cu o pudră 
neagră, de grafit, amestecată cu mici cantităţi de pili- 
tură de fier și folosi o perie magnetică; amestecul adera 
la umezeală, lipide, aminoacizi, săruri și alte elemente 
chimice din care erau compuse amprentele. Pe supra- 
feţele mai netede, sticlă sau metal, era folosită o 
pulbere nemagnetică, de diferite culori, în funcţie de 
mediu. În timp ce lucra, Walden trecu de la un tip 
de pulbere la altul, știind că tipologia amprentelor 
depindea de textura pielii, temperatură sau elementele 
contaminante de pe mâini. 

Ofiţerul Tomas Ceballos revenise în cameră și ră- 
mase puţin s-o privească pe Walden lucrând. Întor- 
cându-și capul, ea-i spuse, zâmbind: 

- Găsirea unor amprente bune e ceva mai greu 
decât își imaginează oamenii. 

Ceballos se lumină la față. O observase pe Walden 
încă din clipa când venise. 

- La televizor întotdeauna pare un fleac. 

- Nu așa pare totul? În realitate, îi explică ea, supra- 
fețele sunt cele care contează. Cele netede, cum e sti- 
cla, sunt cele mai bune, dar numai dacă sunt curate şi 
uscate; dacă-i praf, amprentele se întind, devin de nefo- 
losit. Clanţele sunt fără nicio speranță; zona lor nu este 
plată, sunt prea mici pentru amprente bune și doar prin 
răsucirea unei clanţe se compromit orice amprente. 

Walden îl privi pe tânărul ofiţer și era limpede că-i 
plăcea ceea ce vedea. 

- Ştiai că amprentele pot fi afectate de ceea ce-a 
mâncat cineva nu cu mult timp în urmă? 

- E o glumă? 

- Nici vorbă. 

După încă un zâmbet, își reluă lucrul. 

- Mâncărurile acide provoacă umezirea suplimen- 
tară a pielii și amprente mai clare. Așa că dacă plănu- 
lești O crimă, nu mânca citrice, mai ales portocale, 
grepfruturi, roșu, lămâi, lămâi verzi. Oh, și în niciun 
caz oţet! Asta-i cel mai rău. 

- Sau cel mai bun, din punctul nostru de vedere, 
interveni Julio Verona. 

- Când am să ajung și eu detectiv, zise Ceballos, 
o să-mi amintesc de asta. 

Apo: 1 se adresă lui Walden: 

- Dai și lecţii în particular? 

- În mod normal, nu. 

Zambi. 

- Dar aş putea face unele excepții. 

- Grozav. Ținem legătura. 

Polițistul Ceballos părăsi camera părând încântat. 

Malcolm Ainslie, care auzise discuţia, comentă: 

- Chiar şi la locul unei crime, viața merge înainte. 

Walden se strâmbă, privind spre cadavrele muulate. 

- Dacă n-ar fi așa, te-ar lovi damblaua. 

Deja găsise mai multe amprente, dar dacă acestea 
aparțineau ucigașului sau ucigașilor cuplului decedat 
ori angajaţilor din hotel, aflaţi acolo cu treburile lor 
absolut legitime, rămânea de stabilit mai târziu. Deo- 
camdată, pasul următor era „ridicarea“ fiecărei am- 
prente pe o bandă transparentă, plasată apoi pe o 
„cartelă de ridicare latentă“. Cartela datată, semnată 
şi cu notificarea localizării amprentelor va deveni probă. 

Julio Verona îl întrebă pe Ainslie: 

— Ai auzit de experimentul nostru zoologic? 

Ainslie clătină din cap că nu. 

— Povesteşte-mi. 

- Am primit permisiunea de la Metro Zoo să luăm 
amprente digitale de la picioarele cimpanzeilor și mai- 
muţelor lor, apoi le-am studiat. 

Făcu un gest spre Walden. 

- Spune-i tu restul. 

- Totul era exact ca şi cu amprentele oameni- 
lor, termină ea. Aveau aceleași cute caracteristice, 
spirale, cercuri, arce, puncte identice, nicio dife- 
rență fundamentală. 

- Darwin avea dreptate, adăugă Verona. Avem 
maimuțe în arborele nostru genealogic, ei, Malcolm? 

Comentariul era intenționat. Verona cunoștea tre- 
cutul preoţesc al lui Ainslie. Într-o vreme, Ainslie, 
cu toate că nu fusese niciodată un fundamentalist, 

accepta scepticismul catolic vizavi de „Originea spe- 
culor“, lucrarea lui Darwin. În fond ŞI la urma urmei, 
Darwin luase în râs intervenția divină şi negase supe- 
rioritatea oamenilor față de restul vieţuitoarelor. Însă 
asta fusese cu mult timp în urmă, iar Ainslie răs- 
punse acum: 

- Da, cred că am urmat aceeaşi rută. 

Ceea ce făceau acum cu toții, Walden, Verona, 
Ceballos, Quinn, ba chiar și el, știa prea bine, nu era 
decât să-și abată atenția, chiar și pentru scurtă vreme, 
de la oroarea sinistră cu care se confruntau. Nişte out- 
sideri ar fi putut considera acest gen de comportament 
drept lipsit de omenie; de fapt, era taman pe dos. Psi- 
hicul omenesc, chiar și în cazul unei echipe bine con- 
diționate de la Omucideri, avea limitele sale în ceea 
ce priveşte nivelul de repulsie pe care-l putea suporta. 

Işi făcu apariția incă un tehnician care se ocupa 
de probele de sânge. Folosind mici eprubete, colectă 
eșantioane din sângele băltit în jurul fiecăreia dintre 
victime. Ulterior, acestea vor fi comparate cu probele 
prelevate la autopsie. Dacă grupele de sânge difereau, 
o parte din sângele de pe jos putea fi de la atacator. 
După cum părea însă, nu prea era posibil. 

Tehnicienii luară eșantioane de sub unghiile celor 
doi Frost, în cazul că unul dintre ei reușise să-l zgârie 
pe atacator, strângând fragmente minuscule de piele, 
păr şi fibre textile sau oricare alte materiale adunate 
acolo. Resturile fură plasate în cutiuţe pentru ca teh- 
nicienii de la laborator să le poată examina mai târziu. 
Apoi palmele victimelor fură acoperite cu pungi, pentru 

conservare, în așa fel încât înainte de autopsie să poată 
fi amprentate, iar corpurile examinate și ele pentru 
orice urmă de amprentă străină. Îmbrăcămintea celor 
doi Frost fu cercetată cu atenţie, dar va rămâne la 
locul ei până când cadavrele ajungeau la morgă. Apoi, 
inainte de autopsie va fi scoasă, fiecare articol urmând 
a fi plasat într-un sac de plastic sigilat. 

Acum, cu toţi cei veniți ulterior, cu un zumzet 
de conversații și telefoane care sunau fără incetare, 
camera 805 devenise aglomerată, gălăgioasă și chiar 
mai rău mirositoare. 

Ainslie se uită la ceas. Era ora 9:45 dimineaţa și 
se gândi brusc la Jason care, în acel moment, se afla 
la şcoală, în auditorium împreună cu ceilalți copii din 
clasa a treia, așteptând să înceapă concursul de orto- 
grafie eliminatoriu. Karen asista și ea, impreună cu 
alți părinți, simțindu-se nerăbdătoare și mândră. Ain- 
slie sperase să i se alăture în scurt timp, dar nu reușise. 
I se intâmpla atât de rar să participe la astfel de acțiuni. 

Își concentră mintea înapoi la scena crimei, între- 
bându-se dacă acest caz va fi rezolvat repede și speră 
că răspunsul era pozitiv. Însă orele treceau și apăru 
cel mai important impediment: în pofida mulțimii de 
oameni din hotel, nimeni nu zărise măcar un posibil 
suspect. Cumva, criminalul sau criminalii reușiseră 
să intre și să iasă din cameră, probabil chiar din hotel, 
fără să li se acorde nicio atenţie. Ainslie puse poliţiştii 
să-i chestioneze pe toți clienții de la etajul opt, la fel 
și pe cei de la două etaje mai jos și mai sus. Nimeni 
nu văzuse nimic. 


110 ARTHUR HAILEY 


În decursul a șaptesprezece ore, Ainslie rămase la 
locul crimei în acea primă zi, iar el și Quinn exami- 
nară motivele. Jaful era unul plauzibil; nu a fost găsit 
niciun ban printre lucrurile victimelor. Pe de altă 
parte, bijuteriile lăsate a faţa locului (estimate ulterior 
la suma de douăzeci de mii de dolari) ar fi putut fi 
luate fără probleme. Iar un jaf pentru bani ar fi putut 
fi înfăptuit fără a fi necesară uciderea a doi oameni. 
Nu putea fi explicată nici cumplita cruzime sau enigma 
pisicilor moarte. Așa că, motivul principal le scăpă la 
fel ca și un prim suspect. 

Informaţia inițială referitoare la Homer şi Blanche 
Frost, obținută după ce se telefonase poliției din South 
Bend, Indiana, orașul lor natal, îi zugrăvi drept doi 
oameni avuți, fără vicii cunoscute, fără probleme de 
familie sau legături dubioase. Chiar și așa, pentru a 
face cercetări la faţa locului, Bernie Quinn va lua avi- 
onul pentru South Bend în zilele următoare. 

Medicul legist Sandra Sanchez, care inspectase ca- 
davrele celor doi Frost la locul crimei și le făcu autop- 
sia mai târziu, desluși unele fapte și-și făcu opiniile 
cunoscute. Cele două victime fuseseră imobilizate, | 
se pusese căluș și fuseseră plasați, credea ea, în așa fel 
incât să se vadă unul pe altul suferind. 

- Au fost torturați în timp ce erau conștienți, su- 
geră Sanchez. 

Era de părere că atacurile corporale au fost înfăp- 
tuite „metodic şi încet“. Cu toate că la locul crimei 
nu fusese găsită nicio armă, autopsiile scoaseră la 
iveală tăieturi adânci de cuţit pe ambele cadavre, care 

provocaseră răni deosebite în carne şi urme pe oase. 
ȘI un detaliu îngrozitor: în ochii domnului Frost a 
fost turnat lichid inflamabil, aprins apoi, lăsând nişte 
urme de cenușă calcinată acolo unde fuseseră ochii 
și piele înnegrită în jurul lor. Sub călușul femeii, o 
parte din limbă fusese muşcată, probabil ca reacție 
la suferințele ei. 

Dr. Sanchez, în vârstă de aproape cincizeci de ani, 
își făcuse o reputație prin francheţea și limba ei ascu- 
țită. Se îmbrăca într-o,manieră conservatoare, în cos- 
tume bleumarin sau maro; părul ei cărunt era strâns 
la spate într-o coadă de cal. Printre interesele ei inte- 
lectuale, din câte știa Bernard Quinn, se număra și 
Santeria, o religie afro-cubaneză înfloritoare în Dade 
County, Florida, având un număr de adepţi estimat 
la șaptezeci de mii. Odată, Quinn o auzise pe Sandra 
Sanchez declarând: 

- OK, nu spun că eu cred în orishas, zeitățile San- 
teriei, dar dacă iei de bune celelalte poveşti cu Moise 
care desparte Marea Roşie, cu nașterea imaculată, cu 
lisus muluiplicând pâinile şi peștii, despre balena care 
l-a regurgitat pe Iona, atunci și Santeria are logica ei. 
Și ceea ce face este să indulcească practicile voodoo 
pentru cei cu mintea sensibilă. 

Quinn, conștient că sacrificiul animal făcea parte 
din ritualurile Santeria, se întrebă dacă cele patru 
pisici moarte nu aveau legătură cu acest cult. 

- În niciun caz, îi spuse Sanchez. Am examinat 
pisicile; au fost omorâte cu mâna goală, aproape sigur 
cu cruzime. Sacrificiul animal în Santeria se face cu 

cuțitul și cu multă devoțiune, iar animalele moarte 
nu sunt abandonate ca aceste pisici. Adesea, sunt mân- 
cate la un ospăț, iar pisica nu se află niciodată în meniu. 

Ainslie și Quinn ajunseră la concluzia că rezulta- 
tele inițiale erau departe de a fi promițătoare. Așa 
cum Ainslie îi raportă lui Leo Newbold, „este o who- 
dunit! clasică“. O „whodunit“ - oricât părea de ciudat, 
dar detectuvii chiar așa-i spuneau - era genul de crimă 
detestată cel mai mult de echipele de la Omucideri. 
Implica absența totală a informaţiei despre atacator 
ȘI, uneori, chiar și despre victimă. În astfel de cazuri, 
nu erau nici martori, nici altcineva care să sugereze 
piste de urmat în anchetă. Cele două cazuri opuse 
unei „whodunit“ erau „cursă ușoară“, unde suspectul 
de crimă apărea foarte repede, cu tot cu dovezile nece- 
sare pentru condamnarea lui și „pistolul fumegând“, 
cel mai ușor dintre toate, când vinovatul se afla încă 
la locul crimei la sosirea poliţiei. 

În cele din urmă, la mult timp după tragica po- 
veste a lui Homer şi Blanche Frost, a fost un caz de 
omucidere de tip „pistolul fumegând“ care a oferit o 
soluție aparentă și a închis dosarul Frost. 

Cu puţin timp înainte de ora opt, vineri dimi- 
neața, la trei zile după crimele de la Royal Colonial 
Hotel, Bernard Quinn ieși din biroul secției Omu- 
cideri și se duse la Unitatea de Identificare, cu per- 
sonal civil, aflată tot la etajul cinci din sediul central 


1 O alterare pentru expresia „who done it?“ - cine-i vino- 
vatul? — o povestire detectivistă şi soluţia ei (n. tr.). 

al poliţiei. Într-unul din birouri, unde printre com- 
putere şi pupitre acoperite cu materiale listate lucrau 
vreo şase tehnicieni ID, Quinn se apropie de tânăra 
specialistă care căutase amprentele latente la locul cri- 
mei din Royal Colonial. Sylvia Walden tasta așezată 
inaintea unui monitor imens și privi în sus la apro- 
pierea lui. Părul ei lung era umed, observă el, pro- 
babil din cauza ploii torențiale care-l surprinsese şi 
pe Quinn în drum spre serviciu. 

- Bună dimineaţa, Bernard, spuse ea zâmbind. 

- Până acum, nu-i chiar atât de bună, îi răspunse 
mohorât. Poate reuşeşti tu s-o faci mai ca lumea. 

- O criză de indicii pentru cazul de marți? 

Vocea lui Walden era binevoitoare. 

- E mai degrabă o lipsă totală. De asta mă aflu aici, 
mai mult ca să întreb de ce naiba un raport de ampren- 
tare ia atât de mult timp. 

- Trei zile nu-s cine știe ce, răspunse ea cu as- 
prime. Nu şi când am avut o mulțime de amprente 
de verificat și de identificat, după cum bine știi. 

- Îmi pare rău, Sylvia, spuse Quinn spășit. Cazul 
ăsta dement m-a transformat intr-un necioplit. Bunele 
maniere au zburat pe geam. 

- Nu-ţi face probleme, zise ea. Suntem cam termi- 
naţi cu toții din cauza asta. 

- Așadar, ce-ai reuşit să scoţi? 

— Câteva dintre amprente ne-au fost transmise, în 
această dimineaţă, de la New York. Aparțin unui tip 
care a stat în camera de hotel înaintea soților Frost. 

- Erau acolo, la dosar? 

- Nu, nu. A acceptat el să fie amprentat de NYPD, 
pentru a ne da o mână de ajutor. Acum tocmai le 
compar cu cele găsite de noi. 

Computerul din faţa lui Walden era un AFIS, un 
acronim pentru Automated Fingerprint Identifica- 
tion System. După scanarea unei amprente luate de 
la locul crimei, aparatura putea realiza în mai puțin 
de două ore ceea ce o ființă umană ar fi reușit într-un 
răstimp estimat la o sută șaizeci de ani, cât i-ar fi luat 
să caute printre câteva sute de mii de amprente din 
bazele de date de pe cuprinsul Statelor Unite, oferind 
amprenta potrivită și o identificare, dacă exista vre- 
una. Amprentele din sistem erau stocate şi puteau fi 
examinate printr-un cod digital, operaţiune derulată 
cu viteza luminii. AFIS era adesea o rezolvare instan- 
tanee a crimelor; de asemenea, de la darea lui în folo- 
sință, au fost redeschise multe dosare vechi, amprentele 
reidenuficate, iar ucigașii puși sub acuzare și condam- 
nați. Astăzi, sarcina lui Walden era, totuşi, mai sim- 
plă: compararea setului de amprente din New York, 
transferate prin modem, cu cele neidentificate, ridi- 
cate de ea din camera 805 a hotelului Royal Colonial. 

Computerului nu-i trebui multă vreme până să 
furnizeze un răspuns. Amprentele din New York se 
potriveau cu cele din 805. Sylvia Walden oftă. 

- Bernie, mă tem că nu prea am vești bune. 

Îi spuse că singurele amprente găsite de ea la locul 
crimei se dovediseră a fi ale victimelor decedate, ale 
unei cameriste și ale unui fost ocupant al camerei. 

Quinn își trecu degetele printre şuviţele părului 
său ciufulit. Erau și zile când simţea că pensionarea 
nu vine destul de repede. 

- Nu sunt din cale-afară de surprinsă de amprente, 
zise Walden. Am observat niște pete în locuri unde 
s-ar putea să fi fost urme de amprente lăsate de mă- 
nuși din cauciuc. Sunt aproape sigură că erau ale uci- 
gașului. Totuşi, s-ar putea să am ceva. 

Sprâncenele lui Quinn se arcuiră. 

- Poftim? 

- O amprentă palmară neidentificată. Este doar 
una parțială, dar nu se potrivește cu ale celorlalți, ale 
căror amprente le-am identificat. Am cerut, în mod 
special, amprentele lor palmare. De asemenea, mai 
există o arhivă a Departamentului Poliției cu am- 
prente palmare, dar n-am găsit nici acolo ceva care 
să se potrivească. 

Ducându-se la un alt pupitru, Walden căută 
printre listările făcute și-i întinse lui Quinn o hârtie; 
era o amprentă palmară parţială, în alb-negru. 

— Asta-i. 

— Interesant. 

El intoarse hârtia, privind-o din lateral și cu susu-n 
Jos, apoi o înapoie. 

- Nimeni pe care să-l recunosc aici, zise el laconic. 
Așadar, ce poţi face cu ea? 

- Pot face cam aşa, Bernie: dacă localizezi un sus- 
pect şi-i iei amprentele palmare, îți voi spune aproape 
sigur dacă a fost la locul crimei. 

- Dacă vreodată ajungem atât de departe, rosti el, 
vin aici ca o rachetă. 


Străbătând coridoarele de la etajul al cincilea, în 
drum spre Omucideri, Quinn se simţi ușor încurajat. 
Cel puţin, o amprentă palmară putea fi un început. 
Din start, se înregistrase o lipsă neobișnuită de probe 
in cazul Frost. A doua zi după descoperirea crimelor, 
Quinn revenise la Royal Colonial înarmat cu o listă 
lungă de întrebări. Prima dată, mai aruncă o privire 
asupra locului crimei, apoi tehnicianul principal Julio 
Verona și cu el discutară fiecare aspect descoperit, pen- 
tru a-i evalua semnificaţia. Printre alte lucruri găsite 
și deja luate de la fața locului ca probe era un plic sfâ- 
şiat, trimis de First Union Bank. În aceeași zi, ceva 
mai târziu, Quinn trecu pe la toate filialele First Union 
din zonă şi află că în dimineaţa de dinaintea uciderii 
lor, soţii Frost iîncasaseră opt sute de dolari în cecuri 
de călătorie, la filiala de pe Southwest 27: Avenue, 
lângă hotel. Funcţionarul bancar care îi servise își amin- 
tea bine de cuplul vârstnic și era sigur că nu-i însoțea 
nimeni. De asemenea, nici el și nici ceilalți casieri nu 
observaseră să-i fi urmărit cineva pe cei doi Frost atunci 
când au părăsit banca. 

Quinn ceru încă o căutare după amprente în camera 
805, în întuneric, folosind pulberea fluorescentă și 
iluminare cu laser. Procedura dezvăluia uneori am- 
prente neobservate prin aplicarea pulberii obișnuite. 
Din nou, nu se găsi nimic. 

De la managerul hotelului Royal Colonial obțunu 
lista clienților din hotel în ziua comiterii crimelor plus 
O a doua listă, cu cei care au stat acolo în luna pre- 
cedentă. Fiecare dintre clienți va fi contactat de poli- 
ție, fie la telefon, fie personal. Dacă vreunul dintre 
ei părea suspicios sau ostil, un ofițer, sau poate chiar 
Quinn însuși, continua investigația mai amănunțit. 
De la Cobo, agentul de pază, fu luată o declarație sub 
jurământ. Quinn îl încolți din greu cu întrebările, 
sperând să-i zgâlțâie bine memoria lui Orlando Cobo, 
in caz că fusese ignorat vreau aspect minor, dar sem- 
nificativ. Alţi oameni din personalul hotelului care 
avuseseră contact cu cei doi Frost au fost, de aseme- 
nea, puși să dea declarații sub jurământ, dar nu ieși 
la iveală nimic nou. Apelurile telefonice la și de la 
camera 805 erau verificate de poliţie. Hotelul avea 
înregistrările tuturor apelurilor externe; compania de 
telefoane a fost citată de instanţă să ofere lista cu toate 
apelurile primite de hotel. Iarăşi, nicio pistă. 

Quinn contactă mai mulți informatori cunoscuţi, 
sperând să afle ce se vorbea pe stradă despre crime. 
Oferi bani pentru informaţii, însă nu exista nimic. 

Zbură la South Bend și se interesă la poliția de 
acolo dacă în arhive exista vreo informaţie cu referire 
la soții Frost; răspunsul fu negativ. Quinn le prezentă 
condoleanţe membrilor familiei celor două victime, 
urmate de întrebări despre trecutul lui Homer și 
Blanche Frost. În particular, se interesă dacă exista 
cineva căruia nu îi plăcea de cei doi şi ar fi putut să-i 
rănească? Toate răspunsurile fură negative. 

Înapoi la Miami, atât Ainslie, cât și Quinn au 
fost surprinși de absenţa ponturilor telefonice, după 
ce crima dublă beneficiase de o intensă prezentare 
in mass-media. Aspectele principale ale cazului fură 
comunicate prin intermediul biroului de Informații 
Publice, deşi unele detalii nu au fost difuzate, așa cum 
se întâmpla în mod normal în caz de omucidere, pen- 
tru a avea siguranța că anumite aspecte rămâneau cu- 
noscute numai anchetatorilor şi criminalului. Dacă 
aceste detalii erau amintite de vreun suspect, ori din 
neatenţie, ori prin mărturisiri, ele vor întări dosarul 
prezentat la proces de acuzare. Printre informaţiile 
nedifuzate public erau prezenţa pisicilor moarte și 
faptul că ochii lui Homer Frost au fost arși. 

Astfel, odată cu trecerea timpului, săptămână după 
săptămână, orice rezolvare părea tot mai îndepărtată. 
Într-o investigație pentru omucidere, primele două- 
sprezece ore erau cele mai critice. Dacă până la tre- 
cerea lor nu apărea o pistă sigură ori un suspect, șansele 
de succes se diminuau cu fiecare zi care trecea. Cele 
trei lucruri esenţiale în orice caz de omucidere erau 
martorii, dovezile palpabile și o mărturisire. Fără prima 
și a doua, cea de-a treia era puţin probabilă. Dar în 
ancheta Frost, absenţa celor trei elemente persista 
bătător la ochi. 

Inevitabil, având loc alte crime între timp, cazul 
Frost își pierdu întâietatea. Trecură lunile, iar în Flo- 
rida criminalitatea crescu. Toate forțele de poliție din 
stat, inclusiv Departamentul Omucideri, erau co- 
pleşite, mare parte din personalul lor fiind epuizat. 

O parte din această presiune era din cauza unei Niagare 
de hârțogăraie compusă din corespondenţă externă 
Și internă, telexuri, mesaje pe fax, rapoarte ale poliției 
locale, rapoarte conform protocoalelor, rapoarte cri- 
minalistice, de laborator, despre probe de sânge și 
droguri, rapoarte și cereri din partea altor jurisdicții, 
atenționări... lista părea interminabilă. Din necesitate, 
se conturară și prioritățile. Chestiunile locale urgente 
veneau pe primul loc, fiind de presupus că toate cele- 
lalte documente erau tratate în funcție de importanța 
lor; uneori, nu se întâmpla așa. Unele rapoarte sau 
cereri erau doar examinate dintr-o privire şi apoi puse 
deoparte, devenind un teanc tot mai mare de lecturi 
pentru mai târziu. Câteodată treceau trei, șase sau 
chiar nouă luni până când anumite documente erau 
examinate, dacă mai erau. Bernard Quinn numise 
odată aceste documente „teancul pentru mâine“, iar 
denumirea se potrivea. De obicei, îl cita pe Macbeth: 
„Mâine și mâine şi iar mâine se strecoară în pas mă- 
runt din zi în zi...“ 

Toate acestea au făcut ca un telex de la poliția din 
Clearwater, Florida, datat 15 martie, adresat tuturor 
forțelor de poliție de pe cuprinsul statului, să benefi- 
cieze doar de o privire superficială la secția Omu- 
cideri a poliției din Miami, iar apoi rămase în „teancul 
pentru mâine“ cinci luni după ce fusese primit. 

Telexul fusese trimis de detectivul Nelson Abreu, 
care, uluit de brutalitatea unei duble crime din Clear- 
water, ceruse informaţii referitoare la fapte similare 
ce s-ar fi petrecut prin alte părți. În telex era inclusă 

Și o notă despre „articole neobișnuite“ lăsate la locul 
crimei, casa victimelor. Acestea nu erau descrise pen- 
tru că secția de Omucideri din Clearwater limita 
informaţiile despre aceste probe, la fel cum și Omu- 
ciderile din Miami filtraseră datele difuzate despre 
locul unde fuseseră uciși cei doi Frost. 

Clearwater avea o populaţie formată mai mult din 
bătrâni, iar victimele criminalului erau soţ şi soţie, 
Hal și Mabel Larsen, septuagenari amândoi. Au fost 
legați fedeleș şi li s-a pus căluș, apoi au fost așezați 
față în faţă și torturați, în cele din urmă murind din 
cauza pierderii de sânge. 'Torturarea lor a inclus o 
bătaie feroce și mutilarea prin răni grave făcute cu 
cuțitul. Cercetările au scos la iveală faptul că Larsenii 
încasaseră un cec de o mie de dolari, cu câteva zile 
mai înainte, dar la locul crimei nu a fost găsit niciun 
ban. Nu existau martori, nici amprente neidentifi- 
cate, nici arma crimei sau suspecți. 

Cu toate că detectivul Abreu primi mai multe răs- 
punsuri la telexul său, niciunul nu se dovedi a fi de 
folos, iar cazul rămase nerezolvat. Două luni și jpumă- 
tate mai târziu, o altă scenă: Fort Lauderdale, la data 
de 23 mai. Din nou un cuplu căsătorit, soții Hennen- 
feld, de șaizeci și ceva de ani, locatarii unui aparta- 
ment de pe Ocean Boulevard, colț cu 21* Street. Din 
nou, victimele au fost găsite legate și cu căluș la gură, 
în poziţia așezat, faţă în față. Amândoi soţii fuseseră 
bătuți și înjunghiați mortal, iar cadavrele lor nu au 
fost descoperite decât după patru zile. 

În cea de-a patra zi, un vecin, simțind mirosul greu 
provenit din apartamentul alăturat, chemă poliția, care 
pătrunse cu forța înăuntru. Șerifului-detectiv din Bro- 
ward, Benito Montes, îi veni rău din cauza priveliștii 
şi duhorii. În acel loc al crimei nu a fost lăsat nimic 
„neobișnuit“. Oricum, un radiator dublu a fost legat 
cu sârmă de tălpile lui Irving Hennenfeld, apoi băgat 
in priză. Rezistenţele încălzite la roșu ale radiatorului 
au ars înainte de găsirea cadavrelor, dar nu înainte 
de a preface tălpile și partea de jos a picioarelor bărba- 
tului în tăciuni. În urma acestei crime, banii pe care 
s-ar fi putut să-i aibă victimele se pare că au fost luați. 
Și din nou, niciun fel de amprente, nici martori, nici 
arma crimei. 

Dar, de data asta, șeriful-detectiv Montes îşi aminti 
că citise despre crimele de la Coconut Grove, cărora 
le căzuseră victime doi bătrâni, cu trei luni mai îna- 
inte, detaliile crimelor fiind similare. A doua zi, după 
un telefon dat celor de la Omucideri, la Miami, Mon- 
tes se duse cu mașina până acolo și se întâlni cu Ber- 
nard Quinn. | 

În contrast cu veteranul Quinn, Montes era tânăr, 
in vârstă de douăzeci și ceva de ani, cu părul tuns îngri- 
jit. La fel ca majoritatea detectivilor de la Omucideri, 
în ziua aceea se îimbrăcase cu ce avea el mai de soi, 
intr-un costum bleumarin, purtând o cravată de mă- 
tase în dungi. În timpul discuţiei lor de două ore, 
detectivii comparară observaţiile lor de la locul cri- 
melor celor două cupluri, Frost și Hennenfeld, și exa- 
minară fotografiile luate la fața locului. Căzură de 

acord că maniera în care fuseseră ucise victimele era 
identică. La fel și alți factori, între care amplasa- 
rea corpurilor şi cruzimea barbară a ucigașului. Un 
mic detaliu: când au fost găsite cadavrele se auzea mu- 
zică la volum tare dintr-un radio lăsat așa, se pare, 
de ucigaș. 

- Îşi amintești ce fel de muzică era? întrebă Quinn. 

- Bineînțeles. Era rock, și atât de al naibii de tare, 
incât nu te mai auzeai nici pe tine. 

- La fel a fost şi la locul crimei Frost. 

Quinn notă ceva. 

— Este același individ, declară Montes. Nu poate 
fi alfel. 

- Eşti sigur că-i vorba de un tip, de unul singur? 

- Mda. Şi ticălosul e o matahală, puternic ca un 
taur și deştept. 

- Cultivat? 

- Instinctul îmi spune că nu. 

Quinn dădu din cap. 

- Şi mie la fel. 

- Îi place asta, se tăvălește în cruzime, o domină. 
Trebuie să căutăm un sadic, adăugă Montes. 

- Au vreo idee despre pisicile moarte din cazul 
nostru? 

Montes clătină din cap. 

- Doar faptul că ticălosului îi place să ucidă. Poate 
că a omorât pisicile ca să-i mai treacă timpul și a fă- 
cut-o numai așa, de distracție. 

- Eu tot cred că a transmis un mesaj scris într-un 
cod pe care încă nu l-am descifrat, spuse Quinn. 

Înainte ca șeriful-detectiv Montes să plece, Ber- 
nard Quinn își ceru scuze pentru absenţa sergentului 
său. Quinn spuse că lui Malcolm Ainslie i-ar fi plăcut 
să fie prezent la discuţia lor, din moment ce era şi el 
implicat. Însă Ainslie fusese nevoit să participe la un 
seminar de o zi, despre managementul poliției, desfă- 
șurat în altă parte a orașului. 

Benito Montes spuse: 

- E în ordine, avem timp. Cred că tot ce-am văzut 
este doar începutul. 


Pe durata primăverii și verii acelui an, locuitorii 
din sudul Floridei se ofiliră în temperatura extraor- 
dinar de ridicată și în umiditatea dogoritoare, între- 
ținută de furtunile zilnice şi de ploile torențiale. În 
Miami, o serie de pene de curent, provocate de con- 
sumul mărit, i-au adus pe cei care aveau aer condi- 
ționat în lumea năclăită a celor care nu aveau așa ceva. 
O altă problemă, amplificată de iritabilitatea indusă 
de căldură și de neglijenţă, era criminalitatea. Lupte 
intre bande, omoruri pasionale și violențe casnice, 
toate explodară. Chiar și în rândurile oamenilor care 
in mod normal erau pașnici, răbdarea se sfârșea și aceş- 
tia luau foc; pe străzi, în parcări, neînțelegerile pro- 
vocate de mărunțișuri îi făceau pe oamenii care nu 
se cunoșteau între ei să-și tragă pumni. În disputele 
mai grave, iritarea ducea la furie și chiar la crimă. 

La sediul secției Omucideri, un perete întreg era 
ocupat de un panou laminat, alb, cunoscut între de- 
tectivi drept „tabla-cu-cei-care-mor-să-ne-cunoască“. 

Împărțită în linii drepte şi coloane, tabla conținea 
numele tuturor victimelor omorurilor din anul curent 
și anul precedent, împreună cu detaliile-cheie ale in- 
vestigațiilor. Erau trecute și numele tuturor suspec- 
ților posibili. Arestările erau notate cu roșu. Pe la 
mijlocul lui iulie, anul trecut, tabla înregistrase șapte- 
zeci de crime, din care douăzeci şi cinci încă mai ră- 
măseseră nerezolvate. Până la mijlocul lunii iulie a 
anului curent se comiseseră nouăzeci şi șase de crime, 
cu un număr de șaptezeci și cinci de cazuri nerezol- 
vate, profund nemulțumitor. 

Ambele cifre, crescătoare, subliniau o înmulțire 
a omuciderilor în cazuri de altfel banale de jafuri, 
furturi de mașini și tâlhăriile zilnice de pe străzi. Se 
părea că, peste tot, criminalii își impușcau și-și omo- 
rau victimele fără niciun motiv aparent. Din cauza 
îingrijorării publice referitoare la aceste cifre, coman- 
dantul secției de Omucideri, Leo Newbold, fusese con- 
vocat de câteva ori la biroul maiorului Manolo Yanes, 
comandantul secției Crime cu violență, care combina 
Jafurile cu Omuciderile. 

În decursul ultimei lor întâlniri, maiorul Yanes, 
un bărbat solid, cu păr aspru şi o voce de sergent in- 
structor, nu pierdu deloc timpul după ce secretara 
lui îl introduse pe Newbold înăuntru. 

- Locotenent, ce naiba faci tu și oamenii tăi? Sau 
mai bine zis, de ce nu faceți? 

În mod normal, maiorul i s-ar fi adresat lui New- 
bold cu numele mic şi l-ar fi invitat să ia loc. De data 
asta, nu făcu nici una, nici alta, ci pur și simplu îl 

săgetă cu privirile de la biroul său. Newbold, bănuind 
că Yanes primise la rândul său perdaful de la supe- 
riorii săi și cunoscând rutina relaţiilor din poliție, nu 
se repezi să răspundă imediat. 

Biroul maiorului se afla la același etaj cu secția 
Omucideri, iar o fereastră mare oferea o priveliște asu- 
pra centrului orașului Miami, scăldat acum în stră- 
lucirea razelor de soare. Biroul era cenușiu, metalic, 
cu o tăblie albă, din plastic, pe care se aflau teancuri 
de dosare şi creioane rânduite într-o ordine milită- 
roasă. În faţa lui se întindea o masă pentru ședințe, 
cu opt scaune. La fel ca în majoritatea birourilor poli- 
ției, aspectul era auster, ușor nuanţat de câteva fotogra- 
fii ale nepoților lui Yanes, așezate într-o parte a mesei. 

- Cunoşti situaţia, domnule maior, răspunse New- 
bold. Suntem potopiţi. Toţi detectivii sunt ocupați 
câte șaisprezece ore pe zi, sau chiar mai mult, urmă- 
rind toate pistele pe care le avem. Băieţii ăștia sunt 
aproape epuizați. 

Yanes dădu iritat din mână. 

- Oh, pentru numele lui Dumnezeu, stai jos! 

După ce Newbold se așeză, Yanes îl anunţă: 

- Orele suplimentare și epuizarea fac parte din 
slujbă, și o ştii și tu. Așa că, indiferent cât de mult 
lucrează toți, pune-i să tragă și mai din greu. Și amin- 
teşte-ți acest lucru: când oamenii sunt istoviți, sunt 
susceptibili să le scape anumite lucruri, iar treaba ta 
este să te asiguri naibii că nu vor face asta. Așa că-ți 
spun, Newbold, uită-te bine la fiecare caz, chiar acum! 
Asigură-te că s-a făcut tot ceea ce s-ar fi putut face. 

Examinează toate detaliile și caută, cu maximă aten- 
ție, legăturile dintre cazuri. Dacă aflu mai târziu că 
ceva important a fost neglijat, îți promit că vei regreta 
că mi-ai pomenit vreodată de oamenii tăi epuizați. 
Epuizaţi! Pentru numele lui Dumnezeu! 

Newbold primi perdaful fără să crâcnească. 
Yanes termină cu: 

- Asta-i tot, locotenent. 

- Da, domnule. 

Newbold se ridică de pe scaun, făcu o răsucire ca 
la carte și ieși decis să facă exact ceea ce-i ceruse Manolo 
Yanes. Era la mai puţin de o lună de la această con- 
fruntare, pe care Leo Newbold o va descrie mai târziu 
in cuvintele „parcă tot acoperișul acela afurisit mi-ar 
fi căzut în cap“. 

Seria de evenimente a inceput la 14 august, ora 
11.12 dimineaţa, când temperatura la Miami era de 
treizeci și şase de grade Celsius, iar umiditatea de opt- 
zeci şi cinci la sută. Sergentul detectiv Pablo Greene 
se indrepta spre locul unde se afla echipa de inter- 
venţie în acea zi, când un apel radio spre cartierul 
general al echipei de la Omucideri, din partea unui 
ofiţer în patrulare numit Frankel, raporta ceea ce 
părea să fie o crimă la Pine Terrace Condominiums, 
pe Biscayne Boulevard colț cu 69: Street. Victimele, 
Lazaro şi Luisa Urbina de șaizeci și ceva de ani, erau 
un cuplu hispanic. Un vecin, după ce bătuse la ușa lor, 
fără a primi vreun răspuns, s-a uitat înăuntru printr-o 
fereastră deschisă. Văzând două trupuri legate, a deschis 

ușa forțând-o, apoi peste câteva clipe, a sunat la 911 
folosind telefonul celor doi Urbina. 

Soţul și soția decedați erau în sufrageria aparta- 
mentului lor cu patru camere din complex. Ambele 
victime fuseseră bătute, tăiate cu un cuţit și mutilate 
cu cruzime. Sângele băltea pe podea în jurul lor. 

Sergentul Greene, un veteran cu douăzeci de ani 
in serviciul poliției din Miami, înalt, zvelt, cu o mus- 
taţă zbârlită, îi spuse lui Frankel să păzească locul 
crimei, apoi se uită grăbit de jur imprejur prin birou 
ca să trimită pe careva. Ridicându-se în picioare și pri- 
vind întreaga secție Omucideri, putea vedea că la toate 
celelalte birouri ale detectivilor nu mai era nimeni. 
Încăperea era mare, cu șase șiruri de pupitre mici, meta- 
lice, făcute pentru birocraţi, aşezate unul lângă altul 
şi separate de pereți despărțitori înalți până la umăr. 
Pe fiecare birou se afla un telefon cu acces pe linii 
multiple, mai multe sertare cu dosare care dădeau pe 
dinafară și în unele cazuri câte-un calculator. Fiecare 
detectiv avea propriul său pupitru, iar cei mai mulți 
incercaseră să-și personalizeze spațiul stas și mohorât 
aducând fotografii de familie, desene sau caricaturi. 

În întreaga încăpere, singurele persoane mai erau 
două secretare suprasolicitate care preluau apelurile 
telefonice. Astăzi, la fel ca în oricare altă zi, sunau 
cetățenii, presa, membrii familiilor victimelor, cerând 
informații despre moartea rudelor lor, politicieni lo- 
cali, în căutarea unor răspunsuri pentru creşterea su- 
bită a numărului de incidente armate și numeroase 
alte surse, raționale sau mai puţin. 

Greene știa că toți detectivii disponibili erau pe 
teren, la lucru și că, pe mai toată perioada verii, carti- 
erul general al Omuciderilor nu arătase altfel decât 
acum. Propria sa echipă, formată din patru oameni, 
investiga opt cazuri de crimă, iar celelalte echipe se 
aflau sub presiuni similare. Va trebui să se ducă chiar 
el la Pine Terrace, hotări Greene. Singur și în viteză. 

Aruncă o privire spre hârțogăraia adunată pe biroul 
său, reprezentând înregistrările crimelor, adunate în 
ultimele două săptămâni, precum și alte rapoarte pe 
care locotenentul Newbold îl tot zorea să le termine 
ŞI-Și dădu seama că trebuia, iarăși, să lase baltă toată 
munca. Își puse un sacou, își verifică tocul de la sub- 
suoară, pistolul și muniţia şi se îndrepră spre lift. Din 
mașina sa fără insemne va contacta prin radio una din- 
tre unităţile sale și va chema pe cineva să i se alăture, 
insă, știind cât aveau cu toții de lucru, se îndoia că asta 
se va întâmpla prea curând. Cât despre impovărătoa- 
rea hârțogăraie, pe care n-o sfârșea: niciodată, Greene 
se gândi mohorât că va trebui să se întoarcă diseară 
ȘI să mai miște niște foi. 

Aproximativ cincisprezece minute mai târziu, 
sergentul-detectiv Greene ajunse la apartamentul cu 
numărul 18 din complexul de pe Pine Terrace unde 
locuinţa și zona limitrofă erau înconjurate cu banda 
galbenă, oficială, cu inscripția POLIŢIA NU TRECEŢI! 
Greene abordă un polițist în uniformă, plasat între 
intrarea în clădire și un grup restrâns de gură-cască. 

- Poliţist Frankel? Sunt sergentul Greene. Ce ai 
până acum? 

- Eu și partenerul meu am ajuns primii aici, ser- 
gent, raportă Frankel. Nu ne-am atins de nimic. 

Făcu un semn spre un bărbat solid, bărbos, care 
stătea deoparte. 

- Domnul Xavier. El este vecinul care a sunat la 911. 

Bărbosul li se alătură. El îi spuse lui Greene: 

- Am văzut cadavrele prin fereastră și-am dăra- 
mat uşa. Poate n-ar fi trebuit să fac asta. 

- N-are importanţă. Întotdeauna există şansa să mai 
fie cineva în viaţă. 

- Soții Urbina nu mai trăiau. Nu i-am cunoscut 
prea bine, dar n-am să-i uit niciodată. 

- Domnul Xavier a făcut două lucruri: a telefo- 
nat din apartament la 911 și a stins radioul, inter- 
veni Frankel. 

— Era dat atât de tare, zise Xavier. Nici nu puteam 
auzi ce se spunea la telefon. 

- Aţi mai făcut și altceva cu radioul, cum ar fi 
să schimbaţi stația? Sau aţi mai atins şi altceva? in- 
trebă Greene. 

- Nu, domnule. 

Xavier părea demoralizat. 

- Credeţi că am compromis amprentele? 

Toţi sunt experți criminaliști, gândi Greene. 

- Mult prea devreme să vă pot spune, dar v-am 
fi recunoscători dacă ne-aţi lăsa să vă amprentăm, ca 
să le putem deosebi pe ale dumneavoastră de ale altora. 
Înregistrarea amprentelor vă va fi înapoiată. 

Greene îi spuse lui Frankel: 

- Să ţii legătura cu domnul Xavier. Vom mai avea 
nevoie de el mai târziu. 


Când sergentul Greene intră în apartamentul soți- 
lor Urbina, işi dădu imediat seama că scena dinaintea 
sa nu era o crimă obișnuită, ci o evoluţie sinistră și 
crucială în ceea ce era, cu siguranță, o serie oribilă 
de crime. Greene, la fel ca majoritatea supervizorilor 
de la Omucideri, se informa asupra cazurilor celor- 
alte echipe şi era la curent cu asasinatele de la Coco- 
nut Grove, din ianuarie, ale căror victime au fost 
Homer și Blanche Frost. Ştia și de cazul Hennenfeld, 
de la Fort Lauderdale, de acum aproape trei luni, atât 
de asemănător cu Frost. Aici, oribil și de neconfun- 
dat, era o a treia atrocitate care se potrivea. Greene 
acţionă rapid, apucând staţia sa de radio, agăţată de 
centură și dădu mai multe telefoane. 

Prima oară, chemă o echipă de identificare, nece- 
sitatea cea mai urgentă într-un astfel de caz, când se 
putea întâmpla, oricând, o altă crimă din serie. Orice 
fragment de probă trebuia adunat rapid, examinat și 
catalogat fără nicio întârziere. Dar un dispecer îl in- 
formă pe Greene că toate echipele de identificare erau 
blocate pentru alte cazuri și niciuna nu putea veni 
la el decât peste cel puţin o oră. Pablo Grene fierbea 
de furie, știind că întârzierea putea compromite unele 
probe, dar dacă se răstea la dispecer nu rezolva nimic, 
așa că se abţinu. 

Fu mai puțin răbdător când dădu telefon a doua 
oară, cerând un legist care să examineze victimele. 


DETECTIVUL 131 


Însă nu era disponibil niciun medic legist, i se spuse, 
dar că va fi trimis unul „când se va putea“. 

- Asta nu-i suficient de bine, spuse el, încercând 
să se abțină să nu strige, dar știa că nu era nimic de făcut. 

Apelul următor avu rezultate similare: nu era dis- 
ponibil niciun procuror; unul se afla într-o instanță 
ȘI va incerca să vină în cel mult o oră. Se schimbaseră 
atâtea lucruri în criminalistică, medită el. Nu cu multă 
vreme în urmă, orice apel de la locul unei crime s-ar 
fi soldat cu acţiuni imediate, dar era evident că acum 
nu mai era așa. Presupunea că și asta făcea parte din 
declinul valorilor din societate, în loc să fie un declin 
al crimelor. 

Greene reuși să-l contacteze, prin radio, pe loco- 
tenentul Newbold și alegându-și cuvintele cu grijă, 
pentru că ascultau și alții, îi transmise că era necesară 
o acțiune imediată la scena crimei din Pine Terrace. 
Prompt, Newbold promise că va da și el câteva tele- 
foane. Greene mai sugeră să fie anunţaţi sergentul 
Ainslie și detectivul Quinn, iar Newbold fu de acord 
cu asta, adăugând că va veni și el acolo în cel mult o 
jumătate de oră. Atenţia lui Greene se intoarse la cele 
două victime ale crimei, la mutilările sadice ale tru- 
purilor lor, continuându-și notițele scrijelite de când 
intrase în clădire. La fel ca în celelalte două cazuri a 
căror descriere o auzise, bărbatul și femeia fuseseră 
puși faţă in față, legați și cu căluș în gură. Se părea 
că amândoi fuseseră forțați să privească, într-o teroare 
mută, cum era torturat celălalt. Sergentul Greene făcu 
o schiță a poziţiei lor, fără a atinge nimic înainte de 

sosirea echipei de identificare. Observă pe o măsuţă 
un plic cu adresa pe el, din care scrisoarea fusese scoasă 
și lăsată deschisă. Mișcând cu grijă scrisoarea, cu aju- 
torul unui briceag, pentru a evita s-o atingă, reuși să 
afle numele întreg al celor doi Urbina, adăugându-l 
in notițele sale. Pe un birou mic, aflat lângă cele două 
cadavre, Greene zări un radio portabil, în mod clar 
cel pe care-l oprise Xavier. Examinând de aproape 
scala, Greene observă că era fixată în dreptul postu- 
lui 105,9 FM. Cunoștea acest post de radio: HOT 
105. Hard rock. 

Apoi, continuând să se miște cu grijă, mângâindu-și 
mustața în timp ce reflecta asupra a ceea ce vedea, cer- 
cetă și celelalte încăperi. În ambele dormitoare, toate 
sertarele fuseseră trase de intrus, din câte se părea, și 
lăsate așa. Conţinutul poșetei femeii și al unui portofel 
bărbătesc zăceau imprăștiate pe pat. Nu era niciun 
ban, dar rămăseseră niște bijuterii fără importanță. 
Fiecare dormitor avea o sală de baie separată și toa- 
letă, dar cu toate că echipele de identificare le vor cer- 
ceta şi pe acestea, Greene nu văzu nimic semnificativ. 
În ceea ce părea să fie baia principală, colacul fusese 
ridicat, iar în vasul de toaletă era urină. Greene adă- 
ugă ambele detalii între notițele sale, deși știa că nici 
urina și nici colacul nu puteau fi folosite pentru iden- 
tificarea unui anumit individ. 

Reveni în sufragerie și adulmecă ceva nou în du- 
hoarea de putreziciune provocată de rănile deschise 
de pe cele două cadavre. Pe măsură ce se apropia de 
victime, mirosul devenea tot mai puternic. Apoi văzu. 

Lângă una din mâinile femeii moarte se afla un li- 
ghean de bronz, conţinând ceea ce părea a fi excre- 
ment de om, parțial scufundat în ceva ce nu putea fi 
decât urină. 


Din când în când, în munca sa interveneau anu- 
mite momente când Pablo Greene își dorea să fi ales 
o altă meserie. În timp ce dădea înapoi, își aminti că 
nu era exclus ca delincvenții să defecheze la locul fap- 
tei, de obicei în timpul spargerilor în locuinţele celor 
avuţi, posibil ca un gest de dispreț la adresa proprie- 
tarilor absenți. Însă nu-și putea aminti să mai fi văzut 
așa ceva la locul unei crime, mai ales dacă ținea: cont 
și de modalitatea înspăimântătoare în care fuseseră 
ucişi cei doi bătrâni. Greene, un decent și bun tată 
de familie, se gândi cu înverșunare la făptaș: Oare ce 
soi de gunoi uman oi mai fi şi tu? 

- Ce-a fost asta, Pablo? se interesă o voce de pe 
holul din casa scărilor. 

Era Newbold, care tocmai sosise, iar Greene își 
dădu seama că gândise cu voce tare. Încă marcat de sen- 
timente pe care rareori le simţea sau le arăta, Greene 
făcu un gest spre cele două cadavre, apoi arătă către 
ligheanul peste care tocmai dăduse. Leo Newbold păși 
inainte și inspectă tot. Apoi spuse cu glas scăzut: 

- Nu-ţi fă probleme, punem noi mâna pe tică- 
los. Şi când s-o întâmpla asta, vom pregăti un dosar 
atât de beton, incât ne vom asigura că nemernicul 
se prăjeşte. 

Newbold îşi amintea de cuvintele maiorului 
Yanes, rostite nu cu mult timp în urmă: „Asigură-te 
că s-a făcut tot ceea ce s-ar fi putut face. Examinează 
toate detaliile și caută, cu maximă atenţie, legăturile 
dintre cazuri.“ 

Ei bine, Omucidenile ştiau de o probabilă cone- 
xiune între asasinatele Frost și Hennenfeld, în Fort 
Lauderdale, iar acum, cu această nouă dublă crimă 
atât de clar aliniată la tipicul celorlalte două, apărea 
şi întrebarea inevitabilă: S-ar putea obține mai mult 
prin combinarea celor două anchete anterioare, accep- 
tându-le drept crime în serie? S-ar putea găsi chiar și 
un suspect? 

Newbold nu credea asta. Era chiar sigur că se vor 
lansa tot felul de presupuneri, iar presa va contribui 
din greu și era aproape cert că asta va duce la acumu- 
larea unor presiuni în plus asupra secției Omucideri 
şi a Departamentului Poliţiei în general. Insă, in acest 
moment, era esenţială concentrarea intensă asupra ulti- 
mului său caz, împreună cu reexaminarea celorlalte 
două. Nu mai era niciun dubiu că echipa de la Omu- 
cideri se confrunta cu un ucigaș în serie autentic. 

- I-au putut contacta pe Ainslie şi pe Quinn? 
intrebă Greene. 

Newbold dădu din cap afirmativ. 

- Sunt pe drum. Și i-am spus lui Quinn să-și sune 
omul din Fort Lauderdale. 

Câteva minute mai târziu, sosi o echipă de identi- 
ficare formată din patru oameni urmați, aproape ime- 
diat, de medicul legist Sandra Sanchez. Nu se ştie ce 

telefoane dăduse Newbold după apelul urgent, pri- 
mit de la Greene aflat la locul crimei, insă era limpede 
că anulase toate restricțiile, probabil cu ajutorul cuiva 
care era mai sus pe scara ierarhică a departamen- 
tului. Munca progresă cu rapiditate in următoarele 
cinci ore. La sfârșitul lor, rămășițele pământeşti ale 
lui Lazaro și Luisa Urbina fură închise în saci de 
plastic și trimise la morga districtuală, unde, in aceeași 
seară, vor fi autopsiate. Sergentul Greene va asista 
la autopsie amânând din nou, pentru încă o zi, rezol- 
varea hârtiilor adunate pe biroul său, dar în acest răs- 
timp se vor mai strânge și altele. 

Cu toate că probele colectate de echipa de iden- 
uificare trebuiau cercetate și analizate în amănunțime, 
o dezamăgire ieși repede la iveală. 

— Este destul de sigur că individul a purtat mănuși, 
ii spuse tehnicianul de la amprentare, Sylvia Walden, 
sergentului Greene. Sunt câteva dâre de tipul celor 
lăsate de mănușile chirurgicale din latex, la fel ca și 
cele de la Royal Colonial. De asemenea, cred că, indi- 
ferent cine-a făcut asta, știe destule încât să-și pună două 
perechi de mănuși de cauciuc, pentru că printr-una 
singură tot apare o amprentă după ceva vreme. Desı- 
gur, există unele amprente pe aici și le vom verifica, 
dar probabil că nu-i aparțin intrusului. 

Greene clătină din cap și mormăi un „mulțumesc“. 

- Pentru puțin, adăugă Walden. 

Cu câteva ore mai devreme, Ainslie și Bernard 
Quinn apăruseră și ei la Pine Terrace și căzură de 
acord cu Newbold și Greene că în bătătura lor se afla 

un criminal în serie. În drum spre ieşire, Ainslie dădu 
ocol scenei crimei încă o dată, înainte ca trupurile vic- 
timelor să fie luate de acolo, zăbovind asupra lighea- 
nului de bronz, încă aproape de mâna femeii moarte. 
Ceva din natura vasului și a conținutului său îi inspira 
o idee, o amintire vagă, o imagine incompletă pe care 
n-o putea defini. Ainslie reveni de două ori asupra 
obiectului, sperând că noţiunea fugitivă din mintea 
lui se va clarifica. Poate că nu era nimic de fapt, hotări 
el, nimic altceva decât că era sătul de atâtea scene ale 
unor morți dramatice și forța o căutare derizorie a 
unor noi indicii. Poate că tot ce-i trebuia acum era 
să plece acasă şi să petreacă o seară în mijlocul familiei 
sale... să râdă la masa de seară, să-l ajute pe Jason la 
teme, să facă dragoste cu soția sa și poate că până dimi- 
neaţă i-ar putea veni în minte unele răspunsuri. 
Dar, după cum se dovedi, dimineața următoare 
nu-i aduse idei noi. Mai trecură încă patru zile până 
când, exact când se aștepta mai puţin, amintirea lui 
Ainslie fu trezită cu o claritate dramatică și şocantă. 


La patru zile după crimele de la Pine Terrace, 
locotenentul Leo Newbold convocă o întrunire ofi- 
cială a Departamentului Omucideri. Îi includea pe 
supervizorii și detectivii implicaţi în cazurile crimelor 
în serie, tehnicienii de la identificare, un medic legist 
şi un procuror. Ofițerii superiori ai poliției fură infor- 
maţi asupra conferinţei; au luat parte doi dintre ei. 
La această întâlnire, își dădu seama Ainslie ceva mai 
târziu, drama s-a extins şi, la fel ca într-o întorsătură 

de situaţie dintr-o piesă shakespeariană, noi personaje 
şi-au făcut intrarea în scenă. 

Printre cei nou-veniți, cu toate că nu era nou şi 
pentru secția Omucideri, se număra și detectivul Ruby 
Bowe, membru al echipei de investigaţii a sergentului 
Ainslie. Ruby, o negresă minionă de douăzeci și opt 
de ani, cu o slăbiciune pentru cerceii strălucitori și 
hainele de firmă, era îndrăgită și respectată, lucra la 
fel de mult ca oricine altcineva de la Omucideri, une- 
ori Chiar mai mult și nu se aștepta la niciun fel de 
concesii datorită faptului că era femeie. Putea fi dură 
şi tenace, chiar nemiloasă. Însă în momente mai re- 
laxate dovedea un simţ al umorului și al farsei apre- 
ciat de colegii ei. 

Ruby era cel mai mic dintre cei nouă copii ai lui 
Erskine și Allyssa Bowe, crescuţi toți în ghetoul afec- 
tat de criminalitate din cartierul Overtown din Miami. 
Erskine Bowe a fost ofițer de poliție, impușcat mortal 
de un băiat de cincisprezece ani, din vecini, aflat sub 
influenţa drogurilor și pe cale să jefuiască magazinul 
local 7-Eleven. Ruby avea pe atunci doisprezece ani, 
mult prea tânără ca să-și piardă tatăl, dar destul de 
mare ca să-și amintească de relația lor atât de specială. 
Erskine Bowe crezuse întotdeauna că Ruby are ceva 
deosebit și le spusese prietenilor săi: „Va face ceva 
important în viață. Aşteptaţi și-o să vedeţi.“ Chiar 
și după atât de mult timp de la moartea tatălui ei, lui 
Ruby îi era încă foarte dor de el. 

Ruby a învăţat la școala elementară Booker T. 
Washington şi la liceul Edison, unde a fost o elevă 

silitoare și s-a înscris voluntară pentru activități ex- 
trașcolare, în mare parte referitoare la dreptatea și 
schimbarea socială. A luptat din greu pentru comba- 
terea folosirii drogurilor, știind bine că acestea fuse- 
seră adevăratul ucigaș al tatălui ei. Dotată cu o bursă 
academică, Ruby s-a înscris la A&M University din 
Florida, specializându-se în psihologie și sociologie. 
A absolvit ca șefă de promoţie și s-a angajat imediat 
în poliţia din Miami, împlinindu-și astfel visul de-o 
viață. Tatăl ei lucrase acolo timp de șaptesprezece ani; 
intr-un fel, compensa moartea sa în timp ce „schimba 
lumea“. Iar dacă nu lumea, poate că într-un mod sem- 
nificativ propria ei vecinătate. 

Nimeni n-a fost luat cu totul prin surprindere 
când Ruby a absolvit academia de poliție prima din 
clasa ei. Ceea ce a stârnit unele nedumeriri, fu decizia 
locotenentului Newbold de a o accepta imediat pe 
Ruby ca detectiv la secția Omucideri. Mișcarea nu 
avea precedent. 

Secţia Omucideri în poliţie era un apogeu. Detec- 
tivii criminaliști erau consideraţi drept cei mai dotați 
intelectual şi cu cele mai mari resurse, iar prestigiul 
lor stârnea invidia majorităţii colegilor lor. Din aceste 
motive numirea lui Ruby îi făcu pe unii ofițeri mai 
in vârstă, care speraseră să fie cooptați la Omucideri, 
să fie dezamăgiţi și plini de resentimente. Însă New- 
bold avea o anume intuiţie în legătură cu Ruby. „Există 
momente“, i se confesă el lui Malcolm, „când poţi să 
adulmeci de la o poștă un poliţai bun“. 

Acum, Ruby era de patru ani detectiv la Omu- 
cideri, cu un calificativ oficial de „excepțional“. In cali- 
tate de membru al echipei sergentulu: Ainslie, Ruby 
trebuia să fie obligatoriu prezentă la conferinţa de 
la 8:00 dimineaţa, însă în vreme ce ceilalți intrau în 
sală, ea era la telefon, înconjurată de un teanc de hârtii 
oficiale. Newbold, trecând pe lângă ea, îi spuse: 

- Grăbește-te, Ruby. Avem nevoie de tine acolo. 

- Da, domnule, răspunse ea și câteva momente mai 
târziu îl urmă, aranjându-și cercelul mare, din aur, 
pe care și-l dăduse Jos pentru a putea vorbi la tele- 
fon. Lângă biroul principal al secției Omucideri se 
aflau camere pentru interogarea suspecţilor și marto- 
rilor, o încăpere cu canapele mai confortabile și sca- 
une, unde erau primite uneori familiile victimelor, o 
incăpere mare a arhivei, cu documente despre crime 
și de-acum zece ani și dincolo de toate, sala de conferințe. 

Malcolm Ainslie se așeză la masa mare și dreptun- 
ghiulară a sălii de conferinţă, lângă alți doi supervizori 
sergenţi, Pablo Greene și Hank Brewmaster, acolo 
aflandu-se și detectivii Bernard Quinn, Esteban Kralik, 
Jose Garcia și Ruby Bowe. Garcia, născut în Cuba, 
fusese polițist la Miami timp de doisprezece ani, între 
care opt ca detectiv al secţiei de Omucideri. Sold și 
cu un început de chelie, Garcia arăta cu zece ani mai 
în vârstă decât cei treizeci şi trei de ani ai săi, deter- 
minându-i pe colegi să-i spună Tataia. 

Obișnuiţilor secției Omucideri li se alătură tână- 
rul șerif-detectiv Benito Montes, care condusese până 
în Miami din Fort Lauderdale, ca răspuns la invitația 

telefonică lansată de Bernard Quinn. Montes rapor- 
tase că în cazul crimelor Hennenfeld, de la ultima sa 
vizită la secția Omucideri din Miami nu se mai înre- 
gistrase niciun progres. 

Printre ceilalți prezenți se numărau dr. Sanchez, 
medicul legist, tehnicienii de la identificare, Julio 
Verona și Sylvia Walden, și viceprocurorul de stat, 
Curzon Knowles. Ultimul, aflat la conducerea sec- 
ției Omucideri din cadrul biroului procurorului sta- 
tal, avea o reputaţie formidabilă în calitate de acuzator 
la procesele pentru crime. Era un bărbat cu voce joasă, 
blajin, îmbrăcat cu modestie în costume de-a gata și 
cravate croșetate și fusese comparat cândva cu un mo- 
dest vânzător de pantofi. În timpul proceselor din 
instanță, în timpul interogării martorilor recalcitranţi, 
era uneori ezitant, dând impresia de nesiguranță, când 
de fapt nimic n-ar fi putut fi mai neadevărat. Mulți 
dintre acești martori, crezând că vor putea minţi fără 
probleme răspunzând întrebărilor acestui avocat umil 
al acuzării, descopereau, dintr-odată, că fuseseră ade- 
meniţi într-o plasă de păianjen şi se incriminaseră sin- 
guri inainte de a-și da măcar seama. 

Manierele sale dezarmante și mintea ascuţită ca 
briciul erau motivele pentru care Knowles, în cei cinci- 
sprezece ani în biroul procuraturii, ajunsese la pro- 
centajul remarcabil de condamnări, optzeci și doi la 
sută în procesele pentru crimă. Detectivii de la Omu- 
cideri erau întotdeauna încântați să-l știe pe Curzon 
Knowles ocupându-se de cazurile lor, la fel cum New- 
bold și ceilalți erau bucuroși să-l vadă acum. Era prezent 

și maiorul Yanes, precum și adjunctul unui șef cu grad 
mare, Otero Serrano, subliniindu-se astfel importanța 
publică a noilor evoluţii. 

Locotenentul Newbold, aflat în capul mesei din sala 
de conferinţe, deschise întrunirea fără nicio introducere. 

- Ştim cu toţii că două din cazurile noastre în 
derulare, precum și un al treilea, de la Fort Lauder- 
dale, sunt acum admise ca fiind crime duble în serie. 
Ar fi trebuit să putem ajunge la această concluzie îna- 
inte de cea de-a treia crimă și s-ar putea să avem parte 
de ceva perdafuri pentru asta mai târziu, însă de această 
chestiune ne vom ocupa altă dată. În acest moment 
avem chestiuni urgente de rezolvat. Ceea ce doresc 
eu, acum ŞI aici, este o revizuire totală a celor trei 
duble crime, nelăsând nimic pe dinafară. Trebuie să 
descoperim o pistă pe care s-o urmăm. 

Ruby Bowe ridică o mână. Newbold se opri 
brusc, încruntându-se. 

- Indiferent care-i problema, nu poate aştepta până 
termin de vorbit, Ruby? 

- Nu, domnule, nu cred, răspunse detectivul Bowe. 

Glasul ei era incordat, însă controlat. În mână avea 
O foaie de hârtie. 

- Atunci ar fi bine să merite. 

Iritarea lui Newbold era vizibilă. 

- Ați pomenit de trei crime duble, domnule. 

- Şi? Îmi pui calculul la îndoială? 

- Nu chiar, domnule. 

Ruby ridică hârtia, privi spre ceilalți. 

- Nimănui n-o să-i placă asta, dar ar fi mai bine 
să vă gândiţi la patru crime. 

- Patru! Ce vrei să spui? 

Ainslie, așezat vizavi de ea, întrebă cu glas scăzut: 

- Ce-ai descoperit, Ruby? 

Ea-i aruncă o privire recunoscătoare, apoi reveni 
la Newbold. 

- Domnule, cu două zile în urmă eraţi îngrijorat 
de dimensiunea „teancului pentru mâine“. Mi-aţi ce- 
rut să lucrez la asta. 

Prin sală apărură zâmbete la auzul referirii la „tean- 
cul pentru mâine“, porecla caraghioasă găsită de Quinn 
pentru fluxul perpetuu şi acumularea de hârtii oficiale. 

- Da, am cerut asta. Evident, ai descoperit ceva, 
zise Newbold. 

- Am citit asta de-abia azi-dimineaţă, domnule. 
O alertă de la Clearwater. 

- S-o auzim Și noi. 

Vocea lui Ruby Bowe se auzi limpede în tăcerea 
din încăpere: 

- AVERTIZARE către toate secțiile de poliție din 
stat. Dublă omucidere a unui bărbat şi a unei femei 
in vârstă, petrecută în acest oraș la doisprezece martie. 
Brutalitate ieșită din comun. Victimele au fost legate 
și li s-a pus căluș. Înjunghiate repetat și bătute cu săl- 
băticie în zona capului și a trunchiului. Au avut loc 
mutilări. Se crede că au fost furați bani gheaţă, nu 
se cunoaște suma. Amprente sau alte probe, inexıs- 
tente. Articole neobişnuite lăsate la faţa locului de 
făptaș sau făptași. Dacă s-a mai petrecut o altă crimă 

similară sau crime similare, rugăm să-l contactaţi pe 
detectivul N. Abreu, secția Omucideri, poliția din 
Clearwater, cu toate informațiile posibile. 

Maiorul Yanes rosti în liniştea care se lăsase: 

- Îmi spui din nou când s-a întâmplat asta, detectiv? 

Bowe își verifică hârtia. 

- Crimele se pare că au avut loc la doisprezece 
martie, domnule. Avertizarea a fost ştampilată cu 
„Primit în 15 martie.“ 

Se auzi un geamăt colectiv. 

- Doamne Dumnezeule! făcu Hank Brewmaster. 
Asta a fost acum cinci luni! 

Știau cu toții Că așa ceva se putea întâmpla, că nu 
ar fi trebuit să se întâmple, dar asta era. Unele lucruri 
se duceau mai Jos în „teancul pentru mâine“ şi conti- 
nuau să scape atenției. Însă acesta era un exemplu al 
unui dezastru fără precedent. În afară de obișnuitele 
comunicate oficiale ale poliției, media din Florida re- 
marca similarități în delictele grave comise la mare 
distanță și nota asemănările; astfel de conexiuni se 
dovediseră în trecut de mare ajutor pentru ancheta- 
tori. Dar cu atâtea crime peste tot, unele asemănări 
scăpau neobservate de nimeni. 

Newbold își acoperi fața cu mâinile, furia sa fiind 
cât se putea de clară. Cu toții știau că locotenentul va 
fi tras la răspundere pentru deficienţa de comunicare, 
lucru care împiedicase secția de Omucideri să trateze 
corespunzător avertizarea trimisă de Clearwater. 

- Deocamdată, vă sugerez să ne continuăm activi- 
tatea, locotenent, zise Yanes apăsat. 

Era limpede că vor urma şi alte discuţii, probabil 
intre patru ochi, mai târziu. 

- Mai este încă ceva, domnule, insistă Bowe. 

Newbold dădu din cap. 

- Continuă. 

- Chiar înainte să ne adunăm, l-am sunat pe detec- 
tivul Abreu, din Clearwater. Am menționat că şi noi 
avem cazuri asemănătoare. Mi-a spus că el și sergen- 
tul său vor veni mâine aici, cu avionul și vor aduce 
tot ce au el. 

- E bine. 

Newbold își recăpătase controlul. 

— Verifică la ce oră vin şi trimite o mașină să-i aş- 
tepte la sosire. 

- Domnule locotenent, interveni Ainslie. Aș vrea 
s-o întreb pe Ruby ceva. 

- Dă-i drumul. 

Ainslie se uită spre Ruby peste masa de conferință. 

- A pomenit Abreu ceva despre lucrurile lăsate la 
locul crimei din Clearwater? 

- L-am întrebat despre ce-i vorba. Unul era o 
trompetă foarte uzată, iar celălalt, o bucată de carton. 

Ruby își verifică notițele. 

- Cartonul era decupat în formă de semilună și 
colorat în roșu. 

Ainslie se incruntă, concentrându-se în timp ce-şi 
scotocea prin memorie, amintindu-și din nou de lighea- 
nul de bronz din complexul de la Pine Terrace. Fără 
a se adresa cuiva în mod special, întrebă: 

- Au fost lăsate obiecte în toate locurile crimei? 
Îmi amintesc că în camera de hotel din cazul Frost 
erau patru pisici moarte. 

Fără să mai aștepte răspunsul, Ainslie se întoarse 
spre Bernard Quinn. 

- A mai rămas ceva la locul uciderii celor doi Hen- 
nenfeld? 

Quinn clătină din cap. 

- Din câte ştiu eu, nu. 

Privi spre şeriful-detectiv Montes. 

- Aşa e, Benito? 

Ca oaspete, Montes nu spusese nimic, dar răspun- 
zând întrebării lui Quinn zise: 

- Păi, intrusul n-a lăsat acolo nimic adus de el, însă 
era un radiator electric, care aparținuse celor doi Hen- 
nenfeld. Am verificat asta. 

Ainslie întrebă: 

- Ce radiator? Ce-i cu el? 

- A fost fixat de tălpile domnului Hennenfeld cu 
sârmă, sergent, apoi băgat în priză. Când l-am găsit 
noi, radiatorul se arsese, dar și picioarele lui erau com- 
plet carbonizate. 

- Nu mi-ai spus asta, îi spuse Ainslie, cu asprime, 
lui Quinn. 

Acesta păru stânjenit. 

- Îmi pare rău. Cred că-i un detaliu pe care l-am 
uitat. 

Ainslie lăsă să treacă de la el, apoi se întoarse spre 
Newbold şi întrebă: 

- Domnule locotenent, pot continua? 


146 ARTHUR HAILEY 


- După cum ţi-e voia, Malcolm. 

- Ruby, spuse Ainslie, am putea face o listă cu 
toate obiectele găsite la locul crimelor? 

- Desigur. Le vrei pe computer? 

- Da, le vrem, se băgă Newbold. 

Ruby se duse la un birou mic, separat de celelalte, 
pe care se afla un terminal de calculator. De când in- 
trase în secția Omucideri, ajunsese să fie cunoscută 
drept „geniul nostru în computere“ și era rugată să-și 
folosească abilitățile chiar şi în cazurile care ţineau 
de alte echipe. În vreme ce Ainslie și ceilalţi așteptau 
la masa de conferinţe, Ruby acționă comutatoare și-și 
plimbă degetele agile peste tastatură. 

- Okay, dă-i drumul, sergent. 

Ainslie dictă dintr-un dosar deschis înaintea lui: 

- Şapte ianuarie, Coconut Grove. Homer și 
Blanche Frost. Patru pisici moarte. 

Degetele lui Ruby se mișcau cu viteză. Când se 
opriră, Ainslie continuă. 

- Doisprezece martie, Clearwater. 

— Stai așa! 

Era vocea lui Quinn și toate capetele se intoarseră 
spre el. 

- La Coconut Grove au fost şi ochii domnului 
Frost. S-a turnat peste ei ceva inflamabil și s-a dat foc. 
Dacă includem și picioarele arse ale lui Hennenfeld... 

- Da, adaugă şi ochii domnului Frost, îi spuse Ain- 
slie lui Ruby. 

Își întoarse capul și zâmbi ușor. 

- Mulţumesc, Bernie. Am uitat. Ni se întâm- 
plă tuturor. 

Terminară lista din Clearwater cu trompeta veche 
și semiluna din carton, adăugară radiatorul la Fort 
Lauderdale și picioarele arse ale bărbatului, iar după 
aceea se ocupară de complexul de apartamente din Pine 
Terrace, nr. 18. 

- Acolo era un lighean de bronz, zise Ainslie. 

Degetele lui Ruby se opriră. 

- Era ceva în el? întrebă ea. 

- Da, pişat și căcat, spuse Pablo Greene sec, vor- 
bind de la locul său aflat la masă. 

Privind în jur, Ruby întrebă cu un aer nevinovat: 

- Vi se pare în ordine dacă scriu „urină și fecale“? 

În sală izbucniră hohote de râs, iar în mijlocul vacar- 
mului cineva spuse: 

- Ruby, te iubim cu toţii! 

Chiar și Newbold, Yanes și adjunctul șefului râdeau 
în rând cu ceilalți. Într-un cadru în care moartea sor- 
didă se întâmpla în fiecare zi, o răbufnire bruscă, ne- 
așteptată de umor era ca o ploaie binefăcătoare. 

Iar apoi, după ce hohotele se stinseră, limpede, fără 
tărăgănări Ainslie își dădu seama. Acum știa. Toate 
piesele erau la locul lor. Era ca şi cum o ipoteză incom- 
pletă, care se formase vag și cu eforturi în mintea lui, 
prinsese contur brusc. Entuziasmul său deveni exploziv. 

- Îmi trebuie o Biblie, spuse Ainslie. 

Ceilalți se holbară la el. 

- O Biblie, repetă el mai tare, pe un ton de co- 
mandă. Îmi trebuie o Biblie! 

Newbold se uită spre Quinn, cel mai aproape 
de ușă. 

- Este una în biroul meu. Al doilea sertar din 
dreapta. 

Quinn ieși s-o aducă. 

La Omucideri, prezenţa bibliilor nu era ceva neo- 
bișnuit. Un anumit număr de criminali, când erau 
băgaţi la arest sau aduși pentru interogatorii, cereau 
câte-o Biblie și se apucau de citit, unii dintr-un imbold 
sincer, alții sperând doar ca aparenta lor religiozitate 
să le asigure o sentință mai ușoară. Existau precedente 
care justificau astfel de speranțe; unii dintre delinc- 
venţi, în special cei economici, scăpaseră de condam- 
nări grele datorită „conversiei“ religioase și pretenției 
că „se născuseră din nou“. Însă în faza de investigaţii, 
detectivii de la Omucideri, chiar dacă erau sceptici, 
erau gata să le satisfacă cererea, dacă o Biblie accelera 
obţinerea unei mărturisiri. 

Quinn reveni cu Biblia în mână. Întinzându-se 
peste masă, i-o dădu lui Ainslie, iar acesta o deschise 
mai spre sfârșit, la ultima carte din Noul Testament, 
Apocalipsa, cum îi spuneau catolicii. 

Lui Newbold i se lumină mintea. 

- E Apocalipsa, nu-i așa? întrebă el. 

Ainslie dădu din cap. 

- Fiecare dintre aceste obiecte reprezintă un mesaj. 

Gesticulă spre Ruby, încă aflată la computer. 

- Iată primul mesaj. 

Apoi, uitându-se spre cei de la masă, spuse cu 
glas tare: 

- Apocalipsa, capitolul patru, versetul șase: „În 
faţa scaunului de domnie, mai este un fel de mare de 
sticlă, asemenea cu cristalul. În mijlocul scaunului de 
domnie și imprejurul scaunului de domnie stau patru 
făpturi vii...“ 

- Pisicile! izbucni Quinn. 

Ainslie dădu două pagini înapoi, căută cu arătă- 
torul, apoi citi din nou: 

- Capitolul unu, versetul paisprezece: „Capul și 
părul Lui erau albe ca lâna, ca zăpada; ochii Lui erau 
ca para focului...“ 

Privi spre Quinn. 

- Domnul Frost, da? 

Quinn adăugă incet: 

- Cele două elemente, pisicile și ochii arşi ai lui 
Frost erau la centimetri distanţă unele de altele. Însă 
noi n-am făcut niciodată legătura dintre ele... Nu în 
felul în care ar fi trebuit. 

În încăpere se lăsă tăcerea. Adjunctul Serrano se 
aplecase înainte, pe scaunul său și asculta concentrat. 
Maiorul Yanes mâzgălise câteva notițe, dar acum toată 
lumea se opri. Cu toţii aşteptau în vreme ce Ainslie 
mai răsfoi niște pagini. 

- O trompetă la Clearwater, da? o întrebă el 
pe Ruby. 

Ea verifică pe monitor. 

- O trompetă şi o semilună din carton, vopsită 
in roșu. 


150 ARTHUR HAILEY 


- Iată primul. Capitolul unu, versetul zece: „În ziua 
Domnului eram în Duhul Sfânt. Și am auzit înapoia 
mea un glas puternic, ca sunetul unei trâmbiţe...“ 

Ainslie mai întoarse câteva pagini. 

- Şi cred că-mi amintesc și de luna roşie. Chiar 
aici. Capitolul șase, versetul doisprezece: „M-am uitat 
când a rupt Mielul pecetea a șasea și iată că s-a făcut 
un mare cutremur de pământ și luna s-a făcut toată 
ca sângele...“ 

Privind spre Benito Montes, Ainslie spuse: 

- Ascultaţi asta. Capitolul unu, versetul cincispre- 
zece: „Și picioarele Lui erau ca arama aprinsă și arsă 
într-un cuptor...“ 

- Așa erau și picioarele domnului Hennenfeld. 

Montes părea uluit. 

- Cum e cu soții Urbina, Malcolm? glăsui sergen- 
tul Greene. 

ȘI mai multe pagini intoarse. Apoi: 

- Cred că i-am dat de capăt. Femeia moartă atin- 
gea ligheanul sau era pe-aproape, nu, Pablo? 

- Da, cam așa ceva. 

- Atunci asta trebuie să fie. 

Încă o dată, Ainslie citi cu glas tare din Apocalipsa: 

- Capitolul șaptesprezece, versetul patru. „Femeia 
aceasta era îmbrăcată cu purpură și stacojiu. Ţinea 
in mână un potir de aur, plin de spurcăciuni și de ne- 
curățiile curviei ei...“ 

Un murmur de apreciere se răspândi în jurul mesei. 
Ainslie le făcu semn că nu era cazul, protestând: 

- Nu, nu! 

În timp ce-l priveau toți, își acoperi faţa cu ambele 
mâini și le ținu așa preț de mai multe secunde. Când 
le dădu la o parte, expresia lui se schimbase de la încân- 
tare, la amărăciune. Când vorbi, glasul lui era sugrumat. 

— Ar fi trebuit să-mi dau seama, ar fi trebuit să 
descifrez mult mai repede acele simboluri, chiar de 
la bun început. Dacă aș fi făcut-o, unii dintre oamenii 
ăștia ar mai fi în viaţă. 

- Cum ai fi putut să le descifrezi mai repede? îl 
întrebă sergentul Brewmaster. Niciunul dintre noi 
nu s-a prins deloc. 

Ainslie era pe punctul de a răspunde: „Pentru că 
am un doctorat în teologie! Pentru că, timp de doi- 
sprezece ani interminabili, am studiat Biblia. Pentru 
că toate aceste simboluri au stârnit trecutul din mine, 
insă eu am fost încet și prost, așa că n-am reușit să 
realizez decât acum...“. Apoi se hotări să lase vorbele 
nerostite. La ce i-ar servi? Însă rușinea Și reproșurile 
clocoteau adânc înlăuntrul său. 

Leo Newbold își dădu seama de asta. Și înţelese. 
Aflat în capul mesei, își incrucișă privirile cu Ainslie. 

- Ceea ce contează cel mai mult, Malcolm, spuse 
locotenentul incurajator, este că ne-ai oferit primul 
indiciu și este unul important. Aș vrea să aud inter- 
pretarea lui. 

Ainslie dădu din cap și spuse: 

- În primul rând, a îngustat câmpul investigaţiei. 
În al doilea rând, știm în linii mari ce categorie de 
individ căutăm. 

- Adică? întrebă Yanes. 

- Un obsedat religios, sărit de pe fix, domnule ma- 
ior. Între altele, se consideră un soi de răzbunător 
trimis de Dumnezeu. 

— Acesta-i „mesajul“ de care vorbeai, sergent? 
Acesta-i înțelesul acelor simboluri? 

- Da, așa-i, dacă ţinem cont că fiecare simbol a 
fost acompaniat de decese violente. Mai mult ca sigur, 
după cum consideră criminalul, el transmite mesajul 
Domnului și, în același timp, îndeplinește răzbuna- 
rea Lui. 

- Răzbunare pentru ce? 

- Domnule maior, vom ști mai bine asta când vom 
avea un suspect pe care să-l putem interoga. 

Yanes dădu aprobator din cap. 

- Se pare că ne-ai dat câte ceva de făcut. Bună trea- 
bă, sergent. 

Comandantul adjunct Serrano adăugă: 

- Subscriu. 

Newbold reluă controlul. 

- Malcolm, ştii mult mai multe decât noi toți de- 
spre chestiile astea din Apocalipsa. Ne-ai putea spune 
cam ce-ar mai trebui să știm? 

Ainslie chibzui inainte de a spune ceva, conștient 
că trebuia să se bazeze pe un amalgam de cunoștințe 
și idei de pe vremea preoţiei sale, pe mentalitatea lui 
de atunci și să ţină cont de rolul său actual, de detectiv 
la secția Omucideri. Rareori, dacă nu cumva niciodată, 
aceste trei aspecte să se fi suprapus ca acum. Încercă 
să ofere o explicație simplă. 

- La origine Apocalipsa a fost scrisă în limba greacă 
şi este o carte care evocă sfarșitul lumii, ceea ce în- 
seamnă că este scrisă într-un anumit cod, cu multe 
cuvinte-simbol, astfel că numai teologii le pot ințe- 
lege. Pentru mulți oameni, asta-i o amestecătură de- 
mentă de viziuni, simboluri, alegorii, profeții, în mare 
parte incoerente. 

Ainslie făcu o pauză și apoi continuă: 

- Uneori, asta-i face pe unii creștini care n-o înţe- 
leg să se simtă stânjeniți. De fapt, Apocalipsa poate 
fi folosită pentru a dovedi și argumenta orice, ceea 
ce a atras tot felul de smintiţi și fanatici. Așa cum o 
percep acești oameni, în ea există o rețetă gata făcută 
pentru orice rău ar alege ei. Așa că tot ceea ce trebuie 
să știm este cum a ajuns tipul pe care-l căutăm la car- 
tea Apocalipsei și cum a adaptat-o pentru ai se potrivi. 
Când vom avea acest răspuns, vom pune mâna pe el. 

Locotenentul Newbold cercetă masa de conferință. 

- Are cineva ceva de adăugat? 

Julio Verona ridică o mână. Poate că, pentru a com- 
pensa statura lui măruntă, tehnicianul principal de 
la identificare stătea băţos și drept pe scaun. Începu 
să vorbească la un semn din cap făcut de Newbold. 

- Faptul că știm ce fel de individ comite aceste 
crime, este bine-venit. Complimentele mele pentru 
Malcolm, însă aș vrea să vă reamintesc că și în cazul 
în care veţi găsi un suspect avem probe foarte puţine 
acum și, in mod sigur, ele nu sunt suficiente pentru 
a obține o condamnare. 

Privi spre adjunctul procurorului statal, Curzon 
Knowles. 

- Domnul Verona are dreptate, spuse Knowles. 
Așa că va trebui să reverificăm fiecare lucru luat de 
la locurile unde s-au înfăptuit crimele, pentru a fi siguri 
că nu am neglijat sau am interpretat greșit ceva. Evi- 
dent, avem de-a face cu un ucigaș psihopat, iar cel 
mai mic detaliu neluat în seamă ar putea fi exact fac- 
torul necesar nouă. 

- Avem o amprentă palmară parțială, de la cazul 
Frost, atrase atenţia Sylvia Walden. 

Knowles dădu din cap aprobând. 

- Dar, aşa cum am înţeles eu, nu este destul din 
palmă pentru o identificare pozitivă. 

- Putem folosi șase puncte din amprenta pe care 
o avem. Pentru o identificare pozitivă avem nevoie 
de cel puţin șase. Zece ar fi mai bine. 

- Deci parțial ar putea constitui numai o probă 
circumstanţială, Sylvia. 

- Da, admise Walden. 

Aici interveni dr. Sanchez. Ca de obicei, purta unul 
dintre costumele ei maro-inchis, iar părul cărunt era 
prins la spate intr-o coadă de cal. 

— Așa cum s-a mai relatat, tăieturile de cuțit pe cele 
patru cadavre, Frost și Urbina, pot fi identificate, de- 
clară ea. Au fost provocate cu același cuţit Bowie, cu 
lama de douăzeci și cinci de centimetri lungime, cu 
crestături și zimţi specifici. Am fotografii ale rănilor, 
expunând în detaliu aceste crestături, pe oase și cartilagii. 

Toată lumea din sală ştia ce însemna un cuțit Bowie, 
numit uneori și „scobitoare de Arkansas“. Cuuitul de 
vânătoare, inventat pe la mijlocul secolului nouăspre- 
zece de unul dintre frații texani James sau Rezin 
Bowie, a fost folosit de atunci pe scară largă, atât la 
vânătoarea de animale, cât și de oameni. Cuţitul, deo- 
sebit și mortal, avea un mâner de lemn și o lamă puter- 
nică, cu un Singur tăiș, muchia cealaltă fiind dreaptă 
pe mare parte din lungimea sa de douăzeci și cinci până 
la treizeci și opt de centimetri, apoi se curba concav, 
pentru a întâlni tăișul într-un vârf ascuţit. Timp de 
un secol și jumătate, cuțitul Bowie provocase răni par- 
şive, adesea ca instrument al morții. 

- Doctor Sanchez, întrebă Knowles, s-ar putea 
potrivi aceste răni cu un anumit cuțit Bowie? 

- Dacă cineva aduce cuțitul corespunzător, da. 

- Şi aţi depune mărturie pentru asta? 

- Din moment ce vă vorbesc de asta, desigur că 
aş depune mărturie. 

Apoi Sanchez adăugă brusc: 

— Acest gen de dovezi a mai fost acceptat și înainte. 

- Da, ştiu. Doar că... 

Knowles părea nehotărât. Cei de la masa de confe- 
rință care-l cunoșteau bine, ştiau că intrase în rolul de 
individ ezitant și nesigur, adoptat atât de des în instanță. 

- Să presupunem că aș fi avocatul apărării și vă 
pun această întrebare: „Doctore, am declaraţii care 
certifică faptul că astfel de cuțite sunt fabricate în serii 
de câteva sute de bucăţi o dată. Poți fi absolut sigură 
că acest cuţit, dintre sute sau poate chiar mii de acest 

tip, este cel care a provocat rănile descrise de dum- 
neata? Și când răspunzi acestei întrebări, doctore, ține 
cont că aici e în joc viaţa unui om. 

Knowles se intoarse dinadins, iar Sanchez ezită. 

- Păi... începu ea. 

Procurorul se răsuci din nou spre ea. Clătină 
din cap. 

- Nicio problemă. 

Sanchez se înroși, strângându-și buzele când își 
dădu seama ce reușise Knowles să demonstreze cu atâta 
abilitate. În loc să-i răspundă cu aplombul ei obișnuit, 
ea ezitase, admițând că s-ar putea să existe unele dubii 
pe care un juriu le va observa, iar un avocat al apărării 
se va folosi de ele declanșând o rafală de întrebări. 
Sanchez îi aruncă o căutătură urâtă lui Knowles, iar 
acesta zâmbi. 

- Îmi pare rău, doctore. A fost doar un test, dar 
mai bine aici decât pe banca martorilor. 

- Pentru o clipă, spuse ea cu un aer jalnic, chiar 
acolo m-am și crezut. 

Procurorul se intoarse spre Julio Verona. 

- Dar asta nu inseamnă că nu vom folosi la maxi- 
mum cuțitul ca dovadă, dacă ni se ivește ocazia. Însă 
există limite până la care pot merge. 

- Nu avem cuțitul, bineînțeles, spuse tehnicianul 
șef de la identificare, iar dacă punem sau nu mâna pe 
el, depinde numai de voi, băieți. 

Făcu un gest spre detectivi: de la Omucideri, in- 


cluzându-l și pe Newbold. 

- Iar acum, că Sylvia și cu mine știm că două din- 
tre cazuri au legătură între ele, vom examina fiecare 
probă pentru a găsi similitudini. 

- lar eu am să procedez la fel cu datele medicale; 
poate găsesc o crimă neelucidată, cu același tip de răni, 
sau vreo conotaţie religioasă, zise dr. Sanchez, apoi 
reluă cu un aer meditativ: Există întotdeauna posibi- 
litatea ca lucrurile de acum să fie o repetare a ceva 
ignorat în trecut. Am auzit că odată, un ucigaș în serie 
a așteptat cincisprezece ani înainte de a-și relua șirul 
de crime. 

- Toate astea sună bine, spuse Newbold. Acum... 

Privi spre superiorul său, maiorul Manolo Yanes, 
comandantul unității Crime Împotriva Persoanelor. 

- Domnule maior, aţi dori să adăugaţi ceva? 

- Da. 

Tipic pentru Yanes, acesta nu pierdu vremea cu 
preambuluri. Cu ochii ca de oţel și vorbind cu obiș- 
nuitul său ton tăios, declară: 

- Toţi cei de aici trebuie să depună un efort mai 
mare în cadrul efortului general. Pur și simplu, trebuie 
să stopăm aceste crime inainte ca ele să se mai întâmple. 

Ochii lui Yanes se opriră asupra lui Newbold. 

- Şi ca să fie limpede, locotenent, dumneata și oa- 
menii tăi aveţi acum mână liberă să luaţi orice măsuri 
veți crede necesar, inclusiv crearea unei unităţi spe- 
ciale. Când consideraţi că știți precis ce aveţi nevoie 
și ce fel de unitate veţi crea, am să vă dau nişte detec- 
tivi de la Jafuri. Cât despre costuri, aveţi aprobarea 

mea să cereți fonduri pentru tot ce este necesar, inclu- 
siv pentru orele suplimentare. 

Yanes aruncă o privire prin încăpere, apoi adăugă: 

- Așadar, cu logistica pregătită, obiectivul tuturor 
este clar: găsiți-l pe acest tip! Vreau rezultate. Și ține- 
u-mă la curent. 

- S-a notat tot, sir. Aşa cum a auzit toată lumea, 
vom forma, chiar acum, o unitate specială care să lu- 
creze numai și numai la aceste cazuri. Membrii uni- 
tății vor fi scutiți de alte îndatoriri. Deja i-am cerut 
sergentului Ainslie să preia conducerea echipei. 

Capetele se intoarseră spre Ainslie, în vreme ce 
Newbold îi spuse: 

- Sergent, vei lucra cu două echipe formate din 
câte șase detectivi. Las la latitudinea dumitale să nu- 
mești un al doilea sergent care să conducă cea de-a 
doua echipă. 

- Sergentul Greene, zise Ainslie. Presupunând că 
este de acord. 

Pablo Greene gesticulă voios. 

- Ba bine că nu! 

Newbold i se adresă lui Greene: 

- Vei raporta prin intermediul sergentului Ain- 
slie. S-a înțeles? 


- QSL!, sir. 


1 QSL este unul dintre codurile Q din transmisiunile radio. 
Un mesaj cu un cod Q poate fi o afirmație sau o întrebare. În 
acest caz el înseamnă „Confirm recepționarea transmisiunii dum- 
neavoastră“ (n. tr.). 

Ainslie adăugă: 

— Pentru echipa mea, în mod sigur îi vreau pe detec- 
tivii Quinn, Bowe, Kralik și Garcia. Pablo și cu mine 
vom decide mai târziu componenţa echipelor. 

Ainslie se intoarse spre maiorul Yanes. 

- Avem un volum mare de lucru și multe detalii 
de examinat, domnule, aşa că vom avea nevoie de cel 
puţin doi detectivi în plus, de la Jafuri, probabil că 
de patru. 

Yanes dădu din cap. 

- Să-i spui locotenentului Newbold atunci când 
ştii exact Câţi îţi trebuie, și-i vei primi. 

Curzon Knowles interveni: 

- Dacă nu ajung, aș putea aranja să vină şi doi an- 
chetatori de la procuratură. Indiferent cum iese, vrem 
să rămânem Și noi în schemă. 

-Şi noi vrem asta, domnule consilier, zise Ainslie. 

- Desigur că unitatea specială va colabora strâns cu 
Fort Lauderdale și Clearwater, le reaminti Newbold 
celor de față. Vreau ca acești detectivi să fie informaţi. 

Discuţiile continuară încă vreo câteva minute, 
după care Newbold se intoarse spre comandantul ad- 
junct Serrano. 

- Şefu”, doriți să adăugaţi ceva? 

Serrano, fost detectiv el însuși, cu un palmares res- 
pectabil în cadrul forțelor de poliție din Miami, vorbi 
clar, dar cu glas scăzut: 

- Doar ca să spun că toți dintre voi trebuie să spri- 
jiniți întreaga poliție în această chestiune. Evident, 
pe măsură ce aceste crime în serie vor deveni tot mai 

cunoscute, se va face un tapaj ingrozitor în presă, ceea 
ce va atrage publicul și va duce la amplificarea pre- 
siunilor politice. Vom încerca să vă protejăm de asta 
pe cât putem de mult, ca să puteţi continua să faceți 
tot ceea ce este necesar pentru a-l aresta pe acest ma- 
niac. În același timp, lucraţi rapid. Și să nu încetați 
nicio clipă să reflectaţi. Dumnezeu să ne ajute pe toți! 


După ce conferința celor de la Omucideri se ter- 
mină, membrii noii unități formate se adunară în 
jurul lui Ainslie, împreună cu adjunctul procurorului 
statal, Curzon Knowles. Cu douăzeci de ani în urmă, 
Knowles fusese și el un tânăr poliţist, cel mai tânăr 
sergent din forța de poliție din New York. Ulterior 
devenise locotenent, apoi demisionase ca să studieze 
Dreptul în Florida. Knowles se simțea bine între 
detectivi și ei în compania lui. Îl întrebă pe Ainslie: 

- Din moment ce vom lucra impreună, sergent, 
nu te superi dacă-mi spui care-i prima ta mișcare? 

- Va fi una scurtă, domnule consilier, spre com- 
puter. Aș fi încântat să mergem impreună. 

Ainslie se uită de jur imprejur. 

- Unde-i Ruby? 

Vocea zglobie a detectivului Bowe se desprinse 
din grup: 

- Acolo unde-i nevoie de ea. 

- Am nevoie de degetele tale vrăjite. 

Ainslie arătă spre computerul folosit de ea adineauri. 

- Hai să căutăm prin niște arhive. 

Luând loc, Ruby porni calculatorul și tastă LOGON. 

Apăru un mesaj: IDENTIFICAȚŢI-VĂ. 

Ruby îl întrebă pe Ainslie: 

- Numărul tău sau al meu. 

- Opt-patru-trei-nouă, îi spuse el. 

Pe ecran apăru: TASTAŢI CODUL DUMNEA- 
VOASTRĂ. 

Ainslie se aplecă și tastă CUPCAKE!, un nume 
afectuos, folosit uneori pentru Karen. Numele de cod 
nu apăru pe ecran, ci doar o abreviere pentru Crimi- 
nal Investigation Center. 

În timp ce Knowles și ceilalți detectivi urmăreau 
scena în tăcere, Ruby spuse: 

- Am intrat în regatul vrăjit. Quo vadis? 

- Ce naiba mai e şi asta? murmură cineva. 

— „Unde mergi?“ răspunse Bernard Quinn. 

- Am făcut latină la grădiniţă, glumi Ruby. Noi, 
copiii din ghetou, suntem mai isteți decât credeți. 

- Dovedeşte-o, zise Ainslie. Găseşte „Caziere“. 
După aceea, o categorie numită „Ciudăţenii“. 

Urmară o serie de comenzi tastate, apoi apăru 
titlul CIUDĂȚENII. 

- Există un pomelnic întreg de sub-fișiere, anunță 
Ruby. Vreo idee, ceva? 

- Caută „Religie“ sau „Religios“. 

Degetele se mișcau cu repeziciune. Apoi: 

- Hei, aici e ceva. „Ciudaţi religioși“. 

Ainslie își arcui sprâncenele. 

- Asta ar trebui să meargă. 


! Prăjiturică (n. tr.). 

Dacă se așteptaseră, cumva, la o recoltă de nume, 
rezultatul fu dezamăgitor. Apărură doar șapte, fie- 
care însoțit de un rezumat biografic personal, impre- 
ună cu acuzaţiile și condamnările lor. Ainslie și Ruby 
trecură în revistă numele și informaţiile; ceilalți se 
uitau peste umerii lor. 

-Îl poți elimina pe Virgil, zise Quinn. Este la în- 
chisoare. Eu l-am trimis acolo. 

Datele din calculator arătau că Francis Virgil stă- 
tea la închisoare de doi ani, având încă șase de ispășit. 
Un statut asemănător se aplica altor două din cele șapte 
nume, astfel că mai rămâneau patru. 

- Elimină-l și pe Orneus, spuse Ainslie. Spune aici 
că-i mort. 

După cum știau detectivii, cazierul unui delincvent 
decedat nu era clasat decât la doi ani după moarte. 

- Cred că-l putem elimina și pe Hector Longo, 
sugeră Ruby. 

Prezentarea lui arăta că Longo avea optzeci și doi 
de ani, era aproape orb, iar mâna dreaptă-i era oloagă. 

- Incredibil ce pot face handicapaţii în zilele de 
astăzi, spuse Ainslie. 

Apo: adăugă: 

- OK, şterge-l. 

Celelalte două nume rămase erau „posibili“, însă 
căutarea nu rezultase nici numerele, nici șansele la 
care speraseră. 

- Ce-ar fi să încercăm cu „Modus Operandi“? În- 
trebă Knowles. 

- Deja am făcut asta cu cazurile individuale, răs- 
punse Ainslie. N-am găsit nimic. 

Apoi adăugă pe un ton meditativ: 

- Cu cât inaintăm mai mult în anchetă, cu atât mai 
mult cred că noi căutăm pe cineva fără cazier. 

- De ce ne încărcăm cu ITIC-unile? sugeră Ruby. 

Ainslie avea dubiile lui, dar îi spuse: 

- De ce nu? N-avem nimic de pierdut. 

ITIC-urile erau un acronim pentru rapoartele 
Informaţii de pe Teren și Incidente de Circulaţie și 
conţineau informații centralizate de poliţiştii care 
observaseră comportamente în locuri publice, des- 
crise drept ciudate, explicite sexual, ori excentrice, însă 
nu ilegale. Un astfel de raport apărea dacă cineva era 
văzut în circumstanţe dubioase, în special noaptea 
târziu, dar nu încălca legea. Un raport ITIC era com- 
pletat la locul faptei, pe un formular oficial, tipărit. 
Poliţiştii erau instruiți să menționeze în raport cât 
de multe informaţii puteau, inclusiv numele întreg 
al persoanei, adresa de domiciliu, ocupaţia, descrierea 
fizică detaliată, date despre vehicul dacă era cazul, pre- 
cum Și circumstanţele abordării sale. Majoritatea celor 
opriți și chestionaţi erau surprinzător de cooperanți, 
mai ales după ce aflau că nu vor fi arestaţi sau amen- 
dați. Oricum, cei care aveau cazier de obicei nici nu 
pomeneau de el. Formularele ITIC erau predate la 
sediul central al poliției și în cele din urmă infor- 
mațiile erau introduse într-o bază de date. În timpul 
procedurii, o verificare automată pe nume adăuga ra- 
portului orice cazier existent. 

Într-o vreme, rapoartele ITIC se bucurau de o 
reputație proastă în rândurile poliției din Miami. Asta 
s-a întâmplat după ce mai mulți polițiști au inundat 
sistemul cu rapoarte false, în speranţa că vor primi 
atenție și poate chiar o promovare. Unele dintre for- 
mularele ITIC aveau pe ele nume luate de pe pietrele 
de mormânt din cimitire. În cele din urmă, după ce 
câțiva dintre polițiști au fost prinși și disciplinaţi, prac- 
tica a încetat. La mult timp după aceea, mulți din 
cadrul poliției au continuat să privească ITIC-urile cu 
neîncredere, între care şi Ainslie. 

Procedura computerizată de acces pentru ITIC-uri 
era aceeași ca și pentru caziere, iar Ruby găsi repede 
CIUDĂȚENII în cadrul noii categorii, urmată de CIU- 
DAȚI RELIGIOȘI. Deodată, ecranul se umplu cu nume, 
date și paragrafe de informaţii. Ainslie se aplecă îna- 
inte, cu atenţia încordată. O voce se auzi în spatele său: 

- Hei, uită-te la asta! 

Altcineva emise un fluierat prelung și încet. 

La fel ca mai inainte, trecură în revistă nume și 
detalii, eliminând unele, apoi le adăugară pe cele ră- 
mase într-un fișier nou, care conţinea deja numele celor 
doi suspecți posibili, extrase din caziere. La sfârșit, 
Ruby printă șase exemplare ale listei combinate și le 
impărţi celor din jur. 

Foile printate conţineau șase nume: 


JAMES CALHOUN, a/b cunoscut şi ca „Micul lisus“. 
Data nașterii 10 oct. '67. 1,80 m 90,72 kg. UDC 271 
NW 10 St. Miami. Are un tatuaj cu o cruce pe partea 

superioară a pieptului. Vorbeşte despre apropiatul 
sfârșit al lumii și susține că este Hristos, la a doua 
venire. Are un cazier pentru ucidere din culpă, tâl- 
hărie, jaf armat. 


CARLOS QUINONES, h/b cunoscut și ca „Diablo 
Kid“. Data nașterii 17 nov. '69. 1,67 m 81,65 kg. 
Solid. UDC 2640 SW 22 St. Miami. Pretinde că este 
Mesia şi propovăduieşte cuvântul Domnului. Are 
un trecut extrem de violent, arestat pentru ultraj, 


viol, jaf armat cu violenţă. 


EARL ROBINSON, n/b cunoscut și drept „Răzbu- 
nătorul“. Născut la 2 aug. '64. 1,82 m 81 kg. UDC 
65 St. Miami. Suplu, fost boxer de categorie grea, 
foarte agresiv. Predică pe la colțul străzilor, citează 
din Biblie, întotdeauna din Apocalipsa și spune că 
este îngerul judecății Domnului. Are un trecut bo- 
gat în jafuri armate, crimă de gradul doi, numeroase 


atacuri cu cuțitul. 


ALEC POLITE, h/b cunoscut și drept „Mesia“. Năs- 
cut la 12 dec *69. 1,97 m 81 kg. UDC 265 NE 65 
St. Miami. Vorbește despre scripturi oricui stă să-l 
asculte, susține că discută cu Dumnezeu. Devine 
agresiv dacă este pus la îndoială. Poate deveni violent, 
insă nu are antecedente. Este în SUA din 1993. 


ELROY DOIL, a/b cunoscut și drept „Cruciatul“. 
Născut la 12 sep. '64. 1,93 m 131 kg. UDC 189 NE 

35 St. Miami. Pretinde că ar fi discipol al Domnu- 
lui, cunoscând dorințele lui Dumnezeu. Predică în 
public. Se crede că nu-i periculos. Lucrează ca șofer 
de camion cu jumătate de normă. 


EDELBERTO MONTOYA, h/b, născut la 1 nov. '62. 
1,91 m 68 kg. UDC 861 NW 1 St. Apt #3, Miami. 
Are o mustață groasă, neagră și poartă barbă. Susține 
că este creștin renăscut, citează din Biblie, se roagă 
pentru sfârșitul lumii. Are antecedente de viol, atac 
criminal și atacuri de natură sexuală. 


În timp ce Ainslie, Knowles și ceilalți studiau nu- 
mele și descrierile, însufleţirea lor crescu. Sergentul 
Greene exprimă asta spunând: 

- Malcolm, cred că suntem pe direcție. 

Detectivul Garcia privi spre ei nerăbdător. 

- Robinson e omul nostru. El trebuie să fie. Uita- 
ți-vă la chestiile alea despre Apocalipsă. E cunoscut 
drept Răzbunătorul; asta se potrivește. A fost boxer, 
ceea ce inseamnă că-i puternic. 

- Fără a mai pune la socoteală „atac cu cuțitul“, 
adăugă Ruby Bowe. 

- OK, OK, spuse Ainslie. Să nu ne grăbim cu con- 
cluziile. Îi vom examina pe toți. 

- Bagi pe careva la răcoare? întrebă șeriful-detec- 
tiv Montes. 

Ainslie clătină din cap. 

- N-am suficiente probe să demarez acţiunea. Vom 
folosi filajul. 

Curzon Knowles il preveni: 

- Sergent, va trebui să fii foarte, foarte prudent, ast- 
fel încât acești indivizi să nu-și dea seama ce se întâmplă. 

Knowles cercetă încăperea, uitându-se la toți de- 
tectivil. 

- Vă rog, toată lumea să-și aducă aminte cât de 
puţine dovezi avem până acum, iar dacă unul dintre 
cei șase este omul nostru și bănuiește că suntem cu 
ochii pe el, ar putea deveni cu totul inactiv, nelăsân- 
du-ne nimic pentru care să-l agățăm. 

- Puțină inactivitate n-ar strica deloc, comentă 
Pablo Greene. Suntem cât se poate de convinși că nu 
vrem să mai omoare naibii pe cineva. 

- Dacă supravegherea voastră e strictă, asta nu se 
va întâmpla. 

Knowles se opri să reflecteze. 

- Ideal ar fi să-l surprindeți în flagrant delict. 

- Ideal pentru un procuror, riscant pentru vic- 
timă, spuse Ruby Bowe. 

Ainslie se alătură râsetelor celorlalți, apoi potoli 
grupul cu un gest al mâinii. 

- Totuși, Ruby are dreptate, insistă Quinn. Filajul 
presupune un risc. Știm că acest tip e deștept, iar el 
știe că-l căutăm. 

Ainslie se intoarse spre Leo Newbold, care reve- 
nise în mijlocul grupului cu câteva minute mai inainte. 

- Ce credeţi, domnule locotenent? 

Newbold dădu din umeri. 

- Este întrunirea ta, Malcolm. Tu ești liderul uni- 
tății speciale. 

- Atunci ne vom asuma riscurile, zise Ainslie. Și 
vă asigur, domnule procuror, că nu ne va prinde nici- 
odată urmărindu-l. 

Se întoarse spre Greene. 

- Pablo, acum hai să punem la punct un plan 


de filaj. 


Pentru început, s-a convenit ca echipa sergentului 
Ainslie să-i pună sub supraveghere pe Earl Robinson, 
James Calhoun și Carlos Quinones. Echipa sergen- 
tului Greene îi va urmări pe Alec Polite, Elroy Doil 
și Edelberto Montoya. În fiecare caz supraveghe- 
rea va fi totală, douăzeci și patru de ore din douăzeci 
ȘI patru. 

Ainslie îl informă pe Newbold: 

- Avem nevoie de întăririle acelea de la Jafuri chiar 
acum, domnule, pentru a putea începe, și-am să-i in- 
clud pe oameni în schemă. 

Locotenentul dădu din cap. 

- Am să vorbesc cu maiorul Yanes. 

Apoi, pe când grupul se pregătea de plecare, ușa 
sălii de conferință fu trântită brusc la perete. Sergen- 
tul Hank Brewmaster, cel care plecase când întru- 
nirea pe departament se încheiase oficial, se afla în 
prag, cu respirația tăiată, cu fața schimonosită de șoc 
și buimăceală. Brewmaster conducea, în această zi, 
echipa de intervenție de la Omucideri, așa că toți știau 
că se întâmplase ceva. Newbold făcu un pas înainte. 

- Ceva rău, Hank? 

- Foarte rău, domnule. 

Brewmaster trase aer în piept. 

- Este vorba de consilierul municipal Gustav 
Ernst. Și soția sa. Amândoi sunt morți, uciși. Tocmai 
am primit telefonul. Din descriere, cazul face parte 
din serie. 

- Oh, Doamne! se băgă Ainslie. Este de tipul celui 
pe care noi... 

Nu era necesar să-și mai ducă vorba până la capăt. 
Brew master aprobă. 

- Pare să fie exact la fel. 

Ainslie se intoarse din nou spre Newbold. 

- Echipa mea se pune în mișcare chiar acum, dom- 
nule. Consider că trebuie să știți asta. 

Îi cuprinse pe toți cu privirea. 

- Cred că trebuie să știți cu toții, pentru că presa 
este la faţa locului şi, din ce cred eu, acum se deschide 
intregul iad. 

În zilele următoare, indignarea mass-mediei și a 
publicului se răspândi în oraș ca un foc de pădure; 
uciderea soților Ernst devenise o cauză celebră. Cat 
despre poliție, uciderea cu atâta ferocitate a unui con- 
silier municipal și a soţiei acestuia venea cum nu se 
putea mai rău. Ernst era unul dintre cei trei consilieri 
care, impreună cu primarul, viceprimarul și mana- 
gerul orașului, guvernau Miami. Dar pentru Ainslie, 
Newbold și toți ceilalți din cadrul poliţiei, crima era 
cu atât mai dureroasă pentru că fiica celor doi soți 
decedați era maiorul Cynthia Ernst, ofițer superior 
de poliţie. 

Când au fost comise crimele, Cynthia Ernst se afla 
la Los Angeles, într-o deplasare în interes de serviciu, 
combinată cu una în interes personal. Fu contactată 
prin intermediul poliției din L.A., apoi „buimăcită 
şi indurerată“, după cum o descriau buletinele de ştiri 
de la ora șase, a fost urcată în avionul spre Miami, 
devenind centrul atenţiei într-un oraș foarte tensionat 
și tumultuos. 


Primul raport, redactat în grabă, potrivit căruia 
uciderea consilierului municipal din Miami, Ernst, 
Și a soției sale era identică cu crimele oribile ale celor- 
lalte perechi de vârstnici, Frost, la Coconut Grove, 
Hannenfeld, la Fort Lauderdale şi Urbina, în Miami, 
se dovedi a fi tulburător de real. Între timp, uciderea 
după același tipar a lui Hal și Mabel Larsen, la Clear- 
water, caz care făcuse obiectul unei avertizări lansate 
cu cinci luni în urmă și descoperit de Ruby Bowe, fu 
inclus oficial pe listă. 

Ancheta în plină desfășurare se concentra acum 
asupra reședinței în stil mediteraneean a lui Ernst, aflată 
in cartierul exclusivist Bay Point, închis și protejat cu 
sisteme de securitate, situat pe țărmul vestic al Gol- 
fului Biscayne. Acolo fuseseră găsite, de menajera lor, 
trupurile maltratate și însângerate ale lui Gustav și 
Eleanor Ernst. Menajera sosea la reședință inainte de 
trezirea celor din casă și obiceiul era să pregătească 
ceaiul de dimineaţă, pe care-l aducea pe o tavă până 
in dormitorul soţilor Ernst. Dând cu ochii de cei doi, 
legaţi și așezați față-n faţă, într-o baltă din propriul 

lor sânge, scoase un urlet, scăpă tava din mâini și-și 
pierdu cunoștința din cauza șocului. Urletele ei au 
fost auzite de bătrânul majordom al soților Ernst, 
Theo Palacio, care, impreună cu soția sa, Maria, avea 
grijă de casă și gătea. Amândoi, Theo și Maria, dor- 
miseră neobișnuit de mult după ce, cu acordul anga- 
jatorului lor, fuseseră in oraș până la ora 1 noaptea. 
Ajungând la scena crimei din dormitor, Palacio reac- 
ționă repede, ducându-se la cel mai apropiat apa- 
rat telefonic. 

Când sosi sergentul Brewmaster, polițiști în uni- 
formă staționau în fața casei, iar înăuntru, infirmierii 
de la serviciul de ambulanţă al pompierilor o tratau 
pe menajeră pentru șocul suferit. Detectivii Dion 
Jacobo şi Seth Wightman, din echipa de la Omucideri 
a lui Brewmaster, ajunseseră acolo înaintea lui. Brew- 
master il numise pe Jacobo drept adjunctul său în 
anchetă, dându-i astfel unele prerogative suplimen- 
tare, care, ținând cont de importanța cazului, păreau 
a-i fi foarte necesare. 

Jacobo, robust, solid construit și cu doisprezece ani 
de experienţă in cadrul secției Omucideri, le spusese 
deja polițiștilor în uniformă să instaleze un cordon 
de siguranță, cu bandă galbenă, în jurul casei și al gră- 
dinii. Peste câteva momente, sosiră Julio Verona și 
dr. Sandra Sanchez. Verona se deplasase cu o dubă spe- 
cial echipată pentru culegerea de probe, împreună cu 
incă trei colegi. Șeful poliţiei era și el pe drum. 

Presa, pusă în alertă de schimbul febril de mesaje 
prin stațiile de radio de pe frecvența poliţiei, se adunase 

in păr în faţa porții principale de intrare în Bay Point, 
unde reporterii fură împiedicaţi să intre de către agen- 
ţii de pază care acționau la ordinele detectivului Jacobo. 
Reporterii discutau deja despre cum criminalul sau 
criminalii ar fi putut penetra sistemul de securitate 
de la Bay Point și pătrunde în reședința Ernst. 

La sosirea sa, Brewmaster fu oprit, pentru scurt 
timp, de trei reporteri de televiziune care țineau micro- 
foanele spre geamul lăsat jos al mașinii sale, în vreme 
ce camerele de luat vederi filmau prim-planuri. Il luară 
pe sus cu întrebările lor zbierate. 

- Detectiv, există deja ceva suspecți? 

- Este adevărat că soții Ernst au fost uciși la fel 
ca şi ceilalți? 

- Fiica lor, maiorul Ernst, a fost informată? 

- Se întoarce la Miami? 

Însă Brewmaster clătină din cap și-și văzu de drum, 
oprindu-se doar lângă reședința lui Ernst pentru a-i 
spune unui polițist: 

- Sună la Relații cu Publicul și spune-le că avem 
nevoie să ne trimită pe cineva să se ocupe de presă. 

În unele jurisdicții, uciderea unei oficialități proe- 
minente sau a vreunei celebrități era categorisită drept 
crimă „bilă roșie“ sau, mai puţin oficial, drept un caz 
„blestemăţie“. Odată ce era etichetat în acest fel, cazul 
primea prioritate. În Miami, se presupunea că nu 
exista o asemenea categorie, iar toate crimele și cri- 
minalii erau consideraţi „egali în faţa legii“. Dar uci- 
derea consilierului municipal Ernst și a soției sale 
dovedea deja că acest lucru nu era adevărat. O parte a 

dovezii că așa era consta chiar în venirea imediată a 
șefului poliției, Farrell W. Ketledge Jr., intr-o mașină 
oficială condusă de sergentul său adjutant. Coman- 
dantul poliției era in uniformă, cele patru stele ale sale 
afișând gradul echivalent de general plin în armata 
Statelor Unite. Detectivul Wightman comentă dis- 
cret către unul dintre polițiștii în uniformă: „Poţi să 
numeri în orice an, pe degetele unei singure mâini, 
ocaziile când şeful se arată la locul unei crime.“ 

Locotenentul Newbold, sosit cu câteva minute mai 
devreme, îl întâmpină pe șef la intrarea principală a 
casei, impreună cu Brewmaster. 

Comandantul ordonă băţos: 

- Arată-mi locul crimei, locotenent. 

- Da, domnule. Pe aici. 

Cu Newbold în frunte, cei trei urcară scara inte- 
rioară, lată, apoi pășiră de-a lungul coridorului până 
in dormitorul cu ușa lăsată deschisă. Se opriră inăun- 
tru, iar şeful examină scena. Tehnicienii de la identifi- 
care erau deja în plină activitate. Doctorul Sanchez 
stătea la o parte, așteptând să-şi termine fotograful 
treaba. Detectivul Jacobo și Sylvia Walden discutau 
despre locurile unde era posibil să găsească amprente. 

- Cine-a găsit cadavrele? întrebă comandantul. Cât 
știm până acum? 

Newbold îi făcu semn lui Brewmaster care des- 
crise sosirea menajerei, îndatoririle acesteia de dimi- 
neaţă referitoare la servirea ceaiului și țipetele ei, 
amănunte despre care aflase de la majordom, Theo 
Palacio. Acesta explicase că el și soția sa ieșiseră la 

inceputul amiezii zilei precedente, până dimineața 
devreme, lucru întâmplat în fiecare săptămână când 
o vizitau pe Maria, sora invalidă a lui Palacio, aflată 
la West Palm Beach. Și menajera plecase din reședință 
la ora 5, în după-amiaza zilei de ieri. 

- Încă nu cunoaștem momentul morţii, adăugă 
Newbold, dar pare destul de clar că asta s-a întâmplat 
când domnul și doamna Ernst erau singuri în casă. 

- Bineînţeles, domnule, că vom verifica din nou pe 
unde se aflau cei doi Palacio, îi spuse șefului Brewmaster. 

Comandantul poliției dădu din cap. 

- Așadar, s-ar putea să căutăm pe cineva care cu- 
noștea treburile din casă. 

Concluzia era atât de evidentă, încât nici Newbold 
și nici Brewmaster nu făcură vreun comentariu. După 
cum știau amândoi, comandantul Ketledge nu fusese 
niciodată detectiv și ajunsese la gradul său prin activi- 
tatea în cadrul administrației poliţiei, la care se price- 
pea de minune. Ocazional, la fel ca oricine altcineva 
din poliție, şeful savura gustul activității de detectiv. 
Comandantul păși mai in adâncimea încăperii pen- 
tru a avea o perspectivă mai bună. Se duse intr-o parte, 
apoi în spatele cadavrelor inclinate, cercetate de echipa 
de la identificare. Apoi, tocmai când era pe cale să se 
miște din nou, izbucni vocea lui Dion Jacobo: 

- Stop! Nu vă duceţi acolo! 

Șeful se răsuci, având o privire plină de incertitu- 
dine şi furie. Întrebă pe un ton glacial: 

- Și dumneata cine eşti? 


DETECTIVUL 175 


Fără să mai aștepte, Jacobo răspunse cu promp- 
titudine: 

- Sir! Sunt detectivul Jacobo, domnule. Sunt an- 
chetorul adjunct aici. 

Cei doi erau față în față. Amândoi erau negri, 
iar privirile li se ciocniră cu duritate. Jacobo reac- 
ponă primul: 

- Îmi pare rău că am ţipat, domnule, dar a fost 
o urgenţă. 

Șeful incă-l mai sfredelea cu privirea, cântărindu-și 
următoarea mutare. 

Tehnic vorbind, ordinul categoric rostit de Jacobo 
fusese necesar și corect. În calitate de adjunct al anche- 
tatorului-șef, avea autoritate asupra oricui prezent la 
locul crimei, indiferent de grad. Insă aceasta era o au- 
toritate rareori folosită până la limitele sale, mai ales 
când ofițerul căruia i se adresase era cu șapte grade 
peste cel al detectivului. În timp ce restul lumii îl pri- 
vea, Jacobo înghiţi un nod. Corect sau nu, știa că sărise 
peste cal și că, până mâine, s-ar fi putut trezi înapoi 
in uniformă, străbătând la pas centrul orașului Miami, 
într-o patrulare de noapte. În acel moment, Julio Ve- 
rona tuși discret și i se adresă șefului: 

— Sir, dacă nu vă supăraţi, cred că detectivul a în- 
cercat doar să conserve probele. 

Arătă spre o zonă din spatele cadavrelor. 

- Despre ce-i vorba? întrebă locotenentul Newbold. 

- Un iepure mort, spuse Verona privind în jos, 
S-ar putea să fie important. 

Brewmaster îşi ridică privirile, uluit. 

- E al naibii de important! Este încă un simbol. 
Avem nevoie de Malcolm Ainslie. 

- Sugerezi că detectivul Jacobo știa că animalul 
era acolo? întrebă sceptic comandantul. 

- Nu știu, domnule, spuse incet supervizorul de 
la identificare, dar până nu cercetăm întreaga zonă, 
trebuie să presupunem că dovezile sunt peste tot. 

Șeful ezită, încercând, în mod limpede, să se stăpa- 
nească. Avea reputația de a fi de un autoritarism rigid, 
însă era corect. 

- Foarte bine. 

Mult mai reținut, îi privi pe toți cei aflați la lo- 
cul faptei. 

- Am venit aici ca să subliniez cât este de impor- 
tant acest caz. Lucraţi din greu. Avem nevoie de o 
soluție cât de curând posibil. 

Mergând inapoi spre ușă, comandantul Ketledge 
se opri inaintea lui Newbold. 

- Locotenent, ai grijă ca în dosarul detectivului 
Jacobo să fie trecută o notă de apreciere. 

Șeful zâmbi ușor. 

- Pentru, să zicem „conservarea cu tenacitate a 
probelor în circumstanțe dificile“. 

O clipă mai târziu, comandantul dispăru de-acolo. 
Cam la o oră după aceea, în timp ce încă se mai recol- 
tau probele, Julio Verona îi raportă sergentului Brew- 
master: 

- Printre lucrurile domnului Ernst am găsit un 
portofel cu carnetul său de conducere și carduri de 

credit. Niciun ban, Însă forma portofelului sugerează 
că, de obicei, existau anumite sume. 

Brewmaster verifică imediat asta discutând cu 
Theo Palacio care, impreună cu soţia sa, fusese in- 
struit să rămână în bucătărie şi să nu atingă nimic din 
casă. Majordomul era gata-gata să plângă și avea difi- 
cultăți la vorbire. Soţia lui, aşezată la masa din bu- 
cătărie, plânsese şi ea. 

- Domnul Ernst avea întotdeauna bani în acel 
portofel, zise Theo. Majoritatea bancnotelor erau de 
cincizeci și O sută de dolari. li plăcea să aibă bani gheaţă 
la el. 

— Ştii cumva dacă a notat seriile acestor banc- 
note mari? 

Palacio clătină din cap. 

- Mă îndoiesc. 

După o pauză, cât îi permise lui Palacio să-și re- 
vină, Brewmaster continuă. 

- Hai să te întreb altceva. 

Răsfoi mai multe pagini ale carnetului său de no- 
tițe, studiind însemnările făcute mai devreme. 

- Mi-ai spus că, atunci când ai intrat în dormitorul 
soților Ernst în această dimineață, ţi-ai dat seama că 
nu mai puteai face nimic ca să-i ajuţi pe domnul și 
doamna Ernst şi te-ai dus imediat la telefon. 

- Chiar așa a fost, domnule. Am sunat la 911. 

- Dar ai atins vreun obiect din dormitor? Orice? 

Palacio clătină din cap. 

- Ştiam că, până la venirea poliției, totul trebuie 
să rămână neatins. 

Majordomul dădu semne de ezitare. 

- Ce-i? îl interpelă Brewmaster. 

- Păi, mai este un lucru de care-am uitat până in 
acest moment. Radioul era dat foarte tare. L-am oprit. 
Îmi pare rău de asta. 

- Nu-i nimic, dar hai să ne uităm la el. 

Ajunşi în dormitorul soților Ernst, se duseră spre 
aparatul de radio portativ. 

- Când l-ai oprit, ai schimbat și postul? întrebă 
Brew master. 

- Nu, domnule. 

- A mai folosit cineva radioul de atunci? 

- N-aş crede. 

Brew master își trase o mănușă de cauciuc pe mâna 
dreaptă şi apoi porni radioul. Cântecul „Oh, What 
a Beautiful Morning“, piesă din opera „Oklahoma“ 
de Rogers şi Hammerstein, umplu întreaga incă- 
pere. Detectivul examină scala radioului, potrivită la 
93,1 FM. 

- Asta-i WTMI, comentă Palacio. Era preferatul 
doamnei Ernst. Îl asculta adesea. 

La scurt timp după aceea, Brew master o conduse 
pe Maria Palacio în dormitorul celor doi soți uciși 
pentru a-i pune o întrebare. 

- Vă sfătuiesc să nu vă uitaţi la cadavre, Îi spuse 
el. Mă voi plasa între ele şi dumneavoastră. Dar este 
altceva la care aș vrea să vă uitaţi. 

Acel „altceva“ erau bijuterii: un inel cu safir și dia- 
mant impreună cu cerceii potriviți, un alt inel din aur, 
un colier de perle cu o clemă din turmalină, o brățară 

din aur cu diamante, toate acestea de o valoare evidemă 
şi lăsate la vedere pe măsuța de toaletă din dormitor. 

- Da, toate erau ale doamnei Ernst, zise Maria 
Palacio. Nici nu se deranja să le pună la loc, le lăsa 
afară, apoi dimineaţa le iîncuia în seif. Am și averti- 
zat-o odată... 

Glasul femeii se frânse. 

— Asta-i tot, doamnă Palacio, mulţumesc, zise Brew- 
master. Mi-aţi spus tot ceea ce voiam să știu. 

Totuși mai târziu, răspunzând uneia dintre între- 
bările lui Brewmaster, doctorul Sanchez afirmă: 

- Da, în esenţă, rănile faciale și mutulările cor- 
porale ale domnului și doamnei Ernst sunt similare 
celor din cazurile Frost și Urbina și probabil, din ra- 
poartele pe care le-am primit, și celor din Fort Lau- 
derdale şi Clearwater. 

- Iar rănile de cuțit, doamnă doctor? 

- Desigur, n-aş putea spune nimic până după au- 
topsie. Dar la o primă impresie aş zice că rănile de 
cuțit de pe ambele cadavre au fost provocate cu ace- 
lași Bowie folosit și în celelalte cazuri. 

Cat despere iepurele mort, doctorul Sanchez o rugă 
pe proprietara unui magazin de animale de companie, 
Heather Ubens, cu care mai colaborase și inainte, să 
vină la reședința Ernst. Ubens, o autoritate în ceea 
ce priveşte animalele mici, identifică creatura cu nu- 
mele ei comercial drept un iepure Lopear. Mulți din- 
tre ei, spuse ea, erau vânduți local drept animale de 
companie. Din moment ce iepurele nu avea niciun 
semn de rănire, Ubens era de părere că fusese ucis 

prin asfixiere, pur şi simplu, prin lipsă de aer. După 
ce iepurele fu fotografiat, doctorul Sanchez puse să 
fie trimis la biroul medicului legist, pentru a fi con- 
servat În formaldehidă. 

Sergentul Brewmaster îl chestionă pe Theo Pala- 
cio dacă iepurele fusese animalul de companie din 
casa Ernst. 

- Nici vorbă. Domnului și doamnei Ernst nu le plă- 
ceau animalele, îi spuse majordomul, adăugând: Aș 
fi vrut să-și ia un câine de pază, din cauza criminalită- 
ţii; m-am oferit chiar să mă îngrijesc eu de el, dar dom- 
nul Ernst a zis că nu, că fiind consilier municipal 
poliţia se va ocupa întotdeauna de siguranța sa. Dar n-au 
făcut-o, nu-i aşa? Brewmaster preferă să nu răspundă. 

Ulterior, poliția făcu cercetări şi la alte magazine 
de animale de companie din Miami, folosind foto- 
grafii de la locul crimei în incercarea de a-l găsi pe 
cumpărătorul iepurelui. Însă din moment ce erau vân- 
duțu atât de mulți iepuri, uneori câte șapte sau opt pui 
de-abia fătați la un loc și din moment ce puţine dintre 
magazine țineau o evidenţă detaliată a lor, cercetările 
se dovediră a fi lipsite de succes. 

Hank Brewmaster îi spuse lui Malcolm Ainslie de 
iepurele mort și-l întrebă: 

- Este ceva in Apocalipsa care să se potrivească 
aşa cum a fost în celelalte cazuri? 

- În Apocalipsa ori în alte părți ale Bibliei nu se 
vorbeşte de niciun iepure. Sunt sigur de asta, zise Ain- 
slie. Totuşi, ar putea fi un simbol. Iepurii, ca specie, 
sunt foarte vechi. 

- Nicio conotaţie religioasă, ceva? 

- Nu sunt sigur. 

Ainslie se opri, amintindu-și de cursurile din seria 
Originea vieții şi erele geologice, la care luase parte 
la scurt timp după ce credința sa religioasă incepuse 
să se clatine. Îşi reaminti unele amănunte. Uneori era 
surprins de cât de multe ţinea minte. 

- lepurii sunt lagomorfe, iepurii sălbatici, rozătoa- 
rele de câmp. Sunt originari din nordul Asiei, apărând 
cam pe la sfârșitul paleocenului. 

Zambi. 

- Asta Înseamnă cu cincizeci şi cinci de milioane 
de ani inainte de versiunea creației din Geneză. 

- Crezi că tipul nostru, un obsedat religios, după 
cum i-ai spus, cunoaște toate aceste lucruri? întrebă 
Brew master. 

- Mă indoiesc. Dar cine ştie ce crede el sau de ce? 

În acea seară, acasă, Ainslie se duse la computerul 
lui Karen, unde se afla o versiune a Bibliei, ediția rege- 
lui James. În ziua următoare îi spuse lu: Brewmaster: 

- Am căutat în calculator referiri la „lagomorfe“, 
„iepure“, „şoarece de câmp“ în Biblie. Nici urmă de 
lagomorfă sau șoarece de câmp, însă „iepure“ apare de 
două ori: o dată în Leviticul şi o dată în Deuterono- 
mul, dar nici urmă în Apocalipsa. 

- Crezi că iepurele nostru ar fi putut înlocui unul 
sălbatic și în acest fel să devină un simbol biblic? 

- Nu, nu cred. 

Ainslie ezită, apoi spuse: 

- Am să-ţi povestesc ce cred eu, după ce m-am tot 
perpelit azi-noapte. Nu cred că iepurele este un sim- 
bol care ţine de Apocalipsă. Nu se potrivește. Cred 
că este o pistă falsă. 

În timp ce Brewmaster îl privea curios, el continuă: 

- Toate celelalte simboluri lăsate la locul crimelor 
se potriveau cu ceva anume. Cum au fost cele patru 
pisici moarte, „patru fiare“, luna roșie pentru „luna 
s-a făcut ca sângele“, trompeta pentru „un glas mare, 
ca de trâmbiță“. 

- Îmi amintesc, dădu Brew master din cap. 

- Oh, cum să nu, un iepure ar putea fi și el o „fiară“. 
Apocalipsa este plină de fiare. 

Ainslie clătină din cap. 

- Dar nu cred. 

- Atunci ce sugerezi? 

- Cred că-i vorba mai mult de instinct, Hank. Dar 
cred că trebuie să ne gândim serios dacă crimele Ernst 
chiar au fost următoarele din serie sau au fost comise 
de altcineva, iar acesta a încercat să le facă să pară așa. 

— Ai uitat? N-am dezvăluit detalii legate de crimele 
anterioare. 

- Însă unele au fost publicate. Reporterii au sursele 
lor, intotdeauna se întâmplă așa. 

- Ei bine, toate astea-s surprinzătoare, Malcolm, 
și-am să incerc să nu le pierd din vedere. Dar trebuie 
să-ți spun că, după ce-am văzut locul crimei Ernst, am 
impresia că ideile tale sunt cam ciudate. 

Lăsară lucrurile așa. 

La scurt timp după aceea, Sandra Sanchez anunță 
concluziile sale după autopsia ambelor victime. Da, 
fuseseră ucise cu un cuţit Bowie, așa cum îi sugerase 
şi prima sa cercetare a rănilor. Oricum, crestăturile 
distincte şi urmele zimţate de pe cadavre erau diferite 
față de celelalte crime, aşa că s-a folosit un alt cuțit, 
ceea ce nu dovedea nimic, pentru că un cuţit Bowie 
putea fi cumpărat cu ușurință, iar un ucigaș în serie 
putea avea lejer câteva bucăți. 

Astfel, pe măsură ce se scurgeau zilele și in pofida 
dubiilor lui Malcolm Ainslie, era din ce în ce mai 
sigur că și asasinatele Ernst fuseseră comise de aceeași 
mână ca și celelalte opt crime precedente, încă neelu- 
cidate. Circumstanţele de bază erau identice, tot așa 
și elementele suplimentare: iepurele mort, un posibil 
simbol din Apocalipsă, dispariţia banilor, bijuteriile 
foarte vizibile lăsate neatinse, precum și radioul dat 
tare. De asemenea, la fel ca şi în crimele anterioare, 
nu existau amprente. 

Oricum, anchetatorii erau tulburaț de viteza cu 
care crimele Ernst se succedaseră după cazul Ur- 
bina/Pine 'Terrace Condo, survenit cu numai trei zile 
inainte. Crimele anterioare avuseseră un răgaz de 
două până la trei luni intre ele. Presa și publicul erau 
intrigaţi de acest fapt și puneau întrebări la obiect: 
işi accelerase ucigașul misiunea sa mortală, oricare o 
fi fost aceasta? Avea vreun simțământ de invincibi- 
litate, că era „pe felie“? Exista vreo semnificaţie spe- 
cială în faptul că una dintre victime era consilier 

municipal la Miami? Și ce făcea poliția, în caz că făcea 
ceva, să anticipeze următoarele mutări ale ucigașului? 

Dacă ultimei întrebări nu i se putea răspunde pu- 
blic, unitatea specială pentru supravegherea celor șase 
suspecți își începuse activitatea avându-l pe sergentul 
Ainslie la conducere. Și cazul Ernst a fost desemnat 
drept responsabilitatea unității. Sergentul Brewmas- 
ter, în timp ce conducea ancheta în cazul Ernst, de- 
venise un membru al unităţii, raportând numai în 
faţa lui Malcolm Ainslie, la fel cum făceau şi detectivii 
din echipa lui Brewmaster, Dion Jacobo și Seth Wight- 
man. Dar chiar inainte ca îndatoririle unității spe- 
ciale să intre în vigoare, avu loc o şedinţă despre care 
Ainslie știa că era inevitabilă. 

La ora 8:15 dimineaţa, la două zile după ce au fost 
găsite cadavrele mutilate ale lui Gustav și Eleanor Ernst, 
Malcolm Ainslie sosi la cartierul general al secției 
Omucideri, după ce se întâlnise cu sergentul Brew- 
master la locul crimei, pentru o actualizare a situa- 
ției. Din nefericire, nu se mai găsise nimic din ziua 
precedentă. O anchetă prin imprejurimi, în decursul 
căreia locuitorii fură întrebaţi de prezenţa recentă a 
unor necunoscuți prin zona Bay Point, nu se soldase 
decât cu „Nada“, așa cum spuse Brewmaster. 

La secția Omucideri, locotenentul Newbold aștepta 
lângă biroul lui Ainslie. Îi făcu semn și-i spuse: 

- Este cineva care te aşteaptă în biroul meu, Mal- 
colm. Mai bine te-ai pune în mişcare. 

Câteva clipe mai târziu, Ainslie se afla în pragul 
biroului comandantului secției Omucideri, de unde 

o văzu pe Cynthia Ernst aşezată pe locul lui New- 
bold. Era imbrăcată într-o uniformă de poliţie, dichi- 
Sită și arăta uluitor. Ce ironie, reflectă Ainslie, că niște 
haine bărbătești atât de sobre puteau deveni atât de 
sexy pe un trup de femeie. Vestonul croit cu umerii 
pătrați, ornat cu frunzele de stejar din aur ale gradului 
de maior, nu făcea altceva decât să sublinieze propor- 
țuile perfecte ale siluetei sale. Părul castaniu-inchis, 
tuns până la distanţa regulamentară de 3,81 centimetri 
deasupra liniei gulerului, îi incadra pielea albă și catı- 
felară, ochii verzi și pătrunzători. Ainslie simți și boa- 
rea unui parfum familiar și smintirile îl copleşiră brusc. 

Așezată la birou, Cynthia studiase cu atenţie un 
teanc de hârtii, iar acum își ridică privirea, cu o faţă 
lipsită de orice expresie. 

- Intră, zise ea. Închide uşa. 

Ainslie făcu așa cum i se ceruse, observând că ochii 
ei erau inroșiți, probabil din cauza plânsului. Așezat 
in faţa biroului, incepu să spună: 

- Aş vrea să vă spun cât de rău imi pare. 

- Mulţumesc spuse maiorul Ernst grăbită, apoi 
continuă pe un ton egal: Am venit aici pentru că am 
unele întrebări pentru tine, sergent. 

Îi vorbi pe același ton: 

- Mă voi strădui să răspund. 

Chiar și acum, în pofida răcelii ei pentru el, la vede- 
rea ȘI ascultarea Cynthiei Ernst se simţea excitat, tot 
aşa ca pe vremea când fuseseră iubiți. Acele interludii 
erotice, excitante, provocatoare păreau acum să se fi 
petrecut cu multă vreme în urmă. 

Relaţia lor începuse cu cinci ani în urmă, pe vre- 
mea când erau amândoi detectivi la Omucideri. Pe 
atunci, Cynthia era frumoasă și adorabilă, la cei trei- 
zeci de ani ai săi, cu trei ani mai tânără decât Mal- 
colm. Acum, decise el, era chiar şi mai atrăgătoare. 
Fascinantă într-un fel ciudat, răceala ei de neclintit, 
apărută de la despărţirea lor la un an de la inceputul 
relaţiei, o făcea să pară și mai tentantă și excitantă decât 
inainte. Cynthia își transmitea sexualitatea ca pe o 
undă de ghidaj, întotdeauna fusese așa și, spre jena 
lui Ainslie, chiar și în acest cadru deloc romantic tot 
incepu să simtă o erecţie. 

Ea-i făcu semn spre un scaun așezat în fața biro- 
ului şi-i spuse fără nicio urmă de zâmbet: 

- Poți lua loc. 

Ainslie îşi îngădui un zâmbet vag. 

- Mulţumesc, doamnă maior. 

Se aşeză, dându-și seama că, din scurtul lor schimb 
de replici, Cynthia stabilise relația dintre ei pe baza 
gradelor lor relative, al ei fiind mult, mult superior 
lui. Păi, era destul de corect așa. Nu era nimic rău să 
ştie cum stătea. Ar fi vrut insă, ca ea să-i fi permis să-și 
exprime compasiunea sa autentică pentru pierderea 
în condiţii atroce a părinților ei. Dar Cynthia reveni 
cu privirea asupra documentului pe care-l citea, apoi, 
fără nicio grabă, îl puse jos și ridică faţa spre el. 

- Am înţeles că eşti însărcinat cu conducerea an- 
chetei în uciderea părinților mei. 

- Da, sunt. 

Începu să-i vorbească de unitatea specială și de obi- 
ectivele sale, dar ea 1-o reteză scurt. 

— Știu toate astea. 

Ainslie se opri şi aşteptă, intrebându-se ce urmă- 
rea Cynthia de fapt. Era sigur de un singur lucru: era 
profund și sincer indurerată. Ochii ei înroșiți dovedeau 
asta Și, după știința lui, relația dintre Gustav, Eleanor 
și Cynthia Ernst, singurul lor copil, fusese extraor- 
dinar de apropiată. În alte circumstanțe, s-ar fi întins 
și ar fi îimbrățișat-o sau doar i-ar fi atins mâna, dar ştia 
prea bine că nu era cazul s-o facă acum. În afară de 
faptul că de patru ani fiecare o luase pe drumul său 
propriu, ştia că Cynthia va ridica imediat bariera ei 
inviolabilă, de protecție, folosită de ea atat de des, 
eliminând orice tușă personală, devenind profesio- 
nistul nerăbdător și dur pe care-l cunoscuse și el atât 
de bine. 

Cynthia își mai dezvăluise și alte trăsături, mai 
puțin admirabile, pe când ea și Ainslie lucraseră im- 
preună. Francheţea ei aspră o făcea să respingă orice 
subtilitate, chiar dacă subtilitatea putea fi uneori un 
bun instrument de investigaţie. Ea prefera scurtătu- 
rile în anchetele poliției, chiar dacă asta ar fi însemnat 
să traverseze bariera și să cadă la anumite înţelegeri 
cu răufăcătorii, în afara celor oficiale legate de recu- 
noașterea vinovăţiei, sau plasa probe incriminatorii 
pentru a „dovedi“ unele delicte cunoscute. În timpul 
cât fusese supervizorul ei la Omucideri, Ainslie îi pu- 
sese în discuţie metodele, cu toate că nimeni nu putea 

contesta rezultatele ei care, la aceea vreme, se răsfrân- 
geau favorabil şi asupra lui. 

Apoi, mai exista și acea latură cu totul neprofe- 
sională, intimă, destrăbălată, extrem de senzuală a 
Cynthiei, cea pe care n-o va mai vedea nici astăzi, nici 
altă dată. Îşi izgoni acest gând din minte. 

Fa se aplecă peste birou şi-i spuse: 

- Treci la subiect. Vreau să aud ce faci cu adevărat 
ȘI să nu omiți nimic. 

Această scenă, se gândi Ainslie, era o reluare a mul- 
tora derulate înainte. 

Cynthia Ernst intrase în poliția din Miami când 
avea douăzeci şi șapte de ani, cu un an înaintea lui Mal- 
colm Ainslie. Progresase rapid, iar unii spuneau că da- 
torită tatălui său, care era consilier municipal, dar cu 
siguranţă acest aspect nu-i făcuse niciun fel de greutăţi, 
cum nici faptul că minoritățile și drepturile femeilor 
creaseră noi priorități Și șanse. Insă motivul adevărat 
pentru succesul Cynthiei, după cum admiteau toți 
cei care o cunoşteau bine, erau abilitățile ei naturale 
și ambiția, cumulate cu munca intensă, atât timp cât 
era nevoie. De la bun inceput, în timpul cursului obli- 
gatoriu de zece săptămâni, de la academia de poliţie, 
Cynthia a excelat demonstrând că avea o memorie 
bună și o minte ageră atunci când se confrunta cu tot 
felul de probleme. Era excepțională și la mânuirea 
armamentului, fiind calificată de instructorul de tir 
drept „remarcabilă“. După patru săptămâni, timp în 
care trase cu precizia unui ţintaș de elită şi fu capa- 
bilă să-și demonteze şi să monteze la loc arma cu o 

viteză uluitoare, punctajul ei nu cobori niciodată 
sub 298 de puncte din 300 posibile. După terminarea 
cursurilor la academie, Cynthia se dovedi a fi un ofițer 
de poliție extrem de competent, ajungând să fie apre- 
ciată de superiorii ei pentru inițiativă și ingeniozitate, 
precum și pentru viteza cu care lua deciziile, ultima 
calitate fiind esenţială în aplicarea legii și absolut nota- 
bilă la o femeie. Toate aceste talente, plus priceperea 
de a se face remarcată, grăbiră transferul Cynthiei la 
secția Omucideri, după numai doi ani de patrulare 
pe străzi în uniformă. 

La Omucideri, seria succeselor sale continuă şi 
acolo-l cunoscu ea pe Malcolm Ainslie, de asemenea 
detectiv, cu o reputaţie tot mai amplă ca investigator 
remarcabil. Cynthia fu desemnată să facă parte din 
aceeași echipă de la Omucideri ca și Ainslie, condusă 
pe atunci de detectivul-sergent Felix Foster, cu înde- 
lungate state de serviciu. La scurt timp după sosirea 
Cynthiei, Foster fu avansat la gradul de locotenent 
ȘI se mută la un alt departament. Ainslie, promovat 
sergent, îi luă locul. 

Dar chiar inainte de acest moment, Ainslie și Cyn- 
thia lucraseră impreună și simțeau o atracție reci- 
procă, o atracție care mocnea, apoi explodă. Cyntia 
era coordonatorul investigaţiilor într-un caz de crimă 
triplă, ajutată din când în când de Ainslie. Urmărind 
câteva piste promițătoare, plecară amândoi cu avio- 
nul la Atlanta, petrecând acolo două zile. Pistele făgă- 
duiau să merite efortul, iar la sfârșitul primei zile 
crâncene, dar fructuoase, se cazară la un motel din 

suburbii. Apoi, la cină, în aceeași seară, într-un local 
mic, dar surprinzător de bun, Ainslie o privi pe Cyn- 
thia așezată vizavi de el și, simțind instinctual ceea 
ce se va întâmpla, o întrebă: 

- Eşti foarte obosită? 

- Obosită ca naiba, răspunse ea. 

Apoi, căutându-i mâna, adăugă: 

- Dar nu prea obosită pentru ce vrem tu și cu 
mine, și acesta nu-i desertul. 

În mașină, în timp ce se întorceau la motel, Cynthia 
se aplecă spre el și-și plimbă limba peste urechea lui. 

- Nu prea cred că mai pot să aştept, susură ea. 
Tu poți? 

Apoi îl mângâie cu mâna, făcându-l să geamă și 
să se foiască. În pragul camerei lui, el se aplecă și-o 
sărută uşor. 

- Bănuiesc că ai vrea să intri. 

- La fel de mult pe cât ai vrea și tu, răspunse ea 
poznaşă. 

Era tot ce-i mai trebuia lui Ainslie. Deschizând ușa, 
o împinse înăuntru. Ușa se trânti și camera rămase 
in întuneric. Rezemând-o pe Cynthia de perete, se 
lăsă cu toată greutatea pe ea. Îi simţea respirația acce- 
lerându-se, trupul pulsând de nerăbdare. Răsuflând 
in părul ei, sărutând-o pe ceafă, Ainslie își lăsă mâna 
pe talia ei și i-o strecură în chiloți. 

- Oh, Doamne, șopti ea. Te vreau acum. 

— Şşşşt, făcu Ainslie, cu degetul umezit și ispititor. 
Nu mai spune nimic. Niciun cuvânt. 

Apoi ea se răsuci repede și fără niciun avertisment, 
ajungând față-n faţă cu el, dar tot lipită de perete. 

- Să ţi-o trag, sergentule, zise ea dintr-o răsuflare, 
apoi îl acoperi cu sărutări. 

Se chinuiră cu dezbrăcatul hainelor, pe măsură ce 
sărutările deveniră tot mai disperate. 

- Eşti minunată, murmură Ainslie de câteva ori. 
Doamne, eşti frumoasă. 

În cele din urmă, Cynthia îl împinse în pat și se 
cățără peste el. 

- Am nevoie de tine acum, dragostea mea. Să nu 
indrăznești să mă faci să mai aştept nicio secundă. 


După aceea își traseră sufletul, apoi făcură dragoste 
din nou, continuând toată noaptea. În haosul din gân- 
durile sale, Malcolm își dădu seama că Cynthia pre- 
luase comanda între ei în materie de sex și surprinzător, 
el avusese senzația că era dominat și posedat, deși nu-i 
păsa de asta. În lunile următoare, odată cu promo- 
varea lui Ainslie de la detectiv la sergent-detectuv, fu 
in măsură să aranjeze în așa fel munca de pe teren, încât 
el și Cynthia se aflau frecvent la Miami sau în misiuni 
peste noapte în afara orașului. Oricum, relația dintre 
ei continuă. Au existat multe momente când Ainslie 
işi reamintea, cu o undă de vinovăție, de mariajul lui 
cu Karen. Însă foamea explozivă a Cynthiei și propria 
lui plăcere sălbatică de a o satisface păreau să eclipseze 
orice altceva. La fel ca în prima lor întâlnire sexuală, 
fiecare dintre zbenguielile lor următoare începea cu un 
sărut îndelung și continuu, în timp ce se dezbrăcau 

Și, pe măsură ce trecea timpul, jocul lor magic și exal- 
tant se prelungi. 

Într-una din dezbrăcările lor, Ainslie descoperi un 
al doilea pistol purtat de Cynthia într-un toc de la glez- 
nă, sub pantaloni, cum aveau în timpul programu- 
lui de lucru majoritatea femeilor-detectivi. Obișnuita 
armă de serviciu, purtată atât de Ainslie, cât și de 
Cynthia, era un Glock de 9 mm, automatic, cu un 
încărcător de cincisprezece gloanţe cu vârf concav. Însă 
această jucărie, cumpărată de Cynthia pentru ea, era 
un Smith & Wesson cromat, un pistol cu cinci focuri. 

- Este pentru oricine m-ar ataca, nu pentru tine, 
dragule, murmură ea. 

Apoi, strecurându-și vârful limbii în urechea lui, 
zise încet: 

- În acest moment, singura armă care mă intere- 
sează este a ta. 

Pistolul în plus, cunoscut printre poliţişti drept 
„azvârlitul“, era legal în posesia unui ofițer de poliție 
numai dacă era și inregistrat, iar deținătorul său era 
calificat în mânuirea lui prin practica din poligonul 
de trageri. Cynthia îndeplinea ambele cerințe. De fapt 
arma ei suplimentară va fi folosită intr-un mod de care 
Malcolm Ainslie își amintea recunoscător. 

Cynthia Ernst era detectivul la comandă, iar Ain- 
slie sergentul ei supervizor într-o investigație com- 
plexă pentru o „whodunit“ în care un angajat al unei 
bănci din Miami era bănuit că asistase la o crimă, însă 
nu se prezentase de bunăvoie cu informaţii. Cynthia 
și Ainslie se duseseră impreună la bancă, o filială mare, 

centrală, pentru a-l chestiona pe martorul potențial, 
şi intrând nimeriră într-un jaf în desfășurare. Era cam 
pe la vremea amiezii și banca era aglomerată. 

Cu nici trei minute înainte, jefuitorul, un alb înalt 
și musculos, înarmat cu un pistol automat Uz, se du- 
sese la una dintre casiere și-i ceruse să pună toți banii 
din sertarele ei în sacul de pânză pe care i-l impinsese 
el. Puţini oameni își dăduseră seama ce se întâmplă până 
când unul dintre agenţii de pază din bancă Îl observă 
pe bărbat și alergă spre el. Cu pistolul în mâini, paz- 
nicul strigă: 

- Tu, de acolo, de la ghișeu! Aruncă arma! 

În loc să se supună ordinului, jefuitorul se răsuci 
pe călcâie și trase o rafală spre paznicul care căzu la 
podea. În timp ce izbucniră țipetele și panica, indivi- 
dul urlă: 

- Acesta-i un jaf armat! Nu mușcă nimeni și nimeni 
altcineva nu va fi rănit! 

Apoi se aplecă, o înșfăcă pe casieră de gât și tră- 
gând-o peste ghișeu o ţinu în așa fel incat aproape că 
se sufoca. 

În această învălmășeală urmată de tăcere, Cynthia 
și Ainslie își făcură apariţia în bancă. Fără nicio ezitare, 
Ainslie băgă mâna în tocul de pistol din interiorul 
sacoului său și scoase Glockul de 9 mm. Folosindu-și 
ambele mâini și luând poziţie de tragere, aținti arma 
către jefuitor, strigând cu glas tare: 

- Sunt polițist. Dă-i drumul femeii. Pune-ţi arma 
pe ghișeu și ridică mâinile, altfel trag! 

În același timp, Cynthia se îndepărtă de Ainslie, 
fără să facă nicio mișcare bruscă, pentru a nu atrage 
atenţia bărbatului. În mână avea o poșetă mică și ba- 
nală, ținută cu nonşalanţă. Jefuitorul o strânse şi mai 
tare pe casieră și orientă arma spre capul femeii. Șuieră 
spre Ainslie: 

- Aruncă arma, jegule, ori curviștina o încasează 
prima. Fă-o! Arunc-o! Am să număr până la zece. 
Unu, doi... 

Funcţionara de la bancă zise cu un glas sugrumat: 

- Vă rog, faceţi cum vă spune! Nu vreau să... 

Vorbele-i fură retezate când strânsoarea se mări. 

Jefuitorul continuă: 

- Trei... patru... 

Ainslie strigă: 

- Îşi spun din nou, lasă arma aia blestemată și 
predă-te. 

- Tampenii! Cinci... șase... aruncă rahaţul ăla de 
pistol, căcatule, sau o mierlesc pe curva asta la zece! 

Cynthia, retrasă într-o parte, cu o minte rece și 
calculată estimă linia de tragere. Știa că Ainslie trebuie 
să fi ghicit ce voia să facă și încerca să tărăgăneze lucru- 
rile, ca să tragă de timp, cu toate că nu prea avea șanse 
de succes. Jefuitorul era un învins, știa că n-avea cum 
să mai scape și de aceea nici nu-i mai păsa. Numără- 
toarea lui continua: 

- Șapte... 

Ainslie, neclintit, își menţinu poziția de tragere. 
Cynthia știa că acum conta în totalitate pe ea. În 
intreaga bancă nu se mai auzi niciun sunet; toţi erau 


DETECTIVUL 195 


nemișcaţi și încordaţi. Era de presupus că la această 
oră alarmele mute fuseseră activate deja. Dar vor mai 
trece câteva minute până la sosirea poliției și, chiar 
Și-atunci, ce-ar fi putut face? 

Putea vedea că nu era nimeni în spatele jefuito- 
rului. Era aproape direct în fața Cynthiei, părând să 
nu fie conştient de prezenţa ei, atenţia lui fiind con- 
centrată asupra lui Ainslie. Casiera, având arma încă 
ațintită asupra capului său, era periculos de aproape 
de el, prea aproape pentru a fi în siguranţă, dar nu 
exista alternativă. Cynthia va trage un singur foc de 
armă și trebuia să fie o lovitură mortală... 

- Opt... 

Dintr-o singură mișcare rapidă, Cynthia trase fer- 
moarul poșetei ei speciale, un înlocuitor nou și foarte 
eficient pentru tocul de la gleznă. Lăsând-o să cadă, 
înșfăcă micul Smith & Wesson din interior, pistolul 
cromat care străluci când îl ridică. 

- Nouă... 

Ochind instantaneu, se poziționă și trase. 

Sunetul ascuțit al focului de armă făcu toate cape- 
tele să se întoarcă. Cynthia ignoră privirile din jur, 
ochii ei ațintindu-se asupra bărbatului prăbușit, iar din 
gaura sângerie din centrul frunțui lui incepu să curgă 
sângele. Casiera se eliberă imediat de brațul bărbatu- 
lui şi căzu la podea plângând. 

Ainslie, cu pistolul încă aţintit asupra jefuitorului, 
se duse spre el, îi examină cu atenţie trupul acum ne- 
mișcat, apoi îşi puse arma la loc. În timp ce Cynthia 
i se alătură, el îi spuse cu un rânjet: 


196 ARTHUR HAILEY 


- Ai tras bine. Mulţam. 

În interiorul băncii zumzetul conversațiilor se 
amplifică, apoi, când lumea-și dădu seama ce se întâm- 
plase, izbucniră aplauze preschimbându-se aproape 
imediat în urale spontane adresate Cynthiei. Zâm- 
bind, se sprijini de Malcolm și oftând ușurată îi șopti: 

- Cred că-mi datorezi o săptămână la aparat pen- 
tru asta. 

Ainslie dădu din cap. 

- Va trebui să fim prudenți. Vei deveni celebră. 

Și în zilele următoare chiar ajunse celebră, acla- 
mată ca o eroină de către mass-media. 

La mult timp după aceea, când Ainslie își examină 
relația lui cu Cynthia, se întrebă dacă pofta sa neîn- 
frânată nu era decât o reacție întârziată datorată ani- 
lor îndelungaţi petrecuţi de el în celibatul nefiresc al 
preoţiei. Adevărat sau nu, prioritatea lui, în ceea ce 
incă mai considera că fusese Anul Cynthiei, a fost doar 
satisfacția sa carnală, elaborată. Din când în când, în 
acea perioadă, se mai întreba: N-ar trebui să mă mus- 
tre conștiința? Apoi îşi reamintea că existau ere întregi 
de precedente, prin anul 1000 î.d.Hr. sau pe-aproape, 
de exemplu. Memoria sa de seminar (va scăpa vreo- 
dată de ea?) 1-l readuse pe biblicul rege David şi pe 
cea de-a doua Carte a lu: Samuel, capitolul 11: 


„Într-o după amiază spre seară, David s-a sculat 
de pe pat; şi pe când se plimba pe acoperișul casei 
împărăteşti, a zărit de acolo o femeie care se scălda 
şi care era foarte frumoasă la chip.“ 

Desigur, nu putea fi decât Bathsheba, soția lui 
Uriah, plecat să lupte într-unul dintre războaiele des- 
crise de Vechiul Testament ca fiind al Domnului. 


„Și David a trimis nişte oameni s-o aducă. Ea a 
venit la el, și el s-a culcat cu ea. După ce s-a cură- 
. . . A . 
țit de necurăția ei, ea s-a intors acasă. Femeia a ră- 
mas însărcinată și a trimis vorbă lui David, zicând: 
Sunt însărcinată.“ 


Din nefericire pentru David, toate acestea s-au 
petrecut înainte de inventarea prezervativelor folosite 
de Ainslie în relațiile sale cu Cynthia. Iar Ainslie nu 
trebuia să se confrunte nici cu soțul ibovnicei, cum 
era războinicul Uriah, pe care regele David pusese 
să fie ucis. 

Surprinzător, în tot acest timp al relației sale cu 
Cynthia, dragostea lu: Malcolm Ainslie pentru Karen 
nu se diminuă. Era ca și cum ar fi avut două vieți pri- 
vate: una, mariajul său, reprezentând siguranţă și per- 
manenţă, iar cealaltă, o aventură desfrânată, despre 
care știuse întotdeauna că într-o bună zi se va sfârși. 
Ainslie nu se gândise niciodată în mod serios să-i pă- 
răsească pe Karen și pe fiul lor, Jason, atunci în vârstă 
de trei ani, în creştere, devenind un omuleț încân- 
tător. Din când în când, în acea perioadă, Ainslie se 
întrebă dacă nu cumva Karen era la curent cu relaţia 
lui sau dacă nu suspecta ceva. Un cuvânt ori o anu- 
mită atitudine l-ar fi putut face să creadă, stânjenit, 
Că ştia. 

Între timp, pe măsură ce traversa Anul Cynthiei, 
unele aspecte ale naturii ei începură să-l facă pe Ain- 
slie să se simtă incomod, iar uneori chiar afectat pro- 
fesional. Ea își schimba periodic dispoziţia, fără niciun 
motiv vizibil, de la căldura sufletească de amorezată, 
la o răceală bruscă. În astfel de momente, Ainslie se 
întreba ce s-a întâmplat între ei, apoi.1și dădea seama, 
după câteva astfel de experienţe, că nu se întâmplase 
nimic; pur și simplu, asta era firea Cynthiei, o faţetă 
a caracterului ei, mult mai vizibilă și frecventă pe mă- 
sură ce timpul trecea. Dar dacă toanele ei schimbă- 
toare erau suportabile, anxietatea profesională mai 
puţin. În întreaga sa carieră în poliție, Ainslie crezuse 
într-un comportament etic, chiar și când avea de-a face 
cu delincvenţi înrăiți care nesocoteau cu totul orice 
formă de etică. Uneori, înţelegeri minore puteau fi 
acceptate în schimbul informaţiilor, însă aceasta era 
și limita lui Ainslie. Unii din cadrul poliției aveau 
alte convingeri și făceau înţelegeri ilegale cu delinc- 
venţii, ori minţeau în cursul declarațiilor, sau plasau 
dovezi fabricate atunci când se părea că nu vor reuși 
altfel. Însă Ainslie nu admitea astfel de tactici, nici 
pentru el, nici pentru cei care lucrau cu el. Se părea 
că Cynthia nu avea astfel de scrupule. 

Ca superior al Cynthiei, Ainslie suspectase că unele 
dintre succesele sale investigative s-ar putea să fie ches- 
tionabile din punct de vedere moral, însă nimic nu-i 
atrase direct atenţia, iar la întrebările sale referitoare 
la metodele ei libertine, despre care se tot zvonea, 
Cynthia răspunse prin negări vehemente și o dată se 

arătă indignată. Cu toate astea, ceva ieși la iveală, în- 
tr-o manieră care nu putea fi trecută cu vederea. Ches- 
tiunea era legată de un as al escrocheriilor, un hoţ 
pe nume Val Castellon, recent eliberat condiţionat 
din închisoare. Cynthia conducea ancheta într-un caz 
de crimă și cu toate că nu era deloc suspectat, despre 
Castellon se credea că s-ar putea să dețină informaţii 
despre un alt fost condamnat care era suspect. Adus 
la secție pentru interogatoriu, Castellon negă că ar 
fi ştiut ceva, iar Ainslie era înclinat să-l creadă. Dar 
nu și Cynthia. 

Într-o altă ședință privată de interogare a lui Cas- 
tellon, ea-l ameninţă cu plasarea de droguri asupra 
lui, dacă nu depunea mărturie cum voia ea și cu ares- 
tarea, caz în care eliberarea lui era revocată și se va 
intoarce la închisoare, fiind apoi confruntat cu noi 
acuzaţii grave. Plasarea de droguri în buzunarul sus- 
pectului, pentru ca mai apoi să pară că tocmai ai dat 
de ele, era o treabă simplă pentru polițiști și mult prea 
frecvent utilizată. 

Ainslie află de amenințările Cynthiei prin inter- 
mediul sergentulu: Hank Brewmaster, căruia i se po- 
vestise tărășenia de către unul dintre informatori săi 
obișnuiți, un gealat de-al lui Castellon. Când Ainslie 
o întrebă pe Cynthia dacă relatarea era adevărată, 
ea admise că era, cu toate că nu avusese loc și pla- 
sarea drogului. 

— Şi nici nu va avea loc, îi spuse el. Eu răspund aici 
Și n-am Să permit asta. 

- Oh, ce mai aiureli, Malcolm! făcu Cynthia. Ori- 
cum, belitul ăla va ajunge înapoi la pârnaie. Eu doar 
i-aş face vânt acolo mai devreme. 

- Nu te-ai prins încă? o întrebă, nevenindu-i să 
creadă. Noi suntem aici ca să asigurăm respectarea 
legii, ceea ce înseamnă că și noi trebuie s-o respectăm. 

— Iar tu ești la fel de îimbacsit ca perna asta veche. 

Cynthia azvârli cu una după el, din patul camere: 
de motel, închiriată de ei într-o amiază ploioasă. În 
același timp, ea se lăsă înapoi pe pat. Își desfăcu picioa- 
rele larg și întrebă: 

- Asta vrei tu să facem legal? În fond, amândoi 
suntem la datorie. 

Apoi rase infundat, știind precis ce urma să se 
întâmple. 

Ainslie se schimbă la față. Se duse la ea, își aruncă 
haina și cravata pe pat. Cynthia se răsti dintr-odată: 

- Repede, grăbește-te! Bagă-ţi minunatul tău mădu- 
lar, mare și ilegal, în mine! 

Aşa cum se mai întâmplase și în alte dăți, Ainslie 
se simţi neputincios, topindu-se în ea și totuși sfios, 
ba chiar stânjenit de limbajul grobian al Cynthiei. 
Cu toate astea, știa că făcea parte din agresivitatea ei 
sexuală și, de fiecare dată, asta contribuia la o acuplare 
mult mai excitantă. În acele momente, abandonară 
cu totul subiectul Val Castellon, pe care Ainslie inten- 
ționa să-l readucă mai târziu în discuţie, cu toate că 
n-o mai făcu. Nici nu află cum fură obținute informa- 
piile lipsă din ancheta condusă de Cynthia în cazul de 
crimă, știu doar că le obținuse, rezultatul fiind unul 

dintre cele mai mari triumfuri investigative ale Cyn- 
thiei și ale lui însuși. 

Ainslie avu grijă ca Val Castellon să nu fie pus 
sub acuzare pentru deținere de droguri şi nici nu i 
se revocă eliberarea condiționată. Intr-un fel sau altul, 
se părea că avertismentul dat de Ainslie Cynthiei fu- 
sese luat în considerare. Pe Ainslie il mai preocupa 
incă ceva. Spre deosebire de mulți dintre ofițerii de 
poliție, Cynthia părea să se simtă bine, chiar încân- 
tată în compania unor delincvenți, amestecându-se 
cu ei prin baruri într-o manieră amicală. Ea şi cu Ain- 
slie difereau şi prin atitudinea lor față de încălcarea 
legii. Ainslie considera rezolvarea delictelor, mai ales 
a omuciderilor, drept o activitate cu un înalt standard 
moral. Cynthia era de altă părere, și odată îi spusese: 

- Acceptă realitatea, Malcolm! Este o cursă între 
ticăloși, polițiști și avocaţi aflaţi în competiție. Câș- 
tigătorul depinde de cât e de deștept fiecare avocat şi 
de cât e de bogat fiecare inculpat. Așa-zisele tale stan- 
darde morale nu au nicio șansă în acest joc. 

Ainslie nu era impresionat. Nu era nici încântat 
să afle că unul dintre companioni: obișnuiți ai Cyn- 
thiei, în baruri și restaurante, era Patrick Jensen, un 
romancier de succes și bon viveur din Miami, dar cu 
o reputație dubioasă, mai ales printre polițiști. Jensen, 
fost reporter de televiziune, scrisese o serie de romane 
polițiste de succes, publicate în toată lumea, iar la vârsta 
de treizeci şi nouă de ani adunase, din câte se zvo- 
nea, douăsprezece milioane de dolari. Unii spuneau 
că succesul i se urcase la cap şi că Jensen devenise un 

fustangiu brutal și arogant, cu o fire violentă. Cea de-a 
doua sa soție, Naomi, de care divorțase, făcuse câteva 
plângeri la poliție pentru violență casnică, dar apoi 
și le retrase înainte să fi putut demara acţiunile judi- 
ciare. De câteva ori după divorţul lor, Jensen făcu 
încercarea de a se reconcilia cu Naomi, însă ea nu 
mai voia să audă de asta. 

Apoi, Naomi Jensen a fost găsită omorâtă, cu un 
glonț de calibrul .38 tras prin gât. Lângă ea zăcea un 
tânăr muzician, Kilburn Holmes, cu care se întâlnea, 
ucis cu un glonț tras de aceeași armă. Potrivit unor 
martori, în aceeași zi ceva mai devreme, Naomi și 
Jensen se certaseră crunt în fața casei, dispută pe par- 
cursul căreia ea insistase s-o lase în pace și-i spusese 
Că intenționa să se recăsătorească. Patrick Jensen era 
un suspect clar, iar cercetările făcute de secția Omu- 
cideri, din Miami, au arătat că avusese ocazia s-o ucidă 
și nu dispunea de niciun alibi. O batistă găsită lângă 
cadavre se potrivea cu celelalte din posesia lui Jensen, 
cu toate că pe ea nu exista nimic care să-i dovedească 
apartenența. Oricum, o bucăţică de hârtie din mâna 
lui Holmes se potrivea cu un alt fragment, găsit în 
gunoiul lu: Jensen. Apoi, detectavii descoperiră că 
Jensen cumpărase un revolver Smith & Wesson cu 
două săptămâni înainte de crime, de calibrul .38; el 
pretinse că-l pierduse, dar n-a fost găsită nicio armă 
a crimei. 

În pofida eforturilor intense depuse de echipa de 
la Omucideri a sergentului Pablo Greene, n-a mai fost 
obținută nicio altă dovadă, iar cu ce aveau nu se puteau 

prezenta inaintea unui mare juriu. Patrick Jensen știa 
Și el asta. 

Detectivul Charles Thurston, investigatorul-șef, 
le spuse sergenților Greene şi Ainslie: 

- Am fost astăzi la idiotul ăla arogant de Jensen, 
ca să-i mai pun niște întrebări, iar cretinul mi-a râs 
în nas și mi-a spus să fac paşi. 

Thurston, un detectiv experimentat, de obicei 
manierat și răbdător, încă mai clocotea de pe urma 
întâlnirii. 

- Ticălosul ştie că ştim că el a făcut-o, continuă el, 
Și ne transmite mesajul: „Și ce dacă, tot nu veţi putea 
dovedi nimic.“ 

- Lasă-l să râdă acum, zise Greene, pentru că s-ar 
putea să ne vină și nouă rândul mai târziu. 

Insă Thurston clătină din cap. 

- Nu va fi așa. O să treacă totul într-o carte afuri- 
sită și-o să facă un maldăr de bani. 

Într-o oarecare măsură, Thurston avea dreptate. 

Nu mai ieși nimic la iveală care să facă legătura 
intre Jensen şi uciderea lui Naomi și a prietenului ei, 
Kilburn Holmes, iar el chiar scrise un nou roman poli- 
țist in care detectivii criminaliști erau nişte bufoni 
incompetenţi. Dar cartea n-a prea avut vânzare, nici 
cea următoare, și se părea că zilele lui Patrick Jensen 
ca autor de succes s-au încheiat, așa cum se întâmplă 
deseori când tinerii autori ajung pe val, iar cei mai 
vârstnici intră în declin. În același timp, apăruseră zvo- 
nuri cum că Jensen pierduse o mare parte din milioa- 
nele sale din cauza unor investiţii proaste și acum căuta 

alte surse de venit. Un alt zvon susținea că multă 
vreme Jensen și detectivul Cynthia Ernst au fost im- 
plicați într-o relație amoroasă. 

Ainslie refuză să creadă cel de-al doilea zvon. Un 
lucru era sigur: nu putea crede că Cynthia ar fi putut 
fi atât de smintită, încât să nu țină cont de statutul lui 
Patrick Jensen ca suspect de crimă. În al doilea rând, 
considera de neconceput ca ea să se implice în două 
relații intense în același timp, mai ales că relația Cyn- 
thiei cu Ainslie îi lăsa, adesea, secătuiți pe amândoi. 
Așa că, Ainslie aduse în discuţia cu Cynthia numele 
lui Patrick Jensen, încercând să facă asta într-o mani- 
eră firească. Ca de obicei, Cynthia nu înghiți nada. 

- Eşti gelos? îl întrebă ea. 

- Pe Patrick Jensen? Ar fi prea de tot. 

Apoi adăugă: 

- Dar aş avea motive să fiu? 

— Patrick e un nimic, decretă ea. Eu pe tine te vreau, 
Malcolm, și tot ce ţine de tine, tot timpul tău. Nu 
vreau să te mai împart cu nimeni. 

Se aflau într-o mașină de poliție fără însemne, cu 
Cynthia la volan. Ultimele cuvinte răsunară ca un 
ordin. 

Fu luat prin surprindere și o întrebă, aproape fără 
să se gândească: 

— Vrei să zici că ar trebui să ne căsătorim? 

- Malcolm, eliberează-te. Apoi mă mai gândesc. 

Răspunsul, chibzui el, era unul tipic pentru Cyn- 
thia; în ultimul an ajunsese să o cunoască foarte bine. 
Dacă ar fi liber, probabil că s-ar folosi de el, l-ar seca 

total, apoi s-ar descotorosi de el. Pentru Cynthia nu 
exista nimic permanent; se făcuse foarte bine înțe- 
leasă în această privinţă. 

Așadar, asta era. Ainslie ştiuse de mult că un ase- 
menea moment era inevitabil, iar acea clipă a deciziei 
sosise. Știa că Cynthiei n-o să-i placă ce avea să spună 
Și știa, de asemenea, că furia ei putea erupe precum 
Vezuviul. Pentru moment, amânând confruntarea, 
se gândi din nou la David și Bathsheba, cei doi iubiți 
care s-au căsătorit după ce soțul Bathshebei, Uriah, a 
fost eliminat pe câmpul de luptă, așa cum regele David 
aranjase în prealabil. Dar, după cum spune Biblia, Dum- 
nezeu s-a socotit jignit personal de perfidia lui David. 

»-«. Fapta lui David n-a plăcut Domnului. Iar Dom- 
nul l-a trimis pe Nathan la David... Iar Nathan i-a spus 
lui David: Aşa vorbeşte Domnul. „Iată, din casa ta voi 
ridica nenorocirea impotriva ta, și voi lua de sub ochii 
tăi pe nevestele tale și le voi da altuia care se va culca 
cu ele în faţa soarelui acestuia...“ 

La fel ca multe altele din Biblie, era ceea ce erudiții 
considerau drept o legendă populară foarte puţin pla- 
uzibilă, povestită în jurul focurilor de tabără ale isra- 
eliților seminomazi, pentru ca două sute de ani mai 
târziu să fie scrisă cu un sâmbure de adevăr, plus mitu- 
rile acumulate în urma a zeci de mii de repovestuiri. 
Însă proporţia dintre adevăr și ficțiune nu conta; ceea 
ce conta era că în materie de relații interumane nu era 
nimic nou sub soare, ci doar variaţiuni ale vechilor 
teme. Una dintre cele de acum era că Ainslie nu avea 

de gând să se căsătorească cu Cynthia și nici să se „eli- 
bereze“ de Karen. 

Se deplasau pe o stradă liniștită din suburbii. De 
parcă ar fi știut ce va urma, Cynthia trase la bordură 
şi opri mașina în curbă. Il privi. 

- Ei? 

Întinzându-se s-o ia de mână, el spuse cu blândețe: 

— Iubirea mea, ceea ce s-a petrecut între noi a fost 
ca o vrajă, a fost minunat. Ceva la care nu m-aș fi 
așteptat niciodată și-ți voi fi recunoscător cât trăiesc. 
Însă trebuie să-ți spun că nu mai pot continua, trebuie 
să-l punem capăt. 

Se așteptase la o răbufnire, dar nu se întâmplă așa. 
În loc de asta, ea izbucni în râs. 

- Am impresia că glumești. 

- Nu, îi răspunse el ferm. 

Pentru câteva momente, rămase tăcută, uitându-se 
pe geam. Apoi, fără să se întoarcă, îi spuse cu un 
calm nefiresc. 

- Vei regreta asta, Malcolm. Îţi promit că vei re- 
greta asta pentru tot restul vieții tale nenorocite. 

El oftă. 

- S-ar putea să fie așa. Cred că trebuie să-mi 
asum riscul. 

Deodată, ea-l privi cu lacrimile curgându-i pe 
obraji şi cu ochii scăpărând de furie. Ţinea pumnii 
strânși, agitându-i. 

- 'Ticălosule! pipă ea. 

Din acel moment, se mai văzură foarte puţin. Unul 
dintre motive era că Cynthia devenise sergent câteva 

zile mai târziu. 'Trecuse de examenul de promovare 
cu câteva săptămâni mai înainte, clasându-se a treia 
pe o listă de șase sute. În urma promovării sale, a fost 
transferată de la Omucideri la Delicte Sexuale, la con- 
ducerea unei echipe formate din cinci detectivi insăr- 
cinaţi cu investigarea cazurilor de violență, a tentativelor 
de viol, hărțuire sexuală, voyeuri; câmpul de lucru era 
foarte întins, iar Cynthia avu un succes remarcabil. 
La fel ca la Omucideri, se dovedi a fi adepta dezvol- 
tării de relații printr-un păienjeniș de contacte și infor- 
matori. Fiind un lider natural și hotărât, își muncea 
echipa din greu, dar nu se cruța nici pe ea și izbuti 
destul de repede o arestare care duse la condamnarea 
unui violator în serie, pentru cincisprezece capete de 
acuzare, vinovat de terorizarea femeilor din oraș în 
ultimii doi ani. Parţial datorită acestui lucru, dar și 
calificativului excelent primit la un alt examen de pro- 
movare, doi ani mai târziu Cynthia fu avansată la 
gradul de locotenent și mutată la noul departament 
de Relaţii Comunitare, ca adjunct al comandantului. 
Acolo, se ocupa de relațiile cu publicul, apărea la intru- 
nirile municipale, ţinea conferinţe pentru grupuri 
comunitare și uneori înaintea altor unități de poli- 
ție. În general, promovă o imagine pozitivă și convin- 
gătoare a poliției din Miami. 

Toate acestea o aduseră în atenţia comandantului 
poliției, Farrell Ketledge, iar când șeful departamen- 
tului Cynthiei muri pe neașteptate, comandantul o 
numi pe ea la conducere. În același timp, datorită pro- 
eminenţei și importanţei crescânde a departamentului 

Relaţii Comunitare, Ketledge decise că trebuia con- 
dus de un maior de poliţie. Astfel, Cynthia dobândi 
acest grad fără ca măcar să fi fost căpitan. 

Între timp, Ainslie rămase tot sergent, într-o anu- 
mită măsură penalizat pentru faptul că era bărbat alb 
intr-o vreme când acțiunile de promovare a minorită- 
ților și femeilor erau disproporționate și, după cum 
credeau mulți, incorect de vaste. Oricum, el trecuse 
cu brio examenul de locotenent și se aștepta să avan- 
seze curând. Din punct de vedere practic, o promo- 
vare i-ar fi crescut salariul anual de 52 000 de dolari 
cu niște bine-veniți 10 400. Odată ce presiunea finan- 
ciară ar fi slăbit, el și Karen ar putea să-și permită să 
călătorească mai mult, să meargă la mai multe con- 
certe de jazz și muzică de cameră, preferatele lor, să 
ia cina la restaurant mai des și în general, să-și imbu- 
nătățească traiul. De când pusese capăt relaţiei lui cu 
Cynthia, i se dezvoltase un sentiment tardiv de vino- 
văție care-l făcu pe Ainslie mai hotărât ca niciodată 
să devină un soţ devotat și credincios. 

Apoi primi un telefon de la căpitanul Ralph Leon, 
de la Direcţia Personal. Ainslie şi Leon fuseseră re- 
cruţi împreună și colegi in aceeași clasă la academia 
de poliție, unde se imprieteniseră. Studiau adesea în 
tandem și se ajutau unul pe celălalt. Leon era foarte 
calificat, iar faptul că era de culoare nu-i întârziase 
deloc avansarea. La telefon, Leon îi spuse doar atât: 

- Malcolm, să ne vedem la o cafea. 

Preciză ziua, ora şi o cafenea micuță în Little Ha- 
vana, destul de departe de sediul central al Poliției. 

Își zâmbiră când se văzură lângă restaurant şi-şi 
strânseră mâna cu prietenie. Leon, îmbrăcat într-o 
jachetă sport și pantaloni largi în loc de uniforma sa, 
deschise ușa și-l conduse într-un separeu izolat. Era 
un bărbat dichisit, studios, metodic și abordă o mină 
serioasă, cântărindu-şi cuvintele înainte de a vorbi. 

- Malcolm, de fapt această discuție nu are loc. 

Privirile-i erau întrebătoare și Ainslie dădu din cap. 

- OK. Înţeleg. 

— Iată ce-am auzit eu la Personal... 

Leon se opri. 

- Oh, la naiba, Malcolm. Uite cum stau lucrurile. 
Dacă rămâi polițai la Miami, n-ai să ajungi niciunde. 
Nu vei fi niciodată locotenent ori nu vei avea alt grad 
mai înalt decât cel pe care-l ai acum. Nu-i cinstit, detest 
asta, dar din prietenie trebuie să ţi-o spun. 

Ainslie, uluit de ceea ce auzise, rămase tăcut. Gla- 
sul lui Leon deveni mai sentimental. 

- E vorba de maiorul Ernst. Îţi bagă strâmbe peste 
tot, blocându-ți promovarea. Nu știu de ce, Malcolm, 
poate ştii tu. Dar dacă este așa, să nu-mi spul. 

- Pe ce motive mă blochează, Ralph? Am un do- 
sar curat şi oficial este... ăăă... remarcabil. 

- Motivele sunt meschine, o ştie toată lumea. Te 
pui cu un maior, în special unul cu multă influență, 
iar în parohia noastră, dacă ai un dușman puternic, 
n-ai cum să câștigi. Știi cum stă treaba. | 

Ainslie ştia, însă întrebă din pură curiozitate: 

— Şi de ce sunt acuzat? 

- Neglijenţă în serviciu, lene, indolență în înde- 
plinirea sarcinilor de serviciu. 

În alte circumstanţe, Ainslie ar fi izbucnit în râs. 
Leon zise: 

— Pesemne a scotocit prin toate afurisitele de dosare. 

Îi oferi unele detalii. De exemplu, odată se întâm- 
plase ca Ainslie să nu apară la o înfățișare în instanţă, 
stabilită dinainte. 

- Îmi amintesc de asta. Eram în drum spre tribu- 
nal, când am primit un apel radio despre o omucidere 
pe autostradă. A fost o urmărire, l-am prins pe tip şi-a 
fost şi condamnat. Ulterior, în aceeaşi zi, am discu- 
tat cu judecătorul, i-am explicat, mi-am cerut stuze. 
Nu mi-a făcut probleme din cauza asta şi a repro- 
gramat înfățișarea. 

- Din nefericire, documentele din instanță dove- 
desc absenţa ta. Am verificat. 

Leon scoase din buzunar o foaie împăturită. 

- De mai multe ori ai întârziat la serviciu, ai lipsit 
de la ședințe. 

- Doamne, dar asta li se întâmplă tuturor! Nu-i 
nimeni din întregul departament care să nu fi primit 
apeluri urgente, la care răspunzi și lași treburile de 
birou să aștepte. Nici măcar nu-mi amintesc. 

- Ernst și-a amintit și a găsit consemnările. 

Leon aruncă o privire pe hârtia sa. 

- Am spus că-s chestii meschine. Mai vrei? 

Ainslie clăună din cap. Schimbări rapide de pla- 
nuri, decizii imediate, confruntările cu imprevizibilul 
erau cu toate lucruri normale în activitatea de polițist, 

mai ales la Omucideri. Uneori, din punct de vedere 
administrativ, rezultatele erau vraiște și asta făcea parte 
din muncă. Toată lumea știa asta, inclusiv Cynthia. 
Însă el ştia și răspunsul: nu putea face nimic. Cynthia 
avea gradul, influența și avea toate cărțile. Își aminti 
de vorbele ei amenințătoare. Ei bine, se ținea de cuvânt 
cu vârf şi îndesat. 

- Fir-ar să fie, mormăi Ainslie, holbându-se pe 
geam, în stradă. 

- Imi pare rău, Malcolm. E chiar o chestie nedreaptă. 

Ainslie dădu din cap. 

- Apreciez că mi-ai spus asta, Ralph. Și nimeni nu 
va şti vreodată că am discutat. 

Leon lăsă privirile în jos, pe masa dinaintea lui. 

— Asta nu pare cine știe cât de important acum. 

Își ridică privirile. 

- Rămai? 

- Cred că da. 

Mai mult pentru că-şi dăduse seama că existau 
puţine alternative. In cele din urmă, așa procedă. 

În urma discuţiei cu Ralph Leon, Malcolm își 
mai aminti ceva: o scurtă și neașteptată conversaţie 
cu doamna Eleanor Ernst, mama Cynthiei, avută cu 
câteva luni mai înainte. În mod normal, sergenţii de 
poliție nu se întâlneau să socializeze cu edilui orașu- 
lui sau cu nevestele lor, dar această discuţie s-a petre- 
cut la o mică agapă cu ocazia pensionării, oferită de 
un ofițer superior de poliţie cu care lucrase Ainslie, 
iar consilierul municipal și doamna Ernst participa- 
seră şi ei. Ainslie o cunoștea pe doamna Ernst din 

vedere; întotdeauna păruse o femeie serioasă, imbră- 
cată cu lucruri scumpe, dar ușor timidă. De aceea, fu 
surprins când, la recepţia de dinaintea agapei restrânse, 
se apropie de el ţinând în mână un pahar de vin. 

Vorbind șoptuit, îl întrebă: 

- Eşti sergentul Ainslie, nu-i așa? 

- Da, eu sunt. 

- Bănuiesc că dumneata și cu fiica mea nu mai... 
cum să spun? Nu vă mai vedeți. Corect? 

Sesizând ezitările lui Ainslie, adăugă: 

- Oh, nu-ţi fă probleme, n-am să spun nimănui. 
Dar uneori Cynthia nu-i cea mai discretă persoană 
din lume. 

Îi răspunse evaziv: 

- Acum o văd rar pe Cynthia. 

— Ştiu că pare ciudat, sergent, mai ales când o spune 
o mamă, dar imi pare rău să aud asta. Cred că ai avut 
o influenţă pozitivă asupra ei. Spune-mi, despărțirea 
a fost amiabilă sau altfel? 

- Altfel. 

- Ce păcat. 

Doamna Ernst își cobori și mai mult glasul. 

- Cred că n-ar trebui să fac asta, dar vreau să-ți 
spun ceva, sergent Ainslie. Dacă Cynthia crede că a 
fost nedreptăţită, nu va uita asta niciodată și nu iartă 
niciodată. E doar un avertisment de care ar trebui să 
ţii seamă. O seară bună. 

Doamna Ernst se topi de-acolo, ținând încă paha- 
rul în mână. 

Astfel, la timpul potrivit, cuvintele profetice ale lui 
Eleanor Ernst se confirmară. Căpitanul Ralph Leon 
devenise mesagerul, iar Ainslie plătea preț permanent 
pentru Cynthia. Acum, la multă vreme după atâtea 
evenimente și manevre, Malcolm Ainslie și Cynthia 
Ernst erau față-n faţă în biroul lui Leo Newbold. 

- Treci la subiect, spusese Cynthia în legătură cu 
uciderea părinţilor săi. Vreau să aud ce faceți cu ade- 
Vărat ȘI să nu-mi ascunzi nimic. - 

- Am alcătuit o listă cu suspecți, în vederea supra- 
vegherii lor. Am să-ți trimit o copie. 

- O am deja. 

Cynthia atinse dosarul din fața ei. 

- E cineva pe lista aceea suspectul numărul unu? 

- Cel mai probabil e Robinson. Se potrivesc mai 
multe lucruri, însă e prea devreme să mă pronunţ. 
Filajul ar trebui să ne ofere mai multe informaţii. 

- Tu ești convins că aceeași persoană a comis 
toate crimele? 

- Aproape toți sunt convinși de asta. 

Propriile sale dubii, se gândi Ainslie, nu aveau 
nicio importanţă. 

Urmară alte întrebări și, pe cât era posibil, Ainslie 
incercă să aducă și compasiune în răspunsurile sale, 
in pofida răcelii Cynthiei. În același timp, ţinu garda 
ridicată. Cynthia avea acest efect asupra lui, ştiind din 
experienţă că va face uz de informaţii cum considera 
ea. Spre sfârșit, ea zise: 

— Înţeleg că ai asociat unele lucruri găsite la locul 
crimelor cu unele citate din Biblie. 


214 ARTHUR HAILEY 


- Da, majoritatea din Apocalipsa. 

- Majoritatea? 

- Nimic nu-i exact. După cum știi, este imposibil 
să fii sigur de o sursă ori de modul de gândire al unui 
delincvent care poate fi inconsecvent. Acele citate n-au 
făcut decât să ne îndrepte atenţia spre grupul de oa- 
meni pe care-i supraveghem acum. 

- Vreau să mă informezi de orice aspect nou apă- 
rut. Rapoarte zilnice, prin telefon. 

- Scuze, doamnă maior, însă chestiunea aceasta 
ar trebui s-o clarificaţi împreună cu locotenentul 
Newbold. 

- Deja am făcut-o. Are instrucțiuni de la mine. 
Iar acum ţi le transmit şi ție. Te rog să le urmezi. 

Ei bine, gândi el, maiorul Cynthia Ernst avea gra- 
dul necesar care-i permitea să dea astfel de instrucțiuni, 
chiar dacă se aflau strict in afara zonei ei departamen- 
tale. Și nici nu era obligatoriu să primească absolut 
toate informaţiile, nici chiar despre uciderea părin- 
uilor ei. 

În picioare, Ainslie se apropie mai mult de birou 
şi privi în jos spre Cynthia. 

- Doamnă maior Ernst, voi face tot ce pot pentru 
a vă ţine la curent, însă, în calitate de șef al acestei uni- 
tăți speciale, prima mea îndatorire este să rezolv cazul. 

Așteptă până când ea privi în sus. 

- Nimic altceva nu va avea prioritate. 

Fa păru a fi pe cale să spună ceva, dar apoi, evident, 
se răzgândi. Ainslie se dădu inapoi, incrucișându-și pri- 
virile cu ea. Da, il bătea în grad și-i putea ordona să 

facă aproape orice pe linie de serviciu. Însă la nivel per- 
sonal, decise el, nu va fi îngenuncheat de ea. Niciodată. 

Crudul adevăr era că nu avea încredere în Cyn- 
thia și nici nu-i mai plăcea aproape deloc. Ştia că exis- 
tau lucruri pe care nu i le dezvăluia, dar despre ce era 
vorba şi în ce fel aveau legătură cu cercetările asupra 
crimelor în serie, n-avea nicio idee. Ceea ce ştia insă, 
din propriile sale surse din departament, era că Cyn- 
thia Ernst continua să o ia pe scurtături și să caute 
companii dubioase, in special cea a scriitorului Patrick 
Jensen. Acesta era încă ținut sub supraveghere de 
poliția din Miami. Apăruseră și zvonuri privitoare 
la o legătură dintre Jensen și o bandă de traficanţi 
de droguri, aceeași bandă care era suspectă într-o an- 
chetă a secției Omucideri din Metro-Dade asupra a 
ceea ce era cunoscut drept „Cazul scaunul cu rotile“. 
Victima, paraplegic şi valoros informator al poliției, 
fusese dus noaptea cu scaunul, legat și cu căluș la gură, 
in mijlocul refluxului într-o pustietate la sud de Home- 
stead. Scaunul îi fusese blocat cu un lanț și greutăți 
pe o insuliță izolată de lângă țărm, iar omul fu lăsat 
să moară odată cu creșterea nivelului apel. 

Desigur, era cale lungă de acolo până la maiorul 
Cynthia Ernst... 

Ea dădu ușor din cap. 

— Asta-i tot, sergent, poți să plea. 


- Dintre toate treburile care li se cer polițailor să 
le facă, zise detectivul Charlie Thurston, filajul tre- 
buie să fie cea mai căcăcioasă. 

- În mod sigur, nu se numără printre preferatele 
mele, încuviinţă Bradford Andrews. Iar ploaia asta 
nenorocită nu ne ajută. 

Thurston de la Omucideri și Andrews de la Jafuri 
aşteptau într-o dubă a companiei Florida Power & 
Light, vehiculul lor temporar de filaj. Li se dăduse 
misiunea de a-l urmări pe Carlos Quinones, unul din- 
tre cei șase suspecți aleşi de computer în cazurile de 
crime în serie. Departamentul Poliției deținea o vari- 
etate de vehicule folosite pentru supraveghere. Intre 
acestea erau taxiuri, maşini ale companiilor de tele- 
foane, gaze, camioane pentru intervenție ale com- 
paniei de electricitate, vehicule pentru livrările de 
mărfuri marilor magazine și chiar dube ale poștei. 
Unele fuseseră date sau vândute poliției de către orga- 
nizațiile care le deţinuseră. Altele, confiscate în tim- 
pul raziilor împotriva traficanților de droguri, erau 
obținute prin hotărâri judecătorești. Tipul de vehicul 
folosit pentru supravegherea unui subiect oarecare, 
cum era Quinones, era schimbat în fiecare zi. 

Cei doi detectivi, amândoi de treizeci și ceva de ani, 
erau parcaţi de aproape două ore lângă blocul unde 
avea Quinones apartamentul, într-o zonă cu locuinţe 
mizerabile numită, neoficial, Liberty City. Se apro- 
pia ora 7 seara, iar Brad Andrews căscă de plictiseală. 
Lu: Andrews îi plăcea acţiunea. Era motivul pentru 
care mulți deveniseră detectivi. Totuși, pentru cea mai 
mare parte a timpului, filajul însemna opusul acțiu- 
nii. Presupunea așteptarea într-un vehicul timp de 
câteva ore, privitul pe geam, fără să se întâmple ceva. 

Chiar și pe vreme bună era greu să te concentrezi asu- 
pra misiunii fără să nu-ți zboare gândurile la cina din 
astă-seară, sport, sex, vreo restanţă la plata ipotecii... 

Ploaia torențială persista de o oră, devenind impo- 
sibil pentru detectivi să vadă clar ce se petrecea afară, 
dar dacă ar fi pornit ştergătoarele, n-ar fi făcut decât 
să arate că pândeau pe cineva. Ropotul picăturilor de 
ploaie nu le era de niciun ajutor; era ca un ritm sopo- 
rific, ademenindu-i pe oameni la somn. Thurston, vă- 
zându-l pe Andrews căscând, îl avertiză: 

— Stai treaz, omule! 

- Încerc, zise Brad Andrews îndreptându-și spatele. 

Ofiţer experimentat, era unul dintre detectivii îm- 
prumutați de la Jafuri pentru munca de supraveghere. 
Andrews fusese înainte la Omucideri, dar făcând un 
efort să-și stabilizeze viaţa de familie, se transferase 
la Jafuri, unde orele de serviciu erau mult mai rezona- 
bile. Acum, temporar, era din nou la Omucideri. 

Unitatea specială de supraveghere era alcătuită din 
douăzeci și doi de oameni: cei doi sergenți de la Omu- 
cideri, Ainslie și Greene, echipele lor formate din câte 
patru detectivi, plus alți doisprezece de la Jafuri. La 
filaj mai participau și cei doi anchetatori de la bi- 
roul procurorului. 

- Hei, făcu Andrews. lată-l pe tipul nostru, îţi vine 
să crezi că-și piaptănă iarăși părul? 

Quinones, un hispanic cu pielea măslinie, era înalt 
și subțire, cu o faţă îngustă și un păr des și sârmos, 
pe care trebuie să și-l fi pieptănat de vreo douăzeci 
de ori în timpul celor două zile și jumătate de când 

Thurston şi Andrews îl ţineau sub observație. Cazi- 
erul foarte cuprinzător al lui Quinones includea ultraj, 
viol, jaf armat și violență. Acum, însoțit de un bărbos 
neidentificat, intră într-un Chevrolet galben, hârbuit, 
model '78 și o luă din loc. Cei doi detectivi, în duba 
lor Florida P&L, se luară după el, Andrew fiind la 
volan. Quinones se înscrise direct pe Autostrada 836, 
una cu trafic intens. De acolo, după ce o luase spre 
vest, spre Miami International Airport, incepu să con- 
ducă periculos, lovind mai multe mașini din spate, 
într-o tentativă evidentă de a le opri și jefui. Privind 
scena, Thurston scrâșni: 

- Rahat! Ce mi-ar plăcea să-i arestez pe ticăloșii 
aștia doi. 

Andrews dădu din cap. 

- Da, păi, s-ar putea să fim nevoiţi s-o facem. 

Ambii detectivi știau că se confruntau cu o dilemă. 
Misiunea lor era să-l țină pe Quinones sub observație 
ca posibil ucigaș în serie, dar dacă oricare din mașinile 
lovite se oprea, detectivii aveau datoria de a-i proteja 
pe ocupanţii ei de orice pericol. Însă niciuna dintre 
mașini nu se opri datorită numeroaselor avertismente 
lansate de poliție și media asupra acestui pericol. După 
o vreme, spre ușurarea detectivilor, atacurile încetară 
și se părea că Quinones se lăsase păgubaș. 

Chevroletul galben părăsi autostrada la intersec- 
ţia cu Northwest 57: Avenue și o luă spre sud, înspre 
capătul vestic al Micii Havane, oprind lângă un maga- 
zin 7-Eleven, unde bărbosul ieși din mașină. Apoi Qui- 
nones plecă singur spre campusul de sud al Colegiului 

Comunitar Miami-Dade, pe Southwest 107: Avenue 
și 104th Street. Era o cursă îndelungată și plicticoasă, 
care dură aproape o oră, iar Andrews, conducând încă 
duba de filaj, rămase în urmă cât de mult posibil fără 
a pierde din ochi Chevroletul. 

Acum se făcuse ora 8:30 seara, iar Quinones oprise 
in parcarea colegiului, în văzul studenților care ieșeau 
sau mergeau la cursurile de seară. Detectivi: observară 
câteva studente întorcându-și brusc capul atunci când 
trecură de mașina lui Quinones. Aparent, acesta le stri- 
gase, cu toate că niciuna dintre ele nu se opri. Thurs- 
ton se aplecă inainte și mormăi: 

- Individul ăsta are ultraje și un viol pe răboj. Nu 
crezi că... 

În timp ce vorbea, Quinones părăsi mașina Și în- 
cepu să urmărească o tânără blondă spre un alt sector 
al parcării. 

- Hai! 

Thurston sări din dubă, cu Andrews în urma lui. 
Quinones se afla la circa șase metri distanță de tânăra 
femeie, când ea ajunse la mașina ei, o Honda roșie, intră 
inăuntru, porni motorul și o luă din loc. Quinones 
o rupse la fugă spre propria sa mașină, fără să știe incă 
de prezenţa detectivilor, care goneau și e: spre duba 
lor. În timp ce mașina blondei o depăși pe a lui Qui- 
nones, acesta se plasă în spatele ei. Detectivii urmă- 
reau acum ambele mașini. 

- Nu-l scăpa din ochi pe ticălosul ăla, îl avertiză 
Thurston. Dacă el e omul nostru, nu mai vrem încă 
un cadavru. 

Andrews dădu din cap. Acum era mai aproape de 
Chevroletul galben, contând pe faptul că atenţia lui 
Quinones era concentrată asupra Hondei roșii din faţă. 
Cele trei vehicule se deplasau spre nord, pe Southwest 
107: Avenue, prin traficul lejer când, fără niciun pre- 
ambul, Honda viră abrupt drept pe Southwest Eight 
Street, Tamiami Drive. Quinones, în mod clar nepre- 
gătit pentru viraj, frână, derapă serios în intersecția 
lată, apoi coti strâns, pentru a o urmări. 

- Io trage ticălosului, zise Thurston. 

Urmărirea Hondei de către Quinones fu pertur- 
bată mai departe de o altă mașină pe cale să vireze pe 
Eight Street. Mai dădu înapoi câţiva metri și cu cau- 
ciucurile scrâșnind pe asfalt, coti la dreapta. Andrews, 
care rămăsese în urma lui la distanţă de un cvartal, 
se luă după el. Apoi, pe măsură ce circulația se rări, 
detectivii o văzură pe femeia blondă părăsindu-și ma- 
șina, aflată acum în parcarea unui complex de clădiri 
cu apartamente de lux. Se duse repede spre intrare şi 
se folosi de cheia proprie pentru a deschide ușa princi- 
pală. Aproape imediat ce intrase, ușa se închise în urma 
ei. Câteva clipe mai târziu, Chevroletul galben al lui 
Quinones opri lângă Honda. Andrews veni cu duba 
până în parcare și opri într-un loc de unde amândoi 
il puteau vedea pe Quinones, încă așezat la volan, având 
blocul cu apartamente direct în faţă. După câteva mi- 
nute, văzură lumina aprinzându-se într-un apartament 
de la etajele inferioare, cu blonda foarte clar vizibilă 
printr-una din ferestre. Doar pentru un moment. Tra- 
versând camera, trase draperiile în faţa ferestrei. 

- Ştie că-i afară, zise Thurston. 

- Da și s-ar putea ca el s-o fi urmărit și altă dată. 
Probabil că știe și apartamentul. 

Thurston ţipă brusc: 

- La naiba! A dispărut! 

În timp ce ei se uitau în sus, spre fereastră, Qui- 
nones plecase din mașină și se dusese la intrarea în 
blocul de apartamente, unde pătrunse în urma alt- 
cuiva. Ambii detectivi au tras portiera din dreptul lor 
și alergară spre ușă. Andrews încercă s-o smulgă din 
țâţâni, dar ușa era bine închisă. Nu se mai vedea ni- 
meni în interior. Thurston începu imediat să apese 
pe butoanele interfonului. 

- Suntem polițiști! strigă el. Urmărim un suspect. 
Deschideţi ușa de la intrare, vă rog. 

Ştia că mulți vor fi suspicioși, dar cineva s-ar putea... 

Cineva chiar o făcu. Se auzi un bâzâit sonor. An- 
drew strigă: 

- E deschis! și năvăliră amândoi înăuntru. 

- La ce etaj era fata? se interesă Andrews. Aș zice 
că la al treilea. 

Thurston dădu din cap afirmativ. 

- Hai acolo! 

Într-unul dintre holuri erau două lifturi, ambele 
inchise. Andrew apăsă un buton de chemare și din- 
tr-odată ușile unuia se deschiseră, iar din el ieși încet 
o bătrână ţinând în lesă un pechinez. Câinele nu părea 
că voia să se miște. Thurston rezolvă problema ridi- 
cându-l și azvârlindu-l afară din lift. În timp ce femeia 
se pregătea să protesteze, amândoi detectivii intrară 

în lift. Andrew strivi butonul etajului trei, apoi un 
buton aflat mai jos, pentru închiderea ușilor. Dar har- 
dughia nu se grăbea deloc; numai după o scurtă pauză, 
timp în care cei doi spumegară, cele două uși se apro- 
piară închizându-se. 

La etajul al treilea țâșniră afară, întorcându-se drept 
spre locul unde credeau ei că o văzuseră pe femeia 
blondă prin fereastră. Însă coridorul era tăcut și nu 
era deschisă nicio ușă. Thurston bătu la două dintre 
ele, fără niciun rezultat. 

- Nu-i nimic aici, anunţă el. Trebuie să fie la etajul 
al patrulea. Hai pe scări! 

O luă spre o ușă marcată cu inscripţia IEȘIRE DE 
INCENDIU, iar Andrews îl urmă. Se repeziră peste 
treptele din beton, apoi trecură de o altă ușă ieșind 
pe un coridor, la fel ca și cel de jos. La câţiva pași dis- 
tanţă se afla ușa deschisă a unui apartament, iar o por- 
ţiune din podea era ciobită. În același moment, două 
bubuituri puternice, în mod clar focuri de armă, răsu- 
nară din holul apartamentului. Când cei doi detectivi 
se opriră, scoțându-și pistoalele, auziră alte patru fo- 
curi de armă trase intr-o succesiune rapidă. 

Thurston, având o expresie mohorâtă, se lipi de 
același perete cu ușa deschisă. Făcându-i semn lui An- 
drews să stea în spatele lui, șopti: 

- Îl iau eu pe tip, acoperă-mă. 

Din holul deschis se puteau auzi sunete discrete, 
câţiva pași ușori, apoi mai multe bufnituri neclare, în 
timp ce Thurston se apropia cu grijă. Apoi, cu pistolul 

intins înainte, privi prudent de după colț. Aproape 
imediat lăsă pistolul jos și păși înăuntru. 

Dincolo de holul mic, în ceea ce părea să fie o su- 
fragerie, Quinones zăcea trântit cu faţa în jos, într-o 
baltă de sânge. Mâna lui dreaptă era întinsă, iar un 
cuţit ascuţit lucea în apropiere. Era un cuţit cu buton, 
cu mânerul placat în sidef, notă Thurston. Femeia, care 
arăta mai în vârstă decât de la distanţă, era așezată pe 
o canapea circulară. Ţinea un pistol aţintit în jos; tru- 
pu-i era căzut, părul vraiște, cu o expresie buimăcită 
pe faţă. 

Thurston se apropie de ea. Arătând spre pistol, zise: 

- Sunt poliţist. Îl iau eu. 

Notă că era un pistol Rohn, de calibrul .22, auto- 
mat, cu şase gloanţe, exact numărul focurilor de armă 
pe care le auzise trase. Docilă, ea-i întinse arma. Sco- 
ţând un pix din buzunarul cămășii, îl plasă în garda 
trăgaciului, manevrând pistolul în așa fel încât ampren- 
tele să nu fie compromise, și pentru moment îl puse 
pe o măsuţă aflată lateral. 

Andrews intră și el prudent, apoi se duse drept 
la cadavrul lui Quinones și verifică dacă mai dădea 
semne de viaţă. 

- S-a dus, anunţă el. 

Apoi mișcând ușor trupul, îl întrebă pe Thurston: 

- Ai văzut asta, Charlie? 

Arătă spre partea din faţă a pantalonilor, unde se 
vedea fermoarul tras și se ițea penisul lui Quinones. 

- Nu, dar nu mă mir. 

După cum știau detectivii, violatorii se expuneau 
adesea, convinși că priveliștea lor le excita pe femei. 

- Mai bine cheamă aici ambulanţa pompierilor, 
să-i confirme decesul. 

Folosind staţia de radio portativă, Andrew trans- 
mise: 

- Nouăsprezece-treizeci și unu către Dispecerat. 

- QSK. 

- Trimiteți-mi paramedicii pompierilor la 7201 
Tamiami Canal Road, apartament 421, pentru a veri- 
fica un posibil patruzeci-cinci. De asemenea, trimi- 
teţi doi oameni de la controlul mulțimii și o unitate 
de identificare. 

- QSL. 

În mai puțin de un minut, de afară se auziră sire- 
nele mașinilor care se apropiau, fiindcă polițiștii în 
uniformă și echipajul unei salvări de-a pompierilor răs- 
punseră apelului. O echipă de identificare, deplasân- 
du-se cu viteză mai mică, se afla și ea mai mult ca sigur 
pe drum. 

Thurston îi trimise un apel radio și sergentului 
Malcolm Ainslie, în calitate de șef al unităţii speci- 
ale, punându-l la curent cu evenimentele. 

- Sunt prin apropiere, zise Ainslie. Vin și eu în 
câteva minute. 

Între timp, Andrews iniţiase operaţiunile de ru- 
tină de la locul crimei, luând notițe, apoi chestionând 
femeia care era tot pe canapea. 

- Numele dumneavoastră, vă rog, domnișoară? 

Păru să-și adune gândurile cu un efort considera- 
bil, dar mâinile încă-i mai tremurau. 

- Dulce Gomez. 

Era necăsătorită, declară ea, treizeci și șase de ani 
și locuia în acest apartament. Era la Miami de zece 
ani. Era atrăgătoare, se gândi Andrews, dar nu fără 
o anume duritate. Era angajată a companiei Southern 
Bell, ca tehnician-reparator de telefoane, îi spuse Go- 
mez. Seara participa la cursurile Colegiului Comuni- 
tar Miami-Dade, unde se specializa în telecomunicaţii. 

- Vreau o slujbă mai bună. 

Thurston, care i se alăturase, arătă spre trupul lui 
Quinones. 

- Îl cunoşteai pe acest individ, Dulce? L-ai mai vă- 
zut înainte de a te urmări astăzi? 

Ea scutură din umeri. 

- Niciodată! 

- Noi îl supravegheam. Este posibil ca el să fi făcut 
asta și înainte, fără știința ta. 

- Păi... acum că ați întrebat, de vreo două ori am 
avut senzaţia că cineva... 

Se opri, amintindu-și ceva. 

- Acest pendejo! știa în mod sigur numărul aparta- 
mentului, trebuie să fi venit direct aici. 

- Şi a forţat ușa? o ajută Andrews. 

Ea dădu din cap confirmând. 

- A năvălit înăuntru ca un câine turbat, cu sula 
pe-afară și agitând un cuţit. 


! Pendejo — idiot, prostănac, gunoi; în argou spaniol (n. tr.). 

- Şi-atunci l-ai împușcat? întrebă Thurston. 

- Nu. N-aveam pistolul în mână atunci, așa că i-am 
dat o lovitură de karate. A scăpat cuțitul. 

— Ştii karate? 

- Centura neagră. L-am lovit în cap şi trunchi și-a 
căzut. Apoi am luat pistolul și l-am împușcat. 

- Unde era pistolul? 

- În camera cealaltă. În dormitor, într-un sertar. 

Thruston era uluit. 

- Vrei să spui că îl doborâseși deja pe tip, dar te-ai 
dus după pistol și l-ai golit în el trăgând șase gloanţe? 

Femeia ezită. 

- Păi, am vrut ca rahatul ăla să rămână la podea. 
Avea cuțitul şi-l agita. De asta, chiar și după ce l-am 
impușcat, i-am mai tras și câteva picioare în cap. 

Asta explica sunetul pașilor ușori și bufniturile 
auzite de ambii detectivi în timp ce se apropiau de 
apartament. Andrews zise: 

- Dar nu mai agita cuțitul după ce l-a: împușcat. 

Gomez dădu din umeri. 

- Cred că nu. Dar tot eram destul de speriată. 


În timpul cât o chestionaseră detectivi, sosiseră 
şi paramedicii; nu le trebuiră decât câteva secunde ca 
să confirme că Quinones era mort. lar doi poliţişti 
in uniformă erau acum de gardă pe coridorul exte- 
rior. Izolaseră apartamentul 421 cu bandă galbenă pe 
care scria POLIŢIA NU TRECEȚI! şi comunicau mul- 
țimii de locatari adunaţi afară că „spectacolul s-a ter- 
minat, oameni buni“ și „avem noi grijă de toate“. 

Malcolm Ainslie sosi tocmai la timp ca să prindă 
ultimele întrebări din interogatoriu. Zise cu mare 
atenție: 

- Haideţi să clarificăm lucrurile, domnişoară Go- 
mez. Deci l-aţi doborât pe bărbat pentru că faceți ka- 
rate și era tot la podea când v-aţi întors şi-aţi tras şase 
gloanţe în el? 

- V-am spus deja asta. 

- Vă rog, aș putea să văd permisul dumneavoastră 
de portarmă? 

Pentru prima dată, tânăra femeie păru încurcată. 

- Nu am. Prietenul meu mi-a dat pistolul de Cră- 
ciunul trecut. Era sub pomul meu, împachetat ca un 
cadou. Nu m-am gândit. 

- Tipul trebuie să fie în NRA!. Numai cineva cu 
o astfel de optică ar pune un pistol sub bradul de Cră- 
ciun, comentă Thurston încet, ca pentru el. Printre 
polițiști, care vedeau atât de multe impușcături mor- 
tale şi-şi riscau frecvent viaţa din cauza armelor de 
foc achiziționate atât de uşor, National Rifle Asso- 
ciation nu prea era la mare cinste. 

- Cum îl cheamă pe prietenul tău, Dulce? întrebă 
Andrews. 

- Justo Ortega. Doar că nu mai este prietenul meu. 


! National Rifle Association - Asociaţie naţională a deținăto- 
rilor de arme, principala forță politică americană aflată în spatele 
campaniei susținute de respectare a celui de-al Doilea Amenda- 
ment din Constituţia SUA, privitor la garantarea dreptului cetă- 
țenilor americani de a deține arme de foc (n. tr.). 

Ainslie atinse braţul lui Brad Andrews. 

- Se complică lucrurile. Cred că ar trebui să-i spui 
domnișoarei ce drepturi are. 

— Și eu mă gândeam la asta, sergent. 

Andrew se întoarse spre tânăra femeie. 

- Dulce, există o procedură Miranda. Conform ei, 
trebuie să te averuizez că nu ești obligată să vorbeşti 
cu mine sau să-mi răspunzi la întrebări. Dacă, din acest 
moment, spui ceva, este posibil ca unele lucruri spuse 
de tine să fie înregistrate şi folosite ca probe. 

— Ştiu totul despre drepturile mele. Nimic nu-i vala- 
bil, pentru că nu eu i-am cerut dobitocului să intre 
peste mine, iar ceea ce-am făcut a fost autoapărare, 
spuse Gomez țâfnoasă. 

- Cu toate acestea, sunt obligat să-mi termin aten- 
ționarea, aşa că ascultă te rog. 

Când Andrew încheie, Ainslie adăugă: 

- De obicei, nu facem asta, domnişoară Gomez, 
dar îţi recomand cu tărie să-ți suni avocatul acum. 

- De ce? 

- Nu spun că așa va fi, dar s-ar putea ca unii să con- 
sidere că n-ar fi trebuit să-l impușcati pe acest om şi 
că v-aţi apărat suficient inainte. 

- Asta-i o tâmpenie! strigă Gomez, apoi se opri 
brusc. Ei bine, cu toate astea, cred că înţeleg ce vreți 
să spuneți. 

- Noi vă sfătuim doar să vă luaţi un avocat. 

— Uitaţi ce-i, sunt o muncitoare. N-am deloc nevoie 
de notele de plată ale vreunui avocat barosan. Lăsaţi-mă 
puţin singură. Am să stau aici și-am să mă gândesc. 

Ainslie îl întrebă pe Thursten în șoaptă: 

- Ai sunat după vreun procuror? 

- Nu încă. 

- Adu repede unul. Avem nevoie de o decizie aici. 

Thurston dădu din cap și-și căută radioul. 

Sosise și echipa de la identificare și se pusese re- 
pede pe treabă. Pistolul Rohn, de calibrul .22, recu- 
perat de la Dulce Gomez, fusese sigilat într-o pungă 
de plastic după ce Thurston notase numărul de serie 
al armei. Folosi telefonul din apartament, acum dis- 
ponibil, să discute cu departamentul de Comunicaţii 
de la sediul central al poliției. 

- Vă rog, aș dori să verific o armă. 

Descrise pistolul și comunică numărul de serie, 
apoi răspunzând unei întrebări, zise: 

- Începeți cu Dade County, apoi mergeţi mai de- 
parte dacă va fi necesar. 

Comunicațiile aveau acces la bazele de date cu 
armele înregistrate local, național și, dacă trebuia, 
chiar internațional. 

Thurston aşteptă în tăcere, apoi intră din nou 
in viteză. 

- Fără tâmpenii! Hei, mai spune-mi o dată ches- 
tia asta. 

Notă repede ceva în carnețelul lui. 

- Mda, am tot acum. Mulţumesc mult. 

Ma: dădu încă un telefon, de data asta la secția 
Omucideri din Miami. Dură zece minute. Pe tot par- 
cursul discuţiei, Thurston își menţinu o voce joasă, 

insă surescitată. După aceea, le făcu un semn lui Ain- 
slie și lui Andrews. Cei trei se reuniră în sufragerie. 

- N-o să vă vină să credeţi, zise Thurston. Vă amin- 
tiți de un caz mai vechi, crima Isham? Acum un an 
ȘI jumătate? 

- Da, îmi amintesc, spuse Ainslie gânditor. Vic- 
tima a fost ucisă cu un glonţ tras cu propriul său pis- 
tol, însă arma dispăruse. A fost cazul lu: Dion Jacobo. 
Dion avea un suspect, dar fără arma crimei, nu avea 
dovezi. Cazul a rămas nerezolvat. 

- Nu mai e așa. Tocmai am găsit arma dispărută. 

- A e}? 

Andrews făcu un gest spre Dulce Gomez. 

Thurston dădu din cap, părând încântat. 

- Comunicațiile au identificat pistolul, pe propri- 
etarul său inițial, tot. Și ghici care-i numele suspectu- 
lui lui Dion în cazul Isham? 

De data asta, Andrews reacţionă: 

- Ortega? 

- Ai doar un singur Justo Ortega, idiotul care 1-a 
dat un pistol pus sub urmărire prietenei lui, Dulce. 
Oricum, tocmai am discutat cu Dion Jacobo. Ştie 
unde-i Ortega și va lua un mandat ca să-l bage la zdup. 
Având arma, zice Dion, acum dosarul lui e beton. 

- Câştigi într-un loc, pierzi în altul, zise Ainslie. 
Bine lucrat, Charlie. 

Arătă spre cadavrul lui Quinones, acoperit acum 
cu un cearșaf, încă așezat pe podeaua camerei. 

- Ce credeți, băieţi, dacă o ascundem și pe fată? 

- Personal, nu mi-ar plăcea să mă încurc cu ea, 
spuse Thurston. E dură ca o pereche de bocanci vechi. 
Dar, în același timp, n-aş vrea s-o văd pusă sub acu- 
zare pentru lichidarea lui Quinones. Părerea mea este 
că jegul ăla a primit exact ce-a căutat. 

- Și eu sunt de aceeași părere, comentă Andrews. 

- Sunt aproape de acord cu voi, le spuse Ainslie, 
cu toate că trebuie să ne amintim că mâinile și picioa- 
rele unui expert în karate sunt considerate arme letale. 
De-asta unii dintre posesorii de centuri negre, aşa cum 
pretinde și Gomez că ar fi, sunt înregistrați la poliție. 
Așa că acuzarea s-ar putea să vrea să meargă pe omor 
prin imprudenţă, încercând să dovedească neglijenţa. 
Oricum, vom afla în curând. 

Arătă spre holul de la ieșire, unde tocmai intrase 
o femeie scundă și îndrăzneață, de cincizeci și ceva 
de ani și supraveghea scena. Nou-venita, îmbrăcată 
lejer cu o fustă albastră de in și o bluză de un galben 
deschis, era Matte Beason, procuror adjunct și favo- 
rită de-a lui Ainslie. Îi respecta duritatea constantă 
din instanţe, ca sprijin pentru treaba bună făcută de 
poliție și mărturiile poliției, cu toate că putea fi extrem 
de severă cu detectuivii înainte de proces, dacă pregăti- 
rea lor și probele erau incomplete ori neglijente. 

- Așadar, ce-avem noi aici? întrebă Beason. 

Thurston îi oferi detaliile: filajul făcut de el și An- 
drews asupra lui Quinones, urmărirea lui Dulce Gomez 
de către prada lor, cursa detectivilor printre aparta- 
mente și scena morții găsită în apartamentul 421. 

- V-aţi mișcat destul de încet după el, nu? 

Tipic pentru procuror, punea degetul pe rană evi- 
denţiind eroarea crucială din declarația lui Thurston. 

El se strâmbă. 

- Ce altceva aș mai putea spune în afară de da? 

- Oricum, așa-i cinstit și, din fericire pentru voi, 
nu veţi fi citați în proces. 

- Dar va fi careva? întrebă Andrews. 

Ignorând întrebarea, procurorul privi spre Dulce 
Gomez, lăsată de una singură, aparent așteptând orice 
ar putea urma. Beason se întoarse spre Ainslie. 

- Presupun că ai luat în considerare ideea de armă 
letală în ceea ce privește karate. 

- Despre asta discutam când ai intrat. 

- Întotdeauna atât de conştiincios, Malcolm. 

Apoi se intoarse direct spre Andrews. 

- Înainte să-ţi răspund la întrebare, detectivule, răs- 
punde-m: tu la asta: dacă o punem sub acuzare pen- 
tru omucidere involuntară pe această tânără femeie, 
având în vedere pregătirea ei în karate, ce găsești că 
ar putea fi în favoarea ei? 

- Okay, doamnă procuror. 

Andrews enumeră punctele pe degete. 

- Are un serviciu cu normă întreagă și participă 
la cursurile de la seral pentru a deveni un cetăţean 
model, bla, bla, bla. Îşi vedea de propriile ei treburi, 
când un gunoi, cu un cazier pentru ultraj și viol, o 
urmărea din umbră. Individul a intrat fără permisiune 
în blocul de apartamente și a dărâmat ușa locuinţei, 
când era singură. Apoi s-a dus la ea cu mădularul atâr- 
nând afară și cu un cuţit letal în mână. Și-atunci ce 

s-a întâmplat? Ea s-a speriat și apărându-se poate că 
a mers prea de departe, din punct de vedere legal. 
Dar spune-i astea toate unui juriu și nu numai că 
n-o vor condamna niciodată, dar se vor da peste cap 
ca s-o achite. 

Procurorul statal își permise un zâmbet. 

- Nu-i rău, detective. Poate că ar trebui să începi 
să studiezi Dreptul. 

Se întoarse spre Ainslie. 

- Eşu de aceeași părere? 

EI dădu din cap că da. 

- Mi se pare plauzibil. 

- Bineînţeles că este. Așa că am trei vorbe pen- 
tru tine, Malcolm. Las-o baltă! Oficial, va fi omuci- 
dere scuzabilă. 

Drama morţii lui Carlos Quinones avea un post- 
scriptum. O percheziţie a poliției în apartamentul lui 
inchiriat dezvălui că n-ar fi putut fi el ucigașul în serie, 
din moment ce nu se afla în oraș când s-au petrecut 
trei dintre crime și nu exista nimic în celelalte care 
să-l acuze. 

Astfel, Quinones fu primul eliminat de pe lista sus- 
pecților aflați sub supraveghere. Sergentul-detectiv 
Teresa Dannelly şi detectivul Jose Garcia nu s-au con- 
fruntat cu vreo crimă în timpul supravegheri: făcute 
de ei. Era în cea de-a doua săptămână de filaj, când 
il supravegheau pe Alec Polite, un haitian care locuia 
pe Northeast 65' Street, în Little Haiti, din Miami. 

Sergentul Dannelly, unul dintre detectivi de la 
Jafuri detaşaţi temporar la Omucideri, era o brunetă 


234 ARTHUR HAILEY 


înaltă, de treizeci și cinci de ani, de zece ani în serviciu 
și considerată drept un supervizor foarte descurcăreţ. 
Era cunoscută și drept „Big Mamma“, din cauza piep- 
tului foarte generos, o poreclă de care se folosea foarte 
bine. Dannelly și Jose Garcia de la Omucideri, acesta 
din urmă poreclit „Tataie“, se cunoșteau de opt ani 
și mai lucraseră împreună și înainte. Cât despre Alec 
Polite, raportul ITIC îl descria ca pe un fervent ama- 
tor de citate din Biblie care pretindea că vorbeşte cu 
Dumnezeu. Era considerat agresiv și uneori violent, 
cu toate că nu avea cazier. Casa lui, o clădire cu două 
etaje din plăci de beton, mai găzduia încă patru fami- 
lii, cu șase sau șapte copii. 

Aceasta era pentru prima dată, în timpul misiunii 
de supraveghere, când Dannelly și Garcia fuseseră de- 
semnaţi să se ocupe de Polite. Până atunci îl suprave- 
gheaseră pe Edelberto Montoya care nu făcuse nicio 
mișcare dubioasă. Mașina lor era parcată în apro- 
pierea casei de pe Northeast 65: Street și spre ciuda 
ambilor detectivi deja atrăsese atenția oamenilor de 
pe stradă, precum şi curiozitatea câtorva copii adunaţi 
nu departe de ea. 

Ca vehicul presupus „discret“, Dannelly și Garcia 
aleseseră o dubiță GM Lumina Minivan de un albas- 
tru-deschis. Interiorul ei era ticsit cu echipament elec- 
tronic care includea aparate de fotografiat, telefoane, 
aparatură de înregistrări audio, staţii de emisie-recep- 
ție ultimul răcnet, antenele lor fiind ascunse în pereţii 
dubiţei. Geamurile erau fumurii, așa că era imposibil 
să vezi de-afară dacă în interior era cineva. Dubiţa era 

un vehicul experimental, prevăzut numai pentru misi- 
uni speciale, dar nu era disponibilă o altă mașină. 

- Pentru numele lui Dumnezeu! 

Garcia a scos un adevărat vaiet când a dat prima 
dată cu ochii de noua Lumina și conținutul ei high-tech. 

- Și mie-mi plac jucăriile, însă prin Little Haiti 
vom ieși în evidenţă ca un căcat pe un tort de nuntă. 

Teresa Dannelly izbucnise în râs. 

- Mai degrabă invers, Tataie. Când am văzut cu 
ce ne-am ales, am încercat s-o schimb, dar astăzi nu 
mai e nimic altceva. Ori asta, ori mergem pe Jos. 

Acum, aflați la locul de filaj, vehiculul se bucură 
de și mai multă atenţie, când mai multe persoane ieșiră 
din casa cu două etaje și se apropiară de dubiţă. 

- Va trebui s-o ștergem, zise Garcia. Blestemăția 
asta-i ca un far. 

- Hai să mai încercăm ceva înainte. 

Folosindu-și radioul ei de poliție, Dannelly alese 
un canal sigur, pregătit pentru operaţiunea de supra- 
veghere și apelă: 

- Treisprezece-douăzeci și unu, către sediu. 

La sediul poliției, un dispecer special preluă apelul. 

- Recepție. 

- Trimiteţi o mașină de patrulare pe 265 North- 
east strada șaizeci-cinci. Spuneți-le băieților să fie dis- 
creți, fără lumini și sirenă, dar să disperseze o mică 
gloată adunată în apropierea clădirii. Să ignore duba 
albastră Lumina parcată în apropiere. 

= Înţeles. 

O clipă mai târziu: 

- Trimit mașina trei-doi-patru spre locul unde 
vă aflați. 

Do: bărbaţi ieşiţi din casa din blocuri de beton se 
holbau pe geamurile dubiței, dar evident că nu puteau 
vedea nimic. 

Înăuntru, Garcia șopti: 

- Asta-i demenţă. 

Afară, un al treilea bărbat, sfrijit și cu un început 
de chelie, se alătură celorlalți. Dannelly verifică o foto- 
grafie de identificare și anunţă: 

- Tipul chelios este suspectul nostru. 

- Problema este că el ne filează pe noi, mormăi 
Garcia. 

Primul bărbat care ajunsese lângă dubă verifică 
clanţa ușii. Cum nu se deschise, băgă mâna într-un 
buzunar şi scoase o şurubelniţă mare. Cu vocea sa 
inăbușită, însă audibilă din interior, spuse: 

- Nu-i nimeni înăuntru. 

Cei trei bărbaţi de-afară se adunară în jurul ușii; 
copiii se dăduseră în spate. 

- Nu-mi vine să cred, zise Garcia. Au să intre. 

- Dacă o fac, vor avea o surpriză. 

Dannelly ținea o mână pe pistolul din dotare. 

S-ar fi întâmplat paradoxul paradoxurilor dacă băr- 
batul cu șurubelnița n-ar fi aruncat o privire în jur să 
vadă dacă nu cumva aveau martori. Ceea ce văzu, era 
o mașină de poliție care se apropia. 

- Uite și mașina mea de patrulare, zise Dannelly 
triumfătoare. 

Cei trei săriră Înapoi simultan și spălară putina. 
Ultimul venit, identificat de Dannelly drept suspectul 
lor, Alec Polite, se dezechilibră la plecare, însă reuși 
să se sprijine imediat de capota dubiței. Apoi se făcu 
și el nevăzut. Maşina de poliție opri și doi polițiști 
ieșiră afară, făcând câţiva pași. Ca de obicei în Little 
Haiti, când apărea câte o mașină de poliţie, toată lu- 
mea fugea în toate direcțiile. Unul dintre polițiști privi 
spre Lumina albastră, apoi se uită în altă parte. Peste 
câteva clipe, mașina poliției plecă. 

- Rămânem sau o luăm din loc? întrebă Garcia. 

- Îşi spun imediat. 

Dannelly își folosi radiotelefonul pentru a apela 
un număr de urgență, pentru contactul direct cu șeful 
unității speciale de poliție. Când i-a răspuns sergentul 
Malcolm Ainslie, îi zise: 

- Sunt Teresa Dannelly. Am o întrebare. 

- OK, Terry. Dă-i drumul. 

- La locul primei crime în serie, la Royal Colonial, 
n-aţi găsit o amprentă palmară parţială neidentificată? 

Tipic pentru Dannelly, se străduise să citească ra- 
poartele cazurilor de crime în serie inainte de misi- 
unea ei de supraveghere. 

- Da, şi încă nu-i identificată. 

- Ei bine, cred că avem o amprentă palmară a lui 
Alec Polite. Este în exteriorul dubei noastre și s-ar 
putea să înceapă să plouă cât de curând. Dacă mergem 
repede undeva, poţi aranja să fie verificată? 

- Bineînţeles, răspunse Ainslie. Duceţi-vă în Zona 
Sechestre și puneți-vă duba undeva, la adăpost. Am 

să trimit pe cineva de la identificări să se întâlnească 
cu Voi. 

- Priceput. Mulţam, Malcolm. 

Apoi spre Jose Garcia, așezat acum la volanul dubei. 

- Hai s-o ştergem de-aici! 

- Uraaa pentru asta! 

Zona de Sechestre a poliției din Miami se afla sub 
pilonii autostrăzii 1-95, în apropierea sediului central, 
fiind protejată de un gard înalt din sârmă de oțel, și 
adăpostea vehiculele confiscate de poliție în cursul 
raziilor, în special celor împotriva traficanților de 
droguri şi erau puse sub sechestru ca probe. Pe drum, 
Garcia îi spuse: 

- Asta a fost o chestie deșteaptă din partea ta, să 
te gândești la amprenta palmară. N-am văzut când 
a lăsat-o. O fi una bună? 

- Sunt destul de sigură. 

Dannelly arătă în față. 

- E cam pe acolo. 

În Zona Sechestrări, detectivilor li se alătură Syl- 
via Walden. 

- Eu am prelevat amprenta palmară parțială la lo- 
cul crimei de la Royal Colonial, zise ea. Am înţeles 
că s-ar putea să aveți o confirmare. 

- Ori asta, ori va trebui să eliminăm un suspect. 

Dannelly deschise drumul spre locul unde era par- 
cată Lumina și indică zona unde-l văzuse pe Alec Polite 
atingând capota. Walden scoase periuţele ei şi pulbe- 
rile și se puse pe lucru. 

O oră mai târziu, Malcolm Ainslie primi un tele- 
fon la sediul central al secției Omucideri. 

- Sunt Sylvia Walden. Am comparat amprenta de 
pe duba sergentului Dannelly, apropo, este o amprentă 
palmară bună, cu cea parțială pe care o avem de la 
locul crimei de la Royal Colonial. Nu există niciun 
fel de asemănare. Îmi pare rău. 

- Să nu-ţi pară, spuse Ainslie. Înseamnă că avem 
un suspect mai puțin, iar asta ajută. 

O sună pe Teresa Dannelly și-i comunică rezul- 
tatul, adăugând: 

- Bună treabă. Așa că vom opri filajul lu: Alec 
Polite. Oricum, n-a fost niciodată un candidat serios. 
Odihnește-te, Terry; o să te anunțăm pe tine și pe 
Jose mai târziu care este următorul vostru obiectiv. 


Ţinând cont de convingerea nutrită de detectivi, 
conform căreia munca de supraveghere era, invariabil, 
un joc capabil să producă rezultate între dramă de mare 
calibru și comedie bufă, detectivi: Hector Fleites și 
Ogden Jolly, aflați în partea cealaltă a orașului, avură 
parte de o experienţă fără asemănare. 

Amândoi erau imprumutaţi de la secția Jafuri. Flei- 
tes, tânăr și energic, avea de gând să înceapă o afacere 
in sectorul securității private după câţiva ani de practi- 
care nemijlocită a meseriei de poliţist. Aflând despre 
operaţiunea de supraveghere, se oferise imediat volun- 
tar. Jolly era competent, însă mai destins și cu mai 
mult umor decât Fleites. Subiectul filajului celor doi 
era James Calhoun, cunoscut și sub numele de „Micul 

Iisus“, din cauza crucii tatuate pe piept şi a pretenției 
sale că ar reprezenta a doua venire a lui Hristos, care 
se va întoarce, curând, în ceruri. 

- Între timp, a fost cam ocupat, glumise detecti- 
vul Jolly. 

Calhoun acumulase un cazier pentru omor prin 
imprudenţă, ultraj, jaf armat și executase două con- 
damnări la închisoare. Acum, eliberat condiționat, 
locuia în zona Brownsville Projects, încă un nume 
neoficial al unei comunități cu populație majoritar de 
culoare și hispanică, de lângă Northside Shopping 
Center. Zona se afla în afara oraşului Miami și deci 
în afara jurisdicției poliției din Miami. Politețurile ofi- 
ciale, precum informarea poliției locale, erau ignorate 
pentru activitățile sub acoperire, motiv pentru care 
detectivii Fleites și Jolly erau așezați într-un vehicul 
de intervenţii tehnice pentru liniile telefonice, aparți- 
nând companiei Southern Bell, parcat în apropierea 
unei discoteci populare, numită Kampala Stereophonic. 

Era a treia noapte când îl urmăreau pe Calhoun 
până la același local unde, în aparenţă, se alătura geala- 
ulor săi şi bea zdravăn toată seara. Pe la ora 9 P.M. 
detectivi își terminaseră sandvișurile cumpărate din 
magazin, dând pe gât și câteva cești de cafea și erau 
deja obosiţi și plictisiți, Fleitas regretând că se oferise 
voluntar pentru ceea ce numea acum drept „o pier- 
dere infiorătoare de timp“. 

Apoi zăriră câteva prostituate plimbându-se pe 
stradă și privind provocatoare în jur înainte de a intra 
in Kampala. Ambii detectivi recunoscură femeile 

de pe vremea când făcuseră și ei patrulări în uniformă. 
În același timp, un Cadillac se opri discret într-o par- 
care prost luminată, aflată în apropiere; în mod sigur, 
ocupantul lui era un peşte care exploata fete pentru 
afacerile lui și le ținea acum sub supraveghere. Reţe- 
lele de prostituție schimbau localurile şi barurile în 
fiecare seară, pentru a evita amestecul poliției. Tiparul 
le era familiar detectivilor. Era evident că potenţia- 
ilor clienți li se trimisese vorbă cu privire la ofertă 
pentru că, foarte curând, câteva mașini își făcură apa- 
riția. Şoferii intrau la Kampala, apoi reapăreau cu câte 
una dintre prostituate, perechea intrând în cel mai apro- 
piat colțișor întunecat unde umbrele lor se contopeau, 
dar nu pentru foarte mult timp. În mod clar, nu era 
o operaţiune de budoar de lux. 

- Fir-ar! zise Fleites. Dacă târfele astea dau cu ochii 
de noi, se duc înapoi şi se duce naibii acoperirea. 

- Stai calm, îl sfătui Jolly. N-au să ne vadă. 

- Mă duc să mă piş. Am băut prea multă cafea, nu 
mai pot să mă ţin. 

Profitând de un moment când niciun cuplu nu 
se arătase, Fleites părăsi camioneta Southern Bell 
şi se duse pe o alee din spate. Când își termină treaba, 
iși trase fermoarul pantalonilor și ieși pe alee. În ace- 
lași moment, se apropia de el o prostituată pe care o 
recunoscuse, însoțită de „gagiul“ ei. Fleites se întoarse 
repede, însă la capătul aleii era un zid de cărămidă, 
aflat la câțiva metri mai departe. Cu toate că era doar 
foarte puţină lumină, zări un tomberon la colțul zidu- 
lui. Instinctiv, Fleites o luă într-acolo, se săltă peste 

margine și-și dădu drumul în jos. În câteva secunde, 
spre dezgustul său, descoperi că tomberonul era plin 
cu ceva jilav și urât mirositor. În timp ce trăgea cu 
urechea la cuplul oprit lângă tomberon, încercă să-și 
curețe de pe haine ceea ce i se păreau a fi coji umede 
de cartofi, oase de pui prăjit, coji de banană, roșii pu- 
trede și o substanță moale, puturoasă, lipicioasă, pe 
care nici nu încercă s-o identifice. Spre deosebire de 
alte cupluri, cei de afară nu se grăbeau deloc, făceau 
sex acompaniat de respirații zgomotoase, „da, da, 
da“-uri teatrale, sunete de satisfacție și în final, o con- 
versație ușurică. Niciunul dintre cei doi nu părea gră- 
bit să plece și cunoscând cum mergeau treburile în 
domeniu, Fleites aprecie că suma plătită de bărbat 
fusese mai mare decât de obicei. Clocotind de nerăb- 
dare, Fleites se întrebă dacă vor mai pleca vreodată. 
În cele din urmă, după vreo douăzeci de minute care 
i se păruseră fără sfârșit, cei doi o luară din loc. 

Când Hector Fleites deschise ușa camionetei, Jolly 
se uită la el și apoi se ţinu cu mâna de nas și de gură. 

- Doamne, omule, da” puți nu glumă! 

Apoi, uitându-se mai atent și văzând gunoiul care-l 
acoperea pe colegul său din cap până-n picioare, Jolly 
izbucni în hohote de râs. Fleites dădu din cap amărât 
din cauza stării lui, știind că existau două lucruri pe 
care nu le putea schimba. Primul: erau încă șase ore 
de filaj pe care trebuia să le îndure. Al doilea: Ogden 
Jolly le va povesti la nesfârșit colegilor săi detectivi 
cum lucrase Fleites sub acoperire. 

La începutul celei de-a treia săptămâni de filaj, 
detectivii Ruby Bowe și Bernard Quinn se întâlniră 
cu Malcolm Ainslie la sediul secţie: Omucideri. Bowe 
și Quinn făcuseră echipă cu doi detectivi de la Jafuri 
in supravegherea lu: Earl Robinson. 

De la bun început, Robinson fusese unul dintre 
suspecții principali; tot ce era în cazierul său părea să 
se potrivească cu natura crimelor în serie. Raportul 
ITIC referitor la el îl descria drept „foarte agresiv“. 
Era fost boxer de categorie grea; predica pe străzi în- 
totdeauna numai din Apocalipsa şi susținea că ar fi 
ingerul judecății Domnului. Porecla lui era „Răzbu- 
nătorul“. În cazierul lui Robinson erau incluse jaful 
armat, crima de gradul doi și atacuri cu cuțitul. Astfel 
că pentru Ainslie fu o adevărată surpriză când Ruby 
Bowe anunţă: 

- Noi patru credem că ar trebui să-l elimini pe” 
Robinson. Suntem convinși că-i inofensiv. Își petrece 
tot timpul liber ajutând pe cei de la adăpostul pentru 
boschetari, Casa Camillus. 

- Așa este, întări și Bernard Quinn. 

După cum spunea Bowe, intreaga activitate cri- 
minală a lu: Robinson se petrecuse înainte de trecerea 
lui la credinţa religioasă, cu un an în urmă. De atunci, 
devenise un cetățean pașnic, cu un serviciu stabil și 
acțiuni de voluntariat pentru cauze civice și caritabile. 
Quinn cotinuă: 

- Ştiu din experiența mea că majoritatea „con- 
vertirilor“ religioase sunt false. Însă sunt convins că 
aceasta este reală. 

- Am discutat cu directorul centrului pentru per- 
soane fără adăpost, David Daxman, relată Ruby Bowe. 

- Îl cunosc, spuse Ainslie. E un om de treabă. 

- Daxman spune că îl știe pe Robinson de foarte 
mulți ani, iar acum e cu totul schimbat. 

Ruby aruncă o privire spre notițele ei. 

- „O persoană cumsecade, care vrea să ajute oame- 
nii“, aceasta-i descrierea pe care i-o face Daxman. Spune 
că Robinson este îndrăgit de toată lumea din adăpost. 

- Okay, atunci anulați supravegherea lui Robin- 
son, îi instrui Ainslie. Ștergeți-l de pe listă. 

Se lăsă pe speteaza scaunului său și oftă. 


Rememorând totul după aceea, Malcolm Ainslie 
işi aminti de acele trei săptămâni de filaj ca de un mo- 
ment caleidoscopic, când circumstanţele, majoritatea 
neprevăzute, conspiraseră să perturbe și să complice 
munca tuturor celor implicați, în special a lui Ainslie 
însuși. În timpul primei zile de supraveghere de grup, 
Ainslie află că, în calitate de membru al Gărzii de 
Onoare a poliției din Miami, trebuia să participe la 
priveghiul și la funeraliile consilierului municipal, 
Gustav Ernst, și ale soției sale, Eleanor, funeralii care 
se desfășurau în următoarele două zile. Garda de onoare 
era comandată de căpitanul Warren Underhill, un 
veteran cu douăzeci de ani de poliție în spate și fost 
maior în armata SUA și consta dintr-o listă de șaizeci 
de nume de polițiști, bărbați și femei, special aleși pen- 
tru activitatea lor exemplară în poliţie, pentru capa- 
citatea lor fizică și comportamentul lor ireproșabil. 

Rareori se arăta necesitatea convocării gărzii de onoare, 
Și în mod normal, această îndatorire nu era o povară. 
Dar pentru Ainslie, nici că ar fi putut veni într-un 
moment mai prost. Oricum, de această obligație nu 
avea scăpare, după cum îi spusese la telefon căpita- 
nul Underhill. 

- Nu te-am mai convocat de o bună bucată de 
vreme, Malcolm, și am nevoie de un sergent-șef în 
calitate de secund al meu. De asemenea, ştiu că tu te 
ocupi de ancheta din cazul Ernst, așa că-i foarte potri- 
vit să te afli acolo. Acum știu că eşti ocupat ca naiba, 
dar așa sunt și ceilalți, iar tu n-o să irosești timpul tău 
sau pe al meu, oferindu-mi un maldăr de scuze, nu-i 
așa, sergent? 

Ainslie chicoti. 

- Dacă mi-aţi da un indiciu, sir, cu privire la cea 
mai nimerită dintre ele, cred că mi-aș incerca norocul. 
- Deci vei fi acolo, răspunse Underhill aspru. 

- Știţi că voi fi, spuse Ainslie resemnat. 

- Îşi mulțumesc, sergent. Apreciez atitudinea ta. 
Desigur, iți vom plăti orele suplimentare. 

Priveghiul pentru cei doi Ernst, cu trupurile așe- 
zate în sicrie închise, s-a ţinut la Casa Funerară Kla- 
merus, în centrul orașului Miami, de la amiază și până 
la ora 8 seara. În acest interval, șase polițiști din garda 
de onoare, în uniformele de ceremonie, stătură smirnă 
în jurul sicrielor; au fost două schimburi de gardă, oa- 
menii fiind înlocuiți din post la fiecare două ore. 
Ainslie însuși, rămas la fiecare schimb, fu responsabil 
de schimbarea gărzii. Prin urmare, îi fu imposibil să 

plece de la casa funerară, dar rămase la curent cu evo- 
luțuile filajelor cum putu el mai bine, prin intermediul 
telefonului și stațiilor radio. 

În timpul priveghiului, Ainslie se uită periodic la 
Cynthia Ernst, în timp ce aceasta se deplasa prin şu- 
voiul celor mai bine de nouă sute de privitori care s-au 
perindat toată ziua. Schimbă câteva cuvinte cu mulți 
dintre cei prezenți și acceptă delicată dovezile de com- 
pasiune. Cynthia era și ea în uniformă și trebuie să-l 
fi văzut pe Ainslie, insă preferă să-l ignore. Când, în 
cele din urmă, priveghiul se termină, Ainslie se schimbă 
de uniformă, apoi se duse la Omucideri, unde studie 
rapoartele de supraveghere din ziua aceea. În ziua urmă- 
toare, avu chiar și mai puţin timp pentru investigaţii. 

La ora 9:00 dimineaţa, garda de onoare se adună 
la Casa Funerară Klamerus, unde membrii gărzii încăr- 
cară cu precizie militară cele două sicrie în dricuri 
motorizate. Precedată de două duzini de motociclişti 
ai poliției și însoțită de treizeci de mașini de patru- 
lare, toate folosindu-și girofarurile, procesiunea se 
puse în mișcare spre biserica St. Mary's, unde la ora 
10:00 era prevăzută slujba funerară. 

Biserica enormă de pe North Miami: Avenue colț 
cu 75th Street era plină până la refuz încă de la ora 9:30, 
așa că întârziaţii fură nevoiți să se așeze pe scaunele 
puse afară unde, printr-un sistem de amplificare, ascul- 
tară discursurile elogioase rostite de primar, guver- 
nator, principalul senator de Florida și arhiepiscopul 
bisericii. Aflat înăuntru, Ainslie privi și ascultă cu o 
răbdare tot mai obosită. Da, se gândea el, tradiţia era 

ca un consilier municipal să beneficieze de funeralii 
opulente, dar acum era prea mult. 

După serviciul divin, procesiunea se refăcu și se 
indreptă spre Cimitirul Woodlawn. Cortegiul de vehi- 
cule includea nenumărate persoane îndoliate aflate 
in limuzine, plus escorte suplimentare oferite de alte 
secții de poliție din district și ale poliției rutiere din 
Florida. Lungimea totală a procesiuni era estimată 
la circa patru kilometri. 

La cimitir, garda de onoare cobori sicriele într-un 
mormânt comun, într-un acompaniament de Myers. 
Spre finalul ceremoniei, Cynthiei Ernst i se prezen- 
tară două drapele americane, cele în care fuseseră dra- 
pate sicriele. Întregul ceremonial funebru durase cu 
totul șapte ore. Oricărui consilier municipal care mu- 
rea în timpul mandatului i se organizau, de regulă, 
funeralii complicate. În cazul consilierului și al doam- 
nei Ernst, ocazia a fost, așa cum a definit-o ulterigr 
un mucalit, ca și cum Hollywoodul, Disney World şi 
poliția din Miami își uniseră forțele pentru a produce 
o bufonerie. Cât despre implicarea masivă a poliției, 
fapt care crease mare parte din spectacol așa cum expli- 
case un editorialist de la Miami Herald în ziua urmă- 
toare, poliţia era conștientă de vina de a nu-l fi protejat 
mai bine pe consilierul Ernst și pe soția acestuia plus 
incă o doză de culpabilitate pentru că ucigașul celor 
doi Ernst era încă în libertate și neidentificat în apa- 
renţă. Editorialistul nu făcuse decât să ilustreze o ne- 
dumerire larg răspândită: ce făcea poliția să rezolve 

ceea ce se ştia acum că erau crime în serie și de ce 
dura atât? 

Ultima întrebare se cuibări în mintea lui Malcolm 
Ainslie în lungile ore de veghe și funeralii. De fiecare 
dată când privirea-i aluneca spre cele două sicrie, își 
amintea de trupurile din interiorul lor, atât de brutal 
mutilate și se întreba sumbru: Cine? De ce? Unde 
va fi următoarea? 

La două zile după înmormântarea celor doi Ernst 
a fost făcut un anunţ din partea Consiliului Munici- 
pal Miami care, lipsit de Gustav Ernst, era acum alcă- 
tuit din primar, viceprimar și doi consilieri. Conform 
cartei orașului, anunţul arăta că în eventualitatea dece- 
sului unuia dintre consilierii municipali, cei rămași 
vor numi prin vot majoritar un succesor în termen 
de zece zile pentru a servi în perioada rămasă din man- 
dat. În cazul lui Gustav Ernst, asta insemna doi ani 
şi jumătate de mandat. 

Anunţul mai preciza că, prin vot unanim, con- 
siliul o numise pe fiica decedatului, Cynthia Ernst, 
să preia mandatul tatălui ei. Un al doilea anunţ relata 
că maiorul Ernst acceptase funcția și că va demisiona 
imediat din cadrul poliției din Miami. După ce va ter- 
mina mandatul tatălui ei, domnișoara Ernst va putea 
candida la noile alegeri în funcția publică. Însă, aşa 
cum spusese și detectivul Bernard Quinn în timpul 
unei discuții pe această temă, derulată la sediul Omu- 
ciderilor, „bineînțeles că va candida, cum ar putea, 
oare, să piardă?“ 

Ainslie avea simțăminte amestecate despre schim- 
barea de statut a Cynthiei. Pe de o parte era ușurat 
că, în ceea ce privea ierarhia din poliție, nu va mai 
avea autoritate asupra lui și nici nu mai trebuia ca 
el să-i raporteze despre crimele în serie. Însă, pe de 
altă parte, instinctul îi spunea că influenţa ei în cadrul 
departamentului de poliție ar putea crește. 

Ainslie știa bine că nu era cazul să aștepte rezultate 
rapide în urma programului de filaj. Oricum, pe la 
inceputul celei de-a treia săptămâni era îngrijorat că 
singurul progres, dacă putea fi numit așa, medită el 
sumbru, era eliminarea suspecților Carlos Quinones, 
Alec Polite și Earl Robinson. În cursul săptămânii 
următoare, apăru o oarecare îndoială față de viabili- 
tatea includerii lui Elroy Doil ca suspect. Potrivit de- 
tectivilor Dan Zagaki şi Luis Linares și confirmând 
raportul ITIC despre el, Doil avea o ocupație stabilă 
ca şi camionagiu independent; părea tot mai puțin 
probabil ca el să fie criminalul în serie. Zagaki mer- 
sese chiar și mai departe și recomandase ca Doil să 
fie exclus ca suspect, dar Ainslie nu fusese de acord. 

În afară de faptul că mai erau James Calhoun și 
Edelberto Montoya încă posibili, dar nu și probabili 
criminali, întregul tablou isca îndoielile detectivilor 
tot mai plictisiți, dubii la care adera tacit și Ainslie. 
Să fi fost căutarea computerizată a suspecţilor, care 
la inceput păruse o idee excelentă, o pierdere de vreme? 
În cele din urmă, îi împărtăși această opinie și locote- 
nentului Newbold, adăugând: 

- Este ușor să renunțăm acum, poate chiar prea 
uşor, Și de asta detest s-o fac. Înclin să cred că ar trebui 
să mai continuăm încă o săptămână, iar apol, dacă nu 
apare nimic concludent, s-o lăsăm baltă. 

Locotenentul se lăsă pe speteaza scaunului său de 
la birou, înclinându-l într-un echilibru precar, așa cum 
făcea el adesea. 

- Te-am susținut, Malcolm, pentru că am incre- 
dere în judecata ta şi știam că vii la mine pentru orice 
probleme. Ştii că am să te sprijin dacă simţi că ar tre- 
bui să continuăm, insă sunt presat de cei de la Jafuri. 
Își vor băieții înapoi. 

Ainslie îl văzuse de două ori pe locotenentul Da- 
niel Huerta, comandantul secției Jafuri, prin biroul 
lui Newbold, iar motivul era ușor de ghicit. Curând, 
venea și Crăciunul, un moment al anului în care nu- 
mărul de jafuri creștea și cu cincizeci la sută, iar numă- 
rul de cazuri atribuite secției Jafuri se tot acumula. 
Și la Omucideri, din cauza programului de suprave- 
ghere toți detectuvii lucrau din greu, peste program 
ȘI se înregistrau aceleași presiuni. 

Ainslie și Newbold hotărâră împreună să facă un 
compromis. Cea de-a treia săptămână de filaj va con- 
tinua totuși, pentru că prin eliminarea a trei suspecți 
vor fi eliberați patru detectivi de la Jafuri, intre care 
doi sergenţi. Apoi, la sfârșitul celei de-a treia săptă- 
mâni, Ainslie va hotări dacă vor merge mai departe 
cu cea de-a patra săptămână și, indiferent care-i va fi 
decizia, locotenentul Newbold îl va susține. Îi spuse 
lui Ainslie: 

- Maiorul Yanes ne-a promis oameni. Dacă va tre- 
bui, intru peste el și-i reamintesc asta. 

Aceste aranjamente, așa cum se convenise, conti- 
nuară pentru încă două zile. Apoi se petrecu ceva care 
mătură totul din cale. Incepu joi, cu puţin înainte 
de amiază. 

La intersecţia Coraly Way cu 32"4 Avenue, un ca- 
mion blindat, aparținând companiei Wells Fargo, opri 
în spaţiul de parcare de lângă una dintre filialele Băn- 
cii Barnett pentru a face o livrare de bani. Peste câteva 
clipe, unul dintre cei doi agenți de pază din interio- 
rul camionului deschise ușa laterală şi se trezi faţă în 
față cu trei bărbați: un negru și doi hispanici, și potri- 
vit martorilor oculari toți erau dotați cu arme auto- 
mate. Exact în acel moment, o mașină de patrulare 
a poliției din Miami coti după un colț și nimeri direct 
in mijlocul acţiunii. Jefuitorii văzură imediat mașina 
de poliţie și deschiseră focul înainte ca polițiștii să-și 
dea seama ce se petrecea. Unul dintre polițiști muri 
pe loc sub ploaia de gloanțe; al doilea, cu pistolul scos 
parțial din toc, a fost rănit în timp ce incerca să plece 
din mașină. Jefuitorii l-au împușcat și ucis pe agentul 
de pază de la Wells Fargo și au inhăţat sacul cu bani 
cărat de el. Apoi goniră spre propria lor mașină și ple- 
cară în viteză. Intregul episod durase mai puţin de 
un minut. 

În timp ce jefuitorii se îndepărtau, un trecător, 
Tomas Ramirez, un tânăr atletic şi inalt, care n-avea 
mai mult de douăzeci de ani, alergă spre polițistul 
acum leșinat. Remarcând o stație de radio ițindu-se 

din centura polițistului rănit, Ramirez o luă şi apăsă 
unul dintre butoanele laterale. 

Primul său mesaj fu recepționat și înregistrat la 
centrul de comunicaţii al poliției. 

- Hello, hello. Sunt Tom Ramirez. E cineva acolo? 

O femeie dispecer îi răspunse calmă: 

- Da, este. De unde aveţi stația de radio a poliției? 
Totu-i în ordine acolo? 

- Nu, Doamne, nu-i în ordine! Au avut loc un 
jaf și împușcături aici, la bancă. Doi polițiști au fost 
loviți. Trimiteţi niște ajutoare, vă rog. 

- Bine, domnule. Să nu apăsaţi butonul lateral cât 
timp vorbim. Unde vă aflați? Vă rog indicaţi-mi câteva 
detalii să vă pot localiza. 

Dispecera introducea datele intr-un computer în 
timp ce vorbea, raportul ei apărând pe monitoarele 
altor șase dispeceri din centrul de comunicaţii. 

- Ăăă... mă aflu la intersecția Coral Way cu Thir- 
ty-Second Avenue, in parcarea de la Banca Barnett. 
Un polițist și un agent de pază par să fie morţi și cred 
că polițistul celălalt este pe moarte. Grăbiţi-vă, vă rog. 

Ceilalți dispeceri, citind de pe monitoarele lor, 
solicitau deja ajutor. 

Primul dispecer răspunse: 

- Domnule, ajutorul e pe drum. Suspecţii au plecat? 

- Da, au sărit în mașina lor, un Buick Century de 
culoare gri. Erau trei. Toți sunt înarmaţi. I-au ciuruit 
pe polițiști. Par morţi amândoi. 

- Okay, domnule. Încercaţi să vă calmaţi. Avem 
nevoie de ajutorul dumneavoastră. 

Un alt dispecer porni mecanismul, deschizând calea 
pentru avertizare. Va ajunge la toate secțiile din Între- 
gul district și stat, precum și la alte forțe de poliție. 
Apelul fu precedat de un semnal sonor puternic, cu 
durata de cinci secunde, indicând importanța și prio- 
ritatea sa. Tonul și mesajul care urmau aveau întâie- 
tate față de alte transmisiuni. 

— Atenție toate unitățile! Tocmai s-a petrecut un 
trei-doi-nouă pe Coral Way și Thirty-Second Ave- 
nue. Banca Barnett. Există relatări privind rănirea a 
cel puţin doi polițiști. Suspecţii au părăsit locul faptei 
intr-un Buick Century de culoare gri. 

Numărul „trei“ din mesaj indica o urgență, iar 
„doi-nouă“ era codul pentru jaf. Mașinile de poliție 
incepură să sosească în mare viteză la Banca Barnett 
de pe Coral Way, venind din toate părțile orașului. 
După cum comentă un reporter de televiziune, la scurt 
timp după aceea, „când un polițist este împușcat, toată 
lumea se indreaptă spre locul faptei. Nu mai există 
niciun fel de restricţii. Se deschide tot iadul.“ 

Un alt dispecer solicitase deja ambulanțele pom- 
pierilor și paramedici. 

Primul dispecer: 

- Domnule Ramirez, mai sunteţi acolo? 

- Da. Aud sirenele. Slavă Domnului că vin. 

- Domnule, aţi putea face vreo descriere a suspec- 
ulor? 

- Le-am luat numărul de înmatriculare. NZD şa- 
se-doi-unu, un număr de Florida. 

Transferând repede informaţia în computerul ei, 
dispecera gândi: „Băiatul ăsta-i un cetățean model!“ 

Un alt dispecer trimise imediat o a doua avertizare, 
precedată de un semnal de prioritate de cinci secunde, 
cu numărul de înmatriculare al mașinii suspecților. 

- Domnule Ramirez, aţi văzut cum arătau suspecți? 

- Da, i-am văzut destul de bine. Îi pot descrie. 

- Asta-i excelent, domnule. Vă rog să rămâneţi acolo 
până la sosirea unei mașini și dați-le informaţiile. 

- Chiar acum sosesc. Slavă Domnului! 


Locotenentul Newbold, de la Omucideri, auzi 
apelul de ajutor al lui Ramirez în timp ce conducea 
cu radioul fixat pe canalul trei. Newbold își comută 
imediat radioul pe un canal special de supraveghere 
și-l chemă pe Ainslie care, aflat și el în maşină, răs- 
punse cu promptitudine: 

- QSK, locotenent. 

- Malcolm, ia-ţi toți oamenii de la filaj. Trimite-i 
la Coral Way colţ cu Thirty-Second Avenue. Doi poli- 
țiști și un agent de pază au fost împușcați în cursul 
atacului asupra unui camion blindat, unul dintre poli- 
țiști și agentul de pază sunt dați DOA!. Vreau să te 
ocupi tu de cazul acesta. Numește pe cine vrei tu la 
conducerea investigaţiilor. 


1! DOA - Acronim pentru „Dead On Arrival“ — decedat la 
sosirea în spital (n. tr.). 

Ainslie îşi îngădui un „fir-ar să fie!“ mut, știind 
că această prioritate neașteptată însemna că progra- 
mul de filaj se ducea de râpă. Cu glas tare transmise: 

- OK, locotenente. O să-mi adun oamenii. 

Echipele de la filaj care monitorizau același canal, 
ar fi trebuit să audă schimbul de cuvinte, insă Ainslie 
lansă apelul: 

- Treisprezece-zece către toate unitățile. Aţi au- 
zit asta? 

— Treisprezece-unsprezece către treisprezece-zece. 
Auzit. 

Celelalte echipe de pe teren raportară la fel. 

- Atunci plecaţi pe Coral Way și Treizeci și doi, 
băieţi. Ne întâlnim acolo. 

Schimbând canalul, Ainslie spuse: 

- Treisprezece-zece către dispecerat. Transmiteți 
oricărei unităţi care se află la faţa locului să intre pe 
Tac Unu pentru mine. 

Tac Unu era canalul Omuciderilor. Un glas fami- 
liar răspunse de la locul crimei de lângă Banca Barnett: 

- Treisprezece-zece, sunt unu-șapte-zero. QSK. 

- Tu ești, Bart? întrebă Ainslie. 

Bartolo Esposito era un sergent de la patrulări, insă 
numele de familie nu era niciodată folosit în comuni- 
cațiile prin radio, mai ales că presa trăgea cu urechea. 

- Bineînțeles, Malcolm. Avem necazuri mari aici. 
Ce vrei să fac pentru tine? 

- Izolează scena, delimitează o zonă cât de mare 
poți şi ține-i pe toți ceilalți la distanţă. 

- Nu mai intră nimeni acum, cu excepţia ambu- 
lanţelor pompierilor. Încearcă să-l stabilizeze pe ofi- 
țerul rănit înainte de a-l transporta. 

- Mulţumesc, Bart. Ajung și eu acolo în cel mai 
scurt timp. 

Ainslie reveni pe canalul trei și ceru Dispeceratu- 
lui să trimită acolo pe cineva de la identificare. 

- Fac asta chiar acum, treisprezece-zece. 

Pe un alt canal, Ainslie convocă un procuror. 

Odată ajuns la Banca Barnett, Malcolm Ainslie 
il desemnă pe detectivul Ruby Bowe drept investi- 
gatorul-șef. Ea se apucă imediat să chestioneze mai 
mulți martori, inclusiv pe Tomas Ramirez care oferi 
o descriere surprinzător de exactă a celor trei trăgă- 
tori, căutați acum peste tot ca suspecți. În pofida aces- 
tor informaţii şi a descrierii anterioare a mașinii cu 
care fugiseră și a numărului de inmatriculare, suspec- 
ţii nu mai fuseseră văzuţi și se părea că se ascundeau, 
probabil că nu departe. 

La numai câteva minute după ce locotenentul New- 
bold ajunsese la locul crimei, locotenentul Daniel 
Huerta, de la Jafuri, sos: și el. Primele sale cuvinte 
către Newbold fură: „Știu că acum e terenul tău, Leo, 
dar imi vreau toți oamenii înapoi, imediat.“ 

- Îi ai, îi spuse Newbold. 

Conveniră că secţia Jafuri putea, probabil, să dea 
o mână de ajutor la identificarea suspecților care, mai 
mult ca sigur, aveau un cazier de jafuri anterioare. 
Cu toate că nimeni n-o spusese, întotdeauna între 
Jafuri și Omucideri exista o anume concurenţă, însă 

niciuna dintre părți nu era atât de smintită, încât să-și 
lase rivala să stânjenească vreo investigație. 

În timp ce erau urmărite toate pistele, probele şi 
informațiile acumulate, inclusiv identificarea pozitivă 
a celor trei ucigași de către mai mulți martori oculari 
care răsfoiseră clasoarele cu fotografii din dosarele poli- 
ției. Acuzația adusă va fi de triplă omucidere deoarece 
polițistul rănit murise intre timp. Ponturile furnizate 
de informatori despre posibile ascunzători, duseseră 
la razii neproductive până când doi dintre făptași fură 
văzuţi intrând într-un apartament de la etajul unu 
dintr-un complex de locuinţe abandonat, situat în 
zona Deep Grove, adiacentă la Coconut Grove. Lo- 
cuitorii din vecinătate, care-i văzuseră pe suspecți, 
chemară poliția. 

Cu puțin timp înaintea zorilor celei de-a treia zi 
de după jaf și crime, o echipă SWAT s-a apropiat de 
apartamentul unde dormeau cei trei. Cu toate că erau 
puternic înarmați, bărbaţii au fost luaţi prin surprin- 
dere, mobilizați cu cătușe, deposedați de arme. Sacul 
cu bani furat din camionul blindat a fost recuperat, 
iar Buickul Century, folosit la jaf, a fost găsit la două 
cvartale distanță. 

Ainslie știa acum că nu mai avea nicio șansă să 
reia supravegherea și nu era sigur dacă asta era chiar 
ceva rău, având în vedere rezultatele dezamăgitoare 
de până atunci. În loc de asta, se concentră asupra ana- 
lizării tuturor crimelor în serie. În ciuda speranţelor 
sale, nu se ivi nicio pistă nouă sau vreo idee inedită. 
Și chiar atunci se petrecu ceva neprevăzut. La trei zile 

după arestarea jefuitorilor camionului blindat, când 
rutina de la Omucideri incepea să revină la normal, 
asistentul medicului legist din Dade County îi tele- 
fonă lui Malcolm Ainslie. 

Sandra Sanchez zise: 

- Când ne-am întâlnit ultima dată, Malcolm, am 
promis că mă voi uita peste vechile rapoarte de autop- 
sie referitoare la orice altă crimă nerezolvată, cu un 
tipar asemănător al leziunilor. Ei bine, am făcut asta 
şi-mi pare rău că mi-a trebuit atâta timp, dar am cău- 
tat prin vechile dosare neincluse în bazele de date. 

- Nu trebuie să te scuzi, spuse Ainslie. Important 
este dacă ai găsit ceva? 

- Da, cred că da. Este într-un dosar cu multe alte 
lucruri, și ţi-am trimis totul printr-un curier. Cazul este 
o crimă nerezolvată, de acum șaptesprezece ani, cu două 
victime vârstnice, Esperanza Clarence și Florentina. 

- Exist vreun nume de suspect? 

- Este unul, dar uite ce-i, nu vreau să-ţi spun mai 
multe pentru că trebuie să citeşti asta din dosar. Sună-mă 
când ai terminat. 

Dosarul îi sosi nu la multă vreme după aceea. După 
cum indicase Sanchez, conţinea o grămadă de hârtii. 
Ainslie deschise coperta acum decolorată, fără să se 
aștepte la cine știe ce, și incepu să citească. 

Soții Esperanza avuseseră fiecare șaptezeci și ceva 
de ani și locuiau într-un parc cu rulote, Happy Haven, 
în West Dade. Cadavrele lor au fost găsite de un vecin, 
aveau căluș și erau legate în poziţia șezut, față În faţă. 
Atât bărbatul, cât şi femeia fuseseră bătuți cu sălbăticie 

și suferiseră tăieturi adânci de cuțit. Cauza oficială a 
morții lor a fost exsangvinația, pierderea totală de sânge 
din cauza rănilor. 

Ainslie răsfoi și restul documentelor medicale și 
apoi găsi un raport al poliției care relata că soțu Espe- 
ranza o duceau destul de bine, fără a fi însă bogați. 
Aveau trei mii de dolari într-un cont în bancă și, potri- 
vit unui nepot care locuia în apropiere, cei doi aveau 
de obicei la îndemână câteva sute de dolari, bani gheaţă, 
pentru nevoile lor imediate. După uciderea acestora, 
n-a mai fost găsit niciun ban. La capătul dosarului, după 
ce răsfoise alte file, Ainslie văzu un familiar Formu- 
lar 301, un raport de anchetă al secției Omucideri. 
Privea un suspect minor care fusese interogat în legă- 
tură cu moartea celor doi Esperanza, fiind apoi eli- 
berat din lipsă de probe. 

Din Formularul 301 îi sări în față un nume: 


Elroy Doil. 


În conformitate cu legile din Florida, cazierul de 
minor al lui Elroy Doil a fost inchis în ziua în care 
împlinise vârsta de optsprezece ani. Din acel punct, 
devenise inaccesibil anchetatorilor, dacă nu aveau o 
hotărâre judecătorească foarte rar acordată. Regle- 
mentări similare existau în majoritatea celorlalte state. 

După părerea lui Malcolm Ainslie, împărtășită de 
mulți din poliție, procedura era un anacronism legal, 
o absurditate demodată și un deserviciu sfidător la 
adresa cetățenilor care respectau legea. În cursul unei 
discuţii cu locotenentul Newbold, în dimineaţa zilei 

următoare, după descoperirea numelui lui Elroy Doil 
in vechiul Formular 301, Ainslie puse hârtiile pe bi- 
roul locotenentului, de-abia stăpânindu-și furia. 

- Este demenţă curată! Aici sunt lucruri de care 
ar fi trebuit să știm de un an. 

Cu o oră mai devreme, dezgropase dosarul nere- 
zolvat al uciderii celor doi Esperanza, aflat într-o ma- 
gazie cu documente vechi. Nu era o relatare completă 
pentru că faptele s-au petrecut lângă Miami, în teri- 
toriul districtului Metro-Dade. Însă ancheta s-a extins 
dincolo de frontiere, iar secția Omucideri din Miami 
a deschis propriul său dosar Esperanza, în care erau 
incluse unele rapoarte din Metro-Dade despre crimă. 
Între ultimele relatări Ainslie găsise referința privi- 
toare la interogarea lui Doil, fapt semnalat inițial de 
Sandra Sanchez. Fără pontul oferit de ea, n-ar fi exis- 
tat motive pentru dezgroparea unui dosar de demult. 

- Desigur, sublinie Newbold, Doil n-a fost nici- 
odată arestat sau pus sub acuzare. 

- Pentru că maică-sa a fost destul de deşteaptă incât 
să nu permită amprentarea lui Elroy. Lângă locul cri- 
mei a fost găsit un cuțit cu amprente pe el şi cu sângele 
ambelor victime. Un cuțit Bowie. Secţia Omucideri 
din Metro-Dade voia să compare aceste amprente cu 
cele ale lui Doil și erau destul de sigur că s-ar potrivi. 
Însă pentru că nu existau suficiente dovezi pentru o 
arestare, plus că Elroy era minor, asta nu s-a întâm- 
plat niciodată. 

- În mod sigur, aici sunt o mulțime de coincidențţe, 
căzu de acord Newbold. 

- Coincidenţe? Modus Operandi în cazul Espe- 
ranza, în parcul de rulote, a fost la fel cu ceea ce vedem 
acum. Felul în care au fost găsite cadavrele, cu călu- 
șuri, faţă în față, apoi bătăile, rănile de cuţit, banii 
furați. Dacă am fi avut cazierul timpuriu al lui Doil, 
acest MO ar fi fost comparat și ne-am fi pus pe el cu 
mult timp în urmă. 

Ainslie se aplecă înainte, aruncând o privire cruntă. 

— Ştii câte vieți am fi putut salva? 

Newbold se ridică în picioare și-i întoarse privirea. 

- Hei, sergent! Astea nu-s legi date de mine! 
Acum calmează-te! 

Ainslie se lăsă înapoi în scaunul din spatele lui 
Și Oftă. 

- Îmi pare rău. Dar, Leo, întregul nostru sistem 
legal pentru minori este o nebunie, nu doar în Flo- 
rida, ci în întreaga ţară. Nu mai există crime comise 
de minori; la orice vârstă este înfăptuită, o știi la fel 
de bine ca mine, este o crimă, pur și simplu. Vedem 
in fiecare zi omoruri comise de puști de paisprezece, 
cincisprezece, șaisprezece ani, pentru numele lui 
Dumnezeu! Sau chiar mai tineri. Din toate arestările 
noastre cu uz de armă mai bine de jumătate implică 
adolescenţi. La Detroit, o femeie a fost ucisă de băieți 
cu vârste între unsprezece și paisprezece ani. Doi băieți 
de doisprezece ani din Chicago au aruncat de la etaj 
un copil de cinci ani. În Anglia, doi băieți de zece ani 
l-au ucis pe unul de doi ani. La fel se întâmplă cu jafu- 
rile, ultrajele, violurile, tot ce vrei tu. Totuși, iată-ne, 
poliţişti și apărători ai legii, încătușați de un sistem 


262 ARTHUR HAILEY 


arhaic şi ridicol, care ar fi trebuit abandonat cu ani 
in urmă. 

- Sugerezi să nu fie închise dosarele minorilor? 

- Chiar așa, fir-ar să fie! Fiecare infracţiune ar 
trebui trecută în cazier, să rămână acolo, și din acel 
moment să fie accesibilă oricărui anchetator. Dacă 
părinților și ACLU! n-or să le placă, să se ducă naibii! 
Incalci legea, asta rămâne în cazierul tău. Acesta ar 
trebui să fie preţul plătit, indiferent de vârsta ta. 

- Au existat discuții în cadrul departamentului de 
poliție privind lansarea unei petiții pe tema asta adre- 
sată statului, zise Newbold. Trimite-mi un referat cu 
detaliile legate de Doil, plus opinia ta, și-am să-l trans- 
mit mai departe. Apoi, dacă va exista vreo înfățișare 
publică, am să te propun ca martor, iar atunci poți 
spune tot ce dorești. 

- Am să scriu referatul, rosti Ainslie, însă mă îndo- 
iesc că Îmi vor ingădui să apar in instanţă. 

- Nu renunţa la asta sau la opinia ta, îl repezi 
Newbold. 

Îl privi pe Ainslie direct în ochi. 

- Influenţa mea nu este atât de mare ca altora pe 
care-i cunosc, dar am prieteni suspuși, în locuri inalte, 
care mă ascultă. 


1! ACLU - American Civil Liberties Union - organizație naţio- 
nală nonprofit, care susține drepturile individuale prin litigii în 
instanță, prin sprijinirea unor legislații și educarea publicului 
american asupra unui mare număr de probleme legate de dreptu- 
rile individuale ale cetățeanului în raport cu statul (n. tr.). 

Aşadar, îşi zise Ainslie, Newbold ştia de eforturile 
Cynthiei Ernst de a-i bloca promovarea și probabil 
că ghicise restul. Nimic din toate acestea nu-l surprin- 
deau pe Ainslie. Departamentul Poliţiei putea fi un 
loc destul de meschin, unde zvonistica și bârfa dom- 
neau, trecând peste toate barierele departamentale și 
de orice grad. 

- Aşadar, ce plănuiești să faci în continuare? în- 
trebă Newbold. Presupun că vei cere o decizie de des- 
chidere a dosarului lui Doil. 

- Lucrez la asta chiar acum. L-am sunat pe Curzon 
Knowles care acum redactează o declarație. Am să 1-0 
prezint judecătorului Powell. Nu vrem să se discute 
despre asta încă, iar el nu va pune prea multe întrebări. 

- Amicul tău, Phelan Powell? 

Newbold zâmbi. 

- După cum îmi amintesc, Prea Onoratul iţi este 
îndatorat. Dacă te-aș întreba cu ce-l ai la mână, desi- 
gur că nu mi-ai răspunde. 

- Sunt fiul său nelegitim, rosti Ainslie fără nicio 
expresie. 

Newbold râse. 

- Păi, asta ar insemna că a răsturnat-o pe maică-ta 
pe când avea... câți ani? Doisprezece? Așa că trebuie 
să fie altceva, dar nu contează. În acest joc, cu toții 
acumulăm datorii și puncte. 

Bineînţeles că în această privință Newbold avea 
perfectă dreptate. 

Cu mulți ani înainte, când detectivul Ainslie era 
nou în meseria de polițai în civil, el și partenerul său, 

Ian Deane, cotiră într-o seară pe o şosea, văzând un 
Cadillac albastru înaintea lor. În timp ce se apropiau, 
un bărbat alb parţial dezgolit, ieși din locul șoferului, 
trăgându-și în grabă pantalonii, iar pe partea cealaltă 
ieși O tânără negresă sumar îmbrăcată. Detectivii îi re- 
cunoscură pe amândoi. Fata era o prostituată pe nume 
Wanda, iar bărbatul un judecător într-o instanță itine- 
rantă, Phelan Powell, înaintea căruia ambii detectivi 
compăruseră ca martori în numeroase ocazii. Powell 
era înalt și cu o constituție atletică și fireşte, avea o 
personalitate dominatoare. Acest moment constituia 
o excepţie. 

El și Wanda își puseră mâinile streașină la ochi sub 
lumina farurilor, încercând cu disperare să recunoască 
personajele ieșite din mașina oprită în spatele lor. 
Când Ainslie și Deane se apropiară, blocând razele de 
lumină, Wanda emise un „oh, ce baftă!“, uşurată. În 
contrast, judecătorul părea buimăcit. Apoi, realitatea 
presimțirilor sale se cristaliză incet. 

- Oh, Doamne! Detectivi. 

Avea un glas disperat și incordat. 

- Vă implor, vă rog, vă rog să treceţi cu vederea 
acest incident! Am fost un idiot... am cedat unei ten- 
taţii imediate. Nu e stilul meu, dar dacă raportați asta, 
am să fiu dizgraţiat, terminat! 

Se opri, și cei trei bărbaţi schimbară priviri jenate. 

- Domnilor, dacă lăsați să treacă asta numai acum, 
vă rog... N-am să uit niciodată... Iar dacă am să pot 
face ceva pentru voi, am să fac. 

În treacăt, Ainslie se întrebă cum ar răspunde jude- 
cătorul propriei sale pledoarii. De fapt, dacă Ainslie 
și Deane ar fi făcut o arestare sau ar fi fost emisă vreo 
citaţie, acuzația adusă lu: Powell ar fi fost „solicitarea 
serviciilor unei prostituate“ și „hoinăreală în căutarea 
de victime“. Ambele erau contravenţii și ținând cont 
de faptul că era, probabil, la prima abatere pedeapsa 
ar fi fost o amendă; acuzarea ar putea fi chiar respinsă. 
Însă cariera lui judiciară s-ar fi încheiat. 

Ainslie, având gradul cel mai mare, ezită. Cunoș- 
tea principiul legal: justiția trebuia să fie oarbă, să nu 
facă niciodată diferențe. Dar pe de altă parte... 

Fără să mai analizeze ori să dezbată conștient deci- 
zia, Ainslie îi spuse lui Deane: 

- Cred că am auzit un apel radio. Ar trebui să ne 
întoarcem la mașină. 

ȘI așa, detectivi plecară. În anii care urmară nu 
s-a mai suflat niciodată un cuvânt despre incident, de 
către Ainslie ori judecătorul Powell. Ainslie nu mai 
povesti nimănui, iar detectivul lan Deane își pierdu 
viaţa într-un schimb de focuri în cursul unei opera- 
puni antidrog prin Overtown, la scurt timp după 
aceea. Dar judecătorul se ţinu de cuvânt. Ori de câte 
ori Ainslie se înfățișa înaintea lui, în calitate de polițist 
responsabil de o arestare sau pentru a depune mărtu- 
rie, era tratat cu toată curtoazia și consideraţia. Mai 
fuseseră Și niște ocazii când Ainslie se dusese la jude- 
cătorul Powell pentru a cere o acţiune judiciară rapidă 
intr-o chestiune de importanţă pentru vreo investigaţie 

și invariabil, ajutorul i se acorda, ceea ce spera să se 
intâmple și acum. 

Înainte de a pleca de la sediul Omucidenilor, Ain- 
slie sună la biroul judecătorului. În decursul anilor, 
Phelan Powell avansase în sistemul judiciar, iar acum 
era membru al Curţii de Apel din cel de-al Treilea 
District. Ainslie îi explică situația unei secretare și, 
după o scurtă așteptare, i se spuse: 

- Judecătorul este pe cale să înceapă o audiere. Dar 
dacă veniţi la tribunal, va cere o suspendare a ședinței 
şi vă va aștepta în birou. 

Pe drum Ainslie opri la biroul procurorului statal, 
unde Curzon Knowles îi pregătise formularul nece- 
sar. După ce va fi semnat de judecătorul Powell, va 
deschide cazierul de minor al lui Elroy Doil. Întreaga 
procedură era complicată și cerea timp, iar acesta era 
un alt motiv pentru care asta se întâmpla atât de rar. 
Un aprod de la cel de-al Treilea District primise instruc- 
țiuni precise, astfel că, atunci când apăru Ainslie, fu 
condus pe un loc din rândul întâi. Judecătorul Powell 
privi spre el, dădu din cap şi aproape imediat anunţă: 

— Să luăm o pauză de cincisprezece minute. A inter- 
venit o chestiune urgentă, care necesită atenția mea. 

Apoi, toată lumea din sală se ridică și judecătorul 
se retrase prin ușa deschisă în spatele lui, iar aprodul 
il însoți pe Ainslie în cabinetul judecătorului. 

Powell, deja așezat la biroul său, ridică privirile 
şi zâmbi. 

- Intră. Mă bucur să te văd, sergent. 

Îi făcu semn lui Ainslie să ia loc pe un scaun. 

- Dă-mi voie să ghicesc: secția Omucideri din 
Miami este încă în afaceri. 

- După cum se pare, va fi așa pe veci, domnule 
judecător. 

Aşezat vizavi de Phelan Powell, Ainslie îi descrise 
misiunea sa. Judecătorul era o apariție impozantă încă, 
chiar dacă în decursul anilor mai pusese în greutate, 
iar părul îi era aproape alb. Odată cu semnele vârstei, 
apăruseră și simptomele tensiunii constante. Ainslie 
presupunea că se datorau slujbei sale. Curțile de apel 
de astăzi erau copleșite și chiar și judecătorii de rang 
inalt, precum Powell, puteau fi puși la punct de un 
altul, aflat pe un eșalon superior al curții de apel, care 
susținea ideea. Unu spuneau că se schimbaseră foarte 
puţine lucruri de când Dickens a comentat că „Legea 
este o nătângă“. 

La sfârșitul recitării lui Ainslie, Powell dădu din cap. 

- Okay, sergent. Sunt bucuros să te ajut. Dar, ca 
să fie totul în regulă, ar trebui să te întreb de ce vrei să 
fie deschis acest dosar de minor. 

- Dosarul a fost inchis cu doisprezece ani în urmă, 
domnule judecător. Iar acum, domnul Doil este sus- 
pect intr-o crimă foarte gravă și credem că unele deta- 
lu anterioare ne-ar putea ajuta în anchetă. 

- Atunci așa să fie. Hai să rupem pecetea. Văd că 
ai adus și hârtiile. 

Ainslie i le întinse peste birou. 

Înaintea oricărui alt judecător, știa asta, răspunsul 
pe care-l dăduse la singura întrebare ar fi fost respins 
drept neadecvat. Iar apoi ar fi urmat alte întrebări, 

mult mai concentrate, poate chiar agresive. Judecă- 
torii își adorau prerogativele; mulți dintre ei purtau 
adevărate dueluri verbale înainte de a aproba ceva. 
Însă ceea ce-și dorea Ainslie era ca un număr cât mai 
mic de oameni să știe că Elroy Doil era acum suspec- 
tul principal în cazul crimelor în serie. Faptul că Ain- 
slie nu trebuise să ofere și alte detalii însemna că 
existau șanse mai mici să se discute despre deschiderea 
cazierului lui Doil sau ca el însuși să afle că era con- 
siderat suspect. 

- Toate par în ordine, spuse judecătorul Powell. 
Acum, ritualul cere să te pun să juri, însă din moment 
ce ne cunoaștem de atât timp, o socotim ca și făcută. 
Cunoști termenii jurământului și eu te-am pus să 
juri. Bine? 

- Am jurat cum se cuvine, domnule judecător. 

Câteva semnături puse rapid de Powell și totul 
se termină. 

- Aș fi vrut să mai stau să discutăm, zise judecă- 
torul, dar lumea mă așteaptă în sală, iar avocaţii au 
timpul drămuit. Ştii cum este. 

- Da, domnule judecător. Și mulțumesc. 

Dădură mâna. În pragul ușii, Powell se întoarse. 

- Oricând mai ai nevoie de ajutorul meu, nu ezita 
să vii aici. Ştii că vorbesc serios de fiecare dată. 

În timp ce judecătorul se făcea nevăzut pe ușa sa 
privată, care dădea în sala de judecată, Ainslie îl auzi 
pe aprod spunând: 

- Ridicaţi-vă în picioare. 

Secţia Caziere se afla în clădirea Departamentului 
Poliție: din Metro-Dade, la vest de Aeroportul Inter- 
național Miami. Acolo, după ce umplu mai multe for- 
mulare și obținu și alte semnături, dosarul de minor 
al lui Elroy Doil fu scos la vedere și deschis în pre- 
zenţa lui Ainslie. Era liber să-l studieze într-o incintă 
privată din sală. Putea face câte copii erau necesare, 
dar nu avea voie să ia cu el nimic din dosar. 

Acesta era mai masiv decât s-ar fi aşteptat. Când 
examină documentele, îi deveni evident că frecușurile 
lui Doil cu legea erau mult mai vaste decât ar fi crezut 
Ainslie. Numără treizeci şi două de rețineri de către 
poliție (în cazul minorilor cuvântul „arestare“ nu se 
folosea) care duseseră la douăzeci de condamnări pen- 
tru infracțiuni, fără îndoială, doar o fracțiune dintre 
delictele comise de Doil de la o vârstă fragedă. 

Cazierul începea când Elroy avea zece ani, cu o 
acuzare de furt dintr-un magazin, iar obiectul furat era 
un ceas Timex. La unsprezece ani se milogea la colț 
de stradă, cerșind bani la instigarea mamei sale și fu 
adus acasă de poliție. La doisprezece ani a atacat o 
profesoară, provocându-i vânătăi și spărgându-i buza, 
rană prinsă în copci. După interogarea lui de poliție, 
Elroy a fost predat mamei sale, Beulah Doil, acțiune 
devenită un tipar în anii următori, comun delincven- 
ților minori. Peste câteva luni, Elroy s-a băgat intr-o 
bandă de stradă, specializată în smulgerea poșetelor 
şi a fost reținut din nou, apoi „predat mamei“. Un 
alt furt de poşetă la vârsta de treisprezece ani, însoțit 
de un atac asupra unei bătrâne au avut același rezultat. 

Ceea ce demonstra dosarul lui Doil, se gând: Ain- 
slie, era că majoritatea infracţiunilor comise de minori 
nu erau luate în serios, nici de poliţie, nici de instanţe. 
Știa din propria sa experienţă că un polițist putea 
„reţine“ un minor la 9 dimineaţa și înainte ca poli- 
țistul să iasă din schimb, la ora 3 după-masă același 
delincvent era înapoi pe stradă. Între timp, părinții 
erau chemaţi la sediul poliției, unde li se preda mino- 
rul în custodie, iar incidentul era închis. Chiar dacă 
minorul ajungea în instanţă, pedepsele erau insignifi- 
ante; de regulă, acestea erau câteva zile petrecute la 
Casa Minorilor, un loc destul de plăcut, unde copiii 
stăteau în încăperi destul de confortabile, jucau jocuri 
video şi se uitau la televizor. 

Mulți erau de părere că întregul sistem sau, mai 
degrabă, absenţa lui producea delincvenți pe viață care, 
ca minori, erau convinși că infracțiunile se pedepseau 
incredibil de ușor. Chiar și consilierii pentru minori 
impărtășeau această convingere și o confirmaseră în 
rapoarte. Ei erau desemnaţi să se ocupe de infractorii 
minori după ce aceștia erau reținuți de două ori. Con- 
silierii erau indivizi prost plătiți, suprasolicitați, cu 
foarte puţină pregătire de specialitate sau chiar deloc, 
cărora nu li se cerea să aibă facultate. De la fiecare 
dintre ei, impovărat cu un volum incredibil de cazuri, 
se aștepta să ofere consiliere minorilor și părinților 
acestora, dar sfaturile lor erau, în general, ignorate. 

Se părea că Elroy Doil avusese același consilier, 
un anume Herbert Elders, pe parcursul intregii sale 
activităţi de infractor minor. Dosarul conținea mai 

multe pagini scrise pe o singură parte, marcate drept 
DOAR RAPORT INFORMATIV, toate redactate de 
Elders, care părea că făcuse tot ce putea el în circum- 
stanțe dificile. Un raport, scris pe când Doil avea 
„treisprezece ani, dar masiv pentru vârsta lui și foarte 
puternic“, avertiza asupra unei „probabilități de vio- 
lență pe termen lung“. Același raport nota și „indi- 
ferenţa“ mamei lui Doil când fusese confruntată cu 
această problemă. 

Ainslie era interesat în mod special de un episod 
în care Doil, pe atunci în vârstă de treisprezece ani, 
a fost prins chinuind până la moarte o pisică. Tăiase 
picioarele animalului, unul câte unul, apoi coada, folo- 
sindu-se de un cuţit despre care raportul preciza că-l 
purta asupra lui tot timpul. A fost prins privind cum 
pisica se zvârcolea în agonie, inainte să moară. Asta 
i-a adus o acuzaţie de „cruzime faţă de un animal“, 
rezultând o amendă de o sută de dolari. Documentele 
nu precizau cine a achitat-o. 

Un alt „Doar raport informativ“, scris tot de FEl- 
ders, se referea la implicarea lui Elroy, la vârsta de 
doisprezece ani, in Operaţiunea Orientare, un pro- 
gram susținut de municipalitate pentru copiii defavo- 
rizați. Părintele Kevin O’Brien conducea programul 
la Biserica Gesu din Miami; includea servirea mese- 
lor, sport şi studiul Bibliei în fiecare duminică, pe tere- 
nul împrejmuit cu gard al bisericii. Elders menționa, 


plin de speranţe, „trezirea interesului faţă de religie 
și Biblie“ al lui Elroy. 

Însă un alt raport, redactat cu un an și jumătate 
după asta, observa lugubru că religia nu redusese numă- 
rul de infracţiuni comise de Doil, dar nici fervoarea 
sa religioasă, despre care părintele O'Brien afirma că 
era „eronată și incoerentă“. 

Ainslie notă numărul de telefon și adresa părin- 
telui O'Brien. 

În decursul anilor până când Doil împlini optspre- 
zece ani, cazierul dezvăluia o adevărată orgie de in- 
fracțiuni, dar niciuna nu necesitase amprentarea lui 
Doil. Amprentele unui minor puteau fi luate numai 
dacă acesta era arestat pentru un delict sau numai cu 
acordul părinților, iar potrivit dosarului, Beulah Doil 
refuzase cu încăpățânare să şi-l dea. 

Tocmai absenţa amprentelor îi lăsase pe cei de la 
Omucideri neputincioşi in raportul final din dosarul 
in care Doil era suspect principal in uciderea lui Cla- 
rence şi a Florentinei Esperanza. Dar, fără amprente 
sau alte dovezi adecvate, nu s-a adus nicio acuzaţie. 
Frustrarea de atunci a detectivilor de la Omucideri 
era ușor de imaginat, se gândi Ainslie, inchizând dosa- 
rul și luând-o spre copiator. 

Folosindu-se de telefonul de la sediul poliției din 
Metro-Dade, Ainslie sună la numărul pe care-l notase 
şi răspunse chiar părintele O'Brien. Da, îi spuse el 
lui Ainslie, și-l amintea bine pe Elroy şi-ar fi dispus 
să discute cu el. De fapt, dacă sergentul ar dori să vină 
acum la Biserica Gesu, părintele se afla in biroul său 
și era liber. 

Părintele Kevin O’Brien, un irlandez cu ochii stră- 
lucitori, acum aflat la o vârstă mijlocie şi cu un început 
de chelie, arătă spre scaunul de lemn din faţa biroului 
său. Ainslie luă loc, apoi expuse pe scurt ce-l interesa 
în cazul Doil, adăugând: 

- Nu mă aflu aici pentru adunarea de probe, pă- 
rinte. Mă întrebam doar dacă aţi putea să-mi poves- 
tiți câte ceva despre el. 

O'Brien dădu din cap gânditor. 

- Mi-l amintesc pe Elroy de parcă a fost ieri. Cred 
că s-a înscris inițial în programul nostru pentru că 
avea nevoie de mâncare, însă după câteva săptămâni, 
părea mai fascinat de Biblie decât oricare alt copil. 

- Era inteligent? 

- Extrem de inteligent. Dar în felul său. Și un citi- 
tor nesăţios, ceea ce m-a surprins, ținând cont de edu- 
cația lui superficială. Acum că mă gândesc la asta, imi 
amintesc că avea o fascinație pentru crime și violență, 
mai întâi în presă apoi în Biblie. 

O’Brien zâmbi. 

- Vechiul Testament a fost cel care l-a absorbit 
cu toate „războaiele sfinte“ , mânia Domnului, cu ur- 
măririle, răzbunările și uciderile. Sunteţi în temă cu 
acestea, domnule detectiv? 

Ainslie dădu din cap. 

- Da, sunt. 

De fapt, din câte-și amintea, chibzui el, ar putea să 
pună cap la cap pasajele care l-ar fi atras pe Doil. 

- Am văzut posibilități mari în tânărul Doil, 
zise O'Brien, iar pentru o vreme, am crezut că ne 

ințelegem, dar până la urmă n-a fost așa. Am discutat 
despre Biblie, însă el răstălmăcea cuvintele, inclusiv 
pe ale mele, dându-le înțelesul dorit de el. 'Tânjea să 
fie un răzbunător al Domnului, pentru a corecta cred 
ceea ce considera el niște nedreptăţi ale vieții împo- 
triva sa. Am încercat să-l fac să se gândească, subli- 
nind dragostea și iertarea lui Dumnezeu. Nu m-a 
ascultat; devenea tot mai incoerent. Aș fi vrut să fac 
mai mult. 

- Cred că aţi făcut tot ce-aţi putut, părinte, spuse 
Ainslie. Credeţi că Doil suferă de vreo boală mintală? 
Nebunia este un cuvânt prea dur? 

- Probabil. 

Preotul căzu pe gânduri. 

- Cu toții avem derapaje; ne vin în diverse amba- 
laje, iar experții decid unde se termină ele şi începe 
demența. Gândindu-mă acum, de un lucru sunt sigur, 
că Elroy era un mincinos patologic. Minţea și când 
nu avea de ce. De exemplu, îmi spunea minciuni chiar 
Și când era conştient că ştiam adevărul. Era ca și cum 
avea o aversiune față de orice adevăr, indiferent cât 
ar fi fost de benign. 

O’Brien incheie: 

- Nu sunt sigur dacă vă mai pot oferi și altceva. 
Era doar un băietan aflat pe o cale greşită, iar din fap- 
tul că vă aflați aici, ajung la concluzia că nu şi-a schim- 
bat direcția. 

- Nu sunt sigur, răspunse Ainslie. Părinte, mai 
am o singură intrebare. Aţi avut vreodată motive să 
credeți că Doil avea pistol? Ori altă armă? 

- Da, răspunse O’Brien imediat. Îmi amintesc 
asta foarte bine. Majoritatea băieților din programul 
meu discutau constant despre arme, deși le-am inter- 
zis să aducă vreuna aici. Însă Doil disprețuia pistoa- 
lele și o și spunea. Nu știu de ce, dar mi s-a spus că 
avea un cuțit, ceva mare cred, cu care se lăuda îna- 
intea prietenilor. 

- Aţi văzut vreodată cuțitul acela? 

- Bineînțeles că nu. L-aș fi confiscat dacă l-aș fi văzut. 

Dând mâna cu părintele O'Brien, pe când se pre- 
gătea de plecare, Ainslie îi spuse: 

- Vă mulțumesc pentru ajutor. Elroy Doil este 
o enigmă, dar dumneavoastră aţi ajutat la limpezirea 
unor lucruri. 

Pe la începutul amiezii, Ainslie reveni la sediul 
Omuciderilor, după ce condusese vreo patruzeci și 
opt de kilometri până la diferite destinații în cău- 
tarea de informaţii. Convocă imediat o şedinţă cu 
unii dintre membrii unității sale speciale, la ora 4 
după-amiază, în aceeași zi. Lista, predată unei secre- 
tare, conținea numele sergenților Pablo Greene și 
Hank Brewmaster, precum și ale detectivilor Bernard 
Quinn, Ruby Bowe, Esteban Kralik, Jose Garcia, Dion 
Jacobo, Charlie Thurston, Seth Wightman, Gus Janek 
și Luis Linares. Fiecare dintre ei fusese implicat în 
operaţiunea de filaj. 

Dan Zagaki, un alt detectiv de la Omucideri care 
luase parte la supraveghere, nu era inclus în listă. Când 
Zagaki apăru la birou în acea după-amiază, Ainslie 
il luă pe tânărul detectiv într-un birou pustiu, pentru 

O discuţie între patru ochi. Zagaki era clar neliniștit 
când luă loc. 

Relativ un nou-venit, Zagaki fusese promovat la 
gradul de detectiv și mutat la Omucideri cu două luni 
mai devreme, lăsând în urma sa patrulările în uni- 
formă, activitate unde avusese rezultate excelente în 
cei doi ani de la recrutare. Se trăgea dintr-o familie 
de militari de frunte, tatăl său fiind general în armata 
SUA, iar un frate mai mare, locotenent-colonel la 
pușcașii marini. De la sosirea sa la Omucideri, Zagaki 
iși demonstrase dăruirea și energia, poate prea mult 
din amândouă, se gândi acum Ainslie. 

- Când am desfăşurat acțiunea de filaj, spuse el, 
mi-ai raportat că probabil Elroy Doil nu este ucigașul 
nostru. Ai recomandat să-l eliminăm din rândul sus- 
pecților şi să incetăm supravegherea sa. E adevărat? 

- Păi... da, domnule sergent. Dar colegul meu, 
Luis Linares, a avut aceeași impresie. 

- Nu chiar. Când am discutat cu Linares, mi-a spus 
că fusese de acord cu tine că Doil nu părea să fie can- 
didatul nostru, însă nu susținea încetarea supravegherii 
lui. Cuvintele lui au fost „eu n-aș merge chiar atât 
de departe“. 

Zagaki părea dărâmat. 

- Am greșit, nu-i așa? Cred că asta vă pregătiți 
să-mi spuneţi. 

Glasul lui Ainslie deveni tăios: 

- Da, de fapt ai greşit periculos de mult. Recoman- 
dările făcute de detectivi sunt luate foarte în serios pe 

aici, deși, din fericire, nu m-am luat după a ta. Acum, 
aş vrea să citeşti astea. 

Îi împinse un teanc de hârtii. Între ele se găsea și 
Formularul 301, trimis de Sandra Sanchez, un raport 
dintr-un dosar de la Omucideri, vechi de șaptespre- 
zece ani, referitor la uciderea celor do: Esperanza, 
cu Doil menționat ca suspect principal și trei pagini 
xeroxate din cazierul de minor al lui Doil. 

În cele din urmă, Zagaki își ridică privirile, cu o 
expresie neliniștită. 

- Oh, Doamne, cât de mult poți greşi! Ce-o să faceți, 
domnule sergent, o să mă zburaţi de la Omucideri? 

Ainslie clătină din cap. 

- Chestia asta rămâne între noi, nu va merge mai 
departe. Dar dacă vrei să rămâi la Omucideri, mai bine 
ai învăța ceva din ceea ce s-a întâmplat. Va trebui să-ți 
faci timp pentru acest gen de ajustări; nu poți ajunge 
la o concluzie judecând doar după aparenţe. Intotdea- 
una trebuie să fii un sceptic. Aminteşte-ţi că în viață, 
in majoritatea timpului, lucrurile sunt rareori ceea ce 
par a fi. 

- Am să-mi amintesc în mod sigur, domnule ser- 
gent. Și vă mulțumesc pentru că lucrurile nu merg 
mai departe. 

Ainslie confirmă dând din cap. 

- Încă ceva ce-ar trebui să ştii: am convocat o 
ședință pentru această după-amiază, pentru a relansa 
supravegherea lui Doil. Probabil că vei auzi de asta, 
dar te-am scos de pe listă. 

Zagaki păru afectat. 

- Domnule sergent, știu că sunt pus la colț şi că 
primesc ceea ce merit, dar există vreo posibilitate de 
a vă convinge să-mi mai daţi o șansă? De data asta n-am 
s-o dau în bară, promit. 

Ainslie ezită. Rațiunea îi spunea să-și mențină 
decizia. Încă avea dubii despre Zagaki. Apoi, Ainslie 
își aminti de primele sale zile în cadrul secției, când 
făcuse greșeli și presupunea că exista un factor al ier- 
tării, un canon din trecutul său, care nu-l părăsise nici- 
odată cu adevărat. 

- Bine, se imblânzi el. Să fii aici la ora patru. 


- Presupun că suntem cu toții de acord asupra sus- 
pectului nostru principal, zise Ainslie. 

Se auzi un cor de aprobări mormăite de ceilalți 
doisprezece membri ai unității speciale, înghesuiți în 
biroul lu: Newbold. Locotenentul stătea proptit de 
peretele din spate, după ce-i spusese lui Ainslie să ia 
loc pe scaun la biroul lui. Cei trei sergenți, inclusiv 
Ainslie și zece detectivi din unitatea specială, stăteau 
pe scaune sau pe pervazurile ferestrelor, pe mese sau, 
pur şi simplu, sprijiniți de perete. Pe măsură ce șe- 
dința progresa, Ainslie simţea însuflețirea echipei, 
mobilizată deja de informația crucială dezvăluită de 
Sandra Sanchez și de cazierul juvenil, acum deschis, 
al lui Elroy Doil. 

Aflând trecutul infracţional al lui Doil, sergentul 
Greene explodă: 

- Afurisitul ăsta de sistem! E demențţial, o ame- 
nințare pentru societate! 

Ainslie i-o reteză: 

- Domnul locotenent și cu mine am examinat asta, 
Paolo. Suntem de acord cu tine; la fel o mulțime de 
alți oameni și sperăm să vedem unele schimbări. Dar 
deocamdată, trebuie să lucrăm cu sistemul așa cum este 
el. În orice caz, acum dispunem de cazierul lui Doil. 

Greene, cu toate că încă mai fierbea, mormăi: 

- OK. 

- Primul lucru, informă Ainslie grupul, este să 
reluăm imediat supravegherea lui Doil. Așa că aş vrea 
ca voi, Paolo și Hank, să puneţi la punct o schemă de 
lucru. Vă sugerez să stabiliți schimburile pentru urmă- 
toarele patruzeci și opt de ore, ca să ni le puteți comu- 
nica înainte de plecare. Imi voi face turele împreună 
cu voi toţi. Pune-mă în echipă cu Zagaki. 

Brewmaster dădu din cap. 

- S-a făcut, Malcolm. 

- Trebuie să ţinem minte două lucruri despre filaj, 
continuă Ainslie. Unul este să fim ai naibii de atenți 
ca Doil să nu ne prindă asupra faptului. În același 
timp, trebuie să ne ținem suficient de aproape ca să 
nu-l pierdem. Va fi o operațiune echilibrată, dar știm 
cu toții care-i miza aici. Și incă ceva. 

Ainslie li se adresă sergenților: 

- N-o puneţi pe detectiv Bowe în schimburi. Am 
eu de lucru pentru ea. 

Se întoarse spre Ruby Bowe, care stătea lângă ușă. 

— Aş vrea să verifici datele de angajare ale lui Elroy 
Doil, Ruby. Ştim că este șofer de camion şi că lu- 
crează pentru diferite companii. Vrem să ştim care 

sunt acestea. De asemenea, cine l-a angajat, unde se 
afla și ce făcea în timpul fiecăreia din crimele în serie. 
Va trebui să fii foarte discretă, pentru că nu vrem să-i 
spună cineva că punem întrebări despre el. 

- Mă va ajuta, spuse Ruby, dacă aș putea primi 
toate informaţiile pe care le avem până acum despre 
Doil, inclusiv rapoartele de supraveghere. 

- Voi aranja să primeşti copii imediat după şedinţă. 

Ainslie se întoarse spre ceilalți. 

- Aveţi comentarii? Intrebări? 

Cum nu erau nici de unele, nici de altele, spuse: 

- Să-i dăm drumul. 

Supravegherea lui Elroy Doil dură trei săptămâni 
și două zile. Mare parte din pânda continuă de două- 
zeci şi patru de ore din douăzeci și patru se dovedi 
lipsită de evenimente și adesea plicticoasă. Alteori era 
incitantă, mai ales atunci când se străduiau să nu fie 
depistaţi de suspect. lar în mare parte a timpului, 
vremea se arătă a fi cea mai mizerabilă din întregul 
an. Cu puţin timp înaintea începerii programului de 
filaj, un front de aer rece se deplasă dinspre Texas 
spre est, pătrunzând în sudul Floridei și rămase acolo 
pentru două săptămâni întregi. Aduse cu el un vânt 
puternic și ploi torențiale intermitente care făceau 
deosebit de dificilă urmărirea lui Doil aflat, în majo- 
ritatea timpului, la volanul unor camioane. Dacă 
vehiculul de supraveghere rămânea mult timp prea 
aproape de el, Doil ar fi putut să-l observe în retro- 
vizor. Pe de altă parte, pe timp de ploaie torențială, 
cu vizibilitate redusă, exista în egală măsură pericolul 

de a-l pierde din vedere dacă ajungea prea departe 
în față. 

Dilema fu rezolvată parțial prin folosirea a două 
vehicule de supraveghere, uneori chiar trei, fiecare 
comunicând cu celelalte prin radio. După ce o vreme 
se țineau aproape de Doil, unul dintre vehicule se 
retrăgea în vreme ce un altul înainta, luându-i locul. 
În argoul poliţiei asta însemna „a sări capra“. 

Formația de trei vehicule, de obicei unul comer- 
cial și două cu aspect anonim, a fost folosită în de- 
cursul mai multor călătorii afară din oraş ale lui Doil, 
făcute pentru companiile de transport rutier care-l anga- 
jaseră temporar ca șofer. Într-o deplasare la Orlando, 
cei şase detectivi de la filaj, câte doi în fiecare vehicul, 
l-au pierdut cu toţii din vedere după intrarea în oraș, 
in timpul unei ploi vijelioase. Cele trei vehicule au 
străbătut străzile din centru, detectivii blestemând 
vizibilitatea redusă. În cele din urmă, detectivii Char- 
lie Thurston şi Luis Linares folosind ca vehicul de 
acoperire o dubiță a Poștei, îl ajunseră din urmă pe 
Doil. Îl văzuseră prin vitrina unei pizzerii, unde infu- 
leca singur, cu umerii masivi aplecaţi deasupra unei 
tăvi cu mâncare. Camionul era parcat prin apropi- 
ere. După ce Thurston îi anunţă pe ceilalți prin radio, 
Linares mormăi: 

- La naiba! Această escapadă nu ne duce nicăieri. 
Ar putea continua ani întregi. 

- Păi, să-ți spun eu ce să faci, Luis, îi zise Thurs- 
ton. Te duci la bătrânul Doil şi-i spui şi lui chestia 
asta. Îi zici cam așa: „Hei, prostănacule, ne-am săturat 

de rahatul ăsta. N-o mai freca atât şi treci la următoa- 
rea crimă.“ 

- Foarte nostim, răspunse Linares. Cred că ar 
trebui să fii dat la televizor, dar atunci când e închis. 

În afară de deplasările îndelungate, mare parte din 
operaţiunea de filaj se concentra în apropierea locu- 
inţei lui Doil, iar acest lucru isca alte probleme. Pe 
vremea când trăia mama lui Elroy Doil, Beulah, amân- 
doi locuiau într-o cabană de lemn, cu două camere, 
pe lângă șinele de cale ferată de pe 23 Northeast 35% 
Terrace, în zona Wynwood. Elroy încă locuia în ace- 
eași cocioabă dărăpănată și păstra o vechitură de cami- 
onetă în curtea din spate, pentru uzul său personal. 

Deoarece un vehicul străin ar fi putut atrage aten- 
ţia dacă rămânea parcat prea multă vreme, dubele și 
celelalte vehicule de supraveghere erau schimbate cu 
regularitate și asta se făcea mai rar după lăsarea întu- 
nericului. Toate vehiculele aveau geamurile fumurii, 
așa că nu apărea niciodată riscul ca detectivi să fie 
văzuţi. În unele seri, echipele de filaj petreceau ore 
indelungate lângă localurile preferate ale lui Doil. 
Unul era Pussycat Theatre, un bar și local de strip- 
tease, şi altul era Harlem Niteclub. Amândouă erau 
bine cunoscute poliției drept crâșmele favorite ale tra- 
ficanților de droguri și ale prostituatelor. 

- Doamne! se văicări Jacobo după trei nopți plo- 
ioase la rând, petrecute în mașina parcată peste drum 
de Pussycat. N-ar putea și ticălosul acesta să meargă 
la un film, măcar o dată? Cel puţin unul dintre noi 
s-ar putea așeza cu vreo două rânduri mai în spate. 

Detectivii nu-l urmau niciodată pe Doil în baruri, 
ori în alte locuri bine luminate, ştiind că feţele lor 
ar putea fi recunoscute. După aproape trei săptămâni 
de supraveghere nonstop, niciunul dintre detectivi 
nu văzuse ceva ieşit din comun sau care să-l incrimi- 
neze. Ainslie, conștient că majoritatea oamenilor săi 
căscau de plictiseală și erau frustrați de misiunea lor, 
încercă să le ridice moralul cu noi informaţii, mare 
parte din ele provenind de la detectivul Ruby Bowe. 
Ea demarase cercetările la biroul Asigurărilor Soci- 
ale, în centrul oraşului Miami, unde avu acces total 
asupra datelor privind munca lui Elroy Doil. Con- 
centrându-se asupra celor doi ani precedenţi, ea des- 
coperi că Doil fusese angajat de cinci companii din 
zona Miami: Overland Trucking, Prieto Fast Deli- 
very, Superfine Transport, Porky’s Trucking și Sua- 
rez Motors & Equipment. Majoritatea contractelor 
au fost pe perioade scurte de timp. Doil părea să 
penduleze între angajatori. Bowe vizită firmele, una 
câte una, iar umbrela și pelerina ei aproape că nu-i 
oferiseră nicio protecţie impotriva ploii torențiale. 

Descoperi că domnul Alvin Travino, proprieta- 
rul companiei Overland Trucking, se dovedi a fi deo- 
sebit de util. Era un bărbat mic de statură, ofilit, în 
vârstă de aproape șaptezeci de ani, care-și ceru scuze 
de mai multe ori pentru „documentele mele, prost 
intocmite“ când de fapt erau impecabile. Le oferi de- 
talii, fără niciun fel de probleme, despre angaja- 
mentele lui Elroy Doil din ultimii doi ani, inclusiv 
inregistrări cu date, ore, distanţe parcurse, cheltuieli 

legate de fiecare deplasare. Pentru a o scuti pe Ruby 
Bowe de a-şi mai lua notițe, chemă o secretară să-i 
copieze documentele. Travino mai discută și despre 
Elroy Doil. 

- Din câte-am auzit, mi-am dat seama că a avut 
necazuri, dar mi-am zis că nu-i treaba mea decât dacă 
incepe cu tâmpeniile și pe-aici, dar n-a făcut-o nici- 
odată. Oh, a mai fost câte-un incident, două, dar nimic 
care să-i afecteze munca. Adevărul este că-i un șofer 
al naibii de bun. Poate parca sau scoate din locul cel 
mai strâmt o remorcă de TIR, fără să ezite niciodată, 
iar asta nu-i deloc ușor. Eu n-o pot face nici pe jumă- 
tate așa de bine ca el. E și sigur. N-a avut niciodată 
vreun accident. Niciodată nu mi-a venit înapoi cu 
vreun camion tamponat. 

- Acele „incidente“ de care pomeneaţi, interveni 
Bowe. Despre ce-a fost vorba? 

Alvin Travino chicoti. 

- Nişte ciudățenii; aproape că-mi pare rău că le-am 
amintit. Ei bine, din când în când, mai găseam niște 
lucruri prin cabină, după ce ieșea din cursă. Câte șase, 
șapte păsări moarte, altă dată doi câini, iar o dată o 
pisică moartă. 

Ochii lui Ruby se căscară. 

- Uau! Asta-i chiar ciudat. Și ce i-aţi spus lui Doil? 

- Păi... 

Micul boss al transporturilor ezită. 

- O dată chiar ne-am certat. 

- Adevărat? Ce s-a întâmplat? 

- La început, m-am gândit că toate acele creaturi 
moarte s-ar putea să țină cumva de religie, la modul 
cum procedează haitienii cu caprele. Apoi am decis 
că, la naiba, nu vreau porcării din astea prin cabinele 
camioanelor mele și i-am spus lui Elry. 

- $1? 

Travino oftă. 

- Aş fi preferat să nu trebuiască să vă spun asta, 
pentru că încep să-mi dau seama ce vreți. Fapt este 
că nemernicul ăla s-a înfuriat. Faţa i s-a înroșit, apoi 
a scos un cuţit uriaș și l-a tot agitat de zor, blestemând 
ca naiba. Nu mi-e rușine să spun, dar mi-a fost frică. 

- Vă amintiţi cum arăta cuțitul? întrebă Ruby. 

Travino dădu din cap că da. 

- Blestematul era ascuţit și lucitor, cu o lamă lungă 
și curbată. 

- V-a atacat? 

- Nu. Pentru că m-am pus înaintea lui, l-am privit 
drept în ochi și-am zis tare și limpede că s-a terminat. 
I-am zis să plece şi să nu mai vină niciodată aici. Și-a 
luat cuțitul și s-a dus. 

- Dar s-a mai întors? 

- Mda. A telefonat după o săptămână sau două după 
aceea şi-a zis că ar vrea să mai lucreze. L-am lăsat. N-am 
mai avut nicio problemă după aceea. Cum am spus, 
e un şofer bun. 

Secretara reveni cu un teanc de foi de parcurs xe- 
roxate. Iravino se uită peste pagini, apoi i le dădu 
detectivului Bowe. 

- Ați fost de mare ajutor, zise ea. Aș aprecia foarte 
mult dacă nu i-ați spune lui Doil că am fost aici. 

Un chicotuit final: 

- Nicio șansă. Dacă aș face-o, poate scoate din nou 
cuțitul acela. 


La Superfine Transport, Ruby Bowe discută cu 
directorul general și cu doi angajaţi care-l cunoșteau 
pe Elroy Doil. Acolo, la fel ca și la celelalte companii 
pe unde trecuse, îi răspunseră prompt la întrebări, 
subliniind că nu doreau să aibă probleme cu poliția. 
Un supervizor de culoare, cumpănit la vorbă și foarte 
educat, Lloyd Swayze pe nume, prezentă ceea ce părea 
a fi o impresie generală asupra lui Doil: 

- Băiatul e un singuratic. Nu-și doreşte prieteni, 
insă dacă-l lași cu ale lui, să-și facă treaba la care se pri- 
cepe foarte bine, totul este în regulă. Totuși, are un 
temperament sălbatic; l-am văzut odată explodând când 
un alt șofer a incercat să glumească pe seama lui. Doil 
era gata, gata să-l omoare pe tip, jur. 

- A fost vreo încăierare? 

- Așa s-ar fi întâmplat, dar noi nu permitem așa 
ceva pe aici. L-am trimis pe celălalt inapoi la lucru, 
iar lui Doil i-am spus că dacă nu se calmează, îi dau 
mediat pașaportul de plecare. Pentru un minut, am 
fost convins că o să mă pocnească, dar s-a gândit el ceva 
mai bine. Însă, da, băiatul ar putea fi periculos dacă 
asta vreți să ştiţi. 

- Mulţumesc, spuse Bowe. Mi-aţi anticipat Între- 
barea. 

Un șofer de la Superfine, corpolent și slobod la 
gură, Mick Lebo, confirmă mare parte din spusele lui 
Swayze, adăugând: 

- Gagiul e un păduche. Eu nu m-aș încrede în el 
nici măcar o afurisită de secundă. Mai era cineva din- 
tre șoferi, întrebă Bowe, cu care Doil discutase mai 
mult sau, poate, în care avusese încredere? Era o între- 
bare de rutină, pentru că mulți dintre ucigași erau 
prinși după ce vorbiseră despre crimele lor cu presu- 
pușii lor prieteni, iar aceștia, ulterior informaseră auto- 
ritățile sau depuseseră mărturie împotriva lor. 

- Ticălosul nu vorbește niciodată! pufni Lebo. Nu 
spune niciun cuvânt nimănui. Dacă ai fi la pisoar îm- 
preună cu el, nu i-ar da timp să te ferești, s-ar putea 
pișa pe piciorul tău. 

Lebo izbucni într-un râs tunător, pe seama pro- 
priei sale glume, dându-i lui Ruby un ghiont cu cotul. 

La fel ca la Overland Trucking, detectivul Bowe 
plecă de la Superfine Transport cu copiile după foile 
de parcurs pe ultimu doi anı ale lui Elroy Doil, pri- 
mind promisiunea, de la fiecare dintre informatori 
ei, că totul va rămâne confidențial. 


Spre deosebire de celelalte companii de pe listă, 
Suarez Motors & Equipment nu era băgată în trans- 
porturi, ci repara automobile și camioane de mic tonaj 
și vindeau piese de schimb. Elroy Doil fusese angajat 
acolo doar ocazional, ca mecanic. Oricum, cu o lună 
mai înainte, a plecat brusc și nu s-a mai întors de 
atunci, nici măcar ca să-și primească leafa de la tânărul 

proprietar, Pedro Suarez. Când îi arătă cecul lu: Bowe, 
ea ceru o copie. 

- E bun mecanic? îl întrebă ea pe Suarez. 

- Destul de bun și lucrează repede, dar ce mai scan- 
dalagiu! Sare la bătaie tot timpul. Aveam de gând să-l 
concediez când a plecat. 

- Aţi putea spune că Elroy Doil e isteț? 

- Mda. E deştept pentru că învaţă repede. Explică-i 
ceva sau arată-i cum să procedeze și s-a prins. Dar 
nu se poate controla. 

Suarez continuă prin a-i povesti că firma lui opera 
și un serviciu local de distribuție, ca o activitate secun- 
dară. O parte din comerțul cu piese auto se derula 
în acest fel, iar Suarez Motors folosea două camio- 
nete închise pentru a face livrările la mai multe maga- 
zine din zonă, care nu dispuneau de mijloace proprii 
de transport. 

- Doil a făcut, vreodată, asemenea livrări? în- 
trebă ea. 

- Oh, cum să nu. Uneori, atunci când vreunul 
dintre şoferi era liber. 

- Aveţi notat pe undeva când s-a întâmplat asta 
și unde s-a dus? 

Suarez făcu o grimasă. 

- Mi-a fost teamă că o să mă întrebaţi asta. Cred 
că avem așa ceva, dar va trebui să facem ceva săpături. 

O conduse pe Bowe intr-o încăpere mică și pră- 
fuită, din spatele clădirii, cu rafturi ticsite, cu vreo 
șase cartoteci și un copiator. Suarez arătă către două 
din dulapuri. 

- Vreți să acoperiți doi ani? Îi găsiţi acolo. Da’ mi-e 
teamă că va trebui să căutați chiar dumneavoastră. 

- E-n ordine așa. Dacă nu-i nicio problemă, aș dori 
să folosesc copiatorul. 

- Sunteţi invitata mea. 

Suarez rânji. 

- Dacă apare Doil pe-aici după cecul lui, să-l aduc 
inăuntru? 

- Nu, în niciun caz! 

Bowe îi reaminti, pe scurt, necesitatea ca totul să 
rămână confidențual. 

Căutarea, care implica și verificarea și coroborarea 
facturilor, înregistrările livrărilor, programările la 
service auto și statele de plată, îi luă cea mai mare parte 
a zilei, dar plecă având un istoric complet al activității 
lui Elroy Doil la Suarez Motors. Prieto Fast Deli- 
very și Porcky's Trucking se dovediră la fel de coope- 
rante, iar cele patru vizite combinate dezvăluiră și 
alte fațete ale caracterului lui Doil, inclusiv faptul că 
nu-i plăcea munca regulată. Când avea chef să mun- 
cească, pentru că probabil avea nevoie și de bani, suna 
la una dintre companii, iar dacă era ceva de lucru, era 
angajat temporar. Evident, era destul de deștept să 
nu încerce să trișeze sau să fure la oricare din aceste 
companii, dar era la fel de limpede că nu-și putea con- 
trola firea turbulentă și agresivă. 

Pentru Ruby Bowe, pasul următor a fost să com- 
pare informaţiile cu datele diferitelor crime. Înapoi, 
la biroul său din secția Omucideri, Bowe se ocupă 
prima dată de crimele petrecute afară din Miami. Pe 

12 martie, Hal și Mabel Larsen au fost uciși la Clear- 
water, la 418 kilometri nord-vest de Miami. În aceeași 
zi, în vreme ce lucra pentru Overland Trucking, 
Elroy Doil conduse un trailer încărcat cu mobilă, de 
la Miami la Clearwater unde, potrivit unei foi de par- 
curs și unui decont de cheltuieli, sosi pe la jumătatea 
amiezii, stând peste noapte la motelul Home Away 
From Home!. Bowe, al cărei entuziasm creștea tot 
mai mult, sună la motel și află că era situat la circa 
patru cvartale de adresa unde locuiseră victimele cri- 
mei. Doil se întorsese la Miami în ziua următoare, 
cu un transport de laminate de oțel și țevi din plastic. 
De asemenea, Doil mai făcuse o deplasare la Clear- 
water, pentru Overland, cu două săptămâni înainte 
și trăsese la același motel. Prima călătorie, se gândi 
Bowe, îi permisese să-și marcheze țintele, iar în a doua 
le ucisese. 

Următorul caz era uciderea lui Irving și a lui Rachel 
Hennenfeld, raportată la data de 23 mai în Fort Lau- 
derdale, deşi se estimase că victimele decedaseră cu 
patru zile mai devreme, la data de 19 mai. În timpul 
lunii mai, Doil făcuse două deplasări la Fort Lauder- 
dale, de data asta pentru Porcky’s Trucking, prima la 
data de 2 mai și incă o dată pe nouăsprezece. O foaie 
de parcurs din cea de-a doua dată arăta că plecase din 
Miami la ora 3.30 P.M., făcuse trei livrări la Fort Lau- 
derdale şi se întorsese cu câteva minute înainte de mie- 
zul nopții. Din moment ce distanța dintre cele două 


1 Casa Departe de Casă (n. tr.). 

orașe era de numai patruzeci de kilometri, opt ore 
jumătate părea o groază de timp petrecut în depla- 
sare. Oricum, vizita anterioară din 2 mai, care inclu- 
sese patru livrări la Fort Lauderdale, îi luase numai 
cinci ore. Din nou, Bowe ajunse la concluzia că găsi- 
rea victimelor corespunzătoare lua, probabil, mai puțin 
timp decât acțiunea sângeroasă de măcelărire a lor. 

Cu toate că cele trei crime în serie de la Miami 
nu erau legate chiar atât de strâns una de cealaltă, 
fiecare dintre ele dovedea conexiuni prea potrivite 
pentru a fi niște coincidențe. În cursul dimineții de 
dinaintea uciderii lui Homer şi Blanche Frost, la 
Royal Colonial Hotel, Doil făcuse opt livrări și patru 
preluări de marfă la Coral Gables, în vreme ce lucra 
pentru Prieto Fast Delivery. Două dintre livrări erau 
pentru firme de pe Southwest 27'* Avenue, în același 
loc aflându-se filiala băncii First Union unde cei doi 
Frost se duseseră în acea dimineaţă pentru a incasa 
banii pe cecuri de călătorie în valoare de opt sute 
de dolari. 

Bowe gândi că era foarte posibil și probabil ca 
Elroy Doil să-i fi văzut pe cei doi bătrâni, poate chiar 
la bancă, urmărindu-i apoi până la hotel. Pentru el 
ar fi fost floare la ureche să urce impreună cu cei doi 
Frost în același lift, până la etajul lor și, dând impresia 
că ar fi fost doar un alt client al hotelului, să-şi noteze 
numărul camerei lor, pentru a reveni acolo seara târziu. 
Desigur că întreaga conjunctură, în combinaţie cu cri- 
mele și legăturile anterioare, era prea verosimilă pen- 
tru a fi ignorată. 

În plus erau și crimele de la Miami, a lui Lazaro 
și a Luisei Urbina, la Pine Terrace Condominiums, și 
a consilierului municipal Gustav Ernst și a soției sale, 
Eleanor, la Bay Point. În ambele cazuri, datele de la 
Prieto Fast Delivery și Suarez Motors & Equipment 
arătau că Doil livrase marfă în apropierea locuințelor 
victimelor. Datele copiate de detectivul Bowe la Prieto 
arătau că Douil făcuse două livrări în apropiere de soții 
Urbina în zile diferite și în răstimpul celor trei săptă- 
mâni de dinaintea uciderii lor. Cât despre Bay Point, 
inconjurat de zid de protecţie și cu pază, datele arătau 
că Doil efectuase două livrări pentru Suarez Motors, 
dar nu pentru cei doi Ernst, ci pentru alte locuințe. 
Ultima livrare a fost făcută cu mai mult de o lună îna- 
inte de uciderea soților Ernst, dar asta, își aminti Bowe, 
a fost așa pentru că Suarez îl angajase pe Doil doar 
ca mecanic și numai ocazional il folosise ca șofer. Însă 
cele două deplasări făcute de el la Bay Point, il familia- 
rizase cu aranjamentele de securitate și-l abilitase să 
pătrundă din nou acolo cu ajutorul unor false docu- 
mente de livrare. 

Mai era ceva care-i atrase atenția lui Bowe. Copia 
cecului de la Suarez Motors, cec pe care Doil nu-l mai 
ridicase, indica faptul că-și abandonase brusc munca, 
la numai o zi după uciderea lu: Gustav şi a Eleanorei 
Ernst. Bowe se întrebă dacă Doil plecase pentru că se 
gândise că s-ar putea să fi ajuns deja suspect în crimele 
în serie și astfel voia să dispară? 

Nerăbdătoare, detectivul Bowe ajunsă la sfârși- 
tul cercetărilor și al analizei îi comunică sergentului 

Ainslie ce aflase. Acesta fu încurajat de noutăţi și, eli- 
minând doar câteva detalii, transmise toate informa- 
pule membrilor unității speciale, spunându-le: 

- Doil este omul nostru, nu există niciun fel de 
dubii, așa că aveţi răbdare și rămâneţi pe fază, în po- 
fida acestei vremi mizerabile. Mai devreme sau mai 
târziu, tot o s-o dea în bară, iar noi vom fi acolo să 
punem laba pe el. 

De asemenea, Ainslie împărtăși noutăţile cu pro- 
curorul statal Curzon Knowles. Cu toate astea, reac- 
ţia lui Knowles nu fu una de entuziasm. 

- Desigur, Ruby și-a făcut temele obținând toate 
aceste informaţii și da, ele ne spun că Doil a avut posi- 
bilitatea de a-i ucide pe acei oameni și probabil că a 
și făcut-o. Însă dovedirea acestui lucru este cu totul 
altceva și în întregul schmeer! nu există nici măcar 
o firimitură de dovadă solidă. N-ai destul nici măcar 
pentru un mandat de arestare. 

- Ştiu asta, domnule procuror, dar am vrut să vă 
țin la curent. Totuși, există și o latură pozitivă. Sun- 
tem suficient de siguri de Doil pentru a nu mai pierde 
vremea cu alții. 

- Da, imi dau seama de asta. 

— Aşa că vom continua să lucrăm la asta, zise Ain- 
slie. În curând, undeva, se va produce o schimbare. 
Chiar cred asta. 

Procurorul chicoti. 


1 Schmeer - în argou: chestiune, babilonie, afacere, șmen; din 
idiș - scbmirn: a unge (n. tr.). 

- Malcolm, după toate astea, eu realizez că ești 
încă în afacerea cu crezutul. 


În afară de vremea mizerabilă care insoțise cele 
peste trei săptămâni de filare a lui Elroy Doil, o epide- 
mie de gripă intestinală bântui prin Miami. Mulți 
dintre oamenii departamentului de poliție fură afec- 
taţi, între care și doi detectivi din unitatea specială, 
Jose Garcia și Seth Wightman. Amândoi au fost tri- 
miși acasă și sfătuiți să stea în pat, dar asta iscă și mai 
multe probleme în acțiunea de supraveghere. Drept 
rezultat, Malcolm Ainslie și Dan Zagaki lucrau acum 
în schimburi duble. Erau pe teren de nouă ore; îi 
așteptau alte cincisprezece. Era ora 4.20 după-masă, 
iar ei iși parcaseră duba de livrări a Magazinului 
Burdines pe 35: Northwest Terrace, la jumătate de 
cvartal de hardughia de lemn cu două camere a lui 
Elroy Doil. 

Plouase aproape intreaga zi. Acum, în afară de 
ploaie, cerul se întuneca. De dimineaţă devreme, de 
la ora 7, Doil condusese un camion al firmei Over- 
land Trucking, de la Miami la West Palm Beach, 
apoi până la Boca Raton, revenind la Miami la ora 
3 după-masă, după o deplasare de aproximativ 225 
de kilometri, făcută în condiții meteorologice difi- 
cile. Un trio de echipe de filaj, între care Ainslie și 
Zagaki, monitorizase călătoria lui Doil. In afară de 
interminabila ploaie, nu s-a petrecut nimic ieșit din 
comun, cu excepția unei observaţii făcute de Zagaki 
în timpul deplasării: 

- Azi e ceva diferit cu Doil, sergent. Nu-mi dau 
seama despre ce-ar putea fi vorba... 

- E încordat, aprobă Ainslie. Poţi să-ți dai seama 
de asta după felul în care conduce și, de fiecare dată 
când oprește, pare să fie nervos, ca și cum ar trebui 
să se menţină în mișcare. 

- Să însemne asta ceva, sergent? 

Ainslie dădu din umeri. 

- S-ar putea să fie vorba de droguri, cu toate că 
nu se știe să se fi atins de droguri. Poate că-i nervos. 
Numai el știe ce-i. 

- Poate că o să aflăm. 

- Poate. 

Ainslie nu mai continuă discuţia pe această temă, 
dar începu să fie conștient de propria lui încordare, 
un simțământ familiar, care-i spuse că evenimentele 
se apropiau cumva de apogeu. 

Acum, după ce-l urmăriseră pe Doil de la garajul 
din Miami al companiei Overland Trucking până acasă, 
Ainslie și Zagaki așteptau să se mai întâmple ceva. 

- Vă deranjează dacă aţipesc și eu puţin, domnule 
sergent? întrebă Zagaki. 

- Nu, dă-i drumul. 

Era normal să te odihnești puțin, dacă era posibil, 
pe parcursul unui schimb dublu, mai ales că, după o 
deplasare de opt ore cu camionul, Doil era acasă și 
probabil că dormea. 

- Mulţumesc, sergent, spuse Zagaki, lăsându-se pe 
spetează și închizându-și ochii. 

Însă Ainslie nu avea nicio intenţie de a dormi. Încă 
nu avea încredere totală în tânărul detectiv, iar moti- 
vul pentru care făcuse echipă cu Zagaki era să-și poată 
ține ochii pe el pe întreaga perioadă a filajului. Ca să 
fie cinstit, își spuse Ainslie, activitatea de până acum 
a lui Zagaki nu putea fi amendată. Făcuse tot ce i se 
ceruse, inclusiv ore îndelungate de șofat. Cu toate aces- 
tea, felul de a fi al lui Zagaki îl făcea incomod. Deși 
lui Ainslie i-ar fi venit greu să identifice ceva anume, 
instinctele sale versate îi spuneau că respectul studiat 
afișat de Zagaki, amplificat prin faptul că spunea „dom- 
nule sergent“ cam prea des, era doar o pojghiță și adu- 
cea mai mult a slugărnicie. Sau era el însuși, gândi 
Ainslie, excesiv de critic? 

- Treisprezece zero zero către treisprezece-zece. 

Apelul răsună sec prin radiotelefonul său portabil. 
Era locotenentul Leo Newbold. Ainslie răspunse: 

- Treisprezece-zece. QSK. 

Pentru a le da o mână de ajutor în timpul penuriei 
de personal din cadrul unităţii speciale, Newbold pre- 
luase și el câteva schimburi, efectuate în echipă cu 
Dion Jacobo. Cei doi operară ca echipă de sprijin 
pentru Ainslie și Zagaki și acum se aflau la câteva cvar- 
tale mai încolo, într-un Ford berlină, vechi de opt 
ani, cu aripile știrbite, vopseaua scorojită și un motor 
supraturat care le permitea să se țină după orice gonea 
pe șosele. 

Vocea lui Newbold reveni în emisie: 

- Se întâmplă ceva? 

- Negativ, zise Ainslie. Subiectul este... 

Se opri brusc. 

- Un moment! Tocmai iese din casă, îndreptân- 
du-se spre camioneta sa. 

Se întinse peste scaun și-l zgâlțâi pe Zagaki, iar 
acesta-și deschise ochii și se ridică drept, apoi porni 
motorul dubei. 

Afară, Doil străbătea curtea cu mișcări greoaie, cu 
mâinile băgate adânc în buzunarele de la blugi, cu pri- 
virile în pământ. După câteva clipe, Ainslie continuă: 

— Subiectul se află acum în camionetă, demarează, 
ia viteză. ÎL urmărim. 

Plecarea lui Doil era neașteptată, însă Zagaki deja 
băgase în viteză duba pentru livrări de la Burdines 
și se înscria pe șosea, ținând sub observație camio- 
neta uzată. 

- Ne punem în mișcare, răspunse Newbold. Vom 
fi în spatele vostru. Daţi-ne direcția de mers. 

Ainslie transmise: 

- Subiectul a ajuns pe North Miami Avenue, acum 
o ia spre sud. 

Și la scurt timp după aceea: 

- Traversează Twenty Ninth Sreet. 

Newbold: 

- Noi suntem pe Second Avenue, paralel cu voi. 
Continuaţi să comunicaţi fiecare traversare. Sun- 
tem gata să venim spre voi și să preluăm urmărirea 
când vreţi. 

Două vehicule de supraveghere, deplasându-se pe 
străzi paralele și schimbându-se periodic era o tehnică 

obișnuită de urmărire, deși uneori complicată. Ploaia 
se înteţise acum, iar vântul creştea în intensitate. 

Din nou Newbold: 

- Acesta-i show-ul tău, Malcolm. Dar n-ar trebui 
să chemăm o a treia echipă? 

- Nu încă, răspunse Ainslie. Nu cred că pleacă iarăși 
din oraș... Trece de intersecția cu Eleventh Street; 
suntem cu un cvartal în urma lui. Haideţi să schim- 
băm la Flagler. 

- QSL. 

Din nou Ainslie: 

- Ne apropiem de strada Flangler. Subiectul conti- 
nuă să meargă spre sud. Preluaţi-l, domnule locote- 
nent. Noi ne topim. 

Newbold: 

- Suntem pe Flangler, înspre vest, cotim la stânga, 
pe Miami Avenue... Da, il vedem. Este în spatele nos- 
tru... acum ne-a depășit... sunt două vehicule între noi; 
O ținem tot așa. 

După alte câteva minute: 

- Subiectul traversează Tamiami Trail, pare să știe 
unde merge, probabil spre vest. Sugerez să schimbăm 
iar la Bayshore. 

- QSL. Mă apropii de tine. 

Şi astfel se întâmplă că Ainslie și Zagaki se aflau 
in mașina din față când camioneta lui Elroy Doil, după 
ce se indreptase pentru scurtă vreme spre vest, pe aglo- 
merata Bayshore Drive, încetini lângă Mercy Hos- 
pital și coti la dreapta, în cartierul rezidenţial al celor 
avuți, Bay Heights. Ainslie raportă: 

- Subiectul a părăsit Bayshore Drive, a intrat 
pe Strada Halissee, îndreptându-se spre nord, trafic 
foarte redus. 

Îi spuse lui Zagaki: 

- Stai cât poți de departe de el, dar asigură-te că 
nu-l pierzi. 

Devenea mai dificil să vezi în faţă. Deși ploaia se 
mai rărise, lumina era tot mai redusă şi curând se 
va înnopta. 

Ca multe alte străzi din Bay Heights, Halissee era 
o stradă cu vile mari și elegante, întreaga zonă fiind 
bine împădurită. Înainte apăru intersecția cu o stradă 
cu dublu sens; Ainslie știa că era Tigertail Avenue, 
cu case într-un stil asemănător. Dar înainte să ajungă 
pe 'Tigertail, camioneta trase pe dreapta și se opri sub 
un ficus mare, cu crengi întinse, situat în fața uneia 
dintre casele mari de la stradă. Farurile camionete: se 
stinseră, iar Zagaki opri duba Burdines și stinse și el 
farurile. Erau la circa o sută cincizeci de metri în spate, 
cu mai multe mașini parcate aflate între e1, dar erau 
suficient de sus ca să poată privi peste caroseriile lor 
ȘI să-i vadă capul și umerii lui Doil, în camioneta sa, 
puse în evidență de lumina unui stâlp de pe stradă. 

- Subiectul a oprit pe Halissee, lângă Tigertail, 
raportă Ainslie. Este încă în cabina camionetei. Nu 
dă semne că ar vrea să iasă. 

Newbold răspunse: 

- Suntem cu un cvartal în urma voastră. Ne-am 
oprit și noi. 

Așteptară. 

Trecuseră zece minute și Doil încă nu se clintise. 

- Nu mai pare atât de agitat, domnule sergent, 
zise Zagaki. 

După încă vreo câteva minute, radioul de poliție 
reveni la viață și Newbold întrebă: 

- S-a mai întâmplat ceva? 

- Negativ. Camioneta este tot oprită, subiectul 
în cabină. 

- Am primit un mesaj, Malcolm. Trebuie să discut 
cu tine. Poți veni până aici? Dacă se întâmplă ceva, 
te putem duce repede înapoi. 

Ainslie ezită. Nu era deloc încântat să-l lase pe 
Zagaki singur să-l supravegheze pe Doil, și era încli- 
nat să rămână pe loc. Dar știa că locotenentul avea 
un motiv serios ca să-l cheme. 

- Vin acum, transmise el, apoi îi spuse lui Zagaki: 

- Am să vin înapoi cât pot de repede. Nu-ţi dezlipi 
privirile de pe Doil, foloseşte-ți radioul dacă iese sau 
o ia din loc ori dacă se întâmplă orice altceva. Dacă 
se mișcă, îl urmărești îndeaproape și, mai presus de 
tot, ţine legătura. 

- Nu vă faceţi probleme, domnule sergent, zise Za- 
gaki însuflețit. N-am să mă gândesc la nimic altceva. 

Ainslie părăsi duba, observând, în timp ce ieșea, 
că ploaia se oprise. O luă iute inapoi pe unde veniseră, 
intr-o beznă aproape totală. 

Privindu-l cum se duce, Dan Zagaki își spuse: 
„Doamne, ce plicticos nenorocit ești, domnule ser- 
gent! Nu te grăbi să te întorci!“ 

De la bun început, Zagaki își dorise să facă echipă 
cu cineva mai la curent cu de toate și mai interesant. 
Ainslie, după părerea lui Zagaki, era un tip metodic, 
excesiv de prudent și nu foarte deștept. Dacă ar fi, 
ar avea deja gradul de locotenent, poate chiar de căpi- 
tan, la care jinduia și Zagaki. Ştia că era destul de isteț 
ca să ajungă direct la vârf. Nu dăduse el repede uni- 
forma jos pentru a ajunge detectiv la Omucideri? 
Lucrul cel mai important în orice forță de ordine, 
fie că era vorba de poliţie sau de armată, era să te gân- 
deşti la avansare, la avansare şi iarăși la avansare și 
să ţii minte că promovările nu se întâmplau, pur și 
simplu, ci trebuia să le faci tu să se întâmple. Pe lângă 
asta, era esenţial să te faci remarcat frecvent și în mod 
favorabil de către ofițerii superiori. 

Dan Zagaki absorbise aceste reguli și tactici după 
ce-l urmărise pe tatăl său avansând, grad după grad, 
in armata SUA, iar mai apoi pe fratele său mai mare, 
Cedric, făcând la fel în infanteria marinei. Cedric, 
la fel ca tatăl lor, avea de gând să devină general într-o 
bună zi și nu făcea un secret din asta. Cedric își expri- 
mase disprețul pentru decizia tânărului Dan, când 
acesta se inrolase în poliția din Miami, în „uniforma 
de căcat“, cum o numise el. Generalul n-a fost chiar 
atât de dur, însă Dan simţise că era dezamăgit de ale- 
gerea făcută de fiul său mai mic. Ei bine, o să le arate 
el la amândoi. Zâmbi, amintindu-și cu câtă iscusință 
el, Neinfricatul Dan, îl măgulise grețos pe Ainslie în 
ultimele două săptămâni, spunându-i aproape fără în- 
cetare „domnule sergent“. Iar imbecilul nici măcar 

nu observase. Ba chiar reușise să fie primit înapoi 
in tărășenia cu crimele în serie prefăcându-se plin 
de umilință. Iar Ainslie înghiţise totul pe nemeste- 
cate. Dobitocul. 

- Oh, fir-ar să fie, mormăi Zagaki, încă așezat pe 
locul şoferului, în cabina dubei. Tre’ să ies iarăși. A 
câta oară a fost astăzi? 

La fel ca alţi câteva sute de locuitori din Miami, 
inclusiv detectivii absenţi Wightman și Garcia, Dan 
Zagaki avea gripă intestinală. Era adevărat, până acum 
nu făcuse febră mare, însă celelalte simptome, în mod 
special stomacul deranjat și diareea acută, erau mult 
mai evidente. Dar el, spre deosebire de ceilalți, nu spu- 
sese nimănui de asta, hotărât să continue să lucreze 
indiferent de condiţii. Nu putea rata șansa de a da o 
mână de ajutor la rezolvarea acestui caz. Reușise să 
aibă grijă de problemele sale în timpul celorlalte opriri 
anterioare, însă în acest moment pur și simplu trebuia 
să găsească un loc ferit; deja văzu unul: un pâlc de ar- 
buști acolo, mai spre dreapta, unde putea lăsa natura 
să-și urmeze cursul atât de urgent. 

Privind inainte, prin parbrizul dube: Burdines, 
incă putea zări silueta lui Doil. Dacă ticălosul stătuse 
inăuntru atâta timp, era sigur că nu se va urni în cele 
câteva secunde de care avea nevoie chiar acum. Să-l 
cheme pe Ainslie prin radio ca să-i spună? Da” pe naiba! 
Neinfricatul Dan putea și singur să ia decizii. 

Mișcându-se cu iuţeală, Zagaki ieși din mașină și 
inchizând ușa cu grijă, se duse până la tufe. Câteva 

clipe mai târziu: „Oh, dar ce ușurare! Dar grăbește-te!“ 
N-avea toată noaptea la dispoziţie. 


- O rezolvăm repede, Malcolm, îi spuse Leo New- 
bold. 

Ainslie ajunsese la mașina echipei de sprijin cu 
câteva clipe mai devreme și se așezase pe locul din 
spate. Locotenentul continuă: 

- Tocmai am primit un telefon de la secția Omu- 
cideri din Philadelphia. Am lansat un avertisment 
național de „arestaţi și rețineți“ pe numele lui Dudley 
Rickins. Corect? 

- Da, domnule, am fost de acord cu asta. Este cazul 
lui Bernie Quinn, iar Rickins este suspectul principal. 
Dacă-l interogăm, cred că putem închide cazul. 

- Ei bine, l-au prins pe Rickins în Philadelphia și-l 
pot ține șaptezeci şi două de ore, dar cineva a făcut 
tâmpenia de a nu ne anunța mai devreme şi-așa că 
ne-au mai rămas doar douăsprezece ore, după care vor 
trebui să-l elibereze. Ştiu că ai nevoie de toți trupe- 
ŢII aici... 

- Cu toate astea, ar trebui să-l urcăm imediat pe 
Bernie într-un avion. 

Newbold oftă. 

- Așa mă gândeam şi eu. 

După cum știau amândoi, nu-și prea mai permi- 
teau să rămână fără încă un om din aparatul de supra- 
veghere, dar se vor descurca ei cumva. 

- OK, Malcolm. Am să-i transmit asta lui Bernie 
și-l pun în mișcare. Mulţam. Acum, mai bine-ai șter- 
ge-o înapoi. Doil tot nu s-a urnit? 

- Nu încă. Dacă ar fi făcut-o, ne-ar fi anunțat Zagalki. 

Ainslie cobori din mașina echipei de sprijin și se 
intoarse pe unde venise. 


La naiba! se gândi Zagaki, îndreptându-și hainele. 
A durat al naibii de mult! Se grăbi înapoi la dubă. 
Când ajunse acolo, exact atunci își făcu apariţia și 
Malcolm Ainslie. 

- Unde dracu'-ai fost? îi zise Ainslie nevenindu-i 
să creadă. 

- Păi, domnule sergent, tocmai a trebuit să... 

Alb la față, Ainslie izbucni: 

- Scuteşte-mă de rahaturile tale! Chiar nu crezi că 
te pot citi? Nu ţi-am spus să nu-ţi iei ochii de pe Doll, 
iar dacă se întâmplă ceva, să mă anunțţi prin radio? 

- Da, domnule sergent, dar... 

- Dar ce?! Când terminăm schimbul, diseară, ai 
terminat-o cu misiunile. 

- Domnule sergent, dacă mi-aţi permite să vă explic. 
Nu m-am simţit bine, se rugă Zagaki. 

Ainslie nici nu-l mai asculta, privind înainte, spre 
vehiculele de lângă camionetă. Apoi strigă: 

- Oh, Doamne, a plecat! 

Silueta lui Elroy Doil dispăruse din cabina camio- 
netei. Pentru scurt timp, domni buimăceala. Ainslie 
o luă la fugă spre camionetă, scrutând bezna pentru 
a-i dea de urmă lui Doil. Nu era nimic, după cum nu 

mai era nici țipenie de om în jur. De la camionetă, 
străbătu în goană distanţa scurtă până la Tigertail Ave- 
nue. Străzile erau slab luminate. Doil, își dădu seama 
Ainslie, s-ar fi putut ascunde oriunde, prin zonele de 
intuneric. Dan Zagaki sosi în fugă în urma lui. 

- Domnule sergent, sunt... 

Ainslie se răsuci pe loc. 

- Taci naibii din gură! mârâi el spre Zagaki. Cât 
timp ai lipsit din dubă? 

- Doar un minut, două. Jur. 

- Să nu mă minţi, ticălos nenorocit! 

Ainslie îl înșfăcă pe tânăr de guler şi-l zgâlțâi. 

- Cât ai lipsit? 

Spumegând de furie, îl trase pe Zagaki spre el până 
când ajunseră nas în nas. 

- A durat cât am fost eu plecat? 

Zagaki, gata, gata să izbucnească în plâns, recunoscu: 

- Aproape tot timpul. 

Împingându-l dezgustat, Ainslie calculă că Doil ar 
fi putut avea un avans de zece minute, poate două- 
sprezece. Chiar dacă presupunea că rămăsese prin 
zonă, putea fi oriunde și nu avea nicio șansă de a-l găsi 
fără ajutor, iar asta-i îngăduia doar o singură decizie. 
Băgă mâna după radiotelefonul său portabil. 

— 'Treisprezece-zece către dispecerat. 

Îi răspunse vocea calmă a unei femei. 

— Treisprezece-zece, vă auzim. 

- Trimiteţi-mi câteva unități în zona Tigertail 
Avenue... 

Ainslie se opri ca să citească numărul străzii. 


306 ARTHUR HAILEY 


- La numărul 1611. Am pierdut din filaj un bărbat 
alb, aflat sub supraveghere. Este de un metru nouă- 
zeci înălțime, are cam o sută patruzeci și cinci de kilo- 
grame, este îmbrăcat într-o bluză roșie și pantaloni 
negri. Este inarmat și periculos. 

- Recepţionat. 

În câteva clipe, Ainslie putu auzi sirenele echipa- 
jelor care se apropiau, răspunzând unui apel „315%, 
transmis imediat. 3 era „urgenţă“, iar 15, „polițist 
cere asistenţă“. 

Ainslie știa că Newbold și Jacobo îi auziseră apelul 
radio și că erau și ei pe drum. Momentan, nu mai putea 
face nimic altceva. Apoi primi un apel prin radiote- 
lefon, din partea sergentului de la centrul de comu- 
nicații, supervizorul dispecerilor și traficului radio, care 
i se adresă rapid, însă cu mult calm: 

- Omule, tocmai am recepționat apelul tău. Am 
un băiat la telefon, care spune că bunicii săi sunt bă- 
tuți și înjunghiaţi de un bărbat masiv, în casa lor. 

- Acesta-i Doil, Harry! Dă-mi repede adresa! 

- Tocmai mi se furnizează și mie. Băiatul trebuie 
să vorbească în șoaptă. 

Ainslie îl putu auzi pe sergentul de la comunicaţii 
punând răbdător întrebări, adresându-i-se celui care 
sunase cu numele de „Ivan“. Sergentul reveni la el. 

- Spune că numele bunicilor lui este Tempone, 
iar casa lor e pe Tigertail. Nu cunoaşte numărul, veri- 
ficăm... L-am găsit! Este 1643... Am chemat salvarea, 
Malcolm, şi schimb alerta din 315 în 331. 

Asta, de fapt, însemna „urgenţă de omucidere 
în desfășurare“. 

Ainslie de-abia dacă auzise asta. Deja o luase la fugă 
pe Tigertail Avenue. Dan Zagaki gonea alături de el, 
cu toate că pentru Ainslie asta nu mai conta demult. 
Apropiindu-se amândoi, putură vedea numărul 1643 
pe poarta unei case mari, cu două etaje, cu mai multe 
coloane la intrare și o cărare largă, pavată, ducând 
spre o ușă sculptată în lemn. Un gard înalt, metalic, 
inconjura întreaga proprietăte, străjuită de ambele 
părți de arboret de vreun metru nouăzeci înălțime. 
Poarta dublă din gard oferea acces dinspre stradă; una 
dintre porți era întredeschisă. 

Când Ainslie și Zagaki ajunseră acolo, două ma- 
şini de patrulare, cu girofarurile aprinse şi sirenele 
amuţind, opriră scrâșnind din cauciucuri. Patru poli- 
țişti săriră din ele, cu armele în mână. Alte două ma- 
şini de poliție goneau pe 'Tigertail, din ambele direcții. 

Ainslie se identifică și-l descrise rapid pe Doil. 

- Credem că este înăuntru și poate ucide chiar în 
acest moment. 

Făcu un semn către doi dintre polițiști. 

- Voi veniţi cu mine. 

Iar către ceilalți: 

- Gendry, preiei comanda și stabiliți un perimetru 
la patru cvartale in ambele direcții. Nu lăsaţi pe nimeni 
să intre sau să iasă până nu vă spun eu. 

Unul dintre polițiști strigă: 

- Domnule sergent, veniţi aici! 

Arătă într-o latură a casei, unde o siluetă fanto- 
matică se strecura de-a lungul unei cărărui. Un alt poli- 
țist orientă într-acolo raza unei lanterne puternice. 
Lumină spatele unui bărbat solid, îmbrăcat cu o bluză 
roșie și pantaloni maro. 

- El e! strigă Ainslie. 

Cu arma în mână o luă la goană prin poartă și 
peste peluză, ceilalți alergând pe urmele sale. Doil 
fugea acum și Ainslie strigă: 

- Stai pe loc, Doil, sau îți zbor cu totul afurisitul 
ăla de cap! 

Silueta se opri și se întoarse. Doil mârâi: 

- Du-te naibii! 

Apropiindu-se, Ainslie putu vedea un cuțit în mâna 
dreaptă a lui Doil și observă că avea ambele mâini 
in mănuși de cauciuc. Ridicându-şi pistolul, Ainslie 
îi ceru pe un ton categoric: 

- Lasă jos cuțitul ăla! Acum! 

Apoi, cum Doil ezita, adăugă: 

- Şi scoate-ți mănușile. Lasă-le să cadă lângă cuțit. 

Încet, Doil se conformă. Când termină, Ainslie tună: 

- Şi acum pune-te pe burtă, ticălosule, cu mâinile 
la spate! Mișcă-te! 

Doil se supuse la fel de încet, în timp ce Ainslie 
își ținea arma neclintită. Apoi apăru Zagaki şi-l înş- 
făcă pe Doil de încheieturile mâinilor și i le incătușă 
la spate. În timp ce făcea asta, o străfulgerare scurtă, 
venită din spate, ilumină scena. Înstinctiv, Ainslie se 
răsuci pe loc, cu arma încă în poziţie de tragere, dar 
se auzi o voce de femeie: 

- Îmi pare rău, şefule, dar ziarele pentru asta 
mă plătesc. 

- Fir-ar a naibii, bombăni Ainslie, coborând ţea- 
va armei. 

Stia că ziariştii și ştiriștii monitorizau frecvențele 
radio ale poliției și se puneau rapid în mișcare pentru 
orice reportaj de senzaţie, dar nu putea fi decat des- 
cumpănit să-i vadă aici atât de repede. Se întoarse spre 
polițiștii în uniformă. 

- Unul dintre voi să înconjoare cu bandă întreaga 
zonă, cam la cincisprezece metri în jurul casei, Și ţineţi 
pe toată lumea în spatele ei. 

Banda galbenă cu inscripția POLIŢIA, NU TRE- 
CEȚI!, pe care o aveau toate mașinile de patrulare, fu 
aşezată imediat pe tot ce se putea, copaci, stâlpi de 
iluminat, stâlpii gardului și aninată de oglinzile retro- 
vizoare a două mașini de patrulare parcate, creând o 
barieră vizuală între detectivi şi mulțimea în creştere, 
formată din gură-cască și oamenii din presă. 

Zagaki, ingenunchind lângă Elroy Doil, strigă: 

- Individul ăsta e plin de sânge! La fel cuțitul și 
mănușile. 

- Oh, nu! gemu Ainslie, ştiind instinctiv că de ceea 
ce se temuse cel mai tare se întâmplase. 

Stăpânindu-se, se întoarse spre numărul tot mai 
mare de polițiști în uniformă. 

- Doi dintre voi, băieţi, dezbrăcați-l pe ăsta până 
la chiloți; dați-i jos pantofii și ciorapii. Să nu-i lăsați 
hainele pe jos; nu împrăștiați sângele și puneţi totul în 
pungi de plastic cât de repede puteţi, mai ales cuțitul 

acela și mănușile. Și nu-l slăbiți din ochi, suprave- 
gheaţi-i orice mișcare. Este violent și periculos. 

Motivul dezbrăcării lui Doil era conservarea sân- 
gelui de pe hainele sale, așa cum era acum. Dacă tes- 
tele ADN arătau că aparţine victimelor, orice acuzație 
impotriva lui se putea dovedi concludentă. În ulti- 
mele câteva minute își făcuseră apariţia și Leo New- 
bold, împreună cu Dion Jacobo. Locotenentul îl 
intrebă pe Ainslie: 

- Aţi fost înăuntru? 

- Nu domnule, tocmai aveam de gând. 

- Venim şi noi, OK? 

- Bineînțeles. 

Ainslie îi zise unuia dintre polițiștii sosiți printre 
primii la locul faptei: 

- Vreau să vii și tu cu noi. Mergi pe urma noastră 
și fii atent. 

Lui Zagaki îi spuse răstit: 

- Tu rămâi aici. Să nu te miști nici măcar un afu- 
risit de milimetru. 

Conduși de Ainslie, cei patru se indreptară spre 
casă. Era deschisă o ușă laterală, probabil pe acolo 
ieșise Doil. Înăuntru era un coridor întunecos; Ain- 
slie aprinse luminile. Pășiră înainte, coridorul dând 
intr-un hol lambrisat, iar la capătul celălalt al holului, 
se afla o scară interioară, lată, cu balustrade, acope- 
rită cu un covor. Pe treapta cea mai de jos era un 
băieţel, cam de doisprezece ani, aprecie Ainslie, care 
se holba cu o privire goală și tremura violent. Ainslie 

se așeză lângă el și-l luă cu mâna pe după umeri, în- 
trebându-l cu blândeţe: 

- Tu eşti Ivan? 

La spuse celorlalți: 

- A sunat la 911. 

Băieţelul mișcă ușor din cap. 

- Ne poți spune unde... 

Băiatul păru că se prăbușește în sine însuși, dar 
își răsuci corpul, privind în sus, pe scară, apoi incepu 
să tremure şi mai tare. 

Polițistul în uniformă spuse: 

- Scuzaţi-mă, domnule sergent, dar e în stare de 
șoc. Cunosc semnele. Ar trebui să-l ducem la un spital. 

- Îl poţi duce afară? 

- Bineînțeles că pot. 

- Au fost chemaţi paramedicii, îi spuse Ainslie. 
Ar trebui să fie afară acum. Dacă-l duc pe băiat la Jack- 
son Memorial, mergi cu el și raportezi unde eşti. În 
niciun fel de circumstanţe să nu-l lași pe băiat singur; 
trebuie să discutăm cu el mai târziu. S-a înţeles? 

- Perfect, domnule sergent. 

Polițistul întinse braţele și-l ridică pe băiat. 

- Hai să mergem, Ivan. 

Și, în timp ce se indepărtau, adăugă: 

- Totul va fi bine, băiete. Ţine-te doar de mine. 


Ainslie, Newbold şi Jacobo urcară treptele. Când 
ajunseră pe primul palier, zăriră o ușă deschisă chiar 
A . . .. . v A . A 
în față, interiorul fiind luminat. După câțiva pași in 
cameră, cei trei se opriră să privească scena care li se 

înfățișa în faţa ochilor. Dion Jacobo, un veteran care 
văzuse la viaţa lui multe crime, scoase un bolborosit, 
apoi cu un geamăt prelung, izbucni: 

- Oh, Doamne! Doamne Dumnezeule! 

Totul era aşa cum se temuse Ainslie în momentul 
in care văzuse hainele murdare de sânge ale lui Doil, 
o reconstituire a celorlalte crime de dinainte, de data 
asta victimele fiind un cuplu de negri în vârstă. Sin- 
gura diferenţă era că Doil acționase mult mai în grabă 
acum și mai puțin precis, probabil pentru că auzise 
sirenele mașinilor de poliţie care se apropiau. 

Cele două victime erau legate, cu căluș în gură, 
așezate față în faţă, bătute cu brutalitate peste față 
și cap. Una din mâinile femeii era răsucită și ruptă; 
ochiul drept al bărbatului a fost străpuns cu un in- 
strument ascuţit, lăsând globul ocular spart. În com- 
paraţie cu crimele anterioare, tăieturile de cuţit de 
pe ambele cadavre erau, de astă dată, mult mai la 
intâmplare și mai adânci. Era ca şi cum totul fusese 
săvârșit în mare grabă, ucigașul fiind conştient că tim- 
pul său era limitat. 

Ainslie rămase încremenit, depunând eforturi să-și 
țină sub control furia profundă şi disperată, știind că, 
atât timp cât trăia, nu va uita niciodată această scenă, 
ori sentimentul său cumplit de vinovăţie. Probabil că 
rămăsese nemișcat timp de un minut și ceva, înainte 
de a fi adus la realitate de glasul lui Leo Newbold. 

- Malcolm, ţi-e bine? 

Cu un efort, reuși să dea din cap. 

- Da, sunt bine. 

- Ştiu la ce te gândeşti, zise Newbold cu blândeţe, 
Şi n-am de gând să te las să Înduri asta de unul singur. 
O să discutăm cât de curând și despre asta, însă acum 
n-ai vrea mai bine să mergi acasă şi să te culci? Eşti 
epuizat. Dion poate prelua de aici. 

Ainslie clătină din cap. 

- Am să mă ocup de tot, domnule locotenent, deși 
aș vrea ca Dion să rămână și el și să mă ajute. Mulţu- 
mesc, oricum. 

Întinse mâna după radiotelefonul său portabil, 
incepând procedurile standard. Era la câteva mi- 
nute după ora 1 A.M., când Malcolm Ainslie ajunse 
in sfârșit acasă, iar Karen, pe care reușise s-o sune 
cu câteva ore mai devreme, îl aștepta, îmbrăcată 
intr-o cămașă de noapte din bumbac verde-deschis. 
Când îl văzu, întinse braţele spre el și-l strânse tare. 
După o vreme, se dădu inapoi privind în sus și-i 
atinse faţa. 

- A fost rău, nu-i aşa? 

El aprobă, încet, din cap. 

- Destul de rău. 

- Oh, scumpule, cât mai poţi indura, oare? 

Ainslie oftă. 

- Nu prea multe nopți ca asta. 

Fa se cuibări mai aproape de el. 

- E aşa de bine că ești acasă. Vrei să vorbim? 

- Mâine, poate. Nu acum. 

- Malcolm, scumpule, du-te direct în pat. Îţi aduc 
eu ceva. 

Acel „ceva“ se dovedi a fi o Ovaltine! fierbinte, bău- 
tură din vremea copilăriei, preferata lui de seară. După 
ce o termină și se lăsă inapoi pe pernă, Karen spuse: 

- Asta ar trebui să te ajute să dormi. 

- Şi să mă apere de coşmaruri? 

Urcând în pat alături de el, îl imbrățișă din nou 
strâns. 

- O să am eu grijă de ele. 

Dar, în vreme ce Malcolm dormea dus, adânc, 
Karen rămăsese trează și se gândea. Câtă vreme, se 
întrebă ea, puteau rezista cu o astfel de viață? Mai 
devreme sau mai târziu, Malcolm va trebui să aleagă 
între căminul său, familia sa și demonii meseriei sale. 
La fel ca atâtea alte soţii, de acum și de ieri, ale detec- 
tivilor de la Omucideri, Karen nu putea vedea niciun 
fel de viitoare armonie între mariajul lor și cariera 
din prezent a soțului. Ziua următoare le aduse un 
post scriptum ironic. 

O fotografă profesionistă, cu legături într-o agen- 
ţie de servicii foto, locuia în Bay Heights, la mică dis- 
tanță de locul unde fuseseră uciși cei doi Tempone. 
Asta-i permisese o prezenţă imediată la faţa locului 
şi fotografia cu blițul, luată în timpul capturării lui 
Doil. Imaginea plină de dramatism îl înfățișa pe Doil 
cu faţa în jos, zbătându-se și pe detectivul Dan Zagaki 
imobilizându-l cu cătușele. Distribuită de Associated 


! Ovaltine - O băutură produsă de o companie americană 
cu începere de la 1906, pe bază de ouă (n. tr.). 

Press în ziarele americane importante, fotografia era 
însoţită de un text foto: 


POLIȚISTUL EROU 

După o urmărire dramatică, detectivul Dan Zagaki, 
de la poliţia din Miami, îl capturează și-l imobilizează 
pe suspectul Elroy Doil, acuzat de uciderea unui cuplu 
de negri în vârstă și interogat asupra altor crime în serie. 
Întrebat despre activitatea sa și pericolele sale, Zagaki 
a declarat: „Uneori, e riscantă. Tu faci tot ce poți mai 
bine.“ Este fiul generalului Thaddeus Zagaki, coman- 
dantul Diviziei I a armatei, Fort Stewart, Georgia. 


Elroy Doil a fost arestat, pus sub acuzare pentru 
omor de gradul unu, în cazul Kingsley și Nellie Tem- 
pone și închis la Penitenciarul Dade County. Așa cum 
prevedea legea, într-un răstimp de douăzeci și patru 
de ore de la arestare, în clădirea Metro Justice a avut 
loc o audiere în vederea stabilirii cauțiunii. N-a fost 
necesar ca Doil să pledeze, acest lucru se va întâmpla 
intr-o înfățișare preliminară peste două-trei săptă- 
mâni. În loc de asta, un avocat numit de instanță ceru, 
formal, eliberarea pe cauțiune care, la fel de formal, 
fu respinsă. 

Doil arătă foarte puţin interes în aceste forma- 
lități, refuză să discute cu avocatul numit pentru apă- 
rarea sa şi căscă înaintea judecătorului. Oricum, când 
veni vremea să fie scos din sala de judecată, iar un 
aprod îl apucă de braţ, Doil îl lovi în stomac atât de 
tare, încât omul se chirci. În aceeași clipă, alți doi aprozi 

și un gardian al închisorii săriră pe Doil, îl snopiră 
in bătaie și-l priponiră cu lanţuri, evacuându-l din sala 
de judecată. Afară din sală, în celula deținuților, îl 
mai bătură o dată cu pumnii, până când icni şi cedă. 

În vreme ce deciziile oficiale privind cazul depin- 
deau acum, în mare măsură, de procurorii statali, o 
echipă de tehnicieni de la identificare și detectivi de 
la Omucideri continua să adune probe. Arma, un cuțit 
Bowie ţinut în mână de Elroy Doil atunci când fusese 
prins, avea sânge pe lamă și mâner și se potrivea cu 
sângele ambelor victime ale crimei. Mai mult, Sandra 
Sanchez era pregătită să depună mărturie că acel cuţit, 
identificabil prin zimţii caracteristici și crestăturile 
sale, era arma cu care fuseseră uciși Kingsley și Nellie 
Tempone. Potrivit lui Sanchez, nu era același cu cuțitul 
Bowie folosit pentru uciderea celor doi Frost, Urbina 
sau, mai recent, a celor doi Ernst. Detalule plăgilor 
din cazurile de la Clearwater și Fort Lauderdale nu 
fuseseră incă primite, pentru o comparare. 

Discutând cu detectivii și cu echipa de la identi- 
ficare, medicul legist adăugă: 

- Asta nu înseamnă că Doil n-a comis toate acele 
crime. Judecând după tipologia rănilor, cred că el a 
făcut-o. Dar poate că a adus cu el mai mult de un sin- 
gur cuţit din acesta și le veţi găsi și pe celelalte când 
li faceţi percheziţie. 

Însă, spre dezamăgirea detectivilor şi a procuro- 
rilor, care speraseră la niște soluţii concludente în 
crimele anterioare, printre puţinele posesiuni ale lui 
Doil nu fură găsite cuțite și, de fapt, nicio altă dovadă. 


DETECTIVUL 317 


În cazul Tempone continuară să se adune probe 
solide. Sângele găsit pe hainele lui Doil se potrivea 
cu eșantioanele prelevate de la ambele victime; la fel 
și sângele de pe mănușile de cauciuc, pe care evident 
le purtase pentru a evita să lase amprente. Urmele 
de tălpi, descoperite la locul crimei, câteva desenate 
cu sângele victimelor, erau identice cu cele ale teni- 
șilor purtați de Doil. lar apoi, mai presus de toate, 
rămânea mărturia lui Ivan 'Tempone, în vârstă de doi- 
sprezece ani. După ce-și revenise din șoc, se dovedi 
a fi un martor ocular stăpân pe sine și foarte convin- 
gător. Prima dată, înaintea detectivului Dion Jacobo, 
iar mai târziu, în faţa unui procuror statal, descrise 
cum, trăgând cu ochiul prin ușa de-abia întredeschisă, 
il văzuse pe Doil torturându-i și ucigându-i pe buni- 
CIL SĂI. 

- Pur şi simplu, n-am avut niciodată un dosar mai 
solid, declară procurorul statal Adele Montesino când 
anunţă decizia ei controversată de a-l acuza pe Doil 
numai pentru uciderea celor doi Tempone. 

În vreme ce acuzării îi trebuiră mai mult de şase 
luni să revizuiască dovezile și să se pregătească pentru 
proces, evaluarea cazului decurse mult mai repede în 
cadrul poliției din Miami. Chestiunea spinoasă era 
supravegherea eşuată a lui Elroy Doil, care se soldase 
cu moartea prostească a celor doi Tempone, dar infor- 
mațiile complete asupra acestor evenimente erau res- 
tricționate, pe cât era posibil, numai la nivelul unor 
ofițeri de grad înalt. Detectivilor de la Omucideri li 

se atrăsese în special atenţia să nu discute subiectul 
cu nimeni, inclusiv familiile lor și mai ales cu presa. 

Timp de mai multe zile, după uciderea soților Tem- 
pone, Departamentul Poliţiei își ţinu efectiv respi- 
rația, întrebându-se dacă nu cumva vreun reporter 
întreprinzător nu se va apuca să sape mai adânc decât 
știrile de suprafață, ţinând cont de cât de dramatic 
era cazul. Un element care sporea îngrijorarea era fap- 
tul că Kingsley şi Nellie Tempone au fost negri. Cu 
toate că nu exista niciun element rasist în rateul poli- 
ției, iar victimele ar fi putut fi şi albe, întotdeauna se 
găseau activiști dornici să transforme orice incident 
intr-o confruntare rasială. Apoi, cu toate că era incre- 
dibil, ceea ce se temeau cu toții că se va întâmpla, nu 
se întâmplă; stăvilarul pus informaţiilor ținu. Mass-me- 
dia, inclusiv ziarele naţionale şi rețelele de televiziune, 
dădură întâietate grotescului crimei şi se concentrară 
asupra unui fapt că aparent un criminal în serie fusese 
prins în sfârșit. Mai fu de ajutor incă un factor. Tână- 
rul Ivan Tempone care, conform celor scrise de un 
jurnalist, „a chemat cu mult curaj poliția, riscând să 
atragă atenţia criminalului asupra sa şi să fie ucis și 
el“, devenise instantaneu un erou foarte popular. Dar 
nu mai era spațiu de emisie şi nici loc in articole 
pentru mai mult. În timpul întregii tevaturi, în tăcere 
și dincolo de priviri curioase, s-au discutat sancțiunile 
impotriva poliţiştilor responsabili de ceea ce era des- 
cris confidenţial drept „omuciderea care n-ar fi trebuit 
să fie“. Din cauza unor posibile catastrofe de imagine 
dacă adevărul ar fi ieșit vreodată la suprafață, discuțiile 

avură loc la nivelul șefului poliţiei. Deciziile finale 
fură însă lăsate în seama maiorului Mark Figueras, 
comandant al secţiei de Investigaţii Penale, care con- 
trola toate categoriile de detectivi. Figueras își comu- 
nică foarte limpede intențiile: 

- Vreau să știu totul, fiecare detaliu insignifiant, să 
nu neglijaţi nici cea mai mică urmă de rahat de muscă. 

Instrucţiunile ajunseră la locotenentul Newbold, 
care desfășură chestionări de câte o oră, înregistrate 
pe bandă, cu Malcolm Ainslie și Dan Zagaki. În vreme 
ce Ainslie nu ascunse nimic despre acţiunile lui Zagaki, 
incă se mai învinovăţea pentru că anulase decizia sa 
inițială în ceea ce-l privea pe tânărul detectiv. El îi 
spuse lui Newbold: 

- Am făcut o greșeală. Responsabilitatea este a mea 
şi o accept. Nu există scuze. 

Zagaki, pe de altă parte, încercă să se dezvinovă- 
țească de tot, iar la un moment dat îl acuză pe Ainslie 
de incapacitatea de a da ordine explicite, o declarație 
pe care Newbold nici n-o crezu și fu înregistrată cu 
acest amendament. Newbold înaintă raportul și inre- 
gistrările de pe bandă maiorului Manolo Yanes, coman- 
dantul secției Delicte Impotriva Persoanelor Fizice, 
iar acesta le transmise mai departe maiorului Figueras. 
Câteva zile mai târziu, deciziile fură anunţate discret. 
Detectivul Zagaki primea o sancțiune pentru „negli- 
jenţă în serviciu“, pierdea plata a șaizeci de ore de lu- 
cru, era eliminat din corpul detectivilor și revenea la 
activitățile în uniformă. Figueras comentă față de Yanes: 
„Aș vrea să-l zbor cu totul din poliție pe nemernic. 

Din nefericire, conform regulilor din serviciul civil, 
neglijenţa nu este o abatere soldată cu concedierea.“ 
Sergentul Ainslie va primi o sancţiune pentru „deci- 
zie eronată“. Când i se aduse la cunoştinţă, Ainslie 
acceptă asta ca de la sine înțeles, cu toate că sancţiunea 
va rămâne ca o pată neagră în dosarul său de activitate 
in cadrul poliției. 

Însă locotenentul Newbold avea alte idei. Ducân- 
du-se la biroul maiorului Yanes, ceru o intrevedere 
imediată cu Yanes și Figuera. Yanes îl privi de la bi- 
roul său. 

- Pari destul de oficial, Leo. 

- Asta este ceva oficial, domnule. 

- Subiectul? 

- Sergentul Ainslie. 

Yanes îi aruncă lui Newbold o privi“e curioasă, 
apoi puse mâna pe un telefon și spuse ceva șoptit. 
Punând receptorul în furcă, dădu din cap afirmativ. 

- Okay, chiar acum. 

Plecară amândoi în tăcere, mergând pe un cori- 
dor, însoțiți de o secretară, până la biroul maiorului: 
Figueras. La plecare, secretara închise ușa în urma ei. 

- Sunt ocupat, locotenent, deci indiferent ce-ai vrea 
să spui, să fii scurt, zise Figueras tăios. 

- Vă rog, domnule, să reconsideraţi decizia de a-l 
sancţiona pe sergentul Ainslie. 

- Ainslie a cerut asta? 

- Nu, domnule. Eu vă rog. Ainslie nu știe că mă 
aflu aici. 

- A fost luată o decizie. Nu văd niciun motiv s-o 
modific. Ainslie a greșit. 

- Ştie asta. E cel mai mare critic al său. 

- Atunci de ce naiba ai mai venit aici? 

- Pentru că sergentul Ainslie este unul dintre cei 
mai buni oameni ai noştri, domnule maior. Dosarul 
său de activitate este unul exemplar, rezolvarea cazu- 
rilor şi felul în care-şi conduce oamenii sunt remar- 
cabile. Cred că ştiţi asta. La fel şi maiorul Yanes. Și... 

Newbold ezită. 

- Continuă! se răsti Figueras. 

Newbold îi privi în ochi pe cei doi ofițeri superiori. 

- Recent, Ainslie s-a ales cu o decizie a naibii de 
injustă, după cum știe toată lumea din poliție. Cred 
că-i datorăm ceva. 

Se lăsă nn moment de tăcere, când Figueras și 
Yanes se uitară unul la altul, înțelegând exact la ce 
se referise Newbold. Apo: Yanes rupse tăcerea: 

- Eu îl susțin pe locotenent, domnule. 

Figueras îi aruncă lui Newbold o căutătură. 

- Ce vre 

- O sancţiune pe nouăzeci de zile, răspunse loco- 
tenentul. 

Figueras ezită, apoi spuse: 

- Aşa să fie. Acum, ieşi! 

Newbold se execută. 

Ceea ce va primi acum Ainslie va fi o sancţiune 
inregistrată în dosarul său pentru nouăzeci de zile, după 
care sancţiunea și copiile după decizie vor fi distruse. 

Pe măsură ce trecură săptămânile și lunile, Elroy 
Doil și crimele comise de el încetară să mai fie prio- 
ritățile secției Omucideri și obiectul curiozității publi- 
cului. Pentru o vreme, în timpul procesului său, atenția 
publicului reveni când Ainslie, dr. Sanchez, Ivan Tem- 
pone și alții apărură ca martori, urmaţi de un verdict 
de vinovăţie dat de juriu și de sentința capitală a jude- 
cătorului. Câteva luni mai târziu, a mai existat un 
dram de interes asupra cazului când apelul lui Doil, 
inaintat automat, a fost respins, eveniment urmat de 
vestea că Doil refuzase să mai permită alte apeluri și 
că fusese stabilită o dată a execuţiei. 

Apoi Doil fu aproape uitat din nou, până în seara 
când sergentul Malcolm Ainslie primi telefonul de 
la părintele Ray Oxbridge, de la închisoarea Raiford. 
Mesajul era uluitor. Elroy Doil, care va lua loc pe sca- 
unul electric peste opt ore, ceruse să-l vadă pe Malcolm 
Ainslie înainte de a merge la moarte. 


PARTEA A TREIA 


În încăperea mobilată auster, fără ferestre, în care 
fusese adus Elroy Doil, gândurile lui Malcolm Ainslie 
fură smulse din trecut de chipul palid și emaciat din 
faţa lui. Bărbatul, cu picioarele legate în lanţuri și că- 
tuşe la mâini, asigurat și cu o centură și încadrat de 
gardieni ai închisorii, contrasta atât de mult cu Doil 
cel puternic și agresiv din trecut, încât Ainslie găsi 
că era greu de crezut că acesta era chiar deținutul pe 
care venise să-l vadă. Însă comportamentul lui Doil 
il lăsă îndată fără niciun fel de dubii. 

Încăperea era tăcută acum, după ce părintele Ray 
Uxbridge plecase protestând la cererea insistentă a 
lui Doil: „Scoateţi-l pe dobitoc afară de aici!“ 

Doil era tot îngenuncheat înaintea lui Ainslie, iar 
cuvintele locotenentului Hambrick - „Dacă vrei să-l 
asculți, totuși, lasă-l s-o facă așa cum vrea“ - pluteau 
incă prin aer. 

- Când te-ai confesat tu ultima dată, îi spuse Ain- 
slie lui Doil, nu mai are nicio importanță acum. 

Doil dădu din cap, apoi aşteptă în tăcere. Ainslie 
știa de ce făcea asta și, fără nicio tragere de inimă, bles- 
temându-se pentru întreaga parodie, recită: 

- Fie ca Domnul să fie în inima ta şi pe buzele 
tale, pentru ca astfel să-ți mărturisești corect păcatele. 

Doil zise imediat: 

- Am ucis niște oameni, părinte. 

Ainslie se aplecă în faţă. 

- Ce oameni? Cât de mulți? 

- Au fost paisprezece. 

Instinctiv, Ainslie simți un val de uşurare. Micul, 
dar zgomotosul grup care susținea nevinovăția lui 
Doil, va fi zdrobit de declarația pe care tocmai o fä- 
cuse. Ainslie aruncă o ocheadă spre Hambrick, care 
era martor, amintindu-și că magnetofonul său ascuns 
mergea în continuare. Secția Omucideri din Miami 
condusese investigaţiile în cazurile de crimă dublă și 
colaborase cu poliția din Clearwater și Fort Lauder- 
dale în celelalte două cazuri și îşi va vedea concluziile 
confirmate. Apoi, pe Ainslie îl săgetă un gând. 

- Cine-au fost primii uciși de tine? 

- Tipu ăia Ikei, cuplul de japonezi din Tampa. 

- Cine? 

Ainslie era uluit. Era un nume pe care nu-l mai 
auzise până atunci. 

- Doi băşinoşi bătrâni, I-k-e-i. 

În timp ce le silabisea numele, Doil chicoti total 
deplasat. 

- Tu i-ai omorât? Când? 

- Nu-mi amintesc... Oh, cam o lună, poate două 
inainte să-i fac pe spionii ăia doi din parcul de rulote. 


- Esperanza? 
- Da, «a. 

Auzindu-l pe Doil recunoscând că omorâse paispre- 
zece oameni, Ainslie era convins că acest număr îi 
includea pe Clarence și pe Florentina Esperanza, uciși 
acum șaptesprezece ani în parcul de rulote Happy 
Haven, din West Dade. Fiind minor, Doil n-a fost 
niciodată pus sub acuzare, cu toate că probe recente 
l-au dovedit a fi vinovat, aşa cum tocmai se declarase. 
Și totuşi, dacă cei doi Ikei erau incluși într-un caz de 
crimă de care, din câte ştia Ainslie, Omuciderile din 
Miami nici nu auziseră vreodată, ceva nu era în regulă 
cu cifrele. 

Mintea lui Ainslie duduia. Ar putea Doil să recu- 
noască o crimă de care să nu fie vinovat, mai ales acum, 
când era pe cale să moară? De neconceput. Așa că, 
dacă-i ucisese pe cei doi Ikei și admitea un total de pai- 
sprezece crime, rămâneau două victime în plus. Dar 
toată lumea, poliția, procurorii statali, televiziunea, 
publicul, era convinsă că Doil comisese paisprezece 
crime: cuplurile Esperanza, Frost, Larsen, Hennen- 
feld, Urbina, Ernst și Tempone. Dacă Doil spunea 
adevărul, celelalte crime fuseseră comise de altcineva? 
Iar dacă era așa, care erau acelea? 

Inevitabil, Ainslie își aminti de propriul său in- 
stinct, când îi spusese sergentului Brewmaster că uci- 
derea celor doi Ernst s-ar putea să nu fie opera aceluiași 
criminal în serie pe care-l căutau. Dar, pe moment, 
alungă acest gând; nu era momentul să se lanseze în 
teorii personale. Mai înainte, colegii săi il contrazise- 
seră cu toţii și el nu contestase această viziune de con- 
sens. Însă acum, reprezentând întrucâtva punctul de 

vedere al tuturor inclusiv al său, trebuia să scoată ade- 
vărul de la Doil. 

Ainslie aruncă o privire spre ceas. Ce puţin timp 
mai avea! Mai puțin de o jumătate de oră până la exe- 
cuţia lui Doil şi-l vor lua mai devreme de-atât... Se 
incrâncenă, la fel și vocea, pentru a-l strânge tare 
cu ușa pe Doil, amintindu-și de cuvintele părintelui 
O'Brien: „Elroy era un mincinos patologic. Minţea 
şi când nu avea de ce.“ 

Ainslie oricum nu dorise să-și asume un rol de 
preot; acum era vremea s-o lase baltă. 

- Chestia cu Ikei și Esperanza este una de rahat, 
il luă el în râs. De ce te-aș crede? Unde-s dovezile? 

Doil căzu o clipă pe gânduri. 

- În rulota celor doi Esperanza cred că am pierdut 
o clemă din aur, pentru ţinut bani. Avea gravat un 
HB pe ea. Am luat-o într-o tâlhărie, cu două luni îna- 
inte să-i dobor pe ăștia doi. Am pierdut-o când am 
şters-o de-acolo. 

- Jar cei din Tampa? Ce dovadă există acolo? 

Doil zâmbi tâmp. 

- În apropierea locuinţei Ikei există un cimitir. 
A trebuit să scap de cuțitul pe care l-am folosit, așa 
că l-am ascuns într-un mormânt. Ştii ce era pe piatră? 
Un nume de familie la fel ca al meu. L-am văzut şi-am 
ştiut c-o să-mi amintesc asta dacă aș vrea să recuperez 
afurisitul ăla de cuțit, dar n-am mai făcut-o. 

- Ai îngropat cuțitul într-un mormânt? Cât de 
adânc? 

- Nu, nu l-am îngropat adânc. 

- De ce-ai omorât întotdeauna numai bătrâni? 

- Au trăit bine prea multă vreme, erau plini de 
păcate, părinte. Am făcut-o pentru Dumnezeu. Întâi 
am Stat cu ochii pe ei. Toţi erau niște bogătani. 

Ainslie nu comentă nimic. Totul avea la fel de multă 
sau de puţină noimă ca și mintea tulburată a lui Doil. 
Dar cat de mult adevăr era în tot ceea ce spunea el 
chiar și acum? Cu siguranță, ceva, ceva tot era, dar 
Ainslie nu credea povestea cu acel cuțit din mormânt; 
probabil și cea cu clema de bani era tot așa. Și mai 
rămânea problema cifrelor. Trecu la subiect. 

- I-ai ucis pe domnul și doamna Frost, la Royal 
Colonial Hotel? 

Doil dădu din cap de mai multe ori. 

— Ai dat din cap. Dacă asta a însemnat „da“, te 
rog spune-o tare. 

Doil îi aruncă lui Ainslie o privire cruntă. 

- Ai vreun aparat pornit, aşa-i? 

Iritat că se dăduse de gol, Ainslie răspunse: 

- Da. 

- Nu contează. Da, i-am făcut şi pe ăia. 

La menţionarea magnetofonului, Ainslie privise 
spre locotenentul Hambrick, care însă dăduse din 
umeri. Ainslie continuă. 

- Vreau să te întreb și despre alte nume. 

- OK. 

Ainslie citi lista: Larsen, Hennenfeld, Urbina. În 
fiecare caz, răspunsul fu „da“, Doil admise că-i omo- 
râse pe toți. 

- Consilierul și doamna Ernst. 

- Nu, nu m-am atins de ei, asta-i... 

Nelăsându-l să termine, Ainslie zise răstut: 

— Stau! 

Apoi continuă, vorbind conform punctului de ve- 
dere consensual pe care-l reprezenta: 

- Elroy, de data asta, pentru ceea ce se va întâmpla 
in curând, trebuie să spui adevărul. Cei doi Ernst au 
fost uciși în același fel ca și toți ceilalți. Și știai de Bay 
Point, unde locuiau. Ai fost acolo când ai lucrat pen- 
tru Suarez Motors; cunoşteai sistemul de securitate 
Și ştiai cum să intri. lar la o zi după omoruri, ţi-ai 
părăsit slujba de la Suarez și nu te-ai mai întors, nici 
măcar ca să-ți iei cecul. 

Vocea lui Doil era agitată: 

— Asta pen'că am auzit de crime, m-am uitat la 
afurisitu” ăla de televizor și mi-am zis că, din cauza 
lor, s-ar putea să se creadă că eu am fost. Dar n-am 
fost eu. Părinte, jur! Pentru asta vreau iertare. N-am 
făcut-o eu! 

Ainslie insistă: 

— Sau e așa pentru că tu crezi că Ernst erau oameni 
importanţi și... 

Doil i-o reteză, urlând, cu faţa congestionată: 

- Nu! Nu! Nu! Pe dracv’, nu-i adevărat! I-am făcut 
pe ăilalți, dar nu vreau să mor învinovățut şi pentru 
ce n-am făcut niciodată. 

Era o minciună sau adevărul? 

La prima vedere, Doil era convingător, își zise 
Ainslie, însă era ca și cum ai fi dat cu banul pentru 
a primi un răspuns. 

Insistă: 

— Hai să mai lămurim ceva. Recunoşti că i-ai omo- 
rât pe Tempone? 

- Da, da. Am făcut-o. 

Pe tot parcursul procesului său, în pofida dove- 
zilor copleșitoare împotriva sa, Doil insistase că era 
nevinovat. 

= Îşi pare rău pentru aceste toate paisprezece crime 
pe care le-ai recunoscut? 

— Să-i ia dracu” pe toți! Nu-mi pasă nici de-al naibii 
Dacă tot vrei să ştii, mi-a plăcut să-i rad pe toți! lartă-mă 
doar pentru celelalte, pe care nu le-am săvârşit eu. 

Cerinţa lui nu avea niciun sens, iar Ainslie se în- 
trebă dacă nu cumva, de fapt, Doil ar fi trebuit să fie 
declarat bolnav mintal înainte de procesul său. Încă 
incercând să pună lucrurile cap la cap, Ainslie spuse: 

- Dacă nu i-ai omorât tu pe domnul și pe doamna 
Ernst, aşa cum pretinzi, atunci n-ai nevoie de iertare. 
În orice caz, fără remușcare și penitenţă pentru tot 
ce-ai făcut, niciun preot nu-ți poate da dezlegare de 
păcate, in plus eu nu sunt preot. 

Chiar inainte ca aceste cuvinte să se încheie, ochii 
lui Doil deja implorau. Când începu să vorbească, 
vocea lui era sugrumată de spaimă. 

- Am să mor! Fă ceva pentru mine! Ajută-mă 
cumva! 

Locotenentul Hambrick reacționă primul. Tană- 
rul ofițer de culoare din corpul de pază al închisorii 
1 se adresă lui Ainslie. 

- Au rămas mai puţin de cinci minute. Indiferent 
ce aveai sau ce ai de gând să faci, nu mai contează. 
Ştii destule ca să faci ceva pentru el. Lasă-ţi mândria 
aia blestemată în traistă și fă-o! 

Ce om bun era Hambrick, își spuse Ainslie. De 
asemenea, mai hotărî că, adevărată sau nu, nimic nu 
l-ar fi putut convinge pe Doil să-și schimbe povestea. 
Își zeândări memoria, apoi zise: 

- Repetă după mine: „Tată, mă las în mâinile Tale; 
fă cu mine ce voieşti Tu.“ 

Doil întinse mâinile pe cât îi permiteau cătușele 
legate de centură. Ainslie înaintă, iar Doil își lăsă mâi- 
nile intr-ale lui. Doil repetă cuvintele limpede, ochi 
în ochi cu Ainslie. 

Ainslie continuă: 

- „Orice-ai face, îţi mulţumesc: sunt pregătit pen- 
tru tot, accept totul.“ 

Era Rugăciunea de Ispășire a lui Foucauld, lăsa- 
tă pentru toți păcătoşii de aristocratul francez 
Charles-Eugene de Foucauld, cândva soldat, apoi preot 
umil, amintit pentru viaţa lui de meditații și rugă- 
ciune în deşertul Sahara. Ainslie nădăjduia că propria 
lui aducere-aminte rezista. O spuse rând după rând. 

— „Fă ca numai Tu să fii în mine şi în toate creatu- 
rile Tale. Nu doresc mai mult decât atât, Oh, Doamne, 
in mâinile Tale-mi încredinţez sufletul.“ 

Pentru o clipă se lăsă tăcerea. Apoi Hambrick anunță: 

- E vremea. 

Lui Ainslie îi zise: 

- Domnul Bethel așteaptă afară. Te va duce pe 
locul tău de martor. Haideţi cu toţii să ne punem ra- 
pid în mișcare. 

Doi dintre gardieni îl și ridicaseră pe Elroy Doil 
în picioare. Straniu de calm, în comparaţie cu starea 
lui de acum câteva momente, se lăsa dus, pășind impie- 
dicat spre ușă, cu picioarele inlănţuite. Ainslie îl pre- 
ceda pe Doil. Un gardian care aștepta afară şi pe al 
cărui ecuson scria BETHEL, zise: 

- Pe aici, domnule. 

Acum se mișcau în pas alert, străbătând drumul 
pe care venise Ainslie, prin coridoarele de beton, apoi 
dând ocol locului execuţiei și oprindu-se la ușa din 
oțel gros. Un sergent aflat langă ea ridică o planșetă 
cu clamă. 

- Numele dumneavoastră, vă rog. 

- Ainslie, Malcolm. 

Sergentul îi bifă numele pe listă. 

- Sunteţi ultimul. V-am păstrat un loc fierbinte. 

Bethel rosti din spatele lui: 

— ÎI faci pe om să nu se simtă în largul său, sergent. 
Nu-i chiar locul fierbinte, domnule Ainslie. 

- Nu, nu-i acela, se învoi sergentul. E rezervat 
pentru Doil, dar ne-a spus să vă dăm un loc cu o pri- 
veliște ca lumea. 

Îi adresă lui Ainslie o privire curioasă. 

- A mai spus și că sunteți îngerul răzbunător al 
Domnului. E adevărat? 

— Am dat o mână de ajutor la condamnarea lui, 
așa că s-ar putea să fie așa cum consideră el. 

Lui Ainslie nu-i plăcea discuția, dar presupunea 
că dacă lucrai în acest loc sinistru câte-o mică glumă 
era necesară din când în când. Sergentul deschise ușa; 
Ainslie îl urmă înăuntru. Scena de dinaintea lui, cu 
unele mici diferenţe, era aceeași ca și acum trei ani. 
Se aflau în partea din spate a boxei martorilor și ime- 
diat în fața lor erau aşezate cinci rânduri de scaune 
pliante, majoritatea deja ocupate. Ainslie știa că vor 
fi doisprezece martori oficiali, pe care-i remarcase ime- 
diat după sosirea sa aici, cam același număr din partea 
presei și poate câţiva vizitatori speciali, aprobați de 
guvernatorul statului. 

Boxa martorilor era înconjurată pe trei laturi de 
o prelungire a geamului de sticlă blindată şi antifo- 
nică. Vizibilă prin sticlă, direct în față, era camera 
de execuții, principalul articol de acolo fiind scaunul 
electric, făcut din lemn solid de stejar, cu numai trei 
picioare descris cândva ca „dând înapoi ca un cal nără- 
vaş“. Scaunul, construit de deținuți în 1924, după ce 
modul legal de execuție din Florida se schimbase din 
spânzurare în electrocutare, era fixat cu șuruburi de 
podea. Avea o spetează înaltă și o tăblie lată căptu- 
Şită cu un strat gros de cauciuc. Doi stâlpi din lemn, 
verticali, formau un reazem pentru cap. Şase curele 
late din piele erau pregătite pentru legarea condamna- 
tului atat de strâns, încât nicio mișcare nu mai era posi- 
bilă. La un metru și jumătate de scaun se afla cabina 
călăului, o incintă separată prin pereţi cu o deschiză- 
tură dreptunghiulară, pentru a-i permite călăului să 
vadă ce se întâmpla. În acest moment, el se afla deja 

acolo purtând cagulă și robă, identitatea acestuia fiind 
ţinută secretă. În momentul când va primi un semnal 
din exterior, călăul va răsuci un comutator roşu din 
cabină, trimițând un şoc electric de două mii de volți 
in scaun şi în ocupantul lui. 

În camera de execuţie câteva personaje se fâțâiau 
fără rost. Un ofiţer de poliție își studia ceasul, compa- 
rând ora cu cea afișată de un ceas mare de perete, cu 
minutar. Orologiul arăta ora 6:53. 

În boxa martorilor, zumzetul vag al conversaţiilor 
incetă, majoritatea celor adunaţi acolo urmărind curioși 
cum gardianul-sergent îl conducea pe Ainslie pe rân- 
dul din față, arătându-i un scaun gol, aflat în centru. 

- Acela-i pentru dumneavoastră. 

Ainslie observase deja că Cynthia Ernst era așezată 
pe scaunul din stânga sa, însă ea nu-l văzuse și nici 
nu se uita spre el, ținându-şi privirile ațintite Înainte. 
Uitându-se mai departe, Ainslie fu uimit să-l vadă pe 
Patrick Jensen, care-l remarcă și schiță un zambet vag. 

Dintr-odată, camera de execuție se insufle. Cinci 
dintre bărbaţii care aşteptaseră în încăpere formară 
un șir. Un locotenent dintre gardieni, care era la co- 
mandă, se aşeză în faţă; in urma sa erau doi gardieni, 
un medic cu o gentuță medicală, din piele, și un avocat 
de la biroul procurorului statal. Electricianul inchi- 
sorii, inconjurat de cabluri groase şi grele, care vor 
fi conectate cât de curând, se afla în spatele scaunu- 
lui. Un gardian rosti cu glas tare în boxa martorilor: 

- Linişte, vă rog! Nu mai vorbiţi. 

Conversaţia purtată până atunci, încetă cu desă- 
vârşire. 

Peste câteva clipe se deschise o ușă laterală a came- 
rei de execuţie şi intră un bărbat înalt, cu trăsături 
severe și păr cărunt, tuns foarte scurt. Ainslie îl recu- 
noscu drept directorul închisorii, Stuart Foxx. Imediat 
în urma directorului apăru Elroy Doil, holbandu-se 
fix la podea, de parcă n-ar fi vrut să vadă ceea ce știa 
că se află inaintea lui. Ainslie observă că Patrick Jen- 
sen se întinsese și-i ținea mâna Cynthiei. Era de pre- 
supus că o consola pentru uciderea părinților ei. 

Privirile-i reveniră asupra lui Doil, iar Ainslie își 
reaminti diferenţa dintre personajul cândva robust 
Și creatura jalnică și tremurătoare de acum. Doil era 
incă îngreunat de lanţurile de la picioare, care-i permi- 
teau să facă doar pași mici și împiedicaţi. De fiecare 
parte avea câte-un gardian al închisorii, iar un al trei- 
lea mergea în spatele său. Fiecare din mâinile lui Doil 
era legată de cea a gardianului printr-o „gheară de 
fier“, un dispozitiv format dintr-o singură cătușă, cu 
o bară orizontală care-i permitea fiecărui gardian să-i 
controleze total câte-o mână, astfel că orice fel de rezis- 
tență era imposibilă. 

Doil purta o cămașă albă, curată şi pantaloni negri. 
Pentru înmormântare, va fi imbrăcat cu un sacou asor- 
tat cu pantalonii. Craniul său ras lucea acolo unde, 
cu câteva momente mai devreme, îi fusese aplicat un 
gel conductor de electricitate. Mica procesiune stră- 
bătuse ceea ce era cunoscut drept „coridorul morții“ 
şi trecea prin două uși blindate, iar Doil, când se va 

decide să ridice ochii, va vedea un scaun electric pen- 
tru prima dată în viaţa lui, precum şi publicul adunat 
să-l vadă murind. 

În cele din urmă o făcu, iar la vederea scaunului 
Ochii i se căscară, iar faţa-i incremeni de groază. Se opri 
brusc, ferindu-și capul și trupul ca și cum ar fi vrut 
s-o rupă la fugă, dar a fost un gest de-o clipă. Gardienii 
de ambele părți răsuciră imediat ghearele de oţel, 
făcându-l pe Doil să scâncească de durere. Toţi trei gar- 
dienii se adunară lângă el împingându-l spre scaunul 
electric și, în timp ce el se zbătea în van, îl ridicară pen- 
tru a-l pune în el. În toată neajutorarea lui, Doil privea 
intens spre telefonul roșu de pe perete, în dreapta sca- 
unului electric. Așa cum știa fiecare deținut condamnat 
la moarte, acesta reprezenta singura lor șansă de gra- 
țiere din partea guvernatorului statului. Doil se holbă 
la telefon de parcă l-ar fi implorat să sune. 

Deodată, se intoarse spre sticla care-l despărțea de 
boxa martorilor și incepu să urle isteric. Dar pentru 
că sticla era izolată fonic, Ainslie și ceilalți nu puteau 
auzi nimic. Ei priviră, pur și simplu, cum faţa lui Doil 
se schimonosea de furie. 

Probabil că bate câmpii despre Apocalipsă, își spuse 
Ainslie sumbru. Înainte, sunetele din camera de exe- 
cuție erau transmise în boxa martorilor prin inter- 
mediul microfoanelor şi difuzoarelor. Acum, tot ce 
mai auzeau martorii era glasul directorului citind con- 
damnarea la moarte, invitaţia făcută condamnatului 
să spună ultimele cuvinte, dacă voia și scurta decla- 
raţie care urmă. 

Apoi, pentru o clipă, Doil se opri și cercetă fețele 
celor din boxa martorilor, făcându-i pe unii să se fo- 
iască intimidaţi. Când privirile sale se opriră asupra 
lui Ainslie, expresia lui Doil deveni una rugătoare, 
buzele sale formând cuvinte pe care el le înţelese: „Aju- 
tă-mă! Ajută-mă!“ 

Ainslie simți broboane de transpiraţie spărgându-i-se 
pe frunte. Ce fac eu aici? se întrebă el. Nu vreau să fiu 
amestecat în așa ceva. Indiferent ce-a făcut, nu e bine 
să omori pe cineva în acest fel. Însă nu existau niciun 
fel de mijloace de acţiune. Într-o manieră cât se putea 
de bizară, Ainslie și ceilalți aflați aici cu el erau şi ei 
deținuți, până când se termina execuţia lui Doil. Apoi, 
când unul dintre gardienii din camera de execuţie se 
deplasă, blocând perspectiva lui Doil, Ainslie simţi 
un val de ușurare, amintindu-și că Doil tocmai mărtu- 
risise comiterea a paisprezece crime sinistre și dezmem- 
brări de trupuri. Pentru o clipă își dădu seama că și 
el căzuse in aceeași capcană a distorsionărilor, ca și 
protestatarii siropoși din fața închisorii, cărora le păsa 
de criminal și uitau de victimele lui, ucise în stil bar- 
bar. Totuși, dacă venea vorba despre cruzime, își spuse 
Ainslie, aceste ultime minute erau poate cele mai 
atroce. Nu conta cât de repede operau angajaţii inchi- 
sorii, procedurile finale luau cu toate timp. În primul 
rând, Doil fu așezat în scaun de gardienii care-l înca- 
drau, fiind ţinut acolo în vreme ce i se strângea peste 
piept o curea lată; acum, orice-ar fi făcut, nu-și mai 
putea mișca trupul. După aceea, picioarele îi fură imo- 
bilizate și prinse de niște bucăţi de lemn în formă de 

T, apoi legate cu curelele pentru glezne, pentru ca nici- 
unul dintre picioare să nu poată fi mișcat. I se mai aplică 
gel conductiv, de data asta pe porțiunile rase anterior 
pe piciorul drept; după aceea, un covoraș din piele, căp- 
tușit cu plumb, a fost plasat în jurul piciorului, la zece 
centimetri deasupra gleznei, fiind strâns ușor. Intre 
timp, curelele rămase au fost asigurate și strânse, chiar 
şi cea de la bărbie, care ținea capul lui Doil nemișcat, 
sprijinit de doi stâlpi de lemn, aflaţi în dosul scaunu- 
lui. Calota din piele maro, semănând cu un vechi coif 
de vikingi, cu o placă conductivă din bronz pe dină- 
untru, a fost aşezată deasupra scaunului electric pre- 
cum o sabie a lui Damocles, gata să fie coborâtă. 


Ainslie se întrebă dacă execuţia cu scaunul elec- 
tric era chiar atât de sălbatică și barbară pe cât pretin- 
dea atât de multă lume. Din ceea ce vedea acum, se 
părea că așa va fi, mai mult ca sigur, și mai erau și 
alte elemente care susțineau această convingere. Ştia 
un caz petrecut cu mai bine de zece ani în urmă... 

La data de 4 mai, 1990, în Penitenciarul Statal din 
Florida, Josef Tafero, un deţinut condamnat la moarte 
pentru uciderea a doi polițiști, a primit un șoc inițial 
de două mii de volți. Au izbucnit imediat flăcări și 
fum când capul și buretele, presupus umed, de sub 
calota din piele, au luat foc. Călăul a întrerupt imediat 
curentul. Apoi, timp de patru minute, curentul a fost 
pornit și oprit de mai multe ori, și de fiecare dată și 
mai multe flăcări și fum au izbucnit de sub masca nea- 
ară care acoperea faţa lui Tafero. În tot acest timp 

Tafero a continuat să respire și să dea incet din cap 
până când, în final, după alte trei vârfuri de voltaj, 
a fost declarat mort. Martorii au fost scârbiți; unul a 
leșinat. Într-o declaraţie oficială ulterioară s-a admis 
că „a fost o defecţiune în legăturile pentru cap“. O 
altă declaraţie susținea că Tafero „și-a pierdut cunoș- 
tința în momentul în care l-a atins curentul“, cu toate 
că puțini martori au şi crezut asta. 

Unii oameni, își aminti Ainslie, argumentau că 
execuția trebuia să fie barbară, ținând cont de natura 
crimei care a precedat-o. Camera de gazare, încă folo- 
sită în Statele Unite, ucidea condamnatul prin asfixi- 
erea cu gaz cianhidric, iar martorii oculari afirmă că 
este o moarte adesea ingrozitoare și lentă. Pare să 
existe un consens că moartea prin injecție letală era 
mai omenoasă, dar nu şi în cazul foștilor dependenți 
de droguri, cu venele ascunse; găsirea unei vene pen- 
tru administrarea dozei putea dura și o oră. Un glonț 
in cap, aşa cum se proceda în China, era, probabil, 
moartea cea mai rapidă dintre toate, insă tortura de 
dinainte și degradarea umană erau, fără îndoială, cele 
mai sălbatice din lume. 

Va adopta Florida o altă formă de execuţie, poate 
chiar injecția letală? iși dădu Ainslie cu presupusul. 
Părea improbabil, ţinând cont de reacția publicului 
faţă de crime și de nemulțumirea generalizată că, din 
cauza delincvenţilor, The Sunshine State! ajunsese să 


A . . . . 
1 „Statul Insorit“ - denumirea Floridei (n. tr.). 

aibă o proastă reputație pe plan internaţional și asta-i 
gonea pe turiști, atât de vitali pentru bunăstarea Floridei. 

Cât despre propriile sale simțăminte despre pedeapsa 
capitală, el i se opusese, ca preot, și era impotriva ei 
și acum, dar din motive diferite. Cândva, crezuse că 
toată suflarea omenească era de inspiraţie divină. Acum 
nu mai credea. În prezent, era convins că moartea prin 
intermediul judiciarului îi degrada moral pe cei care 
o administrau, inclusiv publicul, în numele căruia 
erau înfăptuite aceste execuţii. De asemenea, indife- 
rent de metodă, moartea era o ușurare; o viață petre- 
cută în închisoare, fără şansa unei eliberări condiționate, 
era de departe o pedeapsă și mai grea. 

Firul gândurilor lui Ainslie fu întrerupt de vocea 
directorului închisorii, de data asta transmisă în boxa 
privitorilor, în timp ce citea condamnarea la moarte, 
incadrată într-un chenar negru. 

- Întrucât... Elroy Selby Doil a fost condamnat 
pentru delictul de crimă de gradul unu și deoarece a 
fost condamnat pentru pomenita crimă să sufere dure- 
rile morții prin electrocutare, prin traversarea tru- 
pului său de curentul electric până la moartea sa... 
dumneavoastră, numitul director al Penitenciarului 
Statal de Maximă Securitate sau un adjunct desemnat 
de dumneavoastră, veţi asista la execuţie... în prezența 
unui juriu alcătuit din doisprezece cetățeni respecta- 
bili, care vor fi solicitaţi să fie prezenți și să ia parte la 
aceasta, ȘI veți cere prezența unui medic practicant com- 
petent... Prin urmare, nu dați greș, periclitându-vă... 

Documentul era lung, încărcat cu termeni legali 
pompoși, iar trăncăneala directorului continuă. Când 
termină, un gardian al închisorii ridică microfonul 
în faţa lui Doil, iar directorul întrebă: 

- Ai de făcut vreo ultimă declarație? 

Doil încercă să se răsucească, insă era legat prea 
strâns. Când vorbi, avea vocea sugrumată. 

- Niciodată n-am... 

Apoi bolborosi, încercând în van să-și miște capul, 
reușind să rostească doar un „Duceți-vă naibii!“ ină- 
buşit. 

Microfonul fu dus de acolo. Imediat, procedurile 
de pre-execuţie fură reluate, iar Ainslie își dori, din nou, 
să nu privească, însă totul avea ceva hipnotic; unii din- 
tre martori își intoarseră privirile în altă parte. 

Un opritor de limbă fu îndesat între dinții lui Doll, 
așa că nu mai putea nici vorbi. Electricianul inchi- 
sorii, aflat lângă scaun, își băgă mâna într-o găleată 
de cinci galoane! care conţinea o soluție puternic salină 
și scoase de acolo placa de contact din cupru și un 
burete natural. Le introduse pe amândouă în calota 
de piele de deasupra capului ras al lui Doil. Placa de 
contact avea o conducubilitate electrică perfectă; bu- 
retele imbibat în apă sărată, de asemenea bun conduc- 
tor de electricitate, era menit să împiedice arderea 
scalpului său și răspândirea duhorii greţoase de carne 
prăjită, care-i oripilase În trecut pe martorii la execuţii. 


1 18,93 litri (n. tr.). 

De cele mai multe ori, buretele-și făcea treaba, însă, 
uneori, cum fusese cazul execuției lui 'Tafero, nu. 

Calota morţii fu coborâtă pe capul lui Doil și le- 
gată bine. În partea din faţă, o clapă lată din piele nea- 
gră servea drept mască, astfel că figura lui Doil nu 
mai putea fi văzută. 

Ainslie simți cum un val colectiv de ușurare stră- 
bătea rândurile celor din jurul său. Devenise mai ușor, 
se întrebă el, să vezi victima acum că devenise ano- 
nimă? Dar nu suficient de anonimă pentru Cynthia, 
aflată în scaunul de lângă el. Ainslie observă că Cyn- 
thia și Patrick Jensen se țineau atât de strâns de mână, 
încât nodurile pumnilor ei erau albe. Trebuie că-l ura 
din tot sufletul pe Doil, își zise, și într-un fel putea 
înțelege de ce venise ea aici, cu toate că se indoia că 
privindu-l pe Doil cum moare îi va ostoi durerea. Și 
oare n-ar trebui să-i spună, se întrebă, că deși Doil măr- 
turisise paisprezece crime, negase că-l ucisese pe Gustav 
şi Eleanor Ernst? Ceva ce și Ainslie însuși considera 
că s-ar putea să fie adevărat. Poate că-i datora această 
informaţie Cynthiei, fie și numai pentru că era fost 
ofițer de poliție și colegă. Nu era sigur. 

Pe podeaua camerei de execuţie, tot ceea ce mai 
rămăsese era conexiunea a două cabluri groase de ali- 
mentare cu electricitate, unul legat de calota morţi, 
celălalt de covorașul de piele şi plumb înfășurat pe pi- 
ciorul drept al lui Doil. Amândouă fură atașate re- 
pede și fixate cu ajutorul unor piuliţe-fluture masive. 
Imediat, gardienii și electricianul se dădură inapoi, 


344 ARTHUR HAILEY 


indepărtându-se de scaun, dar asigurându-se că nu 
blocau perspectiva directorului. 

În boxa martorilor, unii dintre oamenii de presă 
işi luau notițe. O femeie, dintre martori, se făcuse albă 
la faţă și-și ţinu o mână la gură, ca și cum i-ar fi venit 
rău. Un bărbat clătina din cap, vizibil ingrozit de ceea 
ce vedea. Știind cât era de aprigă lupta pentru locuri 
in sală, Ainslie se întrebă ce-i motiva pe oameni să 
vină aici. Presupunea că era vorba de fascinația uni- 
versală pentru moarte, în toate formele ei. 

Ainslie reveni cu privirile asupra directorului, care 
făcuse sul condamnarea la moarte, iar acum o ţinea 
in mâna dreaptă, ca pe un baston. Privi spre cabina 
călăului de unde, prin deschizătura dreptunghiulară, 
se holbau o pereche de ochi. Cu un singur gest, direc- 
torul lăsă jos condamnarea făcută sul și dădu din cap. 
Ochii dispărură. O clipă mai târziu, o zguduitură surdă 
se reverberă prin camera de execuţie când comutato- 
rul roșu fu apăsat și disjunctoarele grele intrară în 
funcţiune. Chiar şi în boxa martorilor, unde micro- 
foanele și difuzoarele fuseseră intrerupte, se auzi o 
bufnitură ușoară. Simultan, toate luminile pâlpairă. 

Trupul lui Doil se convulsionă, cu toate că efectul 
inițial al celor două mii de volți trecând prin el a fost 
redus pentru că, așa cum avea să scrie un reporter a 
doua zi, Doil era „mai strâns în chingi decât un pilot 
într-un avion de vânătoare“. Oricum, acelaşi efect se 
repetă și în timpul celor două minute de ciclu auto- 
mat de execuție, voltajul scăzând la cinci sute, pentru 
a fi urcat iar la două mii de volți, de opt ori în total. 

La unele execuţii, directorul îi semnala călăului să treacă 
de sistemul automat de control și să stopeze curen- 
tul, dacă el considera că primul ciclu își făcuse treaba. 
De data asta, el lăsă să se desfășoare întregul ciclu, iar 
Ainslie simți brusc mirosul greţos al cărnii arse, care 
se strecura în boxa martorilor prin sistemul de aer con- 
diționat. Alții din apropiere se strâmbară dezgustați. 

După ce se stabili că nu mai era niciun pericol, un 
medic se apropie de scaun, deschise cămașa lui Doil 
și aplică stetoscopul, căutând bătăile inimii. După 
aproximativ un minut, dădu din cap afirmativ spre 
director. Doil era mort. 

Restul era doar rutină. Firele electrice, curelele 
și celelalte legături au fost desfăcute rapid. Trupul lui 
Doil eliberat, căzu înainte, în braţele gardienilor care 
aşteptau. Aceștia-l băgară repede într-un sac din cau- 
ciuc negru. Sacul fu inchis atât de rapid, incât din 
boxa martorilor a fost imposibil să-ți dai seama dacă 
erau sau nu arsuri pe trup. Apoi, rămășițele pămân- 
teşti ale lu: Doil, urcate pe o targă pe roți, dispărură 
pe același coridor pe care intrase viu cu doar câteva 
minute inainte. 

În acel moment, majoritatea privitorilor erau deja 
in picioare, pregătindu-se de plecare. Fără să mai aș- 
tepte, Ainslie se întoarse spre Cynthia și-i zise încet: 

- Doamnă consilier, cred că ar trebui să vă spun 
că, doar cu puţin înainte de execuţia sa, am discutat 
cu Doil despre părinții dumneavoastră. Susţinea... 

Într-o clipă, ea se răsuci spre el, cu o expresie neutră. 

- Te rog, nu doresc să aud nimic. Am venit aici 
ca să-l văd cum suferă. Sper că a suferit. 

- A suferit, zise Ainslie. 

- Atunci, eu sunt mulțumită, sergent. 

- Vă înțeleg, doamnă consilier. 

Dar ce inţelesese? Luându-se după ceilalți, Ainslie 
plecă meditând din boxa martorilor. 

Imediat ce ajunse afară, unde se adunaseră marto- 
rii, așteptând să fie conduși la ieșirea din inchisoare, 
Jensen se desprinse de grup şi se apropie de Ainslie. 

- Mă gândeam să mă prezint. Eu sunt... 

- Ştiu cine eşti, zise Ainslie cu răceală. M-am tot 
intrebat ce cauţi aici? 

Scriitorul zâmbi. 

- Am o scenă în noul meu roman, despre o exe- 
cuţie, și-am vrut să văd una cu ochii mei. Consilierul 
Ernst a aranjat să pot intra. 

În acel moment apăru Hambrick. 

- Nu trebuie să aștepți aici, îi spuse locotenentul 
lui Ainslie. Dacă vii cu mine, îţi vom înapoia pistolul, 
apoi te duc la mașină. 

Făcându-i lui Jensen un semn grăbit din cap, Ain- 
slie plecă. 


- Am văzut cum au pâlpâit luminile, zise Jorge. 
Și-atunci mi-am dat seama că Animalul primește ceea 
ce merită. 

- A primit, zise Ainslie incet. 

Era primul lor dialog de când plecaseră de la inchi- 
soare, cu zece minute mai înainte. Jorge conducea 

alb-albastra poliției din Miami și rezolvase aprobarea 
de ieşire din complexul penitenciar pe la punctele de 
control. Pe drum, trecură pe lângă inevitabilul grup 
de protestatari; câțiva încă mai ţineau lumânări aprinse, 
dar majoritatea se împrăștia deja. Ainslie rămăsese tăcut. 

Fusese foarte profund afectat de procesul sumbru 
care dusese la moartea lui Doil. Pe de altă parte, era 
neindoios că Doil primise ceea ce meritase, iar Ainslie 
ştia că Doil nu era vinovat doar de cele două crime 
pentru care fusese acuzat și condamnat, ci de cel puțin 
alte douăsprezece. Își atinse buzunarul de la costum, 
unde pusese înregistrarea crucială cu mărturisirea lui 
Doil. Când și cum va fi difuzată informaţia înregis- 
trată sau dacă va fi făcută vreodată publică va decide 
altcineva. Ainslie va preda banda locotenentului New- 
bold, iar departamentul de poliție și procurorul statal 
iși vor asuma responsabilitatea e: din acel moment. 

- A fost un Animal, incepu Jorge. 

Ainslie îl intrerupse. 

- Nu sunt convins că ar trebui să-i mai spunem 
Animal. Animalele ucid numai atunci când nu au de 
ales. Doil a făcut asta din... 

Ainslie se opri. De ce omorase Doil? De plăcere, 
din cauza pasiunii religioase, porniri incontrolabile? 
Cu voce tare zise: 

— ... motive pe care nu le vom ști niciodată. 

Jorge privi într-o parte. 

- Mă rog. Ai aflat ceva, sergent? Ceva ce poți 
să-mi spui? 

Ainslie clătină din cap. 

- Prima dată trebuie să discut cu locotenentul. 

Se uită la ceas. Era ora 7:50 dimineaţa. Probabil, 
Leo Newbold era încă acasă. Ainslie luă telefonul de 
pe scaunul de lângă el şi tastă numărul. Newbold răs- 
punse la al doilea apel. 

- M-am gândit că eşti tu, zise el, câteva clipe mai 
târziu. Presupun că s-a terminat. 

- Păi, Doil e mort, dar mă îndoiesc foarte tare că 
s-a terminat. 

- Ţi-a spus ceva? 

- Suficient cât să ştiu că execuția a fost justificată. 

- De asta eram siguri oricum, dar este o ușurare 
să ştim că am avut dreptate. Deci, a făcut mărturisiri? 

Ainslie ezită. 

- Am destule de raportat, domnule. Dar nu dorim 
ca informaţiile să fie transmise în acest fel. 

- Ai dreptate, incuviință locotenentul. Ar tre- 
bui să fim cu toții la fel de prudenți. OK, atunci nu 
la telefon. 

- Dacă o să am timp, îi spuse Ainslie, am să vă sun 
din Jacksonville. 

- De-abia aştept. Ai grijă, Malcolm. 

Ainslie închise telefonul mobil. 

- O să ai timp berechet, aeroportul se află la numai 
nouăzeci și șase de kilometri, îl informă Jorge. Poate 
că avem suficient timp și pentru un mic dejun. 

Ainslie se strâmbă. 

- Ulumul lucru pe care aș vrea să-l fac ar fi să 
mănânc. 


DETECTIVUL 349 


- Știu că nu-mi poți spune tot, dar cred că Doil 
trebuie să-ți fi mărturisit cel puţin o crimă. 

- Da. 

- Te-a tratat ca pe un preot? 

- Aşa a vrut. Și cred că, într-o anumită măsură, 
i-am ŞI permis. 

Jorge întrebă în șoaptă: 

- Crezi că Doil este în cer acum? Sau există vreun 
loc înspăimântător, numit iad, controlat de Satana? 

Ainslie chicoti și întrebă: 

- De ce, ţi-e teamă? 

- Nu, voiam doar să aud părerea ta, dacă există 
rai și iad? 

Nu-ţi abandonezi cu totul trecutul, chibzui 
Ainslie, iar el nu era niciodată sigur cum să răspundă 
onest la asta. Acum, întorcându-se spre Jorge, zise: 

- Nu, nu mai cred în rai şi n-am crezut niciodată 
in iad. 

- Dar cum e cu Satana? 

- Diavolul e un personaj la fel de fictiv ca și Mickey 
Mouse, născocit ca un personaj al Vechiului Testa- 
ment. În Iov, este destul de inofensiv, apoi în secolul 
doi î.Hr. a fost demonizat de o sectă iudaică extre- 
mistă, așa-numiții esenieni. Las-o baltă. 

Ani buni după ce părăsise biserica, Malcolm Ain- 
slie nu fusese prea dispus să discute despre convinge- 
rile sale, necredinţele și sofismele religioase, cu toate 
că, uneori, era consultat ca expert datorită cărții sale 
despre religiile comparative. „Credinţele în evoluție 
ale Civilizației“ era încă citită destul de intens, i se 

spunea din când în când. Ulterior, devenise mai des- 
chis și mai onest în privinţa religiei, iar acum îl avea 
pe Jorge, care - era limpede - căuta îndrumare. 


Erau deja departe de Raiford și se găseau în câmp 
deschis, lăsând în urmă mohoreala din închisoare și 
oraşele-dormitor din apropierea ei. Soarele strălucea 
puternic, era începutul unei zile frumoase. Direct ina- 
inte era o autostradă cu patru benzi, Interstate 10, pe 
care se vor înscrie pentru a ajunge la Jacksonville, 
de unde Ainslie va lua avionul. Deja se gândea cu bu- 
curie la reintâlnirea sa cu Karen și cu Jason şi la sărbă- 
toarea de familie. 

- Te superi dacă te mai întreb ceva? zise Jorge. 

- Dă-i drumul. 

- Întotdeauna m-am întrebat cum ai ajuns preot, 
în primul și în primul rând? 

- Niciodată nu m-am gândit să devin preot, spuse 
el. A fost ceva ce-a vrut fratele meu mai mare. Apoi 
el a fost împușcat și omorât. 

- Îmi pare rău. 

Jorge era uluit. 

- Vrei să spui că a fost ucis? 

- Așa zice legea. Cu toate că glonţul care l-a ucis 
era destinat altcuiva. 

- Ce s-a întâmplat? 

- S-a petrecut într-un orășel la nord de Philadel- 
phia. Acolo am copilărit noi, Gregory și cu mine... 

New Berlinville era un mic târg înglobat pe la sfâr- 
șitul secolului al nouăsprezecelea. Avea mai multe 

oțelării și uzine pentru producția de articole din fier, 
dar şi mine cu minereu de fier. Combinația oferea 
de lucru aproape tuturor locuitorilor, între care și 
lui Idris Ainslie, tatăl lui Gregory și Malcolm, miner. 
Oricum, a murit pe când băieții erau încă bebeluși. 
Gregory era doar cu un an mai mare decât Malcolm 
și întotdeauna erau foarte apropiaţi. Gregory, dez- 
voltat pentru vârsta lui, și-a asumat datoria de a-l pro- 
teja pe fratele său mai mic. Victoria, mama lor, nu 
s-a mai recăsătorit după moartea lui Idris și și-a crescut 
singură cei doi fii. A făcut tot felul de munci necali- 
ficate, venitul ei fiind suplimentat de o mică rentă 
moștenită de la părinții ei, petrecându-și tot timpul 
impreună cu Gregory și cu Malcolm. Copiii erau viața 
ei și la rândul lor și ei o iubeau. 

Victoria Ainslie era o mamă bună, o femeie vir- 
tuoasă și catolică devotată. Pe măsură ce trecea tim- 
pul, cea mai fierbinte dorinţă a ei fu aceea ca unul dintre 
fiii săi să se facă preot şi, pentru faptul că Gregory 
era cel mai mare şi își dorea acest lucru, el fu cel desem- 
nat pentru asta. La opt ani, Gregory era băiat de altar 
la biserica St Columkull, la fel ca și prietenul său cel 
mai apropiat, Russell Sheldon. În anumite privințe, 
Gregory şi Russell constituiau o combinație neplă- 
cută Şi contrastantă. Gregory, pe măsură ce creștea, 
era înalt și bine făcut, un blond chipeș, cu o fire caldă 
și deschisă; de asemenea, era și devotat bisericii, mai 
ales ritualurilor și spectacolului ei. Russell era scund 
și solid ca un buldozer, cu înclinație spre ștrengării și 
farse. Odată a pus vopsea de păr în sticla de șampon 

a lui Gregory, transformându-l temporar în brunet. 
Cu altă ocazie, a publicat un anunţ în ziarul local, 
oferind spre vânzare noua și preţioasa bicicletă a lui 
Malcolm. De asemenea, a plasat fotografii cu iepu- 
rașii din Playboy în camerele lui Gregory și a lui Mal- 
colm, pentru a fi găsite de mama lor. 

Tatăl lui Russell era polițist-detectiv în cadrul depar- 
tamentului șerifului din Berks County, iar mama sa 
profesoară. La un an după ce Gregory și Russell deve- 
niseră băieţi de altar, Malcolm a fost recrutat şi el, iar 
în decursul anilor, cei trei deveniră nedespărțiți. Și 
tot așa cum Gregory și Russell aveau firi diferite, la 
fel şi Malcolm. El era un băiat neobișnuit de studios, 
care nu credea în nimic. „Iu întotdeauna pui între- 
bări“, îi spusese odată Gregory iritat, dar mai apoi 
se inmuiase. „Insă în mod sigur primeşti răspunsuri.“ 
Întrebările lui Malcolm, în combinaţie cu hotărârea 
lui, îl aduceau uneori la comanda grupului, deşi era 
mai mic decât ceilalți doi. 

În cadrul bisericii, cei trei erau catolici devotați, 
mărturisindu-și săptămânal micile lor păcate, care con- 
stau în marea lor majoritate, în „gânduri indecente, 
de natură sexuală“. Cei trei băieți erau buni sportivi 
ŞI jucau pentru echipa de fotbal South Webster High, 
unde tatăl lu: Russell, Kermit Sheldon, era antrenor 
cu jumătate de normă. Apoi, spre sfârșitul celui de-al 
doilea an fotbalistic al lor, se ridică asupra lor ceea 
ce, exprimat în termeni biblici după cum își amintea 
Malcolm Ainslie, era „un norișor înălțându-se din mare 
precum o mână de bărbat“. Fără ca autoritățile școlare 

să fi bănuit măcar, fu procurată o soluție de canabis 
și folosită de câţiva membri proeminenţi ai echipei 
de fotbal. Nu trecu mult timp și alți membri ai echi- 
pei aflară de plăcerile marijuanei, de stările de extaz 
și curând, inevitabil, întreaga echipă de fotbal fuma 
canabis. Într-un fel, a fost un preambul al felului în 
care se va răspândi folosirea cocainei, mai ales în anii 
80 şi "90. 

Russell Sheldon și frații Ainslie erau niște înce- 
pători în materie de canabis și încercară „iarba“, cum 
ii spuneau jucătorii, numai după ce fuseseră hărțuiți 
de coechipierii lor. Malcolm o încercă o singură dată, 
după care se apucă și puse nenumărate întrebări de- 
spre locul de unde provenea substanţa, ce era, de efec- 
tele ei pe termen lung. Răspunsurile îl convinseră că 
marijuana nu era pentru el și nici n-o mai folosi vreo- 
dată. Totuşi, Russell continuă s-o folosească ocazio- 
nal, iar Gregory mult mai intens, după ce se convinsese 
singur că nu era un păcat religios. În primă instanţă, 
Malcolm era înclinat să ia în discuție obiceiul tot mai 
rău al lui Gregory, apoi renunţă, crezând că fratele 
său se lăsase in voia unui moft care va dispărea curând. 
A fost o eroare de judecată pe care Malcolm o va re- 
greta pentru tot restul vieţii sale. 


Marijuana le parvenea mai mult în „punguţe“, pli- 
culețe din plastic, conţinând o cantitate mică de cana- 
bis, vândute pe cinci dolari în stradă, adică prin South 
Webster High. Oricum, cantitatea totală consumată 
de jucătorii de fotbal și de-acum, de alți elevi, crescu 

simțitor, declanșând un trafic și o concurenţă mai in- 
tense. Chiar şi în acele vremuri, bandele de traficanţi 
de droguri începuseră să prolifereze, iar la început, 
una dintre aceste bande, Skin Heads, cu cartierul ge- 
neral în Allentown, asigura necesarul elevilor din 
Berlinville. Apoi, cum cererea se mări şi banii curgeau, 
banda Krypto-Ricans din zona învecinată, Reading, 
privea pofticios spre acest teritoriu. Într-o bună zi, 
se hotărâră să-l preia ei. 

Era în aceeași după-amiază când Gregory şi Rus- 
sell plecaseră de la școală îndreptându-se spre o zonă 
sordidă a orașului. Cum Gregory mai fusese pe acolo, 
știa exact pe unde să meargă. La intrarea unei case 
abandonate, un bărbat alb, solid, se luă de el. 

- Unde te duci, golanule? 

- Ai vreo patru pliculeţe cu iarbă? 

- Depinde, dacă și tu ai verzișorii, bărbate. 

Gregory scoase o hârtie de douăzeci de dolari pe 
care celălalt o inșfăcă, adăugând-o unui sul gros de 
bancnote, scos o clipă din buzunar. Din spate, un alt 
bărbat veni cu patru pachețele din plastic, pe care Gre- 
gory și le îndesă sub cămașă. 

Exact în acel moment, o mașină opri la bordură 
şi trei membri ai bandei Krypto-Ricans ieşiră afară, 
cu arme în mână. Cei din Skin Heads îi văzuseră pe 
ceilalți venind și băgară și ei mâna după arme. Câteva 
clipe mai târziu, în timp ce Gregory şi Russell aler- 
gară în stradă pentru a se îndepărta, gloanţele zburau 
deja. Amândoi goniră din greu până când Russell își 
dădu seama că Gregory nu mai era lângă el. Se uită 

inapoi. Gregory zăcea la pământ. Violentul schimb 
de focuri încetase deja, iar membrii ambelor bande 
spălau putina. La scurt timp după aceea, fură chemați 
poliția și paramedicii. Salvarea apăru prima, iar para- 
medicii constatară repede decesul lui Gregory, ca 
rezultat al unui singur glonţ, tras în partea din stânga 
a spatelui. 

Din întâmplare, pentru că patrula prin apropiere 
şi auzise apelul radio al Dispeceratului, detectivul Ker- 
mit Sheldon a fost primul polițist venit la locul faptei. 
Trăgându-l pe fiul său deoparte, îi zise cu asprime: 

- Spune-mi tot, repede. Vreau să zic, absolut tot, 
exact cum s-a întâmplat. 

Russell, încă în stare de şoc și cu lacrimi în ochi, 
se conformă, iar la sfârșit adăugă: 

- Tată, asta o va ucide pe mama lui Greg, nu doar 
că a murit el, dar și marijuana. Nu știa de asta. 

Tatăl lui Russell i-o reteză scurt: 

- Unde-i marfa pe care ai cumpărat-o? 

- Greg a ascuns-o în cămașa lui. 

- Tu ai ceva? 

- Nu. 

Kermit Sheldon îl băgă pe Russell in mașina sa ofi- 
cială, apoi se duse până la cadavrul lu: Gregory. Para- 
medicii terminaseră examinarea lui și acoperiseră trupul 
cu un cearşaf. Poliţiştii în uniformă nu sosiseră încă. 
Detectivul Sheldon se uită de jur imprejur. Ridică 
cearşaful, căută în interiorul cămășii lui Gregory și 
găsi pacheţelele cu marijuana. Le luă și le puse în pro- 
priul său buzunar. Mai târziu le va arunca în veceu, 

trăgând apa. Înapoi la mașină, îl instrui pe Russell 
ce să facă: 

- Ascultă-mă și ascultă-mă bine. Asta-i povestea ta. 
Voi doi mergeaţi pe stradă, când ați auzit niște impuș- 
cături Și v-aţi grăbit să o ştergeţi de acolo. Dacă ați văzut 
tipi cu arme, descrie-i. Dar nimic altceva. Ține-te de 
povestea asta și nu te abate de la ea. Ulterior, adăugă 
tatăl lui Russell, noi doi vom avea o discuţie serioasă 
de tot, care nu-ți va plăcea deloc. 

Russell urmă întocmai instrucțiunile, acest lucru 
având drept consecință faptul că rapoartele poliţiei 
şi relatările de presă îl descriseră pe Gregory Ainslie 
drept o victimă nevinovată a războiului dintre ban- 
dele din suburbii. La câteva luni după moartea lui 
Gregory, glonţul care-l ucisese se dovedi a fi fost tras 
de pistolul unuia dintre membri bandei Krypto-R.- 
cans, un anume Manny Menendez, zis şi „Mad Dog“. 
Dar, până atunci, „Mad Dog“ murise, fiind ucis în- 
tr-un alt schimb de focuri, de data asta cu poliția. 

Deloc surprinzător, Russell Sheldon nu mai folosi 
niciodată marijuana. Oricum, îi mărturisi totul lui 
Malcolm, care aproape că ghicise adevărata poveste. 
Încrederea pe care o aveau unul în celălalt, precum și 
impărtășirea acelorași dureri și sentimente de vinovă- 
ție, le întăriră prietenia, o legătură care va rezista de-a 
lungul anilor. 

Victoria Ainslie suferi cumplit în urma morții lui 
Gregory. Însă povestea născocită de detectivul Ker- 
mit Sheldon îi permise să aibă măcar mângâierea de 

a crede în nevinovăția lui Gregory şi, în același timp, 
credinţa ei religioasă îi oferi consolare. 

- A fost un băiat atât de minunat, încât Dumne- 
zeu l-a vrut la EI, le spuse ea prietenelor. Cine sunt 
eu să pun la îndoială decizia Domnului? 

Malcolm era impresionat de ceea ce făcuse tatăl 
lui Russell, expunându-se unui anume risc, pentru a 
proteja amintirea lui Gregory, de dragul mamei lor. 
Nu-i trecuse prin minte că polițiștii puteau fi perso- 
naje binevoitoare în cadrul comunității, după cum 
erau și apărători ai legii. 

La scurt timp după moartea lui Gregory, Victoria 
ii spuse fiului ei: 

- Mă întreb dacă Dumnezeu știa că Gregory avea 
de gând să devină preot. Dacă știa, s-ar putea să nu-l 
fi luat El. 

Malcolm o apucă de mâini. 

- Mamă, poate că Dumnezeu știa că voi urma eu 
calea lui Gregory, în biserică. 

Victoria îl privi surprinsă. Malcolm dădu din cap. 

- M-am hotărât să mă duc la Seminarul St Vladi- 
mir, impreună cu Russell. Am discutat despre asta. 
Am să iau eu locul lu: Gregory. 

Și așa s-a și întâmplat. 


Seminarul din Philadelphia, unde Malcolm Ain- 
slie și Russell Sheldon deveniră cursanți pentru urmă- 
torii șapte ani, era o clădire veche, dar renovată, de 
pe la sfârșitul secolului al nouăsprezecelea, evocând 
seninătate și erudiție, o atmosferă în care cei doi tineri 

se simţiră imediat ca acasă. De la bun început, decizia 
lui Malcolm de a intra într-un ordin religios nu pre- 
supuse niciun sacrificiu din partea lui. Era fericit și 
calm când se întâmplă asta. Credea, în ordinea impor- 
tanţei, așa cum o considera el, în Dumnezeu, în divi- 
nitatea lui isus și în biserica catolică, cea care adusese 
un sistem și disciplină în aceste convingeri. Doar 
peste câţiva ani își dădu seama că, în calitate de preot 
hirotonisit, se aștepta de la el să reorienteze subtil 
ordinea, pentru ca, la fel ca în Matei, 19:30, „primii 
vor fi cei din urmă, iar cei din urmă vor fi cei dintâi“. 

Educaţia din seminar, solidă în materie de teolo- 
gie, era echivalentă cu cea dintr-un colegiu, urmată 
de încă trei ani de studiu teologic, în urma cărora avu 
parte de un doctorat. Astfel, după ce absolviseră semi- 
narul la vârsta de douăzeci și cinci și, respectiv, două- 
zeci şi șase de ani, părinţii Malcolm Ainslie și Russell 
Sheldon, au fost desemnaţi preoți parohi asociaţi. Mal- 
colm la biserica St Augustus, din Pottstown, Pennsyl- 
vania, iar Russell la Biserica Catolică St Peter, din 
Reading. Cele două parohii se aflau în aceeași arhi- 
dioceză și la numai treizeci și doi de kilometri distanță 
una de alta. 

- Bănuiesc că o să ne facem vizite mai tot timpul, 
zise Malcolm cu veselie, iar Russell încuviinţă, apro- 
pierea dintre ei persistând în toţi acei ani de semi- 
nar. Dar de fapt, din cauza volumului mare de muncă 
și a lipsei de preoţi catolici în întreaga lume, care se 
va continua și agrava, întâlnirile lor au fost puţine 

și pe fugă. Așa au stat lucrurile, și, doar peste câţiva 
ani, o catastrofă naturală i-a adus din nou impreună. 

- Şi cam așa, îi spuse Ainslie lui Jorge, s-a făcut 
că am ajuns eu preot. 

Câteva minute mai târziu, traversară Jacksonville 
in alb-albastra lor de Miami. Aeroportul se zărea 
acum în faţă. 

- Şi cum de ai părăsit biserica, devenind polița:? îl 
intrebă Jorge. 

- Nu-i deloc complicat, îi zise Ainslie. Mi-am pier- 
dut credinţa. 

- Dar cum ţi-ai pierdut credinţa? insistă Jorge. 

Ainslie râse. 

- Asta-i complicat. Și am un avion de prins. 


- Nu cred așa ceva, spuse Leo Newbold. Ticălosul 
probabil credea că-i șmecher, lăsând unele piste false, 
ca să ne stoarcem noi creierii și să nu ajungem nicăieri. 

Locotenentul reacționa la raportul făcut de Mal- 
colm Ainslie dintr-o cabină de telefon de pe aeroportul 
din Jacksonville, potrivit căruia Elroy Doil admisese 
săvârşirea a paisprezece crime, dar negase că i-ar fi ucis 
pe consilierul Gustav Ernst și pe soția acestuia, Eleanor. 

- Există prea multe dovezi impotriva lui Doil, con- 
unuă Newbold. Aproape toate elementele de la locul 
faptei în cazul Ernst se potriveau cu cele din alte crime, 
și pentru că am ţinut atâtea informaţii confidenţiale, 
numai Doil ar fi ştiut atât de mult încât să alcătuiască 
tot tabloul. Oh, da, știu, ai unele dubii, Malcolm și 
ți le respect, însă de astă dată cred că greșești. 

Pentru o clipă, Ainslie suferi un acces de încăpă- 
țânare. 

- Afurisitul de iepure lăsat lângă soții Ernst nu 
avea nicio noimă. Nu se potrivea cu niciun simbol 
al Apocalipsei. Nici acum nu are nicio noimă. 

— Dar asta-i tot ce ai, ii reaminti Newbold. Corect? 

Ainslie oftă. 

- Asta-i tot. 

- Păi, când te întorci, cred că ar trebui să verifici 
celălalt nume pe care ţi l-a dat Doil. Care era? 

- Ikei, în Tampa. 

- Mda, și chestia cu Esperanza. Dar să nu-ţi ia prea 
mult timp, pentru că mai avem două cazuri de „who- 
dunit“ aici și presiunile cresc zilnic. Din punctul meu 
de vedere, cazul Ernst este închis. 

— Și ce facem cu banda cu înregistrarea lui Doil? 
S-o trimit prin FedEx din Toronto? 

- Nu, adu-o tu inapoi. O să facem copii după ea 
ŞI transcrieri, apoi vom decide ce să facem. Dar acum, 
drum bun impreună cu familia ta, Malcolm. Meriți 
totul din plin. 


Având o mulțime de timp înaintea lui, Ainslie 
urcă la bordul cursei Delta spre Atlanta, în drum spre 
Toronto. Cum cursa nu era atât de aglomerată, se alese 
cu trei locuri libere la clasa Economy, unde se făcu 
comod și se bucură de luxul de a fi singur. În pofida 
eforturilor sale de a adormi, cuvintele lui Jorge i se tot 
invârteau prin minte: „Dar cum ţi-ai pierdut credinţa?“ 

Era imposibil să dea un răspuns simplu, realiză 
Ainslie, pentru că asta se petrecuse aproape fără să-și 
dea seama, deoarece incidentele care s-au succedat, sub- 
til și de-a lungul timpului, au conspirat să-l îndrepte 
intr-o nouă direcţie. Primul efect s-a făcut simţit pe 
parcursul studiilor sale de la Seminarul St Vladimir, 
efectuate împreună cu Russell Sheldon. Malcolm, pe 
atunci în vârstă de douăzeci şi unu de ani, a fost re- 
crutat de părintele Irwin Pandolfo, un preot-profesor 
iezuit, să-l ajute în cercetare și scrierea unei cărți de- 
spre studiul comparativ al religiilor antice și moderne. 
Malcolm acceptase, nerăbdător și astfel, în următorii 
doi ani, se lăsă înrobit de proiectul volumului și-și 
termină studiile obișnuite. Rezultatul a fost că în mo- 
mentul când cartea Evoluţia Credinţelor Civilizației 
era pregătită pentru publicare şi un editor o pândea 
prin preajmă, era greu de spus cât contribuiseră fie- 
care la ea, Pandolfo și Malcolm Ainslie. Pandolfo, un 
bărbat scund, dar cu un intelect enorm și simţ al drep- 
tățui, luă atunci o decizie extraordinară. 

- Ai fost cu totul excepţional, Malcolm, așa că vei 
avea drepturi de autor egale. Nu admit nicio discu- 
ue. Numele noastre vor avea aceeași mărime de literă, 
insă al meu vine primul. OK? 

Malcolm fu atât de copleșit, incât nu putu rosti 
niciun cuvânt. Cartea le aduse amândurora mult pres- 
tigiu, dar îl făcu pe Malcolm, socotit acum un erudit 
in materie de origine a religiilor, să pună la îndoială 
aspecte ale singurei religii căreia plănuise să-i dedice 
întreaga sa viață. Îşi aduse aminte de o ocazie când 

avusese o discuție cu Russell, cândva, nu cu mult timp 
inainte de terminarea anilor lor de seminar. După 
ce consultase niște notițe luate la cursuri, Malcolm 
întrebă; 

- Cine-a spus asta, „învățătura puţină este un lucru 
periculos“? 

- Alexander Pope. 

- La fel ar fi putut să spună și „învățătura multă 
este un lucru periculos, mai ales pentru viitorii preoți“. 

Nu mai era nevoie să se întrebe ce voia Malcolm 
să spună. Porţiuni din studiile lor teologice implica- 
seră şi istoria Bibliei, atât Vechiul, cât şi Noul Testa- 
ment. În ultima vreme, mai ales din anii '30 încoace, 
istoricii și teologii descoperiseră despre Biblie lucruri 
necunoscute până atunci. 

De exemplu, Vechiul Testament era socotit incă, 
de mulți dintre clerici, drept un text singular și uni- 
ficat, dar acum era perceput de către erudiţi drept un 
amestec dubios de documente separate, provenind din 
multe surse, în mare parte „imprumutate“ de israe- 
iţi, pe atunci o putere neinsemnată, din credințele 
religioase ale vecinilor lor străvechi. În general, se 
acceptă că Vechiul Testament acoperă o perioadă de 
o mie de ani, cam din 1100 Înainte de Era Creștină, 
la inceputul epocii fierului, până după anul 200 în Era 
Creștină. Istoricii preferau termenii „Înainte de Era 
Comună“ și „Era Comună“, în locul lui Înainte de 
Hristos și Anno Domini, cu toate că, în ceea ce pri- 
veşte numărul anilor, semnificația lor este aceeași. 

După cum glumea Malcolm, „nu trebuie să mai 
faci convertiri, ca la Fahrenheit și Celsius“. 

Malcolm îi spuse lui Russell: 

- Biblia nu-i sfântă, nici „cuvântul Domnului“, 
aşa cum pretind bigoții. Cei care cred asta, pur și sim- 
plu nu înţeleg sau poate că nu vor să știe cum a fost 
alcătuită Biblia. 

- Îi slăbește credința vreunul dintre aceste aspecte? 

- Nu, pentru că adevărata credinţă nu se constru- 
iește pe Biblie. Izvorăște din instinctul nostru că tot 
ce-i în jur nu a apărut printr-o întâmplare, ci a fost 
un act al lui Dumnezeu, deși probabil nu al acelui 
Dumnezeu prezentat în toate bibliile. 

Mai luară în discuţie și altă accepţie din mediul 
academic, conform căreia nu se ştie să fi existat vreo 
relatare sau scriere despre lisus mai devreme de cinci- 
zeci de ani de la moartea Sa și apoi a scris Pavel, în 
primul capitol din Tesaloniceni, cea mai veche scriere 
din Noul Testament. Chiar și cele patru Evanghelii, 
a lui Marcu fiind prima, au fost scrise ulterior, între 
anul 70 și 110 E.C. La un alt nivel, până în 1943 cato- 
licilor le era interzis, printr-o bulă papală, să se im- 

lice în ceea ce era etichetat drept „dovedirea Bibliei“. 
Insă în acel an Papa Pius al XII-lea a ridicat interdic- 
ţa, prin enciclica sa Divino Andante Spiritu, iar cer- 
cetătorii catolici erau acum la fel de bine informați 
ca oricare alții de pe mapamond, fiind în general de 
acord cu studiile protestante din Marea Britanie, Ame- 
rica şi Germania asupra autorilor textelor din Biblie 
și asupra datelor. 

- Și-au dat jos legătura de la ochi, fu expresia 
folosită de Malcolm inaintea lui Russell, cu toate că 
bisericile încă mai ascund de mireni acele aspecte ale 
Bibliei. Uite, nu este niciun dubiu că lisus a existat 
și a fost crucificat, însă toate acele povești despre naş- 
terea lui imaculată, steaua de la răsărit, păstorii şi inge- 
rul strălucitor, înţelepții, minunile, Cina cea de Taină, 
chiar şi Învierea, sunt niște simple legende, transmise 
pe cale orală timp de cincizeci de ani. Cât despre acu- 
rateţea lor... 

Malcolm se opri. 

- Gândeşte-te la asta: câți ani au trecut de când a 
fost ucis președintele Kennedy la Dallas? 

- Aproape douăzeci. 

- Iar întreaga lume a văzut-o la televiziune, a ascul- 
tat la radio, reporterii de televiziune, filmul lui Zapru- 
der, derularea evenimentelor, apoi Comisia Warren. 

Russell dădu din cap. 

- Și tot nu s-a căzut încă de acord asupra felului 
in care s-au întâmplat lucrurile și cine-a făcut-o. 

- Exact! Așa că să ne întoarcem la vremurile din 
Noul Testament, când nu existau sisteme de comuni- 
caţii, fără nicio înregistrare a faptelor timp de cinci- 
zeci de ani și inchipuie-ți cât s-a născocit și distorsionat 
in tot acel timp. 

- Nu crezi acele relatări despre lisus? 

- Mă îndoiesc de ele, însă nu contează. Prin legendă 
sau fapt, lisus are mai mare influență asupra întregii 
lumi decât oricine altcineva din istorie, și-a lăsat în 

urmă cele mai pure și înțelepte învățături care au exis- 
tat vreodată. 

- A fost El Fiul lui Dumnezeu? A fost divin? 

- Aş vrea să cred aşa. Da, încă mai cred asta. 

- Și eu. 

Dar chiar credea? Chiar și atunci, cel puţin lui Mal- 
colm, i se arătară licăriri uşoare ale îndoielii. Ulte- 
rior, în timpul unui discurs despre doctrina bisericii, 
rostit de un arhiepiscop aflat în vizită, Malcolm se 
ridică şi întrebă: 

- Cum se face, Excelenţa Voastră, că biserica noas- 
tră nu împărtășește niciodată enoriașilor cunoștințele 
extinse pe care le avem acum despre originile Bibliei, 
şi despre noua perspectivă asupra vieţii și vremurilor 
lui Iisus? 

- Pentru că asta ar putea submina credinţa multor 
catolici, răspunse, în grabă, arhiepiscopul. Este mai 
bine ca dezbaterile teologice să fie lăsate celor cu inte- 
lectul și ințelepciunea necesare pentru a le putea susține. 

- Atunci nu credeți în Ioan 8:32? i-o intoarse Mal- 
colm. „Veţi cunoaşte adevărul, şi adevărul vă va face 
slobozi.“ 

Arhiepiscopul răspunse țâfnos: 

- Aş prefera ca tinerii preoți să se concentreze 
asupra versetului 5:19 din Romani: „Căci, după cum 
prin neascultarea unui singur om, cei mulți au fost 
făcuţi păcătoşi, tot așa, prin ascultarea unui singur 
om, cei mulți vor fi făcuţi neprihăniți.“ 

- Sau poate Efeseni 6:5, Excelenţa Voastră, i-o in- 
toarse Malcolm. „Robilor, ascultați de stăpânii voș- 
tri pământești.“ 

Amfiteatrul explodă în hohote de râs. Chiar și 
arhiepiscopul zâmbi. 

După absolvirea seminarului, Russell și Malcolm 
O luară pe căi separate, ca preoți asociați, vederile lor 
asupra religiei şi scenei contemporane fiind tot mai 
diferite și schimbându-se odată cu trecerea timpului. 
La biserica St Augustus, în Pottstown, Malcolm era 
adjunctul părintelui Andre Quale, care, la vârsta de 
șaizeci și șapte de ani, suferind de emfizem, aproape 
că nici nu pleca din casa parohială şi adesea mânca sin- 
gur, în camera sa. 

- Deci, practic tu conduci operaţiunile, comentă 
Russell într-o bună zi, când luară prânzul împreună 
in casa parohială. 

- Nu am chiar atât de multă libertate pe cât crezi 
tu, zise Malcolm. Deja m-am ales cu două mustrări 
din partea Bătrânului Cur de Fier. 

- Dumnezeul şi stăpânul nostru, episcopul Sanford? 

Malcolm dădu din cap aprobându-l. 

- Câţiva din vechea gardă de aici i-au povestit de- 
spre două din predicile mele. Nu i-au plăcut deloc. 

- Despre ce era vorba în ele? 

- Una era despre suprapopulare și planificare fami- 
lială, iar cealaltă despre homosexuali, prezervative 
și SIDA. 

Russell izbucni în râs. 

- În mod sigur ai lovit unde doare. 

- Cred că da. Dar unele lucruri evidente, pe care 
biserica nu le va recunoaște, mă exasperează. OK, 
ideea fizică a homosexualității mă face să mi se încre- 
țească pielea, dar există profesioniști bine cunoscuţi, 
în știință şi medicină, care insistă că homosexualitatea 
este mai mult o chestiune de gene și că acei oameni 
nu pot schimba asta, chiar dacă ar vrea. 

Russell preluă mingea din zbor: 

- Şi atunci te întrebi, cine i-a făcut pe acești oa- 
meni așa? Iar dacă Dumnezeu ne-a făcut pe toți, nu 
tot el a făcut și homosexualii? Poate, chiar pentru un 
scop neînțeles de noi? 

- Poziția noastră faţă de prezervative mă înfurie 
și mai tare, adăugă Malcolm. Cum să-i pot eu privi 
in ochi pe enoriașii mei şi să le interzic folosirea unui 
obiect care-i ajută să împiedice răspândirea maladiei 
SIDA? Însă biserica nu vrea să audă ce cred eu. Nu 
vor altceva de la mine decât să tac. 

- Şi asta ai de gând? 

Malcolm clătină încet din cap. 

- Stai să vezi ce-am pus la cale pentru duminica 
următoare. 


Liturghia de la ora 10.30 dimineaţa începu cu o 
surpriză. Episcopul Sanford işi făcu apariția acolo, 
fără de veste, cu numai câteva minute înainte de înce- 

. . a A A . A . 
perea slujbei. Prelatul bătrân, zbarcit, era însoțit de 
un adjunct, iar astăzi se deplasa cu ajutorul unui bas- 
ton. Avea o reputație de adept al disciplinei stricte, 
care urma întocmai linia Vaticanului. 

După procesiunea de început, Malcolm ii ură bun 
venit episcopului. În sinea sa, simţea că neliniștea-i 
creştea. Sosirea bruscă îl luase pe nepregătite, din mo- 
ment ce știa că remarcile pe care intenționa să le facă 
se vor lovi, inevitabil, de dezaprobarea episcopului, 
după predică. Malcolm se așteptase ca vorbele să-i fie 
transmise episcopului după slujbă şi se pregătise pen- 
tru asta, dar să-l vadă ascultând direct era cu totul altă 
chestiune. Dar era prea târziu să mai schimbe predica, 
asta chiar dacă ar fi vrut. 

Când sosi momentul, se aplecă înainte în amvon 
și spuse deschis: 

- Credinţa absolută în existenţa lui Dumnezeu și 
a lui lisus Hristos este esențială pentru noi toți. Însă, 
in egală măsură, trebuie să avem puterea de a ne păs- 
tra credinţa, atunci când ne este pusă la încercare, așa 
cum se întâmplă atât de des în decursul vieții noastre. 
Am de gând să vă testez credinţa chiar acum. 

Cercetând cu privirea stranele pline de oameni din 
faţa lui, continuă: 

- Adevărata credinţă nu are nevoie de nimic pen- 
tru a fi susținută, de nimic material, de nicio dovadă 
de niciun fel, pentru că dacă ar exista dovezi, n-am mai 
avea nevoie de credinţă. Și totuși, din când în când, 
ne susţinem credinţa, o sprijinim cu ajutorul unui obi- 
ect material, acesta fiind, de obicei, Biblia. 

Malcolm se opri, apoi întrebă: 

- Dar ce-ar fi dacă ați descoperi că unele părți ale 
Bibliei, presupuse ca fiind importante și referitoare 
in special la Iisus, sunt neadevărate sau denaturate, 

ori exagerate? V-aţi mai putea păstra credinţa cu ace- 
eaşi convingere? 

Zâmbind vag, întrebă: 

- Văd figuri uimite pe aici? Ei bine, vă asigur că 
întrebările mele sunt foarte serioase. Serioase, pentru 
că cercetarea modernă a arătat că porțiuni din Biblie 
sunt, aproape sigur, incorecte dintr-un motiv foarte 
simplu: ele au fost transmise de la o generație la alta, 
nu prin texte scrise, ci pe cale orală, un mijloc de co- 
municare notoriu pentru nesiguranța sa, după cum 
știm cu toţii. Acest lucru nu este ceva nou. Istoricii 
și cercetătorii Bibliei cunoșteau asta de multă vreme, 
la fel şi eșalonul superior al bisericii noastre. 

Deja congregația începuse să se agite, se schimbau 
priviri întrebătoare, iar episcopul se încrunta, clăti- 
nând din cap. Insă Malcolm continuă: 

- Haideţi să examinăm anumite detalii. Știaţi că, 
după crucificarea lui lisus, au trecut cincizeci de ani 
până când să apară vreo informaţie scrisă despre naş- 
terea lui Iisus, viaţa Lui, Învățăturile Lui, despre disci- 
polii Lui și despre Înviere? A trecut jumătate de secol 
până când s-a scris ceva, iar dacă s-a scris ceva în acest 
răstimp, n-a mai rămas nicio urmă. 

În pofida foielii unora din biserică, majoritatea oa- 
menilor rămaseră cu atenţia concentrată asupra lui 
Malcolm, în timp ce el făcea un rezumat a ceea ce era 
cunoscut, dar era atât de rar discutat: că Evanghelule 
au fost scrise separat, cu diverse scopuri. Evangheliile 
lui Matei și Luca erau aproape sigur copiate după cea 
a lui Marcu. Toate patru Evangheliile sunt scrise de 

autori necunoscuţi, în pofida numelor pe care le poartă. 
Noul Testament nu a fost alcătuit decât în secolul 
patru E.C. și nu mai există niciunul dintre textele 
originale, în greacă sau pe suluri de papirus. 

- Papirusul, explică Malcolm, era făcut dintr-un 
fel de stuf care creștea în Nil și era singurul tip de 
hârtie din acele vremuri. Însă papirusul s-a dezinte- 
grat repede, așa că toate scrierile originale s-au pier- 
dut. Desigur, au fost scrise copii după manuscrise, dar 
copiatorul Canon, dacă-mi iertați calamburul, copia- 
toarele se aflau la trei mii de ani distanță, așa că ine- 
vitabil au existat modificări în texte. Au mai existat 
schimbări în Noul şi Vechiul 'Testament în cursul tra- 
ducerii din greacă și ebraică în latină, apoi în alte limbi, 
inclusiv în engleză... Așadar, putem fi cu toții siguri 
că Biblia, aşa cum există ea astăzi, nu este nici exactă 
şi nici măcar o copie reală a ceea ce a fost la inceput. 

Apoi adăugă cu un aer meditativ: 

- Vă spun toate acestea nu pentru a vă influența 
ideile, nici ca să vă modific credința, ci ca să vă bazau 
pe fapte. Eu nu cred în ascunderea adevărului, indi- 
ferent de motiv. 

După liturghie, în timp ce clericii se duseră afară 
pentru a da mâna cu enoriașii care plecau, din mijlo- 
cul celor adunaţi în jurul lui Malcolm puteau fi auzite 
comentarii pozitive. 

— Foarte interesant, părinte. 

- N-am mai auzit asta până acum. 

- Aveţi dreptate, asta ar trebui explicată mult mai 


pe larg. 

Episcopul Sanford era amabil și zâmbitor când 
dădu mâna cu enoriașii. După ce toată lumea plecase, 
își agită bastonul într-o manieră poruncitoare, făcân- 
du-i semn lui Malcolm să vină lângă el. Cu întreaga 
sa căldură înlocuită acum cu o răceală de gheaţă, epis- 
copul ordonă: 

- Părinte Ainslie, nu vei mai ține predici aici. Te 
sancționez incă o dată și vei primi în scurt timp dis- 
poziţii în ceea ce priveşte viitorul dumitale. Între timp, 
te sfătuiesc să te rogi pentru umilință, înțelepciune 
şi supușenie, calităţi care-ţi lipsesc în mod clar și de 
care ai foarte mare nevoie. 

Fără nicio urmă de zâmbet, îşi ridică mâna pentru 
o binecuvântare formală. 

- Fie ca Domnul să-ţi călăuzească penitența și să 
te influențeze pe căi mai virtuoase. 

În acea seară, la telefon, Malcolm îi reproduse lui 
Russell conversaţia, adăugând: 

- Suntem conduși de prea mulți bătrâni acriți. 

- Care sunt cu totul lipsiți de viaţă sexuală. La ce 
te-ai fi așteptat? 

Malcolm oftă. 

- Cu toții suntem lipsiţi de viață sexuală. Această 
viață-l perversă. 

- Sună ca o altă predică în pregătire. 

- Nicio șansă. Sanford mi-a pus interdicție. Crede 
că-s un răzvrătit, Russell. 

— Să fi uitat el că şi lisus a fost un răzvrătit? Și El 
a pus întrebări, la fel ca ale tale. 

- Spune-i așa ceva lui Cur de Fier. 

- Ce fel de penitență crezi că-ți va da? 
- Cine ştie? zise Malcolm. Sincer să fiu, nu sunt 
sigur că-mi pasă. 


Însă lămuririle surveniră repede. Decizia episco- 
pului Sandord îi fu transmisă lui Malcolm două zile 
mai târziu, de către părintele Andre Quale, care pri- 
mise vestea sub forma unei scrisori de la arhidioceză. 
Malcolm urma să fie transferat imediat la o mănăsure 
de trapiști! din Munţii Pocono, în nordul statului Pen- 
nsylvania, un loc singuratic unde va rămâne pe ter- 
men nedefinit. 

- Am fost condamnat la tăcere, în Mongolia Exteri- 
oară, îi relată Malcolm lui Russell. Ştii ceva de trapiști? 

- Puțin. Trăiesc în condiţii dure și nu vorbesc nici- 
odată. 

Russell își aminti de un articol pe care-l citise. Ordi- 
nul Catolic al Cistercienilor de Păstrare Strictă a Dau- 
nii, numele oficial al trapiștilor, avea o doctrină și un 
mod de viață penitente: mâncare puțină, carne deloc, 
muncă manuală grea şi tăcere totală. Înființat in Franţa 
in 1664, ordinul trapișulor dispunea de şaptezeci de 
mănăstiri în întreaga lume. 

- Penitenţă, este exact ceea ce-a promis bătrânul 
Sanford, zise Malcolm, și s-a ţinut de cuvânt. Trebuie 


! Trapist sm. Călugăr dintr-un ordin monahal catolic înte- 
meiat în sec. al XVII-lea, care avea un regulament deosebit de 
sever (interzicerea cărnii Și a peștelui, obligativitatea muncilor 
manuale, izolarea completă etc.) (n. tr.). 

să rămân acolo și să mă rog în tăcere, desigur până când 
voi fi gata să urmez linia Vaticanului. 

- Te duci? 

- Trebuie. Dacă n-o fac, mă vor răspopi. 

- Ceea ce s-ar putea să nu fie lucrul cel mai rău 
pentru niciunul dintre noi. 

Aceste cuvinte impulsive se rostogoliră afară și-l 
surprinseră chiar și pe Russell. 

- Poate că nu, făcu Malcolm. 

Se duse la mănăstire și spre surprinderea sa își dădu 
seama că era împăcat sufletește. Greutățile le ignora, 
pur și simplu. Tăcerea la care se așteptase să fie o po- 
vară nu era, iar mai târziu, când se intoarse în lume, 
descoperi că era plină de trăncăneală fără rost. Oame- 
nii, îşi dădu Malcolm seama, erau nerăbdători să aco- 
pere liniștea cu vocile lor. Dar tăcerea, însoțită de 
limbajul semnelor cu mâna, învățat repede, descope- 
rit de el în Pocono, era mult mai de dorit in multe situ- 
ați. Însă Malcolm nu se supuse unei singure condiții 
impuse lui: nu se rugă. În vreme ce călugării din jurul 
său făceau asta în tăcerea lor, el se folosi de acest răgaz 
pentru a medita, a-și imagina, a scotoci prin cunoştin- 
tele acumulate de el şi îşi evaluă trecutul și viitorul. 

La sfârșitul lunii de introspecții, ajunse la trei con- 
cluzii: nu mai credea în niciun Dumnezeu, în divini- 
tatea lui lisus ori în misiunea Bisericii Catolice. Deși 
motivele erau multiple, cel mai important era acela 
că toate religiile aveau o istorie de cel mult cinci, m mii 
de ani. În comparaţie cu eonii vaști și necunoscuți 
ai erelor geologice, ale universului de când exista el, 

Pământul fiind, prin comparaţie, doar un vârf de ac, 
durata prezenţei religioase egala, probabil, un singur 
grăunte de nisip din întregul deșert Sahara. De aseme- 
nea, era tot mai evident că omenirea, Homo Sapiens, 
a evoluat din hominizi, creaturi asemănătoare mai- 
muţelor, cu milioane de ani în urmă. Dovezile ştiin- 
țifice au devenit tot mai de netăgăduit, dovezi pe care 
majoritatea religiilor au preferat să le ignore pentru 
că acceptarea lor le-ar fi scos din joc. 

Ca urmare, toate zeitățile și religiile erau niște fan- 
tezii de dată recentă. Atunci cum se făcea că atât de 
mulți oameni preferau să creadă? se întreba Ainslie 
adesea. Exista un răspuns: era mai degrabă impulsul 
lor din subconștient de a scăpa uitării, conceptului 
„țărână din ţărână, cenușă din cenuşă“ care, culmea 
ironiei, era atât de bine explicat în Eclesiastul. Că 
soarta omului şi a dobitoacelor este aceeași, că omul 
nu este mai presus de animal; orice altceva este deșer- 
tăciune. Toate merg la un loc; toate au fost făcute din 
țărână, şi toate se întorc în țărână. 

Oare n-ar trebui să fie descurajată practicarea reli- 
giei? Absolut deloc! Cei care găsesc alinare în ea, să 
fie lăsaţi în pace, iar dacă trebuie, chiar protejați. Mal- 
colm își promise că niciodată, de bunăvoie, nu va tul- 
bura convingerile proprii ale altora. 

Cât despre el, ce mai urma? În mod sigur, va părăsi 
preoția. Privind în urmă, işi dădu seama că alegerea 
acestei vocaţii fusese o greșeală de la bun început, 
realitatea fiind mai ușor de suportat după moartea 
mamei sale, cu un an mai înainte. La uluma lor întâlnire, 

știind că sfârșitu-i era aproape, Victoria Ainslie îl luase 
de mână șoptind: 

— Ai devenit preot pentru că am vrut eu asta. Nu 
știu ce ai făcut cu adevărat, dar am fost plină de mân- 
drie și lucrurile au fost după voia mea. Mă întreb dacă 
nu cumva Dumnezeu îmi va imputa asta, că va consi- 
dera că a fost un păcat. 

Malcolm o asigurase că Dumnezeu nu va face asta 
ȘI că nici el nu-și regreta alegerea făcută. Victoria muri 
cu sufletul împăcat, însă în absenţa ei, el se simţi liber 
să se răzpândească. 

Vocea unei stewardese, adresându-li-se prin siste- 
mul de amplificare, îi tulbură gândurile. 

- Căpitanul ne anunţă că, în scurt timp, ne vom 
apropia de Atlanta. Vă rugăm să verificaţi centurile 
de siguranţă, să fie strânse, mesele rabatabile închise 
și speteaza fotoliilor readusă la poziţia verticală... 

Ignorând aceste cuvinte banale, Malcolm reveni 
la trecut. 

Mai rămase la mănăstire încă o lună, ingăduindu-și 
un răgaz pentru a se răzgândi, însă convingerile sale 
doar se adânciră și mai mult, iar la sfârșitul celei de-a 
doua luni, compuse o scrisoare de renunțare la preo- 
ție și pur și simplu plecă. După ce parcurse câțiva kilo- 
metri, ducând cu el din trecutul său doar cât să încapă 
intr-o singură valiză, fu luat de pe drum de un șofer 
de camion până în Philadelphia. Urcându-se în auto- 
buzul care mergea la aeroportul orașului și nedecis asu- 
pra destinaţiei, își cumpără, dintr-un prim imbold, 

un bilet la un zbor fără escală spre Miami. Acolo în- 
cepu noua sa Viaţă. 

Curând după sosire, Malcolm o cunoscu pe Karen, 
o canadiancă aflată în vacanță. Stăteau la rând la spă- 
lătoria chimică Stan's Dry Cleaners. Malcolm, după 
ce lăsase nişte cămăși să-i fie curățate, fu întrebat de 
un angajat dacă le voia împăturite sau agăţate pe ume- 
rașe. Ezită, când o voce din spate îi spuse: 

-În cazul în care călătoriți mult, impăturite, dacă 
nu, pe umerașe. 

- M-am cam săturat de călătorii, spuse el, întor- 
cându-se și dând cu ochii de o tânără femeie atrăgă- 
toare, cea care vorbise. 

Apo: spre angajat: 

- Așa că puneți-le pe umerașe. 

După ce Karen lăsă o rochie la curățat, îl găsi pe 
Ainslie așteptând lângă ușă. 

- Am vrut doar să vă mulțumesc pentru ajutor. 

- Cum se face că v-aţi săturat de călătorii? în- 
trebă ea. 

- Nu- chiar cel mai potrivit loc ca să vă povestesc. 
Ce-ar fi să luăm prânzul împreună? 

Karen se opri o clipă, apoi răspunse veselă: 

- Sigur. De ce nu? 

Și astfel incepu idila lor și se indrăgostiră repede 
unul de celălalt, asta ducând la cererea în căsătorie, 
făcută de Ainslie două săptămâni mai târziu. 

Cam pe la aceeași vreme, Malcolm citi în Miami 
Herald că poliția din oraș făcea recrutări. Îmboldit 
de amintirea tatălui lui Russell, detectivul Kermit 

Sheldon, care se imprietenise cu familia Ainslie, Mal- 
colm se înscrise. Cererea sa fu acceptată și se înscrise 
la Academia Departamentului de Poliţie, la cursul de 
zece săptămâni, absolvindu-l cu brio. Karen nu numai 
că nu vedea niciun impediment în a trăi în Florida, 
in loc de Toronto, dar chiar îi și plăcea ideea. lar cum 
aflase deja despre trecutul lui, era receptivă la alegerea 
lui Malcolm în ceea ce privea locul de muncă. 

- Într-un fel, vei face cam același lucru ca şi îna- 
inte, ajutând omenirea să rămână pe calea cea dreaptă 
Și îngustă. 

El izbucnise în râs. 

- Va fi mult mai greu, dar și mult mai practic. 

În cele din urmă, se dovedi a fi, în egală măsură, 
ambele lucruri. 

După un hiatus de câteva luni, Malcolm află că 
Russell Sheldon părăsise și el biserica catolică oficială. 
Obiectivul lu: Russell era unul simplu: voia să se căsă- 
torească Și să aibă copii. Îi trimise o scrisoare lui Mal- 
colm: „Stiai că suntem vreo șaptesprezece mii de preoți 
în Statele Unite care am părăsit biserica de bunăvoie, 
majoritatea în anii treizeci? Apropo, aceasta-i cifra ofici- 
ală a bisericii. “ 

Însă Russell nu-și pierdu nici credinţa și nici nu 
abandonă religia, alăturându-se unei grupări catolice 
independente din Chicago, unde fu acceptat ca preot, 
iar excluderea lui din biserică, ignorată. În aceeași scri- 
soare, Russell adăugă: 

„Îi slujim pe Dumnezeu și pe lisus, însă considerăm 


Vaticanul şi Curia papală drept obsedate de putere, niște 

pachiderme lipsite de viziune care, în cele din urmă, se 
vor autodistruge. Și nu suntem singuri. În întreaga 
Americă sunt în jur de trei sute de parohii catolice care 
și-au încetat legăturile cu Roma. Aici, în Illinois, sunt 
mai multe, ştim de cinci în sudul Floridei, altele se află 
în California. Nu am o listă completă, pentru că nu 
există nicio autoritate centrală şi s-ar putea să nici nu 
fie vreodată. Părerea noastră este că ultimul lucru de 
care avem nevoie este un „comandament injailibil 
populat cu dumnezei-adjuncţi. Și da, facem anumite 
lucruri pe care Roma nu le-ar îngădui. Îi lăsăm să ia 
Împărtășania pe toți cei care vor, convinși că nu trebuie 
să-L apărăm pe Dumnezeu de nimeni. Căsătorim cato- 
lici divorțaţi şi pe cei de același sex, dacă asta-i dorința 
lor. Facem tot ce ne stă în putere să descurajăm avortu- 
rile, însă pe de altă parte credem în dreptul femeii de 
a decide ea. Nu avem tot felul de veșminte bisericești 
complicate, n-avem robe fanteziste, statui, vitralii sau 
ornamentaţii din aur și nici nu vom cumpăra aşa ceva. 
Dacă avem bani în plus, îi folosim să-i brănim pe cei 
fără adăpost. 

Din când în când, suntem atacați de biserica ro- 
mano-catolică, ȘI pe măsură ce numărul nostru creste, 
atacurile se succed tot mai des. Credem că sunt tot mai 
nelinistiti. Un arhiepiscop romano-catolic t-a declarat unui 
reporter de la ziar că nimic din ceea ce facem noi nu 
are binecuvântarea lui Dumnezeu. Îi vine să Crezi așa 
ceva? Numai Roma are sfântul mir, nimeni altcineva. “ 

Malcolm mai comunica, din când în când, cu Rus- 
sell. Acesta îşi continua viața de preot independent, 

într-o fericită căsătorie cu o fostă călugăriță catolică; 
o ultimă misivă de la el îl informa că au doi copii. 


Avionul Delta Airlines ateriză lin pe pista aero- 
portului Atlanta și rulă până la terminal. Nu mai avea 
alt drum de parcurs decât două ore de zbor spre To- 
ronto. Ușurat, Malcolm își mută gândurile dinspre 
trecut, spre perspectiva plăcută a următoarelor zile 
care-l așteptau. 


După ce trecu de imigrări și de vamă pe aeropor- 
tul din Toronto, Malcolm se trezi înaintea unui 
carton, ţinut de un şofer de limuzină, în uniformă, 
pe care stătea scris AINSLIE. 

- Domnul Ainslie din Miami? întrebă tânărul pe 
un ton plăcut. 

- Da, eu sunt, însă nu mă aşteptam la... 

- Vă așteaptă o mașină, cu complimentele gene- 
ralului Grundy. Este chiar afară. Pot să vă iau baga- 
jul, domnule? 

Părinții lui Karen, George și Violet Grundy, locu- 
iau în Districtul Scarborough, în apropierea limitelor 
estice ale metropolei Toronto. Drumul până acolo 
dură cu o oră și un sfert mai mult decât de obicei din 
cauza ninsorii puternice din noaptea precedentă, cură- 
țată doar parțial de-a lungul autostrăzii 401, care lega 
mai multe provincii. Cerul era de un cenușiu moho- 
rât, iar temperatura aproape de îngheț. La fel ca mulți 
dintre locuitorii Floridei călătorind spre nord în lu- 
nile de iarnă, Malcolm își dădu seama că era îmbrăcat 

mult prea ușor, iar dacă Karen nu-i adusese niște 
haine mai groase, atunci va trebui să cumpere sau să 
imprumute câteva. 

Primirea rezervată lui la reşedinţa modestă, din 
suburbii, a familiei Grundy, fu extrem de călduroasă. 
În clipa când păși afară din limuzină, poarta din față 
se deschise și un pâlc de membri ai familiei năvăli 
spre el pentru a-l întâmpina, cu Karen în frunte și 
Jason imediat după ea. Karen îl sărută și-l îimbrățișă 
strâns, șoptindu-i: 

- E așa de bine că te văd, ceea ce era ceva neaștep- 
tat și reconfortant. 

Jason îl trăgea de haină, strigând: 

- Tăticule! Tăticule! 

Ainslie îl ridică cu un „La mulți ani!“ voios, rămâ- 
nând toți trei imbrățişați strâns. 

Însă nu pentru multă vreme. Sora mai mică a lui 
Karen, Sofia, înaltă, zveltă și sexy, își făcu loc pentru 
a-i da lui Malcolm un sărut afectuos, urmată de soțul 
ei, Gary Moxie, un agent de bursă din Winnipeg, care 
dădu mâna cu el, asigurându-l că „intreaga familie este 
foarte mândră de ceea ce faci, Malc. Vreau să-mi spui 
mai multe cât eşti aici, cu noi.“ 

Fetele familiei Moxie, Myra, doisprezece ani, și 
Susan, zece, se alăturară zgomotoasei și drăgăstoasei 
procesiuni de bun venit. Violet Grundy, elegantă și 
mămoasă, cu ochi mari și un zâmbet suav, era urmă- 
toarea care își îimbrățișă ginerele. 


DETECTIVUL 381 


- Suntem cu toții atât de bucuroși că ai putut veni. 
O mică întârziere nici nu contează, important este 
că te afli aici. 

În timp ce ceilalți se întoarseră spre casă, George 
Grundy, cu părul alb, drept și nici măcar cu un gram 
de țesut în plus, în vârstă de șaptezeci și cinci de ani, 
ii cuprinse lui Malcolm umerii: cu braţul. 

- Gary are dreptate, suntem mândri de tine. Une- 
ori, oamenii uită cât de important este să pui datoria 
pe primul plan; astăzi, atât de mulți n-o fac. 

George își cobori glasul: 

— Le-am ținut tuturor, mai ales lui Karen, un mic 
discurs pe tema asta. 

Ainslie zâmbi. Mica sa confidență explica o mul- 
țime de lucruri. Karen își adora tatăl și era evident că 
tot ce spunea el avea un efect puternic. 

- Mulţumesc, spuse el pe un ton apreciau. Şi la 
mulți ani cu fericire! 

Generalul de brigadă George Grundy, un militar 
activ în cea mai mare parte a vieţii sale, fusese în ar- 
mata canadiană în campania din Europa, în cel de-al 
Doilea Război Mondial, unde-a fost avansat în grad, 
a supravieţuit celor mai grele lupte, fiind răsplătit cu 
medalia Crucea Militară. Ulterior, a luptat în războ- 
iul din Coreea. De la ieșirea sa la pensie, la vârsta de 
Cincizeci Şi cinci de ani, a activat ca lector universitar, 
specializat în politica externă. 

- Hai să mergem înăuntru, până nu te transformi 
intr-un sloi de gheață, zise George Grundy. Ne-au pre- 
gătit un program plin pentru amândoi. 

Întâmpinarea continuă pe tot restul zilei. La cina 
pentru celebrarea dublei zile de naștere, pentru George 
și Jason, fură prezente încă douăsprezece persoane, 
iar în total, douăzeci de oameni se inghesuiră în reșe- 
dinţa modestă a soților Grundy. Între nou-veniți se 
aflau fratele mai mare al lui Karen, Lindsay, din Mon- 
treal, care, la fel ca şi Malcolm, fusese nevoit să întârzie 
din cauza programului său de lucru. Cu el era soția sa, 
Isabel, fiul lor, deja adult, Owen, impreună cu soția, 
Yvonne. Ceilalți șapte oaspeţi erau prieteni vechi de-ai 
lui George și Violet, majoritatea foşti militari. 

Aflat în miezul lucrurilor, Malcolm se pomeni el 
însuși în centrul atenției. 

- E ca și cum am avea împreună cu noi un detectiv 
adevărat de la televiziune, spuse Myra, fetița de doi- 
sprezece ani, după ce-l potopi cu întrebări. 

Jason își indreptă spatele, brusc foarte atent. 

- Tatăl meu este mult mai bun decât tipii ăia de 
la televizor. 

Alții ar fi vrut să audă descrierea execuției la care 
tocmai asistase Malcolm, a crimelor care o preceda- 
seră și cum au fost descâlcite. Malcolm le răspunse pe 
cât de cinstit putea, cu toate că lăsă pe dinafară con- 
fruntarea lui finală cu Elroy Doil. 

- Un motiv pentru interesul nostru, zise George 
Grundy, este creșterea masivă a delictelor violente 
in Canada. Erau vremuri când puteai ieși din casă şi 
te simţeai în siguranță. Dar nu mai e așa. Acum sun- 
tem la fel de ahtiaţi după arme și aici, așa cum sunteți 
in State. 

Se auziră murmure de aprobare. 

În timpul unei discuţii despre omucideri, Malcolm 
le spuse că majoritatea criminalilor erau prinși pentru 
că procedau prostește ori nu reușeau să-și dea seama 
ce forțe erau împotriva lor. 

— Ai putea crede, rosti Sofia Moxie, având atâtea 
informaţii în ziare, romane și la televizor despre crime 
și pedepsirea lor, că știu cu ce se pun. 

- Aşa ar trebui, admise Malcolm, dar criminalii 
sunt, adesea, tineri și nu prea bine informați. 

- Poate că nu sunt informaţi pentru că nu citesc 
prea mult, zise Owen Grundy. 

Era un arhitect subțire și vânos, pasionat de pic- 
tura în ulei. 

Malcolm dădu din cap. 

— Mulți dintre ei nu citesc nimic. Probabil unii nici 
nu știu să citească. 

- Dar sunt sigură că se uită mult la televizor, re- 
marcă Myra. lar criminalii de la televizor sunt prinși. 

- Bineinţeles că sunt prinși, consimți Malcolm. 
Însă gangsterii de la televizor par cu toții niște gran- 
guri. Sunt observați, iar asta vor copiii, în special cei 
defavorizaţi. Consecințele apar mai târziu, când de obi- 
cei e prea târziu. 

Spre surpriza lui Malcolm, majoritatea celor din 
grup erau de acord cu pedeapsa cu moartea pentru 
crimă, chiar și pentru crimele pasionale. În Statele 
Unite era o schimbare evidentă de opinie, acum poate 
şi în Canada, unde pedeapsa capitală a fost abolită în 

1976. Isabel Grundy, gospodină și profesoară de fizică, 
cu o atitudine de seriozitate bruscă, era vehementă: 

- Ar trebui să reinstituim pedeapsa cu moartea. 
Unii oameni spun că nu are efect, însă bunul-simţ 
susține că trebuie să aibă. In afară de asta, cei care 
sunt executaţi sunt frecvent ultimele scursuri ale pă- 
mântului. Ştiu că nu-i la modă să spui așa ceva, insă 
este adevărat. 

Din curiozitate, Malcolm întrebă: 

- Cel fel de pedeapsă capitală ai prefera? 

- Spânzurătoarea, scaunul electric, injecția, nu-mi 
pasă care din ele, atâta timp cât scăpăm de acești indivizi. 

Se lăsă o tăcere stânjenitoare, pentru că Isabel vor- 
bise plină de patimă. Ca și înainte, observă Malcolm, 
nimeni nu o contrazisese. 

Pentru dineul aniversar, glasvandul dintre sufrage- 
rie și sala de mese a fost tras pentru introducerea unei 
mese de patru metri lungime, plină cu serpentine și 
pălărioare de petrecere. În vreme ce personalul firmei 
de catering se pregătea să servească festinul alcătuit din 
patru feluri, George și Jason își ocupară locurile lor 
de onoare, unul lângă celălalt. 

George privi în jur și comentă: 

- Am senzația că ar trebui spus ceva... 

- Lasă-l pe Malcolm, îi spuse Karen tatălui ei. 

Spre el se întoarseră capetele, iar Gary Moxi rosti: 

- Mingea-i în terenul tău, Malc. 

Ridicându-și capul, Malcolm zise, zâmbind: 

- Câteva vorbe neregizate pentru această ocazie 
istorică... 

Continuă privind în jur și vorbind foarte limpede: 

- La această masă, unde ne-am așezat pentru a 
mânca și pentru a ne ţine companie, ne reafirmăm 
convingerea noastră în etică, adevăr, dragoste și în 
special astăzi, în cele mai bune idealuri ale vieții de 
familie. Celebrăm unitatea acestei familii, realizările 
ei, norocul ei, iar pentru cei mai tineri, prezenți aici, 
promisiunile lor, visurile și speranţele lor. Cu această 
ocazie strălucită pentru George și Jason, ne afirmăm 
loialitatea noastră mutuală, promițând să ne sprijinim 
unul pe celălalt în momente dificile, oricum și ori- 
când se vor întâmpla acestea. La fel ca și familia, îi 
salutăm pe acești prieteni dragi care iau parte la sărbă- 
toarea noastră și ne împărtășesc afecțiunea. 

Malcolm încheie, conștient de faptul că în Canada 
se vorbesc două limbi, cu un sănătos „Salut!“ 

Toastul său fu repetat într-un murmur de apre- 
ciere. Unul dintre invitaţi spuse: 

- Eu merg la biserică, dar asta mi-a plăcut mai mult 
decât eloguile convenționale pe care le-am mai ascultat. 

Cina continuă cu friptură de curcan ca fel prin- 
cipal, urmând și alte toasturi, inclusiv un simplu, dar 
spus din inimă „Mulţumesc mult!“ rostit de Jason. 


În dimineaţa următoare, Malcolm, Karen şi Jason 
ieșiră toţi trei la plimbare pe străzile de la marginea 
lacului ale cartierului Scaraborough. De pe faleza 
inaltă puteau vedea fără oprelişti lacul Ontario, cu 
toate că statul New York, de pe malul celălalt, aflat 
la o distanţă de aproximatuv o sută patruzeci și patru 

de kilometri, era dincolo de raza lor vizuală. În tim- 
pul nopţii ninsese din nou, iar ei aruncară cu bulgări 
de zăpadă unul în altul. După trei încercări, Jason își 
atinse ținta în sfârșit: capul lui Malcolm. 

- Aș vrea să avem și noi zăpadă la Miami! ţipă 
el încântat. 

Era un băiat voinic, cu umerii pătraţi și picioare 
lungi, frumos conturate. Avea ochii mari și căprui 
și adesea avea o mină serioasă și întrebătoare, de parcă 
ar fi fost conștient că erau multe de descoperit, cu 
toate că mijloacele pentru a face asta erau neclare une- 
ori. Însă, din când în când, faţa lui se lumina de un 
zâmbet strălucitor, ca şi cum ar fi vrut să reamintească 
lumii că viaţa era, în fond, frumoasă. 

Scuturându-și zăpada prăfoasă unul de pe altul, 
iși reluară plimbarea. Astfel de momente erau mult 
prea rare, își dădu Malcolm seama, cuprinzându-și 
cu braţele soția şi fiul. 

După o vreme, când Jason alergă înaintea lor, 
Karen zise: 

- Cred că acesta-i un moment la fel de bun ca 
oricare altul ca să-ți dau vestea. Sunt gravidă. 

Malcolm se opri cu ochii cât cepele. 

— Credeam că... 

- La fel și eu. Asta arată că și medicii pot greşi 
uneori. Am făcut două controale, ultimul chiar ieri; 
n-am vrut Să-ţi spun mai devreme, ca să nu ne facem 
iluzii amândoi. Dar, Malcolm, gândește-te, vom avea 
un bebeluș! 

În ultimii patru ani Își tot doriseră încă un copil, 
dar ginecologul lui Karen îi spusese că era puţin pro- 
babil să se întâmple asta. Ea continuă: 

- Am avut de gând să-ți spun în avionul care ne-a 
adus aici... 

Malcolm se prinse cu o mână de cap. 

- Acum înţeleg cum te-ai simţit ieri. Scumpo, îmi 
pare rău. 

- Nu trebuie, știu că ai făcut ce se cerea. Oricum, 
iată-ne, iar acum știm amândoi. Eşti bucuros? 

În loc să-i răspundă, Malcolm o înșfăcă pe Karen 
în braţele lui și o sărută. 

- Hei! făcu Jason și râse. Uitaţi-vă! 

Apoi, când se întoarseră spre el, îi lovi un bulgăre 
de zăpadă, perfect ținut. 


- Ar trebui să facem asta mai des, zise Gary Moxie, 
la inceputul celei de-a patra zi, când întâlnirea de familie 
se destrămă în luările de rămas-bun, pline de afecțiune. 

Se treziseră inainte de venirea zorilor pentru a lua 
un mic dejun frugal, apoi plecară cu toții în mai multe 
mașini, toate având ca destinație aeroportul Toronto, 
pentru zborurile de dimineaţă. George Grundy îi 
conduse pe Karen, Malcolm și Jason. Pe drum, Jason 
trăncăni vesel. Zise: 

- Bunicule, sunt foarte bucuros că avem ziua 
amândoi odată. 

- Şi eu, băiete, îi spuse generalul, sper că atunci 
când n-oi mai fi pe-aici, ai să sărbătorești tu și pentru 
mine. Crezi că ai putea? 

- Oh, da. 

- O s-o facă, spuse Karen. Dar vorbim de ceva 
cu bătaie foarte lungă, tati. Ce-ar fi să vă sărbătorim 
ziua de naștere de anul viitor la Miami? O să invităm 
și familia. 

- S-a făcut! 

Tatăl ei se întoarse spre Malcolm. 

- Dacă eşti tu de acord! 

Malcolm părea uluit. 

- Îmi pare rău. Despre ce vorbeați? 

Karen oftă. 

- Alo! E cineva acasă? 

George Grundy râse. 

- Nicio problemă. Și eu făceam la fel; cunosc sem- 
nele. Încercai să rezolvi problemele de mâine? 

- Ca să spun drept, da, încuviință Malcolm. 

Se tot întrebase: care era cea mai bună metodă de 
a trata cu întrebările lăsate fără răspuns după discuţia 
finală cu Elroy Doil? Și cât de repede se putea rezolva? 


După cum se dovedi, Malcolm Ainslie nu avu 
nicio șansă să se gândească la Doil în prima sa zi de 
reluare a lucrului. Când ajunse la biroul său de la Omu- 
cideri, găsi intreaga suprafaţă acoperită de dosarele 
și hârțogăraia adunată în cele patru zile cât lipsise. 
Prioritate absolută o avea teancul de hârtii cu orele 
suplimentare ale detecuivilor. Ainslie le trase spre el. 
Aflat la biroul apropiat, detectivul Jose Garcia îl în- 
tâmpină cu: 

- Ce bine că ai venit, sergent! 

Apoi, văzând teancul de formulare pentru orele 
suplimentare, adăugă: 

- Mă bucur că prima dată de ocupi de chestiile 
importante. 

- Ştiu cum procedați voi, băieți, zise Ainslie. Mereu 
ieșiți pe teren să faceți un ban în plus. 

Garcia se prefăcu scandalizat. 

- Hei, trebuie să ne asigurăm că plozii ne sunt 
bine hrăniți. 

De fapt, plata orelor suplimentare era crucială 
pentru nivelul de trai al detectivilor. In mod para- 
doxal, deși promovarea la gradul de detectiv era râv- 
nită, și de ea aveau parte numai cei mai buni și mai 
străluciți polițiști din Miami, avansarea nu era însoțită 
de nicio mărire de salariu. Până în 1978, detectivi 
poliției din Miami primeau o sută de dolari în plus 
pe lună, ca recunoaștere a activităților lor specializate, 
a îndemânării și riscurilor lor. Însă în acel an, Ordinul 
Fratern al Poliției, un sindicat în care detectivii con- 
stituiau o minoritate ignorată, avu nevoie de ceva cu 
care să negocieze și renunţă la bonus. Vânzarea, cum 
o considerau detectivii, transformase plata orelor supli- 
mentare într-o necesitate. Acum, un detectiv care lucra 
in medie patruzeci de ore pe săptămână, câștiga 880 
de dolari, din care impozitele și taxele tăiau o halcă 
zdravănă. Alte douăzeci de ore suplimentare aduceau 
incă 660 de dolari, însă exista și un preţ: orele rămase, 
pentru ca detectivul să poată duce o viață normală de 
familie, erau aproape de zero. Fiecare oră suplimen- 
tară efectuată era justificată în detaliu, apoi aprobată 

de sergentul aflat la comanda unei echipe de detec- 
tivi, o obligaţie care-ţi mânca din timp, iar Ainslie 
o rezolvă nerăbdător. 

După asta, veneau evaluările personale semianu- 
ale, una dintre acestea fiind pregătită acum pentru 
fiecare detectiv din echipa sa, scrisă de mână, iar o 
secretară o va dactilografia. Apoi urma și mai multă 
hârțogăraie, o evaluare a rapoartelor detectivilor pri- 
vind investigaţiile în curs, inclusiv pentru omucide- 
rile recente, cu toate fiind memorate, semnate sau 
se luau măsuri atunci când era cazul. 

- Uneori, i se plânse Ainslie sergentului Pablo 
Greene, mă simt ca un funcționar dintr-un roman 
de-al lui Dickens. 

- Asta pentru că toți ne istovim în ultimul hal 
pentru Scrooge!, răspunse Greene. 

Astfel, doar spre seara primei sale zile la lucru putu 
Ainslie să se ocupe și de chestiunea Doil. Cu înregis- 
trarea audio la el, o luă spre biroul lui Newbold. 

- De ce ţi-a luat atât? întrebă Leo Newbold. Deși 
dacă mă gândesc mai bine, nu-mi spune. 

În vreme ce Ainslie așeza banda în magnetofon, 
Newbold îi spuse secretarei sale: 

- Să nu mă deranjeze nimeni, doar dacă-i ceva ur- 
gent, și închise ușa biroului. De-abia aştept să ascult asta. 


! Ebenezer Scrooge - personajul principal al romanului „Un 
colind de Crăciun“, de Charles Dickens, scris în 1843; numele 
său a devenit un sinonim în limba engleză pentru mizantropie, 
răutate și decădere umană (n. tr.). 

Ainslie lăsă banda să se deruleze de la început, de 
unde pornise înregistrarea, în biroul mic și auster 
de lângă camera de execuţii. Interveni un scurt mo- 
ment de tăcere, apoi se auzi sunetul unei uși care se 
deschise când tânărul ofiţer al închisorii, Hambrick, 
se întorsese cu Elroy Doil ras și cu doi gardieni, mica 
procesiune fiind urmată de către capelan, părintele 
Ray Uxbridge. Ainslie murmură o explicație pentru 
acele zgomote. 

Newbold ascultă concentrat schimbul de replici 
care urmă: vocea unsuroasă a capelanului... intonația 
estompată a lui Doil, adresându-i-se lui Ainslie, „iar- 
tă-mă, părinte...“, strigătul lui Uxbridge, „Blasfemie!“... 
Doil urlând, „scoateţi-l pe dobitoc afară de aici!“ 

Newbold clătină din cap, cu o expresie neîncreză- 
toare pe faţă. 

- Nu-mi vine să cred asta. 

- Staţi, mai este. 

Înregistrarea era acum mai curată, în vreme ce 
Ainslie trecea prin grozăvia „confesiunii“ lui Doil: 

- Am ucis niște oameni, părinte... 

- Cine au fost primii? 

- Un cuplu de japonezi din Tampa... 

Newbold, cu atenţia încordată, începu să-și facă 
notițe. Curând Doil pomeni și de celelalte crime ale 
sale: Esperanza, Frost, Larsen, Hennefeld, Urbina, 
Tempone... 

- Nu-mi ies la număr, zise Newbold. Mi-ai spus 
asta, dar eu tot speram... 

- Că am socotit eu greșit? 

Ainslie zâmbi vag, clătinând din cap. 

Apoi urmă pledoaria disperată a lui Doil privind 
uciderea celor doi Ernst: 

- Dar n-am fost eu. Părinte, jur! N-am făcut-o eu... 
Pe dracu', nu-i adevărat... nu vreau să mor învinovățit 
și pentru ce n-am făcut niciodată... 

Jelania continuă, apoi brusc Newbold exclamă: 

- Opreşte! 

Ainslie apăsă butonul PAUSE. În biroul cu pereții 
din panouri de sticlă se lăsă tăcerea. 

- Doamne! E al dracului de real tot. 

Newbold se ridică de pe scaunul său, făcu un tur 
nervos al încăperii, apoi întrebă: 

- Cât mai avea Doil de trăit în momentul când a 
spus toate astea? 

- Zece minute, poate. Nu mai mult. 

- Nu știu, pur şi simplu nu știu. Eram sigur că n-am 
cum să-l cred... Dar când moartea ţi-e atât de aproape... 

Locotenentul îl scrută pe Ainslie direct. 

- Tu crezi ce-a spus? 

Ainslie răspunse prudent: 

- Am avut întotdeauna dubii în legătură cu el, după 
cum Ştiţi, aşa că... 

Lăsă fraza în aer. O termină Newbold: 

- Consideri că ţi-e mai ușor acum să-l crezi pe Doil. 

Ainslie rămase tăcut. Părea că nu mai era nimic 
de spus. 

- Hai să ascultăm și restul înregistrării, spuse 


Newbold. 

Ainslie apăsă pe butonul PLAY. Se auzi întrebân- 
du-l pe Doil: 

- Îi pare rău pentru toate aceste paisprezece crime 
pe care le-ai recunoscut? 

- Să-i ia dracu” pe toți... iartă-mă doar pentru cele- 
lalte, pe care nu le-am săvârșit eu. 

- E nebun, zise Newbold. Sau ma: bine zis, era. 

- Și eu am crezut la fel; încă mai cred. Dar nebunii 
nu mint în fiecare minut. 

- Era un mincinos patologic, îi reaminti Newbold. 

Se opriră, ascultând iar cum Ainslie îi spunea 
lui Doil: 

- „„„niciun preot nu ţi-ar putea da dezlegare, iar 
eu nu sunt preot. 

Apoi locotenentul Hambrick, confruntându-se 
cu Ainslie: 

- Ştii destule...fă-o! 

Privirile lui Newbold se opriseră asupra lui Ain- 
slie În timpul Rugăciunii de Ispășire a lui Foucauld, 
pe care Ainslie o intonase și Doil o repetase. Loco- 
tenentul își trecu o mână peste față, părând mișcat, 
apoi spuse încet: 

- Eşti un om bun, Malcolm. 

Ainslie opri magnetofonul și derulă banda înapoi. 
Aşezat înapoi la biroul său, Newbold rămase tăcut 
comparând, evident, ceea ce crezuse el cu ceea ce toc- 
mai auzise. După o vreme, spuse: 

- Ai fost la comanda unității speciale, Malcolm, 
așa că este încă tot cazul tău. Ce sugerezi? 

- Verificăm tot ce-a spus Doil, clema pentru bani, 
jaful, cei doi Ikei, cuțitul de care vorbea și mormân- 
tul. Am să i-l dau lui Ruby Bowe, se pricepe la ches- 
tiile astea. La sfârșit, vom ști cât de mult a minţit Doil 
sau dacă a mințit. 

— Şi dacă, măcar o dată, zise Newbold, Doil spu- 
nea adevărul? 

- Nu există nicio alternativă. Trebuie să reexami- 
năm cazul Ernst. 

Newbold arăta mohorât. Nu erau prea multe lu- 
cruri în munca de polițist care să fie la fel de frus- 
trante precum redeschiderea unui caz de crimă despre 
care toată lumea credea că era rezolvat, mai ales unul 
atât de public și de trâmbiţat. 

- Dă-i drumul, spuse Newbold hotărât. Pune-o pe 
Ruby în priză. Trebuie să aflăm. 


- Verifică lucrurile acestea în ce ordine vrei tu, 
detectiv, îi spuse Ainslie lui Ruby Bowe. Dar la un 
moment dat va trebui să pleci la Tampa. 

Abia trecuse de ora 7 dimineaţa, a doua zi după 
discuția lui Ainslie cu locotenentul Newbold și se 
aflau în birourile secției Omucideri, Bowe pe un scaun, 
lângă pupitrul lui Ainslie. În seara precedentă îi 
dăduse lui Bowe un magnetofon și o pereche de căști, 
spunându-i să le ia cu ea acasă și să asculte înregis- 
trarea de la Penitenciarul Statal. Când o văzuse prima 
dată în această dimineață, ea clătinase din cap, în semn 
de exasperare. 

- Asta chiar a fost o porcărie. N-am prea mai dor- 
mit după asta. Dar am simţit-o. Mi-am închis ochii 
și parcă-am fost acolo. 

- Deci, ai auzit lucrurile spuse de Doil, pe care 
trebuie să le verificăm? 

- Le-am notat. 

Bowe îi dădu lui Ainslie un blocnotes, iar el îi 
aruncă o privire. Ordonată, ea notase fiecare punct 
de verificat. 

- Cazu-i tot al tău, îi spuse el la final. Știu că ai 
să faci ce trebuie. 

Ruby Bowe plecă, iar Ainslie reveni la hârțogăria 
acumulată la el pe birou, deși nu avea de unde să știe 
că va dispune doar de câteva minute ca să se ocupe 
de ele. 


Apelul la 911 fu preluat la centrul de comunicaţii 
al poliției din Miami la ora 7.32 A.M. Un angajat de 
la urgenţe răspunse: 

- 911, Urgenţe, cu ce vă pot ajuta? 

Simultan, numărul de telefon al apelantului și un 
nume fură afișate pe un monitor de identificare, dea- 
supra computerului, T. DAVANAL. O voce de femeie 
spuse pe nerăsuflate: 

- Trimiteţi poliția la 2801 Brickell Avenue, chiar 
la est de Biscayne. Soţul meu a fost împușcat. 

În timp ce femeia vorbea, angajatul de la urgenţe 
tastă informaţia apoi, apăsând butonul F pentru o 
aplicaţie, trimise datele unui dispecer dintr-o altă 
secțiune a încăperii spațioase. Dispecerul reacționă 

cu promptitudine, știind că adresa furnizată se afla 
in Zona 74. Propriul ei computer afișase deja o listă 
de mașini de patrulare disponibile, cu numerele și 
localizarea lor. Decizându-se, ea apelă prin radio: 

- Unu-șapte-patru. 

Când răspunse unitatea 174, dispecerul trimise un 
„bip“ zgomotos, care preceda orice mesaj urgent. lar 
apoi transmise vocal: 

- Preluaţi un trei-treizeci la 2801 Brickell Avenue, 
est de Biscayne. 

„Trei“ era pentru „urgenţe cu girofaruri și sirenă“, 
iar „treizeci“ raporta folosirea unei arme de foc. 

- QSL. Mă aflu lângă Parcul Alice Wainwright, 
mă apropii. 

În timp ce dispecerul vorbea, îi făcu semn lui Harry 
Clemente, sergentul de comunicații care conducea Dis- 
peceratul şi era responsabil de traficul radio. Acesta-și 
părăsise pupitrul central și i se alăturase. Ea arătă spre 
adresa de pe monitor. 

- Mi-e cunoscută. Este cine cred eu? 

Clemente se aplecă înainte, apoi zise: 

- Dacă te referi la Davanal, atunci ai a naibii de 
multă dreptate. 

- Este un trei-treizeci. 

- Fir-ar să fie! 

Sergentul citi și restul informaţiilor. 

- Au probleme. Mulţam, am să ţin pe-aproape. 

Angajatul de la urgenţe încă discuta cu femeia care 
sunase la 911. 

- O unitate de poliție este în drum spre dumnea- 
voastră. Vă rog, Lăsaţi-mă să verific numele dumneavoas- 
tră de familie. Se scrie D-a-v-a-n-a-l? 

Nerăbdătoare: 

- Da, da. Este numele tatălui meu. Al meu este 
Maddox-Davanal. 

Funcţionarul simţi tentaţia de a întreba „Sunteţi 
celebra familie Davanal?“ 

În loc de asta, îi dădu instrucțiuni: 

- Doamnă, vă rog să rămâneţi la telefon până la 
sosirea unităţii de poliție. 

- Nu pot. Mai am și alte lucruri de făcut. 

Un clic anunţă încheierea legăturii telefonice. 

La ora 7.39 A.M. dispecerul primi: un apel radio 
de la unitatea 174. 

- Aici s-a tras cu arma. Cer o unitate de la Omu- 
cideri la Tac Unu. 

- QRX. 

Era o formulă prescurtată pentru „rămâi pe fază.“ 

Malcolm Ainslie se afla la biroul său de la Omu- 
cideri, cu radiotelefonul portabil pornit, când auzi 
mesajele unităţii 174. Încă sortându-și hârtiile, îi făcu 
un semn lui Jorge. 

- Preia tu. 

- OK, sergent. 

Întinzându-se după propriul său radio, Rodriguez 
îi spuse dispecerului: 

- Treisprezece-zece spre Tac Unu pentru unitatea 
unu-șapte-patru. 

Apoi, alegând canalul Tac Unu, alocat în exclusi- 
vitate pentru Omucideri, zise: 

- Unu-șapte-patru, sunt tre:sprezece-zece. QSK? 

- Treisprezece-zece, avem un DOA la 2801 Bric- 
kell Avenue. Un posibil treizeci-unu. 

Auzind adresa, urmată de 31, codul pentru „omu- 
cidere“, Ainslie își ridică alarmat privirea. Abando- 
nând dosare și hârțogăraie, își impins scaunul de lângă 
pupitru și se ridică. Îi făcu lui Jorge un semn cu capul, 
iar acesta transmise: 

- Unu-șapte-patru, suntem în drum spre voi. Asi- 
guraţi locul faptei. Mai chemaţi ajutoare, dacă este 
necesar. 

Băgând radioul în buzunar, întrebă: 

- Asta nu-i reședința familiei ăleia bogate? 

- Ba chiar aşa. Davanal. Ştiu adresa, toată lumea 
o cunoaște. 

La Miami, nu aveai scăpare de numele acestei fa- 
milii şi de faima sa. În Florida, magazinele Davanal 
constituiau un lanț comercial gigantic. De asemenea, 
mai exista și un post de televiziune al familiei Davanal 
condus personal de Felicia Maddox-Davanal. Dar nu 
numai asta, familia, originară din Europa centrală și 
devenită americană, stabilită în Florida din Primul 
Război Mondial, era influentă atât în mediul politic, 
cât și în cel financiar. Familia Davanal apărea constant 
în relatările mass-media, uneori fiind pomenită drept 
„familia regală din Miami“. Un comentator mai puţin 
amabil adăugase cândva: „Și chiar se comportă așa“. 

Sună un telefon. Răspunse Rodriguez, apoi îi pasă 
telefonul lui Ainslie. 

- E sergentul Clemente, de la Comunicaţii. 

- Am preluat noi, Harry, zise Ainslie. Ne-au che- 
mat uniformele. Plecăm acum. 

- Mortul este Byron Maddox-Davanal, ginerele. 
Nevastă-sa a sunat la 911. Ştii ceva de acest nume? 

- Aminteşte-mi. 

- El era doar Maddox când s-a căsătorit cu Felicia. 
Familia a insistat să-și schimbe numele. Nu puteau 
suferi gândul că într-o zi numele de Davanal ar pu- 
tea dispărea. 

- Mulţam. Orice informaţie ne este de folos. 

Punând telefonul jos, Ainslie îi spuse lui Rodriguez: 

- O mulțime de barosani vor urmări cazul ăsta, 
Jorge, așa că nu avem voie s-o dăm în bară niciun 
pic. Ia-o tu înainte, fă rost de o mașină și așteaptă-mă 
jos. Mă duc să-i spun locotenentului. 

Newbold, care tocmai intrase în biroul său, privi 
spre Ainslie când acesta păși înăuntru. 

- Ce s-a întâmplat? 

- Un posibil treizeci-unu cu Byron Maddox-Dava- 
nal la reședința familiei. Tocmai plecam într-acolo. 

Newbold păru ca trăsnit. 

- Iisuse! Nu-i tipul care s-a căsătorit cu Felicia? 

— El este sau, mai bine zis, a fost. 

- Iar ea-i nepoata bătrânului: Davanal, nu? 

- Chiar așa. Ea a sunat la 911. Am considerat că 
ați vrea să știți asta. 

A . LA . . 
În timp ce Ainslie părăsea biroul în grabă, locote- 
nentul se întinse după telefon. 


- Arată ca un castel medieval, remarcă Jorge în 
timp ce se apropiau de reședința Danaval intr-o ma- 
şină civilă. 

Clădirea cu turle și acoperișuri multiple și tere- 
nul din jurul ei se întindeau pe o suprafaţă de un 
hectar și jumătate. Înconjurată de un zid înalt ca de 
fortăreață, din piatră de la carieră, cu colțurile întă- 
rite, întreaga reședință avea un aer medieval. 

- Mă întreb de ce n-au săpat şi un șanț cu apă, cu 
pod mobil, spuse Ainslie. 

Dincolo de complexul rezidențial se întindea Gol- 
ful Biscayne și, mai încolo, oceanul Atlantic. La clădi- 
rea masivă cu multe coridoare, doar parțial observabilă 
din exterior, se putea ajunge numai trecând de nişte 
porți arătoase, din fier forjat, ornate cu o heraldică 
decorativă. În acel moment, porțile erau închise, dar 
dincolo de ele se putea vedea o alee șerpuitoare și lungă. 

- Oh, fir-ar să fie! Deja-s aici! exclamă Ainslie. 

Văzuse un car de televiziune, imediat înaintea lor 
și-și dădu seama că oamenii din mass-media din Miami, 
monitorizând frecvențele de lucru ale poliției, tre- 
buie să fi interceptat adresa reședinței Davanal. Duba 
avea emblema WBEQ, postul de televiziune al fami- 
liei Davanal. Poate că cineva din interior îi anunţase, 
să fie ei primii aici, își zise el. 

Trei maşini alb-albastre de poliţie erau parcate în 
apropierea porților de la intrare, cu girofarurile aprinse. 

Ori ceruse ajutor unitatea 74, ori răspunseseră la apel 
şi alte mașini, probabil ultima versiune era cea vala- 
bilă. Nimic nu era ca un polițai băgăreț, se gândi Ain- 
slie. Se părea că la poartă tocmai avea loc o dispută 
intre doi polițiști în uniformă și echipa de televiziune, 
in componenţa căreia se afla și o reporteră de culoare 
atrăgătoare, Ursula Felix, pe care Ainslie o cunoștea. 
De-a curmezișul intrării era, deja, amplasată banda 
de culoare galbenă cu inscripția POLIȚIA NU TRE- 
CEȚŢI!, dar un polițist în uniformă, recunoscându-i 
pe Ainslie și pe Rodriguez, deschise o porțiune lăsând 
să treacă maşina lor. 

Jorge încetini, însă reportera o zbughi înainte, 
tăindu-le calea. Ainslie cobori geamul. 

- Hei, Malcolm, bagă-le minţile în cap băieților 
ăstora, se milogi ea. Șefa, doamna Davanal, vrea să ne 
vadă înăuntru, a şi sunat ca să le spună asta. WBEQ 
este postul de televiziune Davanal și indiferent ce se 
intâmplă, vrem să dăm ceva la știrile de dimineaţă. 

În timp ce vorbea, Ursula Felix se lipi de aripa 
mașinii. Sânii ei ampli, puși și mai mult în evidență 
de bluza strâmtă, din mătase, erau atât de aproape 
de Ainslie incât acesta i-ar fi putut atinge. Părul negru 
ca tăciunele era împletit strâns și un parfum 1mbă- 
tător se strecură până în mașină. Deci fusese un apel 
din interior, reflectă Ainslie, și nu făcut de oricine. 
Felicia Maddox-Davanal sunase, o femeie care deve- 
nise văduvă cu doar câteva minute înainte. 

— Uite ce-i, Ursula, rosti el. Acum, aici e locul cri- 
mei și știi regulile. O să vină, cât de repede, un ofițer 
de presă și o să-ţi spună tot ce putem comunica. 

Un cameraman din spatele reporterei interveni: 

- Doamna Davanal nu recunoaște nicio regulă 
când totul se petrece pe vreo proprietate Davanal și 
aici este a lor de ambele părți ale porților. 

Arătă spre carul de reportaj și casă. 

- Iar doamna conduce cu o mână de fier, adăugă 
Ursula. Dacă nu ne prezentăm, va fi vai și-amar de 
fundu” nostru. 

- Am să iau asta în considerare. 

Ainslie îi făcu semn lui Jorge să meargă mai de- 
parte, dincolo de porțile grele. 

- Vei conduce cazul, așa că am să lucrez împreună 
cu tine. 

- Da, domnule sergent. 

Pietrișul scrâșni sub roți în timp ce rulau pe alee, 
trecând de palmieri înalți și pomi fructiferi, apoi prin 
apropierea unui Bentley alb, parcat lângă casă. Opriră 
inaintea unei intrări principale impresionante, unde 
una dintre mărețele uși duble rămăsese deschisă. Când 
Ainslie și Jorge coborâră din mașină, ușa se deschise 
cu totul, și un bărbat înalt, demn, de vârstă mijlocie, 
apăru inaintea lor, îmbrăcat impecabil, evident un 
majordom. Examină legitimaţiile ambilor detectivi, 
apoi glăsui cu un accent britanic: 

- Bună dimineaţa, domnilor. Intraţi, vă rog. 

Ajunși în holul spațios, mobilat măreț, se întoarse 
spre el. 

- Doamna Maddox-Davanal are de dat nişte tele- 
foane. Vă roagă s-o aşteptaţi aici. 

- Nu, zise Ainslie. Ni s-a raportat un foc de armă. 
Vom merge imediat la locul faptei. 

Un coridor lat, acoperit cu covoare, se deschidea 
la dreapta. Aproape de capăt, un polițist în uniformă 
le strigă: 

- Cadavrul e aici. 

Când Ainslie o luă din loc, majordomul insistă: 

- Doamna Maddox-Davanal a cerut în mod spe- 
cial asta. 

Ainslie se opri. 

- Cum vă numiți? 

- Eu sunt domnul Holdsworth. 

Jorge deja își lua notițe. 

- Numele mic? 

- Humphrey. Dar, vă rog, ţineţi cont că această 
casă este... 

- Nu, Holdsworth, zise Ainslie. Tu să ţii cont. 
Această casă este acum locul unei crime, iar poliția 
preia controlul. Vor veni și vor pleca o mulțime din- 
tre oamenii noștri. Să nu le stai în cale. Să nu pleci. 
Va trebui să te interogăm. De asemenea, nu atinge 
nimic din casă, lasă totul așa cum este. S-a înţeles? 

- Cred că da, rosti Holdsworth în silă. 

- Și spune-i doamnei Maddox-Davanal că dorim 
să discutăm imediat cu ea. 

Ainslie străbătu coridorul, iar Jorge îl urmă. Poli- 
țistul în uniformă care-i aștepta, pe al cărui ecuson 
era scris numele NAVARRO, anunţă: 

- Pe aici, domnule sergent, și-i conduse pe o ușă 
deschisă în ceea ce părea să fie o combinaţie de sală 
de gimnastică și cabinet de lucru. Ainslie și Jorge, amân- 
doi cu câte un blocnotes în mână, se opriră în prag, 
examinând scena din faţa lor. 

Încăperea era spațioasă și însorită, iar razele soare- 
lu: de început de dimineaţă pătrundeau în voie prin 
geamurile ușilor franțuzeşti. Dincolo de ele se afla 
o curte interioară decorată care oferea o priveliște spec- 
taculoasă asupra golfului înconjurător și oceanului 
îndepărtat. În încăpere și în apropierea detectivilor 
zăceau șase aparate negru-crom pentru exerciţii, ali- 
niate ca nişte santinele spartane. Domina un aparat 
complicat pentru ridicarea greutăților, apoi urma un 
simulator pentru vâslit, un aparat pentru alergări, 
unul pentru cățărat și alte două mașinării cu destina- 
ție nedefinită. Costau pe puțin treizeci de mii de dolari, 
aprecie Ainslie. În aceeași încăpere, față în faţă cu zona 
pentru exerciţii, era un cabinet de lucru elegant și luxos 
cu fotolii, mai multe mese și dulapuri, rafturi de cărți 
din lemn de stejar, pline cu tomuri legate în piele şi 
un birou modern și arătos, cu un scaun reglabil îm- 
pins în spate, la o oarecare distanţă de birou. 

Pe podea, între pupitru şi scaun, se afla un bărbat 
alb, mort. Trupul zăcea întins pe dreapta, iar partea 
superioară a capului lipsea, în jurul capului și pe umeri 
fiind un amestec de sânge, așchii de os și creieri. Mize- 
ria însângerată, începând să se coaguleze, se întindea 
dincolo de cadavru, scursă pe podea, în partea din față 
şi pe laturi. Mortul era îmbrăcat în pantaloni largi de 

culoare cafenie și o cămașă albă, năclăită acum de 
sânge. Cu toate că nu se vedea nicio armă, toate sem- 
nele arătau că moartea fusese provocată de un glonţ. 

- De când ai venit, a fost atins sau mutat ceva? îl 
intrebă Rodriguez pe Navaroo. 

Tânărul polițist clătină din cap. 

- Nimic. Știu regulile. 

ÎI săgetă un gând. 

- Nevasta decedatului era în încăpere când am ajuns 
aici. Ea ar fi putut lua orice. Va trebui s-o întrebaţi. 

- Așa o să facem, zise Jorge. Dar dă-mi voie să te 
intreb, pentru anchetă. Nu se vede nicio armă. Ai văzut 
vreuna pe aici Sau în altă parte? 

- M-am uitat peste tot, de când am ajuns aici, dar 
n-am văzut nimic. 

- Când ai găsit-o pe doamna Maddox-Davanal aici, 
cum ți s-a părut? îl întrebă Ainslie. 

Navarro ezită, apoi făcu un gest spre cadavru. 

- Ținând cont de cum erau toate şi că acesta a fost 
soțul ei și așa mai departe, părea destul de calmă; chiar 
senină, s-ar putea spune. M-am tot intrebat cum așa. 
Cealaltă chestie... 

- Continuă, îl îndemnă Ainslie. 

- Mi-a spus că era pe drum o echipă TV de la 
WBEQ. Asta-i... 

- Da, postul de televiziune al familiei Davanal. 
Ce-i cu ea? 

- Voia, aproape că mi-a ordonat, să mă facă să mă 
asigur că au liberă trecere. I-am spus că trebuie să-i 
aștepte pe cei de la Omucideri. Nu i-a plăcut asta. 

Tânărul poliţist ezită din nou. 

- Dacă mai ai vreo idee, spune-ne și nouă, zise Jorge. 

- Păi, nu-i decât o impresie de-a mea, dar cred că 
femeia asta este obișnuită să controleze tot și pe toți 
Și nu-i place ca lucrurile să fie altfel. 

Ainslie întrebă: 

— Iar toate astea se petreceau în timp ce soţul ei 
zăcea acolo - arătă spre cadavru - întins? 

— Chiar așa. 

Navarro dădu din umeri. 

- Cred că de restul o să vă dați voi seama, băieți. 

- Vom încerca, spuse Jorge scriind ceva. Întotdea- 
una un martor polițist ne este de ajutor. 

Apoi Jorge făcu apelurile de rutină cu ajutorul 
radiotelefonului său portabil, solicitând o echipă de 
identificare, un medic legist și un procuror. În curând, 
această încăpere și alte părți ale reședinței vor fi aglo- 
merate, forfotind de oameni. 

- Am să arunc o privire în jur, spuse Ainslie. 

Călcând cu grijă, se apropie de ușile franțuzești 
deschise. Deja observase că una dintre ele părea să fie 
inclinată față de cealaltă; cercetând-o mai indeaproape, 
remarcă în exteriorul ambelor uși ceea ce păreau să 
fie urme proaspete de forțare. Afară, în curte, văzu 
mai multe urme de pași, maronii, ca și cum cineva ar 
fi intrat în pământ proaspăt săpat sau în noroi. Din- 
colo de urmele de pași, văzu un răsad de flori chiar în 
faţa unui zid de peste un metru înălțime și mai multe 
urme pe sol, ca și cum aceeași persoană ar fi sărit 

zidul, apoi s-ar fi apropiat de casă. Urmele păreau să 
fi fost lăsate de un fel de pantofi de spori. 

În ultimele câteva minute, lumina solară de dina- 
inte cedase locul norilor întunecaţi, iar acum ploaia 
părea inevitabilă. Ainslie se grăbi înapoi înăuntru și-l 
instrui pe polițistul Navarro să imprejmuiască și zona 
din spatele casei și să lase un alt polițist în uniformă 
să păzească locul. 

- Imediat ce ajunge aici echipa de la identificare, 
ii spuse el lui Jorge, pune-i să fotografieze aceste urme 
de pantofi înainte să le șteargă ploaia și fă mulaje de 
ghips după cele de pe sol. Se pare că aici a intrat cineva. 

Ainslie continuă: 

- În acest caz, s-a întâmplat înainte de venirea 
victimei în această încăpere. 

Jorge interveni: 

- Chiar şi aşa, Maddox-Davanal ar fi văzut un in- 
trus, are rană de contact, ceea ce inseamnă apropiere. 
Judecând după toate minunăţiile acelea pentru exer- 
ciții fizice, tipul trebuie să fi fost robust, așa că te-ai 
fi așteptat să opună rezistenţă, însă nu-i niciun semn 
de luptă. 

- S-ar putea să fi fost luat prin surprindere. Ori- 
cine a tras cu pistolul s-ar fi putut ascunde, apoi să-l 
atace pe la spate. 

- Unde să se fi ascuns? 

Se uitară impreună prin încăperea spațioasă. Jorge 
arătă spre două draperii din catifea verde, așezate de-o 
parte și de alta a ușilor franțuzești. Draperia din dreapta 
era strânsă în bucla unei curele, dar în partea stângă 

cureaua atârna în Jos, iar draperia era desfăcută. Ain- 
slie se duse la cea din stânga, o trase spre el cu grijă 
ȘI se uită în spatele ei. Pe covor erau urme de nori. 

- O să-i pun pe cei de la identificare să se ocupe 
Și de asta, spuse Jorge. Ceea ce ne trebuie nouă acum 
sunt niște timpi. Al morții, al descoperirii cadavrului... 

Majordomul, Holdsworth, apăru și i se adresă 
lui Ainslie: 

- Doamna Maddox-Davanal vă primeşte acum. 
Vă rog să mă urmaţi. 

Ainslie ezită. Într-o anchetă desfășurată de secția 
Omucideri, detectivul cu investigația era cel care tri- 
mitea după cei pe care-i chestiona și nu invers. Totuși, 
nu era cu totul nelalocul său, se gândi el, ca o soție să 
prefere să stea departe de încăperea unde se mai găsea 
incă trupul soțului ei mort. Dacă așa considera el, 
Ainslie putea lua pe oricine, inclusiv membri ai fami- 
liei Davanal și ai personalului, la sediul poliției pen- 
tru interogatoriu, dar în acest moment ce-ar fi avut 
de caștigat? 

- Bine, ia-o inainte, îi spuse el lui Holdsworth, 
iar către Jorge: Mă întorc cu unele răspunsuri refe- 
ritoare la timpi. 


Camera de desen unde fu condus Malcolm Ain- 
slie se potrivea cu restul casei în ceea ce privea mări- 
mea, stilul și semnele evidente de bogăţie. Felicia 
Maddox-Davanal stătea pe un fotoliu mare, cu reze- 
mători pentru cap, îmbrăcat într-un brocart elegant. 
Ea era o femeie frumoasă, de aproximativ patruzeci 

de ani, cu o figură clasică, aristocratică, nas drept, po- 
meţi înalți, o bărbie și maxilar netede, cel din urmă 
sugerând un facelift timpuriu. Părul ei castaniu-des- 
chis, des şi lucios, cu unele irizări blonde, îi cădea în 
voie pe umeri. Purta o fustă scurtă, de culoare crem, 
care-i dezvăluia picioarele frumos conturate, și se asorta 
cu bluza de mătase, încinsă cu o curea lată, tivită cu 
auriu. Era perfect aranjată, faţa, părul, unghiile, hai- 
nele și o știa foarte bine, se gândi Ainslie. 

Fără un cuvânt, îi arătă un fotoliu franțuzesc fără 
braţe, mobilier antic, o bijuterie șubredă și în mod 
sigur inconfortabilă, notă el amuzat. Dacă era vorba 
de o incercare de a-l face să se simtă ca o slugă, asta 
nu se va întâmpla. 

După cum proceda în astfel de circumstanţe îndo- 
liate, Ainslie spuse: 

- Aș vrea să spun că-mi pare rău pentru moartea 
soțului dumneavoastră. 

- Nu este necesar. 

Vocea ei era fermă şi controlată. 

- Mă voi ocupa singură de chestiunile personale. 
Să ne limităm la cele oficiale. Eşti sergent, din câte-mi 
dau seama. 

- Sergent-detectiv Ainslie. 

Fusese cât pe ce să adauge și „doamnă“, dar n-o 
făcu. Partida dominării se putea juca în doi. 

— Ei bine, înainte de toate, aș vrea să știu de ce o 
echipă a propriei mele televiziuni, proprietate a fami- 
lie Davanal, a fost împiedicată să intre în această casă 
care, de asemenea, este tot o proprietate Davanal. 

- Doamnă Maddox-Davanal, spuse Ainslie încet, 
vă voi răspunde la această întrebare din politeţe, cu 
toate că am convingerea că deja cunoaşteţi răspunsul. 
Însă după ce voi fi terminat; această întrevedere va 
decurge cum vreau eu. 

Era perfect conștient, în timp ce vorbea, că ochii 
reci şi cenușii ai femeii erau aţintiți neabătuţi asupra 
sa. Îi înfruntă privirea cu un aplomb pe măsură. 

- Cum stă treaba cu echipa de televiziune, zise 
el. Un deces, până acum nelămurit, s-a petrecut aici, 
iar deocamdată, indiferent cine-i proprietarul acestei 
case, poliţia a preluat controlul. Iar interzicerea acce- 
sului presei, a oricărei persoane din mass-media, în 
câmpul de investigare a unei omucideri este o proce- 
dură standard a poliției. Acum, că am rezolvat această 
chestiune, aș dori să-mi spuneţi, vă rog, tot ce știți 
legat de moartea soțului dumneavoastră. 

- Un moment! 

Un arătător elegant se indreptă asupra sa. 

- Cine este ofițerul tău superior? 

- Locotenentul-detectiv Leo Newbold. 

- Doar un locotenent? În lumina atitudinii dumi- 
tale, sergent, și inainte de a merge mai departe, voi 
discuta cu șeful poliției. 

Ainslie realiză că se declanșase o confruntare pe 
neașteptate, din senin. Totuși, asta nu era ceva nemal- 
văzut; stresul brusc sau o moarte violentă aveau acest 
efect asupra oamenilor. Apoi iși aminti observația 
făcută de polițistul Navarro: „Cred că femeia asta este 

obișnuită să controleze tot şi pe toți și nu-i place ca 
lucrurile să fie altfel.“ 

- Doamnă, zise Ainslie, am să vă însoțesc la tele- 
fon chiar în acest moment, de unde-l puteți suna pe 
comandantul Ketledge. 

Își înăspri glasul: 

- Dar pe parcursul discuţiei informaţi-l că, odată 
ce conversaţia dumneavoastră s-a terminat, am să vă 
rețin, iar asta inseamnă cătușe la mâini și aducerea 
la sediul secției Omucideri, datorită refuzului de a 
coopera în ancheta referitoare la uciderea prin impuș- 
care a soțului dumneavoastră. 

Se infruntară, Davanal respirând adânc, cu buzele 
strânse, în ochi citindu-i-se ura. În cele din urmă, îşi 
desprinse privirea, apoi revenind, spuse cu voce scăzută: 

- Dă-i drumul la întrebăn. 

Ainslie nu simți nicio satisfacție în victoria sa dia- 
lectică, și întrebă pe un ton normal: 

- Când şi cum aţi aflat prima dată de moartea so- 
țului dumneavoastră? 

- La scurt timp după ora șapte treizeci, în această 
dimineață. M-am dus în dormitorul soțului meu, aflat 
pe același palier cu al meu, dorind să-i adresez o între- 
bare. Când am văzut că nu era acolo, m-am dus la 
cabinetul său de lucru, aflat la acest etaj. El se trezea 
adesea devreme și mergea acolo. I-am găsit cadavrul, 
lăsat așa cum l-ai văzut. Am chemat imediat poliția. 

— Ce doreaţi să îl întrebaţi pe soțul dumneavoastră? 

- Poftim? 

Davanal părea surprinsă de investigația lui Ainslie, 
şi el repetă intrebarea. 

- A fost... 

Părea să nu-și găsească cuvintele. 

- Chiar că nu-mi mai amintesc. 

- Există vreo ușă de legătură între dormitorul dum- 
neavoastră şi cel al soţului? 

- Păi... nu. 

Se lăsă o tăcere stânjenită. 

- Ce întrebări ciudate. 

Nu erau chiar așa de ciudate, se gândi Ainslie. În 
primul rând, nu exista nicio explicație clară pen- 
tru ce se dusese Davanal la soţul ei. In al doilea rând, 
absenţa unei uși de legătură intre dormitoare spunea 
cate ceva despre relația lor de cuplu. 

- Soţul dumneavoastră pare să aibă o plagă impuș- 
cată. Aţi auzit să se tragă vreun foc de armă sau orice 
alt posibil foc de armă? 

- Nu, n-am auzit. 

- Atunci e posibil ca soțul dumneavoastră să fi fost 
ucis cu mai mult timp înainte să-l găsiți? 

- Cred că da. 

- Avea soțul dumneavoastră vreo problemă difi- 
cilă, dușmani? Vă puteţi gândi la cineva care să fi vrut 
să-l omoare? 

- Nu. 

Doamna Maddox-Davanal își recâștigase stăpâni- 
rea de sine şi continuă: 

- Vei afla asta, mai devreme sau mai târziu, așa că 
mai bine o spun acum. Într-un fel, soțul meu și cu 

mine nu eram apropiați; el avea interesele lui, eu pe 
ale mele, iar ele nu coincideau. 

- Acest aranjament dura de mult timp? 

- Cam de șase ani. Eram căsătoriți de nouă. 

- Vă certaţi mult? 

- Nu. 

Apoi se corectă: 

- Ei, ne mai certam din când în când, pe tot felul 
de motive neînsemnate, dar aproape deloc pe teme 
importante. 

- Se gândea vreunul dintre dumneavoastră la divorț? 

- Nu. Aranjamentul ne convenea amândurora. 
Pentru mine, existau unele avantaje certe oferite de 
mariaj; într-un fel, asigura o anumită libertate. Cât 
despre Byron, adevărul curat este că o ducea destul 
de bine. 

- Vrețu să-mi explicați asta? 

- Când ne-am căsătorit, Byron era un bărbat foarte 
atrăgător și popular, însă nu prea avea bani și nici pers- 
pective strălucite de angajare. După căsătorie, ambele 
probleme au fost rezolvate. 

- Ați putea face o precizare? 

- I s-au dat două funcţii de conducere importante, 
primul în lanţul de magazine Davanal's, apoi la WBEQ. 

- Se mai ocupa de vreuna din aceste funcții? in- 
trebă Ainslie. 

- Nu. 


Felicia ezită, apoi continuă: 

- Adevărul este că Byron n-a făcut faţă. Era leneș 
și-i lipsea priceperea. În cele din urmă, a trebuit să-l 
scoatem cu totul din afacerile noastre. 

- Şi după aceea? 

- Pur și simplu, familia i-a fixat lui Byron o rentă. 
De asta am spus că o ducea destul de bine. 

- Vreţi să-mi spuneţi la ce sumă se ridica această 
rentă? 

- Este important? 

- Probabil că nu, dar mă gândesc că înainte ca 
această anchetă să fie gata, va ieși oricum la iveală. 

Interveniră câteva clipe de tăcere, apoi Felicia glăsui: 

- Era vorba de două sute cincizeci de mii de dolari 
pe an. Byron locuia gratis aici şi i s-au cumpărat ȘI toate 
aparatele de gimnastică pe care și le-a dorit. 

Un sfert de milion de dolari pe an, se gândi Ain- 
slie, fără să faci nimic. Familia Davanal, nemaifiind 
nevoită să plătească asta, câștiga de pe urma morții 
lui Byron Maddox-Davanal. 

- Dacă te gândești la ceea ce cred eu că te gândeșu, 
zise doamna Maddox-Davanal, atunci las-o baltă. 

Apoi, cum Ainslie nu răspunse nimic, continuă: 

- Uite ce-i, n-am să-mi pierd vremea răcindu-mi 
gura de pomană, pentru că o astfel de sumă inseamnă 
doar mărunțiș pentru această familie. 

Se opri. 

- Adevărul este că, deși nu-l mai iubeam pe Byron 
de multă vreme, îmi plăcea să-l am prin preajmă. Chiar 
aș putea spune că o să-mi fie dor de el. 

Ultima remarcă fusese lansată cu un aer prudent, 
ca şi cum ar fi fost un secret. Cumva, de când înce- 
puse discuția lor, ostilitatea ei se evaporase; Ainslie 
se gândi că era aproape ca și cum ar fi fost învinsă 
intr-o confruntare, iar după aceea capitulase şi-i deve- 
nise un aliat prietenos. Însă nu credea tot ceea ce-i 
spusese Felicia Maddox-Davanal, în special despre 
găsirea cadavrului soțului ei. Pe de altă parte, instinc- 
tele sale-i sugerau că nu-și omorâse ea soțul, cu toate 
că era posibil să fi știut sau să aibă idee cine-o făcuse. 
În orice caz, ea ascundea ceva. 

- Sunt puţin nelămurit, făcu Ainslie. Mi-aţi spus 
că încă mai țineaţi la soțul dumneavoastră, cu toate că 
trăiați separat. Totuși, după ce l-ați găsit mort, cada- 
vrul fiind chiar acolo, erați mai preocupată de aduce- 
rea unei echipe de televiziune, după cum se pare. 

Davanal reacționă imediat: 

- Bine, am înţeles! Știu ce sugerezi, că aș fi de 
gheață; ei bine, poate că așa și este. Dar ceea ce-i mai 
Important este că sunt pragmatică. 

Se opri. 

- Vă ascult în continuare, îi zise Ainslie. 

- Păi, mi-am dat imediat seama că Byron era mort 
ȘI n-aveam nicio idee cine l-ar fi putut ucide. Acesta 
era un fapt, nimic din ceea ce-aș fi putut face nu 
schimba asta. Dar ceea ce puteam face era să mă asigur 
că WBEQ, postul meu de televiziune pe care-l conduc 
eu personal, anunţă știrea inaintea întregii concurențe 
și chiar aşa am procedat. Am chemat una dintre 
echipele mele de televiziune, însă nu i s-a permis să 

intre, așa că am sunat la redacţia noastră și le-am spus 
tot ce știam. Dar acum vestea s-a întins în toată Flo- 
rida, probabil chiar și mai departe, dar noi am fost pri- 
mii, ceea ce contează într-un mediu foarte concurențial. 

- Cu întreaga dumneavoastră experiență, glăsui 
Ainslie, ați ştiut că oamenii dumneavoastră de la tele- 
viziune nu vor fi lăsaţi înăuntru, nu? 

Davanal făcu o grimasă. 

- Oh, sigur, dar eram... Care-i vorba aia de duh 
cu întinsul? 

- Să întindeţi coarda? 

- Da. Am făcut-o toată viața. Este a doua mea natură. 

-În mod normal, nu-i nimic rău în asta. Dar nu-i 
o idee prea bună într-o investigație referitoare la un 
caz de omucidere. 

Se uitară unul la altul, apoi ea spuse: 

- Eşti genul de polițist atipic. E ceva cu tine, nu 
sunt sigură ce anume, care te face diferit... iar pe 
mine curioasă. 

Cuvintele de incheiere fură acompaniate de pri- 
mul ei zâmbet și o undă de senzualitate. 

- Dacă nu vă supăraţi, spuse el pe un ton neutru, 
aş mai avea și alte întrebări. 

Ea oftă. 

- Dacă trebuie, atunci e în ordine. 

- La șapte treizeci, în această dimineaţă, ora la care 
ați spus că aţi găsit cadavrul soțului dumneavoastră 
Și în timpul nopții trecute mai era altcineva în casă? 

- Lasă-mă să mă gândesc. 


DETECTIVUL 417 


După ce răspunse și continuară discuţia, ieșiră la 
iveală alte lucruri. Părinții Feliciei, Theodore și Euge- 
nia Davanal, locuiau în casă, dar în prezent se aflau 
în Italia. Theodore era de fapt stăpânul Duvanal, insă 
delega mare parte din responsabilitățile sale Feliciei. 
Un valet și o menajeră lucrau pentru părinții ei şi 
locuiau în reşedinţă, dar și ei se aflau în Italia. Cel 
mai bătrân Davanal în viață este Wilhelm. În vârstă 
de nouăzeci și șapte de ani și patriarh al familiei, avea 
la dispoziție un apartament la etajul superior al casei, 
unde un majordom și soția acestuia, soră medicală, 
aveau grijă de el. 

- Bunicul se află acum în casă, la fel și domnul 
şi doamna Vasquez, explică Felicia, dar îi vedem 
foarte rar. 

Potrivit spuselor ei, Wilhelm Davanal era senil, 
cu unele momente de luciditate, „deşi, din ce în ce 
mai rar“. Majordomul, Humphrey Holdsworth, lo- 
cuia in reședință impreună cu soția sa care era bucătă- 
reasă. Doi grădinari și doi șoferi, toți cu familii, locuiau 
in Spaţii de cazare separate, pe terenul proprietăţii. 

Ainslie ştia că toţi aceşti oameni trebuiau să fie 
chestionaţi despre orice mișcare ar fi putut vedea sau 
auzi în noaptea precedentă. 

- Revenind la găsirea trupului soțului dumnea- 
voastră, îi spuse el Feliciei, cred că, atunci când a sosit 
polițistul Navarro, vă găseați în cabinetul de lucru. 

- Da. 

Ea ezită. 

- Ei bine, după ce am dat prima dată de Byron, 
am alergat afară și-am sunat la 911 de la telefonul de 
pe hol. Apoi... nu prea pot explica asta... dar mi-a 
fost teamă. Presupun că eram parţial în stare de șoc. 
A fost atât de brusc şi de oribil. 

- E ceva de înțeles. 

Ainslie era solidar cu ea. 

- Întrebarea mea este: în cele două ocazii când 
ați fost singură cu trupul soțului dumneavoastră, ați 
atins ceva, aţi schimbat sau mutat ceva, oriunde în 
acea încăpere? 

- Absolut deloc. 

Felicia clătină din cap. 

- Cred că instinctul mi-a spus să nu, dar, pur și 
simplu, n-am suportat nici să mă apropii de Byron 
sau de biroul acela... 

Vocea i se frânse. 

- Mulţumesc, spuse Ainslie. Deocamdată, nu mai 
am alte întrebări. 

La finalul întrevederii lor, Felicia Maddox-Dava- 
nal se ridică, recuperându-și din nou autocontrolul. 

- Regret că am pornit cu stângul, zise ea. Poate, 
cu timpul, vom învăţa să ne placă mai mult unul 
de celălalt. 

Se întinse pe neașteptate și atinse ușor mâna lui Ain- 
slie, lăsându-și vârfurile degetelor să mai zăbovească o 
clipă sau două. Apoi se întoarse și peste o clipă dispăru. 


Cât mai rămase singur în camera de desen, Ainslie 
mai folosi de două ori radiotelefonul său portabil, 

apoi reveni în sala de gimnastică şi cabinetul de lucru 
al lui Byron Maddox-Davanal, acum duduind de acti- 
vitate. Sosise și echipa de identificare, și medicul legist 
Sandra Sanchez studia cadavrul cu minuţuozitate. Pro- 
curorul statal adjunct, Curzon Knowles, care lucrase 
la dosarul crimelor în serie comise de Elroy Doil, 
cerceta locul, punea întrebări și-și lua notițe. Afară 
ploua, observă Ainslie, insă Rodriguez îl asigură că 
„am făcut din timp fotografii urmelor de pantofi și 
mulaje bune de ghips“. Acum se făceau fotografii 
pământului mocirlos din spatele draperiilor ce aveau 
cureaua desfăcută, după care noroiul putea fi mătu- 
rat de acolo și luat un eșantion. Prin alte părți erau 
căutate amprente. 

- Hai să discutăm, spuse Ainslie. 

Luându-l pe Jorge de-o parte, îi povesti de întreve- 
derea sa cu Felicia Maddox-Davanal, apoi îi dictă nu- 
mele celorlalți, pentru a fi interogați. 

- L-am chemat pe 'Tataie Garcia, îi spuse lui Jorge. 
O să lucreze împreună cu tine, să te ajute cu intero- 
gatoriile sau cu orice altceva mai ai nevoie. Plec acum. 

- Deja? 

Jorge îl privi curios. 

- Este cineva cu care vreau să discut, rosti Ainslie. 
Cineva care ştie o mulțime de lucruri despre vechile 
familii, inclusiv despre aceasta. Care, poate, imi va 
da sfaturi. 


Numele ei era legendar. La vremea ei, era conside- 
rată drept cea mai remarcabilă reporteră de investigații 

penale din ţară, reputația ei depășind cu mult publicul 
ei din Florida și câmpul său cotidian de acţiune din 
Miami. Cunoştinţele sale despre evenimente și oameni 
erau o enciclopedie, acoperind numai relațiile din 
criminalisucă, dar și politică, afaceri și mediul social, 
aminuindu-și că delincvenţa şi celelalte activități se 
suprapuneau adesea. Acum era aproape pensionară, 
ceea ce insemna că, atunci când avea ea chef, scria 
câte o carte pe care editurile se inghesuiau să i-o 
publice, iar cititorii să pună mâna pe ea, deși în ultima 
vreme nu prea se complicase cu scrisul, preferând mai 
mult să stea cu amintirile şi cu câinii ei. Avea trei 
pechinezi numiți Able, Baker și Charlie. Intelectul 
şi memoria ei erau la fel de ascuţite ca întotdeauna. 

Numele ei era Beth Embry și, cu toate că păstra 
secretul asupra vârstei sale, chiar și în Who's Who 
in America, se credea că era bine trecută de șaptezeci 
de ani. Locuia in Oakmont Tower Apartments, în 
Miami Beach, intr-un apartament cu vedere la ocean, 
iar Malcolm Ainslie era unul dintre mulți ei prie- 
teni. Cel de-al doilea telefon dat de Ainslie din reșe- 
dința Davanal a fost la Beth, intrebând-o dacă o putea 
vizita. Acum îl întâmpină în pragul apartamentului ei. 

— Știu de ce-ai venit. Te-am văzut la ştirile de dimi- 
neață, sosind la reședința Davanal. Ca de obicei, smo- 
toceai o reporteriță. 

- Pe tine nu te-am smotocit niciodată. 

- Asta pentru că ți-era frică de mine. i 

- Ai a naibii de multă dreptate, îi spuse el. Incă 
mi-este. 

Râseră, și apoi el o sărută pe obraz, în timp ce 
Able, Baker și Charlie săreau în jurul lor lătrând. 

Cu toate că Beth Embry nu fusese niciodată o fru- 
museţe convențională, avea o vitalitate luminoasă, 
vizibilă în orice mișcare a sa și în expresiile faciale. 
Era înaltă și zveltă, încă atletică în pofida vârstei și 
invariabil îmbrăcată în blugi și cămăși colorate, din 
bumbac. Cea de astăzi era în carouri galbene cu alb. 

Ei doi s-au cunoscut cu zece ani în urmă, când în 
calitate de reporter la un ziar, Beth incepuse să apară 
destul de repede la locul omuciderilor investigate de 
Ainslie și cerând să discute cu el, personal. La inceput, 
el fu prudent, dar apoi descoperi că era deschisă, pri- 
mind de la ea idei și informaţii, oferindu-i şi el infor- 
maţii. Pe măsură ce trecu timpul, între ei se instală 
o încredere reciprocă, ceea ce-l făcea pe Ainslie să 
trimită câțiva „ștrumfi“ în calea lui Beth, ştiind sigur 
că va ascunde sursa lor. Apoi, din când în când, Ain- 
slie se ducea la ea pentru informaţii și sfaturi, aşa cum 
făcea şi acum. 

- Stai puţin, îi spuse ea. 

Luându-i in braţe pe cei trei pechinezi care lătrau, 
ii duse într-o cameră dosnică şi inchise ușa. Revenind, 
Beth comentă: 

- Am citit că te-ai dus la execuţia lui Elroy Doil. 
Te-ai asigurat că a primit ceea ce merita? 

Ainslie clătină din cap. 

- N-a fost alegerea mea. Doil voia să discute cu mine. 

Ea-și arcui sprâncenele. 

- O confesiune înainte de moarte? Mi se pare mie, 
sau e ceva material aici? 

- Poate, intr-o zi. Dar nu acum. 

- Încă mai scriu, din când în când. E o promisiune? 

Ainslie căzu pe gânduri, apoi spuse: 

- OK. Dacă sunt implicat, îţi promit că vei fi prima 
care va afla ceva. Dar să nu știe nici pământul. 

- Bineînțeles. Te-am lăsat eu vreodată baltă? - 

- Nu. 

Totuși, întotdeauna când avea de-a face cu Beth 
Embry, apăreau manevre și negocieri. Pomenirea 
numelui lui Doil îi reaminti că Ruby Bowe își ince- 
puse deja ancheta. Ainslie spera că va putea rezolva 
repede acest nou caz. Dar până atunci o întrebă pe Beth: 

- Acum discutăm neoficial despre familia Davanal? 

- O discuţie pe care să nu o imputăm nimănui, 
bine? îi răspunse ea. Așa cum am mai spus, nu prea 
mai scriu; copiii ăștia de acum, de la anchete-reportaj, 
sunt destul de buni, dar din când în când devin fără 
astâmpăr, mai ales când e vorba despre clanul Davanal. 

- Șuii destule despre e1? Da, fără imputări. 

- Davanalu fac parte din istoria noastră. Iar Byron 
Maddox-Davanal, după cum l-au obligat să se nu- 
mească, era un borfet ca vai de el. Nici nu mă miră 
că a fost ucis; și nu m-ar surprinde deloc dacă s-a sinu- 
cis. Åi vreun suspect? 

- Nu încă. La prima vedere, pare să fie o lucrătură 
din exterior. De ce-a fost Byron un borfet ca vai de el? 

- Pentru că a aflat la modul dur că „bărbatul nu 
poate trăi doar cu pâine“, chiar dacă e unsă din belșug 
cu unt. 

Beth chicoti. 

- Ți se pare ceva familiar aici? 

- Sigur. Ai două surse aici. Ai inceput cu Deute- 
ronomul, apoi ai terminat cu Matei și Luca. 

- Hei, sunt impresionată. Seminarul acela și-a lăsat 
amprenta asupra vieții tale. Există vreo şansă să te 
extaziezi iar și să te naști din nou? 

Beth, creștină practicantă, nu pierdea aproape nici- 
odată ocazia de a-l ironiza pe Ainslie privitor la tre- 
cutul său. 

- Numai pentru tine, îi explică el, am să întorc 
şi celălalt obraz. Și asta-i tot din Luca și Matei. Acum 
zi-mi de Byron. 

- Okay. La început, a fost marea speranţă a fami- 
liei în ceea ce priveşte o nouă generație de Davanali; 
de-asta l-au obligat să-și schimbe numele când s-a căsă- 
torit cu Felicia. Ea este singurul copil la părinți și până 
nu concepe, ceea ce nu se va întâmpla prea curând, 
dinastia Davanal va muri odată cu ea. Ei, în oraș n-a 
existat niciodată vreo criză de spermă de-a lui Byron 
Şi e de presupus că a lăsat câte ceva și prin Felicia, dar 
n-a făcut rod. 

- Am aflat că n-a avut succes nici în afacerile familiei. 

- A fost un dezastru. Presupun că ţi-a spus Felicia 
asta, precum şi de renta lui, acordată ca să nu facă nimic. 


- Da. 

- O spune peste tot. Îl disprețuia, iar asta a făcut 
ca viața lui să fie și mai goală decât era. 

- Crezi că Felicia ar fi putut să-și ucidă soțul? 

— Tu crez 

- Deocamdată, nu. 

Beth scutură hotărâtă din cap. 

- Nu l-ar ucide. În primul rând, Felicia este prea 
deşteaptă pentru a comite o asemenea tâmpenie. În 
al doilea rând, Byron îi era de folos. 

Ainslie îşi aminti de cuvintele Feliciei: „Aranja- 
mentul ne convenea amândurora... asigura o anumită 
libertate.“ Nu era greu de ghicit cam despre ce fel 
de „libertate“ era vorba. Beth îl privea cu un aer șiret. 

- Te-ai prins? Avându-l pe Byron în viaţa sa, nu 
trebuia să-și facă niciodată griji că vreunul dintre 
numeroșii ei masculi ar putea veni cu dorința de a 
se căsători cu ea. 

- Numeroşi? 

Beth își lăsă capul pe spate și râse. 

- Nici nu i-ai putea număra! Felicia înfulecă băr- 
baţi. Dar se plictisește repede și-i trimite la plimbare. 
Dacă vreunul dintre e: devenea serios, tot ce trebuia 
să-i spună era: „Sunt deja măritată.“ 

Beth se uită, din nou, curioasă la Ainslie. 

- Nu cumva Felicia s-a dat și la tine? S-a dat! 
Doamne, Malcolm, te-a: înroșit! 

El negă scuturând din cap. 

- A fost ceva trecător și probabil doar în imagi- 
nația mea. 

- N-a fost, prietene, iar dacă-i place gustul tău, se 
va mai înfrupta. Ai grijă, o fi dulce mierea Feliciei, 
dar e o reginuță-albinuţă cu un ac mare. 

- Ai pomenit de dinastia Davanal. De când durează? 

Beth se gândi o clipă. 

- Sunt sigură că de pe la sfârșitul secolului trecut, 
din 1898. S-a scris o carte despre asta. Silas Davanal 
și soția sa, Maria, s-au stabilit aici ca imigranţi din 
Silezia Superioară, un teritoriu aflat între Germania 
şi Polonia. El avea ceva bani, nu cine ştie câți, dar și-a 
deschis un magazin universal. Pe la sfârșitul vieții sale, 
magazinul devenise Davanal's Department Store, iar 
el făcuse avere. Silas și Maria au avut un fiu, Wilhelm. 

- Care de-abia dacă mai trăieşte, da? 

- Asta sună iarăși ca spusă de Felicia. Soția lui 
Wilhelm a murit cu mulți ani în urmă, însă el este 
incă ascuţit la minte, chiar şi la vârsta de nouăzeci 
și șapte de ani. Am înţeles că nu prea se mai întâmplă 
multe pe-acolo, prin vechea lor casă, de care să-i mai 
pese. Ar trebui să discuţi cu el. 

Felicia îi spusese că era senil. 

- Da, am s-o fac. 

- Oricum, continuă Beth, cu fiecare generație de 
Davanali, familia a devenit tot mai bogată şi mai puter- 
nică, inclusiv Theodore și Eugenia, amândoi niște tirani. 

- Ca să fiu sincer, cu toţii par niște tirani. 

- Nu neapărat. Doar atât că toți sunt stăpâniţi de 
o mândrie fără seamăn. 

- Mândrie pentru ce? 

- Totul. Întotdeauna au fost extrem de atenţi la 
aparenţe. Imaginea lor publică trebuie să fie impeca- 
bilă, transformându-i în oameni superiori, chiar per- 
fecți. Iar micile lor secrete murdare sunt atât de adânc 
ingropate, încât chiar și tu, sergent-detectiv, s-ar putea 
să ai mari bătăi de cap încercând să le descoperi. 

- Din ceea ce mi-ai spus până acum, făcu Ainslie, 
Felicia nu-i intotdeauna impecabilă. 

- Asta pentru că-i mai în pas cu vremurile. În 
același timp, este destul de profund marcată de mân- 
drie şi in orice caz, trebuie să se conformeze pentru 
că Theodore și Eugenia încă au controlul averii fami- 
liei. A avut probleme cu părinţii ei din cauza lui Byron. 
N-au vrut niciodată să se afle în afară că mariajul ei a 
eşuat și de-aia i-au dat lui Byron renta, ca să țină totul 
sub preş. Și, în fond, nu le pasă lor de cum își duce 
viața Felicia, atât timp cât totul rămâne ascuns. 

— Și chiar e ascunsă? 

- Nu chiar atât de mult pe cât ar vrea Theodore 
şi Eugenia. După cum am auzit eu, a avut loc un mare 
scandal în familie şi s-a dat un ultimatum: dacă Felicia 
pătează în orice fel numele familiei, i se va lua con- 
trolul asupra postului de televiziune pe care-l iubeşte 
atât de mult. 

Continuară să discute, Ainslie, la rândul său, rela- 
tând unele aspecte în plus ale cazului Maddox-Dava- 
nal. La sfârşit, când se ridicară amândoi, el spuse: 

- Îţi mulțumesc, Beth. Ca întotdeauna, mi-ai lăsat 
o mulțime de lucruri la care să mă gândesc. 

Able, Baker și Charlie, odată eliberați din izola- 


tor, săriră și hămăiră entuziasmați la plecarea lui. 


Când Malcolm Ainslie reveni la reședința Dava- 
nal, rămăşiţele pământeşti ale lui Byron Maddox-Da- 
vanal erau băgate într-un sac de plastic, destinaţia lor 
fiind morga din Dade-County, pentru autopsie. Sandra 
Sanchez plecase deja, după ce trăsese concluzia că moar- 
tea victimei se petrecuse cândva între ora 5:00 și 6:00 
dimineaţa, aproximativ cu două ore înainte ca Felicia 
Maddox-Davanal să anunţe găsirea cadavrului. 

În biroul-sală de gimnastică, activitatea de mai de- 
vreme se domolise, însă șeful echipei tehnice, Julio 
Verona, încă mai aduna probe. Îi spuse lui Ainslie: 

- Aş vrea să-ți arăt ceva, când ai un minut liber. 

- OK, Julio. 

Dar Ainslie se duse prima dată la detectivi Jorge 
Rodriguez și Jose Garcia și-i întrebă: 

- Ce-i nou? 

Jorge rânji și făcu un gest spre Garcia. 

- El crede că majordomul a făcut-o. 

- Foarte distractiv, făcu Garcia cu o mutră acră. 

Apoi spre Ainslie: 

- Nu-l cred pe individul acela, Holdsworth, asta-i 
tot. L-am chestionat și toate instinctele mele îmi spu- 
neau că minte. 

- Despre ce? 

- Despre tot, că n-a auzit niciun foc de armă sau 
vreo altă gălăgie, când locuiește la același etaj și că 
n-a ajuns la locul crimei decât după ce-a fost chemat 

de soția decedatului, după ce aceasta a sunat la 911. 
Știe mai mult decât spune, îmi bag mâna-n foc pen- 
tru asta. 

- I-ai verificat datele? întrebă Ainslie. 

- Bineînţeles că da. Este, încă, cetățean britanic, 
se află în Statele Unite de cincisprezece ani, deţine 
cartea verde! şi n-a avut niciodată probleme aici. Am 
sunat la serviciul de Imigrări din Miami. Au un dosar 
pe numele lui Holdsworth. 

- E ceva care să ne ajute? 

- Păi, într-un fel, asta-i o chestie ciudată. Hold- 
sworth are cazier în Anglia și a fost destul de deș- 
tept să declare asta când a depus cererea pentru cartea 
verde. Ar fi fost descoperit dacă n-ar fi făcut-o, însă 
sunt fleacuri. 

- Povesteşte-mi. 

- Pe când avea optsprezece ani, acum treizeci și 
trei de ani, a furat un binoclu de pe bancheta din spate 
a unei mașini parcate. Un poliţai l-a văzut și l-a ares- 
tat; s-a declarat vinovat, a primit doi ani cu sus- 
pendare, iar de atunci nicio condamnare. Tipul de 
la Imigrări, cu care am vorbit, spune că atunci când 
cineva face cerere pentru permisul de rezidenţă, nu 
se ia în considerare un lucru atât de insignifiant, petre- 
cut cu atât de mult timp în urmă, dacă solicitantul 
declară asta. Cred că mi-am cam pierdut vremea. 

Ainslie clăună din cap. 


! Permisul de reședință pentru Statele Unite (n. tr.). 

- Niciodată nu-i timp pierdut. Păstrează-ți noti- 
pele, Tataie. Ai scos ceva din celelalte interogatorii? 

- Nu cine ştie ce, răspunse Jorge. Doi oameni, 
șoferul soţiei și un grădinar, cred acum că ar fi auzit 
un foc de armă, dar atunci şi-au zis că-i vreun rateu 
de motor. Nu au idee cam când s-a întâmplat asta, 
știu doar că încă era foarte întuneric. 

- A discutat cineva cu bătrânul Wilhelm Davanal? 

- Nu. 

- Mă ocup eu de asta, încheie Ainslie. 

El, Jorge și Garcia i se alăturară lui Julio Verona, 
in cealaltă parte a încăperii. 

- Uitaţi-vă la asta, zise Verona. 

Folosindu-se de o pereche de mănuși de gumă, 
șeful echipei de identificare scoase dintr-o pungă de 
plastic un mic ceas din aur, pe care-l puse pe biroul 
folosit înainte de Byron Maddox-Davanal. Explică: 

- Echipa ID l-a găsit exact în acest loc, pe birou. 
lată fotografia pentru confirmare. 

Verona scoase o fotografie Polaroid. 

- Uitaţi-vă pe spatele ceasului, continuă Verona și 
veți vedea că este destul de mult sânge pentru o supra- 
față atât de mică. Însă — făcu o pauză de efect - pre- 
supunând că este sângele victimei şi amintindu-ne de 
distanţa până la cadavru, nu-i nicio şansă ca sângele 
să fi ajuns pe spatele ceasului, unde-i acum. 

- Și-atunci, care-i teoria ta? întrebă Anslie. 

-În timpul comiterii crimei sau imediat după asta, 
ceasul a fost izbit și a ajuns în sângele de pe podea. 
Ulterior cineva, poate chiar ucigașul, l-a văzut, l-a 

ridicat și l-a pus inapoi pe birou, unde a rămas până 
când echipa noastră a realizat această fotografie. 

- Sunt amprente? 

- Sigur, e un set bun. Mai mult decât atât, două 
dintre amprente erau însângerate, altele n-au mai fost. 

- Deci, dacă găsești cui i se potrivesc, zise Jose 
Garcia entuziasmat, îl avem pe ucigaș. 

Verona dădu din umeri. 

- Asta rămâne ca voi, băieţi, să decideţi, deși eu 
aș spune că oricui îi aparțin amprentele va trebui să 
răspundă unor întrebări dificile. Oricum, sunt veri- 
ficate în bazele de date şi vom face o identificare, poate 
chiar mâine. Verificarea grupei sangvine cu cea a vic- 
timei va mai lua o zi. Și mai este ceva. Aici. 

Șeful echipei de identificare îi conduse, oprin- 
du-se la dulapul din stejar lustruit, aflat în zona pen- 
tru exerciţii. 

- A fost închis; am găsit însă niște chei într-un 
sertar al biroului. 

Deschizând dulapul, dezvălui interiorul, căptușit 
cu postav roșu și conţinând arme de foc. O pușcă 
automată Browning, o pușcă Winchester semiauto- 
mată, pentru căprioare, o pușcă automată Grossman, 
de calibrul .22 , cu toate așezate în poziţie verticală 
și fixate cu ajutorul unor cleme metalice. Alături de 
ele, susținut de mai multe cârlige metalice, se afla un 
pistol Glock de 9 mm, automat. Lângă el, mai multe 
cârlige, orientate să susțină încă o armă. 

Dulapul avea mai multe sertare interioare. Verona 
deschise două și anunţă: 

- Este clar că lui Maddox-Davanal îi plăcea să 
impuște, iar aici este destulă muniție pentru pușcă, 
ambele carabine și pistolul Glock, care are și un în- 
cărcător plin. De asemenea, mai este și o cutie cu 
gloanţe pentru Magnum .357, cu vârful concav. 

- Muniţie pentru care lipsește arma, zise Ainslie. 

- Corect. Evident, lipseşte o armă, iar aceasta ar 
putea fi un pistol Magnum .357. 

Ainslie se gândi. 

- Probabil, Maddox-Davanal avea permise pentru 
armele sale. A verificat cineva? 

- Nu încă, zise Verona. 

- Păi s-o facem. 

Folosindu-se de radiotelefonul său de poliție, Ain- 
slie sună la biroul Omucideri. Îi răspunse sergentul 
Pablo Greene. 

- Pablo, îmi faci un serviciu și te duci până la un 
computer? întrebă Ainslie. Trebuie să verific în arhiva 
cu permisele de arme de foc din Dade-Counry. 

Interveni o pauză scurtă, apoi continuă: 

- Numele este Maddox-Davanal, numele mic este 
Byron... Da, suntem tot la reşedinţă... Am vrea să 
vedem dacă este ceva inregistrat pe numele lui. 

În timp ce aşteptă, Ainslie îl întrebă pe Verona: 

- Au fost găsite gloanţe aici, la locul faptei? 

Șeful de la identificare confirmă. 

- Da, unul. Era sprijinit de bordura de la peretele 
din spatele biroului, și trebuie să fi trecut prin capul 
victimei, apoi a lovit peretele și a căzut. Era destul 
de turtit, dar n-o să știm sigur decât după ce se face 

examinarea de laborator. S-ar putea să fi fost tras din- 
tr-un .357. 

Ainslie răspunse la radiotelefon: 

- OK, Pablo, dă- drumul. 

Ascultă, luându-și notițe. 

- Asta-i! Da... se potriveşte... Și noi avem unul... 
Iar asta... Ah! Mai zi o dată... Da, am notat... Și asta-i 
tot, nu? Mulţam, Pablo. 

Punând radiotelefonul la o parte, le spuse celorlalți: 

- Toate aceste arme sunt înregistrate pe numele 
lui Maddox-Davanal. De asemenea, avea permis şi 
pentru un Smith & Wesson .357. Un revolver Mag- 
num care nu este aici. 

Cei patru bărbați rămaseră pe gânduri, tăcuți, cân- 
tărind implicaţiile. 

- Aveţi şi voi, băieţi, același sentiment ca și mine, 
spuse Garcia, că dacă revolverul lipsă a fost și arma 
crimei, asta începe să pară a fi o lucrătură făcută 
din interior? 

- Este posibil, căzu de acord Jorge, cu deosebirea 
că acela care a lăsat urmele de pantofi afară, apoi a 
forțat ușile franțuzești, ar fi putut pune mâna pe armă 
inainte să se ascundă. 

- Dar cum de știa că pistolul era aici și unde erau 
ținute cheile? întrebă Garcia. 

- Maddox-Davanal ar fi putut avea prieteni care să 
ştie asta, zise Ainslie. Proprietarii de arme sunt foarte 
vorbăreți și le place să-și arate armele. Încă ceva. Julio 
spune că pistolul Glock are un încărcător plin, așa 
că Smith & Wessonul .357 era, probabil, și el încărcat. 

- Și pregătit de tragere, adăugă Garcia. 

- Mă tot întreb și eu cu privire la „lucrătura din 
interior“, Jose, rosti Ainslie, deși haideţi să nu ne blo- 
căm, deocamdată, pe o anumită direcție. 

- Există ceva ce avem nevoie acum, le spuse Julio 
Verona celorlalți. Avem un anumit număr de am- 
prente colectate în această cameră și ar trebui să pri- 
mim, voluntar, amprentele tuturor celor din casă care 
intră frecvent aici. 

- Am să aranjez eu asta, zise Jorge Rodriguez. 

- Asigură-te că Holdsworth nu-ți scapă, îi zise Ain- 
slie. Și cred că și doamna Davanal. 


În acea seară și în dimineaţa următoare, „Crima 
sângeroasă i-a lovit pe super-bogații Davanali“, după 
cum era descris evenimentul în titlul unui ziar, consti- 
tuia subiectul principal descris de televiziunea locală, 
presă și radio, existând un interes și pe plan națio- 
nal. Majoritatea relatărilor citau dintr-un interviu cu 
Felicia Davanal, transmis de postul de televiziune al 
familiei, WBEQ-TV, unde se referea la „uciderea cu 
sălbăticie a soțului meu“. Întrebată dacă ştia cumva 
dacă poliția se gândește la vreun suspect, ea răspunsese: 

- Nu știu dacă se gândesc la ceva, în general. Par 
cu totul pierduţi. 

A promis că familia va oferi o recompensă pentru 
informaţii care să ducă la arestarea și condamnarea 
ucigașului lui Byron Maddox-Davanal, după ce „se 
intoarce tata din Italia, unde se află încă în hotelul 
său, afectat şi în stare de şoc.“ 

Însă un reporter Associated Press de la Milano care 
incercase, fără succes, să-l intervieveze pe Theodore 
Davanal a doua zi după moartea ginerelui său, relată 
că Theodore și Eugenia fuseseră observați luând 
prânzul în luxosul Ristorante L" Alberta di Gualtiero 
Marchesi și că, aflați în prezența unor prieteni, izbuc- 
niseră în hohote de râs zgomotoase. 

Între timp, în reședința de pe Brickell Avenue, 
Omuciderile din Miami își continuau investigația. În 
cea de-a doua zi, Malcolm Ainslie, Jorge Rodriguez 
și Jose Garcia se întâlniră pe la mijlocul dimineţii în 
camera de lucru și exerciţii. Jorge raportă că cele două 
menajere și un servitor căzuseră de acord să fie am- 
prentaţi de bunăvoie. 

- Dar când am rugat-o și pe doamna Davanal, mi-a 
spus că în niciun caz; nu se va lăsa amprentată în pro- 
pria ei casă. Majordomul, Holdsworth, a refuzat și el. 

- E dreptul lor, cugetă Ainslie. Deşi, aș fi vrut 
amprentele lui Holdsworth. 

- Aş putea să incerc să i le iau fără să-și dea seama, 
sugeră Jorge. 

Poliţiştii detectivi obțineau, adesea, amprentele prin 
tot felul de trucuri, deși, oficial, practica era dezavuată. 

- E prea riscant în această casă. 

Apoi Ainslie îl întrebă pe Garcia: 

- Dosarul acela vechi al poliției britanice, despre 
Holdsworth, de care mi-ai povestit, arăta că a fost 
condamnat? 

- S-a declarat vinovat, a primit o suspendare. 

- Atunci ar trebui să-i aibă amprentele la dosar. 

- După treizeci şi trei de ani? întrebă Garcia nein- 
crezător. 

- Britanicii sunt meticuloşi, trebuie să le aibă. Așa 
că sună-l pe omul tău de la Imigrări şi pune-l să ceară 
amprentele acelea vechi și să mi le expedieze rapid 
prin computer. 

- Mă ocup de asta chiar acum. 

Garcia dădu preocupat din cap şi se duse într-un 
colț al încăperii și-și folosi radiotelefonul. 

Julio Verona, care sosise cu câteva minute mai de- 
vreme, zise: 

- Să sperăm că ai să găseşti ceva. Amprentele ace- 
lea de pe ceas ne-au dus într-o fundătură. Nimic care 
să corespundă cu datele noastre sau ale FBI. Oh, 
apropo, dr. Sanchez ar vrea să discute cu unul dintre 
voi, la morgă. 

Jorge îi aruncă o privire lui Ainslie, care spuse: 

- O să mergem impreună. 


- E ceva ciudat în legătură cu decesul lu: Mad- 
dox-Davanal, ceva nu se potrivește. 

Sandra Sanchez stătea în spatele unui pupitru, în 
biroul e: de la etajul al doilea al morgii din Dade-County, 
pe Northwest Tenth Avenue. În Jur, erau împrăștiate 
hârtii și dosare. Medicul legist ținea niște notițe scrise 
de mână. 

- În ce sens nu se potriveşte, doamnă doctor? în- 
trebă Jorge. 

Sanchez ezită, apoi îi dădu drumul: 

- Scenariul crimei, așa cum v-am auzit pe toţi 
discutându-l. Într-adevăr, nu-i treaba mea. Tot ceea 
ce se presupune că ar trebui să fac ar fi să vă indic 
cauza Morţii... 

- Faci mult mai mult de-atât şi știm cu toții asta, 
o asigură Ainslie. 

- Ei bine, este traiectoria glonțului, Malcolm. Este 
dificil de urmărit cu precizie pentru că a fost distrus 
atât de mult din vârful lui. Însă, din ceea ce-a rămas 
și după radiografii, glonţul pare să fi intrat prin obra- 
zul drept al mortului, s-a dus în sus, prin ochiul drept, 
in creier, apoi a străpuns partea de sus a capului. 

- Pare suficient ca să-l ucidă, spuse Jorge, atunci 
ce nu-i bine? 

- Ce nu-i bine e faptul că, pentru a-l elimina în 
acest fel, ar fi trebuit să se întâmple de la foarte mică 
distanţă, cu pistolul ţinut, practic, sub nas, atunci când 
s-a tras. 

- Nu s-ar putea ca intreaga poveste să se fi desfă- 
șurat atât de repede și pe neașteptate, incât victima 
nici să nu fi prins de veste ce se petrecea? întrebă Jorge. 

- Da, s-ar putea, cu toate că-i cam greu de admis. 
ȘI implică două chestiuni: prima, de ce-ar risca un 
trăgător atunci când n-ar avea nevoie, apropiindu-se 
atât de mult de un tip atletic, ca Davanal? În al doilea 
rând, indiferent cât ar fi fost de rapid atacul, victima 
s-ar fi opus instinctiv, ba chiar s-ar fi luptat, și nu există 
nicio dovadă că s-a întâmplat așa. 

Ainslie îi reaminti lui Jorge: 

- Când am văzut prima dată cadavrul, ai subliniat 
că nu existau semne de luptă. 

O întrebă pe Sanchez: 

- Așadar, la ce te mai gândești? Știu că mai e ceva. 

- Da, este o întrebare simplă. Te-ai gândit la posi- 
bilitatea unei sinucideri? 

Ainslie rămase tăcut, apoi rosti încet: 

- Nu, nu ne-am gândit. 

- Având şi o mulțime de motive, interveni Jorge. 
Există dovezi solide asupra unei pătrunderi forțate. 
Una dintre ușile către curtea interioară a fost dislo- 
cată, există urme de pantofi afară şi lipsește arma care 
ar fi rămas pe loc în cazul unei sinucideri... 

- Domnule detectiv, ripostă Sanchez, n-am nicio 
problemă cu auzul și-am stat la locul faptei cam o oră, 
ascultând, după cum am spus încă de la bun început. 

Jorge se înroși. 

- Îmi pare rău, doamnă doctor. O să mă gândesc 
la întrebarea dumneavoastră. Totuși, mai este ceva, 
caracteristic plăgilor impușcate autoprovocate: urmele 
de pulbere de praf de pușcă pe mâinile victimelor. 
Au fost descoperite și aici? 

- Răspunsul este nu, zise Sanchez, și au fost veri- 
ficate ambele mâini, înainte de autopsie. Dar oricine 
ştie câte ceva despre arme poate spăla urmele de pul- 
bere. Ceea ce atrage o altă întrebare pe care ai putea-o 
lua în considerare, Malcolm: este posibil ca toate cele- 
lalte dovezi să fi fost contrafăcute? 

- Da, este posibil, răspunse Ainslie, iar după ceea 
ce ne-ai spus, vom face o nouă examinare. 

- Bine. 
Sanchez dădu din cap în semn aprobator. 
- Între timp, declar decesul drept „neclasificat“. 


Printre alte mesaje care-l așteptau pe Malcolm 
Ainslie la întoarcerea sa la Omucideri era și unul de 
la Beth Embry. Nu-și lăsase numele, însă el îi recu- 
noscu numărul de telefon și sună imediat. 

- Tocmai îmi foloseam unele dintre vechile mele 
legături, anunţă ea fără niciun preambul, și-am aflat 
două lucruri despre Byron Maddox-Davanal care s-ar 
putea să te intereseze. 

- Eşti o dulce, Beth. Ce-ai găsit? 

- Acest tip era adânc intrat în necazuri financiare 
şi, când spun asta, chiar înseamnă adânc de tot. De 
asemenea, a lăsat însărcinată o fată tânără, iar avocatul 
ei îi cerea compensaţii, și după ce a eșuat cu el, fami- 
liei Davanal. 

Șocurile informaționale, se gândi Ainslie, veneau 
ca niște valuri spumegânde, spărgându-se de țărm. 

- Necazuri mari sună bine, răspunse el. Şi mai e 
ceva ce-ai spus ultima dată când am discutat, că nu ai 
fi fost surprinsă dacă Byron s-ar fi sinucis. 

- Aşa se arată lucrurile? 

Beth părea surprinsă. 

- Este o posibilitate, deși nu prea inclin spre asta 
acum. Spune-mi mai multe despre problemele lui fi- 
nanciare. 

- Datorii la cărți. Byron era dator mafiei din Miami. 
Din belșug. Mai mult de două milioane de dolari. Îl 

amenințau cu moartea și, de asemenea, amenințau că 
se duc la Theodore Davanal. 

- Care nu le-ar fi plătit niciun cent. 

- Nu fi așa de sigur. Oricine a ajuns în stratosferă, 
precum Davanal, are anumite lucruri de ascuns, iar 
mafia s-ar putea să știe de ele. Dar dacă Theodore 1-a 
plătit, asta ar fi însemnat și sfârșitul traiului de parazit 
al lui Byron. 

Ainslie îi mulțumi din nou lui Beth, promițând 
s-o ţină la curent cu toate. 

Jorge revenise la biroul său, aflat lângă al lui Ainslie. 

- Cum rămâne cu teoria sinuciderii? O iei în serios? 

- O iau pe Sandra Sanchez în serios. Iar teoria 
tocmai a devenit și mai plauzibilă. 

Ainslie îi descrise discuţia lui cu Beth Embry. joie 
fluieră încetişor. 

- Dacă-i adevărat, inseamnă că tipa Davanal a min- 
țit. Am văzut-o la televizor, discutând despre „uci- 
derea brutală a soțului meu“. Deci, ce ascunde? 

Ainslie avea deja un răspuns posibil. Se baza pe ceva 
ce spusese prima dată Beth Embry și era un singur 
cuvânt: mândrie. lar Beth spusese asta despre fami- 
lie. Imaginea lor publică trebuia să fie impecabilă, să-i 
facă oameni superiori, ba chiar perfecţi. 

- O interogăm din nou pe doamna Davanal? i în- 
trebă Jorge. 

- Da, dar nu acum. Hai mai întâi să mai căutăm 
câte ceva. 

În aceeași zi, miercuri, Departamentul Procura- 
turii din Dade County puse cadavrul lui Byron Mad- 
dox-Davanal la dispoziția soției sale, Felicia, care anunță 
că un serviciu funerar și înmormântarea soțului ei 
decedat vor avea loc vineri. Cu toate că în cea mai 
mare parte a zilei de joi familia Davanal fu ocupată 
cu aranjamentele de înmormântare și, în consecință, 
detectivii se făcură neobservaţi, Malcolm Ainslie luă 
liftul din reședință, urcând două etaje, pentru a dis- 
cuta cu cei doi Vasquez, soț și soţie, care se îngrijeau 
de patriarhul Wilhelm Davanal. Îi găsi pe cei doi în 
apartamentul lor de la etajul trei. Erau prietenoși şi 
indatoritori și în mod clar le păsa de cel avut în grija 
lor. Da, aflaseră de dimineaţă de uciderea lui Byron 
și au fost șocați. Da, „domnul Wilhelm“ a aflat și el 
de crimă, însă nu va participa la funeralii, datorită 
presiunii psihologice induse. Nu, nu va fi posibil ca 
Ainslie să discute cu domnul Wilhelm pe parcursul 
acestei vizite deoarece el doarme. 

Karina Vasquez, de cincizeci și ceva de ani, soră 
medicală calificată, un personaj maternal și plin de 
responsabilitate, explică: 

- Bătrânul domn nu are prea multă energie și 
doarme foarte mult, mai ales în timpul zilei. Dar când 
e treaz, în pofida a ceea ce s-ar putea să auziți din par- 
tea familiei sale, e ascuțit la minte ca un tac. 

Soțul ei, Francesco, adăugă: 

- Uneori, mă gândesc la domnul Wilhelm ca la 
un ceas vechi și minunat. Într-o bună zi, se va opri 


DETECTIVUL 441 


și el, dar până atunci funcționează la fel de bine 
ca intotdeauna. 

- Nu pot decât să sper că se va vorbi și despre 
mine în acest fel cândva, spuse Ainslie. Continuă: 
Credeţi că bătrânul domn mi-ar putea spune ceva de- 
spre deces? 

- Nu m-ar mira, răspunse Karına Vasquez.. Este 
foarte implicat în problemele familiei, dar ține multe 
în el, iar Francesco și cu mine nu-i punem întrebări. 
Știu că domnul Wilhelm se trezește des noaptea, aşa 
că s-ar putea să fi auzit ceva. Dar încă n-am discutat 
despre asta, așa că va trebui să-l întrebaţi personal. 

Ainslie le mulţumi și conveniră să revină. 


Cu toate că nu îi rămăsese prea mult timp, Felicia 
se străduise să pregătească funeralii mărețe pentru soțul 
ei decedat. Biserica aleasă, una imensă, era cea episco- 
pală St Paul, din Coral Gables. Buletine de presă fură 
distribuite în mass-media, iar pe postul de televiziune 
WBEQ se difuzară anunţuri. Magazinele Davanal din 
Miami au fost închise ump de tre: ore, pentru ca anga- 
jații să poată participa şi fu pus în circulație un aver- 
tisment, transmis prin viu grai, că oricine se va folosi 
de acest răgaz pentru propriul său interes va fi trecut 
pe lista neagră. Se făcură aranjamente și pentru ofici- 
erea unui Recviem Euharistic, cu tot corul, un epis- 
cop, un diacon și canon. Printre purtătorii sicriului 
se numărau primarul orașului, doi senatori statali și 
un congresman, cu toţii atrași de convocările trans- 
mise de Davanal: ca pilitura de fier de un magnet. 

Biserica fu arhiplină, cu toate că absentau în mod 
izbitor chiar Theodore și Eugenia Davanal, aflaţi încă 
la Milano. 

Malcolm Ainslie, Jorge Rodriguez și Jose Garcia 
erau şi ei prezenţi la funeralii, dar nu în calitate de 
participanți îndoliați, ci ca observatori, ochii lor cer- 
cetând întreaga congregaţie. În pofida suspiciunilor 
proaspăt reaprinse privind o sinucidere, posibilitatea 
ca Byron Maddox-Davanal să fi fost ucis nu fusese 
eliminată, iar experienţa arăta că unii dintre criminali 
erau atraşi morbid de funeraliile victimelor. 

În afară de detectivi, trei polițiști din echipa de 
identificare, folosind aparate de fotografiat ascunse, rea- 
lizară discret fotografii ale participanților şi ale nume- 
relor de înmatriculare de la mașinile lor. Pe la sfârşitul 
amiezii, în timp ce detectivii se întorseseră la birourile 
lor de la secția Omucideri, un ofiţer în uniformă de 
la Biroul de Imigrări, fu escortat în interior şi apoi con- 
dus la Garcia. Se cunoşteau, dădură mâna. 

- M-am gândit să-ți aduc asta, zise omul de la 
Imigrări. 

Îi întinse detectivului un plic. 

- Sunt amprentele acelea pe care le-ai cerut. Toc- 
mai au sosit prin e-mail din Londra. 

- Hei, mulțam mult! 

Garcia, entuziast ca de obicei, radia. Sporovoiră 
puţin, apoi detectivul îl conduse pe oaspete afară. 

Revenit la birou, Garcia așteptă puţin să termine 
Ainslie conversaţia sa telefonică, apoi renunţă şi se 
indreptă spre Departamentul Identificări, să discute 

cu Julio Verona. Garcia se întoarse peste zece minute. 
Apropiindu-se de Ainslie, îl strigă: 

- Hei, sergent, avem una fierbinte de tot! 

Ainslie se răsuci cu tot cu scaun. 

- E ucălosul ăla de Holdsworth; ţi-am spus că 
minte. Amprentele acelea pline de sânge, de pe ceasul 
mic, se potrivesc perfect cu ale lui. Iar secția Identifi- 
care a primit fişa sangvină. Sângele de pe ceas este de 
aceeași grupă cu a victimei. 

- Bine lucrat, Tataie... 

Ainslie fu întrerupt de un strigăt de la un alt pupitru. 

- Telefon pe linia șapte, pentru sergentul Ainslie. 

Făcându-le celorlalți semn să aștepte, Ainslie își 
ridică telefonul și se prezentă. Îi răspunse o voce: 

- Sunt Karina Vasquez, domnule sergent. Dom- 
nul Wilhelm este treaz şi-a zis că este încântat să vă 
primească. Cred că știe ceva. Dar vă rog, veniți repede. 
Ar putea adormi în orice clipă. 

Punând telefonul în furcă, Ainslie oftă. 

- Veşti mari, Jose ne dă o grămadă de ronțăit, dar 
mai e ceva de care trebuie să mă ocup în primul rând. 


La primul etaj al reședinței Davanal, doamna 
Vasquez îl conduse pe Ainslie până într-un dormitor 
spațios cu lambriuri elegante din stejar şi ferestre mari 
cu vedere la Golful Biscayne. În faţa ferestrelor era 
un pat cu baldachin, iar în el se afla un personaj slab 
şi scofâlcit, sprijinit în perne: Wilhelm Davanal. 

- Dânsul este domnul Ainslie, anunță doamna 
Vasquez. Este polițistul pe care v-aţi declarat de acord 
să-l întâlniți, domnule Wilhelm. 

În timp ce vorbea, aduse un scaun și-l așeză aproape 
de pat. 

Personajul din pat dădu din cap şi făcu semn spre 
scaun, spunând moale. 

- Şezi. 

- Mulţumesc, domnule. 

A 

In timp ce Ainslie lua loc, Vasquez murmură 
din spate: 

- Vă deranjează dacă rămân? 

- Nu. Aș prefera să fiți aici. 

Dacă ieşea la iveală ceva semnificativ, un martor 
se va dovedi util. 

Ainslie privi spre bătrânul dinaintea sa. 

În pofida vârstei şi a slăbiciunii, Wilhelm Davanal 
rămăsese un personaj aristocratic, cu trăsături de pa- 
săre de pradă. Părul său era alb în totalitate, subțire 
ȘI pieptănat cu grijă. Își ținea capul drept și ridicat. 
Numai pungile de piele căzute pe obraji și gât, ochii 
apoși şi un tremur al mâinii îi trădau trupul bătrân, 
de aproape un secol de trai și uzură. 

- Păcat de Byron. 

Bătrânul vorbea cu un glas slab, pe care Ainslie 
se chinuia să-l audă. 

- N-avea o șiră a spinării prea grozavă, iar în afu- 
risitele noastre de afaceri asta nu-i prea bine, dar mie 
mi-a plăcut. Venea adesea să mă vadă; nu prea mulți 

fac asta, sunt prea ocupați. Uneori Byron îmi citea. 
Ştii cine l-a ucis? 

Ainslie se decise să fie direct. 

- Nu suntem siguri că a făcut-o cineva, domnule. 
Examinăm și posibilitatea sinuciderii. 

Expresia bătrânului nu se schimbă. Părea să medi- 
teze, apoi zise: 

- Nu mă surprinde. Odată mi-a spus că viaţa lui 
era goală. 

Ainslie își scrise câteva notițe scurte. Vasquez îi 
şopti din spate: 

- Nu vă pierdeţi vremea, domnule detectiv. Dacă 
aveți întrebări de pus, faceţi-o repede. 

Ainslie dădu din cap. 

- Domnule Davanal, lunea trecută sau mai degrabă 
marți dimineaţa, foarte devreme, aţi auzit vreun sunet 
care ar fi putut fi foc de armă? 

De data asta, vocea răsună mai tare. 

- Am auzit impușcătura. Tare. Mi-am dat imediat 
seama ce era. Știu și ora. 

- Ce oră era, domnule? 

- La câteva minute după ora cinci şi jumătate. Am 
un ceas cu indicatoare luminoase. 

Cu o mână tremurândă, bătrânul gesticulă spre 
o măsuţă așezată în stânga sa. Ainslie își aminti că 
Sandra Sanchez estimase că moartea lui Byron Mad- 
dox-Davanal survenise între orele 5.00 şi 6.00 A.M. 

- Domnule Davanal, după împușcătură ați mai 
auzit şi altceva? 


446 ARTHUR HAILEY 


- Da, aveam fereastra deschisă. După câteva mi- 
nute, a fost multă zarvă jos. Și prin curtea interi- 
oară. Voci. 

— Aţi recunoscut vocea cuiva? 

- Holdsworth. Este... 

Glasul bătrânului deveni nesigur. Ainslie interveni: 

- Da, știu că este majordomul. Ați mai recunoscut 
Și pe altcineva? 

- Cred că... cred că era... 

Cuvintele se stinseră și apoi zise slăbit: 

- Nişte apă. 

Vasquez i-o aduse și-i țņinu paharul în timp el sor- 
bea. Apoi ochii lui Wilhelm se închiseră adormiți, iar 
capul îi căzu înapoi. Sora medicală îl așeză pe pernă, 
apoi se întoarse spre Ainslie. 

- Deocamdată, asta-i tot, domnule detectiv. Dom- 
nul Wilhelm va dormi probabil șapte sau opt ore. 
V-am avertizat. 

Se întinse, aranjându-l pe bătrân în pat ca să-i fie 
confortabil, iar o clipă mai târziu: 

- Am să vă conduc afară. 

După ce ieșiră din dormitor, Ainslie se opri. 

- Doamnă Vasquez, știu drumul spre ieșire și mă 
descurc și singur. Dar acum v-aș ruga să faceți ceva 
mult mai important. 

Fa-i aruncă o privire curioasă. 

- Despre ce este vorba? 

- Mai târziu, este posibil să vă cer o declaraţie sub 
jurământ despre întrebările și răspunsurile pe care 
tocmai le-aţi auzit. Aşa că v-aș fi recunoscător dacă 

v-aţi duce într-un loc liniştit şi-aţi scrie tot ce vă amin- 
tiți din discuţia mea cu domnul Davanal. 

- Bineînțeles, am s-o fac, zise Karina Vasquez. Doar 
să-mi spuneți când aveţi nevoie de mine. 


În timp ce Ainslie se întorcea la Omucideri, se 
intrebă dacă numele pe care aproape că-l pronunţase 
Wilhelm Davanal era Felicia. 

- Vreau un mandat de arestare pentru Humphrey 
Holdsworth, sub acuzația de ucidere a lui Byron Mad- 
dox-Davanal, îi spuse Ainslie locotenentului Newbold. 

Ainslie, Jorge Rodriguez şi Jose Garcia se aflau în 
fața locotenentului, în biroul său. Cu câteva minute 
mai devreme, Ainslie, citind din notițele sale, descri- 
sese dovezile acumulate împotriva lui Holdsworth. 

- Amprentele sale au fost singurele de pe ceasul 
de pe birou, cu sângele victimei pe el. De aceea, ținând 
cont de distanţa dintre ceas și cadavru, ceasul trebuie 
să fi fost ridicat de Holdsworth şi pus pe birou. De 
asemenea, mai era sânge și pe două dintre amprentele 
lui Holdsworth, cu toate că încă nu le-am identificat. 
Holdsworth a mințit într-o declaraţie dată detectivului 
Garcia, când a susținut că nu ştia nimic de uciderea 
lui Byron Maddox-Davanal, decat după ce i-a spus 
Felicia Maddox-Davanal și după ce ea a sunat la 911, 
ceea ce ştim Că s-a întâmplat la ora șapte treizeci şi doi 
dimineaţa. Contrazicând declarația lui Holdsworth, 
Wilhelm Davanal afirmă că aproximativ la ora cinci 
treizeci dimineaţa, în ziua crimei, a auzit un foc 
puternic de armă, apoi peste câteva minute, vocea lui 

Holdsworth. Îl cunoaşte bine pe majordom. Vocea 
venea de sub fereastra deschisă a dormitorului domnu- 
lui Davanal, în curtea interioară de lângă locul faptei. 

- Voi, toți, credeți că Holdsworth a comis crima? 
intrebă Newbold. 

Îi răspunse Ainslie: 

- Fie vorba între noi, sir, nu. Însă avem destul cât 
să-l reținem, să-l băgăm în sperieţi și să-l facem să vor- 
bească. Ştie tot ce s-a petrecut la locul crimei; suntem 
toți trei de acord cu asta. 

Se uită la ceilalți doi. 

- Domnul sergent are dreptate, sir, interveni Gar- 
cia. Și este singura cale prin care vom stoarce adevărul 
de la el. Cat despre Lady Macbeth de acolo, e mai mult 
ca sigur că nu-și va deschide buzele ei de crin. 

Rodriguez dădu din cap, întărind spusele. 

- Dacă aprob asta, spuse Newbold, ce planuri 
ai, Malcolm? 

— Să iau mandatul diseară, apoi să găsesc un jude- 
cător care să mi-l semneze. Mâine-dimineaţă, devreme, 
mergem impreună cu un echipaj cu mașina lor de 
patrulare să-l ridicăm pe Holdsworth. In cătușe și 
indesat în maşină, va avea la ce să mediteze; de ase- 
menea, cu cât il scoatem mai repede din reședința 
Davanal, cu atât mai bine. 

— Pare să fie cel mai bun plan pe care-l avem, zise 
Newbold. Așa că da-i drumul. 


Era pe la începutul serii când Ainslie ajunse la sediul 
procuraturii statale, pe Northwest Twelfth Avenue. 

Îi telefonase lui Curzon Knowles ȘI ştia Că acesta-l 
aştepta. Așezat în biroul procurorului, Ainslie îi des- 
crise probele impotriva lui Holdsworth. Knowles era 
la curent cu cazul. 

- Pare să fie suficient pentru un mandat, aprecie 
el. Dar vom avea nevoie de mai mult pentru o con- 
damnare. Presupun că nădăjduiești la o mărturisire. 

Îl privi pe Ainslie cu şiretenie. 

- Sau poate de vreun indiciu în altă parte. 

Înainte de a deveni avocat, Knowles fusese detec- 
tiv în poliţia din New York și ştia din experiență că 
uneori căile de a rezolva un caz de crimă urmau un 
traseu întortocheat. Etic vorbind, Ainslie știa că nu 
ar trebui nici măcar să discute despre posibila folosire 
incorectă a unui mandat de arestare şi răspunse prudent: 

- Există mereu alte posibilități, domnule procu- 
ror, însă în acest moment Holdsworth este princi- 
palul nostru suspect. 

Procurorul zâmbi. 

- Lucrul ciudat este că, atunci când am văzut locul 
faptei și cunoscându-l vag pe Byron, primul meu gând 
a fost că-i vorba de sinucidere. Însă cei din clanul Da- 
vanal nu-și pun capăt vieții, nu-i așa? 

Cu toate că Knowles avea o privire necruțătoare, 
Ainslie nu spuse nimic. 

Procurorul se ridică. 

- Secretara mea a plecat acasă. Hai'să vedem cât 
de bine mă pricep eu la computere. 

Se duseră în biroul de-afară, unde Knowles, folo- 
sindu-se de numai două degete la tastatură, dar altfel 

destul de abil, pregăti o depoziție sub jurământ, iar 
Ainslie jură formal şi o semnă. Urmă un mandat 
de arestare. 

- Acum, zise Knowles, după ce încheie toate for- 
malitățile, hai să vedem ce judecători de serviciu avem. 

Revenind la biroul său, scoase o listă care-i arătă 
că erau trei judecători disponibili pentru urgenţe în 
afara programului, împreună cu numerele lor de tele- 
fon şi adresele. 

- Ai vreo preferință? 

Îi transmise lista. 

- Eu l-aș încerca pe Detmann. 

Ainslie mai apăruse înaintea lui Ishmael Detmann 
ca martor, în mai multe ocazii, și era de ajutor dacă 
judecătorul il cunoștea pe polițistul care solicita man- 
datul. 

- Am să-l sun eu. 

Peste câteva momente, Knowles relată: 

- Soția judecătorului spune că acum stau la cină, 
dar soțul e: va fi disponibil cam când ajungi tu acolo. 


Judecătorul Detmann stătea într-o casă mică în 
Miami Shores şi deschise chiar el ușa de la intrare. Impu- 
nător, demn şi incărunțut, îl conduse pe Ainslie într-un 
cabinet de lucru unde doamna Detmann le aduse câte-o 
cafea. Așezaţi față în față pe scaune, judecătorul își 
ridică ochii de pe hârtule prezentate de Ainslie. 

- L-ai găsit pe ticălos destul de repede. Ai un do- 
sar beton? 

- Credem că da, domnule judecător, la fel şi pro- 
curorul statal. 

Din nou, Ainslie era prudent, ştiind că indiferent 
ce se va întâmpla în ziua următoare, va deveni fapt 
public. Judecătorul privi în jos. 

- Knowles, da, a apărut inaintea mea de multe ori. 
Păi, materialul lui este destul de bun din punctul meu 
de vedere. 

Judecătorul se intinse după stilou și semnă. 


Acasă, Ainslie își fixă deşteptătorul de pe noptieră 
să sune la ora 5:00 dimineaţa. 

Pe întuneric, la ora 5:50, el și Jorge Rodriguez 
intrară pe proprietatea Davanal într-o mașină civilă, 
urmată de o mașină alb-albastră a poliției din Miami. 
În cea de-a doua mașină erau doi polițiști în uniformă, 
unul dintre ei sergent. La intrarea principală a reşe- 
dinţei, toți cei patru poliţişti ieșiră din mașini şi, aşa 
cum se convenise in prealabil, Rodriguez conducea 
acțiunea. În fața ușilor duble, masive, apăsă butonul 
soneriei și-l ținu așa timp de câteva secunde. După o 
pauză, apăsă din nou, apoi de mai multe ori, insistent. 
De data asta, din interior se auziră zgomote și o voce 
de bărbat spunând: 

- Bine, bine, indiferent cine-o fi! Vin! 

Urmă sunetul unui zăvor tras şi una dintre ușile 
duble se crăpă câțiva centimetri, oprită de un lanţ de 
siguranţă. Deschizătura dezvălui faţa majordomu- 
lui Holdsworth. 


Rodriguez anunță: 

- Suntem polițiști. Daţi lanţul Jos, vă rog. 

Se succedară câteva zgomote metalice, apoi în cele 
din urmă, ușa se deschise larg, ieșind la iveală că Holds- 
worth se îmbrăcase la repezeală; cămașa-i era deschisă 
parțial și-și trăgea pe el o haină. Când dădu cu ochii 
de grupul de afară, protestă: 

- Pentru numele lui Dumnezeu! Ce-i așa de urgent? 

Jorge se apropie. Vorbind clar și răspicat, declară: 

- Humphrey Holdsworth, am un mandat pentru 
arestarea dumneavoastră, sub acuzaţia de a-l fi ucis 
pe Byron Maddox-Davanal. Vă previn că aveţi drep- 
tul de nu spune nimic... Nu trebuie să vorbiți cu mine 
sau să răspundeţi vreunei întrebări... 

Lu: Holdsworth îi căzu falca, pe fața sa citindu-se 
șocul și faptul că nu-i venea să creadă. 

- Vă rog! Aşteptaţi! imploră el dintr-o răsuflare. 
Trebuie să fie o greșeală. Nu pot fi eu... 

Nepăsător, Jorge continuă: 

— Aveţi dreptul la un avocat. Dacă nu vă puteți 
permite un avocat, vă va fi oferit unul din oficiu... 

- Nu! Nu! Nu! ţipă Holdsworth, repezindu-se spre 
documentul ținut in mână de Rodriguez. Dar Ain- 
slie fu mai rapid. Înaintând, îl apucă pe Holdsworth 
de braț şi-i ordonă: 

- Tacı și ascultă! Nu-i nicio greșeală. 

Când Rodriguez încheie, îi spuse lui Holdsworth: 

- Puneţi-vă mâinile la spate. 

Înainte ca Holdsworth să-și dea seama ce se îintâm- 
plă, fu încătușat. Ainslie le făcu semn polițiștilor 
în uniformă. 

- Îl puteţi lua acum. 

- Oh, ascultați! se milogi Holdsworth. Nu-i cinstit, 
nu-i drept! În afară de asta, trebuie să-i spun doam- 
nei Davanal! Va şti ea ce să facă. 

Însă poliţiştii în uniformă îl împinseră spre mașina 
lor de patrulare. Deschizând ușa din spate, îl impin- 
seră pe Holdsworth înăuntru, apăsându-i capul pentru 
a evita marginea caroseriei. Apoi cu arestatul în locul 
zăbrelit din spate, zbătându-se și pipând, alb-albastra 
se puse în mișcare. 

Poliţiştii în uniformă îl predară pe Holdsworth 
la sediul secției Omucideri, unde fu plasat într-o ca- 
meră pentru interogatorii și legat cu cătușele de un 
scaun. Ainslie și Rodriguez, sosiți la scurt timp după 
aceea, îl lăsară jumătate de oră singur acolo, apoi in- 
trară impreună în camera de interogatorii. Se aşezară 
in fața arestatului, despărțiți de o masă mare, din metal. 

Holdsworth ii străfulgeră cu privirea, insă când 
glăsui, era mai calm decât fusese în casă. 

- Vreau imediat un avocat și vreau să-mi spuneți... 

- Stop! 

Ainslie îşi ridică mâna. 

- Vrei un avocat şi vei primi unul. Dacă sosește 
aici avocatul tău, nu te putem interoga și nu-ți putem 
răspunde la întrebări. Mai întâi, sunt ceva formalități 
minore de terminat. 

Ainslie îi făcu un semn lui Rodriguez, care des- 
chise un dosar și scoase un blocnotes și un formular. 

Rodriguez întrebă: 

- Numele dumneavoastră, vă rog. 

= ÎI ştiţi perfect, se răsti Holdsworth. 

Ainslie se aplecă înainte și rosti calm: 

- Dacă cooperezi, asta se va termina mai repede. 

O pauză. Apoi: 

- Humphrey Howard Holdsworth. 

— Data naşteru? 

După ce toate datele de rutină fură adunate, Rodri- 
guez îi îinmână formularul. 

- Vă rog, semnaţi aici. Spune că aţi fost informat 
cu privire la drepturile dumneavoastră şi că ați ales 
să nu răspundeţi niciunei întrebări decât în prezența 
avocatului dumneavoastră. 

- Cum aş putea s-o semnez? 

Cu mâna sa stângă, Holdsworth gesticulă spre 
dreapta, încă prinsă cu cătușe de scaun. 

Rodriguez îi scoase cătușele. 

În timp ce Holdsworth îşi freca încheietura mâinii 
drepte și se holba bănuitor spre formularul tipărit din 
faţa lui, Ainslie se ridică de pe scaun. 

- Nu durează decât un minut, îi spuse el lui Jorge 
ȘI se duse spre ușă. 

Deschizând-o, își scoase capul pe hol și strigă, fără 
a se adresa cuiva: 

- Hei, nu te osteni încă să-mi aduci amprentele 
alea vechi din Anglia. Aşteptăm un avocat, așa că-mi 
trebuie mai târziu. 

Holdsworth întoarse brusc capul. 

- Ce-i cu amprentele din Anglia? 

- Îmi pare rău. 

Revenind, Ainslie clătină din cap. 

- Nu putem discuta până nu vine avocatul tău. 

- Un moment, făcu Holdsworth nerăbdător. Și 
cât durează până vine? 

Rodriguez dădu din umeri. 

- Este avocatul dumneavoastră. 

Holdsworth era indignat. 

- Vreau acum să știu ce-i cu amprentele! 

- Vreți să spuneți că doriți să discutaţi fără să mai 
așteptați avocatul? 

- Da! Da! 

- Atunci nu semnaţi formularul pe care vi l-am 
dat. Iată altul, care arată că aţi fost informat asupra 
drepturilor dumneavoastră și ați decis să... 

- Nu contează! 

Holdsworth apucă un pix şi scrijeli o semnătură. 
Se intoarse spre Ainslie. 

- Spune-mi acum. 

- Amprentele sunt ale tale. Au fost prelevate acum 
treizeci și şase de ani. 

Vocea lui Ainslie era liniștită şi calmă. 

- Am pus să ne fie trimise din Anglia și se potri- 
vesc cu cele de pe ceasul de birou găsit la locul crimei. 
Avea pe el sângele victimei. 

Urmară câteva secunde de tăcere, apoi Holdsworth 
spuse sumbru: 

- Da, îmi amintesc că am ridicat blestematul acela 
de ceas şi l-am pus pe birou. Nu m-am gândit. 

Ainslie întrebă: 

- De ce l-ai ucis pe Byron Maddox-Davanal, dom- 
nule Holdsworth? 

Chipul majordomului se strâmbă de emoție, 
apoi izbucni: 

- N-am omorât pe nimeni! N-a fost nicio crimă! 
A fost o sinucidere, imbecilul ăla s-a sinucis. 

Spunând asta, toată stăpânirea de sine a lui Holds- 
worth se sfărâmă. Ținându-și capul în mâini, se legăna 
deprimat dintr-o parte în alta și glăsui poticnit: 

- l-am spus doamnei Davanal că n-o să meargă, 
că polițiștii sunt isteţi Și Că va ieși totul la iveală. Dar 
nu! Nu m-a ascultat, ea ştie cel mai bine, totul! Însă 
a greșit. Şi-acum, iată. 

Când Holdsworth își ridică privirile, ochii-i îno- 
tau în lacrimi. 

- Vechea tărășenie din Anglia, zise el, motivul pen- 
tru care am fost amprentat, am declarat-o. 

— Ştim de asta, îi spuse Rodriguez. E un fleac, nici 
nu contează. 

— Sunt in America de cincisprezece ani. 

Holdsworth hohotea acum. 

- N-am avut nicio problemă, iar acum sunt acuzat 
de crimă... 

- Dacă tot ce ne-ai spus se dovedeşte real, acuzația 
de crimă va fi probabil retrasă, spuse Ainslie. Totuși, 
incă ai necazuri serioase și ce vrem noi de la tine este 
să cooperezi total prin răspunsurile tale la toate intre- 
bările noastre, să nu ascunzi nimic. 

- Întrebați ce vreți. 

Holdsworth se îndreptă de spate și-și ridică privirile. 

- Am să vă spun tot. 

După cum se dovedi, lucrurile erau simple: 

Cu patru zile în urmă, la ora 5:30 dimineaţa, atât 
Holdsworth cât și Felicia Maddox-Davanal fură tre- 
ziţi de bubuitura produsă de un foc de armă. Îmbră- 
caţi încă în pijamale, s-au întâlnit pe holul principal 
de la etaj și-au intrat în cabinetul de lucru și sală de 
gimnastică al lui Byron, găsindu-l mort, după ce-i ră- 
măsese numai o parte din cap. Pistolul era în mâna 
lui dreaptă. 

- Mie mi-a venit rău, nu știam ce să fac, le spuse 
Holdsworth lui Ainslie și Rodriguez. Dar doamna 
Davanal era calmă. Întotdeauna a fost puternică. A 
preluat controlul situaţiei și a inceput să dea dispozi- 
ţii, amândoi considerând că eram singurii treji din casă. 

Potrivit spuselor lui Holdsworth, Felicia declarase 
că „Nimeni nu trebuie să afle că soțul meu s-a sinu- 
cis“. A continuat, spunând că ar fi o rușine îngrozi- 
toare pentru întreaga familie, iar domnul Theodore 
nu ar ierta-o niciodată dacă acest lucru ar deveni pu- 
blic, așa că trebuia să pară a fi crimă. 

Holdsworth spuse: 

- Am încercat să-i spun că nu va merge. Am aver- 
tizat-o că poliţia e isteață și că totul se va afla, dar nu 
m-a ascultat. A spus că a fost impreună cu reporterii 
de televiziune în numeroase locuri unde se comiseseră 
crime și Că știa să facă în asemenea fel, încât lucrurile 
să pară așa cum dorea ea. De asemenea, mi-a cerut 
loialitate totală, spunând că datoram o mulțime de 
lucruri familiei Davanal, ceea ce-i adevărat, însă acum 
aş dori să... 

- Rezumă-te la fapte, Îl întrerupse Ainslie. Ce s-a 
întâmplat cu pistolul? 

- Doamna Davanal l-a luat din mâna domnului 
Byron. Era una dintre armele pe care le ținea în cabi- 
netul de lucru. 

Ainslie își aminti de replica Feliciei, când întrebase 
dacă atinsese sau mutase ceva din loc în timp ce rămă- 
sese singură lângă cadavrul soţului ei: „N-am supor- 
tat nici să mă apropii de Byron sau de biroul acela...“ 

- Unde-i acum pistolul? 

Holdsworth ezită: 

- Nu ştiu. 

Rodriguez își ridică nasul din notițele pe care le lua. 

- Ba da, știți. Sau aveţi o idee cam pe unde ar fi. 

- Mai departe, doamna Davanal m-a întrebat cum 
să scăpăm de pistol, în așa fel încât să nu mai fie găsit 
niciodată. Am sfătuit-o să-l arunce într-un canal de 
scurgere; există unul la un cvartal mai încolo. 

- Și-a făcut asta? 

- Nu știu. N-am vrut să ştiu. lar acesta-i adevă- 
rul adevărat. 

— Și toate urmele acelea de-afară, ușa forțată, urmele 
de pantofi? Cine-a făcut asta? insistă Rodriguez. 

- Mă tem că eu am făcut-o. Pentru ușă am folosit 
o şurubelniţă mare, iar pentru urmele de pași, mi-am 
pus una din perechile mele de pantofi Nike. 

- Asta a fost ideea doamnei Davanal? 

Holdsworth afişă o expresie rușinată. 

- Nu, a fost a mea. 

- Unde sunt acum șurubelniţa și pantofii? 

-În aceeaşi dimineață, înainte de venirea poliției, 
am ieșit pe stradă și le-am aruncat la o ghenă de gunoi. 
A fost golită în ziua următoare. Am verificat. 

— Asta-i tot? întrebă Ainslie? 

- Cred că da... Oh, mai este ceva. Doamna Dava- 
nal a luat niște săpun și apă caldă și a spălat mâna dom- 
nului Byron, cea în care a ţinut pistolul. Zicea că face 
asta ca să curețe pulberea arsă, de care aflase tot de la 
cei din televiziune. 

— Aţi învăţat ceva din toate astea? întrebă Rodriguez. 

Pentru prima oară Holdsworth zâmbi. 

- Doar că am avut dreptate când am spus că poli- 
a-i isteață. 

Reprimându-și un zâmbet, Ainslie spuse: 

- Nu fi tu prea încrezător; încă mai ai destule 
pentru care trebuie să răspunzi. Minţind, ai ingreunat 
o anchetă a poliției, ai ajutat la ascunderea urmelor 
şi s-au plasat dovezi false. Așa că, deocamdată, te ți- 
nem aici. 

La scurt timp după aceea, un polițist in uniformă 
il escortă pe Holdsworth într-o celulă din arest. 

Când rămaseră numai ei doi, Jorge îl întrebă pe 
Ainslie: 

— Și-acum, ce urmează? 

- E vremea să ne prezentăm condoleanţele noastre 
Felicie: Davanal. 


Felicia Davanal nu era acasă. Era ora 7:50 dimi- 
neața. Nimeni: nu știa unde plecase. Karina Vasquez, 

stând în sala din față împreună cu cei doi detectivi, 
le explică: 

- Tot ce ştiu este că doamna Davanal a ieșit din reşe- 
dință într-o grabă extraordinară și părea supărată. Apoi 
am auzit-o plecând și gonind pe alee cu mașina el. 

În absenţa majordomului, sora medicală a lui Wil- 
helm Davanal părea că preluase și treburile din partea 
de jos a casei. Adăugă: 

- S-ar putea să fi avut legătură cu domnul Holds- 
worth. 

Doamna Vasquez se uită de la un detectiv la altul. 

- Dumneavoastră l-aţi luat, nu? L-aţi arestat? Ne- 
vastă-sa este înnebunită. Dă telefoane, încercând să 
găsească un avocat. 

- S-au întâmplat o mulțime de lucruri, zise Ainslie 
pe un ton neutru. Pe aici s-au petrecut sperjururi și 
inşelătorii, după cum probabil că știți. | 

- De atâta lucru mi-am dat și eu seama, admise 
Vasquez. 

Apoi îi veni o idee neașteptată: 

- Poate că doamna Davanal s-a dus să vă caute pe 
dumneavoastră. 

- Este posibil, se învo: Rodriguez. 

Contactă Omuciderile prin radio, apoi îi spuse 
lui Ainslie: 

- Nu, n-a fost pe acolo. 

Din spatele lor se auziră pași grăbiţi când apăru 
Francesco Vasquez. Zise pe nerăsuflate: 

- Doamna Davanal se află în studioul WBEQ! Toc- 
mai s-a anunțat că va intra În emisie, în direct, la ora 
opt, pentru a discuta despre moartea soțului ei. 

- Asta înseamnă peste trei minute, zise Ainslie. 
Unde-am putea să ne uităm? 

- Urmaţi-mă, îi instrui doamna Vasquez, iar 
ceilalți se luară după ea, în timp ce-i conduse de-a lun- 
gul coridorului și apoi într-o sală de cinema echipată 
excelent. Unul dintre pereți era acoperit, aproape în 
întregime, de un ecran uriaș de televizor. Francesco 
Vasquez se duse la un pupitru de comandă pe care-l 
acţionă, și pe ecran apăru finalul unui clip publicitar, 
acompaniat de un sunet stereo puternic. Urmă o ima- 
gine și sigla WBEQ Ştirile de Dimineaţă, apoi o pre- 
zentatoare de știri, la pupitrul ei, anunțând: 

- În exclusivitate pentru WBEQ, o dezvăluire de 
maximă importanță în ceea ce priveşte moartea, despre 
care se crede că a fost crimă, lui Byron Maddox-Da- 
vanal. O avem aici pe doamna Felicia Maddox-Dava- 
nal, directorul plin al acestui: post. 

Un cadru rapid se termină cu un prim-plan al feţei 
Feliciei. Era extrem de frumoasă. Ainslie bănui că o 
ajutase și un expert în machiaj. Expresia ei era sobră. 

Doamna Vasquez, aflată în sala de cinema, arătă 
spre două rânduri de fotolii. 

- Puteți lua loc. 

- Mulţumesc, nu, zise Ainslie. 

El și Rodriguez rămaseră în picioare, împreună 
cu cei doi Vasquez. 

Cu o voce clară și neutră, privind direct spre ca- 
mera de luat vederi, Felicia incepu: 

- Mă aflu aici, umilă și plină de regrete, pentru a 
face o mărturisire publică și pentru a-mi cere scuze. 
Mărturisiresc că soțul meu, Byron Maddox-Davanal, 
nu a fost ucis, precum am pretins eu și alții la indem- 
nul meu. Byron a murit de propria sa mână, s-a sinu- 
cis. Este mort și nu mai poate fi nici învinovățit și nici 
condamnat. Totuși, aceste două lucruri, vină și con- 
damnare, pot și trebuie să-mi fie atribuite mie. Până 
la acest moment al adevărului, am minţit cu privire 
la maniera în care a murit soțul meu, i-am înșelat pe 
prieteni și pe cei din familie, am făcut declarații min- 
cinoase în fața presei și a poliției, am ascuns probe 
și am creat piste false. Nu știu ce pedeapsă mi se va 
da pentru asta, dar, orice-ar fi, voi accepta. Prieteni, 
concetăţeni din Miami, polițiști și telespectatori, imi 
cer iertare față de voi toți. Iar acum, după ce-am făcut 
această mărturisire şi mi-am cerut iertare, am să vă 
spun de ce-am acționat atât de eronat. 

Ainslie îi șopti lu: Rodriguez: 

- Căţeaua e din nou cu un pas inaintea noastră. 

- Ştia că Holdsworth va ceda, murmură Rodri- 
guez, așa că a făcut asta inainte să ajungem noi la ea. 

Ainslie făcu o grimasă. 

- O să iasă din asta mirosind ca florile de primăvară. 

- Va trebui să vă treziți mult mai devreme ca s-o 
incolțiți pe doamna Davanal, zise Karina Vasquez. 

Felicia continuă cu glasul mai coborât, dar limpede: 

- Din fragedă tinereţe, impărtășind vederile celor- 
lalți membri ai familiei, am considerat suicidul ca pe 
un act rușinos de lașitate, pentru evitarea tragerii la 
răspundere, un act care-i obligă pe ceilalți să curețe 
mizeria lăsată în urmă. Desigur, excepţie fiind atunci 
când cineva vrea să pună capăt durerii ingrozitoare 
a unei boli incurabile. Dar nu a fost cazul și cu moar- 
tea soțului meu, Byron Maddox-Davanal. Mariajul 
nostru, trebuie să fiu sinceră în continuare în această 
privinţă, n-a fost cu totul satisfăcător. Spre marea mea 
tristeţe, n-am Copil... 

Privind și ascultând, Ainslie se întrebă cât de mult 
se pregătise Felicia pentru asta. Cu toate că vorbele 
ei păreau spontane, se indoia că era chiar așa. S-ar putea 
să folosească un teleprompter; fusese destul timp pen- 
tru copierea oricărui text și, în fond, controla postul 
de televiziune. 

- Trebuie să precizez, spunea acum Felicia, că în- 
treaga vină nu o poartă nimeni altcineva în afară de 
mine. Un membru al personalului: reședinței mele 
m-a sfătuit să nu fac ceea ce-am făcut. Neinspirată, 
i-am ignorat sfatul și-aş vrea in special ca el să nu fie 
invinovăţit de nimic... 

- ÎI lasă pe Holdsworth din gheare, murmură 
Rodriguez. 

- Nu ştiu, continuă Felicia, ce probleme reale sau 
imaginare l-au determinat pe soțul meu să-și pună 
capăt zilelor... 

- Ştie al naibii de bine, răbufni Rodriguez. 

Ainslie o luă din loc. 

- Ne pierdem vremea pe aici, spuse el. Hai să 
plecăm. 

În urma lor, în timp ce se îndepărtau, puteau auzi 
răsunând glasul Feliciei. 


De la biroul său de |a Omucideri, Ainslie îl sună 
pe Curzon Knowles. 

- Da, am văzut-o pe cucoană, spuse procurorul, 
ca răspuns la întrebarea lui Ainslie. Dacă ar exista o 
secțiune a Premiilor Emmy pentru „Ipocrizie cât casa“ 
s-ar califica pentru asta. 

- Crezi că ceilalți vor fi de acord? 

- Nu. În afară de procurorii și polițaii cinici, toți 
ceilalți vor crede că-i o nobilă și rasată aristocrată Da- 
vanal în acţiune. 

— Și ce facem cu acuzaţiile? 

- Glumești, desigur. 

- Chiar glumesc? 

- Malcolm, singurul lucru pe care-l ai impotriva 
acestei femei este că a furnizat informaţii false unui 
polițist și că a îngreunat o investigaţie, ambele fiind 
contravenţii. Cât despre aducerea ei în instanță, mai 
ales că este o Davanal și având la dispoziţie cei mai 
buni avocaţi pe care-i poate angaja pe bani grei, niciun 
procuror de aici nu se va atinge de ea. Iar în caz că 
te întrebai, m-am dus mai sus şi-am discutat cu Adele 
Montesino. Ea-i de acord. 

- Așadar, îi dăm drumul lui Holdsworth? 

- Bineînţeles. Să nu lăsăm pe nimeni să sugereze 
că legile americane nu s-ar aplica egal atât celor bogaţi, 

cât și celor nu prea bogaţi. Am să anulez mandatul 
de arestare. 

- Pari sceptic în privinţa sistemului nostru legal, 
domnule procuror. 

- Este o boală în plină evoluție, cu care m-am căptu- 
şit, Malcolm. Dacă afli de vreun leac, să-mi spui și mie. 


Asta păru să pună capăt cazului Maddox-Davanal, 
doar atât că au existat două post-scriptum. Unul a fost 
un mesaj telefonic pentru Ainslie, prin care i se cerea 
s-o sune pe Beth Embry. După cum promisese, o ţinuse 
pe Beth la curent cu evoluția cazului, convenind ca 
sursa ei să nu fie dezvăluită, cu toate că, până acum 
nu apăruse nimic în presă pe această temă, sub sem- 
nătura ei. Sunând-o, o întrebă de ce. 

- Pentru că am îmbătrânit și m-am fleșcăit, în loc 
să fiu ca pe vremuri, reportera care lăsa rahatul să cadă 
liber, îi spuse ea. Dacă aș fi scris despre cum s-a sinucis 
Byron, ar fi trebuit să pomenesc și de datoriile la cărți 
avute față de mafie, care n-ar conta, dar și numele fetei 
lăsate însărcinată, iar ea e o copilă simpatică și n-are 
nevoie de așa ceva. Întâmplător, aș vrea să ţi-o prezint. 

— Știu că Felicia a mințit când a declarat că nu știe 
de ce s-a sinucis Byron? 

- Definiţia Feliciei pentru adevăr înseamnă doar 
acea parte din el care-i convine pe moment, enunță 
Beth. Acum despre fată. Are o avocată și cred că o 
cunoşti Și tu, este Lisa Kane. 

- Da, o cunosc. 

Lu: Ainslie îi plăcea de Kane. Era tânără și inteli- 
gentă şi lucra adesea ca apărător public. Spre deose- 
bire de alții, Lisa Kane făcea totul, peste limită, pentru 
clienţii ei, în pofida plății modeste pe care o primeau 
apărătorii publici. 

- Ai putea să te întâlnești cu ea mâine? 

Ainslie fu de acord să se vadă cu ea. 


Lisa Kane avea treizeci și trei de ani, dar arăta cu 
zece ani mai tânără, şi în unele zile părea să fie o lice- 
ană. Avea părul scurt, roșcat, un chip angelic, fără 
niciun fel de machiaj, iar când se întâlni cu Ainslie 
avea pe ea o pereche de blugi și un tricou din bumbac. 
Locul lor de întâlnire era un mic bloc de apartamente 
foarte vechi, cu trei etaje, în zona rău famată din Miami, 
Liberty City. Ainslie venise singur, cu o mașină de 
poliție nemarcată, iar Lisa cu un Volkswagen vechi. 

- Nu sunt sigur de ce-am venit aici, zise el. 

De fapt, fusese impuns de curiozitate. 

- Clienta mea şi cu mine avem nevoie de ceva 
sfaturi, sergent, răspunse Lisa. Beth zicea că mi le-ai 
putea oferi. 

Ea o luă spre scară și urcară până la etajul al treilea, 
ocolind gunoiul și fecalele lăsate de animale, ieșind 
pe un balcon cu cimentul sfărâmat și balustradele rugi- 
nite. Lisa se opri în faţa unei uși aflate la jumătatea 
distanţei și bătu. Ușa fu deschisă de o tânără femeie, 
probabil de douăzeci și ceva de ani. Întâmpinându-și 
vizitatorii, le spuse: 

- Vă rog să intraţi. 

Înăuntru, Lisa anunţă: 

- Ea-i Serafine... sergentul Ainslie. 

- Mulţumesc că aţi venit. 

Fata îi întinse mâna şi i-o strânse, uitându-se în 
același timp în Jur. 

În contrast cu exteriorul mizerabil, micul aparta- 
ment era fără cusur şi lucea de curățenie. Mobilierul 
era amestecat. Mai multe rafturi de cărți, mese duble, 
un scaun reglabil, cu aspect luxos; restul pieselor erau 
de calitate mai proastă, însă toate erau ingrijite. O 
ocheadă într-o altă cameră dezvălui același aspect. 

Iar Serafine era atrăgătoare, calmă, îmbrăcată cu 
un tricou înflorat și colanți albaștri, ochii ei negri 
scrutându-l pe Ainslie cu seriozitate. Era neagră și fapt 
evident, gravidă în câteva luni. 

- Îmi pare rău pentru felul cum se prezintă clă- 
direa în exterior, spuse ea cu un glas adânc și moale. 
Byron voia ca eu să... 

Se opri brusc, scuturând din cap. 

Lisa Kane continuă în locul ei: 

- Byron voia să găsească un loc mai bun pentru 
Serafine, dar au intervenit alte lucruri. 

Apoi, făcând un gest, zise: 

- Să ne așezăm. 

După ce luară loc, Serafine glăsui din nou, uitân- 
du-se direct spre Ainslie: 

- Port în pântec copiii lui Byron, probabil știți asta. 

- Copiii? 

- Doctorul meu mi-a spus ieri. Sunt gemeni. 


Zambi. 

- Există și o poveste, zise Lisa. Byron Mad- 
dox-Davanal și Serafine s-au cunoscut pentru că ea-l 
aproviziona cu droguri. Ea și cu mine ne-am cunos- 
cut când am scăpat-o de o acuzaţie de trafic de dro- 
guri, obținându-i eliberarea condiționată. E curată 
acum, perioada de probă s-a terminat, iar Byron nu 
mai luase droguri cu câteva luni înainte de a muri; 
n-a fost niciodată un consumator serios. 

- Totuși, încă mi-e ruşine, spuse Serafine. 

Îi aruncă lui Ainslie o privire, apoi își îndreptă 
ochii în altă parte. 

- Când s-a întâmplat asta, eram disperată... 

- Serafine are un fiu de patru ani, Dana, continuă 
Lisa. Era mamă, singură, fără niciun sprijin, nu-și găsea 
de lucru, iar pe aici nu prea sunt multe posibilități de 
a găsi bani pentru mâncare... 

- Văd aşa ceva zilnic. 

Tonul lui Ainslie era inţelegător. 

- Așadar, cum se integrează in poveste Mad- 
dox-Davanal? 

- Păi, cred că ai putea spune că el și Serafine se 
potriveau unul cu celălalt; intr-un fel, fiecare răspun- 
dea la necesitățile celuilalt. Oricum, Byron a început 
să vină pe aici pentru a se refugia din cealaltă existență 
a sa, iar Serafine l-a scăpat de droguri, pentru că ea 
n-a consumat niciodată. Poate că n-a fost dragoste, dar 
indiferent ce-o fi fost, a mers. Byron avea niște bani, 
in aparenţă nu grozav de mulți, dar destui cât să ajute. 
l-a cumpărat una, alta - Lisa arătă prin jurul ei - i-a 

dat lui Serafine bani pentru mâncare și chirie și astfel 
a încetat să mai vândă droguri. 

Normal, Byron avea bani, se gândi Ainslie. Nu-ţi 
puteai imagina cât de mulți. 

- Şi, desigur, au făcut sex, adăugă Lisa. 

Serafine interveni: 

- N-am plănuit să rămân gravidă, dar ceva n-a mers 
cum trebuia. Când i-am spus lui Byron, n-a părut că-l 
afectează asta, zicea că o să aibă el grijă de tot. ÎI pre- 
ocupa altceva, adică era realmente îngrijorat și odată 
mi-a zis că era prins ca într-o cursă pentru șobolani. 
Chiar imediat după asta a încetat să mai vină pe aici. 

- Asta s-a întâmplat aproximativ acum o lună, 
când şi banii au încetat să vină, rosti Lisa. Atunci m-a 
chemat Serafine în ajutor. Am încercat să sun la reșe- 
dința Davanal, dar n-am putut să dau de Byron, iar 
el nu m-a căutat. Mi-am zis, bine și m-am dus să discut 
cu Haversham și... știi și tu, „noi, Poporul“. 

Ainslie știa. Prestigioasa firmă de avocatură Haver- 
sham avea atâţia parteneri importanți, încât întregul 
său antet ocupa două rânduri pe scrisori. De aseme- 
nea, era bine cunoscut și faptul că firma reprezenta 
majoritatea intereselor familiei Davanal. 

- Ai obținut ceva rezultate? întrebă el. 

- Da, răspunse Lisa, și de-asta avem nevoie de sfa- 
tul tău. 

Din câte reieșea din spusele Lisei, firma de avoca- 
tură Haversham era destul de isteață, încât să ia în serios 
O avocată tânără și necunoscută, tratând-o cu respect. 
S-a întâlnit cu unul dintre partenerii firmei, numit 

Jaffrus, care-i ascultă relatarea, apoi promise că va cer- 
ceta plângerea clientei ei. Peste câteva zile, Jaffrus o 
sună pe Lisa și aranjă o altă întâlnire, care, după cum 
se dovedi, avu loc cu aproximativ o săptămână înainte 
de sinuciderea lui Byron Maddox-Davanal. 

- Nu și-au pierdut vremea de pomană, îi spuse 
Lisa lui Ainslie. Evident, s-a confirmat că Byron era 
cel responsabil, aşa că Haversham a căzut de acord 
asupra unui sprijin financiar pentru Serafine, insă cu 
o condiţie: numele familiei Davanal nu trebuia folosit 
absolut niciodată în legătură cu copilul ei și să existe 
mijloace pentru a garanta asta. 

- Ce fel de mijloace? 

Serafine, explică Lisa, trebuise să declare sub jură- 
mânt, într-un document legalizat, că sarcina sa rezul- 
tase ca urmare a fertilizării intr-o bancă de spermă, 
de la un donator anonim. Se obțineau apoi documente 
originale din partea unei bănci de spermă care să con- 
firme aranjamentul. 

- Probabil, după o donație substanțială, comentă 
Ainslie. Și câţi bani vor da pentru Serafine? 

- Cincizeci de mii de dolari pe an. Dar asta a fost 
inainte să aflăm că vor fi gemeni. 

- Chiar și pentru un singur copil, nu-i suficient. 

— Asta am considerat și eu. De asta am nevoie de 
sfatul tău. Beth zicea că ai stat prin preajma familiei 
ȘI Că ai ști unde să țintim. 

Serafine ascultase cu atenţie. Ainslie o întrebă: 

- Cum te simţi cu povestea despre banca de spermă? 

Fa ridică din umeri. 

- Singurul lucru care mă interesează este să am 
un loc mai bun decât ăsta pentru copiii mei, iar ei 
să beneficieze de cea mai bună educație. Dacă trebuie 
să semnez o bucată de hârtie ca să ajung la asta, chiar 
dacă nu-i nimic adevărat, mi se pare OK. Și nu-mi 
pasă de numele Davanal. Al meu e la fel de bun, poate 
chiar mai bun. 

- Care-i numele tău de familie? 

- Evers. Vă este cunoscut? 

- Da, îl ştiu. 

Ainslie își aminti de Medgar Evers, activistul pen- 
tru drepturile civile din anii '60, veteran din cel de-al 
Doilea Război Mondial, împușcat mortal de un alb, 
segregaționist renegat, acum la inchisoare pe viață 
pentru crimă. 

- Sunteţi rude? 

- De departe, cred. Oricum, dacă unul dintre 
copiii mei este băiat, am decis că-l va chema Medgar. 

- lar dacă-i și o fată, îi poți spune Myrlie. 

Ainslie o întâlnise cândva pe fosta soție a lui Evers, 
purtând numele Myrlie Evers-Williams, acum preşe- 
dinta consiliului de administraţie al NAACPI!. 

- Nu m-am gândit la asta. 


1 National Association for the Advancement of Colored 
People - Asociaţie înființată la 12 februarie 1906, în Statele Unite, 
care lupta pentru emanciparea populației de culoare. Iniţial, a 
purtat numele de National Negro Committee; printre realizările 
sale se numără și procesul judecat la Curtea Supremă a SUA, în 
1954, în urma căruia segregaţia rasială în școlile publice a fost 
declarată neconstituțională (n. tr.). 

Serafine zâmbi din nou. 

- Poate că așa am să fac. 

Ainslie se gândi la discuţia lui cu Felicia Davanal, 
in decursul căreia ea-i dezvăluise că Byron primea un 
sfert de milion de dolari pe an, plus că ducea o viață 
in lux pentru care nu făcea de fapt nimic. Iar apoi acele 
cuvinte grăbite: „O astfel de sumă înseamnă doar mă- 
runţiș pentru această familie“. Îi spuse Lisei: 

— Iată sfatul meu. Cereţi două sute de mii de dolari 
pe an până când gemenii vor împlini douăzeci de ani, 
jumătate din sumă fiindu-i plătită Serafinei pentru chel- 
tuielile ei de zi cu zi, iar restul într-un fond de inves- 
tiții pentru pregătirea școlară a copiilor și a fiului ei... 

- Dana. 

- Ar trebui inclusă și educația lui Dana aici. Insistă 
asupra acestei cifre, iar dacă Haversham, care de fapt 
inseamnă Davanal, refuză ori incearcă să se tocmească, 
spune-le să uite de declaraţia sub jurământ și de banca 
de spermă și că vei aduce acest caz în instanţă, cu nu- 
mele Davanal cu tot. 

- Îmi place cum îţi merge mintea, zise Lisa. 

Apoi cu o undă de îndoială: 

— Cu toate că este o diferenţă ca de la cer la pământ 
față de ce ni s-a oferit. 

- Fă-o, spuse Ainslie. Oh, şi dacă chiar vrei, in- 
cearcă s-o convingi pe doamna Davanal că eu ţi-am 
sugerat ideea. S-ar putea să-ți fie de folos. 

Lisa îl privea neclintită, dar dădu ușor din cap 
ȘI spuse: 

- Mulţumesc. 

Patruzeci și opt de ore mai târziu, Ainslie era acasă 
când telefonă Lisa Kane. Avea o voce întretăiată. 

- Nici nu-mi vine să cred! Sunt cu Serafine și 
tocmai am primit vestea de la Haversham. Au accep- 
tat totul: nicio modificare, nicio ceartă, exact cum am... 
nu! Exact cum ai propus tu. 

- Sunt convins că a fost felul în care te-ai descurcat. 

Lisa nu asculta. 

— Serafine mi-a spus să-ţi transmit că eşti minunat! 
Și eu cred asta. 

- Ştii cumva, din întâmplare, dacă doamna Dava- 
nal... 

- Mike Jaffrus de la Haversham a sunat să-i dea 
mesajul tău, iar ea a răspuns. Vrea să te vadă. A zis 
s-o suni acasă și să stabiliți o întâlnire. 

Vocea Lisei se schimbă, curiozitatea ei fiind prea 
intensă pentru a putea fi strunită. 

- E ceva intre voi doi? 

Ainslie râse. 

- În afară de un mic joc de-a șoarecele și pisica, 
NIMIC. 


- Un lucru am învățat din această experienţă, zise 
Felicia Davanal, și anume că nu trebuie să fii indiscret 
când discuţi cu un detectiv versat, mai ales dacă a fost 
cândva preot. Asta te poate costa mult. 

Stătea impreună cu Malcolm Ainslie în aceeași 
cameră de desen ca atunci când se întâlniseră prima 
Oară. Însă, de data asta, el era așezat într-un fotoliu 

confortabil, la fel ca și cel în care stătea Felicia, la 
numai câțiva pași distanță. Era la fel de încântătoare 
ca și ultima oară, dar mult mai relaxată evident, pen- 
tru că moartea lui Byron nu mai era un mister, cu 
întrebări fără răspuns care pluteau între ei. 

- Pare că aţi făcut unele săpături, spuse Ainslie. 

- Postul meu de televiziune are un departament 
de documentare foarte eficient. 

- Ei, atunci sper că există destul mărunţiș ca să 
se rezolve aranjamentul. 

- Touché! 

Ea se lăsă pe spate și râse. 

- Malcolm, pot să-ți spun că începe să-mi placă tot 
mai mult de tine. 

Se opri, apoi continuă: 

- Raportul pe care l-am citit despre tine a fost ex- 
trem de măgulitor. M-a făcut să mă intreb. 

- Să vă întrebaţi ce anume, doamnă Davanal? 

- Felicia, te rog. 

Își înclină capul în semn de acceptare. Instinctul 
ji spunea spre ce se indrepta această discuție și nu ştia 
sigur cum s-o manevreze. 

- Mă întrebam de ce eşti incă polițist, când este 
atât de clar că ești calificat pentru mult mai mult. 

- Îmi place să fiu poliţist... 

Apoi, după o clipă de ezitare, adăugă: 

- Felicia. 

- Asta-i absurd! Eşti bine școlit, un erudit cu doc- 
torat. Ai scris un studiu de religie comparată, care încă 
mai este material de referință... 

- Am fost coautor, iar asta s-a întâmplat cu mult 
timp în urmă. 

Felicia dădu indiferentă din mână și continuă: 

- Totul dovedeşte că ești un tip cerebral. Oricum, 
am o sugestie. De ce nu te-ai alătura organizației Da- 
vanal? 

Era uluit. 

- În ce funcţie? 

- Oh, nu ştiu exact asta; încă nu m-am consultat 
cu nimeni, dar noi întotdeauna avem nevoie de oa- 
meni deosebiți, iar dacă te decizi să ni te alături, ar 
putea fi găsit ceva potrivit capacităților tale. 

Un zâmbet moale îi însoțea cuvintele, apoi Felicia 
intinse mâna, lăsându-și vârful degetelor în palmele 
lui Ainslie. În timp ce și le mișca uşor, atingerea ei 
vaporoasă făcea o promisiune subulă. 

- Sunt convinsă că, indiferent ce s-a întâmplat, asta 
ne va apropia și mai mult unul de celălalt. 

Îşi umezi buzele cu limba. 

- Dacă asta te-ar interesa. 

Da, îl interesa; era și el om, își zise Ainslie. Simţea 
O agitație mentală și fizică, pe măsură ce se instala ten- 
tația. Apoi pragmatismul se impuse. Își aminti de vor- 
bele lui Beth Embry: „Felicia înfulecă bărbați... iar 
dacă-i place gustul tău, se va mai înfrupta... o regi- 
nuță-albinuţă cu un ac mare.“ 

Cu înțepături sau nu, ar fi interesant să fii devorat 
de Felicia și înecat în mierea ei, iar poate că asta merita 
tot ceea ce-ar putea urma. Ainslie avusese o relație pe 
care n-o regreta, nici chiar acum în pofida adversităților 

create de ranchiuna Cynthiei. Acolo unde era impli- 
cată pasiunea, moralitatea convenţională cădea adesea 
pe planul doi; orele petrecute de el ascultând în con- 
fesional demonstraseră asta. Totuși, în propriul său 
caz, se gândi el, episodul cu Cynthia fusese destul. 
Cum Karen era acum însărcinată cu cel de-al doilea 
copil al lor, nu era momentul să înceapă să danseze 
pe muzica desfrânată a Feliciei. 

Se întinse și îi atinse palma, la fel cum o făcuse 
ȘI ea. 

- Muţumesc. S-ar putea să regret asta, dar am să 
las lucrurile așa cum sunt. 

Felicia avea stil. Rămase cu zâmbetul pe buze și-i 
intinse mâna formal. 

- Cine știe? zise ea. Poate că, altă dată, cărările noas- 
tre se vor incrucişa? 

Pe drum înapoi spre sediul secției Omucideri, Ain- 
slie își reaminti că afacerea Davanal, în afară de evo- 
luţuile ulterioare, nu a durat decât șapte zile. Părea mult 
mai amplă. Ardea de nerăbdare să vadă raportul lui 
Ruby Bowe. 


Lui Bowe îi trebuiră exact unsprezece zile să deter- 
mine dacă Elroy Doil spusese sau nu adevărul în tim- 
pul ultimei sale „confesiuni“ făcute lui Malcolm Ainslie. 
Până în acea a unsprezecea zi, dilemele cruciale răma- 
seră în picioare: îi omorâse Doil pe cei doi Esperanza 


in felul în care pretinsese el? Iar crima dublă din ca- 
zul Ikei? 

Chiar dacă răspunsul ambelor întrebări era „da“, 
incă mai persista cea mai importantă întrebare: dacă 
tot ce spusese Doil despre Esperanza și Ikei se con- 
firma, spusese adevărul și atunci când negase, cu vehe- 
menţă, că nu el îi ucisese pe consilierul municipal, 
Gustav Ernest, și pe soția acestuia, Eleanor? Iar dacă 
Doil ajungea, în cele din urmă, să fie crezut în această 
privinţă, mai exista un criminal în serie, un imitator, 
incă în libertate? 

Bowe își incepuse cercetările la Departamentul de 
Poliție din Metro-Dade, vecinii poliției din Miami, 
în clădirea lor impunătoare de pe Northwest 25% 
Street. Întrebă dacă anchetatorul care se ocupase de 
crima dublă din cazul Esperanza, cu șaptesprezece ani 
inainte, mai era încă disponibil. 

- Era pe-aici înainte să vin eu, îi spuse un locote- 
nent de la Omucideri. 

Se intinse spre un raft cu volume indexate, aflat 
in spatele biroului său. 

- Hai să vedem ce avem pe aici. 

Apoi, după ce răsfoi câteva pagini, zise: 

- Mda, aici e. Esperanza, Clarence și Florentina, 
caz nerezolvat, oficial încă deschis. Oameni buni, de- 
tectiv, aveţi de gând să-l închideți voi pentru noi? 

— Pare că s-ar putea să fie așa, domnule. Însă, prima 
dată, aș dori să discut cu cel căruia i s-a încredințat cazul. 

Locotenentul se uită peste pagina din faţa lui. 

- Archie Lewis a fost, s-a pensionat acum șase ani 
şi locuieşte pe undeva prin Georgia. Acum, este ceva 

de domeniul echipei pentru cazurile nerezolvate și 
voi aveţi una, nu? 

- Da, avem. 

O echipă pentru cazurile nerezolvate se ocupa 
numai cu vechile delicte serioase, în special omuciderile, 
care acum erau reinvestigate cu ajutorul tehnologiei 
de ultimă oră folosite pentru revizuirea informațiilor 
și a probelor de altă dată. Departamentele de poliție 
cu asemenea echipe rezolvau cu un succes surprin- 
zător crime pe care autorii lor speraseră că au fost 
uitate demult. 

- Atribuim, prin rotaţie, aceste dosare între mem- 
brii echipei, zise locotenentul. Chiar acum, dosarul 
Esperanza îi aparţine lui Vic Crowley. 


Detectivul Crowley își făcu apariția curând, avea 
un inceput de chelie și era amabil. 

- M-am uitat peste vechiul dosar, îi spuse lui Ruby. 
Mi-am dat seama că nu-i nimic acolo de care să ne 
agățăm. Cazul este la fel de mort ca și cei doi Esperanza. 

- Totuşi, s-ar putea să mai fie ceva. 

Bowe povesti cum recunoscuse Elroy Doil ucide- 
rea celor doi Esperanza, inainte de executarea lui, cu 
toate că adevărul era încă sub semnul întrebării. 

— Aș vrea să văd rapoartele din dosarul dumnea- 
voastră și să evaluez dacă există ceva care să susțină 
spusele lui Doil. 

- Apoi ce? O să-l dezgropaţi pe tip și-o să-l puneţi 
sub acuzare? Oh, bine, presupun că aveți motive. 
Haideţi să facem și noi niște săpături. 

Crowley deschise calea spre o magazie unde dosa- 
rul Esperanza, decolorat de trecerea vremii și destul 
de burduhănos, se afla în cel de-al doilea dulap pe care-l 
incercă. Revenind la biroul său, detectivul desfăşură 
conținutul dosarului, iar după câteva minute anunţă. 

- Cred că asta-i ceea ce căutaţi. 

Îi înmână un formular de Raport de Infracți- 
une-Incident, pe care Bowe îl studie pagină cu pagină. 
Pe cea de-a treia găsi ce trebuia: o chitanță emisă de 
Departamentul Lucruri Personale pentru dovezile 
adunate de la locul crimei duble, între care se afla „o 
clemă pentru bani, culoare aurie, cu inițialele HB“. 
Un raport al anchetatorului, aflat pe pagina urmă- 
toare, relata că probabil clema fusese pierdută de cri- 
minal, din moment ce inițialele nu se potriveau cu 
niciuna dintre victime, iar ruda cea mai apropiată, 
un nepot, a declarat poliției că nu mai văzuse clema 
pentru bani până atunci. 

- Asta trebuie să fie, îl informă ea pe Crowley. 
Doil i-a spus sergentului Ainslie că a obținut-o în 
urma unui alt jaf, apoi a pierdut-o când a fugit din 
casa Esperanza. 

— Vrei să vedeţi obiectul? Cred că-l mai au cei de 
la Lucruri Personale. 

— Cred că așa ar fi mai bine. Dacă n-am s-o fac, 
in mod sigur se va găsi cineva care să întrebe de ce 
n-am făcut-o. 

- Nu se întâmplă aşa întotdeauna? 

Crowley făcu pentru Ruby o copie după inventa- 
rul obiectelor personale, apoi o conduse afară, într-un 

corp separat de clădire, unde se afla Departamentul 
Probe, unde, într-o serie de seifuri pline și încăperi 
incuiate, se aflau nenumărate probe rămase din infrac- 
țiuni vechi. Cu o rapiditate surprinzătoare, fură loca- 
lizate două cutii prăfuite cu probe ale crimei duble 
de acum șaptesprezece ani, iar când fu desigilată prima, 
ieşi la vedere, într-o pungă de plastic, o clemă luci- 
toare pentru bani. Examinând-o mai cu atenţie, Ruby 
văzu monograma gravată pe ea: HB. 

- Nu şi-a pierdut strălucirea, deci trebuie să fie din 
aur, comentă Crowley. Mă întreb cine era acel „HB“. 

- Este exact ceea ce trebuie să aflu acum, zise Ruby. 


Secția Caziere din Metro-Dade se afla în altă parte 
a clădirii sediului principal al poliției. Aici erau depo- 
zitate rapoartele privind activitatea infracțională a 
ultimilor douăzeci de ani, din cele douăzeci și șapte 
de municipalități din Dade-County. Cazierele recente 
erau introduse în baze de date computerizate, cele 
mai vechi copiate pe microfilme. La fel ca și celelalte 
sedii din Metro-Dade, birourile erau curate, bine lu- 
minate și moderne. 

Ruby Bowe adusese cu ea un pasaj din transcrierea 
confesiunii înregistrate pe bandă a lui Elroy Doil, în 
care, referindu-se la clema pentru bani, spunea: „Am 
luat-o într-o tâlhărie, cu două luni înainte să-i dobor 
pe ăștia doi.“ Se decise să-și înceapă cercetările prin 
cazierele cu tâlhării comise cu trei luni înainte de uci- 
derea celor doi Esperanza, fapt întâmplat la data de 
12 iulie 1980. 

- Aveţi cea mai mică idee despre ce vreţi să faceţi? 
o întrebă funcţionara de la caziere când Ruby îi spuse. 
Aţi putea rămâne aici săptămâni la rând. 

Luă o casetă cu microfilm. 

- Aici sunt rapoarte de Infracţiune-Incident din 
Dade din 1980, pentru o singură zi, cam o mie cinci 
sute de pagini pe film, inclusiv tâlhăru, furt din locu- 
ințe, furturi auto, violuri și loviri, alerte, tot ce vrei 
și ce nu vrei! Așa că, rapoartele pentru trei luni, pe 
care le căutaţi, ar fi cam treizeci de mii de pagini. 

- 'Tâlhărule n-ar putea fi separate? 

- Astăzi, cu ajutorul computerului se poate, însă 
materialul de pe vremuri, de pe microfilm, nu. 

Ruby oftă. 

- Indiferent cât durează, există un caz de tâlhărie 
pe care trebuie să-l găsesc. 

- Mult noroc, îi ură femeia. Dade-County are o 
medie de șaptesprezece mii de cazuri de jaf pe an. 


Pe măsură ce treceau orele, ochii lui Ruby obo- 
siră. Se afla în biroul principal al secție: Caziere, așe- 
zată faţă în faţă cu Microprinter Canon ultimul răcnet, 
capabil să citească microfilme și să facă copu prin- 
tate, dacă era nevoie. Paginile microfilmate erau copii 
după Rapoartele Infracţiune-Incident standard ale 
poliției. Standardizarea permitea o scanare mai rapidă 
pentru că la începutul oricărui raport se afla rubrica 
„Tipul de incident“, și numai atunci când aici se men- 
ționa „Talhărie“ se oprea Ruby ca să examineze repede 
intreaga pagină. Ceva mai jos era rubrica „Natura 

Infracțiunii“, iar dacă acolo apărea „Jaf Armat“, deve- 
nea ceva mai atentă, considerând că Elroy Doil era 
mult mai susceptibil să fi comis acest gen de infracți- 
une. O altă rubrică era „Obiecte personale luate“, iar 
dacă nu apărea nicio clemă pentru bani, așa cum era 
cazul până acum, Ruby mergea mai departe. 


În timpul rămas din prima zi nu găsise nimic, iar 
pe la sfârșitul după-amiezii, Ruby plecă după ce făcuse 
aranjamentele necesare să-și reia căutările dimineaţa. 
Nici ziua următoare nu avu rezultate, cu toate că, 
de această dată, Ruby examină microfilmele în mare 
viteză, după ce învățase să treacă peste rapoartele care 
nu erau despre jafuri. Pe la sfârşitul zilei văzuse și eli- 
minase cinci casete cu microfilme. 

În dimineaţa următoare, în timp ce trăgea micro- 
filmul unei noi casete prin rolele de derulare ale citi- 
torului-printer, se întrebă, cuprinsă de îndoială, dacă 
acest Jaf se petrecuse chiar cum a susținut Elroy Doil? 
Iar dacă da, a fost înregistrat? Întrebările sâcâitoare 
persistară în mintea ei încă două ore, iar ea realiză 
cât de mult mai avea de căutat. 

Deodată, atenția lui Ruby fu canalizată asupra unui 
caz de jaf armat, cu numărul 27422-F, datat 18 aprilie 
1980. La ora 12:15 A.M. în acea zi, în faţa localului 
Carousel Nite Club, de pe Graugny Drive, Miami 
Lakes, s-a petrecut o tâlhărie. Mări imaginea, pentru 
a cerceta detaliile. Ele dezvăluiau că jefuitorul, agitând 
un cuțit, își abordase victima, pe Harold Baird și-i 
ceruse toți banii și bijuteriile. Au fost luaţi patru sute 

de dolari, bani gheaţă, precum și două inele valorând 
câte o sută de dolari și o clemă pentru bani, din aur, 
evaluată la două sute de dolari. Clema purta inițialele 
victimei, HB. Raportul descria atacatorul drept „un 
bărbat alb, foarte masiv, cu identitate necunoscută“. 

Scoțând un oftat de ușurare, Ruby apăsă butonul 
pentru printare al mașinăriei și întinse mâna după copia 
care ieşea a raportului 27422-F. Apoi se lăsă pe spetează 
şi se destinse, știind că găsise dovada că măcar o parte 
din ce-i spusese Doil sergentului Ainslie era adevărat. 


Acum la Tampa. 


Revenită la biroul ei de la Omucideri în Miami, 
Ruby sună la Departamentul Poliției din Tampa, i 
se dădu legătura cu Biroul Detectivilor, iar apoi la 
secţia Omucideri, unde detectivul Shirley Jasmund 
preluă apelul lui Ruby. 

- Avem unele informaţii aici, anunţă Ruby, de- 
spre ceea ce credem că este un caz de-al dumneavoas- 
tră, un cuplu numit Ikei, soţ și soţie uciși în 1980. 

- Îmi pare rău, pe atunci eram la școală, în clasa 
a cincea, chicoti detectivul Jasmund, dar adăugă: to- 
tuși, am auzit undeva acest nume. Cum se scrie? 

Când Ruby îi spuse, Jasmund răspunse: 

- S-ar putea să ia ceva timp până caut, așa că lă- 
saţi-mi un număr de telefon şi-am să vă anunţ eu. 

Peste trei ore, telefonul lui Ruby sună, iar glasul 
lui Jasmund anunţă: 

- Am găsit dosarul acela, pare interesant. Un cuplu 
de japonezi bătrâni, ambii septuagenari, înjunghiaţi 
mortal în casa lor de vacanță pe care o aveau aici. Cada- 
vrele au fost trimise în Japonia pentru înmormântare. 
Niciun suspect demn de luat în seamă, scrie aici. 

- Există amănunte legate de locul crimei? întrebă 
Ruby. 

— Bineînțeles că sunt! 

Ruby auzi foșnetul paginilor întoarse. 

- Descrierile făcute de polițiști arată că a fost o 
chestie foarte murdară. Trupurile au fost brutalizate, 
legate, li s-a pus căluș, au fost așezați față-n faţă... banii 
luaţi Și... staţi așa, aici e ceva ciudat... 

- Ce? 

- Un moment, să citesc ce scrie aici... Ei bine, este 
vorba de un plic găsit lângă cadavre. Avea pe spate 
șapte bucăți de ceară așezate în cerc, se spune aici, 
iar în interior era o pagină tipărită, scoasă din Biblie. 

- Se specifică și care anume parte din Biblie? 

- Nu... ba da! Iată. Apocalipsa. 

— Asta-i! Cazul pe care-l vreau eu. 

Glasul lui Ruby era surescitat. 

- Uite ce-i, avem o mulțime de informații de 
schimbat şi-am să iau primul avion spre voi. Mâine 
ar fi OK? 

- Dă-mi voie să-l întreb pe sergentul meu. 

Urmă sunetul vocilor înăbușite, apoi Jasmund 
vorbi din nou: 

- Mâine-i bine. Ne-ai făcut pe toți curioși, inclusiv 
pe comandantul diviziei noastre, care ascultă. Mi-a 

spus să-ţi transmit că rudele din Japonia ale celor doi 
Ikei încă mai dau telefon în fiecare an ca să pună o 
singură întrebare: „Există vreo noutate?“ Așa am auzit 
eu numele ăsta. 

- Spune-i căpitanului că atunci când va primi urmă- 
torul telefon din Japonia cred că va avea răspunsurile. 

- Am să-i spun. Când vei ști la ce oră aterizezi 
aici, spune-ne și vom trimite o mașină de poliţie să te 
aştepte la aeroport. 


Zborul de dimineaţă al companiei Gulfstream 
Airlines, de la Miami spre Tampa, dură şaizeci și cinci 
de minute, iar Ruby Bowe ajunse la Departamentul de 
Poliţie al orașului Tampa cam pe la ora 8.30. Detec- 
tivul Shirley Jasmund veni în zona de recepţie ca s-o 
conducă la Biroul Detectivilor, iar cele două femei, 
una de culoare și una albă, se plăcură imediat. 

- Umblă pe-aici vorba despre tine, spuse Jasmund. 
Chiar și șefului i s-a povestit de vechiul caz cu japo- 
nezii. Cand terminăm cu totul, vrea un raport. 

Jasmund, în vârstă de douăzeci și ceva de ani, era 
sociabilă și plină de viață, cu ochii căprui și străluci- 
tori, păr închis la culoare, pomeţii ridicați și o siluetă 
subțire pe care Ruby i-o invidia, după ce pusese recent 
pe ea câteva kilograme în plus. „Va trebui să te lași de 
junk-food, cât de curând posibil, draga mea“, își spuse 
ea pentru a nu știu câta oară. 

- Am stabilit o întrunire cu domnul sergent Clem- 
son, detectivul Yanis și eu, îi zise Jasmund. 


486 ARTHUR HAILEY 


- Motivul pentru care ne tot sună an de an familia 
niponă, îi spuse lui Ruby detectivul Sandy Yanis de 
la Omucideri, este că lor le pasă foarte mult de înain- 
tașii lor. De aceea au cerut ca trupurile acestora să 
fie duse în Japonia, pentru înmormântare, dar se pare 
că nu-și găsesc astâmpărul decât după ce acela care 
I-a UCIS este găsit și pedepsit. 

- Se vor linişti curând, spuse Ruby. Este nouă- 
zeci ȘI Opt la sută sigur că ucigașul a fost Elroy Doil, 
executat acum trei săptămâni la Raiford, pentru o 
altă crimă. 

- Să fiu al naibii. Îmi amintesc că am citit de asta. 

Yanis, în mod evident un vulpoi bătrân, cu un 
aspect deșirat și aspru, părea să aibă aproape șaizeci 
de ani. Avea o față încrețită, iar ridurile se intersectau 
cu o cicatrice lungă de pe obrazul său, o posibilă tăie- 
tură de cuţit. Ceea ce mai rămăsese din părul său încă- 
runțit era dat neglijent la spate. Pe vârful nasului erau 
cățărați ochelari cu lentile în semicerc; de cele mai 
multe ori privea peste ei cu o căutătură penetrantă. 

Toţi patru se inghesuiseră în biroul minuscul al 
sergentului Clemson. La sediul poliție: din Miami 
Metro-Dade, unde fusese chiar ieri, debaraua pentru 
mătură era mai mare, își zise Ruby. Shirley Jasmund 
ii explicase deja că sediul poliţiei din Tampa, construit 
pe la inceputul anilor șaizeci, era neadecvat și demodat. 

- Politicienii ne tot promit un sediu nou, dar par 
să nu găsească niciodată banii, așa că strângem din dinți. 

Yanis o chestionă pe Ruby: 

- Spuneaţi că sunteți siguri într-o proporție de 
nouăzeci Și opt la sută de tipul vostru, Doil. Ce-i cu 
cele două procente rămase? 

- Se presupune că ar exista un cuțit ascuns într-un 
cimitir de aici, din Tampa. Dacă-l găsim, atunci nouă- 
zeci și opt la sută devin sută la sută. 

- Haideţi să nu ne jucăm cu vorbele, zise sergentul 
Clemson. Fiţi mai precisă. 

Era mai tânăr decât Sandy Yanis; cu toate că-i era 
superior în grad părea să-l trateze cu deferență pe 
detectivul mai vârstnic. 

- Bine. 

Ruby descrise din nou confesiunea lui Elroy Doil 
de dinaintea execuţiei, pentru paisprezece crime, inclu- 
siv uciderea celor doi Ikei din cazul din Tampa, de care 
nimeni de la secția Omucideri din Miami nu auzise, 
apoi negarea vehementă de către Doil a crimei duble 
din cazul Ernst, atribuită lui cu toate că nu fusese acu- 
zat oficial de ea. 

- Era un mincinos patologic, iar la inceput nu l-a 
crezut nimeni, continuă Ruby, însă acum au apărut 
unele dubii, iar eu trebuie să verific tot ce-a spus. 

- L-ai prins cu ceva? întrebă Jasmund. 

- Până acum, cu nimic. 

- Deci, dacă tot ce-a spus despre Tampa se con- 
firmă, sugeră Yanis, s-ar putea să vă treziţi cu încă o 
crimă nerezolvată. 

- O imitație, dădu Ruby din cap. 

- Atunci ce-i cu cuțitul și cimitirul? interveni 
Clemson. 

Ciund dintr-un blocnotes, Ruby răspunse cu vor- 
bele lu: Doil: 

— În apropierea locuinţei Ikei există un cimitir. 
A trebuit să scap de cuțitul pe care l-am folosit, așa 
că l-am ascuns într-un mormânt. Știi ce era pe piatră? 
Un nume de familie la fel ca al meu. L-am văzut şi-am 
Știut c-am să-mi amintesc asta dacă aș fi vrut să recu- 
perez afurisitul ăla de cuțit, dar n-am mai făcut-o.“ 
Întrebare: „Ai îngropat cuțitul într-un mormânt? Cat 
de adânc?“ Răspuns: „Nu, nu așa de adânc.“ 

Clemson deschise un dosar aflat pe biroul lui. 

- Adresa unde au locuit cei doi Ikei este 2710 North 
Mantanzas. E vreun cimiur prin apropiere? 

— Sigur că da, zise Yanis. Mantanzas dă în St John, 
iar acolo-i un cimitir chiar la dreapta, numit Cimitirul 
Marti. E mic, vechi și e în proprietatea municipalității. 

- În caz că nu v-aţi dat încă seama, îi spuse Clem- 
son lui Ruby, Sandy este oracolul nostru de serviciu. 
Este aici dintotdeauna, nu uită nimic și cunoaște fie- 
care colțișor tăinuit din Tampa. Și de aceea, face cam 
ceea ce-i place, iar noi ne-am obișnuit cu metodele 
sale neobișnuite. 

- Că veni vorba de ținerea de minte, glăsui Yanis, 
am probleme când e vorba să-mi amintesc de zilele de 
naștere. N-am niciun habar peste câte-am trecut deja. 

- Ştiu contabili, n-ai nicio grijă, reveni Clemson. 
Când va veni vremea, vor fi pe aici cu cecul tău 
de pensie. 

Ruby avu senzaţia că asista la un dialog care mai 
avusese loc de multe ori înainte. Devenit ceva mai so- 
bru, Yanis îi spuse: 

- Majoritatea băieților care lucrează la Omucideri 
au fost promovați ori s-au apucat de altceva după șase 
sau șapte ani. Stresul e prea mare. Cat despre mine, 
eu sunt dependent de toate astea. Am să rămân aici 
până au să mă care ei afară; imi amintesc cazuri vechi, 
ca Ikei, și mă dau în vânt să le văd închise. Așa că o 
să începem să săpăm prin cimitirul acela. N-ar fi pen- 
tru prima dată când fac așa ceva. 

Sergentul Clamson se folosi de un telefon pus pe 
difuzor pentru a-l suna pe viceprocurorul statal, pen- 
tru ca și ceilalți să audă conversaţia lor. După ce-i des- 
crise problema, procurorul deveni inflexibil. 

- Da, sergent, imi dau seama că nu este vorba 
de o exhumare, dar realitatea este că, indiferent cât 
de aproape de suprafață ar putea fi cuțitul acela, 
nu te poți duce să tulburi un mormânt fără un or- 
din judecătoresc. 

- Aveţi vreo obiecţie dacă mergem întâi să veri- 
ficăm existența unui asemenea mormânt? 

- Cred că nu, dacă face parte dintr-o investigație 
oficială. Dar aveţi grijă. Oamenii pot fi sensibili când 
vine vorba de morminte; este ca și cum ai invada inti- 
mitatea cuiva sau chiar mai rău. 


După aceea, Clemson îi spuse lui Yanis: 
- Sandy, află dacă în cimitirul acela există vreun 
mormânt al cuiva cu numele de Doil. Dacă da, te duci 

și faci o depoziţie sub jurământ și apoi ceri unui judecă- 
tor să semneze un ordin pentru a putea să săpăm acolo. 

Apoi adăugă pentru Ruby: 

- Asta va lua cam două zile, poate mai mult, dar 
ne mișcăm cât putem de repede. 

Ruby îl însoți pe Yanis la Primărie și la Departa- 
mentul Proprietăți Imobiliare să se întâlnească cu 
directorul adjunct de la proprietăți, Ralph Medina, 
de ale cărui responsabilități ținea și Cimitirul Marti. 
Medina, un funcționar de stat, scund şi de varstă 
mijlocie, cu o atitudine prietenoasă, le explică: 

- Marti nu necesită cine știe ce management, imi 
ia poate patru-cinci la sută din timpul meu de lucru. 
Un lucru bun este că odată ce chiriașii au ajuns ină- 
untru, nu se mai plâng. 

Zâmbi la propria lui glumă. 

- Dar dacă vă pot fi de folos, am să vă ajut. 

Ruby a fost cea care i-a descris scopul vizitei lor, 
declaraţia de dinaintea execuţiei a lui Elroy Doil și ce 
căutau acolo. Apoi se interesă câți oameni care avuse- 
seră același nume de familie erau îngropaţi în cimitir. 

- Cum se scrie? 

- D-O-I-L. 

Medina scoase un dosar, îşi plimbă degetul în jos 
pe câteva liste, apoi clătină din cap. 

- Nu există un asemenea nume. Nimeni cu acest 
nume n-a fost inmormântat vreodată în cimitirul Marti. 

- Dar nume asemănătoare? făcu Yanis. 

- Există câțiva cu numele scris D-O-Y-L-E. 

- Câţi sunt? 

Medina-și verifică iar lista. 

- Trei. 

Yanis se intoarse spre Ruby. 

- Ce crezi? 

- Nu sunt sigură. Cuvintele lui Doil au fost „ace- 
lași nume de familie ca al meu“, iar ideea de a tulbura 
trei morminte fără niciun motiv real... 

Clătină din cap. 

- Mda, ştiu ce vrei să spui. Domnule Medina, când 
au fost înmormântați acei oameni cu numele de Doyle? 

Pentru a găsi răspunsul, fură necesare mai multe 
minute. În cele din urmă: 

- Unul în 1903, altul în 1971, iar ultimul în 1986. 

- Putem să uităm de al treilea, asta a fost la şase 
ani după cazul Ikei. În ceea ce-i privește pe ceilalți doi 
decedați, mai păstraţi legătura cu familiile lor? 

Din nou, căutări prin registre, dosare și pagini în- 
gălbenite, apoi o concluzie: 

- Răspunsul este negativ. Înmormântarea din 1903 
n-a mai fost urmată de niciun fel de contact, a fost 
cu atât de mult timp în urmă. După 1971 a existat 
un schimb de misive, după care n-a mai urmat nimic. 

- Deci, n-aţi putea contacta rudele acestor dece- 
dați, chiar dacă ați dori? îl chestionă Yanis. 

- Nu, probabil că nu. 

- Jar dacă obținem un ordin judecătoresc de cău- 
tare în acele morminte, săpând la o palmă, două, adân- 
cime, veţi coopera? 

- Având un ordin judecătoresc, desigur. 

În timp ce Ruby şi Yanis părăseau Primăria, ea zise: 

- Așadar, te-ai decis să mergi oricum mai departe? 

- Trebuie s-o facem, îi răspunse el încordat. Este 
o afacere destul de riscantă cu numele acelea diferite 
şi poate ne pierdem vremea. Dar ar fi și mai riscant 
să ratezi șansa de a afla adevărul despre felul în care 
au murit bătrânii aceia. 

Îl privi curioasă. 

- Chiar vrei să afli răspunsul, nu-i așa? Chiar dacă 
s-a întâmplat cu atâția ani în urmă? 

- Pentru mine, îi zise el, aceste cazuri vechi nu 
dispar niciodată, indiferent cât de mulți ani trebuie 
să aștepți. Așadar, ai încercat să rezolvi un caz acum 
zece, cincisprezece ani, dar n-ai putut. Apoi se ivește 
ceva nou, ca acum, Și atunci încerci din nou, din răs- 
puteri, la fel de hotărât ca înainte. 

- Nu toată lumea face așa, comentă Ruby. E bine 
că-ți pasă. 

De parcă nici n-ar fi auzit asta, Yanis își ciocăni 
fruntea și continuă: 

- Am o listă aici care nu dispare. Chiar în capul 
listei este o fetiță pe nume Juanita Montalvo. Avea zece 
ani; acum cincisprezece ani a dispărut aici, în Tampa. 
O mulțime dintre ai noștri au lucrat din greu la acest 
caz. N-am ajuns niciunde, dar cumva, într-o bună zi, 
inainte să mă retrag, vreau să aflu ce s-a întâmplat cu 
Juanita și unde-i acum, chiar dacă-i îngropată în pă- 
dure și trebuie să sap ca să dau de ea. 

- O cunoşteai? 

- Nu înainte să fi dispărut. Dar, după aceea, am 
aflat atâtea despre ea, că era o copilă drăguță, toată 
lumea spunea asta, așa că am sentimentul că am cu- 
noscut-o cu adevărat. 

Yanis îi aruncă lui Ruby o ocheadă. 

- Crezi că-s ţăcănit, așa-i? Că, poate, am stat prea 
mult la Omucideri? 

- Nici vorbă, îi spuse ea. Deși, cred că ești prea 
dur cu tine însuți. 

- Poate că da. Dar tot am să merg până-n pânzele 
albe împreună cu tine ca să aflăm ce s-a întâmplat 
cu cei doi Ikei. 


Aranjamentele preliminare au durat două zile pline. 
Viceprocurorul statal pregăti declarația sub jură- 
mânt și un ordin judiciar care permitea poliției să 
deschidă cele două morminte, iar detectivul Yanis și 
Ruby Bowe i-l duseră unui judecător să-l semneze. 

Iniţial, judecătorul, care-l cunoștea bine pe Yanis 
din câte se vedea, avu obiecţii față de deschiderea a 
două morminte, întrebând: 

- De ce să nu autorizez doar deschiderea unuia, 
Sandy? Apoi, dacă nu găsești ce vrei, să iau în con- 
siderare deschiderea celui de-al doilea? 

Detectivul veteran pledă foarte convingător: 

- Domnule judecător, vă promit că dacă găsim 
ceea ce căutăm în primul mormânt, nici măcar nu ne 
apropiem de cel de-al doilea. Dar dacă va trebui să cău- 
tăm și în acesta, având din timp aprobarea dumnea- 
voastră vom economisi o mulțime din banii orașului, 

fără a mai pune la socoteală și timpul dumneavoas- 
tră prețios. 

- Aiurelile tale, din câte văd, sunt la fel de pro- 
funde ca intotdeauna, comentă judecătorul. 

Se intoarse de la Yanis spre Ruby. 

- ertaţi-mi limbajul, doamnă detectiv, dar ce pă- 
rere aveţi despre asta? 

- Uneori, domnule judecător, cred că aiurelile 
au sens. 

- Eu sunt un vulpoi bătrân dus de nas acum, re- 
marcă judecătorul în timp ce mâzgălea semnătura. 


Echipa de șoc adunată la ora 7.00, în dimineața 
următoare la Cimitirul Marti, consta din patru detec- 
tivi - Yanis, Jasmund, Bowe şi Andy Vosko, impru- 
mutat de la Jafuri — și trei polițiști în uniformă, de la 
departamentul de identificare. Sosi și Ralph Medina, 
de la Departamentul Imobiliare al Primăriei. 

- Doar pentru a ține un ochi pe felia mea, co- 
mentă el, iar un fotograf al poliției făcu fotografii ale 
celor două morminte desemnate. 

Au fost aduse și unelte la discreție. Aveau scân- 
duri, o varietate de sape, mistrii, două site, iar echipa 
de la identificare își adusese echipamentul tehnic în 
cutii de scule și genţi din piele. De asemenea, mai erau 
aliniate și o duzină de sticle cu apă de băut, de câte 
3,2 litri fiecare. 

- Până la sfârșitul zilei, le vom fi terminat pe astea, 
declară Yanis. Va fi o zi fierbinte. 

Cu toate că oficial era Încă iarnă, cerul era senin, 
soarele urca tot mai sus, umiditatea era ridicată. După 
cum fuseseră instruiți, toți se îmbrăcaseră în haine 
vechi, majoritatea în salopete și cu cizme de cauciuc 
și-și aduseseră mănuși. Ruby imprumutase de la Shirley 
Jasmund o pereche de blugi largi, dar o strângeau în 
talie și la stinghie. 

Primul mormânt gata să fie deschis era cel mai 
vechi din cele două, locul de veci al unui oarecare 
Eustace Maldon Doyle care, potrivit inscripției de pe 
piatra de mormânt în ruină, dar încă lizibilă, murise 
in 1903. 

- Hei, acesta-i anul în care frații Wright au zburat 
cu primul avion din lume, zise cineva. 

- Este cea mai veche parte a cimitirului, admise 
Yanis. Şi cea mai apropiată de casa în care au fost uciși 
cei doi Ikei. 

Prima procedură aplicată, supervizată de sergentul 
de la identificări, a fost alăturarea a patru scânduri, 
bătute in cuie, formând astfel o suprafață dreptun- 
ghiulară de un metru optzeci pe un metru douăzeci. 
Aceasta a fost coborată peste mormânt și marcă limita 
săpăturilor. Apoi, mai multe măsuri de sfoară ușoară 
au fost legate de către echipa de la identificare la vår- 
ful cadrului de lemn, creând un caroiaj format din 
douăzeci și patru de pătrate de câte treizeci de centi- 
metri. Obiectivul era explorarea a câte unui pătrat 
odată şi, de asemenea, stabilirea cu precizie a locului 
găsirii oricărui articol. 

Dacă va fi găsit ceva, își spuse Ruby Bowe. În 
pofida activităţii intense de la sosirea lor aici, indo- 
ielile ei crescuseră. Numele de pe acest mormânt, își 
aminti ea, nu era cel de care pomenise Elroy Doil. 
În orice caz, fusese un mincinos notoriu. Chiar a fost 
Doil pe aici? Gândurile-i fură întrerupte de glasul 
sergentului de la identificări: 

- E rândul tău acum, Sandy, îi spuse el lui Yanis. 
Noi dăm tonul aici. Voi, băieţi, sunteţi doar gaşca 
de pușcăriași la lucru. 

- La ordinele dumneavoastră șefu”. 

Luând o lopată, Yanis îi instrui pe ceilalți detectivi: 

- OK, haideţi să jucăm 'Tic-tac-toel, și începu să sape 
cu grijă într-unul din pătratul de treizeci de centimetri. 

Ceilalţi trei detectivi din Tampa, impreună cu 
Ruby, îi urmară exemplul, alegând pătrate aflate la 
o oarecare distanță de Yanis şi unul de celălalt. 

- Săpaţi, pentru început, la o adâncime de cinci- 
sprezece centimetri, le ceru Yanis. Apoi, dacă este 
necesar, incă cincisprezece. 

Pământul era tare și nu puteau fi săpate decât mici 
porțiuni odată. Încet, încet și cu multă grijă, solul 
era transferat într-o găleată, iar când toate gălețile se 
umpleau, conținutul lor era cernut prin site. Procesul 


! Joc de copii, în care unul dintre participanţi scrie numai 
X-uri, iar celălalt numai O-uri, marcând alternativ în oricare 
dintre cele nouă compartimente formate de intersectarea a două 
linii verticale cu două orizontale; câștigă cel care a reușit să umple 
cu X sau O trei căsuțe la rând (n. tr.). 

era minuțios și obositor, iar după un timp erau trans- 
pirați cu topi. După o oră, numai douăsprezece pă- 
trate fuseseră excavate la o adâncime de cincisprezece 
centimetri, și după o scurtă pauză pentru băut apă 
işi reluară lucrul la celelalte douăsprezece rămase. La 
sfarșitul a două ore de muncă, fuseseră găsite doar 
trei obiecte: o zgardă veche, din piele, o monedă de 
cinci cenți din 1921, și o sticlă goală. Zgarda și sticla 
fură aruncate la gunoi. Fisa, anunţă Yanis, provocând 
câteva râsete anemice, va fi vărsată în trezoreria ora- 
şului. Apoi incepură cu toții să sape încă cincispre- 
zece centimetri adâncime. 

În cele din urmă, după patru ore și niciun rezul- 
tat, Yanis anunţă: 

- Asta-i, oameni buni. Faceţi o pauză, beți ceva, 
apoi ne vom apuca să lucrăm la celălalt mormânt. 

Dinspre oamenu din echipă se ridică un oftat obo- 
sit, când contemplară celelalte patru ore de muncă 
cu spinarea îndoită. 

La ora 11.40 dimineaţa începură lucrul la celălalt 
mormânt, pe o căldură de douăzeci și nouă de grade 
Celsius. Continuă preţ de o oră, apoi Shirley Jasmund 
anunţă cu glas calm: 

- Cred că am dat de ceva. 

Se opriră cu toţii şi priviră într-acolo. 

Detectivul Jasmund înfipse încet sapa în careul la 
care lucra şi zise: 

- E ceva destul de mic, dar tare. Poate că-i o piatră. 

Lu: Ruby i se strânse inima. Că era o piatră sau 
orice altceva, era limpede că nu dăduseră de un cuțit. 

- Putem să ne ocupăm noi de asta? întrebă ser- 
gentul de la denuificări. 

Jasmund dădu din umeri și-i înmână sapa. 

- Eu fac munca, voi vă bucuraţi de glorie. 

- Aşa se întâmplă, copilă dragă. 

Sergentul puse sapa într-o parte, lângă mormânt, 
apoi, îngenunchind, scoase cu degetele obiectul din 
pământ. Nu era o piatră. Cu tot cu pământul lipit de 
el, obiectul se dovedi a fi o broșă de aur gravat, de o 
certă valoare. Sergentul de la idenuficări o lăsă să cadă 
intr-o pungă de plastic. 

- O vom examina mai pe îndelete în laborator. 

- Okay, trupă, să continuăm cu săpatul, adăugă 
Yanis. 

Mai trecură o oră și zece minute și, odată cu scurge- 
rea timpului, moralul lu: Ruby se dezumflă. Decisese 
că această parte a misiunii sale se apropia de un final 
eșuat, când Andy Vosko, de la Jafuri, rosti: 

- Am găsit ceva aici, zise el, apoi adăugă: de data 
asta e ceva mai mare. 

Din nou, cu toții se opriră din lucru pentru a se 
uita și din nou sergentul de la dentificări trecu acolo 
și preluă el operaţiunile. Folosind o mistrie, dezgropă 
cu grijă obiectul destul de mare şi pe măsură ce pămân- 
tul se desprindea, conturul vag deveni tot mai clar; 
era un cuţit. Scoţând niște clești, sergentul îi utiliză 
pentru a ţine cuțitul, în vreme ce una dintre femeile 
din echipa de identificare indepărtă cu o perie restu- 
rile de pământ. 

- Este un cuțit Bowie, spuse Ruby dintr-o răsu- 
flare, privind mânerul solid din lemn şi lama lungă, 
cu un Singur tăiș, dreaptă până spre vârf, unde se 
curba concavă, îngustându-se până la un punct tăios 
ȘI ascuțit. 

- Este ceea ce-a folosit Doil pentru crimele sale. 

Moralul i se refăcuse şi-i era recunoscătoare lui 
Sandy Yanis pentru insistența sa, în pofida propriilor 
ei dubu. 

Cuţitul se odihnea acum într-o pungă de plastic. 

- Îl vom examina și pe acesta în laborator, comentă 
sergentul de la identificări. Bună treabă, Sandy! 

- Presupun că este puţin probabil să găsiți amprente 
sau urme de sânge, după atâția ani, se interesă Ruby. 

- Foarte puțin probabil, răspunse sergentul. Dar... 

Se uită spre Yanis. 

- Ieri, incepu Yanis, m-am apucat să examinez 
pânza cămășilor de noapte purtate de ce: doi Ikei 
atunci când au fost ucişi; încă le mai avem la Lucruri 
Personale. Ceea ce dovedesc ele este că au fost injun- 
ghiați prin haine, asta inseamnând că s-ar putea să 
mai fie fibre textile pe cuțitul acela. Dacă fibrele și 
pânza se potrivesc... 

Își ridică mâinile, lăsând propoziția neterminată. 

- Tocmai m-ai învăţat ceva ce nu ştiam, zise Ruby 
pe un ton admirativ. 

- Pe toți ne învață câte ceva, adăugă Jasmund. 
Tot timpul. 

- Aşadar, am găsit ceea ce-aţi căutat, zise Andy 
Vosko. Plecăm sau continuăm? 

- Continuăm, răspunse Yanis, așa că mai căutară 
O oră, însă nu mai găsiră nimic. 

Ruby Bowe își rezervă loc pentru un zbor de 
noapte spre Miami. Shirley Jasmund o duse pe Ruby 
cu mașina la aeroport; Sandy Yanis veni și el. Când 
se despărțiră la intrarea în terminal și Ruby își luă 
rămas-bun de la ei, dintr-un impuls subit întinse mâi- 
nile spre ei şi-i îmbrățișă pe amândoi. 


- Deci, care-i verdictul? întrebă Malcolm Ainslie. 

- Verdictul, răspunse Ruby Bowe, este că Elroy 
Doil, atunci când v-a spus că i-a ucis pe cei doi Espe- 
ranza și pe cei doi Ikei, spunea purul adevăr. Oh, desi- 
gur, unele detalii erau altfel, iar de un articol nici n-a 
pomenit deloc, însă nimic nu schimbă faptele de bază. 

Se opri. 

- Să o iau de la inceput? 

- Fă-o. 

Era în dimineaţa următoare de după revenirea lui 
Ruby din Tampa și se aflau amândoi în biroul de la 
Omucideri al lu: Ainslie. El ascultă în timp ce Ruby 
11 descria ce aflase, prima oară la Metro-Dade, apoi la 
Tampa. La sfârșit, adăugă: , 

- Am primit un telefon acasă, azi-dimineaţă, de- 
vreme. Oamenii de la laboratorul din Tampa au 
identificat fibre pe cuțitul Bowie care se potrivesc cu 
imbrăcămintea celor doi Ikei, așa că este cu siguranță 
cuțitul folosit pentru uciderea lor, după cum a spus 
Doil. Iar broșa pe care am găsit-o în mormânt... 

Ruby își consultă notele. 

- A fost identificată drept un clajşonne! foarte 
vechi, foarte valoros, japonez. Sandy Yanes crede că 
bătrâna a avut broșa pe undeva, prin apropiere, când 
a fost ucisă, iar lui Elroy Doil i-a plăcut. 

- Apoi s-a temut că ar putea fi găsită asupra lui 
și-a abandonat-o și pe ea la mormânt, termină Ainslie. 

- Exact, așa că, până la urmă, Doil n-a spus tot 
adevărul. 

- Însă ce mi-a spus mie s-a confirmat, și-ai dovedit 
că era adevărat. 

- Oh, mai este ceva. 

Dintre hârtiile pe care Ruby le adusese de acolo, 
scoase copiile plicului care, potrivit lui Shirley Jas- 
mund, fusese găsit lângă cadavrele celor do: Ikei, cu 
șapte peceţi în cerc pe spate, iar înăuntru o pagină 
din Apocalipsa. Ainslie le studie pe amândouă. 

- Este capitolul cinci, zise el examinând pagina 
ruptă. Sunt marcate tre! versete. 

Le citi cu voce tare: 

- „Apoi am văzut în mâna dreaptă a Celui ce şedea 
pe scaunul de domnie o carte, scrisă pe dinăuntru și 
pe dinafară, pecetluită cu șapte peceți.“ 

„Și am văzut un înger puternic, care striga cu 
glas tare: Cine este vrednic să deschidă cartea și să-i 
rupă pecețile?“ 

„Și unul din bătrâni mi-a zis: Nu plânge: Iată că 
Leul din seminția lui Iuda, Rădăcina lui David, a biruit 
ca să deschidă cartea și cele șapte peceți ale ei...“ 


1! Cloisonne - obiect decorat cu email (n. tr.). 


502 ARTHUR HAILEY 


- Este lucrătura lui Doil. 

Aislie își aminti de discuţia sa cu părintele Kevin 
O’Brien de la Biserica Gesu, care-i descrisese obsesia 
lui Doil, la vârsta de doisprezece ani, descrisă de preot 
drept „mânia Domnului, cu urmăririle, răzbunările 
şi uciderile“. Ainslie adăugă: 

- Se potriveşte cu tot ce-a făcut mai târziu. 

- De ce această pagină pusă lângă cadavre? Întrebă 
Ruby. 

- Numai Doil ştia asta. Părerea mea este că se cre- 
dea drept Leul lui Iuda}, fapt care l-a dus la comite- 
rea de crime în serie. 

Ainslie clătină din cap cu mâhnire şi, atingând pli- 
cul şi fila, spuse: 

- Dacă am fi avut asta mai devreme şi-am fi ştiut 
de cei doi Ikei, am fi pus laba pe Doil mult mai repede 
decat am făcut-o. 

Se lăsă tăcerea, întreruptă de Ruby. 

- Tocmai ați spus „crime în serie“. Cum se pre- 
zintă acum cazul Ernst? 

- Ca un caz singular. 

În mintea lui, Ainslie putea auzi cuvintele dispe- 
rate și furibunde ale lu: Elroy Doil: „I-am făcut pe 


! Leul lui Iuda, preluat de creştinii adepți ai scrierilor Noului 
Testament, devine simbolul lui lisus Hristos (alături de miel și 
peşte). Deviza leului lui Marcu, „Pax tibi, Marce, evangelista 
meum!“ interpretându-se prin „Meum = al meu = al lui lehoșua 
Cristul“ (n. tr.). 

ăilalu, dar nu vreau să mor învinovățit și pentru ce 
n-am făcut niciodată.“ 

- Au existat îndoieli că Doil spunea adevărul, rosti 
Ainslie. Dar acum se pare că spunea, așa că presupun 
că dosarul Ernst va fi redeschis. 

- Cazul Ernst este redeschis, incepând de acum, 
spuse Leo Newbold. Și se pare că ai avut tot timpul 
dreptate, Malcolm. 

Ainslie dădu din cap. 

- Nu asta contează. Întrebarea este: De unde su- 
gerați să incepem? 

Se aflau amândoi în biroul lui Newbold, cu ușa 
exterioară închisă. 

- Vom începe prin a menţine totul pe cât de dis- 
cret se poate, pentru cât timp este posibil. 

Newbold ezită înainte de a adăuga: 

- Asta se aplică chiar și în interiorul secție: Omu- 
cideri și spune-i lui Ruby să nu discute asta cu nimeni 
altcineva. 

- Deja i-am spus. 

Ainslie își privi curios superiorul și întrebă: 

- Ce credeți? 

Locotenentul clătină nesigur din cap. 

- Nuss sigur. Doar atat că în caz că uciderea celor 
doi Ernst a fost o crimă la indigo, după cum se arată 
acum, atunci autorul ei a aranjat lucrurile încât să 
pară incă una din crimele în serie. lar această persoană 
știa al naibii de multe despre crimele lu: Doil, ches- 
tiuni care n-au fost niciodată difuzate în presă sau 
la televiziune. 

Ainslie își alese cuvintele cu grijă. 

- Sugeraţi, cumva, că a fost cineva cu acces la in- 
formaţii din interior sau că au fost scăpări deliberate 
spre exterior? 

- La naiba, nici nu știu prea bine ce să sugerez! 
Tot ceea ce ştiu este că sunt nervos ca dracu” şi că 
mă întreb dacă nu cumva cineva din poliție sau chiar 
din cadrul acestei secții știe despre cazul Ernst ceva 
ce nici tu și nici eu nu avem habar. 

Newbold se ridică de pe scaunul său, făcu câțiva 
pași prin birou și reveni. 

- Să nu-mi spui că nu te gândești și tu la acelaşi 
lucru, pentru că știu al dracului de bine că te gândești. 

- Da, m-am gândit. 

După un moment de tăcere, Ainslie continuă: 

- M-am gândit că aș putea să încep studiind toate 
dosarele din fiecare caz și să sortez informațiile făcute 
publice de cele ținute confidențiale. Apoi putem vedea 
cum se raportează toate la ceea ce s-a întâmplat cu 
soț Ernst. 

Newbold dădu din cap în semn de aprobare. 

- E o idee bună, dar să n-o faci la birou. Dacă vede 
cineva toate acele dosare împrăștiate peste tot, s-ar 
putea să-şi dea seama ce se întâmplă. Ia-le acasă și ră- 
mâi acolo vreo două zile. Am să te acopăr eu. 

Ainslie era surprins. Întenţionase să acționeze pru- 
dent, dar nu până într-acolo încât să nu mai aibă 
încredere în colegii săi. Însă credea că Newbold avea 
dreptate. De asemenea, o mulțime de oameni, in- 
clusiv din afară, intrau şi ieșeau de la Omucideri 

ȘI întotdeauna exista o anumită curiozitate printre ei 
privind cele ce se întâmplau. 

Astfel, în acea seară, după ce dusese, discret, la 
mașină cinci dosare burdușite, câte unul pentru fie- 
care dintre crimele duble, Frost, Larsen, Hennenfeld, 
Urbina și Ernst, Ainslie se duse acasă, pregătit pentru 
un studiu intens şi iscoditor. 


- Nu ştiu ce tot lucrezi atâta acasă, 11 zise Karen 
in ziua următoare, dar fiind aici, cu tot materialul 
tău, mi se pare grozav. Pot să te ajut cu ceva? 

Malcolm o privi recunoscător. 

— Ai putea să-mi printezi câteva din notițele mele? 

Jason, revenit de la şcoală, era şi el încântat. Ală- 
turându-i-se tatălui său la masa din sufragerie, puse 
deoparte câteva dintre dosarele de la Omucideri ca 
să-și facă loc pentru temele de casă, iar ei doi lucrară 
cot la cot, intrerupându-se numai când Jason avea în- 
trebări de genul: 

- Tau, ştiai că atunci când înmulțești cu zece tot 
ce ai de făcut este să adaugi un zero? Tati, știai că 
luna se află la o distanță de numai trei sute optzeci 
ȘI șase de mii de kilometri? Crezi că am să ajung vre- 
odată acolo? 

Si în sfârșit: 

- Tau, de ce nu facem așa tot timpul? 

Lui Ainslie îi trebuiră două zile pline ca să exami- 
neze amănunțit dosarele aduse acasă, să extragă deta- 
liile, să-și ia notițe și, în final, să creeze un grafic crimă 

cu crimă, însă, în cele din urmă, trăsese unele con- 
cluzii importante. 

Începu cu revizuirea detaliilor de la locul crimelor, 
care fuseseră ținute departe de ochii presei în speranța 
că vreun suspect s-ar putea da de gol prin informații 
de acest fel. Intre acele detaliu erau și obiectele bizare 
lăsate în apropierea victimelor, incepând cu cele patru 
pisici moarte. Altceva ce rămăsese nedezvăluit era radi- 
oul găsit de poliție dat tare, pe locul tuturor crimelor. 
Un alt detaliu era că fiecare cuplu, legat și cu căluș la 
gură, era poziționat unul în fața celuilalt. Faptul că 
banii tuturor victimelor fuseseră luați a fost dezvăluit, 
dar nu s-a menţionat niciodată că bijuterii de valoare, 
care ar fi putut fi luate, rămăseseră neatinse. 

Oricum, unii reporteri aveau propriile lor surse 
de informaţii în cadrul poliției și tot ce aflau pe căi 
neoficiale era transmis sau publicat, cu restricții sau 
nu. Iar acest lucru ridica două probleme: în primul 
rând, reușise media să publice totul despre cele patru 
duble omucideri de dinaintea cazului Ernst? Mai mult 
ca sigur că nu. Iar în al doilea rând, exista vreo posibi- 
litate, aşa cum sugerase Leo Newbold, să fi fost vreo 
scurgere de informații din interiorul departamentului: 
poliției, fie accidental, fie deliberat? După părerea lui 
Ainslie, răspunsul era afirmativ. 

Ainslie examină următoarea chestiune: existau dife- 
renţe între uciderea lui Gustav Ernst și a soției sale 
și celelalte crime comise de Doil? Da, constată el, erau 
mai multe. Una privea aparatele de radio lăsate în func- 
tiune la fiecare din locurile crimelor. În cazul Frost, 

de la Royal Colonial Hotel, aparatul fusese potri- 
vit pe HOT 105 şi cânta hard rock, muzica difuzată 
de postul de radio. Urmau crimele de la Clearwater, 
cu Hal și Mabel Larsen ca victime și pentru că nu 
se pomenea de niciun aparat de radio în raport, Ain- 
slie îl sună pe detectivul Nelson Abreu, anchetato- 
rul principal. 

- Nu, răspunse Abreu. Din câte știu eu, nu era 
niciun aparat de radio acolo, dar am să verific și te sun. 

Ceea ce și făcu o oră mai târziu. 

- 'Tocmai am discutat cu polițistul care a ajuns 
primul la locul faptei și da, era un radio pornit, mi-a 
spus acum. Și-a amintit că era muzică rock'n-roll dată 
tare, dar idiotul l-a stins şi nici nu a menţionat ceva 
în raport. Era nou pe-aici și i-am frecat ridichea bine 
de tot pentru asta. Era ceva important? 

'— Nu sunt Sigur, zise Ainslie, dar apreciez că ai 
verificat asta. 

Abreu era curios în legătură cu cadrul verificărilor. 

- Rubedeniile Larsenilor au întrebat dacă Doil a 
săvârșit aceste crime de aici. Aveţi ceva în legătură 
cu asta? 

- Nu în acest moment, dar am să-i spun locote- 
nentului meu că ai vrea să știi dacă se ivește ceva. 

Abreu chicoti. 

- Am priceput. Ştii ceva dar nu-mi poţi spune. 

- Eşti în branșă, zise Ainslie. Ştii cum stau lucrurile. 

Era la curent cu faptul că mărturisirile de la Rai- 
ford ale lui Doil nu fuseseră încă difuzate și spera că, 
pe moment, nici nu vor fi. În cele din urmă, pentru 

liniştea sufletească a rudelor victimelor, fără îndoială 
că întreaga poveste va fi făcută cunoscută. 

După Larseni, urma uciderea lui Irving și Rachel 
Hennenfeld la Fort Lauderdale. În timpul unei de- 
plasări de serviciu la Miami, șeriful Benito Montes 
raportase că, atunci când fuseseră găsite cadavrele, 
radioul „difuza hot rock, atât de al naibii de tare încât 
nici nu te puteai auzi vorbind“. 

Apoi au fost Lazaro și Luisa Urbina, uciși la Miami. 
Un vecin oprise aparatul de radio, dat tare, în timp 
ce suna la 911, lăsase butonul de scală neatins, fixat 
la HOT 105. 

Un aparat de radio cânta tare şi când au fost găsite 
cadavrele lui Gustav și Eleanor Ernst, de către major- 
domul lor, Theo Palacio. Şi el oprise radioul, dar își 
amintise că era fixat la FM 93,1 WTMI, „un post fa- 
vorit al doamnei Ernst“, spusese el, pentru că difuza 
muzică clasică și melodii din spectacole. WTMI nu 
difuza niciodată hard rock. 

Avea importanţă tipul de muzică de la locul crimei? 
Ainslie credea că s-ar putea, mai ales în combinație 
cu altă diferență din cazul Ernst, prezenţa iepurelui 
mort, despre care, încă de la bun început, Ainslie nu 
credea că era un simbol al Apocalipsei. 

Așa că se întrebă dacă era posibil ca persoana care 
comisese crima Ernst să fi aflat de cele patru pisici din 
cazul Frost și să fi crezut, din greșeală, că un alt ani- 
mal s-ar potrivi și aici? Iarăşi, răspunsul părea să fie 
unul pozitiv. De asemenea, era semnificativ și fap- 
tul că teoria lui Ainslie despre Apocalipsă devenise 

cunoscută unui mic grup de anchetatori cu grad supe- 
rior în ziua de după asasinarea celor doi Ernst și că 
până atunci semnificaţia simbolurilor de la locul cri- 
mel era o enigmă. 

Mai exista un factor de timp care ridica întrebări. 
După fiecare dintre crimele precedente, cazurile Frost, 
Larsen, Hennenfeld și Urbina, timpul scurs până la 
o nouă crimă n-a fost niciodată mai mic de două luni, 
media fiind de două luni și zece zile. Totuși, între ca- 
zurile Urbina și Ernst intervalul a fost de numai trei 
zile. Ainslie își spuse că era ca și cum se pusese în miș- 
care un mecanism pentru moartea celor doi Ernst, care 
ar fi survenit după intervalul normal de timp dacă n-ar 
fi intervenit atât de brutal uciderea cuplului Urbina. 
Și, în vreme ce vestea uciderii celor doi Urbina se 
imprăștiase repede, n-a fost poate prea târziu pentru 
oprirea mecanismului asasinării din cazul Ernst? 

Lui Ainslie îi zbură prin minte un gând, insă îl 
îndepărtă imediat. În ceea ce privea ultima crimă co- 
misă de Elroy Doil, cea asupra lui Kingsley și Nellie 
Tempone, cu toate că faptei îi lipseau câteva dintre 
caracteristicile crimelor anterioare, probabil pentru 
că Doil fusese întrerupt și incercase să fugă, eșalona- 
rea evenimentelor se apropia de ceea ce se petrecuse 
Și înainte, iar Ainslie avea o ipoteză despre asta. 

El avea convingerea că, în pofida deciziei instanței 
privind sănătatea lui mintală, Doil era nebun. Dacă 
așa stăteau lucrurile, atunci era posibil să fi suferit 
de pe urma unei necesități compulsive de a comite 
crimele la intervale regulate și tragic pentru cei doi 

Tempone, lui Doil îi venise timpul să ucidă. Însă 
Ainslie ştia că validitatea teoriei nu va putea fi pro- 
bată niciodată. 

Imediat, după cele două zile de cercetare, Ainslie 
porni într-o expediţie la Departamentul Probe al poli- 
ției din Miami. Secţia, o organizaţie-cheie, clocoti- 
toare, se afla la parterul clădirii Departamentului de 
Poliţie. Comandantul ei, căpitanul Wade Iacone, un 
veteran al poliţiei, solid și cărunt, cu douăzeci și nouă 
de ani de activitate, îl aşteptă pe Ainslie în biroul său. 

- Exact omul pe care voiam să-l văd! Ce mai faci, 
Malcolm? 

- Bine, mulţumesc, domnule. 

lacone făcu un semn cu mâna. 

- Hai să lăsăm formalismele. Era cât pe ce să-ți 
trimit un răvaș, Malcolm, despre crimele alea în serie 
ale lui Doil. Acum că tipu-i mort și cazul s-a inchis, 
a rămas un munte de lucruri de care am vrea să scă- 
păm. Avem o nevoie disperată de spațiu. 

Ainslie se strâmbă. 

- Uită de răvaș, Wade. Unul dintre cazuri a fost 
redeschis. 

„Răvaș“ era denumirea în jargonul poliției pentru 
buletinul informativ periodic, trimis polițiștilor care 
aduseseră pentru depozitare probe materiale de la locu- 
rile crimelor și aşteptau procesul sau sperau să facă 
o arestare cândva. Practic, răvașul spunea: „Hei, am 
ținut aici obiectul ăsta pentru tine timp îndelungat 
şi ne ocupă spaţiul de care avem nevoie urgent. Te 
rugăm să te gândești dacă mai ai nevoie de el și dacă 

nu, să scăpăm de el.“ Cel mai adesea, îndepărtarea 
unei dovezi materiale necesita un ordin judecătoresc. 
Un alt cuvânt în argou era „materiale“ şi se referea 
la vastele cantități de articole depozitate în unitatea 
Probe, inclusiv narcotice precum cocaina și marijuana, 
aflate în pungi de plastic numerotate, valorând pe 
stradă mai multe milioane de dolari; sute de arme de 
foc, inclusiv pistoale, carabine, pistoale automate și 
muniție, „suficientă cât să incepi o insurecție“, după 
cum observase odată căpitanul lacone; sânge și fluide 
corporale rezultate ca probe din cazurile de omuci- 
dere sau de atacuri sexuale, conservate în frigidere; 
apoi mai prozaicele televizoare furate, aparate stereo, 
cuptoare cu microunde, plus sute de cutii din carton, 
sigilate, așezate una peste alta până la tavan, conținând 
fleacurile adunate de la faţa locului tuturor delictelor, 
inclusiv crimelor. 

Cât despre spațiu, niciodată nu era suficient. 

- Suntem astupaţi, de la podea până la tavan și mai 
bine, era jelania constantă a lui Iacone, cu toate că, 
intr-un fel sau altul, noi obiecte și cutii erau negreșit 
inghesuite în spațiu. 

— Așadar, ce se întâmplă? îl întrebă Iacone pe Ainslie. 

- Una dintre acele crime în serie s-ar putea să nu 
fi fost rezolvată, așa că probele trebuie să rămână pe 
loc. Dar vorbeai de un „munte“. Chiar aşa de multe 
s-au adunat? 

- N-au fost multe, asta până la uciderea consilie- 
rului Ernst și a soţiei sale, răspunse lacone. Atunci 

a venit puhoiul. Numai cutii sigilate. Mi s-a spus că 
erau atât de multe deoarece cazul era important. 

- Aș putea să le văd? 

- Desigur. | 

Comandantul Probelor deschise drumul printre 
birouri şi magazii unde, în cadrul unui personal de 
douăzeci de oameni, lucrau cinci polițiști, iar civilii 
așezau într-o ordine remarcabilă lucrurile împache- 
tate din jurul lor. Totul era depozitat indiferent de 
vechime, iar lucruri de acum douăzeci de ani nu erau 
rarități și puteau fi găsite în câteva minute cu ajutorul 
computerului, folosind numărul de caz, un nume, 
ori O dată de depozitare. 

Iacone demonstră procedura oprindu-se, fără nicio 
ezitare, lângă un morman alcătuit din mai bine de două- 
zeci de cutii mari, fiecare din ele sigilată cu o bandă 
adezivă purtând inscripția PROBE DE LA LOCUL 
DELICTULUI. 

- Acestea au fost aduse imediat după crima Ernst, 
zise el. Cred că băieţii voştri au adunat o mulțime de 
lucruri din casă, mai ales documente, și aveau de gând 
să le parcurgă pe toate, dar nu cred că a făcut-o careva. 

Era ușor să ghicești ce se petrecuse, aprecie Ainslie. 
Imediat după uciderea celor doi Ernst, echipa specială 
de la Omucideri a început supravegherea suspecților, 
folosind orice detectiv disponibil și cooptând în acţi- 
une și celelalte secţii. Drept rezultat, documentele de 
la Ernst și efectele lor, în timp ce erau puse la adăpost, 
au devenit o preocupare secundară. Apoi, odată cu 
cazul Tempone și arestarea și condamnarea lui Doil, 

cazul Ernst a fost considerat închis, iar cutiile astea 
multe, din câte se părea acum, nici nu fuseseră exami- 
nate cum trebuia. 

Ainslie îi spuse lui Iacone: 

- Îmi pare rău, nu pot să iau materialul Doil din 
spatele vostru, dar ce vom face va fi să luăm, pe rând, 
câteva din cutiile acelea, să le studiem conţinutul și 
să le aducem inapoi. 

Iacone înălță din umeri. 

- Acesta-i dreptul tău, Malcolm. 

- Mulţumesc, răspunse Ainslie. S-ar putea să fie 
important. 


- Ceea ce vreau eu să faci, îi spuse Ainslie lui 
Ruby, este să cercetezi fiecare dintre aceste cutii depo- 
zitate la Probe şi să vezi ce-ai putea găsi. 

— Căutăm ceva anume? 

- Da, ceva care ne va conduce spre acea persoană 
care 1-a ucis pe cei doi Ernst. 

- N-ai putea fi ceva mai precis? 

Ainslie clătină din cap că nu. Avea o presimțire 
inexplicabilă care-l avertiză că inaintea lui se intindea 
o mare necartografiată. Cine-i omorase pe Gustav și 
pe Eleanor Ernst și de ce? Indiferent ce răspuns va ieși, 
nu va fi unul simplu, era sigur de asta. Îi veni în minte 
un pasaj din Cartea lui lov, din Biblie: tărâmul beznei 
şi umbra morții. Avea senzația că pășise în el și se trezi 
dorindu-și ca altcineva să se fi ocupat de acest caz. 

Ruby îl privea. 


- E ceva în neregulă? 

- Nu știu. 
Scoase un zâmbet forțat. 
- Hai să aflăm ce-i prin cutiile acelea. 


Amândoi se aflau Într-o mică încăpere din aripa 
izolată a clădirii principale a poliției, departe de secția 
Omuciden. Ainslie aranjase folosirea temporară a aces- 
tui spaţiu pentru că Leo Newbold dorea să păstreze, 
pe cât posibil, discreția asupra reluării anchetei. Încă- 
perea era doar ceva mai mare decât o debara, cu o 
masă, două scaune și un telefon, dar se vor descurca. 

- Mergem acum la Probe, îi spuse, și am să te au- 
torizez să iei cutiile din cazul Ernst când ești gata. 
Întreaga poveste n-ar trebui să dureze mai mult de 
câteva zile. 

O previziune pe de-a-ntregul greșită după cum se 
va dovedi. 

La capătul a două săptămâni, stăpânit de o oare- 
care nerăbdare, Ainslie se duse să-i facă o vizită lui 
Ruby, pentru a treia oară, în cantonamentul ei pro- 
vizoriu. La fel ca și în vizitele sale precedente, o găsi 
înconjurată de teancuri de hartii, mare parte a lor im- 
prăştiate pe podea. La ultima sa venire ea îi spusese: 

- Nu cred că vreunul dintre Ernst s-ar fi putut de- 
barasa chiar și de o bucăţică de hârtie. Au păstrat totul, 
scrisori, facturi, notițe de mână, tăieturi din ziare, 
cecuri anulate, invitaţii, tot ce vrei şi ce nu vrei, iar 
majoritatea se află aici. 

Atunci Ainslie spuse: 

(Si) 


- Am discutat cu Hank Brew master, cel care a pre- 
luat primul cazul. Problema a fost că exista o cantitate 
enormă de hârtii în debaralele din casă, în numeroase 
cutii, depozitate aproape în fiecare cameră. Ei bine, 
pentru că la vremea aceea eram atât de aglomeraţi, 
n-a putut fi detașat nimeni să se ocupe numai de sor- 
tarea lor, cu toate că hârtiile trebuiau păstrate În caz 
că erau probe importante. Așa că, ceea ce s-a intâm- 
plat a fost că toate materialele adunate din reședința 
Ernst nimeni nu le-a mai verificat apoi. 

Astăzi, Ruby avea un caiet de teme zdrenţuit, des- 
chis în faţa ei și făcea notițe pe un blocnotes așezat 
lângă el. Arătând înspre o cutie de carton deschisă, 
Ainslie o întrebă: 

- Mai sunt multe ca asta? 

- Nu, răspunse Ruby. S-ar putea să fi găsit ceva 
interesant. 

- la povestește-mi. 

- Doamna Ernst a fost cea care a acumulat majori- 
tatea hârtiilor, iar multe sunt umplute cu scrisul ei 
incâlcit, greu de descifrat. Numai chestii inofensive, 
credeam eu, până acum două zile când am găsit ceea 
ce s-a dovedit a fi un jurnal intim. L-a scris pe caiete de 
teme, sunt O grămadă din astea, datând de mulți ani. 

— Cate sunt? 

- Ar putea fi douăzeci, treizeci, poate chiar și 
mai multe. 

Ruby făcu un gest spre cutia din carton. 

— Asta era plină de ele. Părerea mea este că mai sunt 
şi în celelalte. 

— Și ce scrie în ele? 

- Păi, asta-i o problemă. În afară de faptul că sunt 
dificil de descifrat, în ele există și un cod de pre- 
scurtări personale, ai putea crede că de dragul păstrării 
secretului, mai ales față de soţul ei; sigur și-a ascuns 
jurnalele de el în toți acești ani. Dar dacă cineva-i des- 
tul de răbdător, ar putea învăţa să le descifreze. 

Ruby arătă paginile ferfeniță din faţa ei. 

- De exemplu, în loc să folosească nume, ea uti- 
lizează numere. După un timp, mi-am dat seama că 
5 este ea, iar 7 soțul. Apoi am realizat că „E“ de la 
Eleanor, este cea de-a cincea literă din alfabet; „G“ 
de la Gustav este a șaptea. Un cod simplu. Două nu- 
mere cu liniuţă între ele semnifică două nume. Am 
descoperit că 4-18-23 inseamnă „Dr.W.“, nu ştiu cine-o 
fi sau a fost. Și mai prescurta cuvintele, eliminând cu 
totul vocalele. Încep să mă acomodez cu asta, dar exa- 
minarea întregului material va lua timp. 

Trebuia să ia o decizie, Ainslie știa asta. Merita 
să o țină pe Ruby ocupată cu această muncă migă- 
loasă, care putea dura mult mai mult și probabil fără 
niciun rezultat? La Omucideri erau, ca de obicei, alte 
chestiuni presante. O întrebă: 

— Există ceva ce-ai putea să-mi spui de acolo? Ceva 
important? 

Ruby căzu pe gânduri. 

- OK, s-ar putea să fie și cred că n-am raportat 
din dorinţa de a avea mai mult la dispoziţie. 

Glasul îi era incordat. 

- Ce zici de asta, ca de inceput? Ceea ce dezvăluie 
deja jurnalele este că mândrul și onorabilul, și răposa- 
tul nostru consilier municipal Gustav Ernst era cel 
mai groaznic specimen de soț care-și bătea soția. A 
bătut-o de la începutul mariajului lor, băgând-o cel 
puțin o dată în spital. Ea a păstrat tăcerea, pentru că-i 
era rușine Și era speriată și pentru că nimeni n-ar fi 
crezut-O, așa i-a spus ticălosul de bărbatu-său. In cele 
din urmă, tot ce-a putut face a fost să-și transfere dure- 
rile și chinurile în codul ei personal și singuratic din 
aceste pagini mizerabile. Aici e totul! 

Brusc, Ruby se inroși. 

- Oh, în mă-sa! Detest rahaturile astea. 

Înșfăcă furioasă unul dintre caietele de teme și-l 
azvârli cu putere prin încăperea mică. 

După un moment de tăcere, Ainslie recuperă caie- 
tul și-l puse pe masă. 

- Probabil că avea dreptate; n-ar fi fost crezută, 
mai ales în anii trecuţi, când nimeni nu discuta despre 
nevestele bătute; oamenii nu erau curioși să afle așa 
ceva. Tu crezi tot ce scrie acolo? 

- Absolut. 

Ruby era din nou calmă. 

- Sunt prea multe detalii ca să fi putut fi născocite, 
și totul pare adevărat. Poate că ar trebui să citești și 
tu Câte ceva. 

- Mai târziu, spuse Ainslie, încrezător în raționa- 
mentul lui Ruby. 

Fa aruncă o privire peste jurnalul din caiet și adă- 
ugă cu un aer meditativ: 

- Cred că doamna Ernst ştia, poate că spera, că tot 
ceea ce scria ea va fi citit într-o bună zi. 

- Ai dat până acum peste vreo referire a... 

Ainslie se opri, dându-și seama că întrebarea nu 
avea niciun rost. Dacă răspunsul ar fi fost pozitiv, 
Ruby i-ar fi pomenit deja de asta. 

- Te preocupă Cynthia, nu-i așa? 

Dădu din cap, fără să spună nimic. 

— Și pe mine mă preocupă, dar încă n-a apărut nimic. 
Caietele pe care le-am cercetat erau din primii ani ai 
mariajului celor doi Ernst; până acum, Cynthia nici 
nu s-a născut. Când se va întâmpla, va fi pomenită prin 
caiete ca numărul 3. 

Privirile li se întâlniră. 

- Continuă, spuse Ainslie. Alocă atât timp cât este 
necesar și cheamă-mă atunci când apare ceva ce-ar 
trebui să știu. 

Încercă să scape de acea neliniște chinuitoare, dar 
nu reuși. 

Trecură aproape două săptămâni până când Ruby 
il sună din nou. 

- Poţi veni până aici? Am câteva lucruri să-ți arăt. 


- Ceea ce-am găsit, schimbă o mulțime de lucruri, 
cu toate că nu știu prea bine cum. 

Se aflau, din nou, în încăperea minusculă, fără feres- 
tre, încă ticsită cu hârtii. Ruby stătea la măsuța el. 

- Hai să vedem despre ce-i vorba, zise el, conști- 
ent că așteptase suficient de mult. 

- Cynthia a apărut pe scenă, și, la o săptămână 
după nașterea ei, doamna Ernst și-a surprins soțul 
practicând jocuri sexuale cu copilul. Iată ce-a scris. 

Ruby deschise caietul și arătă in partea de jos a unei 
pagini. Uitându-se mai indeaproape, Ainslie văzu: 

„Srprns 7 astzi attns 3 numai k sxl. Îi scsese scutcele 
& se hlba la ea. Apoi neșttnd k lam vzt, saplecat js & 
fct ceva de nedescrs Amfst att de dezgstă & temtoare 
pt 3. Este acst prvrt tatl ei, alătri de. kare trbie screască? 
Im spus k nmi psă ceface cmine, dr snu mai fcă ast ku 
3 & dk o fce am skem protcopi șnfnd pușcria. Nu 
prea rșnat draproms k numaifce asta. Neştnd dk sl crd, 
ştnd ki deprvt, mai pt sprtjz pe 3? Dno, nssigră.“ 


- Citește-mi-o tu, zise el. Am început să mă prind, 
dar tu ești mai versată. 

Ruby ii citi cu voce tare: 

- L-am surprins astăzi pe Gustav atingând-o pe 
Cynthia, nu putea fi decât ceva sexual. Îi dăduse scu- 
tecul jos și se holba la ea. Apoi, neștiind că-l vedeam, 
s-a aplecat și-a făcut ceva de nedescris. Am fost atat 
de dezgustată și temătoare pentru Cynthia. Este acest 
pervers tatăl ei, alături de care trebuie să crească? l-am 
spus că nu-mi pasă ce face cu mine, dar nu mai trebuie 
să se atingă niciodată de Cynthia, iar dacă o face am 
să-i chem pe cei de la protecția copilului și-o să infunde 
pușcăria. Nu mi s-a părut rușinat, dar a promis că 
nu va mai face asta. Nu sunt sigură dacă să-l cred, știu 
că-i un depravat. O mai pot proteja pe Cynthia? Din 
nou, nu-s sigură. 

Fără a mai aștepta vreo reacție, Ruby zise: 

- Episoade și menționări din acestea sunt peste 
tot în următorii doi ani și în pofida amenințării for- 
mulate de doamna Ernst, este limpede că n-a făcut 
nimic. Apoi, după un an și jumătate, apare asta. 

Întinzându-se spre un alt caiet, îi indică un pasaj: 

„Lm avrtzt pe 7 de attea ori dr tt fce cvrea, unri o 
rnște pe 3 att de tre k plnge. Knd amncrcat sdisct ku 
| misps: nflec dor pţnă afcţine printeskă. Im sps k...“ 


Cu un gest, Ainslie îi transmise lui Ruby să înceapă 
să citească ea. Se conformă: 

- L-am avertizat pe Gustav de atâtea ori, insă face 
tot ce vrea, uneori o rănește atât de tare pe Cynthia 
că plânge. Când am incercat să discut cu el, mi-a spus: 
„Un fleac, puțină afecțiune părintească.“ I-am spus: 
„Nu, asta-i perversiune. Nu-i place și te urăște. Îi e 
frică.“ Acum, de fiecare dată când Gustav se apropie 
de Cynthia, ea începe să plângă și se ghemuieşte și 
se face mică. Il tot ameninţ că am să chem pe cineva, 
pe cei de la protecția copilului sau poliția, sau chiar 
pe propriul nostru doctor W., dar Gustav rade, știind 
că atunci când vine momentul, nu pot s-o fac, iar acesta-i 
adevărul. Rușinea și dezonoarea ar fi prea ingrozitoare. 
Cum aș mai putea apărea după aceea in faţa oame- 
nilor? Nici nu pot măcar să discut cu cineva despre 
toate astea, nici măcar de dragul Cynthiei. Va trebui 
să port singură această povară și Cynthia la fel. 

Ruby îl întrebă: 

- Te-a şocat chestia asta? 

- După nouă ani la Omucideri nu mă mai șo- 
chează nimic, însă sunt îngrijorat de ceea ce urmează. 
Ma: este material, da? 

- O grămadă. Mult prea mult pentru a putea aco- 
peri totul acum, așa că am să mai sar peste și putem 
reveni mai târziu peste celelalte pasaje. 

Își consultă notele. 

- „A urmat cruzimea. Când Cynthia avea tre: ani, 
Gustav a inceput s-o bată, lovind-o puternic pentru 
motive insignifiante sau uneori fără niciun motiv“, 
spune mai departe jurnalul. Ura s-o vadă plângând 
și odată, drept „pedeapsă“, i-a băgat picioarele în apă 
clocotită. Doamna Ernst a dus-o pe Cynthia la spital, 
relatând că arsura se produsese accidental. Scrie în 
însemnările ei că ştia că nu fusese crezută, dar nu s-a 
întâmplat nimic. Apoi, când Cynthia avea opt ani, 
Gustav a făcut prima dată sex cu ea, prima dată din 
multele episoade de acest gen. După asta, Cynthia se 
ferea de oricine incerca s-o atingă, inclusiv mama ei, 
dovedindu-se îngrozită de ideea de a fi atinsă. 

Glasul lui Ruby tremura. Bău o gură de apă din 
pahar şi arătă spre un teanc de caiete de teme. 

- Totul e acolo. 

— Vrei să faci o pauză? o întrebă Ainslie. 

- Cred că da, da. 

Ruby o luă spre uşă, murmurând din mers: 

- Mă întorc imediat. 

Rămas singur, Ainslie descoperi că gândurile-i erau 
cuprinse de febrilitate. Încă nu-și ștersese din minte 
tumultul legăturii sale cu Cynthia şi nici nu se va 

întâmpla asta. În pofida amărăciunii ei privind decizia 
lui de a pune capăt legăturii și sabotarea deliberată a 
carierei lui după aceea, lui încă îi mai păsa de Cynthia 
și n-ar dori niciodată s-o facă să sufere, în replică. Însă 
acum, cu aceste noi informaţii, gândurile și mila lui 
se îndreptau spre ea în valuri. Cum era posibil ca pă- 
rinți civilizați să-și abuzeze și să-și violeze propriul 
copil? Tatăl, mânat de pofte degradante, iar mama, 
atat de lipsită de voinţă încât n-a făcut nici cel mai mic 
lucru pentru a-și ajuta fiica? 

Ușa se deschise fără zgomot și Ruby intră inăun- 
tru. O întrebă: 

- Crezi că poți continua? 

- Da, vreau să termin, apoi poate mă duc și mă 
imbăt diseară şi uit de asta. 

Dar nu va face asta, știa el. Din cauza morții tra- 
gice a tatălui ei, împuşcat de un drogat de cincispre- 
zece ani, Ruby nu se atingea absolut deloc de alcool 
sau droguri. Această experiență nu va schimba nimic. 

- Inevitabilul s-a intamplat când Cynthia avea doi- 
sprezece ani, continuă ea, revenind la notițele ei. A 
rămas însărcinată cu tatăl ei. Dă-mi voie să-ți citesc 
ce-a scris doamna Ernst. 

De data asta, Ruby nu-i mai arătă versiunea cifrată 
a jurnalului, ci îi citi direct din transcrierea notată 
de ea. 

— În această situaţie îngrozitoare, rușinoasă, au fost 
pregătite niște aranjamente. Cu ajutorul avocatului 
lui Gustav, L.M., Cynthia a fost dusă în orașul Pensa- 
cola, sub un alt nume, la o clinică discretă, unde L.M. 

avea relații. Conform avizului medicilor, Cynthia tre- 
buie să păstreze copilul, sarcina fiind mult prea avan- 
sată pentru a se putea face ceva. Va rămâne în Pensacola 
până când se va întâmpla. L.M. a aranjat adoptarea 
imediată a copilului; i-am spus că nu ne pasă cum, 
unde sau de către cine, atâta vreme cât totul se întâm- 
plă cu discreție și nu va exista niciodată vreo urmă. 
Cynthia nu-și va vedea copilul și nu va auzi vreodată 
de el şi nici noi. Slavă Domnului! În toate astea este 
și un bine. Înainte ca L.M. să fie de acord să se ocupe 
de caz, i-a tras lui Gustav cel mai zdravăn perdaf pe 
care l-am auzit vreodată. A spus că Gustav îl dezgusta 
și a folosit niște cuvinte pe care nu le-aș repeta. De 
asemenea, i-a dat și un ultimatum: dacă Gustav nu 
va renunţa la orice formă de abuz asupra Cynthiei, 
L.M. va informa autoritățile asupra faptelor sale și 
Gustav va sta multă vreme la inchisoare. L.M. 1-a spus 
că era cât se poate de serios, iar dacă era s-o facă „la 
naiba cu privilegiul clientului“. Gustav era cu ade- 
vărat îngrozit. 

Ruby adăugă: 

— La câtva timp după asta, apare o referire la naş- 
terea copilului Cynthiei. Nicio altă informaţie, nici 
măcar menţionarea sexului copilului. Apoi Cynthia 
se intoarce acasă și, la scurtă vreme după asta, jurnalul 
spune: „În pofida tuturor precauțiunilor noastre, ceva 
trebuie să fi transpirat. O persoană de la îngrijirea copi- 
lului a venit să discute cu mine. Din întrebările puse 
de ea mi-am dat seama că nu ştia chiar totul, însă avea 
informaţii că Cynthia a născut un copil, la vârsta de 

doisprezece ani. Nu avea niciun rost să neg asta, așa 
că am spus că da, a născut, dar am minţit în ceea ce 
privea restul. Am declarat că nu avem nicio idee cine 
era tatăl, cu toate că Gustav și cu mine am fost ingri- 
joraţi o vreme, pentru că Cynthia avea contacte cu 
băieți indezirabili. De acum înainte, vom fi mult mai 
stricţi. Nu sunt convinsă că m-a crezut în întregime, 
dar nu există nicio posibilitate prin care ar putea con- 
trazice spusele mele. Acești oameni sunt atât de isco- 
ditori! Chiar după plecarea femeii am descoperit că 
Cynthia ascultase totul. Nu ne-am vorbit, însă Cythia 
avea o expresie teribilă. Cred că mă urăște.“ 

Ainslie nu spuse nimic, gândurile sale fiind mult 
prea complicate pentru a putea fi exprimate. Dezgus- 
tul său era copleșitor, mai ales pentru că nici lui Gus- 
tav, nici lui Eleanor nu le păsase câtuși de puţin de 
soarta nou-născutului, nepotul sau nepoata lor, fiul 
sau fiica lui; după câte se părea, niciunuia dintre ei 
nu-i păsa deloc. 

- Am mai sărit niște pasaje, continuă Ruby, citind 
doar acele părți din jurnal din anii când Cynthia era 
in creștere. N-a fost timp să-l citesc tot; poate că nimeni 
nu-l va citi vreodată, însă tabloul existent este cel al 
lui Gustav, încetând să o mai molesteze și încercând 
s-o ajute, sperând, după cum spune jurnalul, că ea va 
„ierta și uita“. I-a dat o mulțime de bani, pentru că avea 
din belșug. Toate astea se petreceau pe vremea când 
era consilier municipal, iar Cynthia intrase în rându- 
rile poliției din Miami. El și-a folosit influența pentru 
a exercita presiuni asupra Departamentului Poliției, 

prima dată ca s-o bage la Omucideri, apoi ca să fie 
promovată rapid. 

- Cynthia a fost pricepută în ceea ce făcea, zise 
Ainslie. Probabil că ar fi avansat oricum. 

Ruby dădu din umeri. 

- Doamna Ernst credea că asta ajuta, cu toate că 
nu credea că Cynthia le va fi vreodată recunoscătoare 
pentru ceea ce făceau ea și Gustav. Iată ceva ce doamna 
Ernst a scris în urmă cu patru ani: „Gustav trăiește 
intr-o lume a amăgirilor. Crede că între noi și Cynthia 
totul decurge bine, că trecutul a fost uitat și lăsat în 
urmă și că Cynthiei îi pasă acum de noi. Ce prostie! 
Cynthia nu ne iubeşte. Și de ce ne-ar iubi? Nu i-am 
oferit niciodată motivul s-o facă. Acum, privind îna- 
poi, aș vrea să fi procedat altfel. Dar acum este prea 
târziu. Mult prea târziu.“ 

Ruby spuse: 

- Mai am incă un pasaj din jurnal de citit și poate, 
cel mai important. Iat-o pe doamna Ernst, cu patru 
luni inainte ca ea şi Gustav să fie uciși: „Am sur- 
prins-o pe Cynthia uitându-se uneori la noi. Cred că 
simte o ură cumplită pentru noi doi. Este o parte a 
naturii Cynthiei, să nu ierte niciodată. Niciodată! Nu 
iartă pe nimeni, nici pentru cel mai mic neajuns adus 
ei. Într-un fel sau altul, se răfuiește cu ei, îi face să plă- 
tească. Sunt sigură că noi am făcut-o să fie așa. Une- 
ori, cred că pune ceva la cale în legătură cu noi, vreo 
răzbunare şi mă tem că Cynthia este foarte deşteaptă, 
mult mai deşteaptă decât noi doi.“ 

Ruby lăsă jos blocnotesul. 

- Am făcut ceea ce mi-ai cerut. Mai este doar un 
singur lucru de făcut. 

Văzu trăsăturile tensionate de pe fața lui Ainslie 
Și își indulci expresia. 

- Cred că a fost greu pentru tine, sergent. 

- Cum adică? întrebă el nesigur. 

- Malcolm, ştim cu toţii de ce n-ai fost făcut loco- 
tenent. La ora asta ar trebui să fii, probabil, căpitan. 

Fl oftă. 

- Deci ştii de Cynthia și de mine... 

Lăsă cuvintele în aer. 

- Bineînţeles. Cu toții știam ce se întâmplă. Doar 
suntem detectivi, nu? 

În alte circumstanţe, poate că Ainslie ar fi izbucnit 
in râs, însă ceva întunecat și nerostit plutea în aer. 

- Deci, ce-a mai rămas? întrebă el. Spunea: că mai 
este un singur lucru. Care? 

- Există o cutie sigilată la Probe, care a fost adusă 
impreună cu celelalte de la locul crimei din reședința 
Ernst, insă are numele Cynthiei pe ea. Se pare că a 
păstrat-o in casa părinților ei şi a fost adusă odată 
cu celelalte. 

- Ai verificat cine a înregistrat cutia? 

- Domnul sergent Brewmaster. 

- Atunci e oficial o dovadă și avem dreptul s-o 
deschidem. 


- Am s-o iau, zise Ruby. 


Cutia de carton pe care o aduse Ruby era asemă- 
nătoare cu celelalte, cu aceeași bandă adezivă în jur, 


DETECTIVUL 527 


cu inscripția PROBE DE LA LOCUL CRIMEI. Însă, 
când banda a fost îndepărtată, dedesubt era alta, de 
culoare albastră, cu inițialele C.E. și sigilată cu ceară 
in mai multe puncte. 

- Detaşează-le cu grijă și conservă-le, o instrui 
Ainslie. 

Peste câteva minute, Ruby deschisese clapele de 
carton și le plie într-o parte. Se uitară amândoi înă- 
untru, unde se vedeau ma: multe pungi din plastic, 
fiecare conținând câte-un obiect. Unul dintre ele, 
aflat mai sus, era un pistol care părea să fie un revol- 
ver Smith & Wesson de calibrul .38. Într-o altă pungă 
era un pantof de sport, cu altul dedesubt. Ambii pan- 
tofi aveau murdărie pe ei. O a patra pungă conținea 
ceea ce părea un tricou cu o pată asemănătoare; de ase- 
menea, era vizibilă și o porțiune dintr-o bandă de mag- 
netofon. Fiecare pungă avea o etichetă atașată de ea, 
completată cu un scris pe care Ainslie il recunoscu 
ca aparținând Cynthiei. Aproape că nu-i venea să-și 
creadă ochilor ce i se înfățișa pe dinaintea lor. 

Ruby era nedumerită. 

- De ce-a ajuns asta aici? 

- Nici nu s-a intenționat vreodată asta. A fost as- 
cunsă în casa Ernst și, așa cum ai spus, adusă aici 
din greșeală. 

Ainslie adăugă: 

- Nu atinge nimic, dar vezi dacă poți descifra ce 
scrie despre pistol. 

Ea se aplecă și mai mult. 

- Scrie „arma pe care P.J. a folosit-o ca să-și îm- 
puște fosta soție, Naomi, și pe prietenul ei, Kilburn 
Holmes“. Apare și o dată: „Douăzeci și unu august“, 
acum şase anl. 

- Oh, Doamne! făcu Ainslie în șoaptă. 

Ruby se îndreptă de spate, infruntându-l. 

- Nu înţeleg nimic din ce se întâmplă aici. Despre 
ce-i vorba? 

Îi răspunse cu un aer sumbru: 

- Sunt artefactele unei crime nerezolvate. Aşa a 
fost până acum. 

Cu toate că acest caz, Jensen-Holmes, n-a fost în 
sarcina echipei de la Omucideri a lui Ainslie, și-l amin- 
tea bine din pricina îndelungatei legături a Cynthiei 
cu romancierul Patrick Jensen. Își reaminti că Jensen 
fusese unul dintre suspecții principali după asasinarea 
fostei sale neveste și a tânărului ei prieten, uciși amân- 
doi de gloanţele trase de aceeaşi armă, un revolver de 
calibrul .38. Se știa că Jensen cumpărase un revolver 
Smith & Wesson de calibrul .38, cu două săptămâni 
înainte, însă pretinsese că l-a pierdut și n-a fost găsită 
nicio armă a crimei. În absenţa unor probe specifice, 
nu au fost aduse niciun fel de acuzații. 

O intrebare evidentă: era pistolul din cutia de-abia 
desigilată arma lipsă? Încă una: dacă probele erau reale, 
atunci de ce etichetase Cynthia cutia, pentru ca apoi 
s-o ţină ascunsă șase ani? Atașarea de astfel de etichete 
era o treabă de rutină pentru un detectiv de la Omu- 
cideri. Ascunderea probelor, nu. 

Ruby interveni: 

- Cumva această „omucidere nerezolvată“ nu se 
potrivește cu cazul Ernst? 

Aceasta era doar încă o intrebare pe care Ainslie 
și-o pusese deja. Întrebările se succedau la nesfârșit. 
Era Patrick Jensen implicat în crimele din cazul Ernst? 
Dacă da, îl proteja Cynthia, la fel ca și pentru vreo 
altă crimă anterioară? 

Caântărind toate acestea, Ainslie se simţi copleșit 
de o stare de profundă deprimare. 

- În acest moment, nu mai sunt sigur de nimic, îi 
spuse el lui Ruby. Ceea ce ne trebuie este ca o echipă 
de la identificare să cerceteze această cutie. 

Apucă singurul telefon din micul birou. 

Cynthia Ernst își putea aminti momentul precis 
când se hotărâse că, într-o bună zi, își va ucide părin- 
ţii. Pe atunci avea doisprezece ani, iar cu două săptă- 
mâni inainte dăduse naștere copilului făcut cu tatăl ei. 

O femeie de vârstă mijlocie, îmbrăcată fără prea 
multe pretenții, se înfățișase pe neașteptate, la reșe- 
dința familiei din cartierul exclusivist, protejat de o 
firmă de securitate, Bay Point, din Golful Biscayne. 
Prezentase documente care o certificau drept angajata 
unei Organizații de protecție a copilului și-i ceruse me- 
najerei s-o cheme pe doamna Ernst. Când Cynthia 
auzise glasul străinei, se dusese tiptil pe coridorul de 
la etajul unde se afla camera de desen, unde mama ei 
o invitase pe femeie, închizând ușa în urma lor. La 
fel de incetișor, Cynthia deschise ușa doar atât cât 
să se uite înăuntru și se apucă pe ascultat. 

- Doamnă Ernst, mă aflu aici în calitate oficială 
pentru a discuta despre copilul fiicei dumneavoastră, 
spunea femeia. 

Se uita de jur împrejur, vizibil impresionată de 
cadrul discuţiei. 


534 ARTHUR HAILEY 


- Trebuie să spun că, în astfel de chestiuni, de obi- 
cei sunt implicate sărăcia și nepăsarea familiei. Este 
limpede că aici nu este cazul. 

- Nu a existat niciun fel de lipsă de implicare, vă 
asigur. Din contră chiar. 

Eleanor vorbea încet și cu prudenţă. 

- Soţul meu și cu mine ne-am îngrijit cu tot devo- 
tamentul de fiica noastră, incă de când s-a născut. lar 
in ceea ce priveşte cele întâmplate, suntem la fel de tul- 
buraţi ca orice cuplu în aceeași situație, spunându-ne 
că oarecum am eșuat lamentabil ca părinți. 

- Poate că ar fi de folos dacă am discuta despre 
cadrul întâmplării. Cum, spre exemplu, fiica dumnea- 
voastră a... 

Vizitatoarea-și consultă un carnet de notițe. 

- Fiica dumneavoastră, Cynthia... în ce circum- 
stanţe a ajuns să fie însărcinată? Și ce-i cu tatăl? Ce știți 
despre el, mai ales despre vârsta lui? 

Cynthia se apropie şi mai mult de antreu, nedo- 
rind să piardă niciun cuvânt. 

- Adevărul este că nu știm nimic, absolut nimic, 
despre tatăl copilului, iar Cynthia a refuzat să ne spună. 

Vocea lui Eleanor era doar puţin mai răsărită decât 
O șoaptă. Își șterse ușor ochii cu o batistă mică și apoi 
continuă: 

- Din nefericire, cu toate că-i atât de mică, fiica 
noastră are numeroși prieteni. Îmi pare rău că trebuie 
să spun asta, dar mi-e teamă că ea este jenant de pro- 
miscuă. Soţul meu și cu mine ne-am temut pentru ea 
de ceva vreme. 

- În acest caz, doamnă Ernst, spuse femeia de la 
protecţia copilului, n-ar fi fost normal să cereți consi- 
liere profesională? Dumneavoastră și soțul dumnea- 
voastră sunteți oameni informaţi și trebuie să știți că 
există astfel de facilități. 

- Acum, dacă mă uit în urmă, poate că așa ar fi 
trebuit să facem. Dar de fapt n-am făcut-o. 

Eleanor adăugă apăsat: 

- Întotdeauna pentru alţii e mai ușor să se uite în 
urma ta. 

- Aveţi de gând să cereţi consiliere acum? Și s-o 
includeți și pe fiica dumneavoastră? 

- Gustav şi cu mine am putea să luăm asta în con- 
siderare. Până acum ne-au preocupat pregătirile pe 
care a trebuit să le facem. După nefericitul eveniment, 
copilul a fost dat spre adopție, conform aranjamen- 
telor noastre. 

Eleanor se opri. 

- Chiar trebuie să răspund la aceste întrebări? 
Soţul meu și cu mine speram la respectarea totală a 
intimitățiui noastre. 

Vizitatoarea își făcu însemnări în carnetul ei de 
notițe. 

- Protecţia copilului este mai importantă decât in- 
timitatea, doamnă Ernst. Dar, dacă vă indoiţi de drep- 
tul agenţiei noastre de a desfășura anchete, vă puteți 
intotdeauna consulta cu avocatul dumneavoastră. 

- Acest lucru nu va fi necesar. 

Eleanor devenise împăciuitoare. 

- Am să vă spun doar că eu şi soțul meu, la fel și 
Cynthia, am învăţat multe din ceea ce s-a întâmplat. 
Într-un fel, asta ne-a apropiat și mai mult. Am avut 
discuții îndelungate, iar Cynthia i-a dat soțului meu 
cuvântul, în mod solemn, că de acum înainte se va 
purta cum se cuvine. 

- Poate că ar trebui să discut și eu cu fiica dum- 
neavoastră. 

- Mai degrabă, aş prefera să n-o faceţi. De fapt, vă 
rog să nu încercați. Un astfel de lucru ar anihila, mai 
mult ca sigur, toate progresele făcute de noi. 

- Chiar sunteți sigură de asta? 


- Absolut. 


Astăzi, ca adultă, Cynthia se întreba uneori de ce 
nu se năpustise atunci înăuntru și să-i arunce adevă- 
rul. Apoi își dăduse seama că, deși o astfel de acțiune 
i-ar fi stânjenit pe părinţii ei și ar fi stârnit unele între- 
bări, pe termen lung însă, mai mult ca sigur că n-ar 
fi fost crezută. Citise de cazuri notorii de copii abu- 
Zaţi, în care adulţii care negaseră astfel de acuzații fuse- 
seră crezuţi, iar copiii nu. Adulții acuzați își puteau 
permite să angajeze avocaţi înfometați de bani, capa- 
bili să demoleze cu mare dibăcie declarațiile copiilor, 
în timp ce copiii, chiar dacă înțelegeau ce li se intâm- 
plă, nu aveau o astfel de șansă. 

In orice caz, Cynthia, poate datorită flerului ei 
instinctiv, nu dădu năvală, iar vocile celor două femei 
deveniră tot mai slabe pentru că, după ce ascultase des- 
tul, se îndepărtă. Peste zece minute, mama ei Și asistenta 

socială ieșiră, Eleanor conducând-o pe vizitatoare până 
la ușa din față și închizând-o în urma ei. Când se in- 
toarse, Cynthia ieși la iveală și se puse în faţa mamei 
sale. Eleanor păli. 

- Cynthia! Doamne! De cât timp ești aici? 

Cynthia îi aruncă o căutătură urâtă, în tăcere, pri- 
virea ei fund dură și acuzatoare. Din mai toate punc- 
tele de vedere, încă arăta ca o fetiță de doisprezece 
ani, cu un breton scurt, castaniu și pistrui, dar ochii 
ei, de un verde-intens și plini de hotărâre, aparțineau 
unei fete mult mai în vârstă. 

Mâinile lui Eleanor Ernst erau impreunate strâns, 
de nervi, iar ochii i se mișcau încontinuu. Era îmbră- 
cată elegant, cu părul coafat, pantofi cu toc inalt. 

- Cynthia, făcu ea, insist să-mi spui de cât timp 
ești aici. Au ascultat? 

Încă niciun răspuns. 

- Nu te mai uita așa la mine! 

Când Eleanor făcu vreo câţiva pași înainte, Cyn- 
thia se dădu inapoi. 

După câteva momente, mama ei iși puse mâinile 
pe faţă şi începu să plângă. 

- Ai auzit, nu-i așa? Oh, scumpo, n-am avut de ales. 
În mod sigur ţi-ai dat seama de asta. Ştii că te iubesc. 
Te rog, imbrățișeaz-o pe mămica. Ştii că nu te-am rănit 
niciodată... Te rog, lasă-mă să te țin în brațe. 

Cynthia o privise cu o expresie de detașare totală, 
apoi se intoarse și plecă. Vorbele mincinoase, ipocrite, 
pe care le auzise de la mama el, îi rămăseseră pe vecie 
intipărite în minte. Îşi ura tatăl pentru abuzurile lui 

fizice, încă din primele momente pe care şi le amin- 
tea. Într-un fel însă, îşi dispreţuia mai mult mama. 
Chiar dacă avea numai doisprezece ani, Cynthia știa 
că mama ei ar fi putut cere ajutor din exterior și ar fi 
trebuit s-o facă, iar faptul că nu reușise asta, nu-i putea 
fi iertat niciodată. 

Însă Cytnhia, isteață și vicleană, chiar și la doi- 
sprezece ani, își stăpâni furia de dragul viitorului ei. 
Pentru a-și putea realiza planurile înmugurite în minte, 
avea nevoie de părinții ei, în special de contactele şi 
resursele lor. Astfel că, pe măsură ce trecea timpul, 
in public menținea față de ei o poleială de politețe și 
ocazional, afecţiune. În particular, vorbea arareori cu 
ei. Ştia că tatăl ei acceptase înșelătoria, recunoscător 
pentru imaginea transmisă celor din jur. Mama ei se 
purta ca și cum nimic pe lumea asta nu era la nela- 
locul său. 

Iar dacă vreunul dintre ei se impotrivea dorințelor 
ei, Cynthia își incrucișa brațele și le arunca o privire 
rece și fermă, de parcă le-ar fi spus: „Știu ce mi-aţi făcut 
şi voi știți asta. Oare n-ar fi mai bine dacă nu află ni- 
meni altcineva? Voi alegeţi.“ 

Amenințarea nerostită, o invocare rușinii lor, vino- 
văției și lașităţii, funcționa fără cusur. După câteva 
momente tensionate și stânjenitoare, Gustav Ernst 
ceda, în mod invariabil, sub ferocitatea căutăturii fii- 
cei sale și mormăia: 

- Pur și simplu, nu știu ce să mă fac cu tine. 

Ca de obicei, Eleanor dădea neajutorată din umeri. 

Un dezacord între cele două părți apăru doi ani 
mai târziu, când situația școlară a Cynthiei deveni 
o problemă. Fusese la şcoli elementare și medii din 
Miami, iar foile ei matricole o descriau drept o elevă 
excepțională. Ceea ce Gustav și Eleanor aveau de gând 
cu ea, la vârsta de paisprezece ani, era inscrierea la o 
școală privată de mare prestigiu, în Coral Gables, nu- 
mită Ransom-Everglades. Însă Cynthia, la paisprezece 
ani, avea alte planuri. În ultima clipă, când aranjamen- 
tele pentru Ransom-Everglades erau practic gata, ea 
anunţă că se va duce la Pine Crest, o școală cu inter- 
nat din Fort Lauderdale, aflată la circa patruzeci de 
kilometri la nord de Miami. Se înscrisese singură la 
școală şi se declarase de acord să intre acolo după ce 
o acceptaseră. 

Gustav era cu totul împotrivă. 

- Te-ai pus în mod deliberat impotriva dorinței 
noastre, spuse el la cină, în aceeași seară. Dacă am fi 
ales noi Pine Crest, ai fi vrut la Ransom-Everglades. 

Eleanor privea neajutorată, ştiind că, în cele din 
urmă, Cynthia va face cum voia ea. Și asta se şi intâm- 
plă, cu ajutorul tehnicii ei obișnuite. Așezată la masa 
de seară, nu se atinse de mâncare. În loc de asta, se 
holbă neinduplecată la tatăl ei, cu o sclipire de forță 
absolută în ochi, până când, în final, el puse furcu- 
liţa Jos și pufni nervos: 

- Oh, pentru numele lui Dumnezeu, fă ce vrei tu. 

Cynthia dădu din cap, se ridică de la masă și se duse 
in camera ei. Patru ani mai târziu, povestea se intâm- 
plă din nou, când Cynthia se pregătea să intre la colegiu. 

Acum avea optsprezece ani și poseda șiretenia și fru- 
museţea unei femei în toată regula. Cynthia știa că 
mama ei dorea cu disperare ca ea să se înscrie la Cole- 
giul Smith, din Northampton, Massachusetts, pres- 
tigioasa Alma Mater a lui Eleanor, iar timp de patru 
ani o lăsase să creadă că acolo se va duce. 

Cynthia părea să fie o candidată redutabilă; avea 
in medie câte patru puncte de absolvire la Pine Crest 
și figura între membrii Societății Naţionale de Onoare. 
De asemenea, Eleanor era unul dintre donatorii im- 
portanţi ai Colegiului Smith, fapt care era de presu- 
pus că n-ar fi contat, deși probabil conta. 

Scrisoarea de acceptare a fost trimisă la reședința 
Ernst, și Eleanor o deschise. O sună imediat pe Cyn- 
thia la școală să-i comunice vestea. 

- Da, mă aşteptam să mă accepte, zise ea cu răceală. 

- Dragă, nici nu pot să-ți spun cât sunt de incân- 
tată. Vreau să celebrăm. Ce-ai zice de o cină, sâmbătă? 
Eşti liberă? 

- Sigur, sună nemaipomenit. 

Deja Cynthia savura simetria evenimentelor, iar 
in seara de sâmbătă erau toți trei așezați la aceeași masă 
lungă din stejar, părinții ei la câte-un capăt, iar Cyn- 
thia la mijloc. Pe masă fusese pus cel mai ales serviciu 
de porțelan Herend și față de masă din pânză engle- 
zească. Fură aprinse lumânări. Cynthia își pusese 
chiar şi o rochie de gală. Putea vedea că părinții ei 
radiau de fericire. Apoi, după ce turnă vinul, tatăl ei 
ridică paharul şi spuse: 

- Pentru încă o generaţie de absolvenţi ai Cole- 
giului Smith! 

- Măi, măi! exclamă și Eleanor. Oh, Cynthia, sunt 
atât de mândră de tine. După ce vei absolvi la Smith, 
te așteaptă o lume întreagă. 

Jucându-se cu propriul ei pahar de vin, Cynthia 
glăsui: 

- S-ar putea să fie adevărat, mamă, dacă aș merge 
la Smith. 

A muzându-se, privi cum se spulberă toată ferici- 
rea mamei sale. Executaseră acest gen de ritualuri de 
atâtea ori, încât orice nuanţă era previzibilă. 

— Și ce vrea să însemne asta? întrebă tatăl ei. 

- Am făcut cerere de intrare la Universitatea de 
Stat Tallahassee din Florida, răspunse Cynthia veselă. 
M-au acceptat săptămâna trecută și le-am spus că vin. 

Își înălță paharul cu vin. 

- Ce-ar fi să toastăm? Pentru Tallahassee! 

Eleanor era mult prea șocată ca să poată vorbi. 
Fruntea soțului ei se imbroboni de transpirație. 

- N-ai să mergi la acea jalnică facultate de stat în 
locul Colegiului Smith. Îţi interzic! 

Aflată la capătul celălalt al mesei, Eleanor se ridică 
de pe scaun. 

— Ai vreo idee ce privilegiu este să fii acceptat la 
Smith? 'Taxa școlară acolo este de douăzeci de mii de 
dolari pe an. Asta nu-ți spune cât de exclusivist... 

- La Tallahassee este de trei mii, o intrerupse Cyn- 
thia. Gândiţi-vă la banii pe care-i economisiţi. 

Își privi părinţii fără nicio expresie. 

- Crezi că ne pasă... Oh! 

Eleanor își îngropă faţa în mâini. Gustav bătu cu 
pumnul în masă. 

- N-o să-ți meargă și de astă dată, domnişoară! 

Cynthia se ridică și ea imediat și le aruncă o pri- 
vire urâtă părinților. Cuvintele nerostite erau asurzi- 
toare. Gustav încercă să-i întoarcă privirea, însă, așa 
cum se mai întâmplase și altă dată, se uită în altă parte 
oftând. În cele din urmă, dădu înfrânt din umeri și 
ieși. Câteva clipe mai târziu, Eleanor îl urmă. 

Cynthia se așeză la loc şi-şi termină cina. 


Trei ani mai târziu, după ce terminase cursurile pen- 
tru patru ani de studiu, Cynthia absolvi Florida State 
University cu cele mai mari onoruri și o apartenenţă 
la Ph: Beta Kappa. Cynthia avusese mulți prieteni la 
liceu și colegiu și, spre surprinderea ei, descoperi că-i 
plăcea sexul, în pofida amintirilor din copilărie. După 
cum considera ea, sexul nu era altceva decât putere. 
Nu va mai fi niciodată un partener docil. În orice relație 
sexuală incerca să domine, indiferent despre ce fel de 
sex era vorba sau cu cine. O altă surpriză a fost faptul 
că bărbaților le plăcea dominanţa ei. Majoritatea erau 
ȘI mai excitaţi din această cauză. Unul dintre parteneri, 
un fundaș, îi spuse după o noapte intensă de sex: 

- Doamne, Cyn, ești sexoasă ca naiba, dar crâncenă. 

În pofida atâtor relații, Cynthia nu se îndrăgosti 
niciodată, nu-și permise niciodată să facă asta. Pur și 
simplu, nu era pregătită să renunţe la atâta indepen- 
dență. Mult mai târziu, același plan fu parţial valabil 

și în legătura ei cu Malcolm Ainslie. La fel ca majo- 
ritatea bărbaților de dinaintea lui și acestuia îi plăcuse 
„gimnastica ritmică sexuală“ a ei, așa cum o etichetase 
odată, răspunzând corespunzător. Dar Cynthia nu-l 
posedase niciodată, cu adevărat, pe Malcolm și nici 
nu-l dominase în totalitate cum făcuse cu alții; în inte- 
riorul lui exista o forță pe care ea n-o putuse înfrânge 
niciodată. În timpul relației lor, ea încercase să distrugă 
mariajul lui Malcolm recurgând la intrigă, o rube- 
denie foarte apropiată puterii, acesta fiind singurul ei 
obiectiv. Cu toate astea, nu avusese nici cea mai Mică 
intenţie de a se mărita cu el sau cu oricine altcineva. 
Pentru Cynthia, căsătoria nu reprezenta aproape nimic 
altceva decât actul de a te lăsa subjugat, ceva ce ea nu 
va face niciodată. 

În contrast direct cu Malcolm fusese romancierul 
Patrick Jensen, pe care Cynthia îl dominase Încă din 
momentul când s-au întâlnit prima dată. Iniţial, rela- 
ţia lor insemna doar sex, dar, până la urmă, deveni mult 
mai complexă. Legăturile ei cu cei doi bărbați incepu- 
seră cam în același timp, cu toate că Cynthia îi ținuse 
departe unul de altul, folosindu-se de ei ca și cum ar 
fi fost pe piste diferite. Patrick trecu prin momente 
dificile când începu relația lui cu Cynthia, mai ales 
din cauza destrămării mariajului său. Soția lui, Naomi, 
divorțase de el și, după o dispută amară, reuși să obțină 
o înțelegere asupra unei sume generoase. Potrivit pri- 
etenilor, cei șapte ani de mariaj al lui Jensen fuseseră 
plini de răbufnirile furioase ale lui Patrick, obligând-o 
pe Naomi să facă de trei ori plângere la poliție pentru 

violență fizică. De fiecare dată, plângerea a fost retrasă 
după ce Patrick a promis că se va schimba. N-a făcut-o 
niciodată. Chiar și după divorţ își manifestă public 
gelozia față de Naomi când o văzu cu un alt bărbat, 
dar odată trebuia să fie potolit. 

Pentru Patrick, Cynthia Ernst era un refugiu din 
toate punctele de vedere. Acceptase că era mult mai 
puternică decât el și astfel, de bunăvoie, îi deveni un 
adept supus, bazându-se din ce în ce mai mult pe sfa- 
turile ei. În ceea ce-o privea pe ea, Cynthia credea că 
dăduse peste cineva pe care-l putea controla și folosi 
in același timp pentru planurile ei personale, cu bătaie 
lungă. Această convingere a ei fu confirmată într-o 
seară, târziu, când Patrick se înfățişă la apartamentul 
Cynthiei. Din pat, ea auzi bătăile insistente la ușa 
de la intrare. Uitându-se prin vizor, îl putu vedea pe 
Patrick privind în sus și-n Jos pe coridor și trecându-și 
degetele prin păr. Când deschise ușa, el dădu năvală 
inăuntru și spuse: 

- Doamne, Cynthia! Am făcut ceva îngrozitor! 
Trebuie să scap de asta. Pot să imprumut maşina ta? 

Se repezi la fereastră și se uită într-o parte și-n alta 
de-a lungul străzii de afară. 

- Trebuie s-o şterg de aici... trebuie să merg undeva! 
Cyn, am nevoie de ajutorul tău. 

Se uită la ea cu o expresie imploratoare, încă ciufu- 
lindu-și părul cu degetele. 

- Doamne, Patrick, eşti leoarcă de transpirație. 

Apoi Cynthia îi spuse cu asprime: 

- Trebuie să te lnișteşti. Ia loc şi-am să-ți aduc 
un Scotch. 

Îi aduse băutura, așezându-se lângă el pe canapea, 
apoi îi masă gâtul. El începu să vorbească, vocea-i pieri, 
apoi izbucni din nou: 

- Oh, Doamne, Cyn, am omorât-o pe Naomi! 
Am impușcat-o. 

Glasul i se înăbuși. 

Cynthia se trase mai la o parte. În calitate de poli- 
țist, mai ales de detectiv la secția Omucideri, datoria 
ei era limpede. Trebuia să-l aresteze pe Patrick, să-i 
recite litania Miranda și să-l rețină. Gândind în mare 
viteză, cântărind posibilitățile și șansele, nu făcu 
nimic din acestea. În loc de asta, se duse în dormitor, 
scoase un mic magnetofon dintr-un sertar al noptie- 
rei, puse o bandă nouă și revenind în sufragerie, apăsă 
pe butonul ÎNREGISTRARE. Patrick plângea cu capul 
in mâini. Cynthia plasă magnetofonul pe o masă, în 
apropierea lui, ascuns privirii de o plantă ornamen- 
tală. Apoi spuse: 

- Patrick, dacă vrei să te ajut, trebuie să-mi spui 
exact ce s-a întâmplat. 

EI 1și ridică privirile, dădu din cap și apoi incepu 
să vorbească, cu o voce încă întretăiată: 

- N-am plănuit aşa ceva, n-am intenționat... dar 
intotdeauna innebuneam la gândul că Naomi era cu 
altcineva... Când i-am văzut împreună, ea și viermele 
ăla, am fost orbit de furie... aveam un pistol. L-am scos 
afară și fără măcar să mă gândesc, am tras... Imediat, 

totul s-a sfârșit... Apoi am văzut ce-am făcut. Oh, 
Doamne, i-am omorât pe amândoi. 

Cynthia era înfricoșată. 

- Ai omorât doi oameni? Cine era el? 

- Kilburn Holmes, spuse el cu nemernicie. Se in- 
tâlnea cu Naomi, era tot timpul cu ea. Mi-au spus unii. 

- Idiot afurisit și prostănac! 

Era pentru prima dată când Cynthia simţea șiroa- 
iele reci ale spaimei. Era vorba de o crimă dublă, în 
care Patrick va fi un suspect sigur, iar ceea ce făcea ea 
acum ar putea-o costa propria ei carieră și libertate. 

- Te-a văzut cineva? îl întrebă. Au fost martori? 

Patrick clătină din cap. 

- Nimeni, sunt sigur de asta. Era întuneric și târ- 
ziu. Nici măcar împușcăturile n-au atras atenţia. 

- Ai lăsat ceva, orice, la locul faptei? 

- Sunt convins că nu. 

- Pe când plecai de-acolo, ai auzit vreun zgomot? 
Vreo sonerie, voci? 

- Nu. 

- Unde-i pistolul? 

- Aici. 

Scoase dintr-un buzunar un Smith & Wesson .38. 

- Pune-l pe masă, îi zise ea. 


Cynthia se opri, calculând riscurile pe care și le-ar 
asuma, cântărind avantajul oferit de ele față de Patrick. 
Își vedea foarte limpede îndatorirea, dar pe el îl con- 
sidera o unealtă foarte folositoare. Luând o decizie, 
se duse la chicinetă și reveni cu mai multe pungi de 

plastic și cu niște clești de bucătărie. Fără să atingă 
pistolul, pe care se aflau amprentele lui Patrick, îl 
puse într-o pungă de plastic și o sigilă. Apoi arătă spre 
tricoul purtat de el. 

- Dă-l jos, la fel și tenișii. 

Erau murdare de sânge. Din nou, folosind cleștii, 
puse tricoul și pantofii de sport în alte pungi. 

- Acum, dă-mi cheile de la locuinţa ta și scoate-ți 
şi restul hainelor. 

Când Patrick dădu semne de ezitare, Cynthia 
il repezi: 

- Fă exact cum îți spun! Acum zi-mi unde i-ai 
omorât? 

- Pe aleea spre casa lui Naomi. 

El dădu din cap și oftă. 

Stând cu spatele la Patrick și blocându-i unghiul 
de vedere, Cynthia opri magnetofonul. În orice caz, 
işi dădu ea seama, el era încă prea şocat ca să-l fi obser- 
vat. Patrick își dăduse acum jos toate hainele și era 
gol pușcă. Se ridică nervos, cu umerii coborâți și pri- 
virea la podea. Cynthia se duse din nou la chicinetă 
ȘI se întoarse cu o pungă mare, cafenie, în care băgă 
restul de haine ale lui Patrick. 

- Am să mă duc la tine acasă, zise ea. Am să le arunc 
undeva pe astea și-ți aduc haine curate. Cât timp sunt 
plecată, fă un duș fierbinte și freacă-te bine, folosește 
o perie de unghii peste tot, mai ales pentru mâna în 
care ai avut arma. De unde ţi-ai făcut rost de pistol? 

- L-am cumpărat acum două luni. 

Apoi adăugă mohorât: 

- Numele meu este pe listă. 

- Dacă arma nu-i găsită și nu mai sunt alte urme, 
ești salvat. Așadar, ai pierdut pistolul la o săptămână 
după cumpărare. Să ţii minte asta și să nu schimbi 
povestea. 

- N-am s-o schimb, bâigui Patrick. 

Când Cynthia plecă, intră în baie. 

În drum spre locuinţa lui Patrick, pe o rută oco- 
litoare, Cynthia scăpă de hainele lui, lăsându-le în 
pubele diferite și la o ghenă. Acasă, adună repede haine 
curate să-i aducă să poarte. La ora 5.30 A.M., Cynthia 
reveni la apartamentul ei și, deschizând ușa, dădu cu 
ochii de Patrick, așezat pe canapea, aplecat peste mă- 
suța de sticlă, cu o hârtie de un dolar, făcută sul și 
băgată în nas. 

- Cum îndrăznești să faci așa ceva aici?! strigă ea. 

Capul lui zvâcni în sus, lăsând să se vadă patru linii 
de cocaină trase pe tăblia mesei, rămase încă neinha- 
late. Patrick se șterse la nas și pufni. 

- Doamne, Cynthia, nu-i cine știe ce. M-am gândit 
că o să mă ajute să trec prin asta. 

- Arunc-o la toaletă, tot ce mai ai, și trage apa. 
Acum! 

Patrick încercă să se impotrivească, apoi o luă spre 
baie bombănind. 

- Asta nu înseamnă că sunt un drogat. 

Cynthia admise, fără un cuvânt, că Patrick nu era, 
de fapt, dependent de droguri. La fel ca mulți alții pe 
care-i cunoștea, folosea drogurile din când în când. 

Ea nu se atingea de stupefiante sau de orice altceva 
i-ar fi putut diminua controlul asupra sa. 

Patrick reveni de la baie bodogănind despre cei 
două sute de dolari peste care tocmai trăsese apa. Nebă- 
gându-l în seamă, Cynthia se apucă să eticheteze și 
să descrie obiectele puse în pungi de plastic, inclusiv 
pistolul și hainele mânjite cu sânge, asigurându-se că 
Patrick vedea asta. După aceea, băgă totul intr-o cutie 
de carton, intenționând să adauge, ulterior, şi magne- 
tofonul. Patrick, mergând nervos prin cameră, întrebă: 

- De ce-ai făcut asta? 

- Doar ca să pun totul în ordine. 

Cynthia ştia că era un răspuns nesatisfăcător, dar 
nu conta. Patrick era sub influența drogurilor acum, 
surescitat și neatent. Ignorând acțiunea ei, așa cum 
se și așteptase, el se lansă într-o descriere a felului în 
care-și ținuse el notițele de scriitor într-o manieră la 
fel de organizată. Mai târziu, după ce Cynthia ascun- 
sese cutia cu dovezi incriminatorii, va răspunde mult 
mai exact întrebărilor lui Patrick şi într-un mod de 
care el era mai puțin încântat. 

În seara următoare, fiind singură, Cynthia ascultă 
banda. Calitatea 1 inregistrări era bună. Adusese acasă 
incă un magnetofon și incă o bandă pentru a realiza 
pasul următor. În primul rând, pe banda originală, 
unde Patrick descria dubla crimă, Cynthia efectuă ceea 
ce inginerii de sunet cu un simț al istoriei ar numi 
drept „un Nixon-Woods-Watergate“, ștergând o por- 
țiune înregistrată anterior și ţinând apăsat butonul de 
inregistrare fără niciun microfon conectat. Folosind 

un cronometru și niște notițe, elimină toate urmele 
vocii ei. Ulterior, la fel ca și pe banda crucială a pre- 
ședintelui Nixon în scandalul Watergate, apărură pauze 
lungi, însă nu conta, pentru că vocea lui Patrick era 
limpede și incriminatoare, după cum va realiza și el 
când îl va pune să asculte înregistrarea. Între timp, făcu 
o copie a benzii aranjate, punând originalul în cutia 
din carton, împreună cu celelalte dovezi. 

Sigilă cu grijă cutia de carton, folosind bandă albas- 
tră din plastic, cu inițialele ei, apoi o transportă cu 
mașina până la reședința părinților ei, la Bay Point. 
Cynthia dispunea acolo de o cameră privată, situată 
la ultimul etaj, unde stătea ocazional și-și lăsa unele 
lucruri personale. Descuind camera, puse cutia pe raf- 
tul de sus al unui dulap, ferit privirilor, după alte cutii. 
Avea de gând să redeschidă cutia și să ia etichetele 
cu scrisul ei; de asemenea, cu mănuși la mâini, va în- 
locui și pungile din plastic, toate pline de amprentele 
ei, cu altele curate. Însă odată cu trecerea timpului 
Și din cauza altor tensiuni în creştere, acest lucru nu 
se întâmplă niciodată. 

De la bun început, Cynthia nu intenționase să lase 
pe nimeni să vadă conținutul cute: de carton. Nu 
voia decât ca Patrick s-o vadă adunând și catalogând 
toate articolele, iar acest lucru o va face să deţină con- 
trol permanent asupra lui. Apoi, în cele din urmă, era 
de presupus că va pune dovezile într-un seif și-l va 
arunca în valurile Atlanticului, la câteva mile depăr- 
tare de țărm. 

Aproape imediat după găsirea cadavrelor lu: Na- 
omi Jensen și Kilburn Holmes, Patrick Jensen deveni 
principalul suspect pentru secția Omucideri a poli- 
ției din Miami și fu interogat intensiv. Spre ușurarea 
Cynthiei, nu existau temeiuri adecvate pentru ares- 
tarea și punerea sa sub acuzare. Era adevărat că Jensen 
avea motive și niciun alibi, însă în afară de asta, nu mai 
existau niciun fel de probe. Ea-l avertizase pe Patrick 
să spună cât de puţin posibil în timpul interogatori- 
ilor și să nu ofere niciun fel de informaţie de bunăvoie. 

— Ține minte, nu tu trebuie să-ți dovedeşti nevino- 
văția, sublinie ea, ci polițaii sunt obligați să dovedească 
vinovăția ta. 

O echipă de la identificare găsi la locul crimei două 
obiecte, probe minore, însă niciuna nu era conclu- 
dentă. O batistă găsită lângă cadavre se potrivea cu 
celelalte aflate în posesia lui Jensen, însă nimic nu do- 
vedea că ar fi fost a lui. La fel, o bucată de hârtie strânsă 
în pumn de Kilburn Holmes se potrivea cu un alt frag- 
ment, găsit în gunoiul menajer al lui Jensen. Din nou, 
nici asta nu dovedea nimic. Gloanţele din ambele ca- 
davre au fost identificate drept muniţie de calibrul .38, 
iar informaţiile consemnate arătau că Jensen cumpă- 
rase un Smith & Wesson .38 cu două luni înainte. 
Însă el pretindea că pierduse arma la o săptămână după 
ce-o cumpărase, o percheziţie la el acasă nu dusese la 
găsirea ei, iar fără arma crimei, nu puteau face nimic. 

Cynthia mai era încântată și de faptul că echipa lui 
Ainslie nu era implicată în acest caz, aflat în responsa- 
bilitatea sergentului Pablo Greene, iar investigatorul 

şef era detectivul Charlie Thurston. Din moment ce 
se știa că Cynthia socializase cu Jensen, Thurston o 
întrebă, aproape cu deferență: 

- Ştii ceva despre acest tip, ceva ce-ar putea să 
ne ajute? 

- Nu, nu ştiu, răspunse ea. 

- Crezi că Jensen ar fi fost în stare să-i ucidă pe 
cei doi? 

-Îmi pare rău să spun asta, Charlie, răspunse Cyn- 
thia, dar cred că da. 

Thurston dădu din cap aprobând. 

- Și eu la fel. 

Iar cu asta se termină totul. În mod sigur, ser- 
gentului Greene, detectivului Thurston și nimănui 
altcuiva de la Omucideri nu-i trecu prin minte că de- 
tectivul Cynthia Ernst, care avusese relaţii în trecut 
cu cineva suspectat acum de crimă, ar fi putut fi, chiar 
și pe departe, implicată. Desigur, motivul era că Cyn- 
thia se prezenta înaintea colegilor ei și a superiorilor, 
inaintea majorităţii celor întâlniți drept cooperantă 
şi prietenoasă. Numai criminalii cu care avea de-a face 
îi vedeau și latura calculată și nemiloasă. 

Patrick Jensen luă contact cu acea faţetă a ei în 
următoarea ocazie când se văzu cu Cynthia, după ce-l 
evitase, prudentă, timp de mai multe luni. 


Pentru următoarea sa întâlnire cu Jensen, Cynthia 
alese Insulele Cayman, cea mai tainică destinaţie din- 
tre toate, unde era posibilă discreția totală, dacă asta 
A . . . A . 
îți doreai. Iar Cynthia își dorea asta. 

Călătoriră separat și se cazară la hoteluri diferite. 
Rezervarea camerei Cynthiei la Grand Cayman's 
Hyatt Regency era pe numele Hilda Shawl. Pentru 
a evita folosirea unui card de credit identificabil, trı- 
mise banii prin Western Union, adăugând o sumă 
suplimentară în cont la sosire. La recepţie, nimeni 
nu avu nimic de comentat. 

Jensen, respectând instrucțiunile telefonice ale 
Cynthiei, își făcu propria sa rezervare separată la mai 
modestul Sleep Inn, din apropiere. Însă, în cea mai 
mare parte a celor trei zile și trei nopți petrecute acolo, 
stătu în camera Cynthiei din Grand Cayman, cu ve- 
dere deasupra parcului îngrijit. 

Când se întâlniră prima dată acolo, după ce stătu- 
seră separați timp de trei luni, se repeziră unul la celă- 
lalt, își smulseră în graba mare, unul altuia, hainele 
și făcură un sex violent, atât de violent încât atunci 
când Cynthia ajunse la orgasm îl lovi în umăr cu pum- 
nii strânși. El protestă: 

- Doamne, Dumnezeule, dar ce mai doare! 

Când se întinseră liniștiți printre așternuturile răvă- 
şite, Patrick glăsui: 

- S-au intâmplat atât de multe de noaptea trecută, 
de când ne-am întâlnit, încât nici n-am apucat să-ți 
mulțumesc pentru ce-ai făcut pentru mine. Așa că-ți 
mulțumesc acum. 

- Nu mulţumirile contează. 

Glasul Cynthiei era intenționat nonșalant. 

- Pur și simplu, am plătit un preț de achiziţie. 

Patrick râse. 

- Cum adică? 

- Adică acum ești proprietatea mea. 

Se făcu tăcere. Patrick zise încet: 

- Bănuiesc că-i vorba de chestiile alea din cutie? 
A: ascuns-o undeva. 

Ea dădu din cap. 

- Normal. 

- Și crezi că dacă nu-ţi dau ascultare sau te ofensez 
cumva, poţi s-o deschizi și să zici: „Hei, băieți! Ia uitaţi 
aici, dovezile! Acum îl puteţi priponi pe ticălosul ăla 
de Jensen.“ 

- Scrii dialoguri reușite. 

Cynthia își îngădui un mic zâmbet subțire. 

- Nici eu n-aş fi putut s-o spun mai bine. 

Și pe faţa lui Patrick se ivise umbra unui zâmbet. 

- Dar mai există unul, două amănunte pe care le-ai 
uitat. Chiar și tu. Cum ar fi scrisul tău pe etichetele 
acelea, apoi ceva amprente... 

- S-au dus toate, minţi ea, notându-și în minte că 
erau detalii de care trebuia să se ocupe cât de curând. 
Am etichetat pungile ca să-ți amintești ce-am făcut. 
Acum amprentele tale sunt peste tot. Și da, există și 
o înregistrare audio. 

Cynthia descrise cum tot ceea ce spusese Jensen 
în seara aceea în apartamentul ei, cum recunoscuse 
că-i ucisese pe Naomi și pe prietenul ei, Kilburn Hol- 
mes, fusese înregistrat. 

- Am adus cu mine o copie a benzii. Vrei s-o asculți? 

El făcu un gest indiferent. 


J1 
J 

- Las-o baltă, te cred. Dar tot aș mai putea să te 
dau în gât explicând cum m-ai ajutat să fac să dispară 
dovezile. Așa că dacă mă declară vinovat, ai putea fi 
considerată cel puţin complice. 

Cynthia clăună din cap. 

- Nu te-ar crede nimeni. Aș nega totul și aș fi cre- 
zută. Și încă ceva. 

Glasul i se aspri: 

- Dovezile vor fi găsite într-un loc unde le-ai fi 
putut ascunde chiar tu. Din nefericire, n-ai afla unde-i 
locul decât după ce un pont anonim ar permite poli- 
ției să-l descopere. 

Se înfruntară direct, cu privirile, apoi începură 
să-și calculeze mutările. Paradoxal, Jensen se lăsă pe 
spate şi începu să râdă. Binedispus, în aparenţă, ridică 
ambele mâini, în semn de predare. 

- Dragă Cynthia, ești cu adevărat un geniu dement. 
Ei bine, ai spus că ești proprietara mea. Acum recu- 
nosc Că așa-l. 

- Nu pari să-ți pese. 

- Asta ar putea fi un fel de perversiune, dar partea 
drăguță este că-mi place. 

Apoi adăugă meditativ: 

- Ar putea fi o poveste măreaţă. 

- Pe care n-o vei scrie niciodată. 

- Atunci ce-am de făcut, din moment ce se presu- 
pune că sunt un fel de animal de casă, ținut în lesă? 

Sosise clipa. Îl țintui cu privirile. 

- Mă vei ajuta să-mi omor părinţii. Ascultă-mă, 
ii porunci ea. Să mă asculți cu mare atenţie. 

Cu câteva momente mai înainte, când Jensen încer- 
case să facă apel la raţiunea ei, așa cum considerase 
el, declaraţia ei şocantă îl redusese la tăcere. Aștepta 
fără un cuvânt. Acum, fără să se grăbească, bazându-se 
pe cele mai fragede dintre amintirile ei din copilărie, 
plus detaliile extrase de la mama ei, Cynthia așternu 
pe dinaintea lui, expresiv și convingător, întreaga po- 
veste, fără a scuti pe niciunul dintre ei de niciun amă- 
nunt. Nou-născută... Obsesia sexuală bolnavă a lui 
Gustav pentru Cynthia... curiozitatea lui obscenă... 
propria ei teroare de copil nevinovat, tot mai intensă 
cu fiecare zi, până când, la vârsta de trei ani, chiar 
și la vederea tatălui ei apropiindu-se o făcea să se 
ascundă sub așternut plângând, încercând să se facă 
tot mai mică... 

Eleanor n-a făcut absolut nimic, gândindu-se numai 
la ea, la posibila rușine și dezonoare abătute asupra 
ei dacă perversiunile lui Gustav ar fi fost dezvăluite... 

Între timp, mintea proaspătă a Cynthiei evolua, 
chiar dacă Gustav persista în a abuza de ea... Amin- 
tirile ei, pe cale să se cristalizeze, vor rămâne cu ea 
de-a lungul anilor, împreună cu frica și furia... Amin- 
urile erau monstruos dominate de interesul sexual 
tot mai mare al lui Gustav pentru fiica sa, stimulat 
de bătăi... palme grele, dureroase și lovituri pentru 
„păcate“ nesemnificative, a căror natură nu a fost nici 
explicată, nici înțeleasă... Și noi „pedepse“, dar pentru 
ce? Vânătăile, picioarele arse cu ţigara... minciunile 
nesfârșite turnate de mama ei... Când Cynthia avea 
șase ani, tatăl ei se frecă de ea și ulterior, pe măsură 

ce trupul ei creștea, ca o supremă perversiune și umi- 
linţă, începu s-o violeze, un act atât de dezgustător 
și dureros, incât ea țipa... Gustav, obsedat de pro- 
pria lui satisfacere, nici n-o lua în seamă, poate chiar 
se bucura de disperarea fiicei sale... Eleanor tot nu 
făcu nimic... 

Astfel, cu terenul pregătit, se întâmplă, în cele din 
urmă, și inevitabilul, sarcina Cynthiei, la varsta de 
doisprezece ani... Oroare pentru o copilă acum ținută 
ascunsă, ferită de privirile celor din afară, știind că 
acum era dizgraţioasă, cu trupul mărindu-se, odată cu 
senzaţii ciudate şi mişcări înlăuntrul ei. Conștientă 
de asta, era profund rușinată și se simţea vinovată, insă 
in imposibilitate de a se ajuta singură și fără a avea 
pe cineva cu care să discute sau pe care să se bizuie, 
sau să se increadă... Apoi surveni nașterea, dureroasă 
şi degradantă, a copilului dus de lângă ea, fără șansa 
de a-l vedea vreodată. Singura consolare era că atacu- 
rile sexuale ale lu: Gustav, continuate pe tot parcursul 
sarcinii ei, incetară, dintr-un anumit motiv, necunos- 
cut ei până când, mult mai târziu, mama ei îi dezvălui, 
fără nicio tragere de inimă, amenințările lansate de avo- 
catul lor de a-l da de gol pe Gustav dacă nu renunța. 

Apoi, ca un fel de Post Scriptum malefic, urmă Ele- 
anor cu declarația făcută în faţa femeii de la protecția 
copilului, acea persoană oficială care acceptase minciu- 
nile sfruntate și nu insistase să audă și varianta Cynthiei. 


A . A . . 
În cele din urmă, în pofida tuturor lucrurilor, prag- 
matismul rece și calculat al Cynthiei o făcu să decidă 

să câștige timp, să se folosească de părinții ei până când 
şi-ar fi putut asigura independenţa, pentru ca apoi să-și 
exercite ura ei atât de îndelungat indurată și să-i ucidă, 
tot așa cum și ei omorâseră atât de mult din ea... 

Acel timp al răzbunării era mai aproape acum și 
incepu să-și pregătească planul... Avea și instrumentul... 

Pe întreg parcursul recitalului, Patrick Jensen abia 
dacă se clinti. Insă chipul său oglindea emoțiile succe- 
sive, prima dată neincrederea, apoi dezgustul, furia, 
oroarea și îngrijorarea. La un moment dat, ochii-i fură 
chiar scăldați în lacrimi. Altă dată, se întinse, ca şi cum 
ar fi vrut să o ia pe Cynthia de mână, însă ea și-o 
retrase. La sfârşit, clătină cătrănit din cap. 

- Incredibil. 

Glasul lui abia se deslușea. 

- Aproape că nici nu-mi vine să cred. 

- La naiba! Ai face mai bine să crezi, i-o reteză 
Cynthia cu un ton arțăgos. 

- N-am vrut să spun asta... Dă-mi un minut. 

După o pauză, adăugă: 

- Te cred. Fiecare vorbuliță. Dar este atât de... 

Nerăbdătoare: 

- Atât de ce? 

— Atât de greu de găsit cuvintele potrivite. Am făcut 
eu lucruri rele la viața mea, dar asta-i ceva dezgustător. 

- Oh, Patrick, mai scutește-mă. Ai ucis doi oameni. 

- Da, știu, se strâmbă el. Sunt un rahat, OK. Da, 
am ucis pasional sau din impuls, ce-o fi fost. Dar ceea 
ce spun este că părinţii tăi, pe parcursul unei lungi 
perioade de timp, cu un răgaz îndelungat ca să se 

gândească la ceea ce făceau... ei bine, așa cum văd eu 
lucrurile, ai tăi sunt zoaiele urât mirositoare de pe 
faţa pământului. 

- Bine, poate așa înţelegi de ce vreau să-i ucid, 
zise Cynthia. 

După o scurtă- ezitare, Jensen dădu din cap: 

- Da, înţeleg. 

- Atunci ai să mă ajuţi. 


Cynthia și Patrick discutară preţ de două ore, 
uneori aprins, alteori cu calm și, în unele momente, 
cu convingere, însă niciodată în liniște. Gândurile lor, 
argumentele, îndoielile, discuţiile, negările, amenință- 
rile, persuasiunile fură cu toate aranjate, abandonate, 
rearanjate, ca niște piese de domino amestecate. La un 
moment dat, Patrick încercă ceva: 

- Presupune că nu răspund pozitiv propunerii tale 
demente, că-ți spun „la naiba cu ea!“ sau „du-te la 
dracu”“. Atunci chiar ai deschide cutia aceea cu șerpi 
care m-ar putea trimite pe scaunul electric? Dacă ai 
face asta, n-ai obține nimic. 

- Ba da, aş face-o, răspunse Cynthia. Nu te-aș fi 
ameninţat dacă n-aș avea şi mijloacele de a trece la 
fapte. În afară de asta, meriţi să fii pedepsit, dacă nu 
din cauza mea, măcar pentru Naomi. 

- Şi-atunci ce-ai face, Nobilă Domniţă Răzbună- 
toare? 

Tonul lui Jensen era disprețuitor. 

- Fără mine, cum ai mai ara tu câmpiile morții? 

- Aș găsi pe altcineva. 

lar el știa că așa ar fi. 

Mult mai târziu, Jensen argumentă: 

- Ți-am spus că fapta mea a fost o crimă pasională; 
am recunoscut-o și aș vrea să nu se fi întâmplat. ÎN-aș 
putea săvârși o crimă cu sânge rece, indelung plănuită. 

Își ridică mâinile. 

— Fie că-ți place sau nu, dar așa stau lucrurile. 

- Sunt perfect conștientă de astea, zise Cynthia. 
Am știut tot timpul. 

- Atunci pentru numele lui Dumnezeu, de ce 
naiba... bolborosi Jensen. 

- Vreau să aranjezi ca altcineva s-o facă, zise ea 
calmă. Și să-i plătești. 

Jensen trase adânc aer în piept, își ţinu respiraţia, 
apoi îi dădu drumul. Atât trupul său, cât și creierul 
simțiră o uşurare fără seamăn. Apoi, o clipă mai tår- 
ziu, se întrebă: De ce? 

Cunoștea deja răspunsul. Cynthia, abilă și cu o 
psihologie cinică, îl manevrase până la punctul în care 
ceea ce-i propusese acum era cea mai bună dintre cele 
două variante: te duci la inchisoare pe viață sau poate 
primeşti pedeapsa supremă, cea capitală, pentru uci- 
derea lui Naomi și a prietenului ei, ori încearcă-ţi 
norocul aranjând ca altcineva să comită o altă crimă 
pentru care tu, Patrick, nu ai curaj. Nici măcar nu 
ar fi nevoit să fie prezent când va fi înfăptuită. Desi- 
gur, exista şi posibilitatea descoperirii și acuzării sale 
cu o pedeapsă și pentru asta, dar aceasta fusese situația 
încă din noaptea în care o omorâse pe Naomi. 

Cynthia zâmbi uşor, privindu-l. 

- Te-ai prins de schemă, nu? 

- Eşti o vrăjitoare și o cățea. 

- Dar ai s-o faci. Nu prea ai de ales. 

În mod ciudat, cu mintea sa de povestitor, Jensen 
deja contempla totul ca pe un joc. Bănuia că era și 
asta o perversitate, fără îndoială, dezgustătoare. Dar 
in mod egal era un joc care putea fi jucat și câștigat. 

- Ştiu că, în ultimul timp, ţi-ai făcut de cap îm- 
preună cu o gloată de nenorociţi, interveni Cynthia. 
Tot ce ai de făcut este să găsești individul potrivit. 

De fapt, Jensen se scufundase lent în lumea inter- 
lopă, începând asta cu mai bine de doi ani în urmă, 
când se hotărâse să scrie un roman despre traficanţii 
de droguri. În decursul documentării pentru carte, 
căutase niște mici dealeri de droguri, lucru nu prea 
greu, având în vedere că și el folosea din când în când 
cocaina, iar aceștia, la rândul lor, il prezentaseră unor 
rechini mai mari ca ei. Doi sau trei dintre acești trafi- 
canţi mai importanţi, cu toate că fuseseră de acord 
să se întâlnească cu el, mai mult din curiozitate, erau 
greu de îmblânzit, însă până la urmă, se deciseră că 
un autor, „un tip isteţ, cu numele lui pe cărți“, putea 
fi de încredere. Vanitatea inerentă a majorităţii crimi- 
nalilor de carieră și dorința de a fi luaţi în seamă, îi 
deschiseră și ele uși lui Jensen. În baruri și cluburi de 
noapte, în timp ce băutura și încrederea curgeau în 
valuri, o întrebare cu care se confrunta adesea era: „Mă 
bagi şi pe mine într-o carte?“ Răspunsul lui standard 
era: „Poate“. Astfel, cu timpul, cercul de cunoștințe 
interlope al lui Jensen se mări, ajungând dincolo de 

ceea ce-i trebuia lui pentru documentare și începu, 
ocazional, să facă mici afaceri cu droguri și să le și 
transporte, surprins să descopere cât era de ușor și cât 
de plăcut de profitabil. 

Câștigul îi era de ajutor pentru că romanul său 
polițist nu se vându prea bine, nici cel care urmă şi 
se părea că zilele când Patrick era autor de bestsel- 
leruri apuseseră. Totodată, făcuse și câteva investiții 
proaste, bazându-se pe sfaturi neinspirate, iar banii 
adunaţi de el se risipeau cu o repeziciune alarmantă. 
Aceşti factori combinaţi făcură ca bizarul obiectiv 
al Cynthiei să fie măcar fezabil, să nu pară chiar de 
neimaginat, poate chiar interesant. 

— Ştii că va fi nevoie să plătim pe cineva o grămadă 
de bani ca să facă treaba asta? îi zise el Cynthiei. Iar 
eu n-am astfel de sume. 

- Ştiu, făcu ea. Dar eu am din belșug. 

Şi avea. 

Gustav Ernst, în cadrul tentativelor sale de a cădea 
la pace cu fiica lui, după ani în șir de abuzuri, îi fixase 
Cynthiei o rentă lunară generoasă, care-i suplimenta 
salariul și-i permitea să trăiască bine. La rândul ei, accep- 
tase asta ca pe o datorie. În plus, Gustav mai aranjase 
ca sume substanţiale să fie plasate într-un cont pe 
numele ei, aflat pe Insulele Cayman. Dar Cynthia 
nu acceptase acești bani și nici nu se atinsese de ei, 
cu toate că acolo se acumulase, după știința ei, un sur- 
plus de circa cinci milioane de dolari. 

Timp de mai mulți ani, Gustav Ernst fusese un 
investitor de succes; specialitatea lui era cumpărarea 

de acțiuni majoritare în mici companii inovatoare, 
in căutare de capital speculativ. Instinctele sale erau 
fără greș. Majoritatea companiilor alese de el, înflo- 
reau la scurtă vreme și acţiunile lor urcau, iar în acel 
moment, Gustav vindea. Averea sa era estimată la 
circa şaizeci de milioane de dolari. Fratele mai mic 
al lui Gustav, Zachary, renunţase la cetățenia sa ame- 
ricană, așa cum făcea un număr tot mai mare de ameri- 
cani bogați, pentru a evita impozitele punitive. Acum 
Zachary își împărțea șederea între Insulele Cayman 
și Bahamas, amândouă niște paradisuri financiare înso- 
rite şi îngemănate. Zachary a fost cel care i-a deschis 
Cynthiei contul din Cayman, depunând periodic bani 
în el, mereu ca un „cadou“ neimpozabil. De fiecare 
dată, Cynthia primea o scrisoare de confirmare, îm- 
preună cu următoarele rânduri: 


„Draga mea Cynthia: 

Sper că vei accepta ultimul cadou pe care ți l-am 
plasat în cont. În aceste zile se pare că am mai mulți 
bani decât îmi trebuie si, din moment ce nu am soţie, 
copii sau alte rubedenii, îmi face plăcere să-ți trans- 
mit ție aceste sume. Sper că te vei folosi de ele. 

De la iubitorul tău unchi, Zach 


Cynthia știa că banii erau, de fapt, de la Gustav, 
care avea propriile sale aranjamente cu Zachary în 
ceea ce privea evitarea taxelor sau era vorba de eva- 
ziune fiscală? Cynthia nu știa şi nu-i păsa deloc, cu 

excepția faptului că era conștientă că evitarea acelor 
taxări era legală, în vreme ce evaziunea nu. 

Însă îi păsa de propria sa poziţie legală și chiar dacă 
nu citise toate acele scrisori, le păstrase, cerând apoi 
sfatul unui consultant fiscal. Acesta-i răspunse: „Scri- 
sorilor sunt în ordine. Păstraţi-le în caz că va trebui, 
vreodată, să dovediți că depunerile erau cadouri şi 
nu erau impozitabile. Cat despre contul dumneavoas- 
tră din Insulele Cayman și primirea de daruri acolo, 
toate acestea sunt perfect în ordine. Dar în fiecare 
an trebuie să precizaţi pe fișa dumneavoastră fiscală 
că aveţi acel cont și să declaraţi orice dobândă încasată 
drept sursă de venit. Atunci veţi fi perfect în ordine.“ 

Drept consecință, una dintre fișele fiscale ale Cyn- 
thiei a fost supusă unui audit și aprobată, sfatul con- 
sultatului confirmându-se, așa că nu trebui să-şi facă 
probleme cu privire la încălcarea legii. Chiar și așa, 
ținu secretă averea ei din Cayman față de toată lumea, 
cu excepția consultantului și Serviciului american de 
Taxe și Impozite. Nu avea nicio intenție să-i pome- 
nească lui Jensen de asta. 

Preţ de câteva minute, el rămăsese tăcut, gândindu-se. 

- Banu din belșug ar ajuta, reluă el discuţia. Pentru 
a face ceea ce ai tu de gând, asigurându-ne că lichida- 
rea va rămâne caz nerezolvat şi că nu vorbeşte nimeni... 
prețul va fi mare, poate costa cam două sute de mii 
de dolari. 

- Pot plăti atât, zise Cynthia. 

- Cum? 

- Cash. 

- Okay și care-i limita noastră de timp? 

- Încă nu există așa ceva. Poţi să aștepți cât de mult 
trebuie până găsești persoana corespunzătoare, cineva 
deştept, dur, brutal, discret și pe care să te poţi bizui 
cu totul. 

- Nu va fi uşor. 

- Tocmai de asta ai la dispoziţie o grămadă de timp. 

Voi savura așteptarea, se gândi Cynthia, știind că, 
până la urmă, răzbunarea ei plănuită cu atât timp în 
urmă, va fi îndeplinită. 

- În timp ce pui astea la punct, zise Patrick, gân- 
dește-te și la o grămadă de bani pentru mine. 

- Ai să-i primeşti, iar o parte din ei vor fi pentru 
protejarea mea. Nu vei pomeni numele meu celui pe 
care-l tocmeşti. Să nu strecori nici măcar vreo aluzie 
privind implicarea mea, niciodată, față de nimeni. De 
asemenea, cu cât știu mai puţine detalii despre asta, 
cu atât mai bine, doar atât că trebuie să mi se comu- 
nice data cu cel puţin două săptămâni inainte. 

- Ca să-ți poți face un alibi? 

Cynthia dădu din cap. 

- Ca să pot fi la mii de kilometri distanţă. 


„Poți să aștepți cât de mult ai nevoie“, îi spusese 
Cynthia lui Patrick Jensen. Dar trecuseră aproape 
cu patru ani mai mult decât se așteptase ea până au 
fost făcuți pașii irevocabili. Însă perioada interme- 
diară se scurse repede, mai ales pentru Cynthia, care 
urcase pe scara avansărilor în cadrul Departamentului 
Poliției din Miami cu o viteză excepţională. Totuși, 

nici succesele Cynthiei, nici trecerea timpului nu tem- 
perară ura pe care-o simţea față de părinții săi. Nici 
nu-i diminuă pofta de răzbunare. Din când în când, 
ii reamintea lui Jensen de angajamentul lui faţă de ea, 
pe care-l acceptase, dar insista că se află incă în cău- 
tarea persoanei potrivite, cineva cu resurse, nemilos, 
brutal și de încredere. Până acum, nu apăruse nimeni. 

Din când în când, lui Jensen întregul concept i 
se părea bizar și ireal. Ca romancier, scrisese adesea 
despre criminali, insă toate acestea fuseseră lucruri 
abstracte, nimic altceva decât cuvinte pe monitorul 
unui computer. Adevărata întunecime a crimei se afla 
într-o lume care aparținea unor oameni cu totul dife- 
riți. Iar acum, devenise unul dintre aceştia. Printr-un 
singur act nebunesc comisese un delict capital și într-o 
clipită, fosta sa existenţă în spiritul respectării legi- 
lor, dispăruse. Și alții pășeau în lumea interlopă in 
același fel, neplanificat, cu capul inainte? Presupunea 
că nu puțini erau cei care o făceau așa. 

Pe măsură ce trecea timpul, se întreba uneori: „Ce-ai 
devenit tu, Patrick Jensen?“ Răspunsul obiectiv era: 
„Orice-ar fi, ai mers prea departe; nu mai este cale 
de întoarcere... Virtutea este un lucru pe care nu i-l 
mai poți permite... Cândva, a fost loc și pentru con- 
știință, dar aceste vremuri au trecut... Dacă cineva 
descoperă vreodată și dezvăluie ceea ce-ai făcut, nimic, 
dar absolut nimic nu va fi uitat sau iertat... Așadar, 
supraviețuirea este tot ceea ce contează, supraviețu- 
irea cu orice preţ... chiar și cu preţul vieții altora...“ 

În același timp, Jensen era încă bântuit de un sim- 
țământ că totul era ireal. Era sigur că, în contrast cu 
el, Cynthia nu avea astfel de iluzii. Poseda o asemenea 
neinduplecare, încât nu abandona niciodată o țintă. 
Văzuse această trăsătură manifestându-se și ştia că din 
pricina ei nu va scăpa de misiunea lui de înlocuitor 
de călău pus de Cynthia Ernst și dacă ar dezamăgi-o, 
ea își va ține promisiunea și-l va distruge. 

Jensen ajunse să-și dea seama că, în esență, nu mai 
era aceeași persoană de altă dată. În loc de asta, deve- 
nise un străin grijuliu cu sine, nemilos. 

În pofida întârzierii atingerii obiectivului ei pri- 
mar, Cynthia avusese grijă de cel secundar, prin in- 
termediul gradului ei superior și cu ajutorul unor 
investigaţii părtinitoare și folosirea arhivelor vechi, 
anume acela de a bloca promovarea avansării lui Mal- 
colm Ainslie la gradul de locotenent. Motivele ei erau 
suficient de clare, chiar și pentru Cynthia. După o 
copilărie marcată de o respingere brutală și totală, era 
hotărâtă să nu mai permită nimănui să o mai respingă 
vreodată. Însă Malcolm o făcuse, iar asta n-o va uita 
niciodată şi nici n-o va ierta. 

În cele din urmă, după o îndelungată amânare a 
încheierii socotelii finale cu Gustav și Eleanor Ernst, 
Cynthia hotări că așteptase destul. Îşi manifestă nerăb- 
darea în fața lui Patrick pe parcursul unui weekend 
la Nassau, Bahamas, unde s-au cazat din nou în hote- 
luri diferite, Cynthia la luxosul Paradise Island Ocean 
Club. După o partidă de sex matinal, îndelungată și 
plină de satisfacţii, Cynhia se ridică brusc în patul ei. 

- Ai avut timp mai mult decât suficient. Vreau 
ceva acţiune, altfel am să intru eu în acțiune. 

Se aplecă spre el și-l sărută pe frunte. 

— Şi crede-mă, iubitule, n-o să-ți placă genul de acți- 
uni la care mă gândesc eu. 

- Ştiu. 

Jensen se așteptase, de la o vreme încoace, la un 
asemenea ultimatum şi întrebă: 

- Cât timp mai am? 

- Trei luni. 

- Să fie şase. 

- Patru, începând cu ziua de mâine. 

El oftă, ştiind că ea vorbea serios și conştient că 
din anumite motive, venise vremea lui. 

Jensen mai produsese încă o carte care, la fel ca 
şi cele două precedente, a fost un eșec în comparaţie 
cu bestsellerurile lui de dinainte. Drept rezultat, avan- 
surile plătite de edituri, incasate de Patrick pentru cele 
trei cărți, cheltuite deja de multă vreme, nu fuseseră 
recuperate și nu mai urma să incaseze niciun drept 
de autor. Pasul următor era previzibil: editura sa, care 
in timpul anilor săi de succes îi plătise avansuri gene- 
roase pentru cărțile încă nescrise, refuză să mai facă 
asta, insistând să predea un manuscris finalizat înainte 
de semnarea oricărui contract Şi înainte de vărsarea 
oricăror sume. Asta-l puse pe Jensen într-o situație 
disperată. Pe parcursul anilor trecuţi nu-și moderase 
cheltuielile pentru traiul său pe picior mare și nu doar 
că nu mai avea nimic, dar era și îndatorat până peste 
cap. Astfel, posibilitatea primirii a două sute de mii 

de dolari pentru angajarea unui asasin, sumă din care 
Jensen intenționa să-și rețină jumătate, plus o sumă 
similară pentru propriile sale servicii, devenise acum 
urgentă și atrăgătoare. 

Printr-o serie de coincidenţe se apropie de momen- 
tul găsirii omului său. Aceste coincidenţe, inițial fără 
nicio legătură cu Patrick, implicară poliția, un grup 
de veterani cu dizabilități ai războiului din Vietnam 
și ai războiului din Golf și droguri. Veteranii, care sufe- 
riseră răni în timpul luptelor și erau obligați să rămână 
in scaune pe roți, eșuaseră într-o existenţă postbelică 
de dependenţi de droguri, însă scăpaseră de ea și acum 
erau cruciați ai luptei împotriva stupefiantelor. În zona 
tulbure unde-și duceau traiul, amestecată din punct 
de vedere rasial și cuprinsă între Grand Avenue și Bird 
Road, în Coconut Grove, veteranii declaraseră un răz- 
boi personal celor care vindeau droguri și care dădeau 
o mână de ajutor la ruinarea atâtor oameni, în special 
tineri. Membrii grupului erau conștienți că și alții din 
comunitatea lor incercau să lupte împotriva drogu- 
rilor și a traficanuilor, dar fără succes de cele mai multe 
ori. Oricum, veteranii în scaunele lor pe roți reușeau 
şi în felul lor special ei deveniseră „vigilantes“ și infor- 
matori sub acoperire ai poliției. 

În mod paradoxal, liderul şi inspiratorul lor nu era 
nici veteran al armatei, nici fost dependent de droguri 
pocăit, ci un fost atlet și universitar. Stewart Rice, de 
douăzeci și trei de ani, cunoscut drept Stewie, căzuse 
cu patru ani în urmă, pe când escalada un versant mun- 
tos, vertical și rămăsese cu o paralizie permanentă 


570 ARTHUR HAILEY 


de la șold în Jos, fiind imobilizat într-un scaun pe roți. 
Și el nutrea o simpatie puternică pentru tineri depen- 
denți de droguri, iar alianţa sa cu veteranii rezultase 
din opiniile împărtășite și camaraderia simțită instinc- 
tiv între ei, oameni imobilizați în scaune pe roţi. 

Așa cum o spusese Rice nou-veniţilor în grupul 
format din trei veterani ai războiului din Vietnam 
ȘI extins apoi la o duzină: „Tineri, copii, cu trupuri 
neatinse Și vieţi active, sunt distruși de gunoaiele de 
traficanţi care ar trebui să fie în pușcărie. Noi dăm 
o mână de ajutor să fie băgați acolo.“ 

Modul de operare a grupului în scaunele pe roți 
era colectarea de informaţii despre cine vindea, unde, 
când, cât de des și când erau așteptate noi cantități 
de droguri, apoi toate aceste date erau transmise, ano- 
nim, unității antidrog din cadrul Departamentului: 
Poliției. Din nou Rice, discutând cu un prieten: „Noi, 
cei din scaune, ne putem deplasa pe-acolo pe unde sunt 
afacerile cu droguri și de-abia dacă ne bagă în seamă 
careva. Dacă ne iau, cumva, în considerare, își închi- 
puie că am ieșit la cerșit, ca tipu aceia din Bird Road. 
Cred asta pentru că picioarele noastre sunt paralizate, 
sau nu ne lucrează mâinile, avem și la cap câte ceva, 
mai ales drogaţii și dealerii care și-au distrus și cei câțiva 
neuroni pe care i-au mai avut.“ 

În ceea ce privea poliţia, membrii unităţii antidrog 
erau sceptici când primeau ponturile telefonice stre- 
curate de Rice, intotdeauna cu un telefon mobil, pen- 
tru a evita ca apelul să-i fie urmărit. La început, imediat 
după câte-un pont, indiferent cine-i răspunsese îi cerea 

să se identifice, Însă „Stewie“ era singurul nume pome- 
nit de Rice inainte de a încheia repede conversaţia. 
Dar, curând, după ce descoperiră că informațiile erau 
valabile și de încredere, apelurilor începute cu câte un 
„Bună, sunt Stewie!“ li se răspundea printr-un „Salut, 
prietene! Ce ai pentru noi?“ Nu s-a incercat niciodată 
localizarea apelului. De ce să strici ceva bun? 

Drept rezultat, traficul cu droguri al bandelor era 
tot mai Stânjenit de activitatea poliției. Arestările și 
condamnările se inmulură. Porţiun din Coconut 
Grove deveniră mai curate. Apoi lucrurile se schim- 
bară. Principalii traficanţi, conștienți că se petreceau 
niște activități de culegere de informaţii, începură să 
pună întrebări. La început, nu găsiră niciun răspuns. 
Apoi, un dealer arestat îl auzi pe un polițist spu- 
nând altuia: 

— Stewie chiar a sunat la țanc de data asta. 

În câteva ore, o întrebare bântuia agasantă prin 
Grove: „Cine mă-sa mai e și Stewie?“ Răspunsul veni 
repede. Odată cu el, prin barfele din vecinătate, tacticile 
grupului din scaunele cu roule fură dezvăluite. Stewart 
Rice trebuia să moară și încă într-un asemenea fel, încât 
să le fie învățătură de minte celorlalți aidoma lui. 

Asasinatul la comandă fu ordonat pentru ziua urmă- 
toare și din acest punct, printr-o coincidență, fu im- 
plicat și Patrick Jensen. Acesta devenise client regulat 
la Brass Doubloon, un bar zgomotos și afumat, căruia 
i se dusese vestea de loc de adunare pentru traficanţi 
de droguri, iar în acea seară când intrase acolo, o 
voce de la o masă strigase: 

- Hei, Pat! Mai scrii ceva noutăți, neamule? Vino 
ȘI povesteşte-ne! 

Glasul îi aparținea unui fost pușcăriaș cu faţa în- 
gustă și ciupită de vărsat, cu un cazier lung de-un cot, 
pe nume Arlie. Era cu alți câțiva, de asemenea obișnu- 
iți lumii pe care Jensen ajunsese s-o cunoască în tim- 
pul documentării sale pentru un roman polițist. Unul 
dintre indivizii din grup, necunoscut lui Jensen, era 
un bărbat uriaș, cu trăsături dure și umeri lau, braţe 
puternice, părul tuns scurt și un ten de mulatru. Indi- 
vidul îi depășea pe toți și avea o privire încruntată. 
Marâi o întrebare la care-i răspunse altcineva de la masă. 

- Pat e în ordine, Virgilio. Scrie cărți, ştii? Îi torni 
tot felul de rahaturi şi-ţi scoate o poveste. Doar o trăs- 
naie, nimic adevărat, nu ne face nicio problemă. 

Altcineva adăugă: 

- Mda, Pat își ţine clanţa. Știe el că așa-i mai bine, 
nu Pat? 

Jensen dădu din cap. 

- Absolut. 

I se făcu loc şi i se aduse un scaun. Faţă în față cu 
uriașul nou-venit, zise imediat: 

- Nu trebuie să-mi spui nimic, Virgilio și-am să-ți 
uit și numele. Am să te întreb doar o chestie. 

Toată lumea se holbă. 

— Pot să-ţi iau ceva de băut? 

Unașul, incă încruntat, îl privi stăruitor pe Jensen. 
Apoi spuse, cu un glas cu accent puternic: 

- Eu dau de băut. 

- Minunat. 


DETECTIVUL 573 


Nici Jensen nu-și plecă privirea. 

- Un Black Label dublu. 

Un barman din spatele lor anunţă: 

- Vine! 

Virgilio se ridică. Înălțându-se și mai mult acum 
că era în picioare, declară brusc: 

- Prima dată mă duc să mă piş. 

O luă din loc. După ce plecă, cel de-al doilea vorbi- 
tor, al cărui nume era Dutch, ii spuse lui Patrick: 

- Te măsoară. Ar fi mai bine să speri că te place. 

— Şi de ce mi-ar păsa mie? 

- Pentru că nimeni nu se pune cu Virgilio. E colum- 
bian, vine și pleacă de pe-aici. Prin bătătura lui de-acasă, 
patru turnători și-au tras în piept bossul, au dat din 
gură față de polițaii columbieni. Virgilio a primit sar- 
cina de a le arăta că au procedat greșit. Ştii ce-a făcut? 

Jensen clătină din cap a negație. 

- L-a găsit, 1-a legat de niște copaci, cu braţele de- 
părtate, apoi a luat o drujbă și le-a tăiat mâinile, rând 
pe rand. 

Jensen sorbi brusc din Scotch. 

Arlie șopti: 

- Ți-ar face bine să-l cunoști pe Virgilio. O să fie 
ceva acţiune în seara asta. Te interesează? 

- Da. 

Chiar în timp ce vorbea, o idee nouă îi străbătu 
mintea lui Jensen. 

- Când se intoarce, zise Dutch, așteaptă puțin, apoi 
du-te la mașină și așteaptă acolo. Noi o să-l întrebăm 
pe Virgilio dacă e-n ordine să te băgăm și pe tine. 

Jensen făcu așa cum i se spusese. La scurt timp după 
aceea, veni și aprobarea: 

- 'Ţine-te după jeep, îl instrui Dutch. Iar când opresc 
ei și-și sting luminile, fă și tu la fel. 


Era aproape ora 3.00 dimineaţa. Se aflau în Vol- 
voul lui Jensen, după ce se deplasaseră cincizeci și șase 
de kilometri spre sud, pe autostrada cu plată a 
Floridei, având înainte un Jeep Cherokee cu Arlie 
la volan și Virgilio ca pasager. Apoi, imediat după 
Florida City, intrară spre Everglades, couiră spre Card 
Sound Road, un drum secundar dezolant care ducea 
spre Key Largo. La lumina unei luni la jumătate, Jen- 
sen putu vedea țărmul și casele plutitore dărăpănate, 
adăpostite pe malurile mocirloase de fiecare parte a 
cheiurilor. Nu existau case sau sate care să poată oferi 
lumină de ambianţă, nici vreun semn că ar mai fi şi 
alte mașini prin preajmă. Automobiliștii evitau să 
străbată această rută noaptea, preferând Autostrada 
1, mult mai circulată și mai sigură. 

- Sunt al naibii de sigur că n-aş putea trăi in vreuna 
din rahaturile alea de barje, spuse Duth. Tu ai putea? 

Luminile farurilor lor dezvăluiseră un morman 
de resturi care fusese, cândva, o ambarcaţiune, cu un 
anunţ rudimentar „Blue Crabbs e de vânzare“. Jensen 
se întreba deja ce căuta el pe aici; nu răspunse. 

În acel moment, jeepul din faţă ieși brusc de pe 
şosea intrând într-o zonă cu pietriș, opri și stinse fa- 
rurile. Jensen se luă după el, stinse și el luminile Vol- 
voului și ieși din mașină. Cei doi din jeep rămaseră 

așteptând. Nimeni nu spuse nimic. Columbianul uriaș 
se duse la marginea apei, uitându-se în beznă. 

Deodată, apărură niște faruri. Duba unui comer- 
ciant, cu inscripția Plumber's Pal pe-o parte, ieși de 
pe drum și opri lângă Virgilio și jeepul lui Arlie. Ime- 
diat, două siluete coborâră din dubă; Patrick observă 
că indivizii purtau mănuși. Nou-veniţii se duseră la 
ușile din spate ale dubei, unde li se alăturară și ceilalți. 
Jensen rămase deoparte. În interiorul dubei se vedea 
ceva. În timp ce obiectul era tras, Patrick văzu că era 
un scaun cu roți, mecanic, care fusese transportat în 
partea din spate. Acolo era cineva și, deși era legat 
cu frânghii, părea că se zbate. Virgilio înaintă; și el 
iși pusese mănuși. Apoi, de parcă scaunul masiv n-ar 
fi cântărit nimic, Virgilio îl ridică, scoțându-l afară 
şi-l puse drept. Patrick, acum vizavi de scaun, putea 
vedea că personajul așezat în el era un bărbat tânăr, 
legat și cu căluș. Putea vedea ochii captivului, mişcân- 
du-se cu disperare dintr-o parte în alta, și gura forfo- 
tind și ea, încercând să scuipe călușul. Cumva, pentru 
o clipă, bărbatul din scaun chiar izbuti să-l slăbească 
parțial. Uitându-se spre Jensen, care stătea separat de 
ceilalți, izbucni: 

- Am fost răpit! Numele meu este Stewie Rice. 
Acești indivizi mă vor ucide! Te rog, ajută-mă! 

Nici nu termină bine de vorbit, că Virgilio izbi 
faţa omului cu o palmă enormă. Un jet de sânge țașni 
din gura sa odată cu un țipăt ascuţit, retezat când 
Dutch se întinse și reașeză călușul. Ochii captivului 

continuară să se rostogolească febrili și rugători. Jen- 
sen trebui să se uite în altă parte. 

- Ne punem repede în mișcare, pronunță Virgilio, 
impingând scaunul pe roți spre marginea apei, ridi- 
cându-l din nou, ușor atunci când se înțepenea. Pere- 
chea sosită cu duba îl urma, unul ducând un lanţ, iar 
celălalt un bloc de ciment. Dutch li se alătură și-i făcu 
semn lui Jensen să-l urmeze. Se execută fără nicio tra- 
gere de inimă. Arlie rămase pe țărm. 

Acum se aflau în apă, al cărei curs fusese dragat 
cu ani în urmă, devenind un canal. Cu toate că era cu 
apă mică la margine, mai departe se adâncea până la 
doi-trei metri. Cei doi care aduseseră scaunul înain- 
tară opintindu-se, manevrând printr-o încâlceală de 
copaci tropicali. Înainte, prin beznă, se vedea un ostrov 
cu manglieri, unul dintre multe altele, inconjurat de 
apă mică și iarbă de mare. Cei doi din dubă, care păreau 
să cunoască împrejurimile, se opriseră acolo unde sim- 
țeau că apa incepea să se adâncească. Unul zise: 

- Auci e bine. 

Virgilio, luă de unul singur scaunul și pe ocupan- 
tul său panicat, îl împinse până când captivul ajunse 
să fie mai mult de jumătate scufundat în apă. Acum, 
ceilalți doi se folosiră de lanţ pentru a lega scaunul, 
trecându-l prin fiecare roată, toate aflate acum sub 
apă, apoi legând un capăt al lui de un ciot vegetal de 
pe ostrov și celălalt capăt de blocul de ciment adus 
de ei. 

- E sigur ca naiba că nu va pluti, comentă Dutch. 
Vine fluxul acum și-i va trece peste cap în vreo 
două ore. 

Rase. 

— Să-i dăm ucălosului ceva timp de gândire. 

Personajul din scaunul pe roți care sigur auzise 
asta, gemu și se zbătu și mai tare, însă singurul efect 
fu scufundarea şi mai abitir a scaunului. 

Jensen se înfioră în beznă. De când se trezise ina- 
intea captivului, știa că acum participa la o crimă, cel 
puţin ca și complice. Dar mai știa și că în caz că ar fi 
incercat să plece, ar fi putut deveni următoarea victimă. 
Virgilio n-ar fi ezitat să facă să se întâmple asta. 

Departe, înlăuntrul său, un glas stins, din trecut, 
intrebă: „Ce sunt eu? Când a încetat să-mi mai pese?“ 

lar Jensen își aminti de concluzia sa de mai de- 
vreme: „Persoana care-am fost eu nu mai există.“ 

- Plecăm, anunţă Virgilio. 

În timp ce se îndreptau spre țărm, lăsând în urmă 
scaunul pe roți și pe ocupantul său, Jensen încercă 
să nu-și imagineze cum va fi moartea lui Stewie Rice. 
Inevitabil, o făcu. Își imagină cum se ridica fluxul, 
gradat, în vreme ce Rice privea neajutorat, până când 
apa sărată, puţin câte puțin, ajungea să-i chpocească 
in față... Foarte curând, își va ţine capul cât mai 
ridicat posibil, inspirând când putea, ținându-și aerul 
in piept în timp ce apa se ridica neinduplecat. 
Supravieţuirea, până in ultima clipă, va fi instinctivă. 
Poate că va reuși să respire intermitent, știind, însă, 
că va ceda în scurt timp... Apoi, în timp ce apa urca 

și mai mult, va începe să se sufoce și să scuipe apa 
disperat... în cele din urmă, cu gura și nasul sub apă, 
plămânii plini, spre izbăvirea sa, se va ineca... 

Jensen își izgoni gândurile. 

Pe mal, Virgilio se apropie până ajunse cu faţa lângă 
a lui Patrick Jensen. 

— Să ţii acest secret mare. Altfel, să fiu al dracu” 
de nu te ucid. 

- Trebuie să-l țin, nu? Doar sunt și eu băgat. 

Jensen rămase cu fața aproape de a celuilalt și-și 
menţinu tonul. Decisese că singura modalitate de a 
trata cu Virgilio era să nu te lași intimidat. 

- Mda, se învoi malacul. Și tu ești băgat. 

- Vreau să discut odată cu tine în particular, spuse 
Jensen calm. Doar noi doi. 

Virgilio părea surprins. Sforțându-și mintea în mod 
clar, reuși să-și arcuiască o sprânceană intrebătoare. 

- Da, zise Jensen, știind că între ei se schimbase 
un mesaj și că fusese ințeles. 

- Plec în Columbia, zise Virgilio. Când mă intorc, 
te găsesc. 

Jensen ştia că-l va găsi. De asemenea, mai știa că 
și el își găsise ucigașul. 


Doi motociclişti, călare pe Harley-Davidson, tre- 
când dimineaţa prin apropiere, fură primii care dă- 
dură cu ochii de scaunul scufundat parțial. De la 
Alabama Jack's, un bar frecventat de motociclişti, 
aflat nu departe în susul drumului, sunară la 911, 
iar poliția din Metro-Dade reacționă imediat. Doi 

polițiști în uniformă şi paramedicii se aventurară pe 
lângă mal; paramedicul principal constată decesul băr- 
barului. Stewart Rice fu identificat repede după car- 
durile sale de credit și documentele avute asupra sa. 
Deja, reprezentanții mass-media locale, după ce auzi- 
seră apelurile radio, sosiseră în cârduri. Imaginile dra- 
matice ale scaunului pe roți tras la mal, cu silueta 
aplecată, încă legată cu funii, apărură în toate ziarele 
și la televiziune. Fără a se fi intenționat asta, această 
atenție excesivă îndeplini obiectivul criminalilor, acela 
de a servi ca avertisment altora, în special veteranilor 
țintuiți în scaunele pe roți. Grupul şi metodele sale 
fiind acum cunoscute pe larg, acțiunile cetățenești înce- 
tară, după cum și oferirea de ponturi brigăzii antidrog 
din cadrul poliției. 

— Păcat de Stewie, zise un membru al brigăzii către 
un altul, la scurt timp după aceea. Careva a vorbit prea 
mult, probabil. Întotdeauna se întâmplă așa. 

La câteva zile după eveniment, Jensen o sună pe 
Cynthia la apartamentul ei și-i ceru o întrevedere. Ína- 
inte de a pleca din Bahamas, ea-l avertizase că nu tre- 
buia să fie văzuţi împreună decât după ce obiectivul 
lor ar fi fost atins, la câtva tip după aceea. De aceea, 
Jensen nu avea voie să vină la apartamentul ei, dar 
putea s-o sune acolo și nu în altă parte și vor aranja 
orice întâlnire absolut necesară într-un loc unde nici- 
unul dintre e: n-ar fi fost recunoscut. Pe parcursul 
conversaţiei telefonice, Cynthia îi dădu instrucțiuni 
să vină să se întâlnească cu ea duminica următoare, 
la Boca Raton, o zonă convenabilă și la o distanță 

bună de Miami. Ea-i pomeni de Pete's Restaurant, 
pe Glades Road, unde era puțin probabil să dea peste 
cineva care să-i cunoască. 

Jensen sosise devreme şi rămase în mașina sa până 
când apăru Cynthia și parcă în apropiere. I se alătură 
şi intrară impreună în restaurantul plăcut, alegând 
o masă de pe veranda interioară cu privelişte spre lac 
și O fântână arteziană, unde puteau discuta în intimi- 
tate. Cynthia comandă o salată grecească, iar Jensen 
specialitatea zilei, fără să ştie despre ce era vorba; nu- 
mele era cumva potrivit. 

După ce chelnerul plecă, el trecu direct la subiect: 

- Am găsit omul care ne trebuie. 

ÎI descrise pe Virgilio şi ce i se spusese despre colum- 
bianul solid de către trepădușii lui, la Brass Doubloon. 

- De unde ştii că el... începu Cynthia, însă Jensen 
ii făcu semn să tacă. 

- Mai este ceva. L-am văzut la lucru. 

Coborându-și glasul, incepu să-i descrie evenimen- 
tele petrecute cu câteva zile în urmă, incepând cu Card 
Sound Road. Ajunse la punctul când sosise duba co- 
mercială, apoi apariția scaunului pe roți, când Cynthia, 
aruncându-i o căutătură urâtă, se răsti peste masă: 

- Tacă-ți gura, luate-ar dracu”! 

Jensen se opri și ea adăugă: 

- Nu-mi povesti așa ceva. Nu vreau să știu. 

Patrick dădu din umeri. 

- Ei, știi acum. Chestia este că Virgilio l-a omorât 
pe ăla din scaunul pe roți. Trebuie să fi auzit de crimă. 

- Bineînțeles că am auzit. 

Cynthia, furioasă și roșie la față, respira agitată. 

- Idiot nenorocit! Nu trebuia să-mi spui asta, iar 
acum uită că ai făcut-o. Şterge ultimele minute. 

- Okay, dacă zici tu, dar lasă-mă să-ți spun asta. 

Jensen se opri când le sosi mâncarea. După ce 
plecă chelnerul, se aplecă înainte, coborându-și din 
nou glasul. 

- Chestia este că acestui tip, Virgilio, îi place să 
omoare; l-am văzut în noaptea aceea. Este isteţ și n-are 
nicio teamă. 

Cynthia aşteptă, încă vizibil iritată, înainte de 
a întreba: 

- Eşti sigur că te va contacta din nou? 

- Da, sunt sigur. Este clar că a plecat în Colum- 
bia până se liniștesc lucrurile, dar se va întoarce; și 
atunci discut cu el să se ocupe de părinții tăi. Știu că 
are s-o facă. Între timp, noi trebuie să ne ocupăm de 
câteva chestiuni. Una ar fi banii. 

- Îi am deja 

- Două sute de mi1? 

— Asta-i suma de care ziceai. 

- Și apoi la fel și pentru mine. 

Cynthia ezită. 

- Bine, dar după aceea. 

- Destul de corect. 

Mult mai calmă acum, ea anunţă: 

- Mi-a venit o idee despre crime. 

- Povesteşte-mi. 

- Recent, au fost două crime, una în Coconut 
Grove, iar alta la Fort Lauderdale, amândouă arată 

ca și cum ar fi fost săvârșite de una și aceeași persoană, 
plus câteva ciudăţenii. 

- Ce ciudățenii? 

- La Coconut Grove s-a întâmplat în Royal Colo- 
nial Hotel unde, la locul crimei, au fost plasate anı- 
male moarte. 

- Am citit de cazul de la Royal Colonial, dar nu 
și despre animale moarte. 

- Amănuntul nu a fost dezvăluit presei. 

- Şi Fort Lauderdale? 

- Nu-mi amintesc exact, dar a fost ceva similar. 

Cynthia mai chibzui. 

- Eu mă gândeam că și uciderea părinților mei ar 
putea fi făcută să pară ca și celelalte două... 

- Sunt de acord, zise Jensen. Ar alunga orice sus- 
piciune, ar părea încă o crimă făcută de aceeași per- 
soană. Ai putea să-mi dai și alte detalu? 

Ea dădu din cap. 

- Bine. Atunci hai să ne întâlnim din nou peste 
două săptămâni. 


Plecară din local la scurt timp după aceea, iar Cyn- 
thia achită nota cu bani cash. Volvoul lui Jensen era 
în spatele BMW -ulu: decapotabil al Cynthiei și amân- 
doi cotiră spre 1-95 pentru călătoria de întoarcere la 
sud de Miami. Cynthia acceleră, iar Jensen lăsă ca ma- 
șina e1 să-i dispară din vedere, apoi viră spre urmă- 
toarea ieșire de pe autostradă și se duse într-o zonă 
comercială unde parcă. Fără să-și părăsească mașina, 
căută sub jacheta sa și scoase un mic magnetofon. 

Derulă banda înapoi și ascultă folosindu-se de o cască 
mică. Cu toate că vorbiseră cu fereală, pe un ton jos, 
înregistrarea ieșise excelent. Totul se auzea clar, inclu- 
siv reacția Cynthiei când aflase numele ucigașului 
bărbatului din scaunul pe roți, urmată de acordul lor 
privind alegerea lui Virgilio drept omul menit să-i 
ucidă pe părinții ei. 

Jensen zâmbi. Cynthia, își zise el, nu ești singura 
capabilă să înregistreze o conversaţie incriminatoare. 
Spera să nu fie niciodată nevoit să folosească înregis- 
trarea de azi, dar acum era sigur de un lucru. Dacă 
ceva mergea rău, dacă ar fi fost dat de gol, era absolut 
sigur că o va lua şi pe Cynthia Ernst cu el. 


= Îi amintești de cele două crime de care ţi-am 
ZIS data trecută? întrebă Cynthia. Cea de la Coconut 
Grove şi... 

- Bineînțeles că-mi amintesc, făcu Jensen enervat. 
Avea: de gând să afli mai multe despre asta. 

- Păi, am şi aflat. 

Era cea de-a treia săptămână din iunie, la două săp- 
tămâni după întâlnirea lor de la Boca Raton. Fusese 
necesar să se vadă din nou, cu toate că programul de 
lucru al Cynthiei făcea imposibilă o întâlnire prin 
Insulele Cayman sau Bahamas. În loc de asta, ea alese 
Homestead, un mic orășel, poartă de intrare spre Ever- 
glades, aflat la cincizeci și șase de kilometri la sud de 
Miami. Ajunseră acolo separat, apoi se întâlniră la 
restaurantul Potlikkers. 


584 ARTHUR HAILEY 


Drumul îl obosise pe Jensen; nu dormise bine cu 
o noapte înainte și nici în nopțile de dinaintea ei. Mai 
avusese și coșmaruri, detalule rămaseră vagi, cu excep- 
ţia faptului că-l lăsaseră leoarcă de transpirație și 
într-un „no man’s land“ ceţos înainte de trezire; 1și 
amintea un scaun pe roți, pe jumătate scufundat și 
mutra amenințătoare a lui Virgilio la câțiva centime- 
tri de a sa. 

Decorul din Potlikkers era rustic, iar Jensen și 
Cynthia se așezaseră pe băncile trase lângă o masă 
noduroasă, de pin, la distanţă de restul clienților. Adu- 
sese o mică servietă diplomat din piele, iar acum o 
așezase langă ea. Se uită la el. 

- S-a întâmplat ceva rău? 

- Pentru numele lui Dumnezeu! Ți se pare că ar 
fi ceva bine? 

El aproape că izbucnise în râs și se gândi să spună: 
„Nu, nu s-a întâmplat nimic rău. Ne-am întâlnit aici 
doar ca să punem la cale două crime, pentru care amân- 
doi avem motive, în caz că n-ai băgat de seamă, iar 
cele mai strălucite minţi din lumea detectivilor vor 
incerca să le rezolve... S-ar putea chiar să și reușească, 
cine știe? Poate că vom fi electrocutați unul lângă altul. 
Dar nu! În afară de asta nu s-a întâmplat nimic rău.“ 

- Vorbeşte încet, zise Cynthia. Și nu te pierde cu 
firea. Nu e cazul, pentru că totul va fi bine. Ţine minte 
că sunt exact în poziţia de a aprecia asta. Ai mai auzit 
ceva de omul tău, tipul de care mi-ai zis? Și nu folosi 
niciun nume. 

Jensen dădu din cap. 

- Acum trei zile. 

Primise apelul telefonic internaţional la cincispre- 
zece zile după crimă. Nu exista niciun indiciu cu 
privire la locul din care provenea apelul, iar Patrick 
nu întrebase, dar bănuia că era din Columbia. 

- Şt cine sunt, dar nu spune. 

Glasul era, clar, al lui Virgilio. 

- Da, ştiu. 

- Vin curând. Mai vrei? 

- Da. 

Era limpede că Virgilio folosea cât mai puține cu- 
vinte posibil. Jensen făcu la fel. 

- Într-o săptămână, poate două. OK? 

- Okay. 

Şi asta fusese toată discuţia. După ce Jensen i-o 
reproduse, Cynthia întrebă: 

- Eşti sigur că instinctul tău nu greșeşte? Înţelege 
ceea ce vrei? 

- Sunt sigur. Nu aranjezi întâlniri cu cei de teapa 
lui pentru treburi mărunte, și o știe și el. Așa că, spu- 
ne-mi și despre celelalte crime. Ciudăţeniile acelea, 
parcă așa le-ai spus, nu? 

- Da. 

Urmă o pauză. 

- La Coconut Grove, lângă victime au fost lăsate 
patru pisici moarte. 

- Patru pisici? 

Glasul lui Jensen suna neîncrezător. 

- Să nu mă întrebi de ce, pentru că n-am habar 
și nimeni altcineva n-are. Cei de la Omucideri încă-și 
mai dau cu presupusul. 

- Spuneai că a mai fost un caz similar la Fort Lau- 
derdale. Ce-i cu el? 

- E ceva mai complicat. Tălpile bărbatului au fost 
arse și nimeni nu ştie de ce, doar că ambele chestii sunt 
nişte simboluri din mintea dementă a criminalului. 

- Și atunci ce sugerezi? 

- Imită prima crimă. Spune-i omului tău să ia un 
animal mort și să-l lase acolo. 

- Sper că nu patru pisici. 

Cynthia clătină din cap. 

- Ar trebui să fie la fel, dar cumva diferită, și un 
singur animal va fi suficient, un iepure, poate. E doar 
un alt simbol. În afară de asta, mai sunt și altele. 

- Cum ar fi? 

Ea relată cum, în ambele cazuri, Frost şi Hennen- 
feld, victimele au fost găsite cu căluș la gură și legate, 
puse faţă în față. 

- Jar arma crimei, de fiecare dată, a fost un cuțit 
Bowie. Ștu ce-i ăsta? 

Jensen dădu din cap. 

- Am folosit și eu unul, într-o carte. Nu-i greu 
de procurat. Altceva. 

- La locul ambelor crime a fost găsit câte un radio 
care cânta tare. Hard rock. 

- Faci mişto. 

Jensen se concentra, memorând; nu va nota nimic 
din toate acestea, nici acum, nici mai târziu. 

- Absolut toți banii aflați acolo trebuie luaţi, zise 
Cynthia. Tatăl meu are întotdeauna o grămadă și-i 
lasă pe lângă pat. Însă bijuteriile mamei mele nu tre- 
buie atinse. Așa a fost şi la locul celorlalte crime. Să 
explici asta foarte clar. 

- N-ar trebui să fie prea greu. Bijuteriile sunt iden- 
uificabile și pot fi urmărite; cred că tipul ştie și el asta. 

- Acum în ceea ce privește casa, spuse Cynthia. 
S-ar putea să-ţi trebuiască asta. 

Îi strecură peste masă o broșură imobiliară, impă- 
turită. Prezenta comunitatea din Bay Point și, când 
Jensen o deschise, dădu cu ochii de o pagină cu harta 
străzilor și loturilor de teren. Pe unul dintre ele, casa 
era marcată cu un X. 

— Asta-...? 

- Da, rosti Cynthia, şi ceea ce ar trebui să mai știi 
este că acolo există personal format din trei oameni: 
un majordom și nevasta acestuia, cei doi Palacio; 
lucrează și ea, aşa că amândoi locuiesc în reședință. 
Mai vine zilnic, dis-de-dimineaţă, şi o menajeră, dar 
ea pleacă în jur de ora patru după-masa. 

- Deci, în timpul nopții în casă sunt patru per- 
soane? 

- Cu excepția serilor de joi. Cei doi Palacio pleacă 
atunci la Palm Beach, în vizită la sora doamnei Pala- 
cio. Pleacă după-amiaza târziu și nu se întorc nici- 
odată mai devreme de miezul nopții, uneori chiar și 
mai târziu. 

Memoria lui Jensen era supraincărcată. 

- S-ar putea să uita asta. Lasă-mă să-mi notez. 

Întinse mâna după broșură și se scotoci prin 
buzunar după un creion. 

Cynthia pufni nerăbdătoare. 

- Dă-mr-o mie. 

Scrise pe broșură: Menajera vine devreme, pleacă 
la 4 după-masă. P. ies joi la amiază, inapoi la mie- 
zul nopții. 

Băgând broșura în buzunar, Jensen întrebă: 

- Mai e ceva ce-ar trebui să știu despre celelalte 
crime? 

- Da, au fost sângeroase. 

Cynthia se strâmbă descriind rănile de cuțit și muti- 
lările corporale care marcaseră crimele din cazurile 
Frost și Hennenfeld, informaţii pe care le obținuse 
din dosarele secției Omucideri a poliţiei din Miami. 

Cu câteva zile mai înainte, într-o seară mai precis, 
Cynthia ieșise din propria ei secţie, luând-o spre biro- 
urile celor de la Omucideri. Ofiţeri cu grade superi- 
oare din celelalte secţii intrau adesea la Omucideri 
să mai flecărească și să afle noutăți despre cazurile im- 
portante; de asemenea, cafeaua de acolo era întot- 
deauna bună. Cynthia, ca fost detectiv la Omucideri, 
trecea frecvent pe-acolo, uneori cu tot felul de treburi 
legate de Relaţiile Comunitare. 

Alesese un moment când în birouri era liniște şi 
pace. Doar doi detectivi se aflau la birourile lor, îm- 
preună cu sergentul Pablo Greene, cel mai mare grad 
aflat în secție. După ce schimbară saluturi amicale, 
ea-l spuse: 

- Aș vrea să mă uit peste un dosar. 

- Sunteţi invitata mea, doamnă maior. 

Greene făcu un gest neglijent spre arhivă. 

- Ştiţi unde sunt toate, dar dați de ştire dacă aveţi 
nevoie de ajutor. 

- Aşa am să fac, zise Cynthia. 

Singură în camera dosarelor, se puse rapid în miş- 
care. Știind unde să caute, localiză dosarele cazurilor 
Frost şi Hennenfeld și le puse pe o masă. Primul dosar 
era mare, însă Cynthia extrase repede două observa- 
ţii, una scrisă de Bernard Quinn, care condusese inves- 
tigaţiile și cealaltă de Malcolm Ainslie, supervizorul 
lui. Parcurgându-le pe amândouă, se opri la informa- 
piile utile și le copie pe micul ei blocnotes. În câteva 
minute inchise dosarul Frost și-l deschise pe celălalt. 
Acesta era subțire pentru că nu era un caz care ținea 
de Miami, ci rezultase dintr-o vizită a șerifului-detec- 
tiv Benito Montes de la Fort Lauderdale. Oricum, 
el le oferise o copie a raportului original de Incident 
și Delict și note suplimentare cu alte detalii. 

După ce puse la loc cele două dosare, se intoarse 
la biroul principal și le ură, prietenoasă, noapte bună 
sergentului Greene și celorlalți doi detectivi. Uitân- 
du-se la ceas, văzu că stătuse la Omucideri mai puțin 
de douăsprezece minute, și nimeni nu știa la ce dosare 
se uitase. Înapoi la biroul ei, studie și memoră notițele 
făcute de ea, apoi smulse paginile blocnotesului şi 
trase apa după ele la toaletă. 

În restaurantul din Homestead, in vreme ce i se 
povestea despre brutalitatea celor două crime duble 
de la Coconut Grove și Fort Lauderdale, Jensen decise 

că Virgilio nu va întâmpia niciun fel de dificultăţi în 
acest sens. La fel și cu legatul și aplicarea călușului și 
lăsarea victimelor față în față, fapt precizat de Cynthia 
ca esențial. Cumpănind toate acestea, Jensen era de 
acord cu ideea Cynthiei de a imita celelalte două crime 
anterioare; conceptul, într-un fel pervers, era genial, 
credea el. Apoi se evaluă pe sine. Ţinând cont de genul 
de existență pe care o imbrăţișase, nu era nimic per- 
vertit aici, ci genial. Punct! 

- Chibzuiești cam mult, spuse Cynthia peste masă. 

El dădu din cap şi minți: 

- Nu, doar memoram toate cerinţele astea de 
pe teren. 

- Mai pune şi asta pe listă: fără amprente. 

- Nu va fi nicio problemă. 

Jensen și-l aminti pe Virgilio punându-și mănuși, 
inainte de a ajuta la ridicarea scaunului pe roți din dubă. 

- Şi incă ceva, făcu Cynthia, iar asta chiar că-i 
ultima chestie. 

Jensen așteptă. 

Între crimele de la Coconut Grove și Fort Lauder- 
dale a existat un interval de patru luni și douăspre- 
zece zile; am calculat. 

- Și? 

- Ucigașii în serie lovesc adesea la intervale destul 
de regulate, ceea ce inseamnă că cine le-a săvârșit pe 
astea ar putea reveni cu alta fie în ultimele zile din 
septembrie, fie în prima săptămână din octombrie. 
Am stabilit şi asta. 

Jensen era uluit. 

- Şi cum ne-ar afecta pe noi? 

- ÎI înfundăm pe ticălos cu propriul său joc, sta- 
bilind data noastră pe la mijlocul lunii august. Apoi, 
dacă mai apare încă o crimă de acest fel la o altă dată, 
pentru că e sigur, va exista un interval, nu-i va acorda 
nimeni cine ştie ce importanţă deoarece intervalele 
nu vor părea un factor caracteristic. 

Cynthia se opri. 

- Ce s-a întâmplat? Ce-i cu faţa asta lungă? 

Jensen, care părea tot mai neîncrezător, trase adânc 
aer în piept. 

- Vrei să ştii ce cred? 

- Nu sunt prea sigură că-mi pasă, dar dă-i drumul, 
dacă tot vrei asta. 

- Cyn, cred că noi încercăm să fim prea isteți. 

- Adică? 

- Cu cât vorbim mai mult, cu atât am un senti- 
ment mai acut că s-ar putea întâmpla ceva rău, ceva 
ingrozitor de rău. 

- Şi-atunci ce propui? 

Tonul Cynthiei era îngheţat. 

Jensen ezită, apoi, străbătut de emoții contradictorii, 
cunoscând semnificația propriilor sale cuvinte, răspunse: 

- S-o lăsăm baltă, să abandonăm toată povestea. 
Acum, pe loc. 

După ce sorbi din apa minerală plată așezată lângă 
ea, Cynthia întrebă pe un ton blând: 

- Nu cumva ai uitat ceva? 

- Presupun că te referi la bani. 

Jensen își linse buzele când ea dădu din cap. 

- l-am adus să ţi-i dau. 

Cynthia puse mâna pe diplomatul din piele, așezat 
pe scaunul de lângă ea. 

- Dar nu-i nicio problemă, îi iau inapoi. 

Apucând servieta, se ridică să plece apoi se opri 
privind în jos spre Jensen. 

- Am să achit eu nota la ieșire. În fond, vei avea 
nevoie de fiecare cent pe care-l ai pentru un avocat 
al apărării, iar de mâine iți sugerez să începi să-ți 
cauţi unul. Sau, dacă chiar nu ţi-l permiţi, va trebui 
să accepţi un apărător public, deşi mă tem că nu sunt 
prea buni. 

- Nu pleca! 

El se întinse s-o apuce de mână şi zise obosit: 

- Oh, pentru numele lui Dumnezeu, stai jos. 

Cynthia reveni lângă bancă, dar nu spuse nimic. 
Glasul lui Jensen era resemnat. 

- Okay, dacă vrei s-o spun tare, o spun, mă dau 
bătut... și iar mă dau bătut. Știu că tu ai toți așii și 
ştiu că i-ai folosi fără să regreţi vreodată, nici măcar 
o clipă. Așa că ne intoarcem unde-am rămas. 

- Eşti sigur de asta? întrebă Cynthia. 

El dădu docil din cap. 

— Sigur. 

- Atunci, ţine minte că data la care trebuie să se 
intâmple toate astea trebuie să fie cât mai aproape 
posibil de jumătatea lui august. 

Avea din nou calmul folosit în afaceri, de parcă 
ultimele câteva minute nici nu avuseseră loc. 

- Nu ne vom mai întâlni, nu pentru multă vreme. 
Dar mă poţi suna acasă, la apartament, Însă fii scurt și 
să ai grijă ce spui. Și când îmi comunici data, adaugă 
cinci zile în plus față de ea și am să le scad eu. E limpede? 

- Limpede. 

- Acum mai ai vreo idee? 

- Încă ceva, răspunse Jensen. Toată povestea 
asta conspiraţionistă mi-a dat o erecţie ingrozitoare. 
Ce facem? 

Ea zâmbi. 

- De-abia aştept. Hai să ieşim naibii de aici și să 
găsim un motel. 

Plecând impreună din restaurant, ea zise: 

- Oh, apropo, ai mare grijă de asta. 

Și-i dădu servieta diplomat. 


În pofida promisiunilor sale făcute Cynthiei și ac- 
ceptării banilor ei, încă îl rodeau îndoielile. Iar pome- 
nirea eventualității ca să-și caute un avocat îi dădu o 
idee. În fiecare marți, Jensen juca squash la Miami's 
Downtown Athletic Club impreună cu un alt client 
al casei, Stephen Cruz. Se cunoscuseră acolo și, după 
multe luni, ajunseră să împărtășească pe teren un 
sentiment de camaraderie lejeră. Jensen aflase de la 
alți membri ai clubului şi din relatările presei că 
Cruz era un avocat al apărării de mare succes. Într-o 
după-amiază, în timp ce el și Cruz erau la dușuri după 
o partidă de squash, dură și cu multe satisfacţii, Jensen, 
mânat de un imbold, spuse: 

- Stephen, dacă vreodată vine ziua aceea să am 
probleme cu legea și-am nevoie de ajutor, te pot suna? 

Cruz fu luat prin surprindere. 

- Hei, sper că n-ai făcut cine știe ce... 

Jensen scutură din cap. 

- Nici pomeneală. Doar mi-a trecut, așa, prin minte. 

- Păi, sigur, răspunsul este „da“. 

Lăsară chestiunea așa. 


Exact două sute de mii de dolari, bani gheaţă. Jen- 
sen îi numărase în dormitorul apartamentului său, nu 
bancnotă cu bancnotă, pentru că asta ar fi luat prea 
mult, ci răsfoind diferite pachete de bani și ținând 
socoteala lor pe măsură ce avansa. Spre ușurarea lui, 
bancnotele erau toate din cele folosite, de valori ames- 
tecate. Hârtuile de o sută de dolari constituiau majori- 
tatea și toate erau varianta nouă, cu noile elemente 
de siguranţă introduse în 1996, ceea ce era încă un 
avantaj, își dădu Jensen seama, conștient că în pofida 
propagandei lansate de administrația SUA că vechiul 
tip de bancnotă de o sută era în ordine, mulți oameni 
și mediile de afaceri refuzau să le mai accepte, din 
moment ce cantităţi incomensurabile din acestea erau 
falsificate în întreaga lume, iar cei care se alegeau cu 
aceste bancnote erau perdanţii. 

Hårtiile de cincizeci erau următoarele ca număr; 
aici nu existau probleme, chiar dacă noua bancnotă 
de cincizeci de dolari urma să fie lansată cât de curând. 
Mai erau și multe pachete cu hârtii de douăzeci de 

dolari, deși acestea ocupau mai mult spaţiu, dar nimic 
mai mic ca valoare. 

Jensen bănuia că Cynthia ceruse exact aceste banc- 
note, amestecul fiind tipic pentru minuţiozitatea ei 
şi le adusese din Insulele Cayman, probabil pe par- 
cursul mai multor drumuri acolo. Aducerea în SUA 
a mai mult de zece mii de dolari fără a-i declara la 
vamă era, tehnic vorbind, o ilegalitate, dar Cynthia 
ii spusese cândva că Vama din Miami rareori îi de- 
ranja pe polițiști, mai ales pe ofiţerii superiori, dacă 
arătau discret insigna. 

Desigur, Cynthia nu avea nicio idee că Jensen știa 
despre averea ei din Insulele Cayman. Insă, cu patru 
ani în urmă, pe când stăteau împreună in camera ei 
de hotel de la Grand Cayman, Cynthia se plânsese 
de un deranjament stomacal, se scuzase și se dusese 
in baie. Jensen profitase de ocazie ca să deschidă ser- 
vieta lăsată la vedere. Răsfoind repede documentele 
din interior, dăduse peste o declarație bancară care 
dezvăluia un sold pe numele Cynthiei in valoare de 
mai mult de cinci milioane de dolari, ceea ce-l făcuse 
să fluiere incetișor. De asemenea, mai era și O scri- 
soare din partea cuiva numit Unchiul Zack, certi- 
ficând că depunerea recentă era un cadou, și alte 
hârtii, prinse impreună, indicau că Cynthia infor- 
mase Fiscul despre existenţa contului și plătise toate 
taxele pentru dobândă. O chestie destul de deşteaptă, 
se gândi Jensen. 

Fără a ști cum ar putea folosi informația sau dacă 
O va folosi vreodată, scoase un carnet de notițe și scrise, 

in grabă, datele de bază; i-ar fi plăcut să facă niște 
copii după documente, insă nu avea timp. Totuși, 
avea acum esenţialul: numele băncii din Cayman, un 
număr de cont și ultimul extras de cont, numele con- 
sultantului pentru impozite al Cynthiei, impreună 
cu o adresă din Fort Lauderdale, o scrisoare de la Fisc, 
cu data și numărul de referință și cine-o semnase; și 
cine știe la ce-i va folosi, și pe „Unchiul Zack“. Mai 
târziu, Jensen rupse paginile din carnetul său de no- 
tițe, le dată și le semnă, păstrându-le cu grijă. 

Jensen mai avu o idee în legătură cu averea din 
Insulele Cayman a Cynthiei, gând instinctiv care În- 
flori treptat: ea nu asocia comoara cu banii reali și 
probabil că nu i-ar folosi niciodată pentru propriul 
interes; ca urmare, nu era cine știe cât de preocupată 
de cât se cheltuia acolo și cine primea banii. De exem- 
plu, era sigur că il suspecta că minţise în legătură cu 
suma necesară pentru Virgilio și că intenționa să păs- 
treze pentru el o parte din bani, pe lângă suma imensă 
pe care Cynthia căzuse de acord să i-o plătească per- 
sonal, după aceea. 

Evident, Jensen trișa și nu avea nicio intenție de 
a-i oferi lui Virgilio mai mult de optzeci de mii de 
dolari pentru uciderea celor doi Ernst, cu toate că era 
posibil să ajungă la o sută de mii, dacă era neapărat 
necesar. În timp ce se gândea la asta, punând banc- 
notele înapoi în servieta diplomat, Jensen zâmbi. Iar 
sentimentul său inălțător continuă, măturând efectiv 
toate îndoielile şi temerile trăite de el la restaurantul 
din Homestead. 

Cinci zile mai târziu, la scurt timp după ora 7:00 
după-amiaza, în apartamentul lui Jensen, situat la eta- 
jul al treilea al clădirii de pe Brickell Avenue, se auzi 
o sonerie. De fapt provenea de la panoul cu butoane 
de la intrarea principală. Folosind interfonul, zise: 

- Da, cine-i? 

Nu-i răspunse nimeni și atunci repetă întrebarea. 
După o clipă de tăcere, dădu din umeri și-și văzu de 
ale lui. Peste câteva minute, se repetă același lucru. 
Jensen era iritat, dar nu-i dădu cine știe ce importanţă; 
uneori, copiii din vecinătate se jucau cu interfonul 
lor. Când se întâmplă însă a treia oară, îi trecu prin 
minte că cineva îi transmitea un mesaj, așa că era ușor 
neliniștit când plecă din apartament pentru a se duce 
jos. Dar în afară de un alt locatar, intrând pe ușa 
principală, nu mai văzu pe nimeni. Jensen își parcase 
Volvoul pe stradă şi, acționând la un impuls, părăsi 
clădirea și se îndreptă spre mașină. În timp ce se 
apropia, fu surprins să vadă pe cineva așezat pe locul 
din față, de lângă șofer; peste câteva clipe își dădu 
seama că era Virgilio. Jensen încuiase mașina înainte 
de a pleca, iar acum, folosind cheia pentru a deschide 
ușa din partea șoferului, era pe cale să intrebe: „Cum 
naiba ai intrat?“, dar se răzgândi. Virgilio demon- 
strase deja că era o persoană cu talente folositoare. 

Gesticulând cu o mână enormă, columbianul îi ceru: 

- Condu. 

Așezat la volan, după ce pornise motorul, Jensen 
intrebă: 

- Vreun loc anume? 

- Un loc liniştit. 

Vreo zece minute, Jensen conduse fără nicio ţintă, 
apoi viră spre parcarea închisă a unui magazin de 
articole de menaj, opri motorul și stinse luminile, 
apoi aşteptă. 

- Tu vorbeşti, îi porunci Virgilio. Ai de lucru pen- 
tru mine? 

- Da. 

Patrick n-avea niciun motiv să nu treacă direct 
la subiect. 

- Am prieteni care vor să fie ucişi doi inși. 

- Cine-s prietenii tăi? 

- Nu vei ști asta. Așa-i mai sigur pentru toată lumea. 

- Bine, dădu Virgilio din cap. Cei care-or să moară, 
oameni: importanți? 

- Da. Unu-i consilier municipal. 

- Atunci costă mulți bani. 

- Am să-ți plătesc optzeci de mii de dolari, zise 
Jensen. 

- Nu-i bine. 

Columbianul scutură viguros din cap. 

- Mult ma: mult. O sută cincizeci. 

- N-am atât. Aș putea aduce, poate, o sută de mii, 
dar nu mai mult. 

- Atunci nu facem târgul. 

Virgilio iși puse mâna pe portieră, ca și cum s-ar 
fi pregătit să plece, apoi se opri. 

- O sută două)’ dă mii. Jumătate acum, jumătate 
după ce termin treaba. 

Tocmeala ajunsese destul de departe, se gândi Jen- 
sen, regretând că nu începuse cu o sumă mai mică, 
ceva pe la cincizeci de mii. Totuşi chiar și o sută două- 
zeci îi lăsa optzeci de mii pentru el plus plata ulteri- 
oară promisă de Cynthia și ştia că se ţinea de cuvânt. 

- Voi avea șaizeci de mii peste două zile, spuse el. 
Poți să mă cauţi atunci, la fel cum ai făcut astă-seară. 

Malacul scoase un mormăit aprobator, apoi arătă 
spre volan. 

- Unde stau oamenii ăia? Tu arată-mi. 

De ce nu? se gândi Jensen. Pornind din nou mo- 
torul, conduse până la Biscayne Boulevard și Bay 
Point, oprindu-se nu departe de punctul de control 
de securitate al comunității. 

- Casa se află în zona împrejmuită cu gard, explică 
el. Poţi să fii sigur că gardul are sistem de alarmă și 
mai sunt și oameni de pază. 

- Găsesc cum să intru. Ai hartă cu casa pe ea? 

Jensen deschise torpedoul, unde pusese o copie a 
broșurii cu proprietăți imobiliare dată de Cynthia 
cu cinci zile în urmă. Își păstrase originalul, depunân- 
du-l într-un loc sigur. Arătă spre pagina care înfățișa 
străzile din Bay Point, locul marcat cu X, traversat 
de nota scrisă de Cynthia: „Menajera vine devreme, 
pleacă la 4 după-masă. P. ies joi la amiază, înapoi la 
miezul nopții.“ 

— Asta-i important, zise Jensen și-i explică progra- 
mul de lucru al menajerei și despre momentul de ab- 
sență din casă, în timpul săptămânii, al majordomului 
ȘI al soției acestuia. 

- Grozav! 

Virgilio băgă broşura în buzunar. Faţa 1 se încre- 
ţise în timp ce asculta, vădind opintelile sale de a me- 
mora totul, iar în două rânduri ceru să-i fie repetată 
informația, dând din cap în semn de înțelegere, când 
pricepu. Jensen își reaminti că indiferent ce-ar fi putut 
fi Virgilio, era inteligent. 

În continuare, Jensen se apucă să-i vorbească de 
necesitatea existenţei unor similarități cu alte două 
crime recente și-i explică de ce. 

- Este și spre avantajul tău, sublinie el, iar Virgilio 
dădu aprobator din cap. 

Jensen enumeră elementele obligatorii: trebuia 
lăsat la faţa locului un animal mort, poate un iepure; 
un radio trebuia să fie dat tare, pe muzica hard rock 
a unui post local, HOT 105... 

— Îl ştiu, sări Virgilio. 

Fără amprente. Virgilio dădu energic din cap apro- 
bator. Toți banii aflați asupra victimelor, sau în apro- 
pierea lor, trebuiau să dispară, insă bijuteriile nu vor 
fi atinse. Încă un gest aprobator. Un cuțit pentru să- 
vârşirea crimelor. 

- Un cuţit Bowie, pricepi? Poţi face rost de unul? 

Virgilio: 

- Mda. 

Jensen repetă detaliile oferite de Cynthia despre 
locul crimelor anterioare, cu victimele legate, cu căluș, 
puse față în față, bestialitatea sordidă... Cu toate că 
nu putea fi absolut sigur, datorită semiîntunericului 

din maşină, la un moment dat Jensen avu impresia 
că Virgilio zâmbea. 

- O mulțime de ținut minte. Ai reținut tot? 

Columbianul îşi atinse fruntea cu degetul. 

- Okay, e tot aici. 

Următorul lucru fu discutarea datei, iar Jensen își 
aminti de insistența Cynthiei pentru ca data să fie cât 
mai aproape posibil de jumătatea lunii august. 

- Am să plec departe, apoi vin, zise Virgilio, iar 
Jensen bănui că-și va lua cei șaizeci de mii de dolari, 
avansul, să-i depună în Columbia. 

În cele din urmă, conveniră asupra datei de 17 august. 

Mai târziu, pe când se apropiau de locuinţa lui Jen- 
sen, Virgilio repetă grosul mesajului său de avertizare 
din noaptea crimei la care asistase: 

- Hei, dacă mă înșeli, te omor naibii. 

- Virgilio, nu te-aș înșela niciodată, zise Jensen cât 
se poate de sincer. 

In același timp, se decise să se țină cât se putea de 
departe de Virgilio după uciderea celor doi Ernst. 
Acesta era în stare să ucidă pe oricine, inclusiv pe Jen- 
sen, dacă credea că asta era necesar pentru acoperirea 
propriilor sale urme. În aceeași seară, Jensen o sună pe 
Cynthia și, fără a-și dezvălui identitatea, spuse doar atât: 

- Data este douăzeci și doi august. 

Fa făcu socoteala în minte, scăzând cinci, și spuse: 

- Înţeleg pe deplin, și închise. 


Cynthia se afla în Los Angeles de opt zile când 
află de moartea violentă a părinților ei. În acel timp 

se simţea de parcă trăia două existențe, una în care 
aștepta încordată, încremenită în timp, iar cealaltă 
fiind de rutină, normală, chiar prozaică. Din câte se 
părea, venise la L.A. pentru a oferi o serie de confe- 
rințe unui segment din cadrul Departamentului de 
Poliție din L.A. având ca temă experienţa poliţiei din 
Miami în materie de Relaţii Comunitare, fiind ceva 
ce prezentase cu succes și altor forțe de poliție. De 
asemenea, plănuise să-și petreacă vreo câteva zile de 
concediu împreună cu o veche prietenă din anii ei 
de școală la Pine Crest School, Paige Burdelon, în pre- 
zent vicepreședinte al Universal Pictures, care locuia 
la Brentwood. | 

În ziua de 27 iunie, după ce Cynthia primise mesa- 
jul de la Patrick Jensen, conform căruia data mult 
așteptată era 17 august, făcuse toate demersurile pen- 
tru un zbor din Florida, spre California, la 10 august. 
Detalii despre deplasarea ei și seria de conferinţe pla- 
nificate apărură în Miami Herald, în rubrica lui Joan 
Fleischman, intitulată „Taclale de prin târg“, rubrică 
foarte citită, în urma unui telefon amical dat de Cyn- 
thia cu o zi inainte de plecare. Los Angeles Times 
titră același lucru în urma unei sugestii făcute de ea 
omologului de pe Coasta de Vest, comandantul Wins- 
low McGowan. 

- Nu că aș dori publicitate, îl asigură ea, dar cu 
cât publicul conștientizează mai mult faptul că poliția 
este preocupată de comunitate, cu atât mai bine ne 
vom face amândoi treaba. 

Comandantul căzu de acord, astfel că absența ei 
din est și prezenţa pe coasta de vest fură foarte bine 
evidenţiate. 

Paige Burdelon fu încântată să afle ce plănuia 
Cynthia. 

- Trebuie să stai la mine, se entuziasmă ea la tele- 
fon. De când Biffy și cu mine ne-am despărțit, bân- 
tui prin apartamentul acesta de parcă aș fi un străin 
in propria mea casă. Haide, Cyn, o să ne distrăm pe 
cinste, promit. 

Cynthia acceptă bucuroasă, și de la aeroportul 
Internațional Los Angeles se duse direct la Paige. 

Seria de conferinţe pentru Departamentul Poliției, 
sesiuni de câte șase ore, programate să se deruleze timp 
de două săptămâni, începu a doua zi după sosirea Cyn- 
thiei. Publicul ei, adunat într-o sală mare de confe- 
rinţe de la sediul central al LAPD!, consta în optzeci 
de polițiști selecționați de la cele optsprezece divizii 
ale departamentului, cu toții de grade și origini etnice 
diverse, aproape două treimi dintre ei fiind în uni- 
formă, iar restul în civil. 

În prezent, LAPD încerca să transforme formați- 
unea de poliție unică, regională, condusă despotic de 
la vârf, timp de mulţi ani, într-un grup de formațiuni 
localizate, cu legături prietenoase cu comunitatea în 
care activa. În același timp, departamentul spera să 
lase în urmă era sa dureroasă, simbolizată de belico- 
sul fost comandant Darryl Gates, travestitul Rodney 


! Abreviere pentru Los Angeles Police Department (n. tr.). 

King și urmărirea lui O.J. Simpson. Transformarea 
similară a poliţiei din Miami, demarată mult mai ina- 
inte și cu un succes considerabil, era salutată pe plan 
național ca un prototip de metodă de lucru demn de 
copiat. Așa cum spusese și Cynthia auditoriului său, 
în deschiderea conferinţei: 

- La fel ca și în medicină, unde accentul se pune 
acum pe prevenire, tot așa ar trebui să funcționeze 
ȘI activitatea poliției. De asta activitatea privind rela- 
țuile cu comunitatea a devenit atât de importantă. 
Din această perspectivă, implicarea noastră este sim- 
plă: trebuie să le spunem oamenilor să-și ia preca- 
uţii care scad posibilitățile ca ei să devină victimele 
delincvenţilor; în același timp, trebuie să-i ferim pe 
cetățeni, în special copiii, să fie atrași spre crimi- 
nalitate. N-am procedat intotdeauna așa, și de aceea 
criticii cred că populația în creștere din penitenciare 
nu este un semn al succesului nostru, ci un simp- 
tom al eșecului. 

Asistenţa se foi; unii chiar mormăiră la remarca 
ei. Cynthia adăugă foarte clar: 

- Nu sunt aici ca să mă contrazic cu dumneavoas- 
tră, ci ca să vă fac să vă gândiţi la toate astea. 

La rândul ei, și ea se gândea, cu mintea oarecum 
impărțită, la așteptarea interminabilă... la nopțile ne- 
dormite, când își imagina cum un bărbat pătrundea 
in Bay Point, pentru a-i găsi pe părinții ei... 

Îndepărtă imediat aceste gânduri, continuând să 
descrie programele de Relaţii Comunitare din Miami, 
incepând de la secțiunea CATE (Crimes Against the 

Elederly!) și până la secțiunea Bande, prin care ajutau 
puştimea să nu intre în vreuna dintre ele; programele 
de vigilență cetățenească, cel care privea persoanele 
dispărute, minorii și altele câteva zeci. 

- Desigur, adăugă Cynthia, cu toate că relaţiile 
cu comunitatea sunt un punct fierbinte în activitatea 
poliției, vreau să informez publicul, pentru cei care 
insistă să comită furturi, violuri, incendieri, crime, 
că încă ne ocupăm de rezolvarea delictelor cu unelte 
de investigații mult mai eficiente și cu pedepse mult 
mai dure. 

Remarca ei stârni râsete și clătinări aprobatoare 
din cap. În pofida scepticismului manifestat inițial, la 
sfârșit, discursul Cynthiei fu aplaudat zgomotos, urmat 
apoi de multe întrebări din public, atât de multe încât 
prima ei conferință depăși programul cu jumătate de 
oră. În timp ce grupul ieșea din sală, unul dintre poli- 
țiștii mai vârstnici, un comandant solid în uniformă, 
cu O față ridată și părul cărunt, se opri lângă ea. 

- Sunteţi o femeie foarte hotărâtă, ii spuse el cu 
o voce gravă. Eu sunt unul din vechea gardă, care în 
curând va fi trimis afară, la păscut. Fără a spune că 
sunt de acord cu materialul dumneavoastră, cu unele 
chestii chiar nu sunt, însă, așa cum aţi spus, am să 
plec acasă și-am să mă gândesc. 

Cynthia zâmbi; propriul ei grad, de maior, îl echi- 


vala pe cel de comandant din LAPD. 


! Delicte împotriva persoanelor în vârstă (n. tr.). 

- Mulţumesc pentru comentariu. Cine și-ar putea 
dori mai mult? | 

Winslow McGowan, un bărbat înalt și subțire ca 
trestia, cam de vârsta Cynthiei, i se alătură și spuse: 

- Felicitări, a mers bine. 

Așteptă până rămaseră singuri, apoi adăugă, ezitând: 

- Ascultă Cynthia, nu-i treaba mea, însă de când ai 
sosit, pari un pic îngândurată. E totul bine, am raso- 
lit-o cumva cu pregătirile? 

Cynthia era surprinsă; până în acel moment, fusese 
convinsă că-și ținuse gândurile numai pentru ea, însă 
McGowan era, în mod sigur, un bărbat foarte receptiv. 

- Totul e în ordine, îl asigură ea. Nu există absolut 
nicio problemă. 

Dar decise că trebuia să fie mai prudentă. Preocu- 
parea Cynthiei privind ceea ce urma să se întâmple 
la trei mii de mile distanţă a fost temperată de iureșul 
activităţilor organizate de Paige. În prima lor dimi- 
neață impreună, Cynthia merse cu ea la lucru, în ma- 
şina ei, un Saab negru, decapotabil, îndreptându-se spre 
hangarele studiourilor de la Universal, unde tocmai 
se filma un thriller polițist. Rulau spre nord, pe Inter- 
state 405, iar vântul li se strecura prin păr. 

- Exact ca Thelma și Louise, râse Paige. 

Era înaltă, suplă, cu păr blond, lung până la umeri, 
ochi albaștri. Fiind, după propria ei descriere, „fata 
generică din L.A.“. 

— Şi ce film vom vedea acum pe platouri? întrebă 


Cynthia. 

— „Justiţie macabră“. E o poveste grozavă! O fetiță 
de șapte ani este omorâtă într-o noapte, pe o alee din 
apropierea unei secţii de poliție. Detectivul cu investi- 
gaţia este un polițist capabil și inteligent, tată de fami- 
lie, dar cu cât descoperă mai mult, cu atât dovezile 
sunt îndreptate împotriva lui. 

- Detectivul a omorât copila? 

- Așa a fost scris. Băiatul suferă de schizofrenie 
acută, aşa că habar n-are că el a făcut-o. 

Cynthia râse. 

- Cred că glumești. 

- Nu, chiar așa-i; e fascinant. Avem un psihiatru 
la dispoziţie, ca să ne asigurăm că brizbizurile noas- 
tre excentrice sunt valabile. 

— Şi ce se mai întâmplă? 

- Ca să-ţi spun adevărul, nu știu. Scenariştilor li 
s-a spus să schimbe finalul, după ce l-am adus pe Max 
Cormick pentru rol. Agentul lui ne-a zis că-și va ruina 
cariera dacă joacă rolul de ucigaș de copii. Așa că, acum 
cred că-l vom face pe colegul lui să fie criminalul. 

- Colegul lui? Asta-i cam previzibil. 

— Aşa crezi? 

Paige părea preocupată. 

- Oh, mai mult ca sigur. Dar cum ar fi să fie soția 
detectivului? 

- Soţia! Bineînțeles. Stai o clipă. 

Entuziasmată, Paige ridică telefonul de bord şi tastă 
un număr. 

- Michael, ascultă-mă. Sunt impreună cu o veche 
prietenă care-i polițistă la Miami. Ea crede că Suzanne 
ar trebui să fie ucigașul. 

O pauză. 

- Stai așa... Cyn, de ce-ar fi soţia criminalul? 

Cynthia ridică din umeri. 

- Poate că este îndrăgostită de altcineva și vrea ca 
soţul ei să fie terminat. Așa că, în loc s-o facă ea însăși, 
ii înscenează totul ca să fie inchis pe viaţă sau să ajungă 
în camera de gazare. 

- Michael, ai auzit chestia asta? Okay, gândește-te 
la ea. 

Paige închise telefonul și zâmbi. 

- Acum, prin grija studiourilor, te pot duce la cele 
mai bune restaurante din oraș. 

- Dar pentru ce? 

- Eşti scenarist consultant. 

Paige conduse până în spatele clădirilor aparținând 
lui Universal Studios, oprind lângă unul dintre studi- 
ourile antifonate, albe și imense. În interior, spațiul 
cavernos fremăta de activitate. Cynthia privi în jur 
uluită. Era ca și cum un birou adevărat al unui detec- 
tiv fusese amplasat în mijlocul clădirii, apoi încon- 
jurat de lumini, schele, aparate de filmat și o armată 
de lucrători de toate felurile. 

Se lăsă pe umărul lui Paige și șopti: 

- Pot să-l văd pe Max Cormick? 

- Vino. 

Paige o conduse spre un grup de scaune, unde ședea 
actorul, așteptând să-i vină rândul la filmare. Era înalt 

Și încrezător, de circa patruzeci de ani, cu un păr ușor 
grizonat şi ochii căprui. 

- Bună dimineaţa, Max, zise Paige. Aș vrea să 
ţi-o prezint pe maiorul Cynthia Ernst. De la poliția 
din Miami. 

Păru nedumerit. 

- Avem un polițist din Miami în film? 

- Nu, nu, zâmbi Cynthia. Nu sunt actriță. 

- Oh, iertați-mă. Doar atât că... ei bine, arătaţi mai 
mult ca o actriță decât ca un ofițer de poliție. 

- Din câte mi s-a spus, aș face ceva bani dacă aș fi. 

Actorul dădu din cap, ușor jenat. 

- Da. Ce prostie, nu-i așa? 

- Păi, poate că nu. Am încercat să joc odată, la 
şcoală, și am considerat că-i foarte greu. M-am stră- 
duit atât de mult să înţeleg rolul, încât nu mi s-a 
părut nimic real. 

Max Cormick o luă de mână și o conduse spre o 
masă cu mâncare. 

- Doamnă maior, ca actor nu te gândești niciodată 
la interpretare. Dacă o faci, se observă. Un actor se 
gândește doar să fie el însuși, noua persoană în care 
tocmai s-a transformat, într-o lume devenită acum a 
lui. O nouă viaţă, familie, job, tot. 

Cynthia dădu din cap, în aparenţă cu un interes 
politicos. De fapt, memorase totul cuvânt cu cuvânt. 


18 august, șase zile mai târziu. 
La ora 6:50 A.M., se auzi soneria de la intrarea apar- 
tamentului în care locuia Paige. După câteva secunde 

răsună din nou. Cynthia, încă în pat, dar trează, au- 
zise primul țârâit, iar după al doilea, se auzi vocea 
înfundată a lui Paige, protestând. 

- Cine naiba... la ora asta... urmată de sunetul scos 
de ușa din dormitorul alăturat în timp ce se deschidea. 

Înainte să ajungă la ușa de la intrare, soneria ră- 
sună a treia oară. 

- Bine, bine! Vin! strigă Paige iritată. 

Deja Cynthia își putea simţi pulsul accelerându-se, 
însă rămase culcată, calmă, lăsând ceea ce avea să se 
întâmple să îmbrace o formă adecvată momentului. 

Aflată pe holul de la intrare, Paige se uită prin vizo- 
rul ușii și văzu un polițist în uniformă. Deblocă două 
încuietori și lanţul de siguranță, apoi deschise ușa. 

- Sunt Winslow McGowan, doamnă. 

Glasul lui era potolit și educat. 

- Am colaborat cu maiorul Ernst, despre care cred 
că stă la dumneavoastră. 

- Da, așa e. S-a întâmplat ceva rău? 

- Regret că vă deranjez atât de devreme, însă 
trebuie neapărat să-l vorbesc. 

- Intraţi, domnule. 

Paige strigă: 

- Cyn, eşti trează? Ai un vizitator. 

Fără să se grăbească, Cynthia își puse un halat și 
ieși. Zâmbind senină, îl salută pe McGowan. 

- Hello, Winslow. Ce vânt te-aduce aici așa de di- 
mineață? 

În loc să-i răspundă, o întrebă pe Paige: 


DETECTIVUL 611 


- Este vreun loc aici unde Cynthia și eu am putea 
vorbi între patru ochi? 

- Sigur. 

Paige arătă În urma ei. 

- Folosiţi camera de lucru. Când ați terminat, 
dați-mi de știre. Voi pregăti cafeaua. 

Când ea și McGowan se așezară, Cynthia zise: 

- Pari foarte sobru, Win. S-a întâmplat ceva rău? 

În spatele acestei întrebări nevinovate, mintea-i 
lucra din răsputeri, reluând cuvintele lui Max Cor- 
mick la Universal Studios: „Nu te gândești niciodată 
la interpretare. Dacă o faci, se observă...“. 

- Da, zise McGowan, răspunzându-i la întrebare. 
Am nişte vești rele, foarte rele. Cynthia, trebuie să 
te pregătești. 

- Sunt pregătită. Spune-mi! 

Avea o voce neliniștită, apoi brusc ca și cum i-ar 
fi venit o idee: 

- E vorba de părinții mei? 

McGowan dădu încet din cap. 

- E vorba de părinții tăi... cea mai groaznică va- 
riantă posibilă. 

- Oh, nu! Sunt... 

Cynthia se opri, ca și cum n-ar fi vrut să termine 
propoziția. 

- Da, draga mea. Aș vrea să fi existat alte căi ca 
să-ți spun asta, dar... Mă tem că sunt morţi amândoi. 

Cynthia își puse palmele pe față și scânci. Apoi ţipă. 

- Paige! Paige! 

Când Paige apăru în fugă, Cynthia strigă: 

— Paige, sunt mama și tata... 

În timp ce o cuprindeau brațele prietenei ei, își 
intoarse fața spre McGowan. 

- Este... a fost un accident? 

Fl clătină din cap. 

- N-a fost accident. 

Apoi spuse: 

- Cynthia, hai s-o luăm încet. Omul poate indura 
multe, dar acum cred că ai suferit destul. 

Paige dădu din cap în semn de aprobare, ținând-o 
pe Cynthia strâns îmbrățișată. 

- Scumpa mea, te implor. Ia-o ușor. Nu te grăbi. 

Mai trecură încă cincisprezece minute până când 
noul eu al său, din noul scenariu, absorbi cele câteva 
detalii cunoscute până acum despre uciderea părin- 
ților ei. Din acel moment, lăsă lucrurile în voia lor. 
Winslow McGowan și Paige bănuiau că Cynthia se 
afla în stare de șoc, o presupunere pe care o sprijini 
prin comportamentul ei buimac și obedient. McGo- 
wan, căruia i se alăturaseră alți doi polițiști în uni- 
formă, care dădeau telefoane, îi spuse discret: 

- Tocmai facem aranjamentele necesare să te duci 
acasă. Ţi-am anulat conferințele rămase și ţi-am rezer- 
vat un loc la un zbor non-stop spre Miami, la incepu- 
tul amiezii. O mașină de poliție te va duce la aeroport. 

Paige interveni: 

- Merg şi eu cu tine, Cyn. Nici prin cap nu-mi trece 
să te las singură. Mă duc să-ți fac bagajele. E bine așa? 

Cynthia dădu supusă din cap, murmurând: 

- Mulţumesc. 

Va fi util să aibă un însoțitor pe durata călătoriei, 
deși n-ar fi vrut ca Paige să zăbovească prea mult timp 
prin Miami, decise ea. 


Lungită cu totul pe canapeaua spre care fusese 
dirijată, Cynthia închise ochii, detaşându-se de în- 
treaga activitate din jur. În sfârșit, își zise ea, părinții 
săi erau morţi și, după atâţia ani de așteptare, obiec- 
tivul pe care şi-l pregătise cu atâta grijă fusese atins. 
Atunci de ce nu simţea euforia la care se așteptase, 
ci doar o ciudată moleșeală? Poate, se gândi ea, era așa 
pentru că nimeni altcineva decât ea și Patrick Jensen 
nu va ști vreodată adevărul despre motivele crimelor 
ori despre pregătirile e: ingenioase. 

Totuși, nu-și regreta decizia nici măcar o clipă. 
Însă un astfel de final a fost obligatoriu, o necesitate 
care trebuia îndeplinită pentru a echilibra răul făcut 
ei. Era o răsplată potrivită pentru modul dezgustă- 
tor, mizerabil, în care o trataseră Gustav și Eleanor 
incă de când era copil, transformând-o pe Cynthia, 
din multe puncte de vedere, în ceea ce devenise. Era 
conștientă că, din când în când, nici ei nu-i plăcea 
acea persoană. 

Ah! Era şi o întrebare vitală: ar fi fost ea altfel, 
ar fi putut fi diferită dacă n-ar fi existat furia și ura 
instalate în ea din cauza abuzurilor perverse ale tatălui 
ei și inacțiunii ipocrite a mamei sale... acea ură devas- 
tatoare care nu dispăruse niciodată? Bineînțeles! Da! 
Ar fi fost o altă persoană... poate că mai slabă... mai 
bună la suflet. Cine știe? În orice caz, întrebarea era 

irelevantă, survenise cu o jumătate de viaţă prea târ- 
ziu. Forma în care fusese turnată Cynthia se spărsese 
cu multă vreme în urmă. Era ceea ce era acum, nu 
voia să se schimbe și nici nu se mai putea schimba. 

Avea încă ochii închiși când vocea blândă a lui 
Paige se strecură printre reflecțiile ei. 

- Cyn, s-a rezolvat totul. Plecăm la aeroport peste 
câteva ore. Poate că ar fi bine să te întorci în patul 
tău și să dormi o vreme. 

Făcu asta, recunoscătoare, iar mai târziu, zborul 
spre est decurse fără niciun fel de evenimente, mulțu- 
mită lui Paige. Înainte de aterizarea la Miami, Cyn- 
thia își strecură discret câteva grăunţe de sare în ochi. 
Era un truc învăţat cu mulți ani în urmă, în timpul 
acelei școli de dramă despre care-i vorbise și lui Max 
Cormick, efectul fiind producerea de lacrimi și ochi 
inroșiți. În decursul zilelor următoare, Cynthia nu 
vărsă nicio lacrimă reală, ajutând-o ceva mai multă 
sare și ochii rămași roșii. 

În afară de prefăcuta ei suferinţă din clipa sosirii, 
Cynthia lăsă să se înțeleagă că forţa ei și stăpânirea 
de sine reveniseră și că era gata să afle tot ce se știa 
despre uciderea părinților ei. Propriul ei statut de poli- 
țistă, care-i oferea acces imediat la toate unitățile Depar- 
tamentului de Poliție, simplifică lucrurile. 

În a doua zi de la revenirea acasă, Cynthia trecu 
pe la reședința părinților ei, în Bay Point, acum încon- 
jurată de banda galbenă de marcaj a poliţiei. Discută 
cu sergentul Brewmaster, care conducea investigaţiile 

celor de la Omucideri, în camera de desen de la nivelul 
principal. Primele lui cuvinte, la vederea ei, fură: 

- Doamnă maior, vreau să vă spun cât de groaznic 
ne simțim cu toţii... 

Însă ea-l opri cu un gest. 

- Hank, apreciez asta și sunt recunoscătoare. Dar 
dacă ascult astfel de lucruri prea mult, mai ales dacă 
vin din partea unui vechi prieten ca tine, s-ar putea 
să cedez. Te rog să înţelegi. 

Brewmaster răspunse: 

- Da, înţeleg, doamnă. Și vă promit că vom face 
tot ce-i posibil ca să punem mâna pe ticălosul care... 

Propria sa voce, sugrumată, se stinse. 

- Acum vreau să-mi povestești totul, îi zise Cyn- 
thia. Din câte am auzi deja, înţeleg că tu consideri 
moartea părinților mei drept un soi de crime în serie. 

Brewmaster dădu din cap. 

- Așa arată, există un tipar clar aici, cu toate că 
există unele mici diferențe. 

Ticălosul ăla de Patrick, își zise ea. 

- În primul și-n primul rând, ați auzit de confe- 
rinţa de la Omucideri, de acum două zile, chiar inainte 
de moartea părinților dumneavoastră, când Malcolm 
Ainslie a legat patru alte crime în serie, comise mai 
inainte, de Biblie și Apocalipsă? 

Ea dădu încet din cap, simțind o vagă neliniște. 

- Când am început să examinăm cele patru cazuri, 
continuă Brewmaster expunând detaliile, la fiecare 
loc al crimei au existat ceea ce aţi considera drept sım- 
boluri. Malcolm, pentru că știe de lucrurile astea de 

pe vremea când era preot, a fost cel care a descifrat 
semnificația lor. 

Cynthia părea nedumerită. 

- Tot vorbeşti de crime duble. Am crezut că au 
fost numai două înainte, care păreau a se potrivi. 

- Ei bine, a mai fost una, cazul Urbina de la Pine 
Terrace, la fel ca și celelalte, şi cu numai trei zile îna- 
inte de moartea părinților dumneavoastră. Iar înainte 
de asta, s-a dovedit că mai exista una de care nu auzisem. 

Brew master îi descrise descoperirea făcută de Ruby 
Bowe, împărtășită celorlalți la conferința de la Omu- 
cideri, de raportul ignorat de la Clearwater și de uci- 
derea asemănătoare a lui Hal şi Mabel Larsen. 

- Crimele de la Clearwater au fost înfăptuite în 
miezul zilei, între cazurile Frost și Hennenfeld. 

În capul Cynthiei izbucniră sirenele de alarmă. 
Era limpede că, în scurtul timp cât fusese plecată, se 
petrecuseră schimbări mari, neprevăzute. Mintea-i era 
vraiște. Trebuia să actualizeze rapid situația. 

- Spunea: că există diferenţe în cazul părinților 
mei. Cum adică? 

- În primul rând, indiferent cine a fost făptașul, 
a lăsat în urmă un iepure mort. Malcolm nu crede 
că se potrivește în cadru, cu toate că eu nu-s sigur că 
aș fi de acord. 

Cynthia aşteptă. Brewmaster continuă: 

- La locul celorlalte crime, totul era în concordanță 
cu Apocalipsa și cu teoria potrivit căreia ucigașul este 
un soi de maniac religios. Însă după Malcolm, iepurele 

nu semnifică nimic, în vreme ce simbolurile celelalte 
da. Dar cum am spus, nu sunt sigur că este așa. 

Plasarea unui iepure acolo, se gândi Cynthia mo- 
horâtă, fusese propria ei idee. În acel moment, nimeni, 
nici chiar la Omucideri, nu avusese nici cel mai vag 
indiciu despre semnificaţia acelor simboluri, şi situa- 
ţia a rămas la fel până la plecarea ei la Los Angeles. 

- Dar ceea ce e cu totul diferit aici este perioada 
de timp, reluă Brewmaster. Între fiecare dintre cele- 
lalte crime în serie a existat un interval de vreo două 
luni, niciodată mai puţin de două luni. Însă între ca- 
zurile Urbina și Ernst, îmi pare rău, nu au fost decât 
trei zile. 

Dădu din umeri. 

- Desigur, s-ar putea să nu insemne nimic. Uci- 
gaşii în serie nu operează logic. 

Nu, îşi spuse Cynthia, dar chiar și ucigașii în serie 
au un plan, iar numai trei zile de la o crimă dublă la 
alta nu suna prea convingător... Fir-ar să fie! Toate 
eșalonările astea aiurea și ghinionul! Toate calculele 
sale precise fuseseră date peste cap de cazul în plus de 
la Clearwater. Îşi aminti cuvintele lui Patrick, la Ho- 
mestead: „Cyn, cred că noi încercăm să fim prea isteți.“ 

- Acel al patrulea caz, i se adresă ea lui Brewmas- 
ter. Cum spuneai că se numeau victimele? 

- Urbina. 

- Cazul a stârnit mult interes? 

- Cel obișnuit: pagina întâi a ziarelor, plin de re- 
portaje pe la televiziuni. 

Era rândul lui Brewmaster să fie curios. 

- De ce întrebaţi? 

- Oh, eu n-am auzit nimic în L.A. Presupun că 
din cauză că eram prea ocupată. 

Nu era un răspuns foarte solid, Cynthia știa asta, 
și-și dădu seama că trebuia să fie prudentă când avea 
de-a face cu detectivii superascuțiţi la minte de la Omu- 
cideri. Răspunsul lu: Brewmaster sugera că Patrick 
trebuie să fi ştiut de cazul Urbina; astfel, cumva, ar 
fi trebuit să amâne uciderea părinților ei. Dar mai mult 
ca sigur, Patrick nu avusese nicio posibilitate de a-l con- 
tacta pe columbian, iar zarurile fuseseră aruncate... 

Brewmaster îi întrerupse firul gândurilor. 

- Doamnă, au fost însă alte lucruri făcute pe cala- 
podul crimelor în serie. 

Tonul său era respectuos, aproape de parcă şi-ar 
fi cerut scuze pentru întrebarea exprimată de el cu 
câteva clipe înainte. 

- Toți banii cash ai tatălui dumneavoastră au fost 
furaţi, insă bijuteriile mamei dumneavoastră n-au fost 
atinse. Am verificat cu atenție acest lucru. Și incă ceva, 
cu toate că nu-mi face plăcere să pomenesc de asta... 

- Continuă, zise Cynthia. Cred că știu ce urmează. 

- Ei bine, rănile provocate au fost destul de asemă- 
nătoare cu cele din celelalte cazuri... Sunteţi sigură 
că doriți să aflaţi detaliile? 

- Până la urmă, tot va trebui să știu. Așa că e mai 
bine să fie acum. 

- Rănile au fost cu adevărat cumplite; medicul legist 
spune că s-a folosit iarăși un cuţit Bowie. Iar victimele... 

Brewmaster ezită din nou. 


DETECTIVUL 619 


- Au fost legați, cu căluș la gură, puși față în față. 

Cynthia se întoarse intr-o parte și-și aplică o ba- 
tistă pe ochi. În ea se găseau câteva cristale de sare, 
rămase din tratamentele anterioare; le folosi inainte 
de a se intoarce, tușind ușor. 

- Încă un element similar cu celelalte cazuri, adă- 
ugă Brewmaster, este radioul, lăsat tare. 

Cynthia dădu din cap. 

- Îmi amintesc asta. La primele două locuri ale 
crimei nu era pe muzică rock? 

- Ba da. 

Brew master își consultă caietul de notițe. 

- De data asta a fost postul WIMI, muzică clasică 
și showbiz. Majordomul a spus că era postul 
preferat al mamei dumneavoastră. 

- Da, așa era. 

Cynthia blestemă în sinea ei. În pofida instrucţi- 
unilor precise date lui Patrick, ucigașul lui columbian 
dăduse drumul la radio, insă nu ma: schimbase postul 
cu unul de muzică rock. Poate că nu primise toate 
indicațiile; oricum, era deja prea târziu. În acel mo- 
ment, Brewmaster nu părea să creadă că această dife- 
rență era importantă, deși unii de la Omucideri s-ar 
putea să-i acorde atenţie, după ce vor studia totul; 
Cynthia ştia cum funcționa sistemul. 

Fir-ar să fie! Dintr-odată, fără veste, simţi cum o 
străbate un fior de groază. 


Cynthia nu dormi prea bine în cea de-a treia noapte 
de când revenise la Miami, încă tensionată după aflarea 

evoluţiilor neașteptate, dar semnificative, petrecute 
in scurta ei absenţă. Ajunsese să se întrebe ce alte rele 
se mai puteau întâmpla? De asemenea, îi stăruia în 
minte faptul că trebuia să se întâlnească cu Malcolm 
Ainslie, din moment ce acesta era șeful echipei speci- 
ale, înfiinţată să se ocupe de actualul val de crime în 
serie, în care era inclusă și uciderea părinților ei. Astfel, 
in timp ce Hank Brewmaster rămânea la conducerea 
directă a investigaţiilor din cazul Ernst, responsabili- 
tatea generală a anchetei era a lui Ainslie. 

Cu toate că, în acest moment, îi era destul de peste 
mână o întrevedere cu Ainslie, ştia că trebuia să aibă 
loc. Altfel, ar fi apărut ca și cum l-ar fi evitat, fapt ce 
ar face ca motivele ei să fie puse sub semnul întrebării, 
mai ales de Ainslie însuși. Ceea ce se întâmpla de fapt, 
işi dădu Cynthia seama într-o clipă de sinceritate, era 
că Ainslie devenise detectivul de la Omucideri de care 
se temea ea cel mai mult. În pofida mâniei ei amare 
declanşate când el rupsese relația și hotărârii ei de a-și 
ține promisiunea făcută atunci: „Vei regreta asta, Mal- 
colm. Îţi promit Că vei regreta asta pentru tot restul 
vieții tale nenorocite“, nu-și schimbase nici măcar un 
moment părerea că, dintre toţi detectivii pe care-i 
cunoștea, Ainslie era cel mai bun. N-a fost niciodată 
sigură de ce. Cumva, Malcom avea abilitatea de a 
vedea dincolo de aspectele imediate ale oricărei inves- 
tigații și pătrundea cu mintea sa în cea a victimelor, 
cât și în mintea suspecților. Rezultatul, Cynthia vă- 
zuse asta, era că ajungea la concluziile corecte legate 
de cazurile de omucidere, singur, înaintea tuturor. 

Ceilalți detectivi de la Omucideri, mai ales cei tineri, 
se uitau uneori la Malcolm ca la un fel de oracol şi-i 
căutau sfaturile, nu numai în legătură cu cazurile 
lor, dar și cu viaţa lor personală. Detectivul Bernard 
Quinn, în prezent la pensie, adunase într-o colecție 
ceea ce numea el „Aforismele lui Ainslie“, afișându-le 
pe un avizier. Cynthia își amintea câteva. Unul sau 
două i se păreau acum potrivite: 


„Îi prindem pentru că nimeni nu este chiar atât 
de isteţ/isteaţă pe cât se crede.“ 

„Majoritatea micilor greșeli nu contează, dar când 
comiţi o crimă, o singură greșeală minoră face o gaură 
prin care cineva se va uita și va descoperi adevărul. “ 

„Persoanele școlite cred că dețin monopolul inte- 
ligenţei, dar uneori acea instruire în plus îi face să se 
întindă prea mult și să fie prinse.“ 

„Cu toţii facem prostii, uneori pe cele mai evi- 
dente, iar mai târziu ne întrebăm cum am putut fi 
atât de proști.“ 

„Și cei mai dibaci dintre mincinoși spun prea 
multe uneori.“ 

„Criminalii îşi amintesc rareori de Legea lui 
Murphy: Dacă ceva poate ieși prost, asta Chiar se va 
întâmpla. Acest lucru constituie un mare ajutor pen- 
tru detectivi.“ 


Cynthia presupunea că trecutul lui Ainslie, pre- 
oția și erudiția lui contribuiseră la asta și era clar, din 
cele descrise de Hank Brewmaster, că aceleaşi abilități 

il ajutaseră să vadă legătura dintre lucrurile acelea bi- 
zare lăsate la locul fiecărei crime. 

Cynthia își indepărtă amintirile. Până în prezent 
nu se gândise că intelectul lui Malcolm ar fi putut s-o 
afecteze personal. O făcea acum. Se decise să nu amâne 
intrevederea, ci s-o organizeze imediat, în propriii 
ei termeni. Dis-de-dimineaţă, după o noapte agitată, 
Cynthia își făcu apariția la Omucideri, unde puse stă- 
pânire pe biroul locotenentului Newbold și dădu dis- 
poziție ca sergentul Ainslie să se prezinte la ea cât de 
repede poate. Își făcu apariţia în scurtă vreme după 
ce, in drum spre secţie, se oprise la reședința Ernst. 

După ce subliniase foarte clar diferenţa de auto- 
ritate dintre ei, un maior fiind cu trei grade mai sus 
decât un sergent și că nu mai rămăsese nicio fărâmă 
de relaţie personală, Cynthia îi puse niște întrebări 
tăioase despre asasinarea părinţilor săi. Chiar dacă îl 
chestiona și asculta răspunsurile, era conștientă că 
Malcolm evalua situația, și asta-i convenea. Din felul 
in care se uita la ea, știa că remarcase ochii ei inroșiți 
cu grijă. Expresia lui facială îi reflecta simpatia. Gro- 
zav! Așadar, suferinţa provocată de moartea părin- 
ulor ei era evidentă, iar Malcolm nu se indoia de ea; 
in consecință, obiectivul numărul unu fusese atins. 

Un al doilea obiectiv era să facă autoritatea ei ofi- 
cială să devină atât de puternică și exigentă, prin insis- 
tenţa asupra găsirii unei soluţii rapide în cazul uciderii 
părinților ei, incât lui Ainslie nici să nu-i treacă prin 
minte că ar putea fi implicată în vreun fel. Pe măsură 
ce întrevederea progresa, Cynthia știu că reușise. Spre 

final, era conștientă de prudenţa lui Malcom când îl 
chestionă despre simbolurile găsite de el în Apoca- 
lipsa. De asemenea, bănuia că nu avea de gând s-o ţină 
la curent cu totul in ceea ce privea evoluţia investiga- 
țiilor echipei sale speciale, așa cum îi ceruse. Însă decise 
să nu insiste prea mult, după ce reușise să controleze 
ceea ce-ar fi putut fi o confruntare problematică, obți- 
nând atâtea avantaje. 

La sfârșit, după ce ușa se închise în urma lui Ain- 
slie, Cynthia își zise că poate îi supraestimase talentele. 


Elaborata înmormântare publică a lui Gustav și 
Eleanor Ernst, cu toate zorzoanele oficiale, a fost pre- 
cedată de un priveghi cu durata de opt ore, iar parti- 
ciparea a fost estimată la nouă sute de persoane. Cele 
două zile de ritualuri au fost ceva prin care Cynthia 
știa că trebuia să treacă, cu toate că-și dorea să se ter- 
mine cât mai repede. Rolul o obliga să se comporte 
ca o fiică indoliată, dar în același timp, să-și mențină 
autocontrolul și demnitatea, in concordanţă cu gradul 
ei superior din poliție. Din remarcile auzite și con- 
doleanţele prezentate ei, știu că reușise cu brio în cele 
din urmă. 

O discuţie desfășurată în timpul priveghiului va 
avea, spera ea, efectul scontat. O purtase cu doi oameni 
pe care-i cunoștea bine: primarul din Miami, Lance 
Karlsson, și consilierul municipal Orestes Quintero, 
unul dintre cei doi consilieri rămași. Se întâlnise frec- 
vent cu ei şi inainte. Primarul, un industriaș retras 

din afaceri, jovial în circumstanţe normale, vorbi cu 
tristețe despre tatăl Cynthiei, adăugând: 

- Vom simţi foarte tare lipsa lui Gustav. 

Quintero, mai tânăr, moștenitor al unei averi pro- 
venite din vânzarea de băuturi, dădu din cap in semn 
de încuviinţare. 

- Va fi foarte greu să-l înlocuim. Înţelegea atât de 
bine mecanismele oraşului. 

- Ştiu, răspunse Cynthia. Aș vrea doar să existe vreo 
cale prin care să pot continua eu de unde s-a oprit el. 

Îi văzu pe cei doi cum schimbă o privire. Era lim- 
pede că amândurora le trecuse prin minte același gând; 
primarul dădu vag din cap. 

- Ar trebui să mai vorbesc și cu alții, vă rog să 
mă scuzați, spuse Cynthia. În timp ce se îndepărta, 
ştia că practic plantase o sămânță. 

Atât la priveghi, cât și la inmormântare il văzu 
pe Ainslie de mai multe ori. Era al doilea la comanda 
gărzii de onoare a poliției și-i stătea foarte bine în 
uniformă, o ținută în care nu-l mai văzuse înainte. 
Eghileţii aurii și mănușile albe amplificau impactul 
ceremonialului. Află de la un alt polițist din garda 
de onoare că în fiecare moment liber, într-o încăpere 
din spate, Ainslie se ducea la staţia de radio și lua legă- 
tura cu echipele de filaj din unitatea lui specială, acum 
implicate într-o supraveghere de douăzeci și patru de 
ore din douăzeci şi patru a șase posibili suspecți de 
crimele în serie. 

După discuţia lor anterioară, Cynthia nu știa sigur 
cum să-l trateze pe Ainslie, așa că pur și simplu îl 

ignoră. La o zi după înmormântare, Cynthia era la 
biroul ei de la Relaţii Comunitare când primi un tele- 
fon, iar apelantul descrise demersul său drept „con- 
fidenţial“. Cynthia ascultă câteva clipe, apoi răspunse: 

- Mulţumesc. Răspunsul meu este da. 

Douăzeci și patru de ore mai târziu, Consiliul 
Municipal din Miami, condus de primarul Karlsson, 
anunţă că, în conformitate cu carta orașului, Cynthia 
Ernst fusese desemnată pentru a termina cei doi ani 
din mandatul de consilier, în locul tatălui ei. În ziua 
următoare, Cynthia își anunţă demisia din cadrul 
poliției din Miami. Pe măsură ce treceau zilele, iar 
Cynthia iși asuma noi responsabilități, se simţi tot 
mai în siguranță. Apoi, două luni și jumătate mai târ- 
ziu, unul dintre suspecţii care fusese supravegheat de 
echipa specială, Elroy Doil, fu arestat și pus sub acu- 
zare pentru crimă. Arestarea lui se petrecu la locul 
omorului lu: Kingsley și Nelhe Tempone, iar vino- 
văția lui Doil „Animalul“ era concludentă. După dove- 
zile suplimentare, poliția, presa și publicul credeau 
că era vinovat și de celelalte crime în serie. 

Doar un singur factor umbri succesul total al ope- 
rațiunii unităţii speciale. Acesta a fost decizia pro- 
curorului statal Adele Montesino, ca Doil să fie 
judecat doar pentru una din crimele duble comise, 
cazul Tempone in care, după spusele lui Montesino, 
„vom avea o acuzare-beton“ și „un caz absolut sigur“. 
În celelalte, arătase ea, dovezile, deşi solide, erau mai 
puțin concludente. 

Decizia ei provocase protestele familiilor victi- 
melor ucise, cărora consilierul municipal Cynthia 
Ernst li se alăturase, dorind ca Doil să fie condamnat 
și pentru uciderea părinților ei. Dar, în cele din urmă, 
nu mai contă deloc. Doil negă că ar fi comis vreo 
crimă, inclusiv cea asupra soților Tempone, în pofida 
prezenţei sale la locul omorului. Un juriu îl găsi vino- 
vat și fu condamnat la moarte pe scaunul electric, un 
proces accelerat și de decizia lui Doil de a nu-și exer- 
cita dreptul la apel. 

În cursul celor șapte luni dintre condamnarea lui 
Doil „Animalul“ și programarea execuţiei sale, se 
întâmplă ceva care-i provocă Cynthiei Ernst un șoc 
înfiorător. În toiul activităţii intense, care caracteriza 
noua ei existenţă de consilier municipal, într-o zi, din 
cer senin, o săgetă un gând: se părea că o treabă pe 
care intenţionase s-o termine cu multă vreme în urmă 
nu fusese rezolvată deloc. Cu toate că era greu de cre- 
zut, dar uitase cutia cu dovezi adunate laolaltă în ace- 
eași seară când Patrick admisese că-i împușcase și-i 
omorâse pe Naomi și pe Kilburn Holmes. Ceea ce 
trebuia acum să facă, își dădu Cynthia seama, ar fi tre- 
buit să se întâmple cu mult timp înainte, și anume să 
scape de cutia aceea și de conţinutul ei, total şi pe vecie. 

Ştia exact unde pusese cutia. După ce o închisese 
ŞI O sigilase cu grijă cu bandă, în propriul ei aparta- 
ment, o dusese la reședința părinților ei, în camera sa 
privată. Cu toate că de la moartea lor casa Ernst rămă- 
sese neocupată, Cynthia o lăsase aproape neatinsă, 
așteptând până când testamentele lui Gustav și Eleanor 

să fie certificate în cele din urmă, inainte de a se decide 
dacă o scotea la vânzare sau poate dacă se muta chiar 
ea in Bay Point. Până la urmă, numai ea singură va 
hotări asta, pentru că era principalul beneficiar al moș- 
tenirii în testamentul ambilor ei părinţi. Din când 
in când, Cynthia se folosea de casă pentru distracţii 
și continuă să folosească serviciile majordomului, Theo 
Palacio, și ale soţiei acestuia, Maria, în calitate de ingri- 
jitori ai reședinței. Cynthia alese miercurea următoare 
să facă ceea ce intârziase să rezolve atât amar de vreme. 
Îi spuse secretarei sale, Ofelia, să-i reprogrameze toate 
intâlnirile din acea zi și să nu-i adauge altele. Prima 
dată, se gândise să ducă cutia la un crematoriu public, 
apoi află că multe fuseseră închise, din motive de me- 
diu, iar la cele rămase nu mai era posibil ca persoanele 
particulare să vină și să arunce cu mâna lor obiecte 
in cuptor. Neavând incredere în altcineva, reveni la 
ideea sa inițială, de a scufunda cutia undeva, cât mai 
adânc. Cunoștea un proprietar de ambarcaţiune de 
inchiriat care, in trecut, îi mai făcuse unele servicii 
tatălui ei, un fost pușcaș marin, sumbru și deloc vor- 
băreţ, cu o reputaţie de individ aflat la marginea legi, 
dar de incredere. Cynthia îl sună și află că era dispo- 
nibil la data aleasă de ea, apoi îi spuse: 

- Aș dori să am ambarcauunea dumneavoastră la 
dispoziție toată ziua și-am să vin cu un prieten, însă 
nu mai trebuie să fie altcineva din echipaj in afară 
de dumneavoastră. 

După ce bombăni că așa trebuia să facă el totul, 
proprietarul ambarcaţiunii căzu de acord. 

Menţionarea unui prieten fusese o minciună. Cyn- 
thia nu avea nicio intenție să vină cu cineva și va reține 
ambarcațiunea doar atât cât îi trebuia să ajungă în 
ape adânci, să arunce cutia peste bord, pusă, până 
atunci, într-un cufăr din metal și să revină la țărm. 
Însă va plăti pentru o zi întreagă, ceea ce-l va face pe 
proprietar să-și țină gura. De asemenea, mai știa un 
magazin aflat intr-un loc retras, de unde putea cum- 
păra un cufăr potrivit, achitându-l cu bani gheață cu 
O zi mai înainte. 

După ce se hotărâse, Cynthia se duse cu mașina 
până la Bay Point și intră în camera ei. Amintindu-și 
cu exactitate unde lăsase cutia, dădu la o parte alte 
câteva lucruri pentru a ajunge la ea. Spre surpriza ei, 
cutia nu era acolo. Evident, memoria îi juca o festă, 
iși zise ea. Continuă să dea lucrurile la o parte și în 
cele din urmă, goli intregul dulap, dar nu mai era nicio 
îndoială, cutia sigilată dispăruse. Îngrijorarea ei, ţinută 
intenționat sub control, izbucni dintr-odată. 

Nu te panica! Trebuie să fie pe undeva prin casă... 
trebuie... este normal să n-o găsești imediat după atât 
timp... așa că, opreşte-te, gândeşte-te, alege pe unde 
să mai cauţi... Însă, după ce mai căută și prin celelalte 
camere și dulapuri, inclusiv în fostele camere ale părin- 
ților ei, nu mai avea nicăieri unde să meargă. 

În cele din urmă, se folosi de intercom pentru a-l 
chema pe Theo Palacio la ultimul etaj. Veni repede. 
Când îi descrise cutia lipsă, Palacio răspunse imediat: 

- Îmi amintesc că am văzut-o, domnişoară Ernst. 
A luat-o poliția, odată cu multe alte lucruri. Asta a 
fost în ziua de după... 

Se opri și clătină din cap întristat. 

- Cred că a fost în cea de-a doua zi de la venirea 
poliției aici. 

- Nu mi-ai spus nimic! făcu ea. 

Majordomul își deschise braţele, neajutorat. 

- Atât de multe s-au petrecut. Și cum erau de la 
poliție, am crezut că știți. 


Faptele ieșiră la iveală una câte una. După cum 
îi explică Theo Palacio: 

— Poliţia avea un mandat de percheziție. Mi l-a ară- 
tat unul dintre detectivi și mi-a spus că voia să intre 
în Casă Și să se uite peste tot. 

Cynthia dădu din cap. Era o procedură normală, 
dar încă ceva ce nu prevăzuse, în pofida planurilor 
ei atent puse la punct. 

- Ei bine, continuă Palacio, printre lucrurile găsite 
de e1 erau și cutii cu hârtii, multe aparținând mamei 
dumneavoastră și din câte am înţeles, detectivii nu le-au 
putut examina pe toate aici, așa că au luat întreaga 
cantitate cu ei, să ducă totul în altă parte. S-au dus 
până în spatele casei, adunând cutiile și sigilându-le, 
iar una dintre ele era cea a dumneavoastră. Era închisă 
deja. Cred că de asta au luat-o. 

- N-ai zis nimănui că îmi aparținea mie? 

- Ca să vă spun adevărul, domnișoară Ernst, nici 
nu m-am gândit la asta. Așa cum v-am mai spus, se 

întâmplau multe; Maria și cu mine eram atât de necă- 
jiți. Dacă am făcut ceva rău, îmi... 

Cynthia i-o reteză scurt: 

- Las-o baltă! 

Mintea-i funcționa cu viteză. De la moartea părin- 
ulor ei trecuseră un an și două luni; astfel, cutia cu 
dovezi de necontestat fusese mutată demult. Așa că, 
indiferent ce se întâmplase cu ea, un lucru era sigur: 
nu fusese deschisă, pentru că ar fi aflat. De asemenea, 
Cynthia era destul de sigură că ştia unde se află cutia. 

Înapoi în biroul ei de consilier municipal, după 
ce anulase planurile pentru ieșirea cu ambarcaţiunea, 
se concentră asupra obiectivului. Apăreau momente 
când era necesar un calm perfect, iar acesta era unul 
dintre ele. A fost o clipă, la reședința din Bay Point 
când aproape că cedase în fața disperării provocate 
de groaza la gândul că făcuse un lucru atât de prostesc 
sau, mai bine zis, că nu făcuse nimic. Îi veni în minte 
unul dintre Aforismele lu: Ainslie: „Cu toții facem 
prostii, uneori pe cele mai evidente, iar mi târziu 
ne întrebăm cum am putut fi atât de proști.“ 

Întâi ȘI întâi. 

Descoperirea ei ridica două întrebări vitale, însă 
prima-și găsise deja răspuns: cutia nu fusese deschisă. 
A doua: erau șanse să rămână așa? Desigur, ar fi putut 
să stea în banca ei și să spere că răspunsul era pozitiv. 
Dar să stea în banca ei nu era și stilul Cynthiei. Căută 
intr-o listă cu telefoane și formă numărul Departa- 
mentului de Probe al poliției din Miami. Îi răspunse 
un operator. 

- Sunt consilierul Ernst. Cu căpitanul Iacone, vă rog. 

- Da, doamnă. 

O clipă mai târziu: 

- Bună ziua, domnişoară consilier. Sunt Wade Ia- 
cone, cu ce vă pot ajuta? 

- Aș vrea să vin să stăm de vorbă, Wade. 

Se cunoşteau bine încă din vremea activităţii Cyn- 
thiei la secția Omucideri. 

- Când ar fi mai bine? 

- Pentru dumneavoastră, oricând. 

Aranjă să fie prezentă la Probe cam într-o oră. 


Departamentul Probe, aflat în clădirea principală 
a poliției, fremăta de activitate ca întotdeauna, era zgo- 
motos, cu întregul personal activ prezent și cel civil 
catalogând, aranjând și punând la păstrare, într-un 
depozit ticsit, sute de articole diferite, începând de 
la cele uriașe și până la cele minuscule, iar ca valoare, 
de la cele prețioase până la cele lipsite de orice valoare. 
Singurul lucru care le era comun consta în faptul că 
toate erau legate de o crimă și puteau fi solicitate ca 
dovezi. Departamentul dispunea de o serie de spații 
vaste de depozitare, care păreau pline până la refuz 
ȘI cu toate astea, un puhoi nesfârșit de noi obiecte era 
indesat înăuntru în fiecare zi. 

Căpitanul lacone o întâmpină pe Cynthia și o con- 
duse în biroul său micuţ. Spaţiul în Departamentul 
Probe era un lux, chiar și pentru comandantul său. 
După ce se așezară, Cynthia incepu: 

- Când au fost uciși părinții mei... 

Apoi se opri în vreme ce lacone, un veteran al 
poliției, clătină întristat din cap. 

- Nici nu mi-a venit să cred atunci când s-a întâm- 
plat. Mi-a părut atât de rău. 

— Incă-mi este greu să accept situația. 

Cynthia oftă. 

- Dar acum, cazul fiind închis, iar Doil urmând 
să fie executat în curând... Ei bine, mai sunt unele 
lucruri pe care le am de făcut, iar unul dintre acestea 
este recuperarea unor documente ale părinților mei, 
documente care au fost luate de la noi de-acasă acum 
mai bine de un an, iar unele s-ar putea să fi fost depo- 
zitate aici. 

- Parcă a fost ceva. Nu-mi amintesc precis, dar am 
să verific. 

lacone se răsuci cu scaunul, oprindu-se în faţa unui 
terminal de computer, de pe biroul său, și tastă un nu- 
me și comanda. Instantaneu, pe monitor apăru o co- 
loană de cifre. Comandantul departamentului Probe 
dădu din cap. 

- Da, avem lucruri de-ale părinților dumneavoas- 
tră, chiar multe. Acum primesc datele. 

- Ştiu și eu cât de multe se aduc aici. Sunt sur- 
prinsă Că-ți mai amintești. 

- Păi, a fost un caz important, eram cu toții preo- 
cupaţi de el. Cum peste tot erau numai cutii, detec- 
tivii au spus că le vor lua pe toate, când va fi posibil 
și le vor verifica. 

lacone privi din nou spre monitor. 

- Cred că nici nu le-au deschis vreodată. 

Curiozitatea o făcu pe Cynthia să întrebe: 

- Ai vreo idee de ce? 

- Din câte-am auzit, la vremea respectivă se exer- 
citau presiuni puternice. Un filaj de douăzeci și patru 
de ore din douăzeci și patru în căutarea ucigașului 
în serie și nu erau destui oameni disponibili, așa că 
nimeni n-a avut timp să scotocească prin cutii. Apoi, 
ucigașul a fost prins. 

- Da. 

- Ceea ce înseamnă un caz închis și nimănui nu 
i-a mai păsat de cutiile alea. 

Cynthia zâmbi încântată. 

- Să însemne asta că le pot primi înapoi? Pe acolo 
sunt unele documente personale ale părinților mei. 

- Cred că da. De fapt, aș vrea să eliberez spaţiul. 

Iacone se uită spre cifrele de pe monitor; apoi 
se ridică. 

- Haideţi să aruncăm o privire. Dacă se rătăceşte 
careva pe aici, zise el rânjind, trebuie să trimitem 
echipe de salvare. 

Se aflau într-una din zonele de depozitare unde 
cutiile și pachetele se ridicau de la podea până la tavan, 
sus de tot. Culoarele dintre stive erau înguste și șer- 
puite, ca într-un labirint. Dar, cât vedeai cu ochii, 
totul era numerotat. 

- Indiferent ce căutăm, îi explică Iacone, putem 
găsi în câteva minute. 

Se opri și arătă cu degetul. 

— Iată cutiile de la părinții dumneavoastră. 

Cynthia văzu că erau două teancuri, o duzină, poate 
mai multe, de cutii solide, sigilate toate cu bandă ade- 
zivă pe care scria DOVEZI DE LA LOCUL CRIMEI. 
Apoi, aproape de vârful celei de-a doua stive, întrezări 
o porțiune dintr-o cutie sigilată cu bandă albastră, ițin- 
du-se de sub ambalajul oficial. Am găsit-o! își zise ea, 
recunoscând banda. Însă cum scotea cutia de-acolo? 

- Aşadar, pot să iau totul cu mine? 

Arătă spre stivă. 

- Semnez tot ce trebuie. 

- Îmi pare rău! 

Iacone scutură din cap. 

- Mă tem că nu-i chiar așa de simplu, dar nu-i nici 
prea dificil. Ceea ce-mi trebuie mie ca să vă las să luați 
tot este o foaie de descărcare, semnată de cel care a 
adus probele aici. 

— Și cine-a fost acela? 

- Computerul spune că a fost sergentul Brew- 
master, dar ar putea semna și Malcolm Ainslie; el era 
la conducerea echipei speciale. Sau locotenentul New- 
bold. Îi cunoașteți pe toți trei, așa că oricare dintre 
ei ar putea. 

Cynthia chibzui prudentă; sperase că propria sa 
autoritate, în calitate de consilier municipal, era sufi- 
cientă. În ceea ce privea solicitarea vreunuia dintre cei 
trei pomeniţi mai înainte, va trebui să se mai gândească. 

În drum spre ieșire, ca și cum ar fi flecărit fără nicio 
grijă, întrebă: 

- Majoritatea lucrurilor rămân aici multă vreme? 

- A naibii de multă vreme, se plânse lacone. Asta-i 
problema mea cea mai mare. 

- Care sunt cele mai vechi probe stocate aici? 

- Sincer să fiu, habar n-am, dar multe lucruri sunt 
aici de douăzeci de ani, unele de și mai multă vreme. 

Chiar în timp ce lacone vorbea, Cynthia se decise 
in privinţa cererii de descărcare, semnată. N-o va soli- 
cita. Brewmaster ar fi fost cel mai ușor de abordat, 
dar tot ar putea pune unele întrebări. Era aproape 
sigur că Newbold s-ar sfătui cu ceilalți doi. Cât despre 
Ainslie... El era filosoful cel creativ, putea vedea prin- 
tre rânduri. Pe de altă parte, dacă nu făcea nimic, cuti- 
ile ar putea rămâne aici neatinse, timp de douăzeci și 
ceva de ani. Așa că, deocamdată, va lăsa totul, inclusiv 
cutia cu dovezile cruciale, în plata Domnului și-și va 
incerca norocul. 

În ceea ce privea viitorul îndepărtat, deși nu părea 
atât de îndepărtat când se gândea la el, Cynthia avea 
altceva de gând. Plănuia să devină următorul primar 
in Miami. Actualul primar, Karlsson, fusese lăsat să 
ințeleagă că atunci când i se va încheia mandatul, peste 
doi ani, să nu încerce să candideze pentru a fi reales. 
Când auzise asta, Cynthia se decisese să-i succeadă în 
funcție. Unul, posibil doi alți consilieri vor candida 
la Primărie, insă ea credea că ar putea depăși pe ori- 
cine și ar câștiga. Era momentul potrivit pentru alege- 
rea femeilor aproape în orice funcție; în zilele de astăzi, 
chiar și bărbaţii erau dezamăgiţi de bărbaţii din func- 
țu publice. Privindu-i pe domnii din cele mai inalte 
poziții, chiar și în Biroul Oval, întrebarea pusă cu tot 

mai multă insistență era: Este, oare, tot ceea ce poate 
produce sistemul mai bun? 

Ca primar, Cynthia ar avea o influență excepţio- 
nală asupra Departamentului de Poliție. Printre alte 
chestiuni importante, primarul putea modifica deci- 
ziile în privinţa alegerii noului şef al poliției și cine 
va avansa în eșaloanele superioare. Funcţia genera auto- 
mat ascultare și, având acest gen de autoritate, preve- 
dea că va sosi un moment când va putea obține cutiile 
acelea de la Probe fără nici cea mai mică bătaie de cap. 
Așa că, deocamdată, treacă de la ea. 

- Mulţumesc pentru tot, Wade, îi spuse ea lui Iacone 
în timp ce o conducea afară. 


În timpul celor trei luni și jumătate scurse până la 
execuția programată a lui Elroy Doil, Cynthia se simţi 
din ce în ce mai neliniștită. Își dăduse seama că, de 
fapt, numai odată cu moartea lui Elroy pe scaunul 
electric va exista certitudinea că acele douăsprezece 
crime în serie atribuite lui vor deveni cazuri închise. 
Era adevărat că Doil fusese judecat și condamnat nu- 
mai pentru uciderea soților Tempone, însă părea sigur 
că nimeni dintre cei care contau nu se îndoia că era 
vinovat și de celelalte toate, inclusiv de măcelărirea 
lui Gustav și Eleanor Ernst. 

Aşadar, cine să ştie că nu Doil comisese două din- 
tre crime? Cynthia își puse această întrebare în timp 
ce stătea singură în apartamentul ei, într-o noapte, târ- 
ziu. Răspunsul era: ea însăși, Patrick Jensen și colum- 
bianul. Ăștia erau toţi, doar ei trei. 

De fapt... mai precis, erau patru, dacă-l includeai 
și pe Doil, se gândi ea. Cu toate astea, nu conta abso- 
lut de loc, pentru că orice ar fi spus nimeni nu-l mai 
credea. La procesul lui, Doil negase absolut totul, până 
și mărunțișurile lipsite de importanţă, ba chiar negase 
prezența sa, clar dovedită, la reședința Tempone, unde 
fusese surprins şi arestat. 

Și încă ceva: în ceea ce privea execuţia lui Doil, 
nu se punea problema ca un nevinovat să meargă la 
moarte, prin tăcerea și inacțiunea ei. Doil era vinovat 
ca naiba pentru toate crimele acelea și-și merita scau- 
nul electric. Era simplu, din moment ce scaunul elec- 
tric îi era oricum hărăzit, să le facă Cynthiei și lui 
Patrick un favor, ducând cu el și povara lor. Păcat că 
nu-i puteau spune și „mulțumesc“. 

„Dar toate trec în grabă...“ 

Nerăbdătoare, Cynthia își tot derula în minte ve- 
chiul clișeu, dorindu-și să depășească odată momentul 
execuției și să avanseze spre alte timpuri. 

De la o vreme incoace, Cynthia se mai întâlnea 
cu Patrick Jensen din când în când, pentru a socializa 
Și pentru sex, iar în aceste ultime săptămâni îl vedea 
chiar mai frecvent. Înstinctul îi spunea că asta nu era 
ceva prea înțelept din partea ei, dar apăreau momente 
când avea nevoie de companie și nu mai avea pe nimeni 
altcineva cu care să se relaxeze atât de complet. Amân- 
doi erau de același soi, ştia asta, amândoi fiind conști- 
enți că supraviețuirea unuia depindea de celălalt. 

Acest gen de raționament o făcu pe Cynthia să 
decidă că voia ca Patrick s-o însoțească la Penitenciarul 

Statal din Florida în ziua execuţiei, la care aranjase 
să asiste, cu aprobarea guvernatorului închisorii. Exis- 
tau două motive pentru prezența ei acolo: era ruda 
cea mai apropiată a două dintre prezumtivele victime 
ale lui Doil, iar statutul ei, de consilier municipal al 
orașului Miami, îi acorda întâietate. Când pusese în 
discuție ideea, Patrick fusese imediat de acord. 

— Avem un interes legitim să-l vedem pe acest tip 
trimis pe lumea cealaltă. În afară de asta, aș putea des- 
crie scena într-o carte. 

Așa că-l sunase pe guvernator încă o dată și în po- 
fida dificultății de a asista la o execuție pentru care 
exista o listă de așteptare făcută cu trei ani în urmă, 
datorită influenţei Cynthiei, Jensen fu inclus printre 
martori. Existau momente când Cynthia era îngrijo- 
rată de depresia tot mai profundă a lui Patrick. În 
decursul anilor, de când îl cunoștea, el fusese intot- 
deauna un cugetător, ceea ce era legat de calitatea lui 
de scriitor, presupunea ea, însă în prezent cădea pe 
gânduri mai mult ca oricând. Odată, pe când stăteau 
de vorbă, îl citase mohorât pe Robert Frost: „Într-o 
pădure, s-au despărțit două drumuri, iar eu am luat-o 
pe cel mai puțin bătătorit. Iar asta a contat intru totul.“ 

- Frost a avut dreptate, proclamă Patrick. Cu deo- 
sebirea că pentru el a însemnat decizia corectă. În ceea 
ce mă priveşte, am luat-o pe cea greșită, iar de pe dru- 
mul acesta nu te mai întorci niciodată. 

- Nu devii religios, nu-i așa? îl întrebă Cynthia. 

Patrick râse, ca să mai schimbe atmosfera. 

- Nu prea cred! Oricum, asta-i ultima chestie la 
care apelezi după ce ești prins. 

- Nu mai pomeni de asta! îl repezi ea. N-ai să fii 
prins, mai ales după... 

Cu toate că se oprise acolo, amândoi știau că se 
referise la execuţia lui Doil, acum la numai câteva 
zile distanță. 


Era un paradox, își spuse Cynthia, să simți ușurare 
la intrarea în spaţiul sever al unei închisori, dar asta 
simţea, știind că momentul așteptat de ea de câțiva 
ani se apropia cu repeziciune, iar la ora 6:12 A.M. 
işi verifică ceasul și constată că era la mai puţin de o 
oră. Ceva mai devreme, martorii la execuție, în marea 
lor majoritate niște necunoscuţi bine îmbrăcați, sosi- 
seră in orășelul Starke din apropiere şi fuseseră aduși 
cu un autobuz la Penitenciarul Statal. Pe drum, con- 
versaţiile au fost puţine, iar acum grupul trecea de por- 
țile grele, din oțel și printr-o sală de control cu aspect 
de fortăreață. Patrick se afla lângă ea când Cynthia 
zări doi inși care se trăseseră într-o parte; se opriseră 
pentru a permite trecerea șirului de martori. Unul din- 
tre ei era un ofițer din corpul de gardă al închisorii, 
iar celălalt... Malcolm! 

Șocul a fost ca un duș rece ca gheaţa, împroșcând-o 
brusc. Prin mintea Cynthiei se perindau în goana mare 
tot felul de întrebări. Ce făcea ăsta aici? Răspunsul nu 
putea fi decât unul singur: venise să discute cu Doil 
inainte de moartea acestuia. De ce? 

Surprinse privirea lui Patrick; îl văzuse și el pe 
Ainslie și bănuia că ajunsese la aceeași concluzie. Dar 
nu mai era timp de discuţii; escorta zorea grupul de 
martori. Cynthia era sigură că Malcolm o zărise la 
rându-i, însă privirile nu li se încrucișaseră. Ea con- 
tinuă să meargă inainte, împreună cu ceilalți, cu gân- 
durile înfrigurate. Admiţând că urma să fie o întâlnire 
sub pază între Malcolm Ainslie și Doil, care ar fi mo- 
tivul ei? Să fie posibil ca Ainslie să mai aibă îndoieli 
că Doil i-a ucis și pe cei doi Ernst? De asta era aici, 
să afle adevărul în aceste ultime minute de viață ale 
lui Doil; pentru ce altceva s-ar deranja? În mod sigur, 
avea acel gen de gândire și insistență. Sau erau toate 
aceste gânduri înfrigurate doar o formă de isterie, iar 
scopul lui Ainslie, indiferent care, era cu totul altul? 
Se putea să se afle aici pentru ceva fără nicio legătură 
cu Doil, însă nu prea credea asta. 

Martorii intrară în incinta lor, cu perete de sticlă 
in partea frontală, orientată spre camera de execuţii, 
iar un gardian, verificând lista, îi dirijă spre niște sca- 
une metalice. Locul Cynthiei și al lui Patrick erau 
in centrul primului rând. Când toată lumea se așeză, 
un loc rămase liber, cel din dreapta Cynthiei. 

Încă un șoc în plus: tocmai când începuse activi- 
tatea în camera de execuţii, același gardian îl conduse 
pe Malcolm Ainslie la scaunul de lângă ea. În timp 
ce se uită în jurul lui, ea simţi că era gata-gata să spună 
ceva, însă ea-i evită privirea și continuă să privească 
drept înainte. Totuși, Patrick se uită spre Ainslie și-i 
zâmbi vag. Cynthia nu credea că gestul îi fusese întors. 

În vreme ce procedurile continuau, doar o parte a 
minții ei se concentra asupra execuţiei, cealaltă fiind 
buimăcită și zbuciumată de gânduri febrile. Dar, pe 
măsură ce trupul lu: Doil se zvârcolea sub seriile suc- 
cesive de impulsuri de două mii de volți care treceau 
prin el, se simți deodată ușor îngrețoșată. Patrick părea 
fascinat de întreaga scenă. Apoi, inainte să-și dea seama, 
totul se termină. Cadavrul lui Doil era într-un sac de 
plastic și toți martorii se ridicau în picioare, pregătin- 
du-se să plece. În acel moment, Malcolm se întoarse 
spre ea și spuse cu glas scăzut: 

- Domnișoară consilier, cred că ar trebui să vă spun 
că, doar cu puţin înainte de execuţia lui, am discutat 
cu Doil despre părinții dumneavoastră. Susținea că... 

Șocul aflării veștii de care se temuse atât, confirmată 
dintr-odată, era ceva prea mult pentru ea. De-abia con- 
știentă de cuvintele rostite, Cynthia 1-0 tăie: 

- Te rog, nu doresc să aud nimic. 

Apoi, amintindu-și că se presupunea că Doil fusese 
vinovat și de uciderea părinților e1, adăugă: 

- Am venit aici ca să-l văd cum suferă. Sper că 
a suferit. 

- A suferit. 

Glasul lui Ainslie era tot potolit. 

Ea se sforță să-și adune o brumă de autoritate. 

- Atunci, eu sunt mulțumită, sergent. 

- Vă înţeleg, domnişoară consilier. 

Tonul lui era neutru. 

Se puseră în mișcare, ieșind din boxa martorilor, 
când Patrick făcu tentativa stângace de a se prezenta, 

primită de Ainslie cu răceală, din moment ce știa clar 
cine era Patrick, sugerând că nu-l interesa să-l cu- 
noască mai bine. Schimbul de replici se termină când 
apăru ofițerul din penitenciar, însoţitorul lui Ainslie, 
și-l conduse afară. 

În autobuzul care-i aducea pe martori înapoi la 
Starke, Cynthia se așeză lângă Patrick, dar nu-și vor- 
biră. Își dorea să nu-l fi întrerupt pe Malcolm când 
incepuse să-i spună: „Am discutat cu Doil despre pă- 
rinții dumneavoastră. Susținea că...“ 

Ce susținea Doil? Mai mult ca sigur, nevinovăția 
sa. Iar dacă era așa, chiar îl crezuse Ainslie? Va face 
și alte cercetări? Brusc, îi trecu prin minte un gând 
nou. Cu multă vreme în urmă, pe când își folosise 
gradul superior pentru a sabota promovarea lui Ain- 
slie la gradul de locotenent, nu cumva făcuse cea mai 
gravă eroare din viaţa ei? Ironia era desăvârșită: dacă 
nu ar fi făcut asta, probabil că Ainslie nu ar mai fi fost 
acum detectiv la Omucideri. 

Procedura după promovarea de la gradul de ser- 
gent la cel de locotenent ducea automat la mutarea 
persoanei promovate într-un alt departament al poli- 
piei. Dacă s-ar fi intâmplat asta, Ainslie ar fi fost acum 
ocupat în altă parte, nu implicat în rezolvarea crime- 
lor în serie. Astfel, ar fi fost puţin probabil ca alții de 
la Omucideri, lipsiți de cunoștințele lui specializate, 
să fi intrevăzut legătura dintre crime și Apocalipsă 
și astfel, multe alte lucruri nici nu s-ar mai fi întâm- 
plat așa cum se întâmplaseră. Ba mai mult, Ainslie 

nu ar fi prelungit investigațiile în cazul Ernst, așa cum 
ar putea să facă acum. 

Cynthia se zgribuli involuntar. Să fie, oare, posibil 
ca Malcolm Ainslie, rămas la Omucideri din cauza 
a ceea ce părea acum să fi fost o eroare de judecată 
din partea ei, comisă cu mult timp în urmă, să devină, 
peste o perioadă necunoscută de timp, dușmanul e1 
cel mai periculos? 

Dacă asta era posibil, ori probabil, nu era sigură. 
Dar pentru că s-ar putea întâmpla chiar așa și pentru 
ce-i făcuse ei și ce nu-i făcuse... și pentru tot ceea ce 
era și reprezenta el... și pentru multe altele, cu înțeles 
sau nu, acum ştia că-l ura, îl ura, îl ura de moarte! 


PARTEA A CINCEA 


De la decizia lui Malcolm Ainslie de a aduce o 
echipă de la identificare în mica încăpere temporară 
de la sediul central al poliţiei, spectaculoasele dezvă- 
luiri transpiraseră în exterior. Era, așa cum va descrie 
lucrurile un procuror, „ca și cum lumina cinstită a 
zilei căzuse peste întunecimea răului“. Obiectele din 
cutia desigilată de Ruby Bowe păreau să dovedească, 
in mod convingător, că în urmă cu şase ani și jpumă- 
tate Patrick Jensen își ucisese fosta soție, Naomi, și 
pe prietenul acesteia, Kilburn Holmes. Era o crimă 
pentru care Jensen fusese suspectat foarte serios, dar 
detectivii nu reușiseră să-i dovedească vinovăția. De 
asemenea, din cele din cutie, se părea că Cynthia Ernst, 
care la acea vreme era detectiv la secția Omucideri, 
contribuise la ascunderea dovezilor privitoare la crima 
comisă de Jensen. Cu toate că era năucit și deprimat 
de cele descoperite, Ainslie își ignoră cu totul simță- 
mintele sale personale și așteptă, nerăbdător, sosirea 
ajutorului echipei de identificare. 

Șeful ei, Julio Verona, care răspunsese personal 
la apelul lui Ainslie, inspectă rapid cutia și conținutul 
ei și declară: 

- Nu ne atingem de nimic aici. Totul trebuie dus 
la laboratorul nostru. 

Locotenentul Newbold, chemat și el și pus în temă 
de Ainslie, îi zise lui Verona: 

- Bine, dar faceţi totul cât puteți voi de repede și 
spune-le oamenilor tăi că această chestiune este ul- 
trasecretă; nu trebuie să existe niciun fel de scurgeri 
de informaţii. 

- Nu vor fi, garantez eu. 


Două zile mai târziu, la ora 9.00 A.M., într-o joi, 
Verona reveni în aceeași încăpere mică, aducând cutia 
cu dovezi și raportul său. Ainslie îl aștepta impreună 
cu Newbold, Howe şi adjunctul procurorului statal, 
Curzon Knowles, șef al departamentului Omucideri, 
aparținând de Procuratură. 

Newbold se oferise să mute procedurile în biroul 
lui Knowles, aflat într-o altă clădire, situată la mai 
mulți kilometri distanţă, procurorii fiind cunoscuți 
pentru faptul că insistau ca poliția să vină la ei și nu 
invers, însă lui Knowles, el însuși fost polițist la New 
York, intotdeauna îi plăcea să vină el la „presari“, cum 
le spunea el. Astfel, toți cinci așteptau într-un spațiu 
restrâns și aglomerat. 

- În primul rând, am să vă relatez ce-i în pungile 
de plastic, le spuse Verona celorlalți. Toate au pe ele 
amprentele Cynthiei Ernst. 

După cum știau cu toții, poliţiştilor li se luau am- 
prentele digitale, și acestea intrau în bazele de date 

și rămâneau acolo chiar dacă ei părăseau forțele de 
poliție. Șeful de la identificare continuă: 

- Apoi, mai sunt înscrisurile de pe etichete. Avem 
in dosarele noastre două rapoarte scrise de mână, pe 
când consilierul Ernst era maior, iar expertul nostru 
grafolog spune că se potrivesc perfect. 

Clătină din cap dezaprobator. 

- Să fii atât de imprudent... cred că-și pierduse 
minţile. 

- N-a intenţionat nicio clipă să fie găsit ceva de-aici, 
rosti Knowles. 

- Continuă, îi spuse Newbold lui Verona. Era și 
un pistol. 

- Da, un Smith & Wesson .38. 

Șeful de la identificare enumeră articolele, unul 
câte unul, precum și rezultatele cercetării: 

Revolverul avea pe el amprentele lui Patrick Jen- 
sen. Cu câțiva ani înainte, casa-i fusese prădată și se 
lăsase amprentat pentru compararea amprentelor sale 
cu cele lăsate de hoț. Ca procedură de rutină, lui Jen- 
sen 1 se returnase cartela cu amprentele sale, dar ceea 
ce nu 1 se spusese nici lui, nici altora, neincluși în 
cercul suspecților, era că o copie a cartelei rămăsese 
la dosar. Revolverul, trimis la laboratorul de balis- 
tică, fu încărcat şi se trase cu el într-un rezervor cu 
apă. Imediat după aceea, glonţul a fost studiat cu aju- 
torul unui microscop dublu, împreună cu unul dintre 
cele două gloanţe originale, extrase din corpul vic- 
timelor decedate. Urmele distinctive de pe ambele 
gloanţe, lăsate de ghinturile din ţeava armei, erau 

identice. Același lucru era valabil și la cel de-al doilea 
glonț recoltat de la locul faptei. 

- Nu există niciun dubiu, declară Verona, arătând 
spre cutie. Acesta este pistolul folosit pentru uciderea 
acelor oameni. 

Petele de sânge de pe tricou și tenișii găsiți în cutie 
purtau urmele ADN-ului atât al lui Naomi Jensen, 
cât și al lui Kilburn Holmes. 

- Și iată factorul decisiv, anunţă Verona, scoțând 
O casetă audio. Aceasta este o copie; originalul a fost 
resigilat și băgat înapoi în cutie. În aparenţă, este o 
declaraţie de-a lui Jensen în legătură cu modul în care 
a comis crimele. Însă există unele pauze. Este ca și cum 
pe înregistrare a fost și vocea altcuiva, dar a fost ștearsă. 

Scoase un casetofon portabil, introduse caseta și 
apăsă butonul PLAY. În timp ce caseta se derula, au 
existat câteva moment de tăcere, apoi au urmat sunete 
ca de obiecte mutate, urmate de un glas bărbătesc, 
șovăitor, uneori strangulat de emoție, dar cuvintele 
erau clare: „ N-am plănuit așa ceva, n-am intenţionat... 
dar intotdeauna innebuneam la gândul că Naomi era 
cu altcineva... Când i-am văzut impreună, ea și vier- 
mele ăla, am fost orbit de furie... aveam un pistol. 
L-am scos afară și, fără măcar să mă gândesc, am tras... 
Dintr-odată, totul s-a sfârșit... Apoi am văzut ce-am 
făcut. Oh, Doamne, i-am omorât pe amândoi.“ 

Urmă un moment de tăcere. 

— Aici, cineva a şters banda, comentă Verona. Apoi, 
din casetofon se auzi, din nou, aceeași voce: „Kilburn 

Holmes... Se întâlnea cu Naomi, era tot timpul cu 
ea. Mi-au spus unii.“ 

Verona opri caseta. 

- Am să vă las să ascultați şi restul. Sunt tot felul 
de lucruri acolo, în mod clar, răspunsurile unor intre- 
bări care au fost șterse şi există una şi aceeaşi voce. 
Desigur, nu pot spune cu deplină certitudine că Jen- 
sen este cel care vorbeşte; eu nu l-am întâlnit nici- 
odată. Dar putem face ulterior un test vocal. 

- Fă testul, zise Ainslie, dar pot să-ți spun de pe 
acum că a fost Jensen. 

Îşi aminti de întâlnirea lor la execuţia lui Elroy Doil. 


După ce plecă Julio Verona, se lăsă tăcerea, spartă 
de Leo Newbold. 

- Așadar, are cineva vreun dubiu? 

Clăuinară din cap, unul către celălalt, cu o expresie 
sumbră pe chipuri. Vocea locotenentului era disperată: 

- De ce? Pentru numele lui Dumnezeu, de ce-ar 
face Cynthia una ca asta? 

Ainslie, marcat de o expresie indurerată, ridică mâi- 
nile neajutorat. 

- Aş putea face câteva presupuneri, spuse Curzon 
Knowles. Dar vom ști mai multe după ce vom discuta 
cu Jensen. Mai bine l-aţi aduce aici. 

- Cum doriţi să rezolvăm asta, domnule procu- 
ror? întrebă Ainslie. 

Knowles se gândi, apoi zise: 

- Arestaţi-l. 

Arătă spre cutia lăsată de Verona. 

- Toate dovezile de care avem nevoie pentru con- 
damnare sunt aici. Am să pregătesc o declaraţie sub 
jurământ; unul dintre voi o poate strecura, discret, 
unui judecător. 

- A fost cazul lui Charlie Thurston, sublinie New- 
bold. El ar trebui să facă arestarea. 

- Bine, căzu de acord Knowles. Dar haideţi să im- 
plicăm cât mai puţini oameni posibil și avertizaţi-l pe 
Thurston să nu discute cu nimeni despre asta. Deo- 
camdată, trebuie să continuăm să ținem totul sub 
capac și încă strâns. 

Newbold întrebă: 

- Și ce facem cu Cynthia? 

- Deocamdată nimic; de asta avem nevoie să ți- 
nem totul sub capac. Prima dată, trebuie să vorbesc 
cu Montesino. Înainte de a aresta un consilier muni- 
cipal, probabil că va dori să se prezinte inaintea unui 
mare juriu, aşa că Ernst nu trebuie să audă nici măcar 
O şoaptă. 

- Ne vom da toată străduința, promise Newbold. 
Însă materialul ăsta este fierbinte. Dacă nu ne mișcăm 
repede, o să înceapă să umble vorba. 


Pe la începutul amiezii, detectivul Charlie Thurs- 
ton fu chemat și i se înmână mandatul de arestare 
pe numele lui Patrick Jensen. Ruby Bowe îl va însoți 
ca sprijin, îi explică Newbold veteranului cu început 
de chelie, Thurston. 

- Nu vrem să mai afle și altcineva de asta. Nimeni! 

- Mie-mi convine, răspunse Thurston, apoi adă- 
ugă: De multă vreme tot vreau să-l înhaţ pe gunoiul 
ăla de Jensen. 

De la sediul central al poliției era doar puţin de 
mers până la apartamentul lui Jensen. Ruby, aflată 
la volanul unei mașini fără marcaje, îi spuse pe drum 
lui Thurston: 

- Ai vreo problemă cu Jensen, Charlie? Părea: des- 
tul de ambalat la sediu. 

Thurston se strâmbă. 

- Cred că m-au ajuns din urmă niște amintiri na- 
soale. În timp ce lucram la caz, l-am văzut de multe 
ori şi încă de la bun început, am fost sigur că Jensen 
i-a ucis pe cei doi. Însă era arogant ca naiba, purtân- 
du-se tot timpul de parcă știa că n-o să-l încălțăm nici- 
odată cu nimic. Într-o zi, m-am dus să-l mai întreb câte 
ceva Şi mi-a râs în nas, zicându-mi să mă car de-acolo. 

- Crezi că o să fie violent? 

- Din nefericire, nu, chicoti Thurston. Așa că va 
trebui să-l luăm în mașina fără insemne... Se pare că 
am ajuns. 

Când Ruby opri mașina la câțiva metri de clădirea 
din cărămidă, cu șase etaje, de pe Brickell Avenue, 
Thurston o examină. 

- Tipul mai coboară, din când în când, prin lume; 
avea o locuinţă bine aranjată când l-am văzut eu 
ultima dată. 

Verifică mandatul. 

- Aici scrie că este apartamentul 308. Să-i dăm 
drumul. 


654 ARTHUR HAILEY 


Peste câteva clipe, cu o apăsare de buton de pe pa- 
noul interfonului, așezat lângă ușa principală de in- 
trare, din sticlă, numărul de la etajul al treilea fu 
confirmat, deşi niciunul dintre detectivi nu avea nici 
cea mai mică intenție de a-l alerta pe Jensen. 

- O să vină cineva imediat, zise Thurston. 

Aproape în aceeași clipă, o femeie în vârstă, slabă, 
purtând o beretă scoțiană cu pompon, haine de tweed 
și cizme înalte, apăru pe coridor ducând în lesă un 
căţeluş. Când deblocă ușa, Thurston o deschise și-și 
scoase legitimaţia. 

- Suntem de la poliție, doamnă, în misiune. 

Când Ruby scoase și ea legitimaţia, femeia le exa- 
mină pe amândouă. 

- Oh, Doamne, iar eu tocmai plecam! Va fi in- 
teresant? 

- Mă tem că nu, răspunse Thurston. Aducem doar 
o amendă pentru parcare în loc nepermis. 

Femeia clătină din cap, zâmbind. 

- V-am cutit legitimaţiile. Detectivi nu fac asta. 

Trase de lesa câinelui. 

- Haide, Felix. E clar că nu suntem doriți aici. 

Thurston bătu de două ori în uşa apartamentu- 
lui 308. Auziră mișcare în interior, apoi o voce: 

- Cine-r? 

- Ofiţeri de poliție. Vă rugăm să deschideţi! 

Un mic cerc de lumină apăru pe ușă, la deschide- 
rea vizorului, iar o clipă mai târziu se auzi zgomotul 
unui zăvor și ușa se deschise. Când se întâmplă asta, 
Thurston o trase, deschizând-o larg, și păşi înăuntru. 

Patrick Jensen, îmbrăcat cu o cămașă sport, descheiată 
și pantaloni largi, făcu doi pași înapoi. Ruby, intrând 
după Thurston, închise ușa. Thurston, cu mandatul 
de arestare în mână, i se adresă vorbind răspicat: 

- Patrick Jensen, am un mandat pentru arestarea 
dumneavoastră, sub acuzaţia de a-i fi ucis pe Naomi 
Mary Jensen şi Kilburn Owen Holmes... Vă previn 
că aveţi dreptul de a nu spune nimic. Nu trebuie să 
vorbiţi sau să răspundeţi la întrebări... Aveţi dreptul 
la un avocat... 

În timp ce erau rostite cuvintele care alcătuiau 
codul Miranda, Thurston privi fața celuilalt, care părea, 
in mod straniu, imperturbabilă. Era ca și cum acest 
moment fusese așteptat, se gândi detectivul. La sfârșit, 
Jensen spuse calm: 

- Pot să-l sun de aici? 

- Da, însă va trebui să vă verificăm de arme 
prima dată. 

În timp ce Jensen își ridică mâinile, Thurston îl 
controlă de sus și până Jos și anunţă: 

- OK, sir, acum puteţi merge și să folosiți telefo- 
nul. Dar un singur apel. 

Jensen se duse la telefon și formă ceea ce părea să 
fie un număr foarte familiar, După o clipă spuse: 

- Cu Stephen Cruz, vă rog. 

O pauză, apoi: 

- Stephen, aici Patrick. Îți amintești când ţi-am spus 
că s-ar putea să vină o zi când voi avea nevoie de aju- 
torul acela? Ei, iată că a venit ziua. Am fost arestat. 

O altă pauză, apoi spuse: 

- Crimă. 

Jensen asculta cu urechea lipită de receptorul 
telefonului; evident, Cruz îi dădea unele instructi- 
uni. Răspunse: 

- N-am spus nimic și nici n-am s-o fac. 

Adresându-se celor doi detectivi: 

- Avocatul meu vrea să știe unde mă duceţi. 

Thurston răspunse: 

- La sediul central al poliției, secția Omucideri. 

Jensen repetă informaţia și zise: 

- Da, ne vedem cât de curând, apoi închise. 

- Va trebui să vă punem cătușele, domnule, spuse 
Ruby Bowe. N-ați vrea, mai întâi, să vă luați o haină? 

- De fapt, aș cam vrea. 

Jensen părea surprins. Ducându-se în dormitor, 
se inchise la cămașă și-și puse o haină, după care Ruby 
ii imobiliză, repede, mâinile la spate. 

- Oameni buni, procedaţi cu destul tact în această 
situaţie, rosti el. Vă mulțumesc. 

- Nu ne costă nimic, îi explică Thurston. Dar 
putem aplica și metoda dură, atunci când este necesar. 
Dar am prefera să n-o facem. 

Jensen îl scrută insistent. 

- Nu cumva ne-am mai văzut undeva? 

- Da, domnule. Ne-am văzut. 

- Acum îmi amintesc. M-am purtat destul de odios 
pe vremea aceea. 

Detectivul dădu din umeri. 

- A fost cu mult timp în urmă. 

- Nu atât de mult încât să nu-mi pot cere scuze, 
dacă le acceptați. 

- Desigur. 

Tonul lui Thurston deveni oficial: 

- Însă cred că aveţi multe altele acum pentru care 
să vă faceți probleme. Haideţi să ne mișcăm. 

Ruby Bowe vorbea la radiotelefonul ei. 


- L-au ridicat pe Jensen și sunt pe drum, îi spuse 
Ainslie lui Leo Newbold și Cruzon Knowles. 

De la ultima lor întâlnire, Knowles plecase pentru 
a se consulta cu superiorul său, procurorul statal Adele 
Montesino, iar acum se întorsese. 

- Jensen și-a sunat deja avocatul, adăugă Ainslie. 
E Stephen Cruz. Vine și el. 

Knowles dădu din cap. 

- Bună alegere. Cruz este dur, dar te poți înțelege 
cu el. 

- ÎI cunosc, spuse Newbold. Însă, indiferent cât 
o fi de bun, nimic nu se poate pune cu noile noas- 
tre dovezi. 

- În ceea ce privește cutia cu probe, am o idee, con- 
tinuă Knowles. Înainte ca Jensen să fie adus aici, ducem 
noi cutia într-o sală de interogatorii, o deschidem și 
punem totul pe masă. În clipa când Jensen o să vadă, 
va ști că s-a fript și poate va incepe să vorbească. 

- Grozavă idee. 

Newbold aruncă rapid o privire spre Ainslie. 

- Malcolm, vrei să pregătești tu asta? 

Ajuns la sediul poliției, Jensen era în curs de pro- 
cesat amprente, fotografiat, golite buzunarele, conți- 
nutul lor fiind depozitat și înregistrat, completate 
toate celelalte formulare. Ştia că intra între roțile din- 
țate ale unei mașinării impersonale. Cine știe când 
va fi eliberat de acolo, dacă va mai fi vreodată? Deși 
era preocupat de situație, își dădu seama că în acest 
moment nu era din cale-afară de îngrijorat. 

Chiar de la sosirea detectivilor la apartamentul său, 
gândurile-i rămăseseră într-o letargie bizară. Se temea 
de multă vreme să nu se întâmple ceea ce s-a petrecut; 
uneori, trecuse prin momente de coșmar. Însă acum 
că devenise realitate, teama lui imediată dispăruse poate 
şi datorită faptului că orice ar fi urmat era inevitabil. 
Într-un moment de pasiune nebunească și emoții, 
comisese'o crimă capitală, iar acum, potrivit legii și 
a orice altceva decidea sistemul judiciar, o pedeapsă 
era foarte probabilă. Fiind om, se va folosi de orice 
mijloace posibile pentru a scăpa sau pentru a reduce 
pedeapsa, cu toate că doar mai târziu va putea afla 
ce șanse are. 

Desigur că în acest moment încă nu știa ce anume 
se schimbase şi ce condusese la arestarea sa bruscă, 
dar cunoştea destul de bine sistemul ca să-și dea seama 
că a fost ceva important şi convingător. Dacă n-ar fi 
fost așa, întâi ar fi fost adus pentru interogare, înainte 
de procurarea mandatului. 

După procedurile de rutină, Jensen, încă incătu- 
şat, a fost dus cu liftul câteva etaje, până la secția 
Omucideri. Acolo a fost escortat până la camera de 


DETECTIVUL 659 


interogatorii, astăzi numită, în „limbajul blând“, drept 
camera de discuții. Nici nu pătrunse bine inăuntru, 
că Jensen văzu pe masa din față cutia deschisă, cu 
banda albastră de sigilare, folosită de Cynthia Ernst. 
Și pe lângă cutie, conținutul ei întins pe un șir ordo- 
nat, foarte vizibil şi acuzator. 

Fără să vrea, Patrick încremeni, în vreme ce în 
minte îi explodă disperarea ca o iluminare și o ură 
subită pentru Cynthia. Câteva momente mai târziu, 
după ce fusese inghiontit de escorta sa, formată din 
polițiști în uniformă, fu dirijat spre un scaun, legat 
cu cătușe de el și lăsat singur. 

Jumătate de oră mai târziu, Malcolm Ainslie, Ruby 
Bowe, Curzon Knowles, Stephen Cruz și Patrick 
Jensen erau cu toții adunaţi în camera de interoga- 
torii. A fost o manevră deliberată a detectivilor să il 
lase pe Jensen de unul singur, atât timp. 

- Sunt destul de sigur că recunoști tot ce-i aici, îi 
spuse Ainslie lui Jensen, arătând spre obiectele de 
pe masă. 

Toţi se aşezaseră, cu excepția lui Ainslie, care dădu 
ocol mesei în timp ce vorbea. 

- Mai ales pistolul cu care a fost ucisă fosta ta soție, 
Naomi, și prietenul ei, Holmes. Întâmplător, arma 
are peste tot amprentele tale, și cu ea s-au tras gloan- 
țele care i-au omorât pe amândoi, iar acest lucru a fost 
certificat de experți gata să depună mărturie în instanță. 
ȘI, da, mai este și o înregistrare pe bandă; negreșit 
cu glasul tău pe ea, descriind exact cum i-ai ucis pe 
amândoi. Vrei să o asculți? 

- Nu răspunde la această intrebare, îl sfătui Stephen 
Cruz. Dacă domnul sergent dorește să ne pună înre- 
gistrarea, aceasta este decizia sa. De asemenea, nu este 
nevoie să răspunzi în legătură cu celelalte lucruri. 

Cruz, un personaj pirpiriu, în vârstă de treizeci 
Și ceva de ani, dotat cu o voce tăioasă şi hotărâtă, venise 
la scurt timp după ce Jensen fusese luat în custodie. 
În timp ce aștepta, flecărise amical cu Knowles și cu 
Newbold, apoi fu invitat în camera de interogatorii. 
Jensen, vizibil zdruncinat, privi direct spre Cruz. 

- Trebuie să vorbesc cu tine între patru ochi. 
Putem face asta? 

- Desigur, dădu Cruz din cap. Acesta-i privilegiul 
tău, la orice oră. Asta va presupune transferul tău la... 

- Nu-i nevoie de asta, interveni Knowles. Noi toți 
vom pleca și vă lăsăm aici. Eşti de acord cu asta, dom- 
nule sergent? 

- Bineînţeles, răspunse Ainslie. 

Adună toate dovezile şi-i urmă afară pe Knowles 
și pe Ruby Bowe. 

Jensen se foi stânjenit în scaunul lui; ceva mai de- 
vreme, îi fuseseră date jos cătușele. 

- De unde știm că nu ne ascultă? întrebă el. 

- Din două motive, îl informă Cruz. Unu: există 
o prevedere legală numită privilegiul relației avocat-cli- 
ent. Doi: dacă ar asculta și-ar fi prinși, ar fi pasibili de 
sancţiuni disciplinare. 

Se opri, cercetându-și cu privirea partenerul de 
squash, devenit client. 

- Voiai să vorbeşti, așa că dă-i drumul. 

Jensen trase adânc aer în piept și-l expiră imediat, 
sperând că gândurile sale înceţoșate se vor limpezi. 
Era sătul de lucruri tăinuite și nădăjduia ca în sfârșit, 
aici și acum, Să dea în vileag tot adevărul. De aseme- 
nea, indiferent prin ce mijloace obținuse poliția cutia 
aceea blestemată, era convins că vina îi aparținea 
Cynthiei. Cu mult timp în urmă, îi dăduse de înţeles 
că va distruge cutia. În loc de asta, în pofida a tot ceea 
ce făcuse pentru ea și a ceea ce riscase ca s-o protejeze 
Și s-o ajute, ea O păstrase, iar asta-l trădase. În ceea ce-l 
privea, știa că se va ţine de o promisiune făcută sieși. 

Jensen ridică privirile spre Cruz şi începu să vor- 
bească: 

- Ai auzit ce ziceau. Ei bine, Steve, amprentele 
acelea de pe armă sunt ale mele și cred că gloanţele ace- 
lea chiar se potrivesc, iar pe banda pe care n-ai ascul- 
tat-o este vocea mea. Deci, ce crezi? 

- Impresia mea cea mai solidă, răspunse Cruz, este 
că ai intrat adânc în rahat. 

- De fapt, zise Jensen, rahatul e mai adânc decât 
crezi. 


- Am să-ți spun totul, făcu Jensen, încă așezat pe 
scaun în camera de interogatorii de la Omucideri, 
impreună cu Stephen Cruz. 

Pe măsură ce-și depăna povestea, Cruz asculta în- 
cercând din răsputeri să ascundă șocul, scepticismul 
și în cele din urmă, resemnarea, dar fără a reuși. La 
urmă de tot, după o pauză lungă, fiind dus pe gân- 
duri, zise: 

- Patrick, ești sigur că n-ai inventat toate astea, 
nu cumva-i doar unul dintre romanele pe care te pre- 
gătești să le scrii? Nu-mi arunci un subiect ca să vezi 
ce cred eu despre asta? 

- A existat o vreme când aș fi putut face așa ceva, 
răspunse Jensen tânguitor. Din nefericire, fiecare cu- 
vânt este adevărat. 

În cele din urmă, se simți ușurat că totul era acum 
expus la lumina zilei. Chiar și simplul fapt că se des- 
tăinuise părea să-i ușureze povara dusă de unul singur, 
atâta vreme. Totuşi, bunul-simţ îl avertiză că această 
senzaţie era doar o iluzie. Următoarele cuvinte ale lui 
Cruz confirmară asta. 

- Eu aș zice că prima ta necesitate ar fi nu un avo- 
cat, ci un preot sau cineva din aceeași tagmă, să spună 
o rugăciune. 

— Asta ar putea surveni mai târziu, dacă mă apucă 
o asemenea disperare, făcu Jensen. Acum am un avo- 
Cat ȘI ceea ce vreau eu de la tine e să-mi spui care-i 
limita aici: Cum stau? Ce-ar trebui să urmăresc? Care 
sunt șansele mele? 

- Bine. 

Cruz se ridicase de pe scaun și incepu să se miște 
in sus şi-n jos prin încăperea mică, privindu-l pe Jen- 
sen în timp ce vorbea: 

- Conform celor spuse de tine, ești implicat deci- 
siv în uciderea a cinci persoane: fosta ta soţie şi prie- 
tenul ei, apoi tipul din scaunul pe roți, Rice. Apoi mai 
sunt Gustav și Eleanor Ernst, care au fost oameni im- 
portanți și nu cred că asta nu contează; de asemenea, 

cazul Ernst este, în mod clar, crimă de gradul unu. 
Acuzare care îi include pe ei şi pe cei doi de la inceput, 
iar tu te-ai putea alege cu o condamnare la moarte. 
Cum ţi se pare dacă tragi linie? 

Jensen începu să spună ceva, însă Cruz îl reduse 
la tăcere cu un gest. 

- Dacă ţi-ai fi ucis numai fosta nevastă și pe prie- 
tenul ei, aș fi putut susține că a fost vorba de o crimă 
pasională și aș fi pledat pentru omor din culpă, care 
in cazul când s-a folosit o armă de foc poate aduce 
o condamnare de treizeci de ani de închisoare. Din 
moment ce nu aveai cazier, aș fi insistat pentru o redu- 
cere a pedepsei și poate aș fi obținut cincisprezece ani, 
poate chiar zece. Dar cum ai și celelalte două crime 
in spate... 

Cruz clătină din cap. 

- Asta schimbă absolut totul. 

Privi pe fereastră. 

- Mai este ceva cu care trebuie să te impaci, Patrick. 
Chiar dacă scapi de pedeapsa cu moartea, nu există 
NICIO șansă de a scăpa de o condamnare la inchisoare 
și, probabil, una îndelungată. Este puțin posibil, cred, 
ca tu și cu mine să mai jucăm vreodată squash. 

Jensen făcu o grimasă. 

- Acum, că știi ce fel de om sunt, mă îndoiesc că 
al mal Vrea asta. 

Cruz alungă remarca cu o fluturare din mână. 

- Las astfel de verdicte în seama judecătorilor și 
juriilor. Dar câtă vreme sunt avocatul tău... apropo, 
cât de curând noi doi trebuie să discutăm și despre 

bani şi trebuie să ştii că nu sunt ieftin; ei bine, fie 
că-mi plac sau nu clienții și am avut din ambele cate- 
gorii, cu toții obțin absolut tot ce pot să dau din mine 
şi este o realitate, sunt bun. 

- Accept toate astea, zise Jensen. Dar mai am 
o întrebare. 

Cruz își reluă locul pe scaun. 

- Spune. 

- Care-i statutul legal al Cynthiei? În primul rând, 
pentru că nu a declarat ce știa despre uciderea lui Na- 
omi şi a lui Holmes, apoi a ascuns probele, pistolul, 
hainele, banda audio, cu toate celelalte? 

- Este aproape sigur va fi acuzată de obstrucțio- 
narea justiției, care este un delict grav, mai ales într-un 
caz de crimă atât de serios; cu atât mai mult cu cât 
a conspirat și după comiterea faptelor, iar după toate 
astea va exista o condamnare de cinci, poate de zece 
ani închisoare. Pe de altă parte, dacă are un avocat de 
vârf, ar putea scăpa cu doi ani sau chiar cu o condam- 
nare cu suspendarea executării pedepsei, dar este puțin 
probabil. Orice-ar fi, cariera ei publică s-a terminat. 

— Vrei să zici că va ieşi mai bine decât mine? 

- Desigur. Ai admis că ai comis crimele. Ea nu 
știa dinainte de asta și, orice-a făcut, a fost după comi- 
terea faptelor. 

- Dar în cazul Ernst, cel cu părinții Cynthiei, știa 
dinainte. Ea a pus totul la cale. 

— Asta o spui tu. Sunt înclinat să te cred, dar în 
opinia mea, Cynthia Ernst va nega totul și cum ai putea 

dovedi asta? Spune-mi, s-a întâlnit cu acel Virgilio, 
despre care spui că ar fi autorul propriu-zis al crimelor? 

- Nu. | 

- "Ţi-a lăsat ceva scris, vreodată? 

- Nu. 

Apoi se opri. 

- Dar, să zicem... că ar fi ceva. Nu-i cine ştie 
ce, însă... 

Jensen descrise broşura cu proprietăți imobiliare, 
cu planul străzilor din Bay Point, pe care Cynthia 
marcase cu un X reședința Ernst, apoi în prezenţa lui 
Jensen scrisese cuvintele cu explicaţiile cu programul 
servitoarei și absenţa din fiecare seară de joi a major- 
domului Palacio și a soției acestuia. 

- Câte cuvinte sunt? 

- Probabil, vreo duzină, unele prescurtări, însă este 
scrisul Cynthiei. 

- Cum ai spus şi tu, nu-i cine știe ce. Altceva? 

În timp ce discutau, Cruz își lua notițe. 

- Ei bine, am fost impreună în Insulele Cayman, 
am stat trei zile la hotelul Grand Cayman. Atunci mi-a 
spus Cynthia prima dată că voia să-și omoare părinţii. 

- Fără martori, presupun. 

- OK, deci n-am cum să dovedesc asta. Dar stai 
puțin. 

Cruz ascultă în timp ce Jensen îi povesti cum călă- 
toriseră separat i ce aranjamente făcuseră la hotel. 

- Eu am zburat cu Cayman Airways, am păstrat 
biletul, încă-l mai am. Ea s-a dus cu American Airlines 
și a folosit numele Hilda Shaw. I-am văzut biletul. 

- Ştii numărul de zbor de la American Airways? 

- A fost un zbor de dimineaţă; este unul singur, 
iar numele de Shaw apare pe lista pasagerilor. 

- Iar asta tot nu dovedește nimic. 

- Dovedeşte o legătură, pentru că mai târziu Cyn- 
thia trebuie să-și fi retras cei patru sute de mii de dolari 
pentru plată din contul ei din Insulele Cayman. 

Cruz ridică mâinile în aer. 

- Ai vreo idee cât este de greu să faci o bancă din 
Cayman să depună mărturie în legătură cu contul 
unui client? 

- Bineînţeles. Dar ce-ar fi dacă toate detaliile pri- 
vind contul din Cayman se află înregistrate la Fisc? 

— Şi de ce-ar fi așa? 

- Pentru că, fir-ar al naibii, chiar așa este. 

Jensen povesti cum, în timpul excursiei în insu- 
lele Cayman, aruncase o privire pe ascuns în servieta 
Cynthiei și după ce descoperise existența contului, 
copie datele cele ma: importante. 

- Am numele băncii, numărul de cont, soldul de 
până în acel moment și numele tipului care a depus 
banu acolo, drept cadou de la „unchiul Zack“. Am 
verificat mai târziu; Gustav Ernst avea un frate pe 
nume Zachary, care locuiește în Cayman. 

- Acum îmi dau seama cum ai scris cărțile tale, 
zise Cruz. Și cum de e băgat Fiscul în chestia asta? 

- Cynthia a făcut-o. Se pare că nu voia să încalce 
legile americane, așa că s-a adresat unui consilier fis- 
cal. De fapt, am numele lui și o adresă din Fort Lau- 
derdale, iar tipul i-a spus că era în regulă dacă oferea 

informații și declara că încasează dobândă şi achită 
taxele, lucru pe care ea l-a și făcut. Există și o scrisoare 
de răspuns de la Fisc. 

- Ale cărei detalii, fără nicio îndoială, ţi le-ai 
notat, nu? 

- Da. 

— Să-mi aminteşti să nu las servieta din mână când 
ești tu prin preajmă, făcu Cruz. 

Pe faţa lui se întinse un zâmbet vag. 

- Nu-i nimic hazliu aici, cu excepția faptului că 
deșteapta de Cynthia Ernst, voind să fie cât mai în 
spiritul legii, a creat probe care ar putea fi acum folo- 
site împotriva ei. Pe de altă parte, având toți acei bani 
nu dovedește nimic, afară doar dacă... 

- Dacă ce? 

- Doar dacă rânjetul de pe faţa ta, care nu-mi prea 
place mie, inseamnă că mai este ceva ce nu mi-ai po- 
vestit. Așa că, dacă este ceva, s-auzim Și nol. 

- Okay, zise Jensen. Am o altă înregistrare pe 
bandă. Se află într-o cutie de valori pentru care numai 
eu am cheia, iar pe acea bandă se află dovada a tot 
ce ţi-am spus până acum. Și, bineînțeles, celelalte hâr- 
tii, cea cu scrisul Cynthiei, în legătură cu Palacio, no- 
tele mele din Cayman și biletul de avion, toate sunt 
în cutie. 

- Lasă șmecheriile. 

Cruz se apropie la câțiva centimetri de faţa lui 
Jensen şi-i șuieră amenințător: 

- Ăsta nu-i vreun afurisit de joc, Jensen. S-ar putea 
să fii pe drumul spre scaunul electric, așa că, dacă este 

vorba despre o înregistrare importantă, ai face mai 
bine să-mi istoriseşti totul acum. 

Jensen dădu supus din cap şi se apucă să descrie 
inregistrarea făcută de el în secret, cu un an și nouă 
luni mai devreme, în timpul unui prânz la Boca Raton. 
Era banda pe care Cynthia aprobase tocmirea lui Vir- 
gilio pentru asasinarea părinţilor ei; fusese de acord 
cu plata a câte două sute de mii de dolari pentru Vir- 
gilio și Jensen, explicase propriul ei plan de a face cri- 
mele să pară la fel ca și celelalte crime în serie, iar Jensen 
îi spusese că Virgilio l-a omorât și pe cel din scaunul 
pe roţi, informaţie pe care o ţinuse pentru ea. 

- Doamne Iisuse! 

Cruz se opri gânditor. 

- Adaugă și astea și s-ar putea să se schimbe totul... 
Ei, nu chiar totul, dar multe. 


- Clientul meu este dispus să coopereze în schimbul 
anumitor avantaje, îl informă Stephen Cruz pe Know- 
les când se reluă discuţia din camera de interogatorii. 

- Să coopereze, în ce fel? întrebă Curzon Know- 
les. Pentru că deţinem, în mod categoric, toate dove- 
zile necesare pentru a-l condamna pe domnul Jensen 
pentru uciderea lui Naomi Jensen și Kilburn Holmes. 
De asemenea, după cum se înfățișează lucrurile, pro- 
babil că am putea obține pedeapsa cu moartea. 

Jensen păli. Fără să vrea, întinse mâna și-i atinse 
braţul lui Cruz. 

- Dă-i drumul, spune-i. 

Cruz se răsuci spre Jensen și-l fulgeră cu privirea. 
Knowles zâmbi subţire și întrebă. 

- Ce să-mi spună? 

Cruz își recăpătă calmul. 

- După cum se văd lucrurile de aici, se pare că 
aveţi de toate, mai puţin dovezile cu care s-o încolțiţi 
pe consilierul Cynthia Ernst. 

- Nu văd de ce te-ar privi pe tine chestiunea asta, 
Steve, dar din moment ce ai pomenit de asta, avem 
suficient. La vremea aceea, era ofițer de poliţie și de- 
lincvent prin ajutarea la comiterea unei crime, compli- 
citate și ascunderea ei. Probabil, vom cere o pedeapsă 
de douăzeci de ani de închisoare. 

- Şi, probabil, veţi găsi un judecător care să-i dea 
cinci ani sau, poate, numai doi. S-ar putea chiar să 
scape fără nicio pedeapsă. 

- Asta-i imposibil și nici nu văd cum. 

- Vei vedea într-o clipă, îl asigură Cruz. Te rog, 
ascultă aici: având cooperarea statului, vă poate oferi 
un vânat mult mai mare Cynthia Ernst, pe tavă, ca 
autorul din umbră în cazul uciderii părinților ei, Gus- 
tav şi Eleanor Ernst. 

În camera de interogatorii, totul încremeni brusc, 
auzindu-se numai sunetul aerului respirat. Toate pri- 
virile erau ațintite asupra lui Cruz. 

- Indiferent ce pedeapsă ai intenţiona să ceri pen- 
tru asta, Curzon, va fi decizia ta și a Adelei, dar este 
clar că ai putea merge până la limită. 

Ca parte din pregătirea unui procuror era şi capa- 
citatea de a nu se arăta niciodată surprins, iar Knowles 

nu lăsă să se vadă nimic. Doar atât că ezită vizibil 
inainte de a întreba: 

- Și prin ce vrăjitorie ar putea face clientul tău 
aşa ceva? 

— A ascuns în siguranţă, într-un loc unde un man- 
dat de percheziţie nu ar putea acţiona, două docu- 
mente care o incriminează pe domnișoara Ernst, dar 
Și mai important, o înregistrare pe bandă. Needitată. 
Pe acea înregistrare există toate dovezile de care aţi 
avea nevoie să obţineţi condamnarea, explicate prin 
însăşi vocea şi cuvintele Cynthiei Ernst. 

Cruz continuă să relateze, ajutându-se cu notițele 
luate mai devreme, prezentând, pe larg, ce conținea 
inregistrarea în ceea ce o privea pe Cynthia, deși omise 
orice referiri directe la Patrick Jensen sau la uciderea 
celui din scaunul pe roți. În loc de asta, Cruz zise: 

- De asemenea, pe bandă mai există — și cred că 
puteţi considera asta ca pe un bonus - numele unui 
alt individ care este vinovat de o cu totul altă crimă, 
rămasă nerezolvată până în prezent. 

- Clientul tău este implicat în ambele crime adi- 
tionale? 

Cruz zâmbi. 

- Aceasta este o informaţie pe care, în interesul 
clientului meu, va trebui să n-o divulg, deocamdată. 

— Ai ascultat personal această presupusă înregis- 
trare, domnule avocat? Sau ai văzut documentele, 
orice-ar conţine ele? 

- Nu, n-am ascultat-o. 

Cruz anticipase această întrebare. 

- Însă am încredere în acurateţea descrierii făcute 
mie Şi vă reamintesc că clientul meu este foarte versat 
în mânuirea cuvintelor și a limbajului. Mai mult, dacă 
ajungem la un acord și dovezile nu se ridică la cali- 
tatea promisă, tot ce-am convenit va fi renegociat. 

- Va fi nul şi neavenit, zise Knowles. 

Cruz dădu din umeri. 

- Presupun că da. 

- Dar dacă totul se va dovedi a fi ceea ce spui, ce 
vrei în schimb? 

- Pentru clientul meu? Să se ia totul în considerare 
ŞI să 1 se permită să se declare vinovat de omor din culpă. 

Knowles îşi lăsă capul pe spate și izbucni în râs. 

- Steve, trebuie să recunosc asta! Ai coaie, nu glumă. 
Cum poți să ceri în astfel de circumstanţe doar o bătaie 
pe umăr și s-o faci fără să clipești, chiar că n-am habar. 

Cruz înălță din umeri. 

- Mie mi s-a părut ceva rezonabil. Dar dacă nu-ți 
place ideea, care-i contraoferta voastră? 

- Nu am niciuna, pentru că, în acest stadiu, tu și 
cu mine ne-am aventurat pe cât de departe a fost posi- 
bil, îi spuse Knowles. Orice decizie luată de aici în- 
colo, trebuie să fie în acord cu Adele Montesino, iar 
ea s-ar putea să vrea să discute cu noi, probabil că în 
cursul zilei de astăzi. 

Procurorul se întoarse spre Ainslie. 

- Malcolm, hai să ne oprim aici. Trebuie să dau 
un telefon. 

Knowles plecă spre sediul procuraturii statale, în 
vreme ce Stephen Cruz se întoarse la biroul său din 

centrul orașului, căzând de acord să fie disponibil atunci 
când va fi nevoie de el. 

Între timp, Newbold, conştient că rolul Departa- 
mentului Poliției devenea tot mai complex, își informase 
superiorul, pe maiorul Manolo Yanes, comandantul 
unității Crime Împotriva Persoanelor, asupra ches- 
tiunilor cuprinzătoare, aflate în așteptare. La rândul 
său, Yanes vorbi cu maiorul Mark Figueras, care, în 
calitate de șef al departamentului de Anchete Penale, 
convocă imediat o întrunire în biroul său. 

Newbold sosi impreună cu Ainslie şi cu Ruby 
Bowe, pentru a-i găsi pe Figueras și Yanes așteptând. 
Așezaţi în jurul mesei dreptunghiulare de conferință, 
cu Figueras în cap, acesta începu într-o manieră energică: 

- Haideţi să trecem în revistă tot ce se știe până 
acum. Totul. 

În mod normal activitatea generală de la Omu- 
cideri era raportată superiorilor, dar detaliile despre 
anumite cazuri, rareori, iar asta datorită principiului 
conform căruia cu cât știa mai puţină lume secretele 
unor anchete, cu atât mai multe șanse vor avea acestea 
să rămână secrete. Însă acum, la îndemnul lui New- 
bold, Ainslie descrise ce dubii iniţiale avusese el refe- 
ritor la cazul Ernst, urmate de mărturisirea făcută de 
Elroy Doil privind paisprezece crime și negarea vehe- 
mentă că i-ar fi ucis și pe cei doi Ernst. 

- Desigur, știam că Doil era un mincinos con- 
genital, însă, cu aprobarea domnului locotenent, am 
săpat ceva mai adânc. 

Ainslie le povesti cum căutase prin arhive, incon- 
secvențele din cazul Ernst și căutările lui Bowe la 
Metro-Dade și Tampa. Îi făcu semn lui Ruby, care 
preluă din mers, Figueras și Yanes ascultându-i cu 
atenţie raportul. Apoi Ainslie făcu un rezumat: 

- Întrebarea era dacă Doil mi-a spus tot adevărul, 
cu excepţia cazului Ernst? După cum s-a dovedit, așa 
a fost, şi din acel moment am fost cu adevărat convins 
că nu el i-a ucis pe soții Ernst. 

- Desigur, asta nu-i o dovadă, sergent, medită Figu- 
eras, ci doar o presupunere corectă la care subscriu. 

După toate aparențele, cei doi ofițeri superiori îl 
considerau pe Ainslie drept personajul principal al 
întrunirii, privindu-l în mod clar cu mult respect și, 
indiferent cât de ciudat părea, uneori chiar cu o anume 
prețuire. Apoi, Ainslie o puse pe Bowe să relateze cum 
examinase cutiile de la reședința Ernst, dezvăluirile 
despre copilăria Cynthiei și, în final, găsirea dovezilor 
care-l desemnau pe Patrick Jensen drept criminal, do- 
vezi tăinuite de Cynthia, cu detalii atât de inedite, 
încât până astăzi nu fuseseră cunoscute în afara secției 
Omucideri. Totul avusese drept consecinţă arestarea 
lui Jensen, la începutul dimineţii, determinându-l pe 
Jensen s-o acuze pe Cynthia Ernst și să facă promisi- 
unea cu documentele și inregistrarea pe bandă. 

Figueras și Yanes, cu toate că aveau parte de un 
meniu zilnic de crime, erau în mod clar năuciți. 

- Avem vreo dovadă? întrebă Yanes, orice, care 
s-o lege pe Cynthia Ernst de uciderea părinţilor ei? 

- În acest moment, nu, domnule, răspunse Ainslie. 
De aceea documentele lui Jensen și înregistrarea pe 
bandă, dacă sunt atât de acuzatoare precum afirmă 
avocatul lui, sunt atât de importante. Până mâine, 
procurorul ar trebui să aibă totul la dispoziţie. 

- Chiar acum, zise Figueras, incluzându-l și pe 
Newbold în privirea sa cuprinzătoare, va trebui să 
raportez asta mai sus. Iar dacă are loc arestarea unui 
consilier municipal, acest lucru trebuie să se întâm- 
ple cu cea mai mare grijă. Chestiunea este mai mult 
decât fierbinte. 

Își scoase ochelarii, se frecă la ochi şi mormăi: 

— Tatăl meu ar fi vrut să mă fac doctor. 


- Hai să nu ne mai pierdem vremea cu tot felul 
de jocuri, îi spuse direct procurorul statal al Floridei, 
Adele Montesino, lui Stephen Cruz. Curzon mi-a po- 
vestit despre fanteziile tale, cu clientul declarându-se 
vinovat de omor din culpă, așa că fie, treacă de la mine, 
ai făcut o mică glumă. Acum ne confruntăm cu reali- 
tatea. Aceasta este oferta mea: presupunând că docu- 
mentele și inregistrarea pe bandă sunt atât de grozave 
pe cât susține el și este dispus să depună mărturie, con- 
firmând ceea ce se află acolo, nu vom cere pedeapsa 
cu moartea în cazul lui. 

- Uau! 

Ridicând glasul, Cruz o înfruntă deschis. 

Era spre seară şi se aflau în biroul ei impresionant, 
cu pereţii acoperiţi cu lambriuri de mahon și rafturi 
pline cu tomuri groase, pe teme legale. O fereastră 

mare dădea într-o curte cu fântână arteziană; dincolo 
de ea, se înălțau blocuri-turn cu birouri, iar în depăr- 
tare se vedea un peisaj marin. Biroul la care stătea așe- 
zată Montesino, dacă ar fi fost folosit ca masă pentru 
un dineu, ar fi putut primi douăsprezece persoane. În 
spatele biroului, într-un fotoliu capitonat și supradi- 
mensionat, capabil să se legene și să se încline în orice 
direcție, ședea procurorul statal, scundă și robustă, 
confirmându-și încă o dată reputaţia ei profesională, 
de pitbull. 

Stephen Cruz stătea față în față cu Montesino, iar 
Curzon Knowles în dreapta lui. 

- Uau! repetă Cruz. Asta nu-i nicio concesie, nici 
vorbă de așa ceva, din moment ce vina pentru care 
este reţinut clientul meu este crimă pasională... Iņ 
aminteşti, Adele, pasiune, dragoste și grabă. 

Un zâmbet brusc îi însoți vorbele. 

- Îşi mulţumesc pentru memento, Steve. 

Montesino, căreia puţini își permiteau să i se adres 
seze cu numele mic, era celebră pentru umorul ei și 
pentru plăcerea de a face schimb de replici. 

— Însă există unul și pentru tine: posibilitatea pe 
care tu și clientul tău ați evocat-o în mod voluntar, 
cum că s-ar putea să fie implicat şi în alt dosar, cel 
din cazul Ernst, caz de crimă în mod sigur. În această 
eventualitate, oferta mea de a nu cere pedeapsa cu 
moartea este una generoasă. 

- O interpretare a generozității ar depinde de alter- 
nativă, contraatacă Cruz. 

- O ştii şi tu, foarte bine, care e. Închisoare pe viaţă. 

- Presupun că va exista și o anexă la actul de con- 
damnare, o recomandare ca, după zece ani de execu- 
tare a pedepsei, să-i fie sugerat guvernatorului un act 
de clemenţă. 

- Nici vorbă! făcu Montesino. Toate chestiile astea 
s-au dus pe copcă atunci când am abolit Comisia de 
Eliberare Condiţionată. 

După cum știau toți trei, Cruz se deda la retorică. 
Din 1995, o condamnare la închisoare pe viaţă, în 
Florida, însemna exact asta: pe viață. Era adevărat, 
după ce deținutul făcea zece ani de pușcărie, putea 
să facă o petiție către guvernatorul statului pentru a 
cere clemenţă, însă în mod special, dacă era vorba 
de o condamnare pentru crimă de gradul unu, speran- 
țele erau foarte slabe. 

Dacă era năucit, Cruz izbutea să n-o arate deloc. 

- Nu treci ceva cu vederea? Că, având aceste alter- 
native crunte, clientul meu s-ar putea decide să nu 
mai scoată banda și documentele de care-am discutat 
Și să-și incerce norocul la proces, cu un juriu? 

Montesino îi făcu un semn lui Knowles. 

- Am discutat despre această posibilitate, zise 
Knowles, și, după părerea noastră, clientul tău duce 
o vendetă personală față de domnișoara Ernst, amin- 
tită în această chestiune. Și pentru a continua această 
răzbunare, el va scoate oricum la iveală banda și toate 
celelalte. Ceea ce vom face noi, adăugă Adele Mon- 
tesino, este să aruncăm încă o privire peste posibile 
aranjamente pentru pledoarie, atunci când toate pro- 
bele sunt aici și când vom şti cu adevărat ceea ce-a 


DETECTIVUL 677 


făcut clientul tău. Însă nu există nicio altă garanție 
în afară de cea deja promisă. Nu mai vreau niciun fel 
de argumente, niciun fel de discuţii. Bună ziua, dom- 
nule avocat. 

Knowles îl însoți pe Cruz afară. 

- Dacă vrei o înţelegere, întoarce-te aici repede, 
iar când spun repede, mă refer la astăzi. 


- Oh, Doamne! Iisuse! Să stau tot restul vieţii mele 
în închisoare. Este imposibil, de neconceput! 

Vocea lui Jensen se înălță până ajunse un vaiet. 

- S-ar putea să fie de neconceput, zise Stephen 
Cruz, însă, în cazul tău, nu-i și imposibil. Este cel mai 
bun târg pe care pot să ţi-l obțin, afară doar dacă nu 
cumva preferi scaunul electric, iar dacă ținem cont ce 
de ce mi-ai povestit tu, este o posibilitate. Eu te sfă- 
tuiesc să accepți. 

La prezentarea unor realități dure clienților săi, 
Cruz învățase, cu multă vreme în urmă, că venea şi 
momentul când puteau fi folosite numai cuvintele 
directe. Se aflau in camera de interogatorii a închi- 
sorii din Dade-County. Jensen fusese adus aici din 
celula unde fusese mutat, din arestul poliției, situat 
la un cvartal distanță. Era în lanţuri. 

Afară se făcuse întuneric. 

Cruz fusese nevoit să obțină aprobare specială 
pentru întrevederea nocturnă, însă un telefon de la 
procuratură ușurase lucrurile. 

- Mai există o posibilitate, iar în calitate de avocat 
al tău am s-o evoc și pe aceasta. Și anume, să nu scoţi 

la iveală banda și să te duci la proces numai pentru 
uciderea lui Naomi și a prietenului ei. Totuși, în 
această eventualitate trebuie să ţii cont că asupra ta 
planează riscul ca probe implicându-te pe tine și Cyn- 
thia în uciderea soților Ernst să apară mai târziu. 

- Vor ieși la iveală, comentă Jensen întunecat. 
Acum, după ce le-am spus, polițaii, în special Ainslie, 
nu se vor opri din săpat decât atunci când vor putea 
dovedi chestia asta. Ainslie a discutat cu Doil chiar 
inainte de execuţia lui și după aia a inceput să-i spună 
Cynthiei ceva ce i-a zis Doil de părinţii ei, însă ea i-a 
tăiat macaroana. Știu că Cynthia era încremenită de 
groază, întrebându-se cât a descoperit Ainslie. 

- Ştii că Ainslie a fost, cândva, preot? 

- Da. Poate că asta-i oferă niște abilităţi speciale. 

Luând o decizie, Jensen scutură din cap. 

- N-am să ţin banda și documentele. Vreau să iasă 
totul la iveală, acum. Parţial și pentru că m-am săturat 
de atâtea înșelătorii și minciuni, și pentru că, indife- 
rent ce păţesc eu, vreau ca și Cynthia să-și ia porția. 

- În acest caz, ne întoarcem la oferta care ţi s-a 
făcut, spuse Cruz. Am promis că le voi da un răspuns 
„da“ sau „nu“ în seara asta. 

Mai dură încă jumătate de oră, dar, în cele din 
urmă, Jensen cedă, plângând. 

- Nu vreau să mor pe scaun, iar dacă asta-i singura 
cale de a mă feri, cred că am s-o accept. 

Scoase un oftat lung și profund. 

- Acum câţiva ani, când eram pe val, și-aveam tot 
ce mi-aș fi putut dori, nici nu visam că voi ajunge, 
intr-o Zi, în această situaţie. 

- Din nefericire, glăsui Cruz, am mai întâlnit și 
alții care mi-au spus exact același lucru. 

În timp ce Cruz părăsea încăperea însoțit de un 
gardian, mai spuse: 

- Mâine, dis-de-dimineaţă, am să fac tot ce trebuie 
să obținem banda aceea şi hârtiile. 


În dimineaţa următoare, Malcolm Ainslie intră 
primul în filiala băncii First Union, de pe Ponce De 
Leon și Alcazar, în Coral Gables. Banca tocmai se 
deschisese, și el se duse drept la biroul directorului; 
o secretară păru gata să-l intercepteze, însă își scoase 
legitimaţia de poliţie și intră. 

Managerul, cam pe la patruzeci de ani și elegant 
imbrăcat, văzu legitimaţia lui Ainslie și zâmbi. 

- Păi, cred că am cam gonit azi-dimineaţă, în drum 
spre serviciu. 

- Nu vom lua în seamă acest lucru, zise Ainslie, 
dacă ne ajutaţi într-o mică problemă. 

Îi relată că un client al băncii, acum arestat, aştepta 
intr-o mașină de poliție nemarcată, parcată afară. Va 
fi escortat până la cutia sa de valori, pe care o va des- 
chide, iar poliția va lua întregul conţinut al cutiei. 

— Acest lucru este un act cu totul voluntar al clien- 
tului dumneavoastră, îl puteți întreba dacă doriți, nu-i 
necesar niciun fel de mandat, însă am dori ca întreaga 
poveste să se desfășoare repede și fără zarvă. 

— Și eu la fel, zise directorul băncii. Aveţi... 

- Da, domnule. 

Ainslie îi predă o hârtie pe care Jensen își trecuse 
numele și numărul cutiei de valori. Când dădu cu ochii 
de nume, directorul își înălță sprâncenele. 

- Parcă-i o scenă dintr-una din cărțile domnu- 
lui Jensen. 

- Cred că da, spuse Ainslie. Cu deosebirea că nu 
este ficţiune de data asta. 

Ceva mai devreme, în aceeași dimineaţă de vineri, 
Ainslie se dusese acolo unde erau depozitate efectele 
personale ale lui Jensen, luate de la el imediat după 
arestare, la sediul central al poliției. Printre ele, era 
și O legătură de chei din care Ainslie o luă pe cea de 
la cutia de valori. 

Procedura din seiful cutiilor de valori din bancă 
decurse rapid. Jensen, ale cărui mâini erau libere, cu 
toate că stânga era legată cu cătușe de mâna dreaptă 
a lui Ruby Bowe, parcurse formalitățile obișnuite de 
semnare, apoi deschise cutia, folosindu-se de cheie. 
Când cutia fu extrasă din lăcașul ei, o femeie-tehnician 
de la secția de identificare făcu un pas înainte. Purtând 
mănuși de cauciuc, deschise capacul cutiei şi scoase 
patru obiecte: o broșură de proprietăți imobiliare, 
veche și îndoită în două, o pagină dintr-un carnețel 
de notițe, plină cu un scris de mână, un cotor de bilet 
de avion și o mică bandă audio Olympus XB60. 
Tehniciana băgă totul într-o cutie de plastic, pe care 
o Sigilă. Va duce, cât se poate de repede, cutia la Iden- 
tificare, unde vor căuta amprentele, apoi se vor face 

câte două copii după fiecare articol, inclusiv banda 
audio, considerată a fi cea mai importantă. Ainslie va 
preda originalele și un set de copii biroului procuro- 
rului. Cel de-al doilea set va rămâne la Omucideri. 

- OK, asta-i tot. să mergem, zise Ainslie. 

Numai directorul, care dădea târcoale prin preajmă, 
avu o nelămurire. 

- Domnule Jensen, observ că acum cutia e goală. 
O mai vreți și în continuare? 

- Foarte puţin probabil, îi spuse Jensen. 

- În acest caz, îmi puteți da cheia? 

- Regret, domnule. 

Ainslie clătină din cap. 

- Constituie o probă; va trebui să o reținem. 

- Dar cine va plăti chiria pentru cutie? întrebă 
directorul în timp ce oaspeții ieșeau pe ușă. 


Restul zilei de vineri se consumă într-un vălmășag 
de schimburi de informaţii. În biroul procurorului 
general, Ainslie ii predă lui Curzon Knowles docu- 
mentele originale și banda, împreună cu un set de copii. 
Apo: se intoarse la Omucideri, la Leo Newbold, unde 
in intimitatea biroului, el, Leo și Ruby ascultară copia 
după bandă. Calitatea sunetului era excelentă, fiecare 
cuvânt rostit de Jensen sau de Cynthia Ernst se auzea 
perfect. După ce ascultase o bună bucată de vreme, 
Bowe respiră agitată. 

- Este exact ce ne-a promis Jensen. E totul aici! 

- Poţi să-ți dai seama că el dirijează discuția, re- 
marcă Newbold. Este evaziv, însă se asigură că tot 
ceea ce contează ajunge pe bandă. 

- E ca şi cum Cynthia ar fi călcat direct în cursă, 
observă Bowe. 

Malcolm Ainslie, cu gândurile răvășite, nu spuse 
NIMIC. 

Mai târziu, pe la sfârșitul amiezii, un telefon de 
la biroul procurorului solicită prezența lui Ainslie 
acolo. Fu introdus în biroul Adelei Montesino. Era 
și Curzon Knowles acolo. 

- Am ascultat înregistrarea, zise Montesino. Pre- 
supun că și voi la fel. 

- Da, doamnă. 

Ea dădu din cap. 

- M-am gândit că ar trebui să-ți spun asta personal, 
sergent Ainslie, comentă Montesino. Marele juriu te-a 
convocat pentru marți dimineață. Vom cere trei capete 
de acuzare impotriva consilierului Cynthia Ernst, cel 
mai important fiind crimă de gradul întâi, și vom 
avea nevoie de dumneata ca martor. 

Knowles adăugă: 

- Malcolm, acest lucru ne oferă weekendul și ziua 
de luni ca răgaz; avem nevoie de tot timpul pentru 
pregătirea martorilor și a probelor, inclusiv o declara- 
ție din partea ta despre ce-a dezvăluit Jensen și altele. 
Dacă nu te superi, de aici plecăm direct la biroul meu 
şi ne punem pe treabă. 

- Desigur, murmură automat Ainslie. 

- Înainte să plecați, zise Montesino, dă-mi voie 
să-ți spun asta, sergent. Am aflat că, in vreme ce toată 
lumea considera crimele din cazul Ernst ca parte din 
restul crimelor în serie, tu ai fost singurul care n-a cre- 
zut asta, apucându-te, cu răbdare și conștiinciozitate, 
să încerci să dovedeşti contrariul, ceea ce s-a și întâm- 
plat, în final. Vreau să-ți mulțumesc și să te felicit 
pentru asta, iar la momentul potrivit voi comunica 
acest lucru și altora. 

Ea-i zâmbi. 

- Odihnește-te bine la noapte. Avem patru zile 
pline înainte. 


Două ore mai târziu, în timp ce conducea spre 
casă, Ainslie se gândi că ar trebui să aibă un sentiment 
de triumf. Însă nu simţea nimic altceva decât o tris- 
tețe copleșitoare. 


- Am lucrat ca toți dracii să punem lucrurile cap 
la cap, ii spuse Curzon Knowles lui Ainslie. Toţi au 
cooperat, noi credem că avem un dosar beton, dar, 
Iisuse, căldura asta sigur nu ajută! 

Era aproape ora nouă, în dimineaţa de marți, iar 
Knowles și Ainslie se aflau la etajul cinci al Tribuna- 
lulu: din Dade-County, din Miami, într-un mic birou 
rezervat pentru avocaţii acuzării. În apropiere, era 
camera marelui juriu, unde se va desfășura acțiunea 
de astăzi. Amândoi bărbaţii erau la cămașă, cu mâne- 
cile suflecate, după ce-și dăduseră Jos sacoul, pentru 
că sistemul de aer condiționat din clădire se defectase 

peste noapte, iar o echipă de întreţinere lucra undeva, 
mai jos de ei, dar fără efect, până acum. 

- Montesino te va aduce la bară ca martor princi- 
pal, zise Knowles. Între timp, încearcă să nu te topești. 

Voci de pe coridorul de afară semnalară sosirea 
membrilor marelui juriu. Erau optsprezece, un nu- 
măr egal de bărbați și femei, într-un amestec de his- 
panici, negri și albi. Obiectivul primar al oricărui mare 
juriu este simplu: să decidă dacă există suficiente probe 
pentru instrumentarea unui dosar penal impotriva 
unei persoane. Unele mari jurii mai îndeplineau și 
funcția secundară de organizare a unor anchete acolo 
unde sistemele civice locale erau corupte sau nu func- 
ționau, insă concentrarea directă în sfera penalului 
este mai semnificativă şi este o sarcină istorică. 

Spre deosebire de procesele obișnuite din faţa in- 
stanței, procedurile unu: mare juriu sunt surprinzător 
de lejere. În instanța din Dade-County era disponibil 
un judecător itinerant, insă acesta era rareori prezent. 
Îndatoririle sale erau desemnarea juriului și confirma- 
rea lui in cadrul unui mandat pe șase luni, numirea 
unui președinte al juriului, a unui vicepreședinte și 
a unui secretar. Judecătorul va confirma din punct 
de vedere legal decizia, dacă era necesar, și la sfârșitul 
oricărei dezbateri va accepta deciziile juraților. 

În camera marelui juriu, juraţii se așezară în jurul 
unor mese lungi. La un capăt al meselor se afla o altă 
masă la care stăteau președintele juriului, vicepreșe- 
dintele și secretarul, față în față cu colegii lor. La celă- 
lalt capăt era acuzarea, de obicei un viceprocuror statal, 

care descria probele avute la dispoziţie și examina mar- 
torii. Astăzi, procurorul statal însuși va face personal 
aceste lucruri. 

Atunci când erau examinaţi martorii, era prezentă 
și o stenografă a tribunalului. Jurații puteau, și chiar 
o făceau, să întrerupă dezbaterile pentru a pune între- 
bări. Tot ceea ce-ar fi putut transpira de acolo era 
secret și toţi cei implicaţi în marele juriu depuneau 
un jurământ pentru păstrarea acestuia, iar dezvăluirile 
neautorizate constituiau un delict pasibil de pedeapsă. 

În camera juriului, prezidând aranjamentul de mese, 
Adele Montesino începu să vorbească degajată: 

- Îmi cer iertare pentru căldura excesivă. Ni s-a 
promis că aerul condiționat va reveni în curând; între 
timp, oricine dorește să scape de ceva haine, s-o facă 
rațional, deși pentru bărbaţi, e ceva mai simplu, dar 
ȘI mai puţin interesant. 

În mijlocul celor câteva hohote, câțiva bărbați își 
dădură jos sacournile. 

- Sunt aici, astăzi, pentru a cere trei capete de acu- 
zare impotriva uneia și aceleiași persoane, continuă 
Montesino. Primul este pentru crimă de gradul întâi, 
iar acuzatul este Cynthia Ernst. 

Până în acea clipă, jurații păreau relaxaţi; acum, 
dintr-odată, pacea lor sufletească dispăru. Uluiţi, așe- 
zaţi drept pe scaunele lor, unii icniră zgomotos. Pre- 
ședintele juriului întrebă, aplecându-se înainte: 

- Este, cumva, vorba de o coincidență de nume? 

Montesino răspunse: 

- Nu-i o coincidenţă, domnule președinte. 

Apoi, întorcându-se spre toți jurații, spuse: 

- Da, doamnelor și domnilor, vorbesc de consi- 
lierul municipal pentru Miami, Cynthia Ernst. Cei 
doi oameni pentru a căror ucidere nelegiuită este acu- 
zată sunt părinţii e1, Gustav și Eleanor Ernst. 

Gurile rămaseră căscate. 

- Nu cred așa ceva! declară o femeie de culoare, 
vârstnică. 

- La inceput, nici mie nu-mi prea venea să cred, 
relată Montesino, însă acum cred și prevăd că, inainte 
de a termina aici și după ce îl veți asculta pe martor, 
precum și o înregistrare incredibilă, veţi fi și dum- 
neavoastră convinși, cel puţin atât cât să cereți un pro- 
ces cu juriul obișnuit. 

Răsfo: documentele de pe masă, așezate în faţa ei. 

- Al doilea cap de acuzare pe care-l cer, tot impo- 
triva Cynthiei Ernst, este pentru acordarea de ajutor, 
complicitate și ascunderea unei crime în timpul cât 
avea calitatea oficială de ofițer de poliţie. Acea crimă 
a constat în uciderea a altor două persoane, și voi 
aduce probe înaintea dumneavoastră și în susținerea 
acestei acuzaţii. Cel de-al treilea cap de acuzare este 
pentru obstrucționarea justiției prin deținerea de in- 
formații privind un delict, adică numele autorului 
unei crime, Cynthia Ernst neraportând nimic. 

Din nou jurații părură uluiți, privind unul la altul, 
de parcă s-ar fi întrebat: poate fi adevărat așa ceva? 
Se auzi zumzetul unor schimburi de replici. Adele 
Montesino aşteptă, răbdătoare, să se facă tăcere, apoi 
chemă primul ei martor pentru primul cap de acuzare, 

cel de crimă, pe Ainslie, escortat de un aprod și dirijat 
spre masa acuzării. Înainte de a intra, Ainslie îşi pu- 
sese haina din nou. 

Procurorul statal începu: 

- Domnule președinte, doamnelor și domnilor, 
acesta-i sergentul Malcolm Ainslie, de la poliția din 
Miami, detectiv al secției Omucideri. Așa este, dom- 
nule? 

- Da, doamnă. 

- O întrebare personală, domnule sergent Ain- 
slie: din moment ce nu sunteţi acuzat de nimic, de 
ce transpiraţi? 

În încăpere izbucniră hohote de râs. 

- Ați prefera ca aprodul să vă ia haina? 

- Vă rog. 

Într-un colțişor al minții sale, Ainslie realiză că 
Montesino era foarte isteață dacă ţinea juriul intr-o 
stare de bună dispoziţie; mai târziu, vor fi mult mai 
predispuși să-i ofere ce voia. Și-ar fi dorit să fie și 
el binedispus. 

- Domnule sergent Ainslie, incepu Montesino, 
vreţi, vă rog, să ne spuneţi mai întâi cum aţi fost 
implicat în ancheta privind decesul lu: Gustav și Elea- 
nor Ernst? 

Ainslie, obosit și încordat, inspiră adânc, adunân- 
du-și toate forțele pentru acest supliciu personal. De 
săptămâna trecută, după ce aflase fără niciun dubiu, 
de tăinuirea de către Cynthia a vinovăție lui Patrick 
pentru o crimă dublă, apoi de felul în care ea pusese 
la cale uciderea propriilor săi părinți, Malcolm Ainslie 

îndeplinise ceea ce i se ceruse de la el în materie de 
îndatoriri de serviciu, chiar dacă, uneori, o făcuse ca 
un robot. Își dăduse seama că el însuși trebuia să facă 
anumite lucruri; mărturia de astăzi era unul dintre 
ele, la fel și alte inițiative și responsabilități. Însă, pen- 
tru prima dată în ultimii ani, își dori cu disperare să 
poată pleca de aici și să lase pe altcineva să facă asta. 

În zilele precedente, atât de pline de evenimente 
și dezvăluiri, mintea-i fusese vraiște. În seara din vine- 
rea trecută, când se adunase laolaltă întreaga substanță 
a anchetei, îl copleșise tristeţea. Și, în acea ocazie, la 
fel ca și în multe altele, în centrul gândurilor sale fusese 
Cynthia. Aceeași Cynthia a cărei pasiune o preţuise 
cândva atât de mult și i-o împărtășise; a cărei compe- 
tență o admirase de atâtea ori, în ale cărei integrități 
obișnuise să creadă. Apoi, mai recent, Cynthia de care-i 
fusese milă cu disperare, după ce aflase că propriul ei 
copil îi fusese luat inainte ca măcar să apuce să-l vadă. 

Era adevărat, existaseră semnale de alarmă. Mal- 
colm își aminti de sentimentul rău prevestitor simțit 
acum o lună, în biroul temporar unde o instruise pe 
Ruby Bowe să caute printre cutiile luate din reședința 
Ernst, după crime. La ora aceea, știau în mod cert că 
Doil nu-i ucisese pe Gustav și Eleanor Ernst, și atunci 
posibilitatea ca Cynthia să fi fost implicată îi traver- 
sase, într-o clipită, gândurile. Își păstrase ideea pentru 
el, nevenindu-i aproape deloc să creadă că așa ceva 
ar fi posibil, apoi renunţase la ea. Acum se întorsese, 
şi era o realitate. 

Ce trebuia să facă acum? Desigur, nu avea de ales. 
În pofida întregii sale păreri de rău pentru Cynthia, 
a compasiunii pentru suferinţele ei și chiar a inţele- 
gerii pentru ura simțită de ea pentru părinți, nu ar 
putea niciodată să-i treacă cu vederea uciderea lor; 
iar în acest moment va face ceea ce trebuia să facă, 
deși nu fără durere și întristare. 

În ciuda tuturor controverselor şi a emoțiilor, exista 
un lucru pe care-l știa sigur. Cu un an și jumătate în 
urmă, într-un moment de mari frământări personale, 
provocate lui Malcolm de munca sa în secția Omu- 
cideri, Karen îl întrebase: 

- Oh, iubitule, oare cât vei mai putea indura? 

Iar el răspunsese: 

- Nu prea multe seri ca asta. 

Fusese un răspuns echivoc și amândoi știau asta. 
Acum avea un alt răspuns, diferit, și îi va spune lui 
Karen, inainte de sfârșitul acestei zile: „De fapt, scumpa 
mea, m-am săturat. Asta va fi ultima oară.“ 

Dar, momentan, Ainslie se concentră pentru a răs- 
punde întrebări Adelei Montesino: 

- Vreți, vă rog, să ne spuneţi mai întâi cum aţi 
fost implicat în... 

- Eram la conducerea echipei speciale care inves- 
tiga o serie de aparente crime în serie. 

- Iar soții Ernst păreau să fi fost victimele aceluiași 
criminal în serie? 

- Iniţial, da. 

- lar mai târziu? 

- Au apărut dubii serioase. 

- Vreți să ne explicaţi aceste dubii? 

- Acela dintre noi implicaţi în investigarea cazu- 
lui am început să credem că, indiferent cine-i ucisese 
pe soţii Ernst, a încercat să facă să pară că era încă 
una dintre crimele în serie cercetate de noi, dar că, 
până la urmă, asta n-a funcționat. 

- Domnule sergent, acum o clipă aţi spus „aceia 
dintre noi, implicaţi în investigarea cazului“. Nu-i așa 
că, inițial, aţi fost singurul detectiv care n-a crezut 
că uciderea soților Ernst era o crimă în serie? 

- Da, doamnă. 

- N-am vrut să rămâneţi în umbră cu modestia 
dumneavoastră. 

Montesino zâmbi și unii dintre jurați o imitară. 

- De asemenea, domnule sergent Ainslie, este 
adevărat că în discuţia de dinaintea execuției lui Elroy 
Doll, un ucigaș in serie dovedit, s-a sugerat că uciderea 
soților Ernst nu făcea parte din seria de crime și că, 
ulterior, ați urmărit o pistă care v-a făcut să admiteţi 
că Cynthia Ernst a plănuit aceasta și a angajat un uci- 
gaș plătit? 

Ainslie era şocat. 

- Păi, aşa se trece cu vederea peste o grămadă 
de lucruri. 

- Domnule sergent! i-o tăie Montesino. Vă rog 
să răspundeți la întrebarea mea printr-un simplu da 
sau nu. Cred că ați auzit ce trebuie, dar, dacă doriţi, 
stenografa vă poate citi din nou întrebarea. 

El dădu din cap. 


- Am auzit-o. 

- Şi răspunsul? 

Ainslie rosti, cu greutate, „da“. 

Știa că întrebarea era în mod flagrant părtinitoare; 
eluda faptele și era injustă față de acuzat. La un proces 
obișnuit, avocatul apărării ar fi sărit cu o obiecţie, 
admisă de orice judecător. Însă la audierea cu un mare 
juriu nu puteau apărea obiecţii, pentru că nu era per- 
misă prezenţa niciunui avocat al apărării și nici a 
acuzatului. De fapt, din câte se știa, acuzata Cynthia 
Ernst nu avea nici cea mai mică idee despre ce se petre- 
cea aici. Încă ceva: înaintea unui mare juriu, acuzarea 
putea prezenta câte dovezi dorea sau chiar niciuna, 
de obicei fiind dezvăluit cât mai puţin posibil din pro- 
bele deţinute. De asemenea, se foloseau de artificii 
legale, pentru că era clar că Montesino grăbea lucru- 
rile atunci când erau siguri că, oricum, vor obține un 
cap de acuzare. 

Lui Ainslie, care mai depusese mărturie inaintea 
unor mari jurii, experiența îi displăcea tot mai mult 
Și ştia că mulți polițiști se simțeau la fel, considerând 
că sistemul marilor jurii era părtinitor și contrar unei 
. e e. o . A . ° . 
justiții imparțiale. In calitate de erudit, având cunoștințe 
vaste, Ainslie era familiarizat cu istoria sistemului și 
știa că marile jurii proveneau din Anglia medievală, 
cam din jurul anului 1200, când astfel de congregații 
ii acuzau pe cei suspectaţi de tot felul de delicte și 
apoi îi judecau. În decursul anilor, cele două funcții 
ale juriilor s-au separat și marile jurii au devenit doar 
„inchizitoriale şi acuzatoare“. Marea Britanie, după 
mai bine de șapte secole, a abolit marile jurii în 1933, 


692 ARTHUR HAILEY 


considerându-le neconforme cu sistemul legal modern. 
Statele Unite le-au păstrat, cu toate că, în cele din urmă, 
criticile dure s-ar putea să le determine, în noul mile- 
niu, să urmeze exemplul britanic. 

O problemă cu marile jurii americane era caracte- 
rul lor secret, ceea ce permitea apariția contradicțiilor 
Și împiedica orice supervizare locală până la un punct 
în care unul dintre criticii sistemului a descris un mare 
juriu drept „un organism format din profani semi-in- 
formaţi şi scutit de respectarea regulilor de bază“. 
Unele state au eliminat, în mare parte, marile jurii. 
Pennsylvania și Oklahoma sunt exemple; în prezent, 
alte state permit prezența la audieri a acuzaților și 
apărătorilor acestora. Doar treisprezece state cereau 
o inculpare în faţa unui mare juriu pentru toate pune- 
rile sub acuzare în cazurile penale.; treizeci și cinci, 
nu. Câteva state îi preveneau pe jurați să nu accepte 
probe pe baza mărturiilor indirecte; două astfel de 
exemple erau statele New York şi Mississippi. Altele 
le admiteau, inclusiv Florida, care permitea probe in- 
directe, dacă acestea erau prezentate de un anchetator. 
Lista contradicţiilor și inevitabilelor nedreptăți era 
complexă și lungă. 

Unu dintre avocaţii americani considerau că proce- 
durile aplicate în audierile din faţa unui mare juriu erau 
tulburător de asemănătoare cu procesele vrăjitoarelor 
din Salem, din 1692, dar, de regulă, nu și procurorii. 

Cu toate scurtăturile Adelei Montesino, succesi- 
unea de martori și chestionările durară vreo două ore. 
După aproape o oră de prezență în faţa marelui juriu, 

Malcolm Ainslie fu lăsat să plece din încăpere, dar 
instruit să rămână prin apropiere, deoarece mărturia 
lui va fi necesară din nou. Nu 1 se permise să-i asculte 
pe ceilalți martori; nimeni altcineva în afară de jurați 
sau oficialii tribunalului nu lua parte la o sesiune în- 
treagă a unui mare juriu. Pentru acuzaţia principală 
de crimă, subiectul privitor la motivul pentru care 
Cynthia nutrise, întreaga sa viaţă, ura față de părinții 
săi, s-a prezentat detectivul Ruby Bowe, îmbrăcată 
cu dichis într-un costum bej, răspunzând rapid şi ela- 
borat întrebărilor. 

Bowe descrise cum descoperise jurnalele secrete 
ale lui Eleanor Ernst, cu toate că întrebările puse de 
Adele Montesino se opriseră înainte de a ajunge la 
sarcina Cynthiei. În loc de asta, la îndemnul lui 
Montesino, care se familiarizase cu versiunea clară a 
jurnalelor, Bowe sări pasajele, citind cu voce tare acea 
parte care incepea cu: „Am surprins-o pe Cynthia 
uitându-se, uneori, spre noi. Cred că în ochii ei se 
află o ură fierbinte pentru noi doi“, încheindu-se cu 
„uneori, cred că plănuiește ceva pentru noi, mă tem 
că vreun soi de răzbunare. Cynthia este foarte deş- 
teaptă, mult mai deșteaptă decât noi doi“. 

Bowe se așteptase ca întrebările să revină la peri- 
oada de sarcină a Cynthiei, insă Montesino încheie: 

- Vă mulțumesc, detectiv. Asta-i tot. 

Ulterior, când Ruby Bowe discută cu Ainslie această 
omisiune, el observă cu un zâmbet strâmb: 

- Menționarea sarcinii datorate tatălui ei ar fi putut 
genera prea multă simpatie pentru Cynthia. Dacă ești 
acuzarea, nu poți permite să se întâmple așa ceva. 

Pregătind scena pentru înregistrarea audio, procu- 
rorul statal îl chemă ca martor pe Julio Verona, șeful 
secției de Identificare din cadrul Departamentului Poli- 
iei. După stabilirea calificării sale, Montesino continuă: 

- Cred că înregistrarea pe care o va asculta acest 
mare juriu a fost supusă unor teste, pentru a se sta- 
bili dacă vocile de pe bandă le aparţin, într-adevăr, 
Cynthiei Ernst și lui Patrick Jensen. Este corect? 

- Da, aşa este. 

- Vă rog să descrieți testele şi să ne spuneţi conclu- 
zia dumneavoastră. 

- În arhivele noastre de la poliţie aveam deja înre- 
gistrări audio cu consilierul Ernst de pe vremea când 
era ofițer de poliție și cu domnul Jensen, care a fost 
chestionat odată asupra unui alt caz. Acestea au fost 
comparate cu inregistrarea la care tocmai v-aţi referit. 

Verona descrise testele tehnice, efectuate cu echi- 
pamentul acustic specializat. 

- Cele două voci sunt identice, pe ambele inre- 
gistrări. 

— Jar acum vom pune inregistrarea care constituie 
probă în acest caz, spuse Montesino marelui juriu. 
Vă rog să ascultați cu mare atenţie, iar dacă aţi ratat 
ceva și doriți să mai ascultați o dată, vă putem pune 
banda de câte ori doriți. 

Julio Verona rămase să manevreze banda, folosind 
un echipament audio de înaltă calitate. Vocile lui 

Patrick Jensen și Cynthia Ernst fură auzite prima 
dată pe când făceau comanda la masă, apoi pe tonul 
scăzut cu care discutau despre columbianul Virgilio. 
Fiecare membru al marelui juriu se concentră asu- 
pra lor, nedorind să piardă niciun cuvânt. Când Cyn- 
thia fu auzită protestând, după ce Jensen îi spusese 
că Virgilio comisese crima asupra celui din scaunul 
pe roți, „Tacı din gură! Să nu-mi spui așa ceva! Nu 
vreau să ştiu“, un jurat hispanic proclamă: 

- Pues ya lo sabel. 

La care o tânără albă, blondă, adăugă: 

- Dar târfa a ţinut totul pentru ea. 

Ceilalți juraţi le făcură semn să nu mai vorbească. 

- Vă rugăm, am putea asculta asta încă o dată? 

- Desigur. 

Procurorul dădu din cap spre Verona, iar acesta 
opri banda, o derulă puțin inapoi, și o puse din nou. 
Apoi vocile inregistrate pomeneau de cele două plăți 
de câte două sute de mii de dolari, una pentru colum- 
bian și tot atât pentru Patrick. Când Cynthia sugeră 
prezenţa unor „ciudățenii“, pentru a face crima să pară 
una în serie, se auziră murmure, apoi exclamaţii de 
dezgust și mânie, și printre jurați apăru o hotărâre una- 
nimă, un bărbat declară, când inregistrarea se opri: 

- Vinovată ca iadul, și nu mai tre’ să aud nimic! 

- Înţeleg ce spuneți, domnule, și vă respect simță- 
mintele, răspunse Adele Montesino. Însă mai sunt 
două capete de acuzare cercetate aici, și trebuie să 


! Ei bine, acum ştii - în lb. spaniolă (n. tr.). 

vă rog să mai aveți puțină răbdare. Apropo, nu știu 
dacă a mai observat cineva, dar se pare că avem, din 
nou, climatizare. 

Se auziră câteva aplauze răzlețe și câte-un oftat, 
de data asta de ușurare. Destul de repede, se umplură 
și câteva lacune. Un inspector fiscal aduse declarațiile 
de impozit ale Cynthiei Ernst, arătând că declarase și 
plătise taxe pentru dobânzile obținute în urma con- 
tului bancar din Insulele Cayman, dobanda rezul- 
tând din depunerile declarate drept cadouri, devenind 
astfel neimpozabilă, iar suma depășea cinci milioane 
de dolari. 

- Doresc să vă atrag atenția, zise inspectorul la 
final, dându-și jos ochelarii, că situația impozitelor plă- 
tite de domnișoara Ernst este perfect în acord cu legea. 

- Dar existența unui cont, se adresă Montesino 
juriului, sprijină declarația pe care ați auzit-o pe bandă, 
referitor la intenția domnişoarei Ernst de a achita 
suma de patru sute de mii de dolari pentru uciderea 
părinților ei. 

Montesino nu mai pomeni și de ironia faptului 
că Cynthia, conformându-se regulilor fiscale ameri- 
cane, crease dovezi care altfel ar fi rămas dosite bine 
prin insulele Cayman, rămânând intangibile pentru 
orice tribunal din SUA. 

Malcolm Ainslie fu rechemat. El descrise deschi- 
derea cutiei de valori a lui Jensen, în care se afla și 
banda înregistrată, ascultată de marele juriu, pre- 
cum și alte obiecte. Unul dintre acestea era talo- 
nul unui bilet de avion pentru o călătorie dus-intors 

Miami-Cayman, pe numele lui Jensen, cu un avion 
al companiei Cayman Airways. 

- Ce semnificație ar avea acest zbor? întrebă Adele 
Montesino. 

- Cu două zile în urmă, în prezenţa avocatului 
său, răspunse Ainslie, domnul Jensen mi-a spus că 
el și Cynthia Ernst au petrecut trei zile impreună în 
insulele Cayman, timp în care au pus la cale uciderea 
soților Ernst; de asemenea, ei au călătorit separat, dom- 
nișoara Ernst cu un avion al companiei American 
Airlines, de la Miami, folosind numele Hilda Shawl. 

- Şi au verificat această a doua declaraţie? 

- Da. M-am dus la sediul American Airlines din 
Miami și, folosind bazele lor de date, mi-au confirmat 
că un pasager cu numele Hilda Shaw apare pe lista 
celor imbarcați pentru zborul cu numărul 1029 spre 
Grand Cayman, în ziua respectivă. 

Era o dovadă indirectă, realiză Ainslie, care ar fi 
fost respinsă într-o instanţă obișnuită, dar era utili- 
zabilă în cursul acestei audieri, pe alocuri, caraghioase. 
În legătură cu cel de-al doilea cap de acuzare împo- 
triva Cynthiei, tăinuirea celor două omoruri comise 
de Jensen, Ainslie scoase la iveală cutia cu probele in- 
criminatorii la adresa acestuia, adunate și ascunse de 
Cynthia Ernst. Apoi, indemnat de Montesino, arătă 
și descrise conţinutul cutiei, articol cu articol. 

Julio Verona fu următorul rechemat la audieri. 
El depuse mărturie că amprentele găsite pe pungile 
din plastic din cutia cu probe erau ale Cynthiei Ernst 

și că scrisul de mână de pe mai multe etichete fusese 
examinat și certificat ca fiind tot al ei. 

- În ceea ce privește cel de-al treilea cap de acuzare, 
spuse Montesino marelui juriu, nu voi chema niciun 
martor să confirme că Cynthia Ernst a aflat numele 
făptașului în ceea ce a devenit cunoscut drept „Crima 
din scaunul pe roți“, dar nu a raportat această infor- 
mație poliției, aşa cum cere legea. Asta pentru că dum- 
neavoastră, membri ai marelui juriu, sunteţi de fapt 
martori voi înșivă, după ce ați auzit exact ce s-a întâm- 
plat în timpul înregistrării ascultate. 

Din nou, murmure și clătinări din cap îi confir- 
mară spusele. Montesino își pregătise un final scurt: 

— Aceasta a fost o audiere îndelungată și dureroasă 
şi n-o voi prelungi, decât doar atât cât să vă las acest 
memento. Sarcina dumneavoastră acum este nu să 
decideți nevinovăția ori vinovăția Cynthiei Ernst. 
Aceasta va cădea în responsabilitatea unui juriu din 
instanță, dacă hotărâți că probele prezentate sunt sufi- 
ciente pentru ca problema să fie preluată, mai departe, 
de instanţă. Cred, cu toată puterea, că sunt mai mult 
decât suficiente și că justiţia va fi respectată prin sus- 
ținerea, de către dumneavoastră, a celor trei capete 
de acuzare. Mulţumesc. 

Câteva clipe mai târziu, după ce procurorul și cei- 
lalți membri ai personalului au plecat, membri mare- 
lui juriu rămaseră singuri. Însă nu pentru multă vreme. 
După nici cincisprezece minute, judecătorul şi pro- 
curorul statal fură chemaţi înăuntru, după care jude- 
cătorul primi deciziile luate de jurați și le dădu citire 


DETECTIVUL 699 


A , ; 
cu glas tare. In fiecare caz, un cap de acuzare necesita 
arestarea Cynthiei Ernst. 


- Băieți, trebuie să vă mișcaţi repede, îl avertiză 
Curzon Knowles pe Ainslie, în timp ce-i înmâna o 
învelitoare din plastic, conținând două copii semnate 
ale celor trei capete de acuzare. Odată ce juraţii ies 
de aici, cu tot cu jurământul de păstrare a secretului, 
cineva tot își va da drumul la gură, iar vorbele despre 
consilierul Ernst se vor răspândi precum focul în 
câmpie și în mod sigur vor ajunge și la urechile ei. 

Se aflau într-un coridor de lângă sala de judecată. 
În timp ce Knowles îl însoţi spre lift, Ainslie întrebă: 

- N-ai putea ţine pe toată lumea aici, ceva timp? 
Mai ai audieri cu acest juriu? 

- Una. Am programat-o intenționat așa, dar nu 
conta pe mai mult de o oră. După asta, cum ţi-o fi 
norocul. 

Knowles continuă: 

- La Departamentul Poliţiei se știe deja de cape- 
tele de acuzare; Montesino l-a sunat pe șef. Și, ah, 
da, mi s-a spus să-ţi transmit că imediat ce ajungi 
acolo, să te duci direct la biroul adjunctului coman- 
dantului Serrano. 

Îi aruncă lui Ainslie o căutătură curioasă. 

- E destul de neobișnuit pentru șefime să se im- 
plice direct într-un caz de omucidere. 

- Nu și când e vorba de un consilier municipal. 
Primarul și consilierii sunt o specie deosebită și sunt 
trataţi cu foarte mare grijă. 

În calitate de funcţionar de stat, responsabil de 
multe orașe și orășele de pe cuprinsul statului, Curzon 
Knowles nu era atât de implicat în politica locală din 
Miami, pe cât era chiar și un sergent-detectiv. Oficial, 
ştia Ainslie, Departamentul Poliției era independent 
de scena politică din oraș, dar, în realitate, lucrurile 
nu stăteau așa. Consiliul municipal controla bugetul 
poliției prin intermediul managerului orașului, care 
il numea și pe șeful poliției și avea prerogative pentru 
destituirea acestuia; a existat o ocazie când a şi făcut 
asta. Membrii consiliului dețineau informaţii confiden- 
țiale despre ofițerii superiori din poliție, cărora trebuia 
să le vină rândul la promovare. lar unii dintre consi- 
lieri aveau prieteni în poliție, așa că uneori se putea 
aplica discret, în beneficiul lor, o anumită influență. 

Ainslie mai știa că, ocazional, existaseră unele di- 
vergenţe intre consiliul municipal și Departamentul 
Poliției, comisia fiind extrem de grijulie în a-și proteja 
autoritatea, și sensibilă când îi era încălcată. Acestea 
au fost motivele pentru care, cu cinci zile în urmă, 
locotenentul Newbold adusese uluitoarele evoluții 
in atenţia superiorilor săi, maiorii Figueras și Yanes. 
Aceștia, la rândul lor, transmiseră informația mai de- 
parte, iar cei din vârful ierarhiei, odată ce deveniseră 
preocupaţi de situaţie, se implicară în continuare. 

Când ușile liftului se inchiseră, Knowles zbieră 
de afară: 

- Mult noroc! 

Mult noroc la ce? se întrebă Ainslie în timp ce lif- 
tul cobora. Conceptul său despre noroc îi spunea că, 

in acest moment, rolul său în această dramă ar trebui 
să înceteze, odată ce preda hârtiile de acuzare adjunc- 
tului comandantului, însă bănuia că nu se va intâm- 
pla aşa ceva. Propria lui depresie profundă, din vinerea 
trecută, continuase și în timpul weekendului și ieri, 
in vreme ce laţul se strângea în jurul gâtului Cynthiei. 

În propria sa viaţă privată apăruseră unele schim- 
bări. Vineri noaptea, îi spusese lui Karen de decizia 
lui de a părăsi secția Omucideri când misiunea sa 
curentă se va termina şi poate, chiar și poliția, cu toate 
că nu era sigur de asta. La auzul veștii, Karen îl imbră- 
țișase și, gata-gata să izbucnească în lacrimi, îl asigură: 

- Scumpule, sunt atât de ușurată. Am văzut ce fac 
cu tine toate lucrurile acelea îngrozitoare. Nu mai 
poți continua, ar trebui să pleci de tot. Nu-ţi fă griji 
cu privire la viitor, ne vom descurca! Pentru mine, 
ești mult mai important decât orice, pentru Jason la 
fel și — atingându-și pântecul, acum dezvăluind cele 
patru luni de sarcină — pentru cine-o fi aici. 

In seara aceea, discută cu Karen de Cynthia; ii po- 
vesti de tragediile ei din copilărie, i-o descrise plină 
de ură, generată de acele tragedii, apoi îi vorbi de trans- 
ferul cumplit al urii Cynthiei în crimele ei, de care 
acum trebuia să dea socoteală în faţa legii. 

Karen îl ascultă, apoi reacționă folosindu-și raţio- 
namentul ei direct, pe care, în decursul celor nouă ani 
de căsnicie ai lor, ajunsese să-l cunoască și să-l aprecieze. 

- Fireşte, îmi pare rău de ea, oricui i-ar părea, mai 
ales unei femei, dar adevărul este că nimic din ce i 
s-a făcut ei sau din ceea ce a făcut ea nu mai poate fi 

reparat acum; este mult prea târziu. Așa că, orice s-ar 
intâmpla, alții, în special tu și cu mine, nu trebuie 
să-i împărtășească disperarea sau vinovăția și să ne 
vedem şi noi viaţa ruinată. Deci, Malcolm, fă ceea ce 
trebuie să faci, pentru această ultimă oară și apoi ieși! 

Când Karen pronunţă numele Cynthiei, Ainslie 
se întrebă, aşa cum o mai făcuse, dacă ştia ceva de 
relația lui de ma: demult cu ea. Dar, mai presus de 
tot, obiectivul lui era să facă din misiunea lui actuală 
ultima, și încă pe cât de repede posibil. 

Ușa liftului se deschise la parterul clădirii tribu- 
nalului. 

Folosindu-se de privilegiile acordate poliției, Ainslie 
iși lăsase mașina nemarcată parcată în faţa clădirii, iar 
deplasarea până la sediul central al poliției, trei cvar- 
tale spre nord și două spre vest, fu una scurtă. Când 
intră în biroul adjunctului comandantului, Otero 
Serrano, coordonatorul tuturor anchetelor poliției, 
O secretară îi spuse: 

- Bună ziua, domnule sergent Ainslie. Vă aşteaptă 
cu toții. 

Se ridică și deschise o ușă spre biroul interior. 
Acolo se desfășura o discuţie intre Serrano, Mark Figu- 
eras, Manolo Yanes și Leo Newbold. Când intră Ain- 
slie, vocile tăcură, iar capetele se intoarseră spre el. 

- Acelea sunt acuzările, sergent? 

Comandantul Serrano, inalt şi cu o constituție atle- 
tică, se afla la pupitrul său. Fost detectiv, avea un pal- 
mares deosebit. 

- Da, domnule. 

Ainslie îi întinse învelitoarea de plastic pe care o 
adusese, iar Serrano luă cele două copii ale fiecărui 
act de acuzare, transmițând cel de-al doilea set celor- 
lalți trei. În timp ce citeau toți patru, Ruby Bowe fu 
adusă pe tăcute înăuntru. Ea se așeză lângă Ainslie 
ȘI-I ȘOpti: 

- Trebuie să discutăm. l-am găsit copilul. 

- Al Cynthiei? 

Surprins, privi în jurul lui. 

- O să... 

Ea-i șopti răspunsul: 

- Nu cred. Nu încă. 

În timp ce toți din încăpere continuau să citească, 
se puteau auzi mormăieli în surdină, apoi Figueras 
izbucni: 

- Doamne! Mai rău de atât nu se poate! 

- Se întâmplă unele lucruri, spuse Serrano cu un 
aer resemnat, pe care nici nu le-ai crede posibile. 

Se deschise o ușă exterioară și șeful poliției, Farrell 
Ketledge, își făcu apariţia. În încăpere se lăsă tăcerea 
Şi toți se ridicară în picioare. Comandantul spuse încet: 

- Continuaţi. 

Apropiindu-se de fereastră, unde era singur, îi spuse 
lui Serrano: 

- Acesta-i spectacolul tău, Otero. 

Îşi reluară lectura. 

- Cynthia ne-a tras pe toți în piept, tare și cu forță, 
zise Figueras. 

- S-a ales cu o promovare, după ce-a ascuns ucide- 
rea nevestei lui Jensen și a prietenului ei. 

- Afurisita de presă va avea o zi plină, prevesti 
Manolo Yanes. 

Ainslie își dădu seama că, in pofida mult mai 
semnificativei acuzări pentru crimă, cel de-al doilea 
i al treilea cap de acuzare, adică participarea Cyn- 
thiei la crime în timp ce era detectiv la Omucideri 
şi ascunderea faptului că știa de o alta, îi durea pe ei 
cel mai tare. 

- Dacă chestia asta ajunge în instanţă, ar putea dura 
şi ani de zile, comentă Leo Newbold. Iar noi vom fi 
sub presiune în tot acest timp. 

Ceilalţi dădură mohorâțu din cap. 

- Atunci, asta-i tot, interveni Serrano. Am vrut 
să vă împărtăşesc ceea ce se petrece, pentru că vom 
fi cu toții implicaţi. Dar trebuie să ne mișcăm. 

- S-ar putea să nu fie atât de rău dacă Ernst ar afla 
de asta inainte de a ajunge noi la ea. 

Era vocea lui Manolo Yanes. 

- Atunci ar putea face un lucru decent și să-și tragă 
un glonţ în cap. Ne-ar scuti pe toți de o grămadă de 
probleme. 

Ainslie se aşteptă ca vorbele lui Yanes să stâr- 
nească o dezaprobare pe măsură. Spre surprinderea 
lui, nu se întâmplă asta; se lăsă doar tăcerea, în cursul 
căreia nici măcar șeful poliției nu spuse nimic. Se trans- 
misese vreun mesaj subtil? În timp ce-și alunga acest 
gând, ca pe o aiureală, Serrano se intoarse spre el. 

— S-ar putea să nu-ți placă asta, sergent Ainslie, dar 
dumneata eşti cel ales de noi să facă arestarea. 

Făcu o pauză, iar tonul îi deveni grijuliu: 

— Au vreo problemă cu asta? 

Așadar, știa. Ainslie bănuia că știau cu toții de rela- 
ţia dintre el și Cynthia. Îşi aminti de cuvintele lui 
Ruby: „Suntem detectivi, nu-i așa?“ 

- N-o să-mi facă plăcere, domnule. Cui i-ar plăcea? 
Însă voi face tot ceea ce este necesar. 

Într-un fel ciudat, simţea că-i datora Cynthiei să 
rezolve el asta. Serrano dădu din cap aprobator. 

- Pentru că-i vorba de un consilier municipal, din 
acest moment totul se desfășoară sub o atentă supra- 
veghere publică. Dumneata te bucuri de o reputație 
extraordinară și sunt convins că nu vor exista bâlbe 
sau greșeli. 

Ainslie era conștient că toate privirile erau îndrep- 
tate asupra lui şi la fel ca la întrevederea cu Figueras 
şi Yanes, de acum cinci zile, exista o notă de respect, 
capabilă să depășească gradele. 

Serrano consultă un ziar adus de secretara sa, cu 
câteva clipe mai devreme. 

- Am ținut-o pe Ernst sub supraveghere încă de la 
inceputul dimineţii. Acum jumătate de oră s-a dus 
la biroul ei din Primărie. E acolo acum. 

Priwi spre Ainslie. 

- Trebuie să iei o polițistă cu tine. Aceasta va fi 
detectivul Bowe. 

Ainslie dădu din cap. În zilele de astăzi, o suspectă 
nu era arestată aproape niciodată numai de un polițist 
singur, pentru că asta putea duce, foarte ușor, la acu- 
zaţii de hărțuire sexuală. 

Serrano continuă: 

- Am dat dispoziţii să aveți o echipă de sprijin 
în uniformă. Oamenii sunt deja jos, așteptând ordi- 
nele tale. 

Îi dădu un mandat de arestare, pregătit în aştep- 
tarea capetelor de acuzare. 

- Du-te şi fă-o! 

În liftul ticsit, Ruby îi aruncă lui Ainslie o privire. 
Fl îi şopti: 

- Abţine.-te. Îmi spui pe drum. 

Apoi, la ieșirea din lift: 

- Tu aduci o mașină, iar eu discut cu echipa noas- 
tră de sprijin. 

Doi polițiști în uniformă, sergentul Ben Braynen, 
pe care Ainslie îl cunoștea bine, și partenerul acestuia, 
așteptau lângă o mașină alb-albastră a poliției din Miami, 
trasă la ieșirea din clădire, strict rezervată personalului. 

- Noi suntem puternica ta mână dreaptă, 11 zise 
Braynen, salutându-l. Ordinele au venit de sus. Tre- 
buie să fii grozav de important. 

- Dacă sunt, este doar temporar, îi explică Ainslie. 
Iar la leafă primesc cecul obișnuit. 

— Atunci, care-i misiunea? 

- Mergem la Primăria din Grove, la biroul consi- 
lerilor. Eu şi Bowe vom face o arestare, iar voi sun- 
teți echipa noastră de sprijin. 

Scoase mandatul de arestare, arătând numele esențial. 

- Sfinte Sisoie! făcu Braynen neîncrezător. Chiar 
e adevărat? 

Ruby Bowe, la volanul unei mașini de poliție fără 
insemne, trase în fața alb-albastrei și opri. 

- La fel de adevărat ca păcatul, zise Ainslie, aşa că 
urmaţi-ne. S-ar putea să nu avem nevoie de voi, dar 
e mai bine să ştim că sunteți acolo. 

Când Ruby și Ainslie se îndepărtară de sediul poli- 
uei, el zise: 

- OK, să te-auzim. 

- Cel mai important lucru, spuse Ruby, este că 
s-ar putea ca Cynthia să ne aștepte. Asta din cauza a 
ceea ce-am descoperit azi-noapte. 

- Nu avem prea mult timp. Ar fi mai bine să dai 
repede din gură. 

Și Ruby povesti... 


De când aflase, din jurnalele lui Eleanor Ernst, 
că Cynthia dăduse naştere copilului făcut cu tatăl ei, 
Ruby încercase să afle ce s-a întâmplat cu bebelușul 
de care nu-i păsa nimănui, decât cum să se scape mai 
repede de el, sexul său nefiind nici măcar pomenit în 
insemnările lui Eleanor. 

- Era o fetiță, spuse Ruby. Am descoperit asta des- 
tul de repede, la centrul de adopții. 

Însă, după asta, centrul nu mai fusese deloc coope- 
rant, oprindu-i accesul la vechile arhive, susținând 
că obligația de a păstra confidențialitatea împiedica 
orice consultare a lor. Ruby nu insistase, explică ea, 
pentru că informația nu era crucială. Existenţa copilu- 
lui era cunoscută deja, iar aflarea de informaţii în plus 
nu ajuta cu nimic anchetarea morții soților Ernst. 

- Totuşi, am vrut să ştiu, zise Ruby. De vreo două 
ori când m-am dus la centru și am văzut o angajată 

mai vârstnică, de la serviciile sociale, am crezut că ea 
ar putea ocoli regulile și ne-ar putea fi de folos, dar 
era speriată. A sunat acum două zile. Iese la pensie 
intr-o săptămână. Aseară, am fost la ea acasă și mi-a 
dat un document. 

Documentul, după cum îl descria Ruby, dovedea 
că înfierea copilului Cynthiei durase mai puţin de 
doi ani. Părinții adoptivi au fost condamnați pentru 
abuz și neglijență, iar copilul le-a fost luat. A urmat 
un circuit îndelungat prin diferite familii adoptive, 
până când fata a implinit treisprezece ani, după care 
nu au mai fost înregistrate informaţii. 

- Este o poveste tristă, de indiferenţă și cruzime, 
spuse Ruby, adăugând: Aveam de gând să verific la 
ultima familie de pe listă, apoi n-a mai fost nevoie, 
când am văzut numele dat copilului. Încă-l folosește. 

- ȘI care-i acesta? 

- Maggie Thorne. 

Suna familiar, își spuse Ainslie. Atât doar, că nu-și 
putea aminti în ce context îl știa. 

Ruby îl puse pe direcție: 

- A fost cazul lui Jorge Rodriguez, cu turistul ger- 
man, Niehaus, împușcat mortal. Cred că erai... 

- Da... Eram. 

Cazul îi reveni în minte: uciderea fără nicio noimă, 
gratuită... oprobriul internaţional și nenorocita pe- 
reche de făptași, un tânăr de culoare, Kermit Kaprum 
și tânara albă, Maggie Thorne... testele au evidenţiat 
faptul că gloanţele au fost trase de amândoi acuzaţii, 
două împușcături letale, ucis de către Thorne. La 


DETECTIVUL 709 


interogatorii, amândoi au mărturisit. Ainslie își aminti 
că pe atunci i se părea ceva familiar la faţa tinerei. 
Încercase să folosească recunoaşterea retrospectivă, 
insă nu funcționase. Acum știa de ce. Nu pe fata acu- 
zată o mai văzuse el inainte, ci pe mama ei, Cynthia. 
Chiar şi acum, între amintiri, asemănarea lui Thorne 
cu ea 1 se părea stranie. 

- Mai e ceva, zise Ruby, virând pe Bayshore Drive. 
Femeia de la centrul de adopţii, care mi-a dat rapor- 
tul, a incercat să se protejeze. Dacă încalcă regulile 
de confidențialitate, indiferent de motiv, sunt obli- 
gaţi să anunţe părintele natural al copilului, iar femeia 
asta a făcut. A trimis o scrisoare-tip, adresată Cynthiei, 
in legătură cu fiica ei, Maggie Thorne. Probabil, 
Cynthia n-a avut niciun habar de acest nume înainte, 
aşa că i-a explicat că poliția ceruse informația și că o 
primise. Scrisoarea a fost pusă la poștă vineri, și a 
ajuns la vechea adresă a familiei Ernst, in Bay Point. 
S-ar putea să fie acum la Cynthia. 

- Cazul Niehaus. 

Mintea lui Ainslie parcă se invârtea cu totul, iar 
el de-abia dacă-și mai putea controla vocea. 

- Şi, până la urmă, ce s-a întâmplat? 

Au fost atât de multe cazuri. Îşi amintea pe jumă- 
tate, insă voia să fie sigur. 

- Kaprum și Thorne au primit amândoi pedeapsa 
cu moartea. Sunt în așteptare acum, trecând prin pro- 
cedurile de apel. 

Orice altceva dispăru din mintea lui Ainslie. Nu 
se mai putea gândi decât la Cynthia, cum primise ea 

o scrisoare-tip... Era isteaţă, urmărise atâtea cazuri, 
era capabilă să facă imediat legătura cu numele şi să 
pună totul cap la cap, inclusiv actualul interes al poli- 
ției... O scrisoare-tip care s-o informeze că singurul 
ei copil, cel pe care nu l-a cunoscut niciodată, va fi 
executat în curând. Se întrebă, cu disperare, „oare nu 
se mai termina odată Jocul perfid și înspăimântător 
pe care viața i-l oferise Cynthiei2“ Compasiunea și mila 
profundă pentru ea îl copleșiră, eclipsând momen- 
tan orice altceva. Așezat pe locul din față, Malcolm 
se aplecă înainte, punându-și capul în palme. Trupul 
1 se zgudui convulsiv. Plângea. 

- Îmi pare rău, îi spuse Ainslie lui Ruby. Sunt mo- 
mente când iți pierzi simţul proporțiilor. 

Își amintea de protestatarii din fața închisorii Rai- 
ford, care păreau să fi uitat de victimele criminalului. 

- M-a luat valul cu totul. 

- Noaptea trecută am plâns. Uneori, munca asta... 
Vocea lui Ruby se stinse. 

- Când intrăm, ii spuse el, aș vrea să mă duc eu 
mai întâi la Cynthia, singur. 

- Nu se poate. Este impotriva... 

- Ştiu. Ştiu! Este impotriva regulilor, dar Cynthia 
nu va veni niciodată cu chestii din astea, ca hărţuirea 
sexuală, e prea mândră pentru asta. Uite, spuneai că 
scrisoarea pentru ea a fost trimisă vineri, la vechea 
adresă din Bay Point. S-ar putea să n-o fi primit incă. 
Dacă n-a primit-o, aş putea să-i aduc vestea într-o mani- 
eră mai blândă, și chiar dacă face... 

- Malcolm, trebuie să-ți reamintesc ceva. 

Vocea lui Ruby era joasă și grijulie. 

- Nu mai ești preot. 

- Dar sunt o ființă umană. Și eu sunt cel care va 
încălca ordinele, deși am nevoie de acordul tău. 

Ea se impotrivi. 

- Și eu am o îndatorire. 

Amândoi ştiau că, dacă ceva iese rău, Ruby ar 
putea plăti cu propria ei carieră. 

- Uite ce-i, am să te acopăr indiferent ce se întâm- 
plă, să spui că așa ţi-am ordonat eu. Te rog. 

Erau pe faleza Dinner Key şi ajunseseră în fața 
Primăriei. Ruby opri mașina în faţa intrării prin- 
cipale. Alb-albastra era imediat în urma lor. Ezită, 
incă nesigură. 

- Nu ştiu, Malcolm. Adăugă: îi spui și sergentu- 
lui Braynen? 

- Nu. Uniformele rămân, oricum, afară. Tu intri 
inăuntru cu mine, dar așteaptă pe hol în timp ce eu 
mă duc la biroul Cynthiei. Dă-mi cincisprezece minute. 

Ruby scutură din cap. 

- Zece. Maximum. 

- De acord. 

Intrară pe ușa principală a Primăriei din Miami, 
UNICĂ Și anacronică. Într-o eră când opulența guverna- 
mentală era la ordinea zilei și clădirile cât niște catedrale 
susțineau importanța autoproclamată a politicienilor, 
Primăria din Miami, unul dintre principalele orașe 
americane, ilustra contrariul. Situată pe un promon- 
toriu și cu Golful Biscayne pe ambele părți, era o clă- 
dire relativ mică, cu două etaje, zugrăvită în alb, cu 

numele și unele vagi urme de art deco în relief, vop- 
site în albastru. Oamenii erau, adesea, surprinși de 
simplitatea ei totală, deși clădirea îi găzduia și pe pri- 
marul ales al orașului Miami, pe viceprimar, trei con- 
silieri și un manager orășenesc numit. Alții, de obicei 
bătrânii, spuneau, adesea că această clădire semăna 
mai mult cu un hidroavion, din moment ce fusese 
baza companiei Pan American Airways, din 1934 și 
până în 1951, construită să deservească hidroavioanele 
Clipper, care transportau pasageri de la Miami în trei- 
zeci şi două de țări. Apoi, când hidroavioanele au 
urmat soarta dinozaurilor, Pan Am a închis baza, și 
clădirea a devenit Primăria din Miami, în 1954. 

Aici s-a creat istoria. Poate că, își zise Ainslie, se 
va mai face puţină istorie și astăzi. Ajunși în holul 
principal, Ainslie și Bowe se duseră la recepție, unde 
se prezentară unui agent de pază bătrân cu legitima- 
țuile lor de polițiști. Omul le făcu semn să treacă. Şti- 
ind unde se afla biroul Cynthiei, la parter, Ainslie o 
luă spre stânga şi-i semnală lui Ruby să o ia spre dreapta, 
pe un coridor interior care ducea pe holul unde va 
aștepta. Fără prea mare tragere de inimă, Ruby îl 
lăsă singur, dar se uită cu subinţeles la ceas. 

Înainte de a intra în clădire, Ainslie îi instruise pe 
Braynen și pe colegul acestuia să rămână pe poziţie, 
afară, să fie pe fază cu stațiile radio și să răspundă ime- 
diat dacă erau solicitaţi. Ainslie continuă să meargă 
pe coridor până înaintea unei uși cu inscripția: BIROUL 
CONSILIERULUI CYNTHIA ERNST. 

Un tânăr asistent stătea la un birou din încăperea 
fără ferestre aflată în dosul ușii. Într-un mic cabinet 
separat, o secretară lucra la calculator. O ușă solidă, 
verde, îi despărțea pe cei doi, fiind închisă. Ainslie 
işi scoase din nou legitimaţia. 

- Am venit să discut cu domnișoara consilier ches- 
tiuni legate de poliție. Să nu mă anunțați. 

- Oricum n-aş face asta. 

Tânărul arătă spre ușa verde. 

- Intraţi direct la ea. 

Ainslie deschise ușa și intră închizând-o după el. 
Cynthia era înaintea lui, așezată la biroul ei sculptat, 
cu o figură lipsită de orice expresie. Biroul era spaţios 
și funcțional într-un mod plăcut, fără a fi luxos. O fe- 
reastră pe peretele din spate oferea o priveliște asupra 
portului și ambarcațiunilor de plăcere ancorate acolo. 
O ușă simplă, plasată în dreapta, probabil că inchi- 
dea un dulap sau vreo toaletă. Între ei se instală tăce- 
rea. După câteva secunde, începu el: 

- Am vrut doar să spun... 

- Scutește-mă! 

Buzele Cynthiei de-abia dacă se mișcaseră. Avea 
priviri de gheaţă. Ştia. Își dădu seama că niciunul din- 
tre ei nu trebuia să dea explicații. Cynthia avea multe 
contacte; un consilier municipal putea face unele fa- 
voruri Și, la rându-i, primea favoruri. Fără îndoială, 
cineva care-i era îndatorat, poate din marele juriu sau 
chiar din Departamentul de Poliţie, pusese repede mâna 

- N-ai să crezi asta, Cynthia, zise Ainslie, dar aș 
dori să fi putut face ceva. 

- Păi, hai să ne gândim puţin. 

Expresia ei și vocea-i erau reci, lipsite de orice urmă 
de empatie. 

- Ştiu că-ţi plac execuțiile, și-atunci poate că vei 
asista la cea a fiicei mele, ca să te asiguri că totul va 
merge așa cum trebuie. Poate chiar și la a mea. Nu 
ți-ar plăcea așa ceva? 

O rugă: 

- Te implor, nu fă asta. 

- Ce-ai vrea, căință și lacrimi, puțină pietate mur- 
dară din vechiul tău joc? 

Ainslie oftă. Neștiind sigur ce sperase, era conști- 
ent că acum totul se năruise. Mai știa și că Ruby ar 
fi trebuit să fie acum cu el. Făcuse greșeala de a o con- 
vinge să rămână afară. 

- Nu există nicio cale ușoară pentru asta, zise el, 
punând mandatul de arestare pe birou. Mă tem că ești 
arestată. Trebuie să te avertizez. 

Cynthia zâmbi sardonică. 

- Accept codul Miranda, așa cum scrie la carte. 

- Dă-mi pistolul. Unde-i? 

Ainslie își lăsase în jos mâna dreaptă și acum ținea 
propriul său Glock de 9 mm, automat, deși nu-l sco- 
sese la iveală. Știa că și Cynthia avea un Glock; la 
fel ca toți cei din poliție, care se pensionaseră, și ea 
primise pistolul la plecarea din departament, ca dar 
din partea municipalității. 

- În birou. 

Se ridică de pe scaun și arătă spre un sertar. Fără 
a-şi lua ochii de la ea, își cobori mâna stângă, deschise 
sertarul şi căută în interior. Pistolul era învelit într-o 
bucată de pânză. Scoţându-l afară, îl băgă în buzunar. 

- Întoarce-te, te rog. 

Avea cătușele pregătite. 

- Nu încă. 

Vocea ei revenise la normal. 

- Trebuie să merg întâi la toaletă. Există anumite 
lucruri pe care nu le poţi face cu mâinile legate la spate. 

- Nu. Rămâi unde eşti. 

Fără să-i pese, Cynthia se întoarse și se duse spre 
încăperea de după ușa remarcată de el. Îi aruncă 
peste umăr: 

- Dacă nu-ți convine, dă-i drumul, împușcă-mă. 

Două gânduri trecătoare îi străbătură mintea lui 
Ainslie, însă și le reprimă. Când ușa se deschise, văzu 
că era o toaletă. La fel de evident era și faptul că nu 
exista nicio altă ușă de ieşire. Ușa se inchise repede. 
Luându-și mâna dreaptă de pe pistol, păși înainte, 
intenționând s-o deschidă, și cu forţa, dacă era nevoie. 
Dintr-un motiv nedefinit, realiză, dintr-odată, că se 
mișcase prea încet. Înainte să poată ajunge la ușă, la 
numai câteva secunde după ce se închisese, fu trân- 
tită la o parte, din interior. Cynthia se ivi în prag, cu 
ochii scăpărând, cu fața strâmbată într-o mască de 
ură. Vocea-i fu ca un șuierat când îi strigă: 

- Nicio mișcare! 

În mână avea un pistol mic. Știind că fusese tras 
pe sfoară, că arma fusese, probabil, ascunsă în inte- 
rior, începu: 

- Cyn, uite ce-i, am putea să... 

- Tacă-ţi gura! 

Figura-i devenise mobilă. 

— Ştiai că am arma, nu? 

Ainslie dădu încet din cap. Nu știuse, dar, cu mai 
puţin de un minut mai înainte, îi trecuse prin minte 
o asemenea posibilitate; fusese unul din gândurile pe 
care le alungase. Pistolul din mâna Cynthiei era un mic 
Smith & Wesson, cromat, cu cinci focuri, acel „las-o 
naibii jos“ folosit cu atâta eficienţă în timpul jafului 
de la bancă, în care nimeriseră, cândva, împreună. 

— Şi credeai că s-ar putea să-l întorc asupra mea, 
să mă scutesc pe mine și pe toți ceilalți de tot deran- 
jul? Răspunde-mi! 

Era momentul adevărului, admise Ainslie. 

- Da, așa mi-am închipuit. 

Acesta fusese cel de-al doilea gând. 

- Păi, am să-l folosesc, dar am să te iau cu mine, 
ticălosule! 

Se pregătea, putea vedea asta, pentru o lovitură 
de trăgător de elită. Posibilităţile pe care le avea îi 
scăpărară prim minte ca un fulger dintr-o furtună de 
vară. Să pună mâna pe Glockul său era una, dar Cyn- 
thia va trage în clipa în care s-ar fi mișcat, și-l văzuse 
pe jefuitorul din bancă cu o gaură exact în mijlocul 
frunţii. Cât despre Ruby, de-abia trecuseră cinci mi- 
nute. Cu Cynthia nu mai avea ce discuta. Dar mai 


DETECTIVUL 717 


putea face ceva? Nu, absolut nimic. Și așa... așa-i vine 
fiecăruia sfârșitul, la timpul său. Acceptă-l. Un ultim 
gând: se întrebase uneori, oare în ultimele clipe din 
viața sa, va reveni la credința în Dumnezeu, la speranță 
Sau la viața de dincolo? Acum știa răspunsul. Și era „nu“. 

Cynthia se pregăti să tragă, iar el închise ochii și 
apoi auzi împușcătura... Ciudat, nu simți nimic... Apoi 
ii deschise. Cynthia căzuse la podea, avea ochii închiși, 
cu pistolul mic strâns în pumn. Din partea stângă a 
pieptului gâlgâia sângele, curgând dintr-o rană deschisă. 
Sprijinită de ușa exterioară, Ruby Bowe se ridică din 
poziţia pe jumătate ghemuită din care trăsese cu pis- 
tolul ei de 9 mm, automatic. 


Vestea morții violente a Cynthiei Ernst se răspândi 
prin Miami ca un tsunami. lar presa și televiziunea 
explodară. La fel și consilierii municipali rămași, plini 
de o furie turbată față de ceea ce ei considerau uci- 
derea nejustificată a unuia de-al lor. Chiar înainte ca 
trupul Cynthiei Ernst să poată fi luat de la fața locu- 
lui, decesul ei fiind constatat de paramedici, două echipe 
de televiziune cu carele de reportaj se inființaseră la 
Primărie, filmând și punând întrebări pentru care 
nimeni nu avea vreun răspuns coerent. Fuseseră 
puși în priză de mesajele radio ale poliției, la fel ca 
și alți reporteri și fotoreporteri care li se alăturară 
foarte repede. 

Sergentul Braynen și colegul acestuia, asistați de 
întăriri chemate în graba mare, încercau să mențină 
ordinea. Cât despre Malcolm Ainslie și Ruby Bowe, 

evenimentele de după confruntare deveniră o sec- 
vență volatilă. După apeluri repezite spre și dinspre 
biroul comandantului adjunct Serrano, li se ordonă 
să rămână pe loc și să nu discute cu nimeni, până când 
o echipă specializată „pe împușcături“, din cadrul 
Afacerilor Interne, avea să sosească. Procedura era 
cea standard pentru cazurile când un polițist în exerci- 
țiul funcțiunii omora sau rănea grav pe cineva. Echipa, 
sosită câteva momente mai târziu, consta dintr-un 
sergent și un detectiv care-i chestionară pe Ainslie și 
pe Bowe cu mare atenţie, dar fără nicio urmă de ostili- 
tate, devenind clar că Afacerile Interne fuseseră infor- 
mate, înainte de plecarea polițiștilor, asupra capetelor 
de acuzare susținute de marele juriu și de mandatul de 
arestare pe numele Cynthiei Ernst. 

Departamentul Poliţiei însuși, agitându-se pentru 
a obține informaţii, refuză orice comentariu imediat 
asupra împușcării mortale a consilierului municipal 
Ernst, dar promise date complete la conferința de presă 
de la ora 6:00 P.M. în aceeași zi, la care va participa 
și șeful poliției. 

Între timp, comandantul le trimise mesaje prima- 
rului și consilierilor municipali, spunând că îi va suna 
pe fiecare personal cu o oră înainte de conferința de 
presă, pentru a le comunica ultimele informații. Ar 
fi fost mult mai convenabil să organizeze o întrunire 
specială la el în birou, dar, conform legii „insorite“ 
din Florida, membrii consiliului municipal nu se 
puteau întruni niciunde fără ca media sau publicul 
să fie informaţi și prezenţi la întrunire. 

După interogatoriul echipei „pe Împuşcături“, Ain- 
slie și Bowe se duseră în biroul adjunctului Serrano, 
pentru un raport privat, în spatele ușilor închise, îna- 
intea lui Serrano şi a maiorilor Figueras și Yanes. În 
timpul interogării, Ainslie și Bowe nu au mințit, însă 
nici nu păreau să răspundă foarte deschis întrebărilor 
puse în particular, cum de ajunseseră Ainslie și Bowe 
să se despartă, pentru scurt timp, în Primărie? Instinc- 
tul îi spunea lui Ainslie că, pe drept sau nu, se strân- 
geau rândurile, Departamentul Poliţiei făcând manevre 
pentru protejarea propriilor oameni. Se întrebă dacă 
între ei cinci mai dăinuia amintirea stânjenitoare a 
cuvintelor cu subințeles, privitoare la Cynthia, rostite 
de Yanes în aceeași încăpere, cu numai o oră înainte: 
„Atunci ar putea face un lucru decent și să-și tragă 
un glonț în cap. Ne-ar scuti pe toți de o grămadă de 
probleme.“ Oare acum aveau cu toţii un sentiment 
de vinovăţie pentru că nu protestase nimeni? Și mai 
avea, cumva, și impresia că dacă ancheta devenea prea 
intensă și direcționată, ceva ce ei ar prefera să nu audă 
ar putea fi divulgat? Acestea erau întrebările cărora, 
știa Ainslie, nu li se va găsi niciodată un răspuns. 

În final, ceea ce va deveni, în esență, o repovestire 
a faptelor de către poliție, a fost rezumat într-o notă 
scrisă de mână de către Serrano, urmând să fie rescrisă 
Și extinsă ca declarație oficială: 

„Acţionând cu autoritatea derivată din cele trei 
capete de acuzare susținute de marele juriu, polițiștii 
Malcolm Ainslie, sergent, și detectivul Ruby Bowe 
au încercat arestarea consilierului Cynthia Ernst. După 

ce arestata a fost dezarmată, în aparență, fiindu-i luat 
pistolul despre care se știa că-l posedă, și înainte de 
a fi imobilizată cu cătușe, a scos brusc un mic pistol, 
ținut ascuns, cu care se pregătea să tragă în sergentul 
Ainslie, când detectivul Bowe, folosindu-se de arma 
de serviciu, a împușcat și ucis arestata. Aceste fapte 
au fost confirmate, la scurt timp după aceea, de poli- 
țișuii în uniformă, Braynen și colegul său, care au răs- 
puns imediat apelului: prin radio, lansat de Ainslie, 
prezentându-se la faţa locului într-un interval de 
câteva secunde.“ 

Ainslie și Ruby au vorbit despre ceea ce se întâm- 
plase, într-un moment de liniște ulterior. 

- După câteva minute de așteptare, am devenit agi- 
tată, explică Ruby. Dintr-odată, da? 

Ainslie o cuprinse pe după umeri cu ambele mâini 
ȘI-O privi în ochi. 

- Îşi datorez viaţa, îi spuse. Dacă ai nevoie de ceva 
de la mine, orice, nu trebuie decât să ceri. 

- Dacă o să mă gândesc la ceva, zise ea cu o umbră 
de zâmbet, am să-ți spun. Dar mare parte din ce-am 
făcut a fost din propriul interes. La Omucideri n-ar 
mai fi la fel fără tine. Ne-a: învăţat pe toți atât de 
multe, ai dat exemple notabile. Sper că nu te simți 
stânjenit din cauza mea. 

Ainslie ridică din umeri, aproape fără să-și dea seama. 

- Cred că doar puțin. 

Apoi adăugă cu grijă: 

- A fost un privilegiu pentru mine să lucrez impre- 
ună cu tine, Ruby. 

Decise că acesta nu era momentul să-și dezvăluie 
hotărârea de a pleca de la Omucideri și, poate, chiar 
din Departamentul Poliţiei. Deocamdată, va păstra 
această informaţie doar pentru el și Karen. 

Pregătirile pentru conferința de presă au fost făcute 
cu maximă viteză, în timp ce aveau loc lungi conver- 
sații telefonice între Departamentul Poliției și biroul 
procurorului statal. Hotărâră impreună că vor fi dez- 
văluite toate faptele relevante legate de Cynthia Ernst: 
cele trei capete de acuzare susținute de marele juriu, 
jurnalele lu: Eleanor Ernst, abuzarea sexuală a Cyn- 
thiei Ernst, la vârstă fragedă, de către tatăl ei, sarcina, 
planurile Cynthiei în vederea asasinării părinților ei, 
chiar și faptul că probe cruciale privitoare la o altă 
dublă omucidere, ascunse de ea, au rămas necunos- 
cute timp de un an și jumătate în Departamentul Probe 
din cadrul poliției. Și, în final, refuzul Cynthiei de 
a divulga informaţiile privind ucigașul celui din sca- 
unul pe roți. 

Așa cum spuse adjunctul comandantului, Serrano, 
după ce se consultase cu șeful și cu ofițerul de presă 
al Departamentului, Evelio Jimenez, „este o porcărie 
monstruoasă și nimeni nu va ieşi din ea mirosind 
frumos. Ar putea fi unele probleme, dacă ascundem 
ceva, iar vreun isteț de reporter scoate totul la iveală.“ 

Numai anumite probe, care ar fi putut fi necesare 
pentru procesele intentate lui Patrick Jensen și Virgi- 
lio, vor rămâne, pe moment, confidențiale. Arestarea 
lui Jensen și capetele de acuzare împotriva lui deveniră 
cunoscute acum. Cât despre Virgilio, existau indoieli 

că va mai fi prins vreodată și judecat. Echipa de la 
Omucider: din Metro-Dade, aflând de participarea 
lui în cazul cu scaunul pe roți, începuse să-l caute, la 
fel și Omuciderile din Miami, din cauza dezvăluirilor 
privind asasinarea soților Ernst. Însă Virgilio fugise 
în Columbia sa natală, de unde o extrădare era foarte 
puțin probabilă din cauza osulității mutuale dintre 
această ţară și Statele Unite. 

Conferinţa de presă avu loc în holul sediului cen- 
tral al poliției, intrarea fiind controlată de ma: mulți 
polițiști, postați în apropierea intrării principale, care 
verificau acreditările de presă. Pregătiseră un podium 
și microfoane, instalate lângă lifturile de la parter. 
Acolo, se va ocupa de toate Evelio Jimenez, ofițerul 
de presă, fost reporter, om cu o atitudine foarte francă. 

La numai câteva minute după ce începuse confe- 
rința de presă, membri ai consiliului municipal, după 
ce discutaseră toți cu șeful, intrară în hol, având expre- 
sii de la șoc la amărăciune. Presa şi televiziunea se 
buluci în jurul lor, însă niciunul dintre ei nu răspunse 
la întrebări. Când un microfon fu împins până sub 
nasul primarului, acesta se răsti intr-o manieră deloc 
caracteristică pentru el: 

- Luaţi chestia asta de-aici! Ascultaţi ce vi se spune! 

Camerele de luat vederi filmau, microfoanele erau 
aliniate ca păstăile de fasole, iar creioanele și laptopu- 
rile erau pregătite când ofiţerul de presă anunţă: 

- Comandantul Farrell Ketledge. 

Șeful poliției păși înainte. Vorbi într-o manieră 
solemnă, însă nu-și pierdu timpul și trecu la subiect: 

- Fără nicio îndoială, aceasta-i cea mai tristă zi din 
intreaga mea carieră de polițist. O consideram pe Cyn- 
thia Ernst drept o colegă loială și o bună prietenă și 
mi-o voi aminti, în parte, în acest fel, cu toate crimele 
şi oroarea ce ni s-au dezvăluit acum. Pentru că, așa cum 
veți afla în scurt timp, cu toate amănuntele, domni- 
şoara Ernst a fost o criminală, vinovată, între altele, 
și de uciderea îngrozitoare a părinţilor ei... 

Un oftat colectiv se răspândi în hol. Simultan, mai 
mulți reporteri se ridicară grăbiţi și plecară, îndrep- 
tându-se spre carele de reportaj, parcate afară; alții își 
folosiră telefoanele mobile. 

Comandantul continuă, menţionând cele două 
crime la ascunderea cărora contribuise și Cynthia, în 
timp ce era detectiv la secția Omucideri. Apoi declară: 

- În cursul dimineţii de astăzi, un mare juriu a emis 
trei capete de acuzare la adresa ei, urmând a fi ares- 
tată. În momentul arestării, domnişoara Ernst a scos 
brusc o armă ascunsă, pe care intenționa, în mod clar, 
s-o folosească impotriva unuia dintre polițiștii în exer- 
cițiul funcțiunii. Celălalt poliţist a tras un singur foc 
de armă, ucigând-o pe loc pe domnișoara Ernst. Dacă 
doriţi, vom putea discuta mai târziu mai mult despre 
asta, dar acum vreau să mă refer la evenimentele de 
astăzi, incepând cu capetele de acuzare susținute de 
marele juriu impotriva Cynthiei Ernst. Așa că-l voi 
ruga pe domnul Curzon Knowles, șeful departamen- 
tului Omucideri din cadrul procuraturii, să descrie 
aceste capete de acuzare și probele de la baza lor. 

Knowles, îmbrăcat într-o ținută mai oficială decât 
de obicei, într-un costum albastru, cu dunguliţe, urcă 
pe podium și vorbi autoritar timp de zece minute, re- 
latând majoritatea faptelor prezentate marelui juriu. 
Mulți dintre cei din public își ridicară nasul din car- 
netele lor de notițe pentru a-l asculta cu atenție în 
timp ce descria jurnalele lu: Eleanor Ernst și detali- 
ile abuzării copilului. 

- Am înţeles că paginile semnificative din acest 
jurnal, continuă Knowles, sunt acum copiate și vor 
fi disponibile cât de curând. 

Lui Knowles i se puseră câteva întrebări, însă 
niciuna nu era agresivă. Majoritatea reporterilor pă- 
reau uluiți de cele dezvăluite; exista un sentiment că 
francheţea și vorbele clare erau la ordinea zilei. 

Când Knowles termină, Serrano preluă conferința 
de presă. Adjunctul comandantului îl prezentă pe Leo 
Newbold, iar acesta descrise, pe scurt, uciderea lui Gus 
și Eleanor Ernst și tentativa de a face crima să pară 
drept una dintre cele comise în serie, ceva mai inainte. 
Deveni evident, destul de repede, că Ainslie cunoștea 
foarte bine întreaga scenă, complicată, a crimei și timp 
de jumătate de oră răspunse clar și încrezător intrebă- 
rilor reporterilor. 

Era, deja, destul de obosit când o reporteră de tele- 
viziune întrebă: 

- Ni s-a spus mai devreme că... 

Se opri ca să-şi consulte notițele. 

- ... ni s-a spus de către locotenentul Newbold că 
ați fost primul care n-a crezut că asasinatele din cazul 

Ernst făceau parte din crimele în serie de mai înainte. 
De ce ați avut această impresie? 

Răspunse la primul impuls: 

- Pentru că în cartea Apocalipsei nu apare niciun 
iepure, apoi își regretă vorbele, chiar în clipa în care 
le rostise. 

După un moment de tăcere uluită, femeia-l întrebă: 

- Vrei să ne explicați asta? 

Ainslie îi aruncă o privire comandantului adjunct, 
Serrano, iar acesta dădu din umeri și le spuse ziariştilor: 

- Avem oameni talentaţi pe aici, care, uneori, re- 
zolvă cazurile de crimă în moduri neobișnuite. 

Apoi lui Ainslie: 

- Dă-i drumul, spune-le. 

Deloc entuziasmat, Ainslie începu: 

- Este vorba de simbolurile lăsate de un ucigaș la 
locul a patru crime și recunoscute, în cele din urmă, 
drept simboluri religioase, inspirate din cartea Apoca- 
lipsei din Biblie. La locul crimei din cazul Ernst a fost 
lăsat un iepure. Nu se potrivea cu tiparul celorlalte. 

Continuând să descrie simbolurile anterioare, Ain- 
slie își aminti că toate aceste informaţii, la vremea res- 
pectivă, fuseseră ținute departe de ochii presei, și n-au 
fost dezvăluite ulterior pentru că nu fusese nevoie. 
În cele din urmă, Elroy Doil a fost judecat, condam- 
nat Și executat numai pentru uciderea soților Tem- 
pone, unde n-a fost implicat niciun simbol. Astfel, 
această informaţie era inedită şi, de asemenea, fasci- 
nantă, după numărul reporterilor care, cu capul plecat, 


726 ARTHUR HAILEY 


iși luau notițe sau scriau pe laptopuri. Când Ainslie 
termină, o voce bărbătească îl întrebă: 

- Cine a descifrat semnificația acestor simboluri? 

- Am să vă răspund eu, spuse Serrano. Sergentul 
Ainslie a fost cel care a făcut legătura, iar asta ne-a 
dus pe urmele mai multor suspecți, dintre care unul 
era Elroy Doil. 

Un reporter, veteran al presei scrise, întrebă: 

- Domnule sergent Ainslie, este adevărat că ați fost 
preot? Așa ați știut să vă folosiți de Biblie? 

Acesta era un subiect pe care Ainslie nu îl dorise 
în discuţie. Cu toate că nu făcuse cine ştie ce secret 
din trecutul său, puțini din afara Departamentului 
il cunoşteau. Oricum răspunse: 

- Da, am fost, și cred că m-a ajutat. 

Urmă o voce de femeie: 

- De ce ați abandonat preoția şi ați devenit polițist? 

- Părăsirea preoţiei a fost alegerea mea personală, 
exercitată fără constrângere. Motivele au fost private 
şi nu sunt relevante acum, deci nu le voi discuta. 

Zambi. 

- Trebuie consemnat că nu am plecat din cauza 
vreunui comportament neadecvat; acceptarea mea ca 
ofițer de poliție ar trebui să fie o garanție pentru asta. 

În pofida atmosferei solemne, s-a râs cu poftă. La 
scurt timp după aceea, cum mulți dintre reporteri 
erau nerăbdători să înceapă să-și facă treaba, confe- 
rința oficială de presă s-a sfârșit, cu toate că unii dintre 
reporteri și echipele de televiziune au ma: rămas pe 
loc, realizând interviuri particulare, atât în engleză, 


DETECTIVUL 727 


cât și în spaniolă. Ainslie era solicitat în mod spe- 
cial și rămase pe loc încă vreo patruzeci de minute. 
Chiar și după aceea, reporterii se luară după el până 
la mașină, filmând și punându-i întrebări. 


În aceeași seară, și în zilele următoare, Malcolm 
Ainslie fu o prezenţă proeminentă la televiziune, pe 
măsură ce declaraţiile sale erau transmise, apoi repe- 
tate, intercalate cu noi evoluții ale situației. Rețelele 
naționale de televiziune difuzară povestea Cynthiei 
Ernst, majoritatea menționându-l pe Ainslie drept pur- 
tător de cuvânt al poliției. La emisiunea Nightline, 
a televiziunii ABC, se relată pe larg despre misteri- 
oasele simboluri religioase de la locul crimelor și de- 
spre interpretarea lor biblică, Ainslie fiind, din nou, 
vedeta. Și ziarele prezentară relatări cu cazul Ernst, 
dovedind interes față de fosta viață de preot a lui Ain- 
she. Un reporter mai inventiv găsi o copie a actului 
său de doctorat și descoperi reputația lui de erudit, 
menționând participarea coautorială a lui Ainslie la 
scrierea cărții Credinţele în evoluție ale Civilizației, 
iar această informaţie a fost și ea repetată în toată țara. 
Numele său apăru în articole din revistele Newsweek 
şi Time, iar revista duminicală Parade, cu tiraj națio- 
nal, publică un articol de fond cu titlul pe copertă: 
DETECTIVUL ERUDIT, FOST PREOT, ELOGIAT CA 
VEDETĂ A REZOLVĂRII CAZURILOR DE CRIMĂ. 

Centrala telefonică de la sediul poliției din Miami: 
primi numeroase apeluri din partea unor producători 
de filme și emisiuni de televiziune, cu toții sfidând 


728 ARTHUR HAILEY 


prezicerea făcută de adjunctul Serrano, cum că ni- 
meni nu va ieși din „porcăria“ Ernst „mirosind fru- 
mos“. Era cât se poate de clar că Ainslie reușise. 

— Aș vrea din tot sufletul ca toate astea să înceteze, 
i se confesă Ainslie lu: Leo Newbold. 

- Din câte am auzit, băieţii de mai sus de no: au 
cam același sentiment, răspunse Newbold. 

Cu tot disconfortul lor, toți cei din aparatul autori- 
tăților de stat au fost clar ușurați că nu va urma și pro- 
cesul chinuitor al Cynthiei Ernst. La câteva zile după 
conferința de presă, Ainslie îi comunică lui Leo New- 
bold dorința sa de a părăsi secția Omucideri. Newbold 
se arătă inţelegător și solidar. Mulți alți detectivi o lua- 
seră pe același drum, și era acceptat faptul că serviciul 
indelungat la Omucideri impunea solicitări emoțio- 
nale care, în cele din urmă, puteau ajunge să te afec- 
teze. În vreme ce Ainslie aștepta să 1 se comunice 
decizia cu privire la noile sale îndatoriri, Newbold 
il scoase din toate misiunile curente de la Omucideri 
şi-l puse să se ocupe de „cazurile moarte“, vechi cazuri 
de crimă investigate cu ajutorul noilor tehnologii, o 
zonă productivă, insă cu „slab impact emoţional“. 

După trei săptămâni, Newbold se opri lângă biroul 
lui Ainslie și zise: 

- Figueras vrea să discute cu tine, acum. 

- Bună, domnule sergent Ainslie! 

Secretara maiorului Figueras, Teodora Hernan- 
dez, îl salută când intră în anticamera biroului șefului 
Investigaţiilor Penale. 

- Înainte de a intra, îi zise ea, n-aţi vrea să-mi faceți 
un serviciu? 

- Dacă pot, Teo. 

- Păi, copiii mel vă tot văd la televizor și citesc 
despre dumneavoastră. Când le-am spus că vă cunosc, 
au sărit în sus și m-au întrebat dacă aș putea să vă 
cer autogralul. 

Scoase la iveală două cărți de vizită albe și-i întinse 
un stilou. | 

- Vă rog frumos. 

Stanjenit, încercă să protesteze. 

- Nu sunt celebritate. 

- Ba, chiar sunteţi! Scrieţi „Pentru Petra“ pe una, 
și „Pentru Gusto“, pe cealaltă. 

Apucând suiloul și cartonașele, Ainslie scrise nu- 
mele şi semnă de două ori. Le dădu inapoi. 

- Am să fiu ovaționată acasă, diseară, zise Teo- 
dora, conducându-l spre ușa biroului interior, care — 
observă el — era dată la perete. 

Mark Figueras se ridică la apariţia lui Ainslie. Rânjea. 

- Iată şi vedeta noastră! Cum e să fii celebru? 

- Cu totul aiurea. 

Ainslie făcu o strâmbătură. 

- Păi, nu se va opri prea curând. Te poți acomoda 
cu asta? 

- Cred că da. Dar cum se descurcă Departamen- 
tul, domnule? 

- S-ar putea să fie o problemă. 

Figueras făcu un gest neglijent. 

- Oricum, să lăsăm formalismul, Malcolm. Asta-i 
o discuţie ca de la bărbat la bărbat, care mi s-a reco- 
mandat s-o am cu tine. Ah, dar mai e o chestie ofi- 
cială. Din acest moment, eşti locotenentul Ainslie. 

Îi întinse mâna. 

- Felicitări. Puțin cam târziu poate, dar vine din 
direcția cea bună. 

Ainslie se întrebă ce mai urma. Avansarea îi făcea 
plăcere și, mai presus de tot, ar fi vrut s-o sune pe Karen 
Și să-i spună. Insă aşteptă să vadă ce voia Figueras. 

- Carieristule, ești în cea mai bună formă acum, 
Malcolm, și există mai multe direcții pe care le-ai putea 
urma la alegerea ta. Prima ar fi să preiei comanda sec- 
viei Omucideri. 

Cum Ainslie se arătă surprins, Figueras continuă. 

- Leo Newbold este avansat la gradul de căpitan 
și va avea alte sarcini. În cazul tău, în mod normal, 
ȘI tu te-ai putea muta pe undeva, însă palmaresul tău 
la Omucideri este excepțional și s-ar putea face o ex- 
cepție dacă ai dori asta. 

- Nu. 

Ainslie clătină din cap. 

- Deja i-am spus lui Leo de ce vreau afară. 

- Am auzit asta, neoficial, și te înțeleg. Noi vrem, 
pur și simplu, ca tu să cunoşti toate opţiunile. 

Acel „noi“ era semnificativ. Orice-i transmitea 
Figueras venea de sus de tot. 

- OK, hai să examinăm viitorul tău în Departa- 
ment, continuă șeful Investigațiilor Penale. Ai ajuns 
locotenent la vârsta de patruzeci și trei de ani. În alţi 

trei ani a! putea ajunge căpitan, iar după asta, cu voia 
şefului, maior, cu toate că nimic nu-i sigur şi totul 
vine cam târziu, în comparație cu alții, pentru că ai 
fost mai în vârstă decât majoritatea atunci când ai în- 
ceput. Așa că, poate, la patruzeci şi șase de anı ai putea 
fi maior, după cincisprezece ani de serviciu, iar mai 
sus de asta, așa cum știi, sunt mai puține joburi și com- 
petiția-i dură. Așadar, ai putea avansa, însă gradul de 
maior ar fi cam limita ta înainte de pensionare. Sunt 
cat se poate de sincer cu tine, Malcolm. 

- Prefer așa. 

- Mai este un singur lucru de discutat, iar aici chiar 
că sunt direct cu tine. Recent, ai avut parte de mai 
multă atenție din partea publicului decât a reușit vre- 
odată să atragă cineva din Departament. Unul dintre 
motive este faptul că ai făcut o treabă extraordinară, 
in special la Omucideri, însă a fost vechea ta pregătire 
ca preot și erudit care-a starnit media, iar asta mă 
aduce direct la subiect. 

Ainslie avea o oarecare impresie despre ce urma. 

- Fapt este, Malcolm, că, datorită acestei aten- 
ţii, orice-ai face în cadrul Departamentului Poliției, 
acum va fi observat de media și, probabil, exagerat. 
Nu-i nimic rău în asta, dar, ca să fiu sincer, Departa- 
mentului s-ar putea să nu-i convină. După cum știi, 
foarte puţini de aici au primit atâta atenţie din partea 
publicului, asta îl include și pe șeful. Majoritatea 
populație: din Miami probabil că nici măcar nu-i știe 
numele. Așa au stat întotdeauna lucrurile, și mare 
parte dintre noi am vrea ca ele să rămână așa. 

- Haideţi să clarificăm situaţia, zise Ainslie. Vreți 
să spuneţi că, în pofida a tot ceea ce s-a întâmplat, 
avansarea mea și restul, ceea ce-aţi vrea cu adevărat 
ar fi să-mi iau catrafusele și să plec? 

- Dacă ţie așa ţi se pare, rosti Figueras, inseamnă 
că am dat-o în bară, pentru că acesta-i ultimul lucru 
pe care aș fi vrut să ţi-l transmit. Dar ceea ce simte 
majoritatea dintre noi, Malcolm, este că aici, în Depar- 
tament, ți-ar mai rămâne foarte puţine de făcut, nimic 
demn de capacitățile tale. Ceea ce-am vrea noi să vedem, 
ar fi să te ocupi de ceva mult mai avantajos pentru 
tine, iar asta ar însemna o utilizare mai bună a talen- 
telor tale deosebite. 

- Necazul este, făcu Ainslie, că în ultimul timp 
n-am prea citit anunţurile cu oferte de muncă. Dar se 
pare că ar trebui. 

Figueras izbucni în râs. 

- Cuvântul „oferte“ mi se pare potrivit. De fapt, 
şi acesta-i subiectul principal al discuţiei noastre, este 
vorba de o organizație din afara Departamentului Poli- 
ției, care a luat legătura cu șeful, cu primarul și, poate, 
ȘI cu alţii, și te vor neapărat, în condiţii foarte favo- 
rabile ție, din câte am înțeles. 

Ainslie era în ceaţă. 

- Mi-e cunoscută, cumva, această organizaţie 
sau persoană? 

- Nu prea cred. Persoana cea mai preocupată ar 
fi președintele unui consiliu director al South Flo- 
rida University. 

Figueras consultă un document de pe biroul său. 

- Este vorba de Dr. Hartley Allardyce. Ai fi de 
acord cu o intalnire? 

Viaţa era plină de evoluții cu totul neașteptate, 
reflectă Ainslie. Răspunse: 

- Ce altceva aș putea spune decat că da? 


- S-ar putea ca asta să vă surprindă, doctor Ainslie, 
spuse Hartley Allardyce, dar de când talentele și pregă- 
tirea dumneavoastră au devenit atât de cunoscute, la uni- 
versitate s-a vorbit foarte mult despre dumneavoastră. 

- Da, mă surprinde, zise Ainslie. De fapt, în ultima 
vreme, mă surprinde cam totul. 

Trecuseră trei zile de la conversaţia sa cu maiorul 
Mark Figueras. Acum, Ainslie și Allardyce cinau îm- 
preună la City Club, în centrul orașului Miami. Lui 
Ainslie i se părea ciudat să i se spună „doctor“. Deși, 
titlul era valabil în lumea academică, nu-l mai auzise 
pronunțat cu voce tare de mulți ani, și nici ca preot 
nu-l folosise. Totuși, in circumstanţele actuale... 

Dr. Allardyce, căruia părea să-i placă să discute, 
continuă: 

- Publicul adoră la nebunie eroii local, dintotdea- 
una i-au plăcut, iar dumneavoastră aţi devenit unul când 
aţi rezolvat acele crime oribile. Cu atât mai mult, cu 
cât aţi procedat la modul intelectual, folosindu-vă de 
cunoștințele academice, ceea vă face foarte admirat 
de universitari, între care Și eu. 

Ainslie zâmbi aproape fără să-și dea seama şi mur- 
mură niște mulțumiri. 

Trecând peste întrerupere, Allardyce continuă: 

- Ceea ce vi s-a întâmplat în ceea ce privește trans- 
formarea într-o personalitate publică nu s-ar fi putut 
intâmpla într-un moment mai propice, atât din punc- 
tul meu de vedere, cât și al celor pe care-i reprezint. 
ȘI, sper eu, şi pentru dumneavoastră. 

Hartley Allardyce era un personaj pe atât de im- 
presionant pe cât îi era și numele. Avea părul argin- 
tiu, era arătos şi foarte bronzat, o alură încrezătoare 
și un zâmbet cuceritor. Se născuse bogat, apoi își spo- 
rise averea în calitate de şef al unui fond internațional 
de investiţii. În același timp, era pasional interesat de 
învățământul superior, de unde și legăturile sale cu 
South Florida University. 

- Am fost președinte al consiliului director al SFU 
timp de şase ani, explică el, iar în tot acel timp am 
dorit să dezvolt un program de cursuri pe tema reli- 
gulor comparate. Desigur, avem un Departament de 
Religie și Filosofie, dar nu atinge latura comparativă 
pe atât de mult cât aș vrea eu. 

Allardyce se opri, în timp ce chelnerul le servi 
felul principal: filet mignon cu sos bearnaise. 

- Apropo, sper că vă place acest vin. Este un Opus 
One, produs de doi dintre cei mai mari viticultori din 
lume, Robert Mondavi, din valea Napa!, și răposatul 
Philippe de Rothschild, la Bordeaux. Incercaț-l. 


- Este superb, constată Ainslie, și chiar era. 


! Celebră zonă viticolă americană, localizată în Napa County, 
California, considerată una dintre cele mai de vârf din Statele Unite, 
cu producție înregistrată încă din secolul al XIX-lea (n. tr.). 

Auzise de faimosul vin, însă cu salariul său de ser- 
gent-detectuv nu și l-ar fi putut permite niciodată. 

- Daţi-mi voie să trec la subiect, zise Allardyce, 
de ce v-am invitat aici. În zilele de astăzi, majoritatea 
studenților de la universitate optează pentru zonele 
de învățământ cu acțiune palpitantă: business, medi- 
cină, drept și tehnică. Dar eu aș dori să le arăt tineri- 
lor valoarea studulor de religie comparată. Diversele 
religii au atât de multe de spus, mult mai multe decât 
istoria convenţională despre vremurile trăite de oa- 
meni, despre starea lor de spirit în toate epocile și 
societățile; despre temerile, speranțele și plăcerile lor, 
despre ce-i îngrozea, conștient sau nu, moartea fiind 
întotdeauna în fruntea listei și dacă este ceva dincolo 
de moarte, sau doar neantul, aceasta fiind, fără îndo- 
1ală, cea mai mare dintre temeri. Mai serviţi vin, dom- 
nule doctor Ainslie. 

- Mulţumesc, dar nu. Mă simt bine așa. Însă, îna- 
inte de a merge ma: departe, aș avea ceva de spus. 

- Ultimul lucru pe care mi l-aș dori ar fi să mono- 
polizez discuția. Vă rog, spuneți. 

— Ceea ce-ar trebui să știți, domnule doctor Allar- 
dyce, este că, deși sunt fascinat de religiile comparate, 
și-am fost intotdeauna, nu cred în niciuna dintre ele. 
De foarte multă vreme nu mai cred. 

- Cunoşteam acest detaliu care nu contează deloc, 
spuse Allardyce. Ba, chiar s-ar putea ca astfel să fiți și 
mai obiectiv. Sunteţi sigur că nu mai doriţi vin? 

- Foarte sigur, mulțumesc. 

- Așadar, motivul pentru care v-am invitat aici este 
că, recent, am reușit să adun suficienți bani pentru con- 
struirea, în campus, a unui Centru de Religie și Filo- 
sofie. O bună parte din bani provin de la o prietenă 
personală, care este pe cale să-mi dea câteva milioane 
de dolari. Oricum, de când a citit despre dumneavoas- 
tră şi despre calificările dumneavoastră unice, amica 
mea a atașat o condiţie pentru înmânarea darului. În 
afară de clădirea propriu zisă, va mai exista şi O cate- 
dră pentru un profesor de religie comparată, acesta 
fiind un erudit respectabil. Adevărul este că amica mea 
vă dorește pe dumneavoastră, domnule doctor Ainslie. 

Ainslie căscă ochii. 

- Vorbiţi serios? 

- Absolut. 

- Aș putea să vă intreb cine-i prietena dumnea- 
voastră? 

Allardyce clătină din cap. 

- Îmi pare rău. Uneori, sponsorii bogaţi preferă 
să rămână anonimi; în zilele de astăzi, au şi motive 
valabile. Oricum, contractul cu universitatea va fi 
inițial pentru trei ani, iar salariul anual va fi de o sută 
de mu de dolari. lertaţi-mă că vorbesc de bani, dar une- 
ori, asta-i necesar. 

Interveniră câteva clipe de tăcere inainte ca Ainslie 
să spună: 

- Vă pot scuza pentru asta, domnule doctor. Și, 
totuși, poate am să mai servesc puţin vin. 

- Vor fi unele formalități de făcut, spuse Allar- 
dyce, după câteva momente. Deși, nimic de care să 
vă impiedicaţi. 


Karen era încântată de propunere. 

- Oh, scumpule, acceptă! Ţi se potriveşte atât de 
bine. Eşti o autoritate în materie și te pricepi atât 
de bine la predat. Nu ţi-am spus asta, dar după ce s-a 
întâmplat la Primărie, am sunat-o pe Ruby Bowe să-i 
mulțumesc din partea mea și a lui Jason. Printre altele, 
mi-a povestit cum tinerii detectivi apreciază ceea ce 
i-ai învăţat tu și cât de mult te respectă. 

- Mai sunt câteva interviuri pe care trebuie să le 
trec, înainte ca oferta să devină fermă. 

- Vei trece ca gâsca prin apă. 


Urmă o întreagă succesiune de interviuri, cel mai 
important fiind cel cu rectorul universității, dr. Gavin 
Lawrence, mic de statură și cu vorba șoptită, însă o 
prezență care impunea disciplină. Rectorul, având 
un dosar deschis în faţa sa, își ridică privirile de la 
el şi comentă: 

- Cu siguranţă, aveți pregătirea universitară nece- 
sară pentru această direcție. 

- Mai există un lucru pe care aș vrea să mă asigur 
că-l cunoaşteţi. 

Ainslie repetă declarația făcută în faţa lui Allar- 
dyce cu privire le credință. 

- Apare și aici. 

Rectorul atinse dosarul. 

- Hartley a scris o notă, spunând că apreciază ones- 
titatea dumneavoastră. La fel şi eu, şi sunt de acord 
că nu-i nicio problemă. 

Lawrence se lăsă pe spetează, unindu-și vârfurile 
degetelor în timp ce vorbea. 

- De fapt, am auzit zvonuri conform cărora unii 
dintre profesorii noștri de religie și filosofie au desco- 
perit că, pe măsură ce acumulează mai multă cunoaş- 
tere, din care religia a însemnat foarte mult în ultimii 
douăzeci de ani, credinţa lor se subțiază. Lucruri din 
acestea se mai întâmplă, nu credeți? 

- Mi s-a întâmplat și mie. 

- Ei bine, aici nu contează, pentru că pur și simplu 
noi nu întrebăm nimic despre tendinţele religioase 
ale facultății dumneavoastră. Ceea ce ne interesează, 
desigur, este pregătirea universitară și onestitatea pre- 
dărui. Cred că asta vă este clar. 

Ainslie dădu din cap. 

- Perfect. 

- Ar mai fi ceva ce v-am ruga. Din când în când, 
am dori să oferiţi conferințe publice pe tematica dum- 
neavoastră. Cred că, având în vedere numele dumnea- 
voastră, veţi atrage un numeros public, iar cum noi 
cerem taxă de participare... 

Rectorul zâmbi nevinovat. 

Cât despre contractul pe trei ani al lui Ainslie: 

- La finalul lui, dacă totul a mers bine, s-ar putea 
să existe o opţiune pentru facultate sau, poate, o altă 
instituție să fie interesată de dumneavoastră. Întotdea- 
una ajută dacă studenţii vă plac, iar eu am senzaţia că 

aşa va fi. Studenţii sunt, cu adevărat, cheia. Și, în sfâr- 
şit, mai este un singur lucru, zise rectorul. Vorbiți-mi 
puţin despre cum veţi preda religie comparată. 

Ainslie era uluit. 

- Nu m-am pregătit deloc... 

- Nu contează, vorbiți-mi doar la modul liber. 

Ainslie se gândi rapid. 

- Ceea ce aș preda eu ar fi despre realitate, despre 
lucrurile cunoscute. Aşa cum aţi menționat mai de- 
vreme, în ultimii douăzeci de ani s-au adunat atâtea 
cunoștințe noi despre religii, încât merită studiate. 
Ceea ce aș evita sunt judecăţile. Dacă studenţii pre- 
feră, le pot face singuri. Mai presus de orice, n-am să 
incerc să fac prozelitism; asta și studierea religiilor 
nu fac casă bună. 

Lawrence dădu gânditor din cap. 

— Și cum vedeți studiul religiilor comparate în con- 
textul educațional mai larg al universității? 

- Oh, fără îndoială, la fel de important ca și istoria 
omenirii din ultimii cinci mii de ani. Iar în tot acest 
tmp, religiile au fost factorul care a provocat nenu- 
mărate schimbări inovatoare, dar și distrugeri, răz- 
boaie și pace, dreptate și tiranie. Majoritatea religiilor 
au avut sfinţii și ticăloșii lor. Cei din vârful piramidei 
s-au folosit de religie, de împărați, politicieni, armate, 
mercenari, de obicei pentru a acapara putere. 

- Desigur, religiile abundă în aspecte pozitive și 
negative. Cum veţi stabili un echilibru? Care sunt mai 
importante? Nu-i asta o invitaţie la evaluare? 

- Dacă este, nu mă ridic la înălțimea ei. Mă îndo- 
iesc că cineva ar putea-o face. Ceea ce știu este că, 
indiferent cum privim performanţele religiei în isto- 
rie, nicio altă faţetă a comportamentului omenesc, 
in decursul vremurilor, nu a fost atât de convingă- 
toare Și persistentă. 

Ainslie chicoti. 

- Cred că fie şi acest fapt, singur, dezvăluie ce im- 
portantă este studierea religiilor comparate în viaţa 
actuală și în învățământ. 

Se lăsă tăcerea, apoi rectorul spuse: 

- Bine zis! Vă mulțumesc, doctor Ainslie, și puteţi 
conta pe mine ca prim participant când vor incepe 
conferințele dumneavoastră. 

Se despărțiră într-o atmosferă cordială. 

- Am înţeles că Hartley pune la cale o recepție 
la el acasă, pentru ca dumneavoastră și soția dumnea- 
voastră să aveţi posibilitatea de a-i cunoaște și pe cei- 
lalți. De-abia aştept să ne vedem acolo. 


Când postul său, la South Florida University, fu 
confirmat, Ainslie își dădu demisia din poliție, iar în 
timpul ultimelor sale zile la secția Omucideri, mulți 
dintre cei care-l cunoșteau, inclusiv dintre ofițerii supe- 
riori, trecură pe la el pentru a-i ura toate cele bune. 
Pentru cei zece ani și ceva de serviciu, va primi o pen- 
sie, nu prea mare, insă așa cum îi spuse lui Karen: 
„E suficient ca să ne cumpărăm, din când în când, 
câte-o sticlă de Opus One.“ 

Un singur lucru nu făcu Ainslie, să păstreze pis- 
tolul său de serviciu, Glockul automat, ca privilegiu 
datorat lui în calitate de fost ofițer de poliţie. În loc 
de asta, îl predă la armurerie. Se săturase de arme de 
foc suficient de mult, cât pentru restul vieţii sale, și 
nu voia ca în casa lui să existe o armă, mai ales că 
avea copil. 

Karen era extaziată de ultimele veşti. De-abia aş- 
tepta să se bucure de mai mult timp împreună cu 
Malcolm, să și-l impartă cu Jason și cu cel de-al doilea 
copil al lor, care se va naște peste patru luni. Recent, 
printr-o investigaţie cu ultrasunete, aflaseră că va fi 
fată. Plănuiau să-i dea numele de Ruby. 


EPILOG 


În cele din urmă, veni și ziua recepției la reședința 
lui Hartley Allardyce. Erau așteptați mai mult de o 
sută de invitați. 

- Mă tem că este puţin copleşitor, le explică Allar- 
dyce lui Malcolm și lui Karen, la scurt timp după sosi- 
rea lor la vila sa imensă și labirintică, în stil Tudor, 
din Gables Estates, în Coral Gables. 

- Am început cu șaizeci de invitaţi, apoi s-a dus 
vestea, și atât de mulți oameni au vrut să vă cunoască, 
incat am fost nevoit să măresc numărul. 

Chiar în timp ce vorbeau, primii invitaţi intrau 
intr-o incăpere elegantă și spațioasă, cu tavanul înalt, 
deschizându-se spre o terasă din grădină. Afară erau 
poliţişti din campus, aflați în afara orelor lor de ser- 
viciu, recrutați pentru organizarea parcării. Inăuntru, 
chelnerii începură să circule printre ei cu platouri de 
hors d'oeuvres fine și șampanie Dom Perignon. 

- Nu credeţi că Hartley face întotdeauna lucru- 
rile ca lumea? o auzi Ainslie pe o blondă înaltă, și 
fu de acord. El și Karen erau ocupați cu prezen- 
tările, pe măsură ce invitaţii erau conduși la ei de 
către doctor Allardyce. Cu o viteză uluitoare, făcură 

cunoștință cu președintele consiliului director al 
Southern Florida University, tu vicepreședinții, 
decanii şi alţi membri de vază ai facultății. Printre 
cei prezentaţi era și dr. Glen Milbury, profesor uni- 
versitar de criminalistică. 

— Atunci când studenţii mei au aflat că vă voi 
întâlni, spuse el, m-au implorat să vă întreb dacă nu 
vă luaţi, din când în când, pauză de la religii și să 
veniţi să discutaţi și cu noi? Vă pot garanta o sală de 
conferinţe ticsită. 

Ainslie promise că-și va da toată silința. 

Erau prezenți și politicieni; îi fură prezentați doi 
consilieri municipali și era așteptat primarul; nu de- 
parte, discuta o membră a Congresului, iar șeful poli- 
ției, îmbrăcat în civil, tocmai sosise, când Ainslie 
simţi o atingere pe braţ și-l văzu din nou pe Hartley 
Allardyce lângă el. 

- Este cineva deosebit care vrea să te cunoască, zise 
el, și-l conduse pe Ainslie în capătul celălalt al încă- 
perii. Este donatorul banilor pentru noua noastră clă- 
dire şi pentru catedra de religie comparată, care s-a 
decis, în cele din urmă, să renunţe la anonimat. 

Își făcură loc printre mai multe grupulețe, până 
în apropierea unui glasvand, unde se opriră inaintea 
unei femei atrăgătoare, aranjată imaculat. 

- Doamnă Davanal, îmi permiteți să vi-l prezint 
pe doctor Malcolm Ainslie? 

- De fapt, Hartley, zise Felicia zâmbind, ne-am 
și cunoscut deja. Chiar am putea spune că suntem pri- 
eteni vechi. 

La vederea, atât de neașteptată, a Feliciei, Ainslie 
rămase năucit ȘI i se tăie respirația. Era aceeași ispiti- 
toare şi frumoasă Felicia, care minţise că soțul ei fusese 
ucis, până când Ainslie dovedise că se sinucisese... Feli- 
cia, care-i oferise un loc în imperiul Davanal, sugerând 
deloc subtil, intimitățile de după... cea despre care 
Beth Embry, versată în toate cele sociale, precizase: 
„Felicia înfulecă bărbați, iar dacă-i place gustul tău, 
se va mai înfrupta.“ 

- N-aveam nici cea mai mică idee că... începu el. 

Allardyce se îndepărtă ușor. 

- M-am asigurat eu de asta, îi spuse Felicia. M-am 
gândit că, dacă ai fi știut, poate n-ai fi acceptat. Dar 
nu-ți amintești, Malcolm? Am prezis că, într-o bună 
zi, cărările noastre se vor încrucişa din nou. 

Întinse mâna atingându-i-o pe a lui, mișcâandu-și 
ușor degetele, și ca înainte, atingerea ei era ca o ţesă- 
tură vaporoasă. Malcolm își văzu din nou simţurile 
trezindu-se. Își aminti că tot așa fusese și cu Cynthia 
la inceput. Din partea cealaltă a încăperii îi auzi 
glasul și rasul lui Karen. Se uită într-acolo şi pri- 
virile lor se încrucișară. Îi simţise, oare, asaltul 
brusc al tentaţiei dinlăuntrul lui? Se îndoia, dar nu 
era sigur. 

- Chiar ar trebui să ne mai vedem, cât de curând, 
spuse Felicia. Aș vrea să-ți aud ideile despre confe- 
rințele pe temele urmărite de tine. Am putea lua 
masa la mine, săptămâna viitoare; să zicem, marți 
la amiază? 

Ainslie își cumpăni bine răspunsul. Ca întotdea- 
PER SR : hd 

una în viaţă, unele uși se deschideau, altele se închi- 
deau. Aceasta era încă deschisă. Foarte clar. 

Răspunse: 

- Pot să-ți spun mai târziu? 

Felicia zâmbi din nou. 

- Te rog, vino. 


MALCOLM AINSLIE, 

detectivul Poliției din Miami, se află pe picior de ple- 
care când răspunde la ultimul apel. E preotul de la 
închisoarea Raiford. 


ELROY DOIL, 

un criminal în serie condamnat la moarte, dorește ca 
Ainslie, fost preot catolic, să-i asculte ultima spove- 
danie. Doil recunoaşte că ar fi comis zece crime, dar 
insistă că nu a avut nimic de-a face cu moartea con- 
silierului public Ernst și a fiicei sale angajate în Poliție. 


ÎN CIUDA DEMENȚEI LUI DOIL... 


Ainslie îl crede și pornește o anchetă în căutarea răspun- 
sului la evidenta întrebare: dacă nu Doil, atunci cine? 

